LIETUVOS ISTORIJOS INSTITUTAS 


Mykolas Romeris 


DIENORAŠTIS 


1922 metų birželio 16-0ji-1923 metų balandžio 10-oji 


Sudarytojas ir mokslinis redaktorius 
Rimantas Miknys 


Iš lenkų kalbos vertė 
Vaiva Grigaitienė 


VERSUS AUREUS 


UDK 327(474.5:438)(093.3) 
Ro-97 


Sudarytojas ir mokslinis redaktorius 
Rimantas Miknys 


Lenkišką tekstą dešifravo ir paaiškinimus parašė 
Rimantas Miknys 


Iš lenkų kalbos vertė 
Vaiva Grigaitienė 


Recenzavo 
Doc. dr. Pranas Janauskas (Vytauto Didžiojo universitetas) 
Dr. Artūras Svarauskas (Lietuvos istorijos institutas) 


Knygos leidimą rėmė 


LIETUVOS 
KULTŪROS 


TARYBA 


Qa MG BALTIC UAB KONCERNAS „MG BALTIC“ 


© Rimantas Miknys, įvadas ir sudarymas, 2016 
© Vaiva Grigaitienė, vertimas į lietuvių kalbą, 2016 
ISBN 978-9955-34-603-6 © „Versus aureus“ leidykla, 2016 


Turinys 


Rimantas Miknys. Įvadas. Senosios ir moderniosios Lietuvos tapatybių 


kryžkelės Mykolo Romerio biografijoje ks VII 
Dienoraštis. XXIX tomas 1922 metų birželio 16-1923 mety sausio 20... .. 1 
Dienoraštis. XXX tomas 1923 metų sausio 21-1923 metų balandžio 10 ..... 232 
SanttUMDOS R i a G o A E k N 322 
Iliustracijų sąrašas ks 323 
Asmenvardžių rodyklė „k aa aaa aa 327 


Vietovardžių rodyklė ks 334 


Mykolas Pijus Romeris su seserimi Marija Rėmeryte-Rėmeriene Vilniuje, 1908 m. 

(Aš, Mykolas Rómeris, su seserimi Marija RóÓmeryte-Rómeriene 1908 metais. Mykolas 
Rómeris 1921. II. 8.) 


RIMANTAS MIKNYS 


ĮVADAS. SENOSIOS IR MODERNIOSIOS LIETUVOS 
TAPATYBIŲ KRYŽKELĖS MYKOLO ROMERIO BIOGRAFIJOJE 


Esu užsiminęs paskutinės Dienoraščio knygos jvade', kad iš publikuojamo teksto 
pasirenku vieną pagrindinių, bet kartu aktualių temų, kurią tokiame įvade apta- 
riu specialiai. Šioje knygoje tarp svarbiausiųjų temų paminėtinos toliau tebesitę- 
siančios žemės reformos, teisinės tautinių mažumų padėties, Lietuvos universiteto 
organizavimo, Vilniaus ir Klaipėdos reikšmės Lietuvos valstybingumui, to meto 
Lietuvos politikų vertinimai sprendžiant problemas, M. Rėmerio šeimos ir artimos 
socialinės aplinkos požiūris į modernią Lietuvos valstybę, vertybių perkainojimo 
situaciją. Tačiau daugiausiai Dienoraščio autoriaus dėmesio nusipelno Lietuvos po- 
litikų požiūris į teisėtvarkos funkcionavimą, ypač į Lietuvos tribunolo problemas 
ir reikšmę to meto valstybės struktūroje, be to, savo kaip Lietuvai pasišventusio as- 
mens identifikacijos svarstymai. Antai vienur jis tarsi beapeliaciškai tvirtina: Esu 
lenkas ir privačioje aplinkoje kalbėjau ir kalbėsiu lenkiškai, nes tai mano gimtoji 
kalba ir šis faktas niekaip nesusijęs su mano užimama pozicija Lietuvos valstybin- 
gumo klausimu, kitur tarsi dar įtvirtina šį teiginį kiek teisindamasis dėl savo san- 
tykio su Lietuva: [...] nors aš visada buvau ir esu tas, kas esu, ir labai atvirai sakau, 
kad esu lenkas, Lietuvos pilietis*, o dar kitur pabrėžia esąs valstybininkas: Ir būtent 
man, valstybininkui, o ne lenkų nacionalistui skauda, kad yra kasama duobė lenkų 
ir lietuvių santykiams palaidoti3. Apimtas nevilties toliau teisinasi: Nepriklausau nei 
„lenkų tautos atšakos, gyvenančios Lietuvoje“, aplinkai, kaip norėtų šiandienos Lie- 
tuvos lenkų politikos lyderiai, tačiau nesu ir „lietuvis, kalbantis lenkiškai“, kaip kad 


1. R. Miknys, Įvadas. Ant dviejų pasaulių ribos: Mykolo Rėmerio, jo šeimos ir artimos socialinės aplinkos 
vertybių perkainavimo kryžkelės 1920-1922 metais, M. Romeris, Dienoraštis. 1921 m. lapkričio 8-oji-1922 m. 
birželio 15-oji. Vilnius: Versus aureus, 2013, p. VII. 


2. Žr. 1922 m. rugsėjo 20 d. įrašą. 


3. Žr. 1923 m. sausio 19 d. įrašą. 


VII 


norėtų lietuviai. Ir viena, ir kita yra melas bei politinė spekuliacija, kuri pirmuoju 
atveju naudinga lenkų nacionalizmui ir valstybingumui, o antruoju - lietuvių naci- 
onalizmui ir išskirtinai tautiniam jų valstybingumui. Aš esu Lietuvos lenkas, o ne tik 
„apsigyvenęs“ lenkas „ant Lietuvos“ ir būtent Lietuvos lenkas, o ne lenkų tautos „at- 
šaka“. |...] Jeigu būčiau tik „lenkiškai kalbantis lietuvis“, tai reiškia, jeigu mano ryšys 
su Lenkija apsiribotų tik kalbos garsais, pasakytais žodžiais, negi 1915 metų pavasarį 
būčiau bėgte bėgęs į legionus ir kovojęs dėl Lenkijos nepriklausomybės? Negi niekas 
daugiau mano širdies ir sielos su Lenkija nesieja, nei „kalbėjimas lenkiškai“? O jeigu 
mano ryšys su Lietuva būtų tik „gyvenimas“ šioje šalyje, toks pat apsigyvenimas kaip 
lenko Amerikoje, negi taip mylėčiau Lietuvą ir lietuvius, negi aukočiausi vardan jos, 
negi tiek širdies jai atiduočiau ir sieločiausi dėl to, kad ją persekioja (žodžiais, bet 
neretai tai ne mažiau skaudu) lenkų nacionalistai, ir mylėčiau Lietuvą labiau už 
Lenkiją, mylėčiau ne tik Lietuvos lenkus, bet ir visą lietuvių tautą labiau nei lenkų 
tautą?! Aš skiriuosi ir nuo vienų, ir nuo kitų, nes nesu vien lietuvis arba vien lenkas, 
o kažkokios mistinės sintezės dėka ir lietuvis, ir lenkas - Lietuvos lenkas.* Pagaliau 
pesimistiškai konstatuoja: Tad šiandien viena srovė, kurią išreiškia Lietuvos lenkų 
politinė vadovybė, daro iš jų lenkų tautos atšaką, gyvenančią Lietuvoje, o kita srovė, 
veikianti prieš pirmąją - daro iš jų „lietuvius, kalbančius lenkiškai“, ir taip lengvina 
pirmosios veikimą. Ir vieną, ir kitą laikau nesusipratimu, klaida, deja, taip mąstau 
tik aš ir esu toks vienui vienas su savo nuomones 

"Taigi manau, kad atėjo metas, kai įvade Skaitytojui plačiau nei iki šiol turėčiau 
išsakyti savo pasvarstymus del M. Romerio tapatybės ypatumų. Iš kur ir kodėl 
jam kyla tokie klausimai? Ar yra kokių atsakymų akademinėje istorijos tyrimų 
aplinkoje? 

Dėl pastarojo klausimo pasakytina, kad lenkų Istorinėje Lietuvoje mentaliteto 
tyrimų pagrindines kryptis aptaręs Juliuszas Bardachas pateikė gana išsamią lenkų 
tautinės sąmonės LDK žemėse raidos charakteristiką“. Apibūdinęs lenko Istorinėje 
Lietuvoje (kuri tapatinama su etnografine Baltarusija ir etnografine Lietuva)? tipą, 
mokslininkas pabrėžė, kad lenkai pagal savo kilmę buvo ne kolonizatoriai, bet ats- 
tovavo vietiniam elementui - buvusiems lietuviams ir baltarusiams, o tiksliau iš 
esmės LDK sulenkėjusiai bajorijai, didikams. Buvo konstatuota, kad lenko Istorinėje 
Lietuvoje tipas įvairiais požiūriais buvo artimesnis lietuviams ir baltarusiams nei - 
kaip sakoma - koroniažams, t. y. lenkams iš etninės Lenkijos. Pastebėtas ir len- 


4. Žr. 1922 m. lapkričio 2 d. įrašą. 
5. Žr. 1922 m. liepos 11 d., įrašą. 
6. Žr. 1922 m. liepos 10 d., įrašą. 


7. J. Bardach, O dawnej i niedawnej Litwie, Poznan, 1988, s. 197-292. 

kiškosios kultūros LDK savitumas, palyginti su Lenkijos Karalystėje besiplėtojusia 
lenkų kultūra. Ji buvo įvardyta kaip lenkų subkultūra, t. y. kultūra, patyrusi vietinių 
gyventojų, liaudiškų baltarusių ir lietuvių, poveikį. Visa tai atsispindėjo tokių lenkų 
mentaliteteš. Kaip vienas svarbiausių lenkų Istorinėje Lietuvoje mentaliteto bruožų, 
pastebėtas J. Bardacho, buvo nurodytas jų politinės (istorinės) sąmonės dvisluoks- 
niškumas - Gente lituanus, natione polonus“. 

Išanalizavęs įvairias tokios sąmonės raiškos formas, remdamasis konkrečiais 
individualiais ir grupiniais atvejais, J. Bardachas teigė, kad „tokia situacija sukūrė 
įvairias netipines, klasifikacijai sunkiai pasiduodančias ir asmenų, ir visuomenės 
grupių visuomeninės sąmonės formas““. 

Šiame įvade, atsižvelgdamas į Dienoraščio tekste užrašytas pastabas, noriu 
aptarti, manyčiau, vieną tokių netipinių tautinės identifikacijos variantų, kai 
kuriuos Lietuvos lenko (Polak litewski) sąmonės ir savimonės raiškos bruožus, 
ypatumus. Beje, kaip ne kartą anksčiau, pasitelksiu anksčiau publikuotus savo 
tyrimus", 

Pirmiausia atkreipsiu dėmesį į sąvokos subtilumus, kurie kasdienėje kalboje 
dažnai yra nematomi arba jiems neskiriama kokia ypatinga reikšmė. Pabrėžiu, kad 
kalbame ne apie „lenko Lietuvoje“ (Polaka na Litwie), bet „Lietuvos lenko“ (Polaka 
litewskiego ar litewskiego Polaka) sąvoką. Tokios tautinės identifikacijos variantas 
istoriografijoje matomas ne dažnai. Pažymėtina tik tai, kad kai kuriuos tokios iden- 
tifikacijos momentus yra apžvelgusios vadinamosios visuomeninės politinės kra- 
jovcų srovės, pavienių veikėjų veiklos ir pažiūrų tyrinėtojai. Be čia jau minėtųjų 


8. Dažniausiai šis terminas XX a. pradžioje buvo siejamas su tuometiniu Rusijos imperijos „Šiaurės Vakarų 
kraštu“ ir apėmė Vilniaus, Kauno, Gardino, Minsko, Mogiliavo, Vitebsko gubernijas. 


9. J. Bardach, Op. cit., p. 197. Beje, tai dar 1922 m. konstatuoja ir M. Romeris skelbiamo Dienoraščio tekste: 
„Lietuvos lenkų politinės viršūnės, šiandien susibūrusios Lenkų deputatų biure ir Seimo deputatų frak- 
cijoje, pernai sugalvojo naują terminą, apibrėžiantį Lietuvos lenkus: „Lietuvoje gyvenanti lenkų tautybės 
atšaka“. Nomen - omen. Šis terminas apibūdina ir Lietuvos lenkų mąstyseną. Pavadinimas kalba pats 
už save, kad Lietuvos lenkai, būdami šalies autochtonais, sulyg šiuo pavadinimu tampa tokiais pat kolo- 
nistais, kaip ir Amerikos lenkai. Tai iš principo klaidingas pavadinimas, prieštaraujantis istorijai. Maža 
to, šis pavadinimas yra politiškai kenksmingas, silpninantis Lietuvos lenkų pozicijas gimtojoje šalyje. 
Lietuvos lenkai nėra čia kadaise apsigyvenusios lenkų tautos atšaka. Jie čia yra tokia pat autochtonų 
atšaka, kaip lietuvių ir baltarusių tautinės atšakos. Tad, šiandien viena srovė, kurią išreiškia Lietuvos 
lenkų politinė vadovybė, daro iš jų lenkų tautos atšaką, gyvenančią Lietuvoje, o kita srovė, veikianti prieš 
pirmąją - daro iš jų „lietuvius, kalbančius lenkiškai“, ir taip lengvina pirmosios veikimą. Ir vieną, ir kitą 
laikau nesusipratimu, klaida, deja, taip mąstau tik aš ir esu toks vienui vienas su savo nuomone“ (1922 m. 
liepos 10 d. įrašas). 
10. J. Bardach, Op. cit., p. 201-206. Pažymėtina, kad šį reiškinį dar 1926 m. yra aptaręs ir J. Bouduin de Cour- 
tenay, W kwestii narodowošciowej, Warszawa, 1926, s. 17-20. 


11. J. Bardach, Op. cit., p. 200. 

J. Bardacho'* ir M. Romerio“, jų identiteto specifiką yra nagrinėję Janas Jurkiewic- 
zius'*, Zygmuntas Jundzilas“, Zbigniewas Solakas'$, Janas Sawickis”, Władysławas 
Wielhorskis%, beje, jis ir čia publikuojamų Dienoraščio puslapių herojus, Darius Sta- 
liūnas”, Vladas Sirutavičius??, Alesis Smoliančiukas*!. : 

Kita vertus, praeito amžiaus paskutinio dvidešimtmečio ir šio amžiaus pirmo- 
jo dešimtmečio istoriografijoje tautinės identifikacijos klausimas buvo apibrėžtas 
kaip savarankiška istoriografinė problema: tai ne dviejų nacionalizmų — lenkiško 
ir lietuviško — susidūrimas, o seno ir naujo kova. „Senu“ čia buvo įvardijama Lietu- 
vos bajorija, dvarininkija, o „nauju“ — lietuviškai kalbanti valstietija ir iš jos kilusi 
inteligentija. Tokio įvardijimo pionieriumi galima laikyti žinomą tyrėją Krzysztofą 
Buchowskį, kuris savo knygoje apie abipusius mitus, stereotipus ir vaizdinius XIX a. 


12. R. Miknys, Le metamorfosi dell'identita lituana nella prima meta del XX secolo. Confini della modernita. 
Lituani, non - lituani e stato nazionale nella Lituania del XX secolo, ed. by A. Griffante, Studi Mitteleuropei, 
vol. 4, Gorizia: lcm, 2010, p. 43-64; Tas pat, Vilniaus vyskupas Jurgis Matulaitis „krajovcinės“ idėjos akista- 
toje, Lietuvių katalikų mokslo akademijos metraštis, Vilnius, 2004, t. 24, p. 341-348; Tas pat, Lietuvos lenkų 
tauta: XX amžiaus projekcijos ir realijos, Praeities baruose, Vilnius: Žara, 1999, p. 99-111; Tas pat, „Sva- 
jonės išsipildys, jeigu būsiu naudingas Lietuvai ...“. Architekto Antano Vivulskio tautinės identifikacijos 
istorinis aspektas, Lietuvių atgimimo istorijos studijos [toliau - LAIS], t. 8: Asmuo: tarp tautos ir valstybės, 
Vilnius, 1996, p. 300-311. 

13. J. Bardach, Op. cit., p. 60-279; Tas pat, Krajowcy, federališci, inkorporacjonišci, Przegląd Historyczny, 
t. LXXV, 1984, Z. 1, S. 143-158. 


14. Beje, M. Rómeris priskirtinas prie šios problemos tyrinėtojų pionierių. Žr.: M. Rómer, Litwa, Studyum 
o odrodzeniu narodu litewskiego, Lwów, 1908, s. 27-33; Tas pat, Lietuva. Studija apie lietuvių tautos atgimi- 
mą, Vilnius: Versus aureus, 2006, p. 24-34; Tas pat, Stosunki etnograficzno-kulturalne na Litwie, Kraków, 
1906, s. 20; M. Pomep, E. Pomep OxeHkoBcka, Ilonaku. DopMbi HAUUOHANHO20 OBUJKEHUA 6 COBDEMEHHbIX 
zocydapcmeax, CaHKT IleTepóypr, 1910, c. 356; M. Römer, Dwie teorii o Polakach litewskich, Zeszyty histo- 
ryczne, Paryż, 1993, Z. 106, S. 131-138; Tas pat, Dwie formuly, Przeglad Wileński, 1925, nr. 6. 

15. J. Jurkiewicz, Rozwój polskiej myśli politycznej na Litwie i Białorusi w latach 1905-1922, Poznań, 1983, 
s. 48-96. 

16. Z. Jundziłł, Z dziejów polskiej myśli politycznej na Litwie historycznej, Alma Mater Vilnensis, t. V, Lon- 
dyn, 1958, $. 43. 

17. Z. Solak, Tarp Lenkijos ir Lietuvos. Mykolo Rómerio gyvenimas ir veikla (1880-1920 metai), Vilnius: Lietu- 
vos istorijos institutas, 2008, p. 39-192, 334-362. 

18. J. Sawicki, Od dwuszczebłowości do dwoistości litewsko-polskiej. Świadomość narodowa Michała 
Rómera, Wilno i kresy pėlnocno-wschodnie. T. I: Historia i ludzkie losy, Białystok, 1996, s. 128-138; Tas pat, 
Michał Rómer a problemy narodowościowe na ziemiach byłego Wielkiego Księstwa Litewskiego, Toruń, 1998, 
s. 134-145; Tas pat, Mykolas Rómeris ir buvusios Lietuvos Didžiosios Kunigaikštystės žemių problemos, LAIS, 
t. 15, Vilnius, 1999, p. 161-173. 

19. W. Wielhorski, Litwa etnograficzna. Przyroda jako podstwa gospodarcza. Rozwój stosunków narodowoś- 
ciowych, Wilno, 1928, s. 159. 

20. D. Staliūnas, Tado Vrublevskio politinės minties bruožai, LAIS, t. 13: Mykolas Rómeris, Vilnius, 1996, 
p. 150. 

21. V. Sirutavičius, Apie „blogą lietuvį“ Juozapą Albiną Herbačiauską, LAIS, t. 8: Asmuo: tarp tautos ir vals- 
tybės, Vilnius, 1996, p. 271-290. 


pabaigoje-XX a. pirmojoje pusėje, perfrazuodamas herojus, pavartojo „senalietuvio“ 
ir „naujalietuvio“ terminus kaip analitines kategorijas. Su kolega Dariumi Staliūnu 
pradėjome ir plėtojome diskusiją dėl minėtųjų terminų ir kartu parašėme du straips- 
nius?*. Pažymėtina, kad šito Dienoraščio knygos Skaitytojas ras peno pasigilinti į to- 
kias problemas. Juk M. Rómeris čia yra įvardijęs tokį lietuvių suskirstymą: Šiandien 
man Daujotas [Jurgis] pasakojo apie lenkų savaitraščio, kuris būtų leidžiamas Kaune, 
projektą. Savaitraštis griežtai laikytųsi valstybinės krypties, tai reiškia - jo idėja būtų 
Lietuvos valstybingumas. Tai būtų ne vyriausybinis, o visuomeninis leidinys, kuria- 
me būtų leidžiama Lietuvos valstybės politikos kritika ir opozicinės nuomonės. Kar- 
tu šis leidinys būtų atsvara tiek nacionalistinėms vietos lenkų srovėms, siekiančioms 
nutraukti saitus su Lietuva, tiek lietuvių nacionalizmui, kuris Lietuvą nori paversti 
tautine valstybe su viena kalba. Daujotas, save vadindamas „senalietuviu“, šiuos na- 
cionalistus vadina „jaunalietuviais“.23 

Tačiau grįžkime prie pagrindinio aptariamo klausimo. Atkreipiu dėmesį, kad 
tautinę identifikaciją išreiškia objektyvus, individą iš išorės veikiančių ir paties in- 
divido sąmonės, saviidentifikacijos kaip tam tikros kultūrinės bendrijos nario aktų 
savotiškas konglomeratas?*. Todėl aptardamas remsiuosi konkrečių asmenų pade- 
timi ir nusakysiu jiems charakteringus tokios identifikacijos bruožus, bet griežčiau 
jų netipologizuosiu. Apsistosiu ties Mykolo Romerio, pasaulėžiūriškai jam artimo 
Stanislovo Narutavičiaus, Antano Vivulskio ir Mykolo pusbrolio, kuris ne kartą 
šmėkšteli Dienoraščio puslapiuose, tytuvėniškio Eugenijaus Romerio identifikacijos 
savitumais ir bendrumais. Manau, tokios identifikacijos atvejai buvo pereinama- 
sis variantas nuo istorinės, dvisluoksnės Gente lituanus, natione polonus tapatybės 
prie modernios politinės tautos tipo - natione lithuana. Pažymėtina, kad pozityvūs 
tokios transformacijos rezultatai, kuriuos galima atsekti jau tarpukario Lietuvos 
visuomenėje, buvo neįspūdingi, nes dauguma minėtosios dvisluoksnės tapatybės 
atstovų pasirinko natione polonus variantą. Taigi, kuo buvo ypatingas pereinamasis 
variantas, siejamas su „Lietuvos lenko“ sąvoka? 


22. A. CMananuyK, „KpačsacIb“ y óenapyckań u nirojckań ricTropbii, Bezapycki eicmaporuuti aznao (Bela- 
rusian Historical Review), t. 4, MeHck, 1997, €. 19-31. 


23. R. Miknys, D. Staliūnas, The “Old” and “New” Lithuanians: Collective Identity Types in Lithuania 
at the Turnof the Nineteenth and Twentieth Centuries, Forgotten Pages in Baltic History. Diversity and 
Inclusion, edited by Martyn Housden and David J. Smith, Amsterdam, New York: Rodopi, 2011, p. 35-48; 
R. Miknys, D. Staliūnas, Lenkų ir lietuvių konfliktas XIX amžiaus pabaigoje-XX amžiaus pradžioje: 
senų koncepcijų atgimimas. Lietuvos Didžiosios Kunigaikštijos istorijos ir tradicijos fenomenai: tautų at- 
minties vietos, sudarytojai: Alfredas Bumblauskas, Grigorijus Potašenko, Vilnius: Vilniaus universitetas, 
2013, p. 173-184. 

24. Žr. 1922 m. liepos 10 d. įrašą. 

Svarstant reikia turėti galvoje gausios istoriografijos tyrėjų konstatuotą teiginį: 
XIX a. pabaigoje-XX a. pradžioje vykęs intensyvus Lietuvos visuomenės dęmokra- 
tizacijos procesas nors ir padarė įtaką bajoriškos visuomenės mentaliteto pokyčiui, 
tačiau demokratinis tautinis sąjūdis ir demokratėjantis tradicinis elitas - Lietuvos 
bajorija — sutarimo nerado ir integracijos į bendrą visuomenę (nei lietuvišką, nei 
baltarusišką) neįvyko. 

Kita vertus, turint tai galvoje reikia paklausti: kada pirmą kartą pavartota Lie- 
tuvos lenko sąvoka, liudijanti, kad jau egzistavo minėtosios pereinamosios nuo 
dvisluoksnės istorinės prie modernios politinės tautos tapatybės variantas? Prisi- 
pažinsiu, negaliu atsakyti tiksliai. Griežčiau minėtoji sąvoka apibrėžiama nuo XX a. 
pradžios ir dažniausiai lenkiškumo raiškos ypatybių kontekste. Sinonimišku jai lai- 
kytinas, ypač amžiaus pradžioje, dažnai vartotas „lietuvis-lenkas“ (Polak-Litwin) 
terminas. Lenkiškumą ir lenkų savitumą Lietuvoje periodinė spauda - Peterburge 
leidžiamas Kraj - pabrėžė jau 1906 m.?9 Dėl šio laikraščio puslapiuose dar 1905 m. 
pasiūlyto „Lietuvos lenko“ termino sampratos karštai ginčijosi Ottonas Zawisza”. 
1908 m. M. Romeris žinomoje studijoje apie lietuvių tautinį judėjimą Lietuvos len- 

kus apibūdino kaip vietinį elementą, kuris polonizavosi istorinio proceso metu?*. 
1911-1912 m. lenkiškumo Lietuvoje situacija ir Lietuvos lenko ypatybės jau buvo ap- 
tariamos lenkiškuose pagrindiniuose periodiniuose leidiniuose — Świat, Tygodnik 
Polski?. Vienas iš tų laikų lietuvių tautinio sąjūdžio vadovų, būsimasis Lietuvos 
prezidentas Kazys Grinius 1912 m. Lietuvos lenkais vadino „lenkiškai kalbančius 
piliečius“ — krajovcus, ne vieną jų pažinojo ir kartu veikė Vilniuje. Lietuvos lenko 
sąvoką 1913 m. vartojo M. Rėmeris ir Ludwikas Abramowiczius ginčydamiesi dėl 
krajovcų idėjinių nuostatų, formuojantis tautinėms visuomenėms Istorinės Lietu- 
vos (Lietuvos ir Baltarusijos) teritorijoje. Beje, L. Abramowiczius taip pat Istorinės 
Lietuvos lenkus traktavo kaip etnokultūrinę bendriją, besiskiriančią nuo etninės 
Lenkijos lenkų, ir pasisakė už Lietuvos lenkų visuomenės, kaip atskiro darinio, t. y. 
tautos, funkcionavimą?*. Apie 1915-1917 m. ji jau sutinkama gana dažnai ir vartojama 
tokių lenkų savitumui apibrėžti’. Vieno iš Myśl Polska korespondentų pastaba būtų 
charakteringa tiems laikams: [...] kad lenkybe Lietuvoje yra visiškai nepriklausoma 
nuo Varšuvoje keliamų lozungų. Ši lenkybė yra skirtinga, lokali; ar ji gyventų vien tik 
savo jėgomis, ar tik vegetuotų - jai įtaką daro vietiniai veiksniai. Apie jokį Lietuvos 
lenkų „sugrįžimą“ į etnografinę Lenkiją negali būti nė kalbos, nes iš esmės visi jie atėję 
ne iš ten, ir tik Lietuva yra tas kraštas, su kuriuo jie etnografiškai susiję?“ 

Kodėl tada ir koks buvo Lietuvos lenko sampratos turinys? Manau, ieškant atsa- 
kymo į šį klausimą iškalbinga gali būti M. Romerio reflekcija, užrašyta ne tik Die- 
noraščio lapuose, bet ir biografiniuose tekstuose. Vienoje iš biografijų, rašytoje apie 
1925 m., jis yra išdėstęs keletą samprotavimų, kurie padeda atsekti Lietuvos lenko 
tautinio identiteto savitumus, manyčiau, būdingus ne tik jam. Todėl negailėsiu vie- 
tos citatoms. Apie savo identiteto ypatumus 1898-1901 m., asmeniškai susidūręs ir 
pažinęs lietuvių tautinį sąjūdį, privertusį jį apsispręsti būti lenku, jis rašė: Aš dar 
tuomet aiškiai nesupratau, kad mano oda yra savotiška - ne grynai lenkiška ir ne 
grynai lietuviška, bet ypatingai sukombinuota, kurioje randasi taip lenkystės, taip 
lietuvystės žymės - sena Adomo Mickevičiaus oda, ypatingas mūsų tėvynės istorijos 

padaras, - oda, kurioje ir siela yra ypatinga, - ne lietuviška, bet ir ne lenkiška. Aš 
dar nesupratau, kad jeigu meluočiau, pasivadindamas tiktai lietuviu, tai taipogi 
meluočiau, pasivadindamas tiktai lenku: aš dar sau nebuvau išsiaiškinęs, kad mano 
asmens tiesa tame, ką jaučiau kūdikiu ir 14-18 amžiaus vaikinu būdamas, kada aš 
neskyriau savy lenko nuo lietuvio, mylėjau ir branginau abu vardu, o atjausdavau 
ypač Lietuvos žemę ir Lietuvos žmones, ir kada aš mėgindavau svajoti ir rašyti eiles, 
tai kaip Adomas Mickevičius šaukėsi ne Lenkijos, o Lietuvos, kaipo savo Tėvynės, taip 
aš rašiau poemą apie Lietuvį svetimoje žemėje ir tarp svetimų žmonių, piešdavau jo 
pasiilgimą Lietuvos, jo jausmus ir jo būdą, kuriuos aš ėmiau iš Lietuvių, o ne Lenkų 
psichikos. Lenkijos aš net nepažinojau, pirmą sykį buvau Lenkijoje - Varšuvoje - bū- 
damas 20 mety (1900 m.), ir tai tiktai kelias dienas, lenkų - „koroniarzy” psichinio 
tipo nemegdavau. 

Aš tada dar nežinojau, kad mūsų — t. vad. Lietuvos Lenkų - tragedija, arba bent 
vienas mūsų tragedijos veiksnys tame, kad mes neturime savo vardo, kad mūsų siela 
yra dviejų tautinių sielų ypatinga koncepcija (aut. pabr. - R. M.), kad esant konfliktui 


tarp ty dviejų sielų mums yra sunkiau, negu kam nors kitam, nusistatyti teisingai ir 
nemeluoti; mes naudojamės vardu (Lenkų), kuris neatitinka mūsų ypatingai esmei 
ir kuris nereiškia musy giliausių psichikos ir būdo pagrindų, išaugusių iš Lietuvos 
žmonių būdo bei psichikos, iš giliausių vietinės etniškos formacijos šaknų (Lietuvių 
ir Baltgudžių). Mes nesame Lietuviai nei Baltgudžiai, bet mes nesame ir Lenkai. [...] 
Mūsų, susipratusių „Lietuvos lenkų“, kurie nevirto nei Lietuviais, nei Lenkais - tuo 
tarpu yra vos maža saujelė5 

Beje, 1933 m., būdamas Kauno universiteto rektoriumi, jis pokalbyje su żurna- 
lo Trimitas korespondentu prisipažino, kad save priskirtų Lietuvos lenkų tautai, 
jeigu tokia tauta egzistuotų“. Tokios tautos atstovu, jos protėviu M. Romeris lai- 
kė A. Mickevičių ir su jo psichika identifikavo savo savimonę. Jau grįžęs į Lietuvą 
1920 m. rašė artimam pažįstamam, Lietuvos nepriklausomybės akto signatarui, tuo 
laiku dirbusiam Lietuvos atstovybėje Romoje Jurgiui Šauliui: Aš nesu nei išskirtinai 
lenkas, nei išskirtinai lietuvis, bet tuo pačiu metu ir lenku, ir lietuviu. [...] Kuo buvo 
Adomas Mickevičius nežino nei lenkai, nei lietuviai. Bet labai gerai tai žinau aš, nes 
pats esu toks pat, kaip jis, nes pats jaučiu tai, ką jautė jisai, nes pats taipogi priklau- 

sau tai pačiai psichinei rasei kaip ir jis. Yra tai išmirštanti rasė, o visa tai, kas išmiršta, 
yra nevaisinga3? 

Publikuojamo Dienoraščio tekste jis dar tiki tokio lenkiškumo ir lietuviškumo 
perspektyva, siedamas ją su Vilniaus atgavimu, ir tai paaiškina dar plačiau, išsa- 
miau: Mes, Lietuvos lenkai, esame natūrali Lietuvos gyventojų dalis, o ne lenkų tautos 
iš Lenkijos atplaiša, kuri apsigyveno Lietuvoje. Mūsų ryšys su Lietuva yra gilesnis ir 
reikšmingesnis negu „apsigyvenimo“ faktas, o mūsų ryšys su Lenkija yra labiau psi- 
chologinis nei fizinis „atsiskyrimas“ nuo lenkų tautos. Šis ryšys yra savotiškas ir kartu 
mažiau organiškas dėl mūsų lietuviškos psichinės sandaros negu kolonistų ryšys su 
metropolija. Kita vertus, mūsų ryšys su Lenkija yra gilesnis už „kalbėjimo lenkiškai“ 
Jaktą, o mūsų lietuviškumas skiriasi nuo sąvokos „lietuvis“ tautine prasme. Mes, Lie- 
tuvos lenkai, dar per mažai įsisąmoninome savo tikrąją esybę, kurioje slypi kartu ir 
lietuviškas, ir lenkiškas pradas, kuris yra tam tikroje sintezėje, būdingoje tik mums. 
Mūsų esybė netelpa į formulę: „Lietuvoje gyvenanti lenkų tautos atplaiša“, tačiau ji 
netelpa ir kitoje - „lenkiškai kalbantys lietuviai“ - formulėje. Aštrus lietuvių lenkų 
konfliktas trukdo mums pažinti ir pajusti save, nes aptemdo harmoningą sintezę. 
Vis dėlto ši sintezė slypi mumyse ir mūsų psichinė sandara yra jos išraiška. Tad tiek 
lenkai ir lietuviai, esantys už šios sintezės ribų, stengiasi mus pasisavinti ir įtraukti 
į formulę, kuri prieštarauja mūsų esybei, tačiau yra skirta, kad viena ar kita pusė 
mus sunaudotų savo naudai. Lietuvos lenkų lyderiai Kaune norėdami pagrįsti pernai 
sukurtą formulę („atplaiśa... apsigyvenusi!!“) leidinuke Strzecha Rodzinna (Šeimos 
pastogė) populiarina Zygmunto Glogerio39 teoriją apie tariamą Lietuvos lenkų kilmę 
iš... karo belaisvių iš Lenkijos, kuriuos priešistoriniais laikais Lietuvos žemėse apgy- 
vendino Lietuvos kunigaikščiai! Jie tikisi šią teoriją paremti ir įtvirtinti savo atradi- 
mą. Kai neįsisgmoninama savo individualybė, žymesni Lietuvos lenkai iš tiesų arba 
pritaria „apsigyvenusių atplaišos“ evangelijai ir sutrypia sintezę - savo gražiausius 
mickevičių žiedus - nutraukia ryšį su savo lietuviškuoju pradu ir save kildina iš lenkų, 
arba sutrypdami sintezę ir nutraukdami ryšius su savo lenkiškuoju pradu vadina save 
„lenkiškai kalbančiais lietuviais“. Lenkų ir lietuvių konfliktas, ginčai dėl Vilniaus ir 
uždaryta dabartinė „Litwa“ („Lietuva“) (tikiuosi, kad laikinai!) dabartinės demar- 

kacijos linija, „Litwos“ („Lietuvos) teritorijai paliekant tik Kauno kraštą, Žemaitiją ir 
Užnemunės vietoves, kur Lietuvos lenkų elementas nėra toks svarbus ir reikšmingas, 
kaip kad Vilniaus krašte, - visa tai parodo, kaip spekuliuojama šiomis teorijomis ir 
ko jomis iš tiesų siekiama - patenkinti savo godumą. Suvienytoje Lietuvoje, Lietuvoje 
su Vilniumi, - šios teorijos greičiau žlugs ir Lietuvos lenkai netruks įsisąmoninti ti- 
krąją savo prigimtį. Vilniaus krašto Lietuvos lenkai - saujelė visalenkiškų inteligentų 
spekuliantų ir dvarininkų, bei aistringy Vilniaus davatkų - turi dar ir savo liaudį“. 
Buvo ir kiek kitokių „Lietuvos lenko“ savivokos variacijų. Žinomas ir Lietuvo- 
je, ir Lenkijoje skulptorius, architektas, Žalgirio (Griunvaldo) paminklo Krokuvoje 
ir Trijų kryžių Vilniuje autorius Antanas Vivulskis (Antoni Wiwulski; 1877-1919) 
XX a. pradžioje tebebuvo labai artimas dvisluoksnės Gente lituanus, natione polo- 
nus tapatybės tipui. Sakau „artimas“, nes jau skyrėsi nuo klasikinio tipo, kai ryšys 
su Lietuva buvo matomas, pirmiausia, per politinę tradiciją. Tuo tarpu A. Vivulskis, 
kilęs iš žemaičių bajorų giminės ir užaugęs lenkų kultūros tradicijas puoselėjusioje 
šeimoje, sąmoningai buvo „susigyvenęs“ ir su liaudies žemaitiška lietuviška kultū- 
rine aplinka. Neatsitiktinai, taip rodo jo kūryba, ypač Šiluvos koplyčia, jis suvokė 
lietuvių subetninių grupių (Žemaičių, aukštaičių) architektūros, dailės subtilybes. 
Antra vertus, studijuodamas Paryžiuje, jis 1904-1905 m. aktyviai dalyvavo „Lit- 
huania“ draugijos veikloje. Draugija veikė lietuvių tautinio judėjimo dvasia, neretai 
veikla išeidavo už etninių kultūrinių klausimų svarstymo ribų. Anuomet joje jau 
aiškiai pastebimas politinis lietuvių tautiškumo kristalizavimasis, savarankiškos 
politinės ideologijos formavimasis“. Įdomu yra tai, kad draugijos veikloje tuo pat 
laiku dalyvavęs M. Romeris, paveiktas idėjinių draugijos nuostatų, priėmė krajov- 
cinį Lietuvos lenko apsisprendimą**. A. Vivulskis tokių ryškių tautinės savimonės 
pokyčių neišgyveno, nes nejżvelgć lenkiškumo ir lietuviškumo (moderniąja pras- 
me) prieštarų. Tradiciškai šie du veiksniai jam sudarė simbiozę kaip natūrali ir sa- 
vaime suprantama senosios Lietuvos visuomenės išraiška. Per amžius susiklosčiusių 
liaudies ir bajorijos, didikų santykių išraiška. Visuomenės modernėjimo apraiškų 
jo sąmonė, matyt, dar nebuvo užfiksavusi. Galbūt todėl, kad daugiau buvo susi- 
telkęs į kūrybą nei į visuomeninį politinį aplinkos gyvenimą. Vis dėlto „paryžie- 
tiškas“ jo gyvenimo laikotarpis lėmė, kad neabejodamas visą gyvenimą susiejo su 

Lietuva. Jam, priešingai nei jo amžininkams, kad ir M. Rómeriui, niekada nekilo 
dilema - Lietuva ar Lenkija. 1912 m. į klausimą lietuvis esąs ar lenkas, jis atsakęs: 
[...] Jei Tamsta manęs klaustum, kuris žmogus man artimesnis, tai pasakyčiau, kad 
kiekvienas katalikas, o tautystę aš suprantu kiek kitaip. Man rodos, kad žmogus savo 
Tėvynę turi mylėti ne žodžiais, bet darbais, tik tada jis tevertas Tėvynės sūnaus vardo. 
Aš Lietuvą myliu darbais ir viską, ką nuo Dievo esu gavęs, jai atiduodu.“ 

Panašus į M. Rėmerį arba lenkiškai kalbančius lietuvius, arba Lietuvos lenkus, 
mano akimis, yra ir Stanislovas Narutavičius, pirmojo Lenkijos prezidento Ga- 
brieliaus Narutovičiaus brolis. Beje, apie jį ne kartą M. Romeris kalba ne tik šioje 
knygoje, bet ir anksčiau išleisto Dienoraščio puslapiuose. Stanislovas Narutavičius 
1917-1919 m. aktyviai dalyvavo kuriant naująją Lietuvą ir tikėjo, kad yra galimybė 
susiformuoti nepriklausomos Lietuvos piliečio tipui, panašiam į belgų valonus (ati- 
tikmuo būtų - Lietuvos lenkas). Lojalus bendrai valstybei, tačiau išsaugojęs savo 
lenkiškumą etnokultūriniu požiūriu. Pats taip identifikavosi**. Pirmiausia noriu at- 
kreipti dėmesį į tai, kad abu broliai augo šeimoje, kurioje patriotizmas ir intelektua- 
lus demokratizmas buvo kasdienybė, ypač paveiki buvo motina Viktorija, ambicin- 
ga, inteligentiška ir apsiskaičiusi moteris. Kaip teigia Gabrieliaus biografai, Brėvikių 
dvare tvyrojo labai stiprios demokratinės ir sukilimo tradicijos. Patriotizmas buvo 
ne proginis, o reiškėsi kasdieniame gyvenime ir daiktuose, kurie priminė anuos 
sukilimo laikus, kasdieniuose suaugusiųjų pokalbiuose ir pamokymuose vaikams, 
kaip reikia mylėti Tėvynę. Beje, čia svarbus buvo vaikų mokytojo Lauryno Ivinskio 
vaidmuo. Jis ir buvo tas asmuo, kuris įteigė abiem broliams meilę žemaitiškam fol- 
klorui, kalbai. Neatsitiktinai Stanislovas, mokydamasis Liepojos gimnazijoje, užra- 
šinėjo lietuviškas dainas ir padavimus. Vėliau mokydamasis Peterburge, Kijeve, o 
nuo 1887 m. kaip jaunas teisininkas jau dirbdamas Varšuvoje buvo susijęs su socia- 
listinėmis organizacijomis. Beje, M. Rómeriui irgi buvo artimos kairiosios pažiūros. 
Socializmo idėjomis jis susidomėjo dar besimokydamas Peterburge, skaitydamas 
narodninkų literatūrą, o Paryžiuje 1903-1904 m. buvo vienas Lenkijos socialistų 
partijos įtakoje buvusio studentų būrelio „Spójnia“ („Jungtis“) ir draugijos Związek 
Postępowej Młodzieży Polskiej (Pažangiojo lenkų jaunimo sąjungos) vadovų. Tuo 
metu ir vėliau palaikė ryšius ir labai gerbė vieną iš PPS (Lenkijos socialistų partijos) 
lyderių Bolesławą Limanowski, bičiuliavosi su kitais šios partijos nariais (Stanisławu 
Gierszyńskiu ir kt.). 


43. Mykolo Romerio autobiografija, Op. cit., p. 194-198. 


44. K. Narutowicz, Próba naszkicowania sylwety mojego ojca Stanisława Narutowicza, jakim go pamiętam, 
Lituano - Slavica Posnaniensia. Studia. Historica. IV, 1990, Poznań, s. 204-205. Pažymėtina, kad apie tokią 
pat Lietuvos lenky perspektyvą kalbejo ir minetasis Ottonas Zawisza (op. cit., p. 16). 


Grįžtant prie S. Narutavičiaus pažymėtina: kaip tik jo susižavėjimas socializmo 
idėjomis lėmė, kad šalia patriotizmo išvešėjęs demokratizmas suformavo jautru- 
mą socialinei neteisybei, paprastiems skriaudžiamiems žmonėms. Tokių nuostatų 
stiprėjimui palanki buvo ir sukurta šeima su artima Juzefo Pilsudskio giminaite 
Joana Bilevičiūte, Ji taip pat buvo itin patriotiška ir studijuodama Šveicarijoje da- 
lyvavo čia studijuojančio lenkų jaunimo patriotinėje socialistinėje organizacijoje. 
Jiems gyvenant kartu šios pažiūros suformavo nuostatą būti atsakingiems už šalia, 
kartu gyvenančius žemaičių valstiečius. Tad amžiaus pabaigoje išsiplėtusį tautinį 
lietuvių sąjūdį ir jo tikslus jie gerai suprato, savo dvare įkūrė kaimo mokyklėlę, 
kurioje mokytoja dirbusi Joana mokė ir lietuvių kalbos. Stanislovas dažnai su- 
šelpdavo valstiečius kaimynus materialiai. Šeima buvo populiari tarp valstiečių, 
kaimynų dvarininkai juodu vadino „keistuoliais“. Neatsitiktinai Stanislovas ats- 
tovavo savo apylinkėms ir Didžiajame Vilniaus seime (1905 m. gruodžio 4-5 d.), 
balsavo už Lietuvos autonomiją, lygias lietuvių kalbos teises administracinėje 
aplinkoje ir kultūriniame gyvenime. Narutavičiai Telšiuose 1907 m. įkūrė mergai- 
čių progimnaziją, o po dvejų metų berniukų gimnaziją, vaikai čia buvo mokomi 
ir lenkų, ir lietuvių kalbų. Tačiau jau tada Narutavičiai, kylant lenkų ir lietuvių 
nacionalizmo bangai, akivaizdžiai pajuto, kaip bus sunku suderinti lenkiškumą 
su lietuviškumu ir nelengva apginti savo lietuviškas lenkiškas nuostatas. Kad jų 
neįmanoma ginti, paaiškėjo jau Stanislovui aktyviai rengiant ir pasirašant 1918 m. 
vasario 16 d. Lietuvos Nepriklausomybės deklaraciją. Pasirašydamas aktą jis ypač 
vertino tą formuluotės dalį, kurioje buvo kalbama, kad politinę nepriklausomos 
valstybės ateitį nuspręs demokratiškai išrinktas Steigiamasis seimas. Tuomet jis 
tikėjo: toks seimas priims įstatymus, garantuojančius visų Lietuvos gyventojų, 
nepaisant tautybės ir kt., lygias teises, ir todėl vylėsi, kad tarp jų ir Lietuvos len- 
kams, o tokiu save laikė ir tą pabrėždamas padėjo savo parašą lenkiškai. 1919 m. 
dar turėjo vilčių, kad tai bus įmanoma padaryti įgyvendinant federacinius, kon- 
federacinius J. Pilsudskio planus, aktyviai dalyvavo pokalbiuose 1919 m. balandį 
su Pilsudskio emisaru Kaune M. Rómeriu dėl galimybės sudaryti bendrą lenkų 
ir lietuvių vyriausybę, pajėgiančią sureguliuoti Lenkijos ir Lietuvos santykius. 
Nepasisekus netgi vienu metu buvo įsitraukęs į Pilsudskio bendradarbio Leono 
Wasilewskio kurtos POW veiklos koordinavimą, nes niekaip negalėjo susitaikyti 
su mintimi, kad Lietuvos lenkai (lenkai Lietuvoje) bus tik tautinė mažuma. Jos 
atstovu savęs nelaikė, nes manė, kad Lietuvos lenkai yra lygiaverčiai lietuviams 
kuriamo valstybinio organizmo partneriai. Manydamas, kad padedant POW ir 
pritariant kai kuriems lietuvių politikams (M. Biržiškai, S. Kairiui) pavyks pa- 
keisti valdžią, 1919 m. vasarą kartu su L. Wasilewskiu vyko į Varšuvą tartis su 

J. Pilsudskiu, kuris šį kartą jam (balandį - M. Rėmeriui“) siūlė tapti bendros 
lietuvių ir lenkų vyriausybės vadovu. Kilus lietuvių ir lenkų kovoms dėl Seinų, 
nepritarė broliškoms vienas kito žudynėms ir pasitraukė iš POW veiklos. 1920 m. 
kaip nepriklausomas kandidatas nesėkmingai dar dalyvavo rinkimuose į Steigia- 
mąjį seimą, tačiau po to labai krimtosi dėl lietuvių bendradarbiavimo (1920 m.) su 
bolševikais prieš Lenkiją, nepritarė Vidurio Lietuvos sumanymui, kurio autoriai 
buvo monolitinės Lenkijos politiniai šalininkai, ir prislėgtas beįsisiūbuojančios 
lietuvių antilenkiškos propagandos pasitraukė iš aktyvaus politinio Lietuvos gy- 
venimo. Užsiėmė vietos problemų sprendimu, ūkiniais rūpesčiais, nors kontaktų 
ir su lietuvių, ir su lenkų politikais nenutraukė, vis dėlto nei politiniame, nei kul- 
tūriniame lenkų tautinės mažumos gyvenime nedalyvavo. S. Narutavičius, nega- 
lėdamas įveikti psichologinio diskomforto, atsiradusio dėl lenkiškos prigimties 
ir to meto tautinės Lietuvos realijų priešpriešos, 1932 m. gruodžio 31 d. gyvenimą 
baigė tragiškai — nusišovė. Priešmirtiniame laiške rašė: [...] prašau man atleisti, 
kad rūpindamasis visuomenės reikalais, Lenkijos ir Lietuvos sutaikymu nepasirū- 
pinau savo šeimos materialine gerove, pasmerkdamas ją vargti. Tikiu, kad ateis 
laikas, kai abi tautos gyvens santaikoje...4* 

Čia noriu atkreipti dėmesį į tai, kad su panašiomis problemomis susidūrė ir jo 
brolis Gabrielius Narutovičius. Pastarajam tautinės Lenkijos realijų priešpriešos, 
atsiradusios nacionalizmo ideologijos pagrindu, irgi lėmė tragišką lemtį — mirtį. 
Norėdamas perteikti tų laikų aplinkos, kurioje pirmiausia abu broliai ieškojo savęs 
besikeičiančioje Lietuvoje ir Lenkijoje, įtampas, plačiai pasiremsiu M. Romerio Die- 
noraščio puslapiais. 

Antai 1922 m. gruodžio 12 d. įraše jis taip komentuoja Gabrieliaus išrinkimą pir- 
muoju Lenkijos prezidentu ir jo asmenį: [...] Įdomios žinios ateina iš Lenkijos. Respub- 
likos prezidentu netikėtai išrinktas Gabrielius Narutavičius. Tai turėtų būti žymus ir 
gabus žmogus. Kaip ne kaip jo kandidatūra šalia Juzefo Pilsudskio yra netikėta... Bet 
įdomiausia tai, kad Lenkijos valstybės priekyje vėl atsistoja Lietuvis. Lietuvis buvo 
Pilsudskis, Lietuvis, netgi Žemaitis iš Telšių pavieto yra ir Gabrielius Narutavičius, 
Stanislovo Narutavičiaus brolis. Pastarasis - dvarininkas nuo Telšių, prieš karą lai- 
kęs save lietuviu, prosocialistiškų simpatijų, pastaruoju laiku neslėpęs ir aiškių savo 
lenkiškų orientacijų. Lietuviai sutiko žinią apie Gabrieliaus išrinkimą prezidentu 
kaip sensaciją, bet ne džiaugsmingai. Nervina juos tai, kad Lenkija iškeldama į savo 


45. Plačiau rašoma: M. Romeris, Dienoraštis. 1918 m. brželio 13-0ji-1919 m. birželio 20-oji. Vilnius: Versus 
aureus, 2007, p. 314-379. 

op. cit., p. 205. 

valstybės priekį Lietuvius taip tarsi akcentuoja Lietuvos lenkiškųmą kuriame Lietu- 
viai mato Lenkijos valstybingumo tinklus Lietuvai. Tačiau ar iš tikro Lietuviai turi ge- 
resnes galvas nei lenkai, jeigu Lenkija be jų negali apsieiti... Ar tai, kaip pastebi Janu- 
laitis, - politinė tendencija besiremianti jogailaičių tradicija, kurią kažkada išreiškė 
tai, kad Lenkija savo karaliais rinko Jogailaičius, Lietuvos Didžiosios Kunigaikštystės 
kunigaikščius tam, kad realizuotų Uniją. Ar ir dabar ji remdamasi Lietuviais jau 
ne karalių asmenyje, bet kaip Lenkijos Respublikos Prezidentais, toliau ieško kelių į 
naujos Unijos realizavimą? 

Tų metų gruodžio 17 d. M. Romeris pažymi, kad ateina liūdnos žinios iš Varšu- 
vos - ką tik išrinktas Prezidentu Gabrielius Narutovičius užmuštas. Tai jis įvardija 
kaip tautinių demokratų (endekų) politinio veikimo rezultatą, negana to - kaip di- 
džiojo vidinio Lenkijos konflikto tarp demokratijos ir nacionalizmo rezultatą, nie- 
ko gera nežadantį nei Lenkijai, nei regionui, o pirmiausia Lietuvai. Ką gi, Lenkija 
nerami: joje kaunasi individualizmo pradas ir anarchija, kurie gyvi čia dar nuo seny- 
jų „šlėktų“ Lenkijos praeities. 

Taigi aiškiai matyti, kad svarbiausias veiksnys, skatinęs M. Romerio ir pana- 
šių į jį, ypač krajovcų demokratų, tautinę identifikaciją, buvo tautinis lietuvių 
sąjūdis, formavęs tautinę ideologiją ir naują tautos sampratą, kurios svarbiausi 
elementai buvo kalba, folkloras, papročiai, liaudies kultūra. Senoji politinės tau- 
tos samprata pasitraukė į antrąjį planą. Identitetui svarbiausią vaidmenį ima vai- 
dinti tapatinimasis su etnokultūrinė, o ne istorine politine bendrija. Antra vertus, 
etnokultūrinės tautos idėja tuo metu savotiškai išstumia istorinės politinės tau- 
tos idėją, o jos vietoje iškelia etnopolitinės tautos idėją. Kaip tik XX a. pradžioje 
liaudiškasis lietuvių sąjūdis suformulavo Lietuvos etnopolitinio atsiskyrimo nuo 
Lenkijos reikalavimus. Tai paspartino tautinės diferenciacijos, tautinio identite- 
to (kultūrinės tautos prasme) procesus Istorinės Lietuvos teritorijoje. Dauguma 
lenkų Istorinėje Lietuvoje ir etnokultūriškai, ir etnopolitiškai ėmė tapatintis su 
moderniąja Lenkija. 

Tačiau, kaip matyti iš M. Romerio pavyzdžio, buvo lenkų, kurie išlaikė istorinę 
politinę buvusios LDK piliečio sąmonę, t. y. buvo lietuviai istorine prasme. Pažymė- 
tina, kad jų dvisluoksnė politinė sąmonė pakitusi, lyginant ją su J. Bardacho aptar- 
tąja XIX a. pradžios lenko (Žečpospolitos prasme) lietuvio (LDK prasme) sąmone. 
Pirmojo komponento vietą užėmė priklausomybės kultūrinei tautai — šiuo atveju 
lenkų - pajauta. Etnokultūrinė jų sąmonė turėjo tą specifiką, kad buvo fiksuotas jų 
ir Lenkijos lenkų etnokultūrinis atskirumas. Taigi sąmonėje galima įžvelgti projek- 
ciją į tokią pat modernią tautą, kokia tuo laiku jau buvo lietuviai — tautą Lietuvos 
lenkų vardu. Beje, tai labai aiškiai atsispindi minėtojoje 1912 m. L. Abramowicziaus 


ir M. Romerio diskusijoje, apie tokią tautą kalbėjo M. Rómeris savo interviu Trimito 
žurnalo korespondentui. 

Kaip tik ieškant praktinių tokios projekcijos sprendimų ir susiformavo krajovcų 
idėjinė politinė srovė (turiu galvoje krajovcus demokratus, susibūrusius apie Gazeta 
Wileńska 1905-1906 m. ir Przegląd Wileński 1911-1915 m.). Krajovcų idėjinių politinių 
nuostatų esmę išreiškė požiūris į Istorinę Lietuvą kaip integralų kraštą, besiremiantį 
istoriniu, teritoriniu, ekonominiu ir kultūriniu bendrumu. Krajovcai bandė rasti 
etninės kultūrinės ir politinės tautos buvusios LDK teritorijose derinį, iškeldami 
demokratinės politinės tautos, pilietinės visuomenės idėjas. Etnokultūrinių tautų 
susiformavimas buvusios LDK teritorijose buvo laikomas prielaida pilietinės visuo- 
menės ir naujo valstybinio organizmo tapsmui. Buvo manoma, kad tik jam vykstant 
į etnokultūriškai daugialytės Istorinės Lietuvos liaudies tautinę sąmonę bus įdiegta 
politinė sąmonė, Istorinės Lietuvos bendrumo suvokimas. Tokiuose ieškojimuose 
slypi gana nemažas ir minėtojo M. Romerio įnašas. Demokratinius tautinius krašto 
judėjimus, ypač lietuvių ir baltarusių, jis vertino kaip organizuojančius veiksnius 
krašto pilietinei visuomenei susidaryti. Traktavo senąją LDK kaip kelių tautų tė- 
vynę ir nematė galimybių joms civilizuotai atsiskirti dėl neišvengiamų teritorinių 
konfliktų. M. Rėmeris buvo prieš vienos kurios nors tautos interesų iškėlimą aukš- 
čiau bendrųjų krašto interesų. Neatskiriama krašto visuomenės dalimi laikė ir len- 
kų visuomenę, teigdamas, kad lenkų demokratinė krajovcinė kryptis siekia įtvirtinti 
lenkų visuomenę krašte kaip vieną iš vietinių visuomenių šalia lietuvių ir baltarusių 
[...] be „tuteišių“ masės, kurios „įtautinimo“ forsuoti negalima, yra dar demokrati- 
ja, kitaip tariant, liaudies masė, lenkiška, jau įtautinta ir turinti teisę savarankiškai 
tautiškai būčiai krašto visuomenėje”. Reikia pasakyti: minėtojoje istoriografijoje 
apie krajovcus, aptariant jų ideologiją, sakoma, kad šios ideologijos paskirtis buvo 
šalinti tautinių konfliktų buvusios LDK žemėse priežastis. Antra vertus, su krajov- 
cų demokratų nuostatomis dažnai buvo siejama lenkiškumo Istorinėje Lietuvoje 
perspektyva*. Galima teigti ir tai, kad, šalia to, krajovcų ideologija turėjo padėti 
kurti prielaidas Lietuvos lenkų tautai formuotis. Tokį teiginį patvirtina minėtoji 
M. Romerio ir L. Abramovicziaus diskusija, M. Romerio pastabos apie lenkų visuo- 
menės vaidmenį krašte. 

Tai liudija ir M. Romerio krajovcų demokratų vardu pateikta Istorinės Lietu- 
vos valstybingumo koncepcija: Lenkijos ir Istorinės Lietuvos, kaip dviejų sava- 
rankiškų, demokratinių valstybių federacija. Vienas koncepcijos tikslų — išsaugoti 


47. M. Römer, Dziennik, t. 2, MAB, f. 138-2229, l. 323. 
48. M. Niedzialkowski, Polityka polska — na Litwie i Białorusi, Prawda, 1915, nr. 4, s. 4. 

Istorinės Lietuvos specifiką, susijusią su jos multietniškumu (moderniąja prasme). 
Antra vertus, ši koncepcija buvo nukreipta prieš etnografinės Lietuvos, t..y. tauti- 
nės, valstybingumo koncepciją, kuri tuo laiku buvo vertinama kaip koncepcija, ke- 
lianti grėsmę Lietuvos lenkų visuomeninei kultūrinei saviraiškai. Kaip žinia, tokio 
konsensuso tarp senosios ir naujosios tautos sąmonės pagrindu išspręsti Istorinės 
Lietuvos problemų nepavyko. Kaip nepavyko projekcija suformuoti ir savarankišką 
Lietuvos lenkų tautą. | 

Savo tyrimuose jau esu klausęs: ar yra kokia prasmė nagrinėti šį reiškinį, to- 
kio identiteto variantą? Juolab kad iš pirmo žvilgsnio atrodo, jog taip identifikavosi 
gana ribotas lenkų istorinėje Lietuvoje skaičius. Tai byloja ir minėtoji M. Romerio 
citata, bet taip buvo 1925-1926 m. Amžiaus pradžioje, iki 1917-1918 m., padėtis buvo 
kiek kitokia. 

Toliau garbiam Skaitytojui pateiksiu savo tyrimuose išdėstytus paaiškinimus ir 
atsakymus į anksčiau suformuluotą klausimą. 

Prisiminkime, kad, šalia santykinai gana negausių ir visuomenėje mažai įtakin- 
gų krajovcų demokratų, egzistavo gana gausi, turėjusi politinį, visuomeninį kultū- 
rinį ir ekonominį „svorį“ krajovcų - konservatorių - tradicionalistų grupė. Į ją įėjo 
didelė dalis buvusios LDK žemių dvarininkijos. Jos nuostatų reiškėjai buvo Vilniaus 
vyskupas Edwardas von der Roppas, Konstancja ir Romanas Skirmunttai, Aleksan- 
deris Meysztowiczius, Czesławas Jankowskis, Bołesławas Jałowieckis, Edwardas 
Woyniłowiczius ir kt. 

Priešingai krajovcams demokratams, jie nepripažino etnokultūrinės tautos 
sampratos. Dauguma jų kalbų skirtumus laikė nereikšmingais, pripažino tik ben- 
drą LDK tautiškumą, t. y. sudemokratintos buvusios LDK politinės tautos variantą. 
Tačiau kaip ir pirmieji pabrėždavo savo, kaip lenkų, etnokultūrinį skirtumą nuo 
Lenkijos lenkų, akcentavo savo ryšius su lietuviškai ir baltarusiškai kalbančia liau- 
dimi. Bołesławas Jałowieckis, Romanas Skirmunttas, Edwardas Woynilowiczius ir 
Konstancja Skirmuntt, traktuodami lietuvių tautinį judėjimą kaip to meto realiją, 
propagavo abiejų tautų (lenkų ir lietuvių) vienas kito pažinimą bei suartėjimą, iš- 
mokstant vieni kitų kalbas, dalyvaujant vieni kitų kultūriniame gyvenime*?. Lietu- 


49. Przenigdy, Odpowiedź na „Głos Litwinów do młodej generacji magnatów, obywateli i szlachty na Litwie“, 
Kraków, 1903, s. 8-12; Ro ... munt [R. Skirmuntt], Nowe hasła w sprawie odrodzenia narodowości litewskiej, 
Lwów, 1904, s. 13; Romunt [R. Skirmuntt), Głos przeszłości i potrzeba chwili (stanowisko szlachty na Litwie 
i Rusi), Lwów, 1905, s. 29-30; Sargas [B. Jałowiecki], Litwo, Ojczyzna nasza..., Petersburg, 1906, s. 5; B... 
[B. Jałowiecki], Litwa - jej potrzeby... Katechizm narodowy Litwy, Wilno, 1908, s. 8; Futurus [K. Skirmunt], 
O prawdę i zgodę z powodu Głosu litwinów do młodej generacji magnatów, obywateli i szlachty na Litwie i 
odpowiedzi młodego szlachcica litewskiego, Lwów, 1904; Futurus [K. Skirmunt], Kartki krajowe, Wilno, 1913; 
Futurus [K. Skirmunt], Kartki polityczne ze spraw krajowych poruszonych w prasie wileńskiej 1905-1907, 
Warszawa, 1907. 

vos lenkus ir lietuvius traktavo kaip vieną visuomenę, manė, kad galima būti lietu- 
viu nevartojant lietuvių kalbos. Anot K. Skirmuntt, /...] kalbos klausimu - laisvas 
pasirinkimas, visuomeniniuose ir politiniuose reikaluose - vienybė, visuose kituose 
santykiuose - meilė. Meile ir santarve esame vienos šeimos broliais“. Tiesa, valstybės 
sampratos turinys jiems liko nepakitęs, siejamas su Jogailaičių unijos tradicija. 

Manyčiau, kad jie matė ir išgyveno besivystantį visuomenės modernėjimo pro- 
cesą, ieškojo savo perspektyvų besikeičiančioje visuomenėje, vylėsi išsaugoti socia- 
linį statusą ir privilegijas. Todėl juos galima būtų laikyti potencialiais krajovcų 
demokratų naujos visuomenės struktūros ir Istorinės Lietuvos valstybingumo kon- 
cepcijos šalininkais. Norint gauti išsamesnį tokių teiginių patvirtinimą, be abejo, 
reikalinga plėsti ir gilinti to meto visuomenės sociokultūrinės raidos ir mentaliteto 
tyrimus. 

Čia derėtų prisiminti, kad tų laikų Istorinėje Lietuvoje egzistavo dar gana gau- 
si „neįvisuomenintų“, „neįtautintų“ žmonių masė, vadinama „tuteišių“ vardu. Apie 
juos, jų tautinės savimonės problemas nuolat diskutavo ir krajovcai demokratai, ir 
konservatoriai, ir lietuvių bei baltarusių demokratai, taip pat endekai ir lietuvių tau- 
tininkai. Pažymėtina, kad Ludwikas Abramowiczius 1911-1914 m. juose matė „Žžalia- 
vą“ Lietuvos lenkų tautai?!. Pastarasis tik 1922-1924 m. prabilo apie savarankiškos 
„tuteišių“ tautos susiformavimo galimybes, pritardamas dar prieš Pirmąjį pasaulinį 
karą keltoms M. Romerio idėjoms? ir atsisakydamas ankstesnių savo sumanymų. 

Manytume, kad perspektyvas susidaryti Lietuvos lenkų tautai sužlugdė Lenkijos 
ir Lietuvos modernių - tautinių - valstybių susikūrimas. Nors pirmaisiais Lietuvos 
nepriklausomybės metais, kol nebuvo įgyvendinama žemės ūkio reforma ir dar ne- 
buvo iki galo išryškėjusi Vilniaus problema, mentalinės prielaidos Lietuvos lenkų 
tautai susiformuoti tebeegzistavo. 1921 m. Kaune, M. Romerio sumanymu, bandė 
organizuotis „Senųjų lietuvių“ („Staro-Litwinow“) klubas. Potencialių narių sąra- 
še buvo senų lietuviškų giminių dvarininkai: be M. Romerio, Wacławas Bielskis, 
Czeslawas Milwidas, Stefanas Billewiczius, generolas Syłwesteris Žukowskis, Domi- 
nikas Dowgiałło, Jerzy Dowiatas, Oskaras Milašius ir kt.’ Jie nenorėjo taikstytis su 
besiklostančia nepalankia situacija ir bandė rasti vietą naujojoje Lietuvoje. 


50. Futurus [K. Skirmunt], O prawdę..., $. 12. 


51. M. Römer, Dziennik, t. 3, MAB, f. 138-2230, l. 323; Kg. [Kazys Grinius], Vilniaus gubernijos sulenkėju- 
siems lietuviams reikia lenkų kalba lietuviško laikraščio, Lietuvos žinios, 1911, vas. 15 (28), nr. 19. 


52. [L. Abramowicz], Dwie psychiki, Przegląd Wileński, 1923, nr. 1, s. 1-2; [L. Abramowicz], Tutejszość, Prze- 
gląd Wileński, 1924, nr. 8, s. 1-2. 


53. M. Romeris, Dienoraštis. 1921 m. sausio 13-0ji-lapkričio 7-oji. Vilnius: Versus aureus, 2012, p. 423-427. 

Klubo narys, dar vienas Rómeriy giminės atstovas - Eugeniuszas Romeris — savo 
pažiūromis ne demokratas, bet endekas, dienoraštyje 1922 m. yra rašęs: Kaip lenkai, 
nors ir Lietuvoje gyvenantys, mes turime išlaikyti savo tautiškumą. Jokio savo lenkiš- 
kumo išsižadėjimo, jokių kompromisų šiuo požiūriu negali būti. Turime išsikovoti 
mūsų tautiškumo ir jo kultūrinio plėtojimo teisių pripažinimą, turime kovoti už len- 
ky mokyklą, kalbą. Tačiau kartu turime likti piliečiais to krašto, kuriame nuo amžių 
gyvename. [...] privalome viską vykdyti, ką mus įpareigoja „krašto piliečio“ samprata, 
privalome to krašto gerovei dirbti, nepaisydami, kad dabartinė valdančiųjų sluoksnių 
politika yra mums nepalanki ir kad jie norėtų mus traktuoti kaip priešus [...]. Nedaug 
mūsų visuomenė teparodys dvasios stiprybės, jeigu dabar pasiduos jaunos lietuvių 
valstybės keliametei šovinistinei politikai3* Taigi čia aiški negatyvi dienoraščio auto- 
riaus nuostata Lietuvos tautinės valstybės atžvilgiu, laikant ją svetima lenkiškumo 
perspektyvos požiūriu. Antra vertus, ryškus pasiryžimas išsaugoti ir plėtoti lenkys- 
tę Lietuvoje, kuri šiame krašte turi gilias tradicijas, pabrėžiamas etnopolitiškumas 
ir jo perspektyva. Savo pobūdžiu tautinė Lietuvos valstybė buvo svetima ne tik to- 
kiems lenkams kaip E. Romeris, bet ir tokiems lenkiškai kalbantiems lietuviams 
arba Lietuvos lenkams kaip S. Narutavičius. 1917-1919 m., kaip jau minėta, aktyviai 
dalyvaudamas naujosios Lietuvos kūrimo darbe, jis tikėjo, kad yra galimybė susi- 
formuoti nepriklausomos Lietuvos piliečio tipui, panašiam į belgų valonus. Lojaliais 
savo bendrai valstybei, tačiau išsaugojusiais savo lenkiškumą etnokultūriniu požiū- 
riu. Pats save taip identifikavo“. Panašių nuostatų laikėsi Tadeuszas Dowgirdas, Le- 
onas Domeyko, kunigas Bronisławas Žongolowiczius*“. S. Narutavičius, negaleda- 
mas įveikti psichologinio diskomforto, atsiradusio dėl jo lenkiškos prigimties ir to 
meto tautinės Lietuvos realijų priešpriešos, 1932 m. gruodžio 17 d. gyvenimą baigė 
tragiškai. Nors jis ir pasirašė tokios Lietuvos nepriklausomybės aktą 1918 m. vasa- 
rio mėn., jam tokia Lietuva nepasidarė sava. Lygiai taip pat tautinė Lenkija netapo 
sava nei L. Abramowicziui, nei Bronistawui Krzyžanowskiui, nei Z. Jundziltui ir dar 
daugeliui kitų. Viena iš nedaugelio išimčių galbūt buvo M. Rėmeris. 

Ko trūko, ko reikėjo savarankiškai Lietuvos lenkų tautai susiformuoti? Į klau- 
simą išsamaus atsakymo dar neturime. Tam tikra prasme atsakymo gaires yra nu- 
brėžęs profesorius J. Bardachas žinomoje knygoje O dawnej i nie dawnej Litwie. Jis 
Lietuvos lenkus arba lenkiškai kalbančius lietuvius palygino su Belgijos valonais, 


54. E. Romer, Dziennik, t. 2, 1919-1923, Warszawa, 1995, S. 529-530. 


55. K. Narutowicz, Próba naszkicowania sylwety mojego ojca Stanisława Narutowicza, jakim go pamiętam, 
Lituano — Slavica Posnaniensia. Studia. Historica. IV, Poznań, 1990, s. 204-205. Pažymėtina, kad apie tokią 
pat Lietuvos lenkų perspektyvą kalbėjo ir minėtasis Ottonas Zawisza (Op. cit., p. 16). 


56. J. Jurkiewicz, Rozwój polskiej myśli politycznej, s. 89. 

jungiančiais prancūzų kalbą ir kultūrą su etninio atskirumo pajauta bei belgų vals- 
tybiniu patriotizmu. 

Anot J. Bardacho, paralelė tarp Belgijos valonų ir Lietuvos lenkų praktikoje ne- 
įsikūnijo dėl to, kad Lietuvos lenkai rėmėsi pirmiausia šlėkta ir inteligentija, daž- 
niausiai šlėktiškos kilmės, o šie visuomenės sluoksniai nesudarė daugumos, tapati- 
nusios save su lenkiškumus?. 

Kad susiformuotų Lietuvos lenkų tauta, to aiškiai buvo per maža. Vis dėlto ma- 
nau, kad būta ir kitų veiksnių, kitų priežasčių, lėmusių negatyvų šio reiškinio rezul- 
tatą. Tarp jų minėtasis beatsikuriančių Lenkijos ir Lietuvos valstybių tautinis pobū- 
dis, nulėmęs tų valstybių priešpriešą ir, sakyčiau, zoologinį, savo raiška, jų konfliktą. 
Konfliktą, kurį suponavo to meto abiejų valstybių aktyviai praktikuojama naciona- 
lizmo ideologija. Dėl jos poveikio tautinio identiteto pasirinkimo variantai buvo tik 
du: arba būti ir kultūriškai, ir politiškai lenku ir tapatintis su Lenkija, prarandant 
savitumą, besireiškiantį Lietuvos lenko tapatybės variantu, bet netampant tautinės 
mažumos atstovu, arba tapti lietuviu ne tik politine, bet ir kalbine kultūrine prasme, 
einant į konfliktą su savo lenkiškąja prigimtimi, tačiau tampant „savu“ pagrindinei 
tų laikų Lietuvos visuomenės daliai. 

Apibendrinant tai, kas čia pasakyta, tegaliu konstatuoti: Lietuvos lenko kaip vie- 
no iš lietuviško identiteto varianto jam transformuojantis iš istorinio į modernų 
identitetą problema lieka aktuali iki šiol ne tik politikos, bet ir kultūros istorijos 
kontekste. Nuodugnesnis varianto tyrimas gali būti perspektyvus aiškinantis pari- 
bio kultūrų raiškos, santykių, savitarpio įtakų reiškinius. Visiškai akivaizdu, kad 
šiuo atveju atskiro tyrėjų dėmesio turėtų sulaukti specialios, nuodugnesnės nei iki 
šiolei krajovcų idėjinių politinių nuostatų, jų mentaliteto studijos, krajovciškumo, 
kaip paribio kultūrų atstovų pasaulėžiūros, tam tikro įvairių tautų taikaus sambū- 
vio tokiuose paribiuose modelio analizė. 

Post scriptum: 

Taigi, matome, kad senosios ir moderniosios Lietuvos pasirinkimo kryžkelėje 
atsidūrusių ką tik aptartų asmenų tapatybių atvejai turi daug panašumų: 

1. Visi jie neišsižadėjo Lietuvos, nepaisant to, kad ji formavosi ne pagal jų įsivaiz- 
davimą. Tai nulėmė patriotizmas, glaudžios sąsajos su liaudiška aplinka ir valsty- 
binės tradicijos gajumas, perimtas pirmiausia iš šeimos aplinkos. Bendras istorinis 
faktas jų biografijose — 1863 m. sukilimas. Tėvai, seneliai buvo 1863 m. sukilimo 
rėmėjai ar dalyviai. S. Narutavičiaus tėvas Jonas dalyvavo A. Mackevičiaus būryje, 
abu A. Vivulskio seneliai, iš tėvo ir motinos (Karpuškos) pusės, irgi dalyvavo suki- 


57. Op. cit., p. 268. 


lime, o M. Romerio tėvas ir dėdės buvo rėmėjai. Iš čia pabrėžtinas jų patriotizmas 
kraštui — Lietuvai, prisirišimas prie Lietuvos ir Lenkijos valstybinių saitų. Visi jie 
tebeturėjo istorinę politinę buvusios LDK piliečio sąmonę, t. y. buvo lietuviai isto- 
rine prasme. Pažymėtina, kad jų dvisluoksnė politinė sąmonė pakitusi; lyginant ją 
su XIX a. pradžios lenko (Žečpospolitos prasme) - lietuvio (LDK prasme) sąmone, 
apibrėžta Gente lituanus, natione polonus formuluote. Pirmojo komponento vietą 
užėmė priklausomybės kultūrinei tautai — šiuo atveju lenkų - pajauta. Tačiau etno- 
kultūrinė jų sąmonė turėjo tokią specifiką, kad buvo fiksuotas jų ir Lenkijos lenkų 
etnokultūrinis atskirumas, nulemtas glaudžių sąsajų su liaudiška — lietuvių - kultū- 
ra. Todėl 1915-1920 m. S. Narutavičiaus, M. Rėmerio sąmonėje galima įžvelgti pro- 
jekciją į tokią pat modernią tautą, kokia anuomet jau buvo lietuviai — tautą Lietuvos 
lenkų vardu. A. Vivulskio atveju galima kalbėti apie dar stipriai išreikštą senąją 
„lietuvio“ - LDK piliečio - savivoką. 

2. Pagrindinis veiksnys, nulėmęs S. Narutavičiaus, M. Romerio sąmoningą orien- 
taciją į modernią Lietuvą, buvo jų socialistinės pažiūros ir tautinis lietuvių sąjūdis, 
formavęs tautinę ideologiją ir naują tautos sampratą. Sampratą, kurios svarbiausi 
elementai buvo kalba, folkloras, papročiai, liaudies kultūra. Senoji politinės tautos 
samprata pasitraukė į antrąjį planą. Identitetui svarbiausią vaidmenį ima vaidinti 
tapatinimasis su etnokultūrinė, o ne istorine politine bendrija. Antra vertus, etno- 
kultūrinės tautos idėja tuo metu savotiškai išstumia istorinės politinės tautos idėją 
ir iškelia etnopolitinės tautos idėją. Kaip tik XX a. pradžioje liaudiškasis lietuvių 
sąjūdis suformulavo Lietuvos etnopolitinio atsiskyrimo nuo Lenkijos reikalavimus. 
Abu jie vienaip ar kitaip dalyvavo šiame sąjūdyje, pritardami pagrindiniams jo sie- 
kiams kaip nepanaikinantiems galimybės būti lygiaverčiais etniniams lietuviams 
modernioje Lietuvoje ir LDK lenkiškos kultūros atstovams-puoselėtojams. 

Tikiuosi, kad šios mano pastabos padės Skaitytojui perprasti Mykolo Rómerio 
nuogąstavimus, abejones dėl ypatingos, neordinarios tų laikų Lietuvos elito pozici- 
jos, požiūrio vertinant Lietuvos politinio ir kultūrino gyvenimo artefaktus, spren- 
dimus, leis įsigilinti į tekstą. 

Baigdamas eilinį kartą primenu principinius publikavimo atmintinės momen- 
tus. Ir kitose knygose, ir šioje vardai, pavardės ir vietovardžiai, turintys lietuviškąją 
rašymo tradiciją, lietuvinami skliausteliuose įrašant originaliąją versiją pirmąsyk 
paminėjus, o tokios neturintieji paliekami originalūs pridedant lietuviškąsias galū- 
nes. Toks principas taikomas asmenvardžių ir vietovardžių rodyklėje. Tie asmenys, 
kurie buvo pateikti ankstesnėse Dienoraščio publikacijose (M. Romeris, Dienoraštis. 
1918 m. birželio 13-oji-1919 m. birželio 20-oji. Vilnius: Versus aureus, 2007; Dienoraš- 
tis. 1919 m. birželio 21-0ji-1920 m. kovo 15-oji. Vilnius: Versus aureus, 2009; Dienoraš- 

tis. 1920 m. kovo 16-oji-1921 m. sausio 12-oji. Vilnius: Versus aureus, 2011; Dienoraštis. 
1921 m. sausio 13-0ji-lapkričio 7-oji. Vilnius: Versus aureus, 2012; Dienoraštis. 1921 m. 
lapkričio 8-oji-1922 m. birželio 15-oji. Vilnius: Versus aureus, 2013) ir kurių pavardės 
labai dažnai kartojasi, paaiškinimuose neapibūdinami arba apibūdinami itin glaus- 
tai (vardas, pavardė), kad galima būtų juos greičiau atpažinti. Tais atvejais smulkes- 
nės informacijos Skaitytojas turėtų ieškoti čia paminėtose knygose. 

Dėkoju visiems prisidėjusiems rengiant šią knygą: kantriai, žingeidžiai ir kūry- 
bingai vertėjai Vaivai Grigaitienei, redaktorei, atidiems recenzentams, kolegoms, 
kurie skaitė ankstesnius spausdintus Dienoraščio tekstus ir išsakė patarimus, sam- 
protavimus ir, be abejo, Lietuvos istorijos instituto XX amžiaus istorijos skyriui, 
svarsčiusiam ir reikliai vertinusiam parengtą publikaciją. Už precizišką publikaci- 
jos rankraščio recenzavimą, išsakytas pastabas ir sugaištą laiką atskirai dėkoju Vy- 
tauto Didžiojo universiteto Istorijos katedros docentui daktarui Pranui Janauskui ir 
Lietuvos istorijos instituto XX amžiaus istorijos skyriaus mokslo darbuotojui dak- 
tarui Artūrui Svarauskui. Esu labai dėkingas Instituto leidybinei grupei su Mindau- 
gu Maskoliūnu priešakyje už parengtas iliustracijas. Už tokią pat pagalbą dėkoju 
ir Instituto bibliotekos darbuotojai Dianai Šlapšinskienei. Ypač nuoširdžiai dėkoju 
Garbiai Poniai Konstancijai Romerytei, kuri pasidalijo asmeninio archyvo nuotrau- 
komis, ir Gerbiamam Janui Sienkievičiui, kuris jas nukopijavo. Be to, Ponas Janas 
pasidalijo savo dešifruotu, o man pritrūkusiu Dienoraščio tekstu, apimančiu 1923 m. 
sausio 21-balandžio 10 d. Nuoširdus ir didelis AČIŪ visiems Jums už supratingumą, 
geranoriškumą ir pilietiškumą. 


Vilnius, 2015 m. rugsėjo 15 d. 

1922 METŲ BIRŽELIO 16-0JI-1923 METŲ SAUSIO 20-OJI 


1922 metų birželio 16 d. 
Penktadienis 


Vakar vakare aš ir tarnaitė Jadzė išvykome iš Bagdoniškio. Iki geležinkelio stoties 
mudu lydėjo Marynia ir panelė Sofija Gerkovičuvna. Pastaroji gera mergina, tačiau 
nepakeliamai sentimentali ir nuobodi, o su vyrais dar ir senamadiška. Panelė pa- 
sirengusi mylėti bet kurį vyrą arba visus sutiktus vienu metu. Tad ir limpa it musė 
prie kiekvieno vyriškio. Aš taip pat negalėjau išvengti jos lipšnumo - esu mandagus, 
galantiškas vyras ir negalėjau parodyti, kaip nuobodu būti šalia tokios panelės, nes 
jai, kaip ir kiekvienai moteriai, tai būtų didžiausias įžeidimas. Pats jos nemerginau, 
juo labiau su niekuo nekonkuravau dėl jos dėmesio, bet sukandęs dantis kenčiau 
viliones. Patikėkit, nelabai jau malonu. Na, turiu pripažinti, kad šioji panelė - gera 
mergina, bet bėda, kad jos gerumas yra proporcingas kvailumui. Po dviejų dienų 
panelė Sofija išvyksta iš Bagdoniškio, nes čia daugiau nemokytojaus. 

Buvau labai supykęs ant Jadzės, kad nesugebėjo prižiūrėti mano daiktų ir pamiršo 
krepšelį, į kurį susidėjau 40 nusipirktų kiaušinių ir Marynios dovanotą sviestą. Man 
tai didžiulis nuostolis, nes negalėsiu šitais produktais pasipildyti maisto atsargų. 

Naktinė kelionė į Kauną traukiniu nebuvo niekuo ypatinga, sugrįžęs butą radau 
tvarkingą, tokį, kokį ir palikau. Trumpam užsukau į Tribunolą ir sutikau Kriščiu- 
kaitį' — jis jau šiandien išeina atostogų. Kriščiukaitis papasakojo, kad šiuo laiku vyks 
labai mažai Tribunolo teismo posėdžių, o Janulaitis? po kelių dienų taip pat pradės 
atostogauti. 

Negirdėjau jokių ypatingų politinių naujienų. Vis dėlto vieną noriu čia paminėti: 
Tėvynės balse3 perskaičiau, kad Steigiamajame seime susikūrė nauja dešiniųjų frak- 


1. Kriščiukaitis Antanas (Kriščiukaitis-Aišbė). 
2. Janulaitis Augustinas. 


3. Tėvynės balsas - tautininkų spaudos organas, leidžiamas Kaune uždarius Tautos balsą, t. y. nuo 1922 m. sau- 
sio. Tų metų balandį pradėjo eiti kaip dienraštis (anksčiau - savaitraštis). Redaktorius - A. Voldemaras. 


cija „Žemdirbiai“. Pirmiausia iš „Ūkininkų“ frakcijos ir krikščionių demokratų blo- 
ko pasitraukė vienas deputatų - tai jau esu rašęs prieš kelis mėnesius. Jo pavyzdžiu 
pasekė dar keli „Ūkininkų“ frakcijos deputatai ir taip susikūrė nauja „Žemdirbių“ 
frakcija. Šiaip tai teigiamas visuomenės diferenciacijos bruožas. 

Na, o dabar toliau rašysiu Bagdoniškio istoriją. Nors 1765 metų gegužę Bagdo- 
niškis buvo atiduotas Teklei Giečevičienei“, ji ir Višinskis vis bylinėjosi ir ginčijosi 
dėl šitos valdos. Vis dėlto prieš pradėdamas aprašinėti tolesnius įvykius, privalau 
mintimis nusikelti dar toliau ir papasakoti apie antros Bagdoniškio skolos istoriją. 
Kalbu apie Višinskio skolą Rosenfeldtienei“. Višinskis Rosenfeldtienei 1760 metais 
turėjo atiduoti skolą, tačiau to nepadarė. Gali būti, kad sumokėjo jai komisinius ir 
įkalbėjo dar pakentėti, kadangi 1760-1761 metais Anastazija Rosenfeldtienė nesiė- 
mė jokių teisinių veiksmų. Dokumentuose radau Višinskio laišką, rašytą 1761-ųjų 
gegužės 7-ają Rosenfeldtienei; jis teisinasi, kodėl tais metais nesumokėjo komisi- 
nių. 1762 metais Rosenfeldtienė jau bylinėjasi su Višinskiu Tribunole. Ji, kaip ir 
Giečevičienė, reikalauja priteisti skolą su užstatu ir pinigine bauda bei perleisti 
jai Bagdoniškį. Vėl, kaip ir Giečevičienės byloje, Rosenfeldtienei pateikus ieški- 
nį buvo paskelbti trys Lietuvos Didžiosios Kunigaikštystės Vyriausiojo Tribuno- 
lo nuosprendžiai už akių, atsakovui neatvykus. Nuosprendžiai priimti ieškovės 
naudai: pirmasis dekretas paskelbtas 1762-ųjų gegužės 4-ąją, antrasis — 1762-ųjų 
rugpjūčio 31-ąją, o trečiasis — 1763-iųjų gegužės 10-ąją. Pagal kiekvieną dekretą 
teisėjas, žemės arba miesto raštininkas atvyksta konfiskuoti Bagdoniškį, bet kas- 
kart susiduria su Višinskio pasipriešinimu (contraveniendo? Tribunolo teisę ir 
Tribunolo dekretus pasitelkus nemažą vario armorum genere žmonių būrį prie 
užbarikaduotų vartų, žodžiu, priešinosi ir neleido vykdyti teismo dekreto). Kar- 
tais tas pasipriešinimas būdavo tik žodinis, o kartais — raštiškas. Priešindamasis 
teisminiams Rosenfeldtienćs žygdarbiams, kartu Višinskis, taip byloja jo laiškas, 
rašytas jai 1763-iųjų birželio 8-ąją, labai nusižemindamas maldavo būti supratin- 
gai ir gailestingai, teisinosi sunkiomis sąlygomis ir netikėtomis kliūtimis, žadėjo 
jos reikalavimus patenkinti. 


4. Giečevičienė Teklė (Gieczewiczowa Tekla Nikodemowa z Sielawów). 
5. Višinskis Vaitiekus (Wyszyński Wojciech). 

6. Rosenfeldt, Rosenfeldtienė Anastazija (Rosenfeldtowa Anastazja). 

7. Contraventio (lot.) - veikimas prieš. 


8. Armorum genere (lot.) — su jvairia ginkluote. 


1922 metų birželio 17 d. 
Šeštadienis 


Šiandien dalyvavau Tribunolo teismo posėdyje, kurio pirmininkas buvo Janulaitis. 
Kadangi Kriščiukaitis išėjo atostogų, posėdyje nedalyvavo. Trečiuoju teisėju buvo 
ad hoc paskirtas Apygardos teismo teisėjas Fridmanas?. 

Toliau apie Bagdoniškio istoriją. 1763-iujy birželio 24-ąją Anastazija Rosenfeld- 
tienė dokumentu, pavadintu „Laisvanoriškas dovanojimo ir įplaukų raštas“?, per- 
leido savo skolos ir dekretų Višinskiams teises Dominykui ir Marianai iš Okuškų 
Petraškevičiams". Petraškevičius - Smolensko kardininkas - turėjo ir toliau tęsti 
Rosenfeldtienės pradėtus teismo veiksmus, kadangi tų pat metų liepos 6 dienos 
laiške Petraškevičiui Višinskis užsimena apie ieškinį, iš kurio sužinojo, kad Pe- 
traškevičius perėmė Rosenfeldtienćs pretenzijas. Šiame laiške Višinskis primena 
kažkokį pokalbį su Petraškevičiumi, prašo jo palaukti ir tikina, kad visą skolą 
grąžinsiąs ir savo prievolę žinąs. Jis aiškina, kad skubotas skolos išreikalavimas 
atbaido kreditorius — tai reiškia, kad Višinskis neturi galimybės paimti naujos 
paskolos ir grąžinti jau turimas. Taip pat tikina, kad yra labai dėkingas ir pasiry- 
žęs bet kokioms paslaugoms, kurių jo paprašys Petraškevičius. Trečioji Višinskio 
skola, už kurią užstatytas Bagdoniškis — 10 000 lenkiškų zlotų senosiomis lenkų 
monetomis 1760 metais pasiskolinti iš Aleksandro Konarskio!*. Pasibaigus skolos 
grąžinimo terminui Višinskis 1761-ųjų balandžio 24-ą3ją vadinamuoju lydimuoju 
aktu patvirtino turįs šią skolą. Konarskis abu raštelius — „skolos“3 ir „lydimąjį“!4 - 
1764-ųjų spalio 1-ają perdavė Liudvikui Chelchovskiui5, Kauno pavieto vėliavi- 
ninkui, divizijos poručikui ir Didžiosios Lietuvos Kunigaikštystės žemės divizi- 
jos regimentoriui. Dokumentuose nėra įrašų, ar prieš 1765 metus Konarskis arba 
Chelchovskis bylinėjosi teismuose su Višinskiu dėl šios skolos. Tad 1765 metų ge- 
gužę, kai Teklė Giečevičienė galų gale gavo užstatytą Bagdoniškį, Višinskio kredi- 
toriai, taip pat turintys pretenzijų į Bagdoniškį, buvo Dominykas Petraškevičius 
ir Liudvikas Chelchovskis. Tų pat metų rudenį pasipylė teismo ieškiniai ir bylos 
tarp šių asmenų, kaltinančių vienas kitą, turinčių pretenzijų Višinskiui ir vienas 


9. Fridmanas Bernardas (1859-1929), teisininkas. 

10. Dobrowolnego, donacyjnego oraz wlewkowego zapisu. 

11. Dominikowi i Mariannie z Okuszków Pietraszkiewiczom. 
12. Konarskis Aleksandras (Konarski Aleksander). 

13. Obligacyjny. 

14. Asekuracyjny. 

15. Chelchovskis Liudvikas (Chełchowski Ludwik). 


kitam. Pirmiausia Višinskis, praradęs Bagdoniškio dvarą, nors vis dar tituluoja- 
mas jo savininku, kažką rezga prieš Giečevičienę, o šioji ieško būdų apginti savo 
valdas ir kreipiasi į teismą. Byloje, taip suprantu iš ieškinio teksto, Giečevičienė 
kaltina Višinskį, kad šis grasina ją išvaryti, negrąžina skolos, atranda vis naujų 
kreditorių, turinčių teisių į Bagdoniškį, neatiduoda Bagdoniškio baudžiauninkų 
Simono Filimovićiaus' ir Romano Jarmakovičiaus'. Pastarąjį tarną savavališkai 
iš Bagdoniškio pasiėmė savo reikmėms, nors tie baudžiauninkai įrašyti į Invento- 
riaus knygą, kurią sudarė Lapa’, ir priklauso Giečevičienės valdoms. Vėlesni bylų 
dokumentai rodo, kad Giečevičienė protestuoja prieš Višinskio veiksmus ir kalti- 
na jį manipuliuojant ir sąmoningai veikiant prieš ją. Būtent, kad arklius, įtrauktus 
į Inventoriaus knygą, paliko be šieno ir tvarto, be priežiūros ir „jokių patogumų“, 
tikėdamasis, kad jie nudvės, o tuomet Višinskis galės iš Giečevičienės reikalauti 
kompensacijos. Kai Giečevičienė atvežė arkliams šieno, šiaudų ir surado žmogų 
jiems prižiūrėti, Višinskis negrąžino išleistų pinigų ir arklių nepasiėmė (arkliai po 
metų iš tiesų nudvėsė - Giečevičienei nereikėjo būti dosniai ir juos išlaikyti), be to, 
Inventoriaus knygoje Višinskis pateikė melagingą informaciją apie Bagdoniškio 
pelną, kuris atseit lygus Giečevičienės skolos komisiniam mokesčiui. Jos manymu, 
yra įrašyti didesni nei iš tiesų [...] 9, nuomos mokesčiai, duoklės, kurių baudžiau- 
ninkai niekada nedavė ir neduoda. Be to, visus baudžiauninkus jis aprašė kaip 
nešvarius, nors tikrai daugelis jų nori „išsivalyti ir išsilaisvinti '**. Bagdoniškį jis 
praskolino ne tik skolininkams iš „lietuvių provincijos“, bet ir iš užsienio, pavyz- 
džiui, Rygos; jis yra skolingas įvairiems Rygos pirkliams tiek, kad „net druskos 
nupirkti nieko nusiųsti negalima“ (Višinskio skolininkai bet kurį iš Bagdoniškio 
sulaikys, o Višinskio skolos Rygos skolintojams buvo, taip galima spręsti iš įvairių 
dokumentų, dar Ropo”, buvusio Bagdoniškio savininko, skolos). 


16. Filimowicz Symon. 

17. Jarmakowicz Roman. 

18. Lapa Tomašas (Lappa Tomasz). 
19. Neįskaitomas žodis. 


20. Teksto originale parašyta: [...] wszystkich poddanych opisał za nieczystych, podczas gdy wielu „wolnymi 
być zaszczyca się”. 


21. Ropas Adamas Kšyštofas (Ropp Adam Krzysztof). 


1922 metų birželio 18 d. 
Sekmadienis 


Toliau rašau Bagdoniškio istoriją. Baigiantis 1765 metams bylų pretendentų į Bag- 
doniškį tik daugėja. Teklė Giečevičienė, Bagdoniškio nuomininkė, pateikia ieškinį 
Višinskiui, kuris kenkia jos nuosavybei. Oficialus Bagdoniškio savininkas Vaitiekus 
Višinskis paduoda į teismą savininkę Giečevičienę. Be to, Višinskis iškelia ieškinį 
Dominykui Petraškevičiui. Kreditorius Dominykas Petraškevičius, pretenduojantis 
į Bagdoniškį, pateikia ieškinį Bagdoniškio savininkui ir savo skolininkui Višinskiui 
bei nuomininkei Giečevičienei. Antrasis kreditorius ir pretendentas Liudvikas Chel- 
chovskis taip pat į teismą paduoda Višinskį ir Giečevičienę. Antrasis kreditorius ir 
pretendentas Liudvikas Chelchovskis taip pat pateikia ieškinį Višinskiui ir Giečevi- 
čienei, reikalaudamas Bagdoniškio. Jis meta įtarimus Giečevičienei dėl suokalbio su 
Višinskiu - atseit Giečevičienė tampa fiktyvia Bagdoniśkio savininke ir kartu atima 
iš Chelchovskio nuosavybės teises į dvarą. Tuo tarpu Giečevičienė, gindama savo 
teises nuo Chelchovskio, kelia naują bylą prieš Višinskį ir Chelchovskį. Šitoje byloje 
Giečevičienė reikalauja priteisti pirmumą ir teisėtumą (prioritatem et potioritatem) 
jos skolai ir kartu teisę į Bagdoniškį prieš Chelchovskį. Motyvuoja tuo, kad jos skola 
yra senesnė nei Konarskio skola, į kurią teises įgijo Chelchovskis, ir kad jos sko- 
la, ypač drauge su Petraškevičiaus skola (senąja Rosenfeldtienės skola), sudaro visą 
Bagdoniškio vertę. Tad ji reikalauja, kad Chelchovskio reikalavimai paliestų kitą Vi- 
šinskio nuosavybę. Chelchovskis su tokiu reikalavimu nesutinka aiškindamas, kad 
kita nuosavybė tiesiog neegzistuoja. Vis dėlto netrukus padėtis ima aiškėti. Savo 
1765-ųjų lapkričio 14-osios įrašą Dominykas Petraškevičius papildė tų pat metų lap- 
kričio 16-ąją įrašu į Didžiosios Lietuvos Kunigaikštystės Vyriausiojo Tribunolo am- 
Żinąsias knygas” ir savo teises į Rosenfeldtienės skolą perdavė Teklei Giečevičienei, 
kuri jas jam sumokėjo. Tas (Rosenfeldtienės ir Petraškevičiaus) reikalavimas sudarė, 
kaip žinia, 8000 Lenkijos zlotų „senosiomis lenkų sidabro monetomis“ kartu su ko- 
misiniu mokesčiu ir užstatu. Tad nuo šiol Teklė Giečevičienė susitelkia į du reika- 
lavimus Višinskiui, už kuriuos turėtų gauti Bagdoniškį. Dėl tų reikalavimų labai 
sustiprėja jos teisės į Bagdoniškį, juolab kad Višinskio skola Rosenfeldtienei ir yra 
senesnė už skolą Giečevičienei. Pastaroji stengiasi išryškinti savo pranašumą ginče 
su Chelchovskiu. Rodydama savo nuostolius, kurie yra didesni už Bagdoniškio ver- 
tę, kovoja su Chelchovskio teisėmis į Bagdoniškį. 

Vėliau, 1766-1768 metais, byloje dėl Bagdoniškio sprendžiamas Teklės Giečevi- 
čienės ir Liudviko Chelchovskio ginčas dėl leidimo Chelchovskiui paimti valdyti 


22. Originaliame tekste: Księgi Trybunału Głównego Wielkiego Księstwa Litewskiego Spraw Wieczystych. 


Bagdoniškį. Byla tai atidedama, tai paskelbiami nuosprendžiai, kuriuos abi šalys 
skundžia. Bagdoniškis vis dar priklauso Giečevičienei. Kad ir kiek kartų Chelchovs- 
kis bandytų teisiniu būdu perimti Bagdoniškį ir atitinkami tarnautojai — visuomet 
lydimi dvarininkų - suvažiuoja ten perimti turtą, tiek kartų Giečevičienė pasiprie- 
šina („fortiter gynė“) lygiai tokiomis pat priemonėmis, kokiomis kitados Višins- 
kis aktyviai gynėsi prieš Giečevičienei perimant dvarą. Galų gale 1768-ųjų rugsėjo 
3-iąją LDK Vyriausiasis Tribunolas paskelbia galutinį ir neskundžiamą nuosprendį 
Teklės Giečevičienės ir Liudviko Chelchovskio byloje dėl teisių į Bagdoniškį ir nu- 
rodo ateityje laikytis „perpetuum silentium*4 šioje byloje nurodytomis sąlygomis. 
Dekreto rezoliuciją ir kitus įvykius aprašysiu kitą kartą. 
Baisus karštis, toks pat kaip vakar ir užvakar. 


1922 mety birželio 19 d. 
Pirmadienis 


Pirmininkas Kriščiukaitis pasakojo, kad vienas kandidatų užimti Tribunolo teisė- 
jo postą yra Kalnietis. Tai tas pat Kalnietis, kuris lietuviams valdant Vilnių - 1920 
metais — buvo paskirtas eiti Apygardos teismo pirmininko pareigas. Nors Vilniuje 
gyvenau neilgai ir nors teismas, kurio pirmininkas buvo Kalnietis, o vienas iš tei- 
sėjų aš, praktiškai taip ir nepradėjo funkcionuoti, vis dėlto pakankamai pažinau 
tą žmogų. Kita vertus, jis Vilniuje pagarsėjo savo elgesiu. Jis, kaip Penkaitis*, o 
gal dar labiau prasikalto dėl to, kad Vilniaus valdžia yra nepopuliari. Kalnietis sie- 
kė ne tiek sulietuvinti kraštą, kiek jį surusinti. Buvo uolus antilenkiškas veikėjas, 
o veikė norėdamas įtikti lietuvių nacionalistų srovei. Sakydavo, kad tie Vilniaus 
gyventojai, kurie nemoka lietuviškai, kalba rusiškai, ir tai darydavo tik todėl, kad 
paneigtų lenkų kalbos egzistavimą. Ministerijų įgaliotinių taryboje, kuri Vilniuje 
veikė kaip faktiška vykdančioji valdžia, jis buvo aršiausio nacionalizmo atstovas, 
politinės prievartos ir baisiausių obskurantizmo tradicijų propaguotojas. Vilniuje 
jį lydėjo liūdna šlovė, o ypač Teisme, nes čia jo nekentė visi - pradedant kolegomis 
teisėjais ir baigiant sargais bei durininkais. Be to, tai labai nemalonus žmogus — 
smulkmeniškai ambicingas, pavydus, geidžiantis valdžios, brutalus su savo pa- 
valdiniais, nuolankus stipresniems už save. Tipiškas rusų mokyklos biurokratas 
ir žemiausio lygio karjeristas. Pagal kilmę jis mano žemietis, mat kilęs iš Kamajų. 


23. Fortiter (lot.) - ryžtingai. 
24. Perpetuum silentium (lot) - amžinos tylos. 


25. Penkaitis Pranas (1877-1931), teisininkas, rašytojas. 


Visą gyvenimą tarnavo Rusijoje, o dabar vaidina didžiulį lietuvių patriotą. Kal- 
nietis pasižymi mažesniais nei eiliniai gabumais, o teisiniai gebėjimai, kuriais 
turėjau progos įsitikinti, yra itin silpni. Jis priklauso tai žmonių grupei, apie ku- 
riuos Boleslavas Stadzevičius?“, karštas lietuvių patriotas, vienas iš trisdešimt trijų, 
kuriuos lenkai iš Vilniaus ištrėmė, sako, kad už jo „lietuvinimo“ akciją Vilniuje 
Lietuva turėjo jį perduoti karo teismui ir nuteisti sušaudymui. Jis buvo didžiausias 
kenkėjas ir Lietuvos priešas Vilniuje. 

Tokį žmogų, biurokratą, karjeristą ir obskurantą, neturintį ne tik teisinių žinių, 
bet ir gebėjimų, skirti Aukščiausiojo Tribunolo teisėju būtų neįsivaizduojamas skan- 
dalas, aukščiausios teisėsaugos institucijos Respublikoje kompromitavimas. Aišku, 
šį kandidatą remia teisingumo ministras Karoblis”, pats pratęs prie biurokratiškų 
tradicijų, rusų mokyklos biurokratų, kurie virto Lietuvos ir visų kitų šalių, kilusių iš 
Rusijos griuvėsių, proteguotojais. Sugrįžęs į Vilnių 1920 metais Kalnietis buvo Mas- 
kvoje įsikūrusios Komisijos, vykdančios taikos sutartį su Rusija, pirmininkas. Ei- 
damas šias pareigas taip pat neigiamai išgarsėjo, mat buvo ne įstatymų sergėtojas, o 
įvairių spekuliantų ir užkulisinių veikėjų priedanga. Pastaruoju metu jis ieško posto 
ir norėtų patekti į Tribunolą. Carinėje Rusijoje jis nuolankiai priimtų tardytojo kėdę, 
o gavęs teisėjo vietą Apygardos teisme savimi didžiuotųsi. Jo belaisvio siela jau įpra- 
to prie patogaus nuolankumo svetimiesiems. Tačiau Lietuvoje, savame šiukšlyne, 

„patriotinė“ jo tuštybė itin auga. Čia gavęs Apygardos teismo teisėjo vietą jaustųsi 
pažemintas. Čia jis negali užimti žemesnio posto nei Apygardos teismo pirmininko, 
greičiausiai dar ne bet kokio teismo, arba Tribunolo teisėjo. Tokio „patrioto“ bruo- 
žas yra lankstymasis svetimai valdžiai ir svetimai galybei, arogantiškumas savo tė- 
vynei, reikalavimas pripažinti ir apdovanoti aukšto rango apdovanojimu. Dabar į 
Tribunolo darbotvarkę įtrauktas klausimas priimti bent vieną teisėją, ir štai tokie 
kalniečiai bando čion įlįsti. Nei konstitucija, kurios parengtas kol kas tik projektas, 
nei įstatymai, ypač tie, kurie yra laikini, nenumato tiksliai, kaip turi būti sudaroma 
Tribunolo teisėjų grupė. Nenumato ir Tribunolo teisėjų kolegijos įtakos pasirenkant 
kandidatus. Vis dėlto nemanau, kad Vyriausybė ir Prezidentas paskirtų Tribunolo 
teisėją nepasitarę su Tribunolo teisėjais arba neatsižvelgdami į jų nuomonę. Tiek 
aš, tiek Janulaitis visomis savo išgalėmis priešinamės Kalniečio kandidatūrai. Mes 


26. Stadzevičius Boleslavas (Stadziewicz Bołesław), krajovcas, Vilniaus krašto veikėjas, lenkų kalbos ir kul- 
tūros atstovas, laikęs save lietuviu. 


27. Karoblis Vincas (1866-1939), teisininkas, nuo 1918 m. dirbo Kauno apygardos teisme, teisingumo mi- 
nistru K. Griniaus (1920 m. birželis-1922 m. vasaris), E. Galvanausko (1922 m. vasaris-1923 m. birželis) ir 
L. Bistro (1925 m. rugsėjis-1926 m. birželis) kabinetuose, 1926 m. išrinktas Seimo nariu. 


svarstome šiuos kandidatus: Kauno apygardos teismo teisėją Maćj?*, advokatą Tu- 
mėną?, teisininką Beliackiną3?, Kauno teismo pirmininko pavaduotoją apygardos 
teisėją Fridmaną?!. 


1922 metų birželio 20 d. 
Antradienis 


Bagdoniškio istorijos tęsinys. LDK Vyriausiojo Tribunolo apeliacinis dekretas, pa- 
skelbtas 1768-ųjų rugsėjo 3-iąją, juo buvo galutinai išspręstas Teklės Giečevičienės ir 
Liudviko Chelchovskio ginčas dėl Vaitiekaus Višinskio skolų Bagdoniškiui, nurodo 
šalių teises į Bagdoniškį ir jų tarpusavio santykius. Dekretas remiasi Lietuvos statu- 
to VII skyriaus 5, 10 ir 11 straipsniais bei 1726 metų Konstitucija (Seimo nutartimi). 
Dekretas „Prioritatem, potioritatem ac validitatem3* numato Giečevičienei ir jos 
Bagdoniškio turtui: a. dėl Giečevičienės turto: aa. kapitalo sumos - 1100 raudonųjų 
zloty?3, bb. už „proviziją“ nuo tos sumos nuo datos, kai buvo neapmokćta 440 raudo- 
nųjų zlotų suma, nors 4 metus turtas jau buvo perimtas; b. dėl Rosenfeldtienės turto, 
kurį iš Dominyko Petraškevičiaus įsigijo Giečevičienė: aa. kapitalo suma - 80 ooo 
Lenkijos zlotų, bb. už komisinį mokestį nuo jo neapmokėjimo datos praėjus 9 me- 
tams - 5760 Lenkijos zloty; c. be to, dėl: aa. apmokėjimo už 9 dekretus Višinskiui 
„cum lucro infamij priklausančius“3* - 900 Lenkijos zlotų, bb. „už baudas dėl pra- 


rastos nuosavybės“ - 250 Lenkijos zlotų, cc. už „teismo mokesčius“ - 8000 Lenkijos 


zlotų, tad kartu sudėjus susidaro 1540 raudonųjų zlotų ir 22 950 Lenkijos zlotų. Šioji 
suma sudaro Giečevičienės turto pagrindą. Bagdoniškio paveldėtojas Višinskis arba 
jo įpėdiniai niekaip kitaip negali atgauti Bagdoniškio, o tik sumokćję Giečevičienei 
„kasmet per šv. Jurgį“, tai reiškia, kad nesvarbu, kuriais metais sumokėtų, svarbu, 
kad per šv. Jurgį (balandžio 23 diena — terminas, kuris pas mus ligi šiol išlikęs ir 
nuo kurio matuojami nauji ūkininkų metai) - visos minėtinos sumos; suma privalo 
būti grąžinta tokiomis monetomis, kokios minimos „užrašuose“ (tikruosiuose sko- 


28. Mačys Vladas (1867-1936), teisininkas, Maskvos universiteto absolventas, leidinių Varpas, Ūkininkas, Šviesa 
bendradarbis, Kauno teismo pirmininkas, Lietuvos (VDU nuo 1930 m.) universiteto profesorius 1923-1934 m. 


29. Tumėnas Antanas (1880-1946), teisininkas, politikos veikėjas, Lietuvos seimų narys nuo Lietuvių krikš- 
čionių demokratų partijos (1919-1926), Lietuvos (1921-1930), Vytauto Didžiojo (1930-1940) ir Vilniaus (1941— 
1944) universitetų docentas. 


30. Beliackinas Simonas (1874-1944), teisininkas, 1907-1918 m. dirbo advokatu Peterburge. 
31. Fridmanas Bernardas. 

32. Prioritatem, potioritatem ac validitatem (lot.) - pirmenybės, svarbos ir galiojimo. 

33. Tais laikais 1 raudonasis zlotas (dukatas) kainavo 18 Lenkijos zlotų (vario monetomis). 


34. Cum lucro infamij (lot.) - gėdingai kvotai. 


IO 


los rašteliuose), ir atitikti 1766 metų Konstituciją. Nors Giečevičienė gavo išskirtines 
teises į Bagdoniškį, vis dėlto šiuo dekretu buvo įpareigota kitų metų (1769) balandžio 
23 dieną Liudvikui Chelchovskiui sumokėti 12 000 Lenkijos zlotų (tokią sumą suda- 
ro šios pozicijos: a. kapitalo mokestis 10 000 Lenkijos zlotų; b. „komisinių ne dau- 
giau kaip už dvejus metus nuo Vilkmergės dekreto paskelbimo“, skaičiuojant po 
8 % — „per octo a cento“, — „dėl nepakankamo Bagdoniškio turto, prioritati suum% 
ir kitų pretenzijų, reiškiamų Giečevičienei — 1600 Lenkijos zlotų ir už teismo išlaidų 
mokesčius „ne daugiau“ kaip 400 Lenkijos zlotų). 

12 000 Lenkijos zlotų p. Chelchovskio suma pagrįsta Giečevičienės Bagdoniškio 
turtu, tad realiai dvaro turtas yra užstatytas. Visi kiti Višinskio kreditoriai, kurie 
gali atsirasti, pagal dekretą turi turėti pretenzijų į kitą turtą, bet ne į Bagdoniškį, 
kadangi teisės į jį perleistos kitam asmeniui — Giečevičienei. 

Kitais metais, atėjus laikui, kai Giečevičienė turėjo sumokėti Liudvikui Chel- 
chovskiui priteisty 12 000 Lenkijos zlotų, Liudvikas Chelchovskis jau buvo miręs. 
Giečevičienė sumokėjo 12 000 Lenkijos zlotų jo našlei „Liudvikai Chelchovskai iš 
Piotrovićiy 3, kuri 1769-ųjų gegužės 18-ąją patvirtino skolos grąžinimą „Vilniaus 
vaivadijos miesto Kadastro knygoje 38. Taip baigiasi 10 metų trukęs Vaitiekaus Vi- 
šinskio, Teklės Giečevičienės, Anastazijos Rosenfeldtienės ir Aleksandro Konarskio 
bylų ir ginčų dėl Bagdoniškio laikotarpis. Vienintele teisine Bagdoniškio savininke 
pasidarė Giečevičienė. Apie Bagdoniškio savininką pagal titulą Višinskį nuo šiolei 
ilgą laiką nėra jokių žinių. Vis dėlto ir toliau aptinkami jo įpėdinių reikalavimai. 
Tuo tarpu Teklė Giečevičienė nuo 1769 metų gyvena ramiai savo dvare, nuskurdin- 
tame vykusių teismų. Po kelerių metų, apie 1771-uosius, Teklė Giečevičienė miršta. 


1922 metų birželio 21 d. 
Trečiadienis 


Gegužę, prieš išvykdamas atostogų ir laikydamasis susitarimo su universiteto rek- 
toriumi Šimkumi??, nusiunčiau jam autobiografiją. Laiške pabrėžiau, kad susipa- 
žinęs su Universiteto statutu, kurį priėmė Seimas, nesuprantu, kodėl man pasiū- 


35. Originalo tekste: za prowizję nie więcej, jako za let dwie od daty dekretu grodzkiego Wiłkomirskiego. 
36. Prioritati suum (lot.) - pirmumo teisė. 

37. Originalo tekste: Ludwice z Piotrowiczów Chełchowskiej. 

38. Originalo tekste: „Księgach Grodzkich Spraw Wieczystych Województwa Wileńskiego." 


39. Šimkus Jonas (1873-1944), Maskvos universiteto absolventas, chemijos ir farmacijos magistras, 1906- 
1916 m. šios aukštosios mokyklos profesorius, pramonės ir prekybos ministras M. Sleževičiaus kabinete 
(1918 m. gruodis-1919 m. kovas) ir gynybos ministras K. Griniaus kabinete (1921 m. balandis-1922 m. vasa- 
ris). Pirmasis Lietuvos universiteto rektorius (1922-1923). 


II 


lyta tapti vienu iš teisinio branduolio narių, mat Statute neminimas „branduolys“. 
Statute nėra ir jokių įstatymais numatytų žingsnių, kaip tas „branduolys“ turėtų 
veikti. Šimkaus siūlymą, ko gero, reikia suprasti taip: to „branduolio“ užduotis yra 
organizuoti Teisės fakultetą, kurį numato Statutas. Tad lyg ir galima daryti išvadą, 
kad kalbama apie neformalią instituciją, panašią į teisinio skyriaus organizacinę 
komisiją, kuri veikia prie Švietimo ministerijos ar laikinai veikiančio Universite- 
to senato. Tačiau nėra jokio reikalo šalies prezidentui skirti tokią nefórmalią orga- 
nizacinę komisiją, kuri yra tik patariamasis organas. Rektoriaus pareiškimas, kad 
prezidentas ketina skirti tam tikrus asmenis, nesuprantamas, jeigu asmenys būtų 
skirti dirbti šioje organizacinėje komisijoje. Taigi keliu prielaidą: blogai supratau 
pasiūlymą ir iš tiesų omeny turėta ne organizacinė fakulteto komisija, o statutinė 
institucija. Skaitydamas Statutą priėjau prie išvados, kad pasiūlymas ir nominacija 
susiję su fakulteto formavimu. Statute rašoma, kad universiteto fakultetai yra kuria- 
mi pirmiausia prezidentui paskyrus profesorius ir docentus, o kai tokių surenkama 
penki, fakultetas pradeda veikti ir toliau jau autonomiškai kviečia dirbti docentus 
ir lektorius. Greičiausiai šitaip samprotavo Šimkus ir švietimo ministras Juodakis*? 
apie fakulteto „branduolį“. Tai būtų ne institucija, sukviesta organizuoti fakultetą, o 
jau organizuotas fakultetas, kurio užduotis būtų dirbti ir toliau plėtoti fakultetą. Vis 
dėlto jeigu taip yra, kyla klausimas dėl profesoriaus kvalifikacijos, kurios nekėliau 
pasikalbėjęs su rektoriumi, tačiau dabar, susipažinęs su Statuto tekstu, atkreipiau 
dėmesį į savo kvalifikaciją. Statute rašoma, kad profesoriumi tapti gali asmuo, ku- 
ris turi mokslinį laipsnį ir yra parašęs bent vieną mokslinę publikaciją, o docentu 
(docentu arba privačiu docentu) asmuo, kuris turi mokslinį laipsnį. Na, autobio- 
grafijoje jokio įrašo apie mokslinį laipsnį nėra - aš jo neturiu. Pastaboje prie vieno 
iš Statuto straipsnių rašoma, kad išimtis gali būti taikoma asmenims, nepasižymė- 
jusiems mokslo darbais. Tad, kaip pateikiu autobiografijoje, pagrindinis ir kapita- 
lus mokslinis mano darbas, vienintelis iš publikuotų ir pelnytai galintis vadintis 
moksliniu - mano knyga Lietuva. Vis dėlto šitas darbas nėra iš teisės mokslo sri- 
ties ir gali būti kvalifikuojamas kaip istorijos ir visuomeninių mokslų. Man atrodo, 
kad aš neturiu tokių kvalifikacijų, kurių reikalauja Statutas, ir jeigu sutikčiau dirbti 
universitete, galėčiau būti tiktai lektorius. Lektoriui nekeliami reikalavimai turėti 
mokslinį laipsnį ar mokslinių straipsnių, nors lektorių delegatai pagal Statutą gali 
dalyvauti fakulteto darbe, vis dėlto fakultetą turi sudaryti pirmiausia profesoriai ir 
docentai. Be jokios abejonės, pirmasis paskirtųjų penketas turi būti sudaromas ne iš 
deleguotų lektorių, o profesorių ir docentų. 


40. Juodakis Petras (1872-1940), švietimo ministras E. Galvanausko kabinete (1922 m. vasaris-1923 m. 
vasaris). 

Tokias mintis išdėsčiau laiške, pridėtame prie autobiografijos. Laiške nepasakiau 
kategoriškai, kad nedirbsiu universitete, taip pat nepareiškiau, kad sutinku dirbti. 
Kol kas išsakiau abejones dėl mano paskyrimo ir darbo pasiūlymo. Paklausiau, ar 
toks siūlymas yra legalus, ir palikau atvirą klausimą, visą iniciatyvą perleidęs tam, 
kuris prašė atsiųsti autobiografiją. 


1922 metų birželio 22 d. 
Ketvirtadienis 


Vakar minėjau, kad gegužę išsiunčiau laišką Šimkui ir parašiau taip, tarsi nebūčiau 
tikras dėl savo paskyrimo, o tik jo tikėjęsis. Tad gavau atsakymą, rašytą praktiškai 
interpeliacijos tonu. Iš tiesų puikiai žinojau, kad Švietimo ministerija ir rektorius 
vadina „sąjunga“ ne ką nors kita, o tik filialą, kurį ir nori kurti. Tiesą pasakius, su- 
laukęs Šimkaus siūlymo šito fakto dar nežinojau, tačiau vėliau — taip. Vis dėlto tyčia 
laišką rašiau interpeliacijos tonu, kadangi nebuvau apsisprendęs priimti pasiūlymą 
ar jo atsisakyti. Na, o autobiografiją buvau pažadėjęs perduoti. Parašęs laišką kaip 
interpeliaciją, neužvėriau sau kelio sugrįžti, jeigu nuspręsčiau atsisakyti dirbti uni- 
versitete ir jeigu gaučiau paskyrimą ten dirbti, nes niekada nepareiškiau sutinkąs 
siūlymą priimti, nors autobiografiją ir išsiunčiau. Mano svyravimus ir nežinojimą, 
ar galėsiu eiti profesoriaus pareigas, lėmė dar faktas, kad filialas kuriamas vadovau- 
jantis teisiniais pagrindais, o ne apgaule, slaptai ir neteisėtai primetant žmogui pro- 
fesoriaus titulą. Jeigu Statutas numato darbuotojų priėmimo sąlygas, savaime aišku, 
jų būtina ir laikytis, o jeigu kol kas Lietuvoje realybė tokia, kad neįmanoma, vado- 
vaujantis Statutu, įkurti filialo, kad ir dėl to, nes trūksta pakankamai kvalifikuotų 
žmonių, pirmiausia reikia išleisti įstatymus, kurie atitiktų realias sąlygas, ir sukurti 
laikiną universitetą, remiantis pereinamosiomis taisyklėmis, rezervuojant tikslias 
Statuto nuostatas vėlesniem laikam, kai bus galima jomis vadovautis. Atrodo, Lie- 
tuvoje nėra nė vieno teisininko, turinčio mokslinį laipsnį, o pasižyminčių moksli- 
niais darbais, ypač puikiais moksliniais darbais — neatrasime nė penkių. Vadinasi, 
kurti Teisės fakultetą laikantis Statuto reikalavimų neįmanoma. Be to, pagal įstaty- 
mus priimti pirmuosius penkis profesorius ir docentus manoma tik tuomet, jeigu 
jie atitinka kvalifikaciją — tai reiškia, turi mokslinį laipsnį. Valstybės prezidentas 
gali vadovautis tik tomis kvalifikacijomis, kurias yra kuo pagrįsti. Nuspręsti, ar kas 
nors, neatitinkantis numatytų reikalavimų (neturintis mokslinio laipsnio), tačiau 
parašęs reikšmingą mokslinį darbą, kuris leidžia gauti profesoriaus laipsnį, gali pats 
fakultetas, jis yra mokslinė įstaiga, o ne šalies prezidentas ar administracija - tai 
būtų pasišaipymas iš paties mokslo. Tad bet kuriuo atveju pirmieji penki kandidatai 

turi atitikti numatytus reikalavimus, o kadangi tokių žmonių, apskritai nėra, lai- 
kantis Statuto šiuo metu neįmanoma įdarbinti pirmojo penketo. Daugelis žmonių, 
susijusių su besikuriančiu universitetu ir pretenduojančių dirbti jo katedrose arba 
tiesiog nusiteikusių patriotiškai, iš visos širdies palaikančių alma mater idėją ir no- 
rinčių kuo greičiau sukurti pirmą lietuvišką universitetą, sako, kad reikia nepaisyti 
įstatymų ir elgtis taip, kaip išeina, kad tik universitetas pradėtų veikti. Pasak šių 
žmonių, geriausias pavyzdys - Lietuvos valstybės susikūrimas. Ji buvo sukurta ipso 
facto? iš tokių elementų, kurie tuo laiku buvo, o jeigu būtų laukta, kol susiklostys 
atitinkamos sąlygos, būtų buvę galima ir nieko nesulaukti. Verčiau jau universitetą 
pradėti kurti netobulai, nes svarbiausia, kad jis egzistuotų, ir vėliau pamažu jį tobu- 
linti. Tai absoliučios daugumos veikėjų, besidominčių universiteto reikalais, nuo- 
monė. Vis dėlto atsakymas turėtų skambėti taip: žinoma, reikia žengti pirmuosius 
žingsnius, net jeigu jie nebus tobuli; kadangi šalyje kuriamas legalus universitetas, 
turintis savo Statutą, negali būti nė kalbos apie jo įkūrimą pasitelkus „revoliucinius“ 
metodus - tokius, kuriais buvo kuriama pati valstybė. Na, kai, atsižvelgiant į realias 
sąlygas, negalima laikytis statuto, reikia sukurti atitinkamus laikinus įstatymus. Iš 
tikrųjų tai padaryti būtų labai paprasta. Tačiau neaišku, kodėl minėtieji veikėjai to- 
kio kelio vengia. Gal ir galėtų atrodyti, kad tie žmonės nenori pakenkti universitetui 
priimdami laikinus įstatymus, kurie žemintų mokslo įstaigos lygį, ir dėl to siūlo 
palikti vienintelį pagrindą jam įkurti - Statuto įstatymų numatytąjį. Ar ką nors bus 
galima apgauti, kad įkūrimo pagrindai yra klasikiniai, bet mokslo įstaigai kuriantis 


jie buvo sulaužyti. Tai bus tikra kompromitacija, būdinga biurokratams. 


1922 metų birželio 23 d. 
Penktadienis 


Yra dar viena kliūtis, trukdanti, ypač man ir Janulaičiui, teisiškai tapti universiteto 
profesoriumi. Iki šiol Lietuvoje galiojantys Rusijos įstatymai dėl teismų darbo orga- 
nizavimo draudžia teisėjams eiti bet kurias kitas pareigas už atlygį. Apie tą pat, tik 
dar kategoriškiau kalbama ir Lietuvos konstitucijos projekte. Žinau, jau yra pareng- 
tas ir, berods, atiduotas Seimui tvirtinti įstatymų projektas, kuriame numatoma iš- 
imtis — leisti teisėjams eiti profesoriaus pareigas. Tačiau kol kas projektas nepatvir- 
tintas. Tad yra dar viena priežastis, dėl kurios pagal įstatymus negaliu įsidarbinti. 
Dėl šitų priežasčių svyravau, niekaip negalėjau apsispręsti, nors daugelis žmonių 


41. Ipso facto (lot.) — toks pat, tas pat faktas. 

mane kalbino priimti pasiūlymą ir aiškino, kad, atsižvelgiant į realias šalies sąlygas, 
reikia nepaisyti įstatymų ir bet kokia kaina įkurti universitetą. 

Visiškai neapsisprendęs išvykau atostogų. Iš numatytųjų teisinio skyriaus kandi- 
datų vienintelis Janulaitis laikėsi kategoriškos nuostatos, kad negalima iš pat pradžių 
nelegaliai kurti universiteto, ir dėl to turėtume atsisakyti priimti pasiūlymus, jeigu 
Seimas nepaskelbs specialiųjų laikinųjų įstatymų, leidžiančių kol kas nesilaikyti 
klasikinių Statuto nuostatų. Janulaitis gegužę sušaukė pasitarimą, kuris įvyko Leo- 
no? bute, dieną prieš man išvykstant atostogauti. Tačiau per pasitarimą nepriėmė- 
me jokio konkretaus sprendimo ir nutarėme, kad pageidautina išleisti teisinę novelę, 
kuri pereinamuoju laikotarpiu, atsižvelgiant į realias sąlygas, šiek tiek sušvelnintų 
Statuto reikalavimus. Jeigu tokia novelė būtų išleista, iš principo didžiausių kliūčių 
būtų galima išvengti. Grįžęs iš atostogų sužinojau, kad vis dar nieko nauja neįvyko. 
Noriu pridurti: gegužę rektoriui Šimkui nusiunčiau autobiografiją kartu su laišku, 
apie kurį užvakar rašiau dienoraštyje, ir gavau atsakymą, kad mano autobiografiją 
jis persiuntė švietimo ministrui Juodakiui. Taip klostėsi reikalai iki užvakar. Visi 
kiti universiteto filialai, išskyrus teisės, jau buvo sukurti ir juos kuriant niekas taip 
skrupulingai nekreipė dėmesio į įstatymus. Tačiau universiteto teisės studentai pra- 
dėjo nerimauti, nervintis ir viešai kaltinti vadovybę nepaisant šio fakulteto porei- 
kių. Ir štai užvakar tiek aš, tiek Janulaitis Tribunole radome universiteto rektoriaus 
laiškus, kuriuose buvo rašoma, kad Respublikos prezidentas patvirtino mūsų kan- 
didatūras dirbti universiteto Teisės fakultete. Laiške buvo ir kvietimas birželio 24 
dieną atvykti į pirmą fakulteto posėdį. Janulaitis buvo paskirtas profesoriumi, o aš 
docentu. Perskaitę laišką abudu gerokai sutrikome. Vėliau paaiškėjo, kad preziden- 
tas nominacijas suteikė iš viso 7 asmenims: Janulaičiui, man, Tumėnui, Beliackinui, 
Šalkauskiui4 ir Biuchleriui**. Reikėjo priimti kokį nors sprendimą, kaip elgtis su to- 
kia nominacija: priimti ją ar atmesti, o galbūt užprotestuoti. Janulaitis iškart norėjo 
atsisakyti nelegalaus paskyrimo. Šiandien Janulaitis į pasitarimą Tribunole pakvietė 
mane, Leoną ir Tumėną. Leonas ir Tumėnas pasisakė, kad nominaciją reikia priimti, 
o aš ir Janulaitis nusprendėme jos atsisakyti - bent jau šiandien, kol ji nėra teisėta. 
Ko gero, Janulaitis parašys motyvuotą raštą ir išdėstys visus priekaištus dėl pažeis- 
tų įstatymų. Aš asmeniškai nenoriu šio reikalo viešinti, garsiai protestuoti ir tokiu 
būdu ardyti bandymus sukurti fakultetą, net jeigu jis kuriamas nesąžiningai, tačiau, 
pasak kai kurių žmonių, tai vienintelis ir neišvengiamas kelias apskritai jį sukurti. 


42. Leonas Petras. 
43. Šalkauskis Stasys. 


44. Biuchleris Oskaras (Būchler Oskar; 1877-?), teisininkas, advokatas, Steigiamojo seimo narys. 1920— 
1922 m. buvo Aukštesniųjų kursų lektorius, o vėliau, 1922-1926 m., Lietuvos universiteto docentas. 

Apsiribosiu tik tokiais veiksmais - pabrėšiu, kad, atsižvelgęs į įstatymą, draudžiantį 
teisėjams užimti antraeiles pareigas, negaliu nepażeidęs įstatymo priimti nominaci- 
ją. Na, o nominacijos, kaip tokios, savo laiške neaptarinėsiu. Ar tuo viskas ir baigsis? 
Nežinau. Išskyrus visus teisinius aspektus, turiu dar vieną - abejoju, ar galiu būti 
profesorius, nes niekuomet tokio darbo nedirbau, ir abejoju savo jėgomis bei gabu- 
mais šioje srityje. Kad ir ką daryčiau, aš mėgstu daryti gerai. 


1922 metų birželio 24 d. 
Šeštadienis 


Rytą parašiau pareiškimą rektoriui Šimkui, kad pagal Laikinosios Lietuvos Kons- 
titucijos 3 straipsnį (šis straipsnis patvirtina ligšiolinių Rusijos įstatymų galioji- 
mą, su sąlyga, kad tie įstatymai neprieštarauja Konstitucijai ir įstatymams, pa- 
tvirtintiems Lietuvos valstybėje) ir įstatymo dėl teisėtvarkos kūrimo 246 straipsnį 
(pastarasis straipsnis teisėjams draudžia užimti kitas pareigas valstybės arba vi- 
suomenės tarnybose) aš negaliu remdamasis valstybės prezidento nominacija eiti 
docento pareigų universiteto Teisės fakultete. Laišką rektoriui nunešė Jadzė. Vos 
Jadzė išėjo pro duris, pasibeldė universiteto pasiuntinys ir rektoriaus vardu pa- 
kvietė mane ateiti į posėdį. Maniau, kad Šimkus kviečia susitikti dėl mano atsisa- 
kymo ir nori dar pasikalbėti. Nuėjau ir paaiškėjo, kad Šimkus pasiuntinį išsiuntė 
dar negavęs mano laiško, tad kai užsukau, atsiprašė už sugaištą laiką ir neketino 
manęs nei atkalbinėti, nei kviesti į posėdį, na, nebent pats norėčiau ateiti; posėdis 
vyko kaip tik tuo laiku. Atsakiau, kad į posėdį neisiu, kadangi atsisakiau priimti 
darbo pasiūlymą, bet labai mielai paaiškinčiau Šimkui visas priežastis, dėl ku- 
rių buvau priverstas atsisakyti siūlymo. Šimkus mane nusivedė į savo kabinetą. 
Keliais žodžiais paaiškinau, kodėl mano pozicija sutampa su Janulaičio nuostata. 
Pabrėžiau, kad, be teisinės priežasties, kurią išdėsčiau laiške, yra dar kita; mano 
nuomone, pagal Statuto reikalavimus šalies prezidentas negali priimti sprendimo, 
ar kuris nors būsimas universiteto darbuotojas yra parašęs reikšmingų mokslinių 
darbų ir galėtų būti paskirtas dirbti neturėdamas profesoriaus laipsnio. Šimkus 
su manimi nesutiko ir kaip pavyzdį pateikė prieškarinę Rusiją. Jis tvirtino, kad 
analogiškų precedentų buvo ir Vokietijos universitetų praktikoje. Pastebėjau šaltą 
ir dirbtinį Šimkaus elgesį. Jis visiškai nebandė pakeisti mano sprendimo. Matyt, 
pyksta ir laiko mane vienu iš intrigas rezgančių ir universitetui kenkiančių prieši- 
ninky. Tad man nebeliko nieko kita, tik išsakius savo nuomonę, atsisveikinti. Su- 
sidariau įspūdį, kad Šimkus mano norą paaiškinti sprendimą palaikė noru derėtis, 
kelti reikalavimus ir sulaukti prašymo pasilikti. Tegul toliau taip galvoja, o aš esu 

patenkintas, kad nors keliais žodžiais jam paaiškinau savo sprendimo motyvus. 
Dabar bent padėtis aiški. Fakultetas bus organizuotas ir vystysis, galės priiminėti 
savarankiškus sprendimus, nes nepriklausys nuo jokios valdžios. Bet, tiesą pasa- 
kius - fakultetas yra silpnas. 

Bagdoniškio istorijos tęsinys. Netrukus, kai buvo galutinai nustatytos Teklei 
Giečevičienei priklausančios užstatytos valdos Bagdoniškyje, ji mirė. Teklė Gieče- 
vičienė, mergautinė pavardė Seliaviankaitė (Sielawianka), buvo primo voto“ Karen- 
gienė (Karęžyna). Savo „paskutine užrašyta dispozicija“ (testamentu) Bagdoniškio 
valdas ji paliekanti sūnui iš pirmosios santuokos — Juzefui Tadeuśui Karengai““ 
(kai kuriuose dokumentuose pavardė „Karenga“ rašoma su priešdėliu „de Quarto“, 
„de Quarto Karega“). 

Pagal 1771-ųjų liepos 5-osios įrašus Vilkmergės pavieto pilies teismo knygose 
galima suprasti, kad 1771-ųjų liepos 1-ąją Juzefas Tadeušas Karenga perėmė Bagdo- 
niškį. 1774 metais Juzefas Tadeušas Karenga savo užstato teises į Bagdoniškį parda- 
vė Janui Junośui Koskai* — Breslaujos vaiskiui*š, kuris tų pat metų kovo 11 dieną 
persikėlė į Bagdoniškio valdas. Karenga Koskai ne tik perdavė Bagdoniškį, bet ir 
atidavė dokumentus, kurie buvo įtraukti į „Rejestrą“? su abiejų šalių parašais. Re- 
jestre matomi visi dokumentai, atskleidžiantys Bagdoniškio istoriją. Tačiau, be jų, 
apraše išvardyti ir kiti įdomūs dokumentai, kurie, matyt, dingo, nes apie juos vė- 
lesniuose dokumentuose neužsimenama, kaip antai datuotos 1869-ųjų kovo 27-ają 
„Autentiškos Bagdoniškio baudžiauninkų metrikos“, „Chvilonų, kitaip Kvilūnų, 
Bagdoniškio baudžiauninkų šeimos genealogija“!, „Įvairūs laiškai, iš viso 30, rašyti 
Jų Didenybės advokatų Francuzevičiaus, Rymovičiaus, Pomarnackio; Reuto, Vil- 
kmergės pavieto regento, ir Bagdoniškio valdų aktuotojo Jo Didenybės Višinskio 
Poniai Giečevičienei'““? ir kai kurie kiti. 


45. Primo voto (lot.) — iš pirmų vedybų, pagal pirmas vedybas. 

46. Karenga Juzefas Tadeušas (Karęga Józef Tadeusz). 

47. Koska Janas Junośas (Kossko Jan Junosz). 

48. Vaiskis - LDK pareigūnas, kuris rūpinosi kariuomenės aprūpinimu. 

49. Aprašą. 

50. Originale: Metryki autentyczne poddanych bohdaniskich. 

51. Originale: Genealogia rodziny Chwilonow alias Kwilunów, poddanych bohdaniskich. 


52. Originale: Listy różne, jako JP. Francuzewicza, Rymowicza, Pomarnackiego patronów, Reutta regenta 
wiłkomirskiego i samego JP. Wyszynskiego aktora dóbr bohdaniskich do W. Jej Pani Gieczewiczowey pisane, 
sztuk trzydzieści. 

1922 metų birželio 25 d. 
Sekmadienis 


Kadangi šiandien sekmadienis, nu- 
sprendžiau patraukti į išvyką laivu. 
Plaukiau Nemunu - tai maloniausia 
išvyka Kaune. Maždaug po valan- 
dos kelio plaukiant Nemunu žemyn, 
kairiajame upės krante stovi Zapyš- 
kis. Nedidelis miestelis garsėja seną- 
ja mūrine bažnytėle, viena seniausių 
Lietuvoje, pastatyta daugiau nei prieš 
penkis amžius. Bažnytėlės statybas fi- 
nansavo kitados šių žemių savininkai 


Sapiegos. Bažnytėlei pagal statybos 
metus prilygsta tik Šv. Mikalojaus 


Zapyškis (Kauno apskritis), senoji Vytauto bažnyčia. Bažnyčios vaka- 
rinis fasadas ir pietinis šonas. 

Reprodukcija iš: Miestai ir miesteliai Balio Buračo akimis XX a. 3-4 dešimtmetis. bažnyčia Viln iuje. Ten pat, visai ša- 
Nuotraukų albumas. Vytauto Didžiojo karo muziejaus kolekcijos, Kaunas, 
2007, p. 209. 


lia Zapyškio, yra senojo inžinieriaus, 
keistuolio ir senbernio, gero mano 
pažįstamo iš Vilniaus Julijono Januśevskio* dvarelis. Aplinkiniai tą dvarelį vadi- 
na „Aukštadvariu“. Januševskis neturi supratimo apie žemės ūkį, nemėgsta dirbti 
žemės ir labai ilgisi Vilniaus, kuriame nuolatos bandė žaisti fiktyvią visuomeninę 
veiklą. Dabar dėl politinių sumetimų priverstas gyventi kaime, nes antraip jo tur- 
tas, kuris viršija agrarinės reformos nustatytas normas, pagal Lietuvos įstatymus 
būtų perimtas valstybės nuosavybėn. O šito bijo visi. Tad faktiškai ir išsiruošiau 
pas jį, ne tik į ekskursiją. Januševskis, viešėdamas Kaune, daug kartų mane kvietė į 
svečius. Nesigailiu, kad nuvykau, nes turėjau progos pasigėrėti nuostabiais gamtos 
vaizdais. Januševskio dvaras stovi Nemuno aukštupio pakrašty, visai šalia skardžio 
prie nuostabios Nemuno žemumos. Sunku aprašyti vaizdų, kurie ten nusidriekia 
įvairiomis Nemuno žemumos kryptimis, karališką grožį ir nepaprastumą. Didžiu- 
liai apžėlę tarpekliai, giliai paženklinę stačius žemumos šlaitus, suteikia peizažui 
nuostabų jėgos ir žmogaus nepaliestos gamtos įspūdį. Pas Januševskį praleidau visą 
popietę ir pasilikau nakvoti. 


53. Januševskis Julijonas (Januszewski Julian), 1923-1928 m. Wiadomości Rolnicze (Ūkio žinios), Kauno že- 
mes ūkio gamintojų (PRODROL) leidinio leidėjas ir redaktorius. 


Januševskis papasakojo, kad pernai rudenį tragiškai žuvo žinomas Vilniaus ko- 
operatininkas p. Aleksandras Šklenikas**. Taigi, važiavo jis iš Vilniaus į kažkokį ko- 
operatininkų suvažiavimą Poznanėje. Pirmajame suvažiavimo posėdyje dalyvavo, o 
kituose nepasirodė ir — kaip paaiškėjo — dingo. Po trijų mėnesių buvo rasti jo palaikai 
kažkokio kaimo griovyje, maždaug už trijų traukinio stočių nuo Poznanės. Kalbėta, 
kad Aleksandras turėjo pasiėmęs grynųjų. Įtariama žmogžudystė dėl pinigų. 


1922 metų birželio 26 d. 
Penktadienis 


Januševskio namuose ilgai neužsibuvau. Prabudau 7 valandą ryto ir sėdęs į garlaivį 
išplaukiau į Kauną. 

Bagdoniškio istorijos tęsinys. Kai 1774-ųjų kovą Juzefas Tadeušas Karenga per- 
davė savo teises į Bagdoniškį Janui Koskai, buvo sumokėtas užstatas: 6600 Lenkijos 
zlotų (tokia suma buvo apskaičiuota taip: kapitalas 1540 raudonųjų zlotų ir 34 910 
Lenkijos zlotų bei užaugę procentai 3370 Lenkijos zlotų. Raudonojo zloto vertė - 18 
Lenkijos zlotų). Sodybą Koskai perdavė su prieaugliu ir pelnu pagal inventorių, kurį 
1765 metais surašė Lapa. Gardino paviete esančios Kirsnos paveldėtojas Karenga, 
perdavęs Janui Koskai užstatytą už 66 ooo zlotų Bagdoniškį, kartu atsisakė visų tei- 
sių gauti išmokas iš Bagdoniškio paveldėtojų Višinskių (tuo laiku Vaitiekus Višins- 
kis jau buvo miręs). Naujasis Bagdoniškio savininkas Janas Koska netrukus pasimi- 
re. Dvarą paveldėjo jo sūnus Nikodemas Koska”, Breslaujos vaiskaitis. Nikodemas 
Koska sulaukia skolininkų, kurie dėl savo teisių į dvarą kreipiasi į teismą, o jų ieški- 
niai siekia Adamo Kšyštofo Ropo laikus. 1774-ųjų spalio 5-ąją Breslaujos pilies teis- 
mas priima dekretą Juzefo ir Leonardo Tomaševičių?“ iš Smolensko bei Bagdoniśkio 
savininko Nikodemo Koskos byloje. Tomaševičiai pateikia tokį argumentą: buvęs 
Bagdoniškio paveldėtojas Ropas 1753-iųjų birželio 24-ąją iš Adamo Šolkovskio*? pasi- 
skolino 150 kaltinių talerių? su teise šią sumą išreikalauti iš Bagdoniškio iki 1754-ujy 
vasario 4-osios. Ropas nustatytu laiku skolos negrąžino, tad Adamas Šolkovskis 


54. Šklenikas Aleksandras (Szklennik Aleksander; ?-1921), mėnraščio Życie Spółdzielcze (Kooperatinis gy- 
venimas), leisto Vilniuje 1911-1915 m., redaktorius. Yra palikęs „Prisiminimus apie įvykius Vilniuje ir jo 
krašte“, kurie šiuo metu rengiami versti į lietuvių kalbą ir publikuoti. 


55. Koska Nikodemas (Kossko Nikodem). 
56. Tomaševičiai Leonardas ir Juzefas (Tomaszewicz, Leonard, Józef). 
57. Šolkovskis Adamas (Szołkowski Adam). 


58. Kaltinis taleris, sidabro moneta, kurios verte 8 Lenkijos zlotai. 

skolos raštelį perdavė ieškovų tėvui Mykolui Tomaševičiui??. Tomaševičius ne kartą 
reikalavo, kad Ropas grąžintų skolą, bet Ropas „su skolininku neatsiskaitė, o slapta 
susitaręs su Jo Didenybe ponu Vaitiekumi Višinskiu užstatytąjį Bagdoniškio dvarą 
pardavė paduotam į teismą Nikodemui Koskai“. Koska nesumoka nei-skolos, nei 
procenty ir Tomaševičių į Bagdoniškio valdas neįsileidžia. Tada Tomaševičiai rei- 
kalauja teisių į Bagdoniškio turtą. Nikodemas Koska ginasi aiškindamas, kad jam 
jau taikomas senaties terminas, ir nurodo 1768-ųjų rugsėjo 3-iosios dekretą Giečevi- 
čienės ir Chelchovskio byloje. Minėtuoju dekretu Bagdoniškio teisė buvo pripažinta 
Giečevičienei „prioritatem et potioritatem“““, o visiems kitiems skolintojams palikta 
teisė skolų reikalauti iš kito turimo Bagdoniškio savininkų turto. Vis dėlto Breslau- 
jos žemės teismas atmetė Koskos argumentus. Teismo sprendimu dar nėra sukakęs 
senaties terminas, nes Tomaševičiai bylą pradėjo iš karto, kai Ropas Višinskiams 
pardavė Bagdoniškį. Kadangi Tomaševičių skola yra senesnė nei Giečevičienės, jos 
teisėms atstovauja Koska, tad 1786-ųjų dekretas negali būti pateiktas teisme kaip 
argumentas. Teismas iš Bagdoniškio savininko Nikodemo Koskos Tomaševičiams 
priteisė 300 talerių (150 pagrindinės sumos ir tiek pat procentų, priskaičiuotų nuo 
skolos raštelio išdavimo datos) ir 100 Lenkijos zlotų teismo išlaidų. Visa minėtoji 
suma turi būti sumokėta iki kitų metų, t. y. 1785-ųjų balandžio 23-iosios, su galimy- 
be tokią sumą išreikalauti iš Bagdoniškio, jeigu ji laiku nebūtų sumokėta. Teismo 
nuosprendį Koska apskundė Tribunolui. 

Kai 1768 metų rugsėjo 3 dienos dekretu Bagdoniškio valdos oficialiai atiteko Tek- 
lei Gecevičovai, iš akių praradome teisėtą Bagdoniškio savininką Vaitiekų Višins- 
kį. Nuo tada iki 1786 metų apie Višinskius nėra jokių žinių. Višinskis mirė tarp 
1774-1786 mety, o jo paveldėtojais tapo: 1. Tadeušas Višinskis“, Minsko vaivadijos 
rotmistras“, 2. Justinas Višinskis“, Tadeušo brolis, 3. Adamas Viśinskis54, Tadeušo 
pusbrolis ir 4. Ana Višinskytė-Bušova“, Adamo sesuo. Tad šitie žmonės buvo teisė- 
ti Bagdoniškio savininkai, Višinskiai gyvena Minsko vaivadijoje ir jiems priklauso 
Kozievičios““. Pasirašo dviguba pavarde: Jalbžyk-Višinskis (Jałbrzyk Wyszyński). 


59. Tomaševičius Mykolas (Tomaszewicz Michał). 

60. Prioritatem et potioritatem (lot.) - ankstesnės ir pirmesnės [teisės]. 
61. Višinskis Tadeušas (Wyszyński Tadeusz). 

62. Rotmistras — kavalerijos karininkas, kuopos vadas. 

63. Višinskis Justinas (Wyszynski Justyn). 

64. Višinskis Adamas (Wyszynski Adam). 

65. Višinskytė-Bušova, Bušovienė Ana (Anna z Wyszyńskich Buszowa). 


66. Koziewicze — dabar Balatarusijoje, Naugarduko srities Voložino rajone. 

1922 metų birželio 27 d. 
Antradienis 


Pirmą kartą pradėjau rimtai mąstyti, kad reikia mesti teisėjo darbą ir pradėti dirbti 

advokatu. Kol kas nesu apsisprendęs, o jeigu apsispręsčiau dirbti advokatu, būtų 

labai gaila atsisveikinti su teisėjo pareigomis. Man nepalyginti labiau patinka teisėjo 

darbas. Pasakysiu dar daugiau: teisėjo darbui jaučiu pašaukimą, o advokato - ne. 
Tačiau keisti veiklą galėčiau dėl materialinių paskatų. Kiekvienas advokatas uždir- 
ba kelis, o kartais ir keliasdešimt kartų daugiau negu teisėjas. Kelis kartus daugiau 

už teisėją uždirbti šiais laikais advokatui vienas juokas. Tad advokatas gali paken- 
čiamai arba gerai gyventi ir nepaisyti brangymečio, kuris yra infliacijos pasekmė. 
Tuo tarpu net aukščiausio rango teisėjo, dirbančio valstybės tarnyboje, materialinės 

sąlygos vis sudėtingėja ir po truputį darosi nepakenčiamos. Tribunolo teisėjas yra 
žmogus, užimantis aukščiausią postą šalies teismuose, o net gyvendamas vienas, be 

šeimos, praktiškai ne studentišką gyvenimą, taip kaip aš, vos vos galą su galu sudu- 
ria. Gyvenu, o iš tikrųjų vegetuoju ankštame butelyje. Atsisakau pramogų, paten- 
kinu tik būtiniausius poreikius ir tai sunkiai galą su galu suduriu. Ačiū Dievui, kad 
didžiąją maisto produktų dalį turiu atsivežęs iš Bagdoniškio, tad galiu bent šiek tiek 
lėšų susitaupyti tokiems ypatingiems ir būtiniems pirkiniams: drabužiams ir ava- 
lynei. Žiūriu, kad kuo toliau, tuo sunkiau net ir juos įpirkti, nes pinigų vertė krenta, 
o kainos auga nepaisydamos mūsų atlyginimų. Labai sunku ilgai kęsti tokį paže- 
minimą, ypač kad nesimato jokių pragiedrulių, jokių perspektyvų. Dabar mano 

atlyginimas siekia 5000 markių per mėnesį. Tai tas pat, jei prieš metus būčiau gavęs 

800 ar 900 markių, o juk tada mano alga buvo du tūkstančiai keli šimtai markių. 
Vadinasi, nors atlyginimas padidėjo, per metus mano kišenė susitraukė net kelis 
kartus, o kainos vis auga ir auga, markės kursas nuolatos krenta. Šiuo laiku mokama 
maždaug 350 markių už vieną Amerikos dolerį. Per metus iš įvairių šaltinių man 
pavyko nusipirkti 50 dolerių. Sukaupti tokias lėšas buvo itin sudėtinga, bet jos visas 

mano turimas rezervas. Palyginti su prieškarinę verte, mano santaupos vertos net... 
100 senųjų rublių! Štai ir visas mano „turtas“. Kartais pasidaro labai baisu galvoti, 
kaip reikės toliau gyventi iš tokios algos. Tarkime, dabar reikėtų nusipirkti kostiu- 
mą - nepakaktų dviejų mėnesių atlyginimo. Tai iš ko tada man gyventi? Nematau 
jokios išeities. Jau kurį laiką kalbama, kad reikia įvesti savą, lietuvišką valiutą. Sleže- 
vičius*? yra sakęs, kad atitinkamas įstatymo projektas dėl emisinio banko atiduotas 
svarstyti Seimui. Kas žino, kaip bus su lietuviška valiuta, kol pavyks ją stabilizuoti. 
Labai sudėtinga dirbti teisėju, kai visai šalia yra advokatūra su savo lengvomis gy- 


67. Sleževičius Mykolas. 

venimo perspektyvomis. Tikrai būtų liūdna, jeigu tektų palikti Tribunolą, tačiau 
kartais apie tai labai rimtai mąstau. | 7 

Bagdoniškio istorijos tęsinys. Taigi dokumentai rodo, kad Bagdoniškio pavel- 
dėtojo Vaitiekaus Višinskio palikimas pirmiausia atiteko [...]** seniūnui Leonui Vi- 
šinskiui“? ir tik po jo mirties mano vakar minėtiesiems Tadeušui, Justinui ir Ada- 
mui Višinskiams bei Anai Višinskytei-Bušovai. Adamas Višinskis 1777-ujy vasario 
17-ąją savo pusbroliui ir taip pat turto įpėdiniui išduoda įgaliojimus išieškoti pali- 
kimą, kuriam priklauso ir Bagdoniškis. Šie įpėdiniai Bagdoniškyje nėra buvę, yra 
apie jį tik girdėję iš dokumentų ir pasakojimų. Dokumentuose neradau įrašų, kokių 
žingsnių ėmėsi Tadeušas Višinskis per 9 metus Bagdoniškio turtui išieškoti. Bag- 
doniškio kaimynystėje yra Kriaunų dvaras, tas pat, iš kurio kitados, 1714 metais, 
Katažyna Rudaminaitė-Dusiackaitė Oginskienė?“ atrėžė Bagdoniškio vienkiemį ir 
pardavė jį Mykolui Sulistrovskiui?'. Tuo laiku Kriaunos priklausė mano protėviams 
Rómeriams, o būtent Steponui Dominykui Rėmeriui (Stefan Dominik Rėmer??), 
Trakų pakamorei (Steponas Dominykas Romeris, vedęs Pacaitę, buvo Stepono Jur- 
gio Romerio (Stefana Jerzego Rėmera)?? ir Sulistrovskytės sūnus, mano prosenelio 
Mykolo Rómerio tėvas?*). 


1922 mety birželio 28 d. 
Trečiadienis 


Nuo tada, kai pasitraukiau iš „Rytų Lietuvos komisijos“, jos veikloje nedalyvauju. 
Pastarosiomis dienomis gavau šitos komisijos pirmininko Žemaičio? laišką, ku- 
riame jis apgailestauja dėl mano pasitraukimo ir prašo bent neoficialiai dalyvauti 
komisijos posėdžiuose ir neatsisakyti duoti vertingų patarimų. Vadinasi, oficialiai 


68. Neįskaitomas žodis. 
69. Višinskis Leonas (Wyszynski Leon). 
70. Rudaminaitė-Dusiackaitė Oginskienė Katažyna (Rudominówną-Dusiacka Ogińska Katarzyna). 


71. Sulistrovskis Mykolas (Michał Sulistrowski; mirė apie 1760 m.), Ašmenos stalininkas, vedė Joaną Bile- 
vičiūtę (Billewiczówna Joanna). 


72. Rėmeris Steponas Dominykas (Rómer Stefan Dominik; 1721-1793), Trakų pakamorė, buvo vedęs Volod- 
kovičiūtę Barbarą (Wołodkowiczówna Barbara; mirė 1758 m.), o po jos mirties 1768 m. antrąkart vedė Oną 
Pacaitę (Anna Pacówna). 


73. Romeris Steponas Jurgis (Rómer Stefan Jerzy; 1687-1773), Trakų vėliavininkas, vedė Heleną Sulistrovs- 
kytę (Sulistrowska Helena), o šiai mirus susituokė su Eleonora Šadurskyte (Szadurska Eleonora). 


74. Romeris Mykolas Juozapas (Rómer Michał Józef; 1778-1853), maršalas, Mykolo Pijaus Paskalio Romerio 
prosenelis. 


75. Žemaitis Zigmas (1884-1969), matematikas, nepriklausomos Lietuvos metais Lietuvių universiteto pro- 
fesorius. 

mano atsistatydinimas patenkintas, ir tai mane džiugina. Minėtoji komisija ir toliau 
vegetuoja — tokia pat silpna, kaip anksčiau. Jau seniai ji prasilenkė su savo pareiga: 
kai buvo kuriama, turėjo tapti organu, sutelkiančiu visos Lietuvos valstybės politi- 
kos Vilniaus klausimu gaires. Komisija turėjo uždavinį sukurti šios politikos pro- 
gramą ir ją susisteminti, žodžiu, vykdyti Vilniaus atgavimą. Tačiau ji niekada nėra 
vykdžiusi tikrosios savo užduoties. Dabar komisija turi šalutinį ir fiktyvy vaidmenį 
ir nėra panaikinama, ko gero, tik todėl, kad susidarytų vaizdas — Lietuva neatsisa- 
ko Vilniaus. Vyriausybė visiškai nesiskaito su šia komisija ir tas faktas byloja, kad 
neseniai Ministrų taryba“, net nepaklausiusi Žemaičio nuomonės, įsakė komisiją 
atriboti iš Ministro pirmininko žinios ir priskirti prie Užsienio reikalų ministerijos 
(toks sprendimas tam tikru atžvilgiu net ir nelogiškas). Komisijos veikla, išskyrus 
agitacinių, visais atžvilgiais antilenkiškų brošiūrų Vilniaus klausimu leidimą, nėra 
vienalytė - būdingos tam tikros epizodinės iniciatyvos, kurias retkarčiais inici- 
juodavo Žemaitis, vis dėlto ir jos nereikšmingos, kai kurios yra bendro pobūdžio. 
Tarkime, iniciatyva pagerbti 600-ąsias Vilniaus įkūrimo metines, kai buvo mani- 
festuojama ir dar kartą į istoriją įrašomi pagrįsti Lietuvos reikalavimai atgauti tei- 
sėtą savo sostinę Vilnių. Tiksli Vilniaus įkūrimo data nežinoma, tačiau pirmasis 
dokumentas, kuris neleidžia abejoti, kad Vilnius buvo Lietuvos sostinė, rodo 1323 
metus (tai seniausias Gedimino laiškas popiežiui, rašytas Vilniuje, 1323-iaisiais, ir 
saugomas Vatikano archyvuose). Rytų Lietuvos reikalų komisija sukvietė keliolika 
žmonių aptarti šį minėjimą. Susirinkimo dalyviai pritarė iniciatyvai ir išrinko nedi- 
delę komisiją, sudarytą iš kelių asmenų; ji turėjo organizuoti ir suplanuoti jubiliejų. 
Užvakar ta nedidelė komisija susirinko į pirmą posėdį, o šiandien į antrąjį ir pasku- 
tinį. Kadangi buvau pakviestas, dalyvavau ir aš. Be to, posėdyje dalyvavo: Žemaitis, 
kun. Tumas, Mykolas Biržiška, Matulionis77, prof. Volteris7*, Ćerkasas”9, Rozenbau- 
mas jaunesnysis“, dar du žydai, kurių pavardžių nepamenu. Komisija planavo ne 
vienkartinį jubiliejinį renginį, bet visus jubiliejinius Vilniaus metus, kurie turėjo 
prasidėti šių metų rugsėjo 1 dieną ir tęstis iki 1923-iųjų rugsėjo. Metų renginį turėtų 
sudaryti brošiūros, monografijos, paskaitos, visuotiniai susibūrimai, muzikiniai pa- 


76. M. Romeris Dienoraščio tekste originalo kalba (lenkų) vartoja terminą „Rada Ministrėw“, tačiau, kaip 
žinia, šis terminas lietuvių kalba atsiranda tik 1938 m., o iki tol - „Ministrų kabinetas“. 


77. Matulionis Povilas (1860-1932), miškininkas, visuomenės veikėjas, lietuvių tautinio judėjimo aktyvistas, 
Miškų departamento direktorius. 


78. Volteris Eduardas (1856-1941), latvis, Peterburgo universiteto privatdocentas ir Rusų mokslų akademi- 
jos bibliotekininkas, senosios lietuvių kalbos ir literatūros žinovas; nuo 1922 iki 1933 m. dėstė archeologiją 
Kaune, vykdė Kauno miesto muziejaus direktoriaus funkcijas. 


79. Čerkasas (1884-1949), rašytojas, publicistas. 


80. Rozenbaumas. 


23 


sirodymai, dailės parodos ir t. t. Jubiliejinę programą susisteminti ir ją įvykdyti pri- 
valės specialiai sukurtas Jubiliejinis komitetas. Buvo nuspręsta kreiptis į draugijas, 
mokslo ir švietimo įstaigas, savivaldybes, laikraščių redakcijas ir politines partijas; 
jos turėtų deleguoti atstovus į kitą savaitę vyksiantį organizacinį posėdį, kuriame 
turi būti pritarta planui ir išrinktas Jubiliejinis komitetas. Tarp minėtųjų draugijų 
yra ir lenkų draugija „Švietimas“ („Ošwiata“). Buvo nuspręsta pakviesti dalyvau- 
ti net Vilniuje veikiančią lenkų Mokslo bičiulių draugiją (Towarzystwo Przyjaciół 
Nauk w Wilnieš'), kuri greičiausiai susirinkime nedalyvaus, tačiau galbūt atsiras jos 
narių (Liudvikas Abramovičius“, Stanislavas Koscialkovskis*3), kurie parems idėją 
bendradarbiauti Vilniaus jubiliejaus proga. 


1922 metų birželio 29 d. 
Ketvirtadienis 


Bagdoniškio istorijos tęsinys. Kaip ir sakiau, devintąjį XVIII a. dešimtmetį Kriau- 
nų savininkas buvo mano prosenelio tėvas Steponas Dominykas Rómeris — Trakų 
pakamaris, - vedęs Pacaitę. Rómeriy giminė Žečpospolitoje dar buvo nauja, nors 
kilusi iš Saksonijos ir mena viduramžius. Steponas Dominykas Rómeris buvo Mato 
(Matthiduso) Romerio (Matyasa Rómera)*4, Didžiosios Lietuvos Kunigaikštystės ar- 
tilerijos generolo, proanūkis. Jis įstojo į kariuomenę Žečpospolitoje, priėmė katalikų 
tikėjimą, čia apsigyveno susisaistęs santuokos saitais su šalies aukštųjų dvarininkų 
šeimomis ir per artimiausias kartas visiškai asimiliavosi. Mato (Matthiduso) sūnus 


81. Vilniaus mokslo bičiulių draugija (Towarzystwo przyjaciół nauk w Wilnie) veikė 1907-1941 m., leido 
mokslinę literatūrą apie Lietuvos praeitį ir kultūrą. 1914 m. susijungė su Vilniaus mokslo ir meno muziejaus 
draugija, iki 1921 m. jos nariai dirbo kraštotyros ir mokslo populiarinimo baruose, o nuo 1922 m. - mokslinį 
darbą. Jos tikslas buvo globoti ir plėtoti mokslą, tirti LDK istoriją, jos tautų etnografiją, meną, ekonomiką, 
gamtą, saugoti ir rinkti kultūros paminklus. Nuo 1922 m. draugijoje veikė trys skyriai: filologijos, literatū- 
ros ir meno; matematikos, gamtos ir medicinos; istorijos, filosofijos, teisės ir visuomenės mokslų. Turėjo 
savo biblioteką, leido metraštį ir kitokius tęstinius leidinius. 


82. Abramovičius Liudvikas (Abramowicz Ludwik). 


83. Koscialkovskis Stanislavas (Zyndram-Košcialkowski Stanisław; 1881-1960), istorikas, Vilniaus Stepono 
Batoro universiteto profesorius. 


84. Romeris Matas (Matthiausas, Römer Mateusz (Matthiaus); apie 1606-1699). 

Šeimos nuotrauka 1867 ar 1868 m. Įrašas ant nuotraukos: 


„Mano uošvis Mečyslavas Tukala (Mieczystaw Tukalto), prie jo žemiau sėdi Liucija, po santuokos Volod- 
kovičova (Volodkovičienė, Łucya Wołodkowiczowa), aukščiau apglėbusi tėvą stovi Celina, po santuokos 
Konradova-Tukalova (Konradiene-Tukaliene, Konradowa Tukałłowa), ir Konstancija Tukalova (Konstancya 
Tukałłowa), po poros metų tapusi mano žmona, šviesios atminties Romerienė (Romerowa). Datuotina 
apytikriai 1867 m. pabaiga-1868 m. pradžia. Pasirašo Mykolas Kazimieras Romeris." 


Nuotrauka iš Konstancijos Romerytės albumo. 


25 


Matas, kurio mama buvo vokietė Ropaitė (Roppowna)““, vedė Kerdėjūtę (Kierde- 
jówną). Mato sūnus Steponas Jurgis buvo vedęs 1° voto Sulistrovskytę*? ir 29 voto 
Šadurskytęš. Vienas Stepono Jurgio ir Sulistrovskytės sūnus, Steponas Dominykas, 
iš jo ir mes esame kilę, vedė Pacaitę, magnatų giminės atstovę. Mato (Matthiauso) 
Romerio palikuonių galia ir turtai ėmė didėti. Jie įsigydavo vis daugiau nekilnoja- 
mojo turto šalyje. Kada ir kokiu būdu įsigijo Kriaunas — nežinau, bet viename iš 
dokumentų rinkinių radau įrašus, kad Kriaunos jau priklausė tėvui Steponui Do- 
minykui - Steponui Jurgiui Rómeriui. Tai 1767-ųjų vasario 13-osios dokumentai, ku- 
riuose surašyti nesutariančių kaimynų konfliktai: Obelių, Antanašės, Pakriaunių, 
Bagdoniškio ir Dagilių. Tame dokumente Kriaunų savininkais yra įvardyti: „Ste- 
ponas Jurgis, buvęs vėliavininkas, tėvas“ ir „Steponas Dominykas, dabartinis Trakų 
vaivadijos vėliavininkas, Rómeriy sūnus“. Nors gerai neišmanau mūsų giminės tur- 
to istorijos ir neturiu šalia dokumentų, manau, neklystu sakydamas, kad Daugirdiš- 
kėsš? Trakų apskrityje, šioji vieta buvo bent jau mano prosenelio Mykolo Romerio, 
Stepono Dominyko sūnaus, rezidencija ir visos nuosavybės centras, turėjo priklau- 
syti ir Steponui Dominykui, ir Steponui Jurgiui, kurie vis užėmė kažkokias gar- 
bingas pareigas (Trakų vėliavininkas, Trakų pakamorė). Tuo tarpu Antanašė, taip 
rodo mano dokumentai, Stepono Jurgio laikais RóÓmeriams dar nepriklausė, o buvo, 
berods, Bilevičių, o gal Hryncevičių nuosavybė. Man atrodo, kad Steponas Domi- 
nykas Bagdoniškį įsigijo prieš Antanašę. Pats Steponas Dominykas, matyt, turėjo 
rezidenciją Kasutoje, nes jo laiškai, prisegti prie dokumentų, rašyti tenai (Kasutos 
dvaras, esantis Vilniaus apskrityje, atiteko vienai iš šalutinių Rómeriy linijų, kuri il- 
gainiui išnyko ir išsprūdo iš Romerių rankų). Vėliau dvarą nusipirko Tukalos — dva- 


85. Romeris Matas (Römer Mateusz; mirė 1718 m.), Livonijos pastalininkis, 1703 m. tapo Trakų vėliavininku, 
o 1708 m. išrinktas Trakų vaivadijos pakamore; pirmoji žmona — Helena Kerdėjūtė (Helena Kierdejówna), 
Ašmenos taurininko Aleksandro ir Onos Ovsianaites (Anna Owsianówna) dukra, antroji - Ona Dorota 
Unichovskytė (Anna Dorota Unichowska), Skorobohato ir Ukolsko našlė. Pastaroji 1718 m. buvo ištekėjusi 
už Darsūniškio seniūno, Strėvininkų dvaro Trakų paviete savininko kunigaiščio Boguslavo Oginskio iš 
Kozielsko (žr. Romeris Eugenijus, Livonijos ir Lietuvos Rómeriy giminės istorija. Monografia rodu Rómerów 
na Inflantach i Litwie, Vilnius: Kultūros, filosofijos ir meno institutas, 2009, p. 46-47). 


86. Čia klaida. Mato Rėmerio motina buvo Barbara von Weindte, o Elžbieta von der Rop (Elizabeth von der 
Ropp) buvo jo močiutė ir Stepono (Stephano) Rėmerio (1560-1635), kovojusio Kircholmo mūšyje, žmona 
(žr. Romeris Eugenijus, Livonijos ir Lietuvos Romerių giminės istorija. Monografia rodu Rómerów na Inflan- 
tach i Litwie, p. 19-20, 24-25, 40). 

87. Sulistrovskytė Helena (Sulistrowska Helena). 

88. Šadurskytė Eleonora (Szadurska Eleonora). 

89. Daugirdiškės — gyvenvietė ant Monio (Daugirdiškių) ežero kranto. XVI a. pradžioje ežero saloje stovė- 
jo Gerkiškių dvaras, o pakrantėje kaimas. Apie 1545 m. dvaras ir kaimas atiteko R. Daugirdui ir pradėtas 
vadinti Daugirdiškėmis (iki tol vadinosi Gerkiškiais). 1924 m. Daugirdiškių dvaras išparceliuotas. 

ro savininkas buvo mano senelis iš mamos pusės Mečyslavas Tukala“?. Kasuta buvo 
mano mamos Konstancijos Tukalaitės-Romerienės gimtinė — jos lopšys ir lizdas. 
Kasutoje leisdavau ištisas savo jaunystės savaites ir mėnesius — čia gyveno mano 
močiutė Zuzana Bohdanovičiūtė-Tukalova“', pas kurią vasarą, ypač rugpjūtį, per 
močiutės gimtadienį susirinkdavo nemažai jaunimo — Babunios ir kitų giminaičių 
vaikaičiai, pažįstami ir kaimynai. Tad su Kasuta mane sieja nemažai jaunystės prisi- 
minimų. Šiandien Kasuta priklauso mano pusbroliui (iš mamos pusės) Mečyslavui 
Bohdanovičiui??, kuris šią valdą prieš karą nusipirko iš dėdės, mano mamos brolio 
Ignaco Tukalos?3. Gerai, po tokio minčių šuolio apie Rómerius, jų valdas ir Kasutą 
vėl pasakosiu apie Bagdoniškį. Taigi 1786 metų balandžio 10 dieną „laisva valia pa- 
sirašytu pardavimo aktu“, saugomu Minske, 1786 metų balandžio 13 dieną Tadeušas 
Višinskis savo vardu ir laidavus Adamui Višinskiui ir Justinui Višinskiui pardavė 
Bagdoniškį kaimyninių Kriaunų paveldėtojui Steponui Dominykui Rómeriui. 


1922 Metų birželio 30 d. 
Penktadienis 


Bagdoniškio istorijos tęsinys. 1786 metais Višinskiai Bagdoniškį pardavė Steponui 
Dominykui Rómeriui uż 9000 Lenkijos zlotų. Tačiau suma neatspindi tikrosios 
Bagdoniškio vertės ar juo labiau kainos, kurią sumokėjo Rómeriai už Bagdoniškį. 
Višinskiai šią sumą pateikė oficialiai, praktiškai turto vertės nudum ius?*. Juk tuo 
laiku Bagdoniškis buvo užstatytas Koskoms ir dvarą įsigijęs Steponas Dominykas 
Romeris negalėjo niekaip kitaip naudotis nuosavybe, o tik išmokėjęs skolą Koskoms. 
Žinoma, kad Nikodemui Koskai užstatytąjį turtą įsigijo dar jo tėvas Janas Koska iš 
Juzefo Tadeušo Karengos už 66 ooo Lenkijos zlotų (į šią sumą įeina pagrindinė sko- 
la — 1540 raudonųjų zloty ir 34 910 Lenkijos zlotų, arba iš viso 62 630 Lenkijos zlotų). 
Tad Bagdoniškio kainą sudaro bent dvi sumos: 9000 + 66 000 = 75 000 Lenkijos 
zlotų. Vis dėlto iš tiesų Bagdoniškis Rómeriams kainavo brangiau, nes čia reikia pri- 
dėti ir kitus ieškinius, dėl kurių į Bagdoniškį nuolatos kreipdavosi skolintojai - tai 


90. Tukala Mečyslavas (Tukałło Mieczysław; 1817-1885), Vilniaus pavieto bajorų (šlėktos) maršalas, 1863 m. 
atsisakęs pasirašyti lojalumo raštą caro valdžiai ir ištremtas į Vorkutą. Pasibaigus tremties laikui emigravo 
į Vokietiją, o likus keleriems metams iki mirties sugrįžo. 


91. Tukala, Tukalova Zuzana (mirė 1909 m.), Kasutos savininkė. 
92. Bohdanovičius Mečyslavas (Bohdanowicz Mieczystaw). 
93. Tukala Ignacas (Tukałło Ignacy). 


94. Nudum ius (lot.) - pažodžiui nuoga teisė, teisė įsigyti be papildomos naudos. 

skolos Adamui Ropui, o viena skolų — Tomaśevićiams* - tuomet jau buvo žinoma. 
Ją netrukus apmokėjo Steponas Dominykas Rómeris. Dar vėliau papasakosiu apie 
trečiųjų asmenų ieškinius ir kreditorius. 

Na, kol kas noriu papasakoti vieną Bagdoniškio istorijos epizodą, kuris įvyko 
kaip tik 1786 metais, praėjus keliems mėnesiams, kai Steponas Dominykas Róme- 
ris įsigijo Bagdoniškį. Noriu pacituoti in extenso% kelis charakteringo turinio do- 
kumentus, susijusius su epizodu - Bagdoniškio ir kaimyninio Pakriaunių dvarelio 
ginčas dėl žemės ribų. Ginčo objektas buvo nemažas žemės lopinys - keli valakai, 
priklausantys Bagdoniškiui; į juos pretenzijų turėjo Pakriauniai. Ginčytina žemė — 
dabartinių Ginduriškių (arba Malcinė, kurią kartais vadina ir Pielene) teritorija, 
kuri senesniuose dokumentuose ir planuose kartais buvo vadinama „Kinderiškės“ 
(„Kinderiszki“), kartais „Gindviliškės“ („Gindwiliszki“), dalis dabartinio Gojaus 
ir ilga, bet gana plati žemės juosta išilgai Eibučio (Eibučupis, Bučupis) upokšnio 
Kumšų link, pamažu siaurėjanti ir praktiškai siekianti Kumšų ežerą Ažiškį. Tai 
buvo gana platus šiuolaikinių Bagdoniškio ir Kumšų žemių rėžis su visomis Gindu- 
riškėmis imtinai, labai platus ties Gojumi ir Ginduriškėmis ir siaurėjantis Kumšų 
link, priglundantis prie upokšnio, kuris teka išilgai šiuolaikinės ribos su Busiškio 
(greičiausiai ir Ginduriškių su Kuisa) kaimu ir, berods, Kumšų su šiuolaikiniu dva- 
reliu Novpolė Bohdana. Šiandienos Busiškio ir Kuisos kaimai bei Novpolės dvarelis 
priklausė Pakriauniams. Tai buvo vadinamoji senoji „Bušovščyzna“, kitaip tariant, 
žemė, priklausiusi arba tik kitados nuomojama tokio Bušo (tą senąją „Bušovščyzną“, 
ji taip vadinama XVIII a. pradžios dokumentuose, jau anuomet vadinama „Busiš- 
kiu arba Kuisa'; aišku, „Bušyškis“ („Buszyszki“), kitaip tariant, dabartinis „Busiškis“ 
rodo sulietuvintą „Bušovščyznos“ pavadinimą, o „Kuisa“ yra, ko gero, senovinis 
ir pirminis Bušo pavadinimas. Seniausiuose Bagdoniškio dokumentuose (XVIII a. 
pradžia) minimas ežeras „Kuiš“, „Kuisa“, tad tai senovinis pavadinimas, o „Bušovš- 
ćyzna , „Bušyški“, „Busiški“ - vėlesnė, atsiradusi iš žemės savininko Bušo pavardės). 
Taigi Pakriauniai turėjo pretenzijų į ginčytiną Bagdoniškio žemės plotą (Ginduriš- 
kių-Kumšų juosta), kuris atseit priklausė „Bušovščyznai“ ir iš kurios šią juostą Bag- 
doniškis tariamai atplėšė. Na, o Bagdoniškio atstovai, gindami savo teisę į nuosavy- 
bę, tvirtino, kad ribą nuo amžių žymėjo upokšnis „Eibutis“. 


95. Thomaszewiczów. 


96. In extenso (lot.) - ištisai, pažodžiui. 

1922 mety liepos 1 d. 
Šeštadienis 


Markės vertė katastrofiškai krenta. Šiandien rytą jį siekė 372 (lyginu santykį su do- 
leriu, vadinasi, 372 markės už vieną dolerį), apie pietus už dolerį jau prašyta 380 
markių, maždaug po valandos — 392, o vakare — 400! Markės taip greitai krenta kaip 
garsios Lenkijos markės, jeigu taip bus ir toliau — pasivys, nes Lenkijos markės kur- 
sas apytikriai stabilizavosi. Kas nutiks vėliau? Markės kursas pats savaime, ko gero, 
nėra baisus, o ūkininkų klasei (ką kalbėti apie įvairaus plauko spekuliantus) — gal 
net ir teigiamas ir bet kuriuo atveju geresnis negu kurso kilimas. Vis dėlto miestie- 
čiams, prekybininkams (ne spekuliantams), šalies finansams, ūkio ir visuomenės 
pusiausvyrai, o pirmiausia žmonėms, turintiems stabilią algą, išmokamą grynai- 
siais — tarp jų ir valstybės tarnautojams, - markės nuosmukis yra tikra tragedija. 
Mane asmeniškai jis liečia ir su siaubu žvelgiu į ateitį, ypač kad valstybės iždas ne- 
pilnas ir nėra vilties, jog atlyginimas ženkliai pakils tokiu santykiu ir greičiu, kokiu 
smunka markė. Mes, valstybės tarnautojai, kasdien daromės vis varganesni. Jeigu 
padėtis vis labiau nepakeliama valstybės tarnautojams, tokiems kaip aš Tribuno- 
le, kurie gauna aukščiausios kategorijos atlyginimą, ką jau kalbėti apie paprastus 
tarnautojus, kurių atlyginimai verčia badauti - iš jų pragyventi neįmanoma, o apie 
tokius nejmanomus pirkinius, kaip drabužiai ar batai, kurių pradedame nejpirkti 
net ir mes, nėra ko net burnos aušinti! 

Savos valiutos, o greičiau savo laikinojo pinigo (naujosios valstybės, pavyzdžiui, 
Lenkija, Latvija ir t. t., kurios įsivedė savo piniginį vienetą, jokios valiutos iki šiol 
savo pinigui nepriskyrė ir priskirti nebandė) problema Lietuvai tampa vis aktua- 
lesnė. Sprendimą reikia priimti kuo greičiau, bet jis nelengvas, kas žino, ar nebuvo 
lengviau jį priimti pačioje pradžioje, kaip tai padarė kaimynės. Lietuvoje buvo ma- 
noma — ir aš palaikiau tokią nuomonę, - jog vienas protingiausių jaunos valstybės 
sprendimų (o tikriau neveiklumo pavyzdžių), kad nepasekė kaimynių pavyzdžiu ir 
nepasidavė savo pinigų išleidimo (spausdinimo) pagundai (aišku, popierinių ir ne 
savo valiuta, nes apie kitokius nė kalbos negalėjo būti); nors valstybės ižde labai trū- 
ko grynųjų, šalyje liko cirkuliuoti okupantų „ostai“ — Vokietijos valiuta. Tokiu būdu 
Lietuva buvo ekonomiškai priklausoma nuo Vokietijos, turėjusios privilegiją eksplo- 
atuoti Lietuvą, ir buvo išlaikytas sąlyginai aukštas pinigų lygis, kuris teigiamai veikė 
ekonomikos pusiausvyrą (berods, ir visuomeninę, veikiamą tik politinių pažiūrų) — 
tai ir apsaugojo šalį nuo katastrofiškų piniginių krizių, kurias sukėlė valiutos nuos- 
mukis Lenkijoje ir Latvijoje. Manyta, kad tai Galvanausko nuopelnas, nes prieš jį 
buvęs finansų ministras Jonas Vileišis 1919 metais norėjo ir buvo pasirengęs pinigus 

spausdinti. Vis dėlto Lietuva neišvengė apyvartoje cirkuliuojančių pinigų krizės, tik 
ji šalį ištiko 2-3 metais vėliau negu kaimynes. Šalis krizei negalėjo pasipriešinti, ne- 
galėjo jos stabilizuoti ir apskritai kaip nors paveikti susiklosčiusios padėties, nes 
pinigai svetimi ir Lietuva pasmerkta būti pasyvi. Tai tarsi žmogus, pririštas prie sve- 
timkūnio. Antai kaimynės jau išbrido iš krizės ir ėmė valdyti padėtį, o Lietuva, no- 
rėdama ištrūkti iš dabartinės padėties, turi imtis tokių veiksmų, kurių kaimynai jau 
prieš kelerius metus ėmėsi. Lietuva, norėdama išlipti iš duobės, šiandien turi imtis 
veiksmų, kurių kaimynai ėmėsi anksčiau. Galbūt šiandien pradžia bus lengvesnė nei 
kaimynams, pradėjusiems prieš kelerius metus. Juk jie reformas įvedinėjo, galima 
sakyti, aklai, neturėdami jokios patirties, stigdami žinių, o Lietuva gali pasinaudoti 
jų patirtimi, pastebėjimais ir išvadomis. Vis viena užduotis nėra lengva. Jeigu Vo- 
kietijos markė nebūtų katastrofiškai smukusi, tuomet Lietuva, turėdama Vokietijos 
valiutą, vis tiek nebūtų daug laimėjusi, nes patirtis ir santykių analizė post factum 
rodo: per didelės vertės valiuta, palyginti su pinigų kursais kaimyninėse šalyse, yra 
kenksminga pirmiausia dėl to, kad valstybė, turinti per didelės vertės valiutą, negali 
parduoti savo prekių ir produkcija toje šalyje ima merdėti - šiandien tai Amerikos, 
Šveicarijos, Anglijos ir kitų šalių, turinčių itin stiprią valiutą, liga. 


1922 metų liepos 2 d. 
Sekmadienis 


Su Juleku Komorovskiu išsiruošėme pasižvalgyti po Raudondvarį. Kelionę pradėjo- 
me Nemunu. Plaukėme garlaiviu iki Nevėžio žiočių, o iš ten nedidelę kelio atkarpą 
iki dvaro įveikėme pėsčiomis. Raudondvaris — gražus, didelis dvaras, kaip ir dera 
bajorų buveinei, tačiau ne toks nuostabus ir didingas, kokį maniau esant. Dabar dalį 
didžiųjų dvaro pastatų turi užėmusi kariuomenė - garsusis „Geležinio vilko“ pulkas, 
kurį sudaro savanoriai. Pulkas buvo įkurtas 1920 metais, kai Želigovskis” užėmė 
Vilnių, o pavadintas garsios legendos apie Gedimino sapną ir Tauro kalną (šiuo metu 
Pilies kalnas Vilniuje) garbei; tai rodo simbolinę pulko idėją - atgauti Vilnių. Tokia 
kareivių gausa nesuteikia dvarui žavesio, nes minia, jos pasilinksminimai ir elgesys 
niekaip nedera prie dvaro stiliaus. Kadangi „Geležinio vilko“ pulkas yra raitas, tad ir 
arklidėse, ir didžiojoje prieškarinėje oranžerijoje šiandien yra laikomi žirgai. Rūmai 
beveik negyvenami, nes Raudondvario savininkas grafas Benediktas Tiškevičius’ 
čia atvyksta retai ir ilgai neužsibūna, mat daugiausiai laiko praleidžia arba Kaune, 


97. Želigovskis Liucjanas. 


98. Tiškevičius Benediktas Henrikas (Tyszkiewicz Benedykt Henryk; 1852-1935), keliautojas, vienas iš foto- 
grafijos pradininkų Lietuvoje. 


30 


arba užsienyje. Kalbama, kad Raudon- 
dvario dvaras stovi nuo kryžiuočių laikų, 
kurie jį ir pastatė. Turi gana būdingą kry- 
žiuočių architektūrai bokštą, tačiau nėra 
gražus - bent jau man. Ilgametis dvaro 
sodininkas (vadovaujantis sodo ir parko 
darbams) p. Rychteris mums pasako- 
jo, kad Tiškevičius Raudondvarį įsigijo 
iš Henriko Zabielos. Niekada anksčiau 
apie tai nebuvau girdėjęs. Henrikas Za- 
biela, Karolio Zabielos iš Apytalaukio"? 
ties Kėdainiais sūnus, buvo mano Tėvo 
pusbrolis iš mamos pusės. Mano Tėvas 
ir Henrikas Zabiela — dviejų seserų Ko- 
bylinskaičių'“? sūnūs, mano Tėvo mama 
Vitalija, o Zabielos Matilda. Raudondva- 
rio aplinka nesužavėjo manęs taip, kaip 
tikėjausi. Labai gražus dvaro papėdėje 
tekantis Nevėžis, tačiau toje vietoje, kur 
Nevėžis įteka į Nemuną, yra dar gaba- 
liukas kelio ir iš jokios dvaro vietos ne- 
galėjau pamatyti nuostabios Nemuno 
žemumos ir puikaus vaizdo, kurį piešė 
mano vaizduotė. Sapieginės [Zapyškio] 
vaizdai, kuriais gėrėjausi prieš savaitę, 
man kur kas labiau patiko - nėra net ką 
lyginti. Raudondvario parkas, esantis iš 
abiejų gilaus tarpeklio, kuriame čiurlena 
upokšnis ir įkrenta į Nevėžio žemumą, 

Matilda Zabieliene 1863 m.„Ciotka Matylda Zabiełłowa r. 1863“ 
Mykolo Kazimiero Rómerio įrašas. 
Nuotrauka iš Konstancijos Romerytės albumo. 


pusių labai gražus, tačiau apleistas dar nuo karo laikų. Parkas prižėlęs pernelyg tan- 


kios augmenijos, takeliai neprižiūrėti. Vis dėlto labai gražūs medžiai auga gausiose 


dvaro pievelėse: paprastosios guobos ir bukai, paprastieji ir rausvieji klevai, mau- 


99. Kalbama apie Apytalaukio dvarą, kuris dabar yra Kėdainių rajone, Apytalaukio kaime. Dvarą val- 
dė Šiukštos, Karpiai, Tiškevičiai, Zabielos. XVII a. pradžioje P. Šiukšta pastatė pirmuosius mūrinius rūmus. 
Rūmai Zabielų iniciatyva 1850 m. ir 1880 m. perstatyti. Apytalaukio dvaro rūmuose buvo įsikūręs Kėdainių 


pensionatas. Dabar pastatas apleistas. 


100. Kobylińskich z domu. 

medžiai, amerikietiškosios pušys, liepos tokiais dideliais lapais, kokių iki šiol nesu 
regėjęs, originalūs „salisbury adiautifolia“ rūšies medžiai ir kiti. f l 

Atgal į Kauną kartu su Juleku patraukėme pėstute. Iki Romainių ėjome papras- 
tu žvyrkeliu, besidriekiančiu išilgai Nemuno. Romainiuose norėjome pavalgyti pas 
p. Mariją Micevičuvną"“:, bet jos neradome. Iš ten patraukėme per kalvas — įdomes- 
niu, bet ilgesniu keliu. Julekas labai pavargo per ekskursiją, nes tris savaites badauja, 
kad išsektų organizmas ir pagaliau būtų atleistas nuo karinės tarnybos. Jau aštuo- 
nerius metus, nuo pat karo pradžios, jis yra kariuomenėje ir vis patenka į kokią 
nors bėdą. Visą karą tarnavo rusų kariuomenėje - buvo karo tarnautojas. Po karo, 
kai sugrįžo į Kavoliškį, 1919 metais bolševikai jį paėmė įkaitu ir išvežė į Smolenską. 
Grįžusį iš tremties jį mobilizavo lietuviai ir vėl kaip karo tarnautoją. Tad jau tris 
savaites Julekas per dieną suvalgo tik dvi lėkštes rūgpienio be duonos, o tris pasta- 
rąsias dienas visiškai nieko nevalgo. Dvi dienas jis net nieko negėrė, tačiau šiandien 
jau neištvėrė, gėrė alų ir girą, o maisto ir toliau burnon neėmė. 


1922 metų liepos 3 d. 
Pirmadienis 


Markės kursas ir vėl smuko. Dar ryte už dolerį mokėta 401 markę, o jau per pietus — 
423! Nežinau, kiek už dolerį mokėta vakare, lentelės su valiutų kursais kabo Laisvės 
alėjoje ir prie brolių Vailokaičių „Ūkio banko“ durų. Kelis kartus per dieną pagal 
naujausias informacijas skaičiai lentelėje pakeičiami ir kiekvieną sykį juos perdėlio- 
jant susirenka minia žmonių, įdėmiai sekančių kaitą - spėjo laiku išsikeisti valiutą, 
ar ne. Ypač dabar, kai markė sensacingai smunka, žioplių, spekuliantų ir paprastų 
piliečių minios ištisas valandas sukiojasi apie „Ūkio banką“ laukdamos, kol lentelėje 
pakeis skaičius. Man toks staigus markės nuosmukis, savaime aišku, kelia didžiu- 
li susirūpinimą: jeigu mano sukauptų 60 dolerių vertė didėja, vis dėlto prarandu 
pragyvenimo lėšas ir galimybę ką nors sutaupyti, nes mano atlyginimas, mokamas 
markėmis, kasdien atrodo vis vargingesnis ir vargingesnis. Galvoju, galbūt Julekas 
Komorovskis teisus sakydamas, kad Lietuvai - ne valstybės iždui, o šalies ekono- 
mikai ir visiems piliečiams - šitas nuosmukis yra ne tik ne baisus, bet ir daugeliu 
atžvilgių naudingas. Žmonės ne be pagrindo bijo laikyti grynuosius pinigus dėl 
krentančios jų vertės, tad skuba investuoti į bet kokį kilnojamąjį ar nekilnojamąjį 


101. Micevičuvna Joana Marija (Micewiczówna Joanna Maria, vėliau - Masalska), lenkų veikėja Lietuvoje, 
Kauno lenkų gimnazijos vedėja. 1904-1905 m. studijuodama Paryžiuje priklausė „Lithuanios“ draugijai, 
kaip M. Rėmeris, J. Petrulis, P. Rimša. Vilniaus universiteto bibliotekoje saugomi jos atsiminimai apie 
1903-1905 metus (Rankraščių skyrius, f. 75-10). 

turtą arba į pramonės sektorių. Dėl to smunkanti valiuta didina kapitalą ir stimu- 
liuoja pramonę. Iš tiesų pramonės akcinės bendrovės, įvairios gamyklos, fabrikai ir 
fabrikėliai auga ir plečiasi kaip grybai po lietaus. 

Bagdoniśkio istorijos tęsinys. Prieš kelias dienas, kalbėdamas apie Rómeriy 
paveldą Kriaunose, užsiminiau apie 1767 metų vasario 13 dienos dokumentus, ku- 
rie rodo kaimynų ginčus dėl ribų (Obeliai, Kriaunos, Pakriauniai, Bagdoniškis ir 
Dagiliai, galbūt ir Apeikiškis). Tuo laiku Pakriauniai priklausė Kazimierui Po- 
klevskiui-Kozelai'?*, Ašmenos pavieto sargybininkui. Vėlesniuose dokumentuose 
esama užuominų, kad kamarninkų teismas'%, tenkindamas paties Kozelos rei- 
kalavimą ir prašymą, įsakė atlikti Pakriaunių matavimus. Tai padarė specialu- 
sis kamarninkas"“*, kuris kartu nustatė tikslias Pakriaunių ribas ir pažymėjo jas 
atitinkamais riboženkliais. Visa tai buvo patvirtinta specialiuoju kamarninkų 
teismo dekretu. Kozela nepateikė apeliacijos dėl šito dekreto. Po Kazimiero Ko- 
zelos mirties Pakriauniai paveldėjimo teise atiteko keturiems broliams Pomar- 
neckiams'%, Ukmergės arklininkams'?, Ukmergės teisėjams Liudvikui, Juzefui 
ir Joachimui. Taigi nauji Pakriaunių paveldėtojai Pomarneckiai 1786 metais, ne- 
trukus, kai Steponas Dominykas Romeris oficialiai tapo Bagdoniškio savininku, 
pradeda ginčą dėl ribų su Bagdoniškiu, dėl minėtosios skiriamosios juostos, ku- 
rią aš pavadinau Ginduriškių-Kumšų juosta ties Eibučio upokšniu. Jie ginčo ne- 
sprendžia per teismą, tačiau bando kovoti jėga - ginkluotu užpuolimu ir prievarta, 
padedant pakviestam Upytės kamarninkui Ignacui Želigovskiui*??. Kita, puola- 
moji pusė — Bagdoniškis, jos vardu veikia Nikodemas Koska, turintis užstato tei- 
ses, Bagdoniškio ekonomas ir Kriaunų nuomininkas Jurgis Pliatas!?5 (Jerzy Plat), 
Stepono Dominyko Rėmerio įgaliotinis Dominykas Chreptovićius"? ir Kriaunų 
ekonomai - Tadeušas Nemyskis"? ir Francyšekas Gonsenevskis'" - bando jiems 
pasipriešinti, o vėliau į pagalbą pasikviečia „Jo karališkosios didenybės teismo 


102. Poklevskis-Kozela Kazimieras (Poklewski Koziełła Kazimierz). 

103. Matininkų, antstolių teismas. 

104. Kamarninkas - matininkas, antstolis, kunigaikščio dvare prievaizdas, dešimtininkas. 

105. Pomarneckiai (Pomarnaccy). 

107. Želigovskis Ignacas ( Želigowski Ignacy); M. Rėmeris rankraštyje kartais vartoja formą Želingowski. 
108. Pliatas Jurgis (Plat Jerzy). 

109. Chreptovičius Dominykas (Chreptowicz Dominik). 

110. Nemyskis Tadeušas (Niemyski Tadeusz). 


111. Gonsenevskis Francyšekas (Gąsieniewski Francyszek). 

vykdytoją“'* Volcyśą"3 atitinkamam protokolui surašyti. Šį dokumentą, kuriame 
išdėstyta visa įvykių eiga, dienoraštyje pacituosiu in extenso"*. Įdomus kitados la- 
bai populiarių kaimyninių dvarų puolimo vaizdas, kai laužydami įstatymus dva- 
rininkai patys bandydavo įrodyti tiesą ir skleisdavo anarchiją ir savivalę. Anais 
laikais kiekvienas dvaras kartu su savo savininku, administracija ir baudžiaunin- 
kais sudarė miniatiūrinę quasi'5 valstybelę, ir tokie užpuolimai virsdavo ginkluo- 
to kaimynų karo epizodais"'“, l 


1922 metų liepos 4 d. 
Antradienis 


Julekas Komorovskis man padėjo nusipirkti dar 10 dolerių, už kuriuos atidaviau 
praktiškai paskutines markes. Dolerius pirkau ne santaupoms, o kad galėčiau łaiki- 
nai palaikyti pinigus, kurie greičiausiai artimiausiu metu man bus reikalingi. Do- 
lerių kursas sparčiai auga, jeigu nejvyks staigus posūkis, turėdamas dolerių nepra- 
rasiu tiek, kiek būčiau praradęs turėdamas markių. Už 10 dolerių sumokėjau 4280 
markių (pernai tokiu pat laiku už tokią pat sumą būčiau gavęs 60-70 dolerių). Po 
pietų doleriai ir vėl pabrango - iki 448 markių už vieną. Tad vien per šią dieną nusi- 
pirkęs dolerių laimėjau 200 markių. Sklinda kalbos, kad dabartinis neregėtas Vokie- 
tijos markės nuosmukis susijęs su neramumais Vokietijos monarchijoje ir laukiamu 
kontrrevoliucijos sprogimu. Faktas - Vokietijoje politinė padėtis yra labai rimta, ir 


112. Originale: Woźnego Jego Królewskiej Mości. 
113. Volcyśa (Wołcysza). 

114. In extenso (lot.) - pažodžiui. 

115. Quasi (lot.) - tarytum. 


116. Lenkai turi žodį zajazd, kuris reiškia būtent tokius išpuolius - vienų dvarininkų prieš kitus. Tai buvo 
teismo egzekucijos forma, taikoma pagal senuosius lenkų teisės aktus. Kadangi Žečpospolitos vykdomoji 
valdžia buvo labai silpna, tokie išpuoliai virto vieninteliu dvarininkų būdu išsireikalauti teisėtą turtą. Už- 
puolimas buvo 4 egzekucijos etapas bandant atsiimti nekilnojamąjį turtą. Du kartus buvo bandoma gra- 
žiuoju atsiimti turtą, trečią kartą panaudojus jėgą, o ketvirtąjį jau buvo vykdomas ginkluotas użpuolimas, 
Išpuoliai vykdavo seniūnui sukvietus visos apskrities žmones, kurie iš valdos jėga išmesdavo besiprieši- 
nantį skolininką. Nuo XVII a. antrosios pusės pradėti savavališki užpuolimai (nedalyvaujant seniūnui), o 
egzekucija vykdoma pasitelkus prijaučiančius pagalbininkus. Kartais užpuolimai būdavo visiškai neteisė- 
ti - juos galima laikyti plėšimais. Apie panašius užpuolimus rašoma lenkų literatūroje, o vienas geriausiai 
žinomų - A. Mickevičiaus veikale Ponas Tadas arba Paskutinis užpuolimas Lietuvoje (vertėjos pastaba). 

monarchijos šalininkai kelia galvas, o jų teroro aktai (prieš tai Ercbergerio"7 nużu- 
dymas, o dabar Ratenau"* ) nėra vien tik epizodai. 

Jau kelias savaites su pertraukomis teisės leidiniui Teisė rašau straipsnį apie vie- 
tos savivaldą. Straipsnis beveik baigtas, pasirodys, ko gero, trečiame leidinio nume- 
ryje, nes antras numeris jau atiduotas į spaustuvę. Antrame numeryje nėra mano 
straipsnių. Ten publikuojami pavyzdiniai Tribunolo nuosprendžiai, kurių daugelį 
aš rašiau, tačiau, aišku, teisiškai autoriaus teisės priklauso ne teisėjui, motyvavu- 
siam nuosprendį, o pačiam Tribunolui. 

Bagdoniškio istorijos tęsinys. Pradedu cituoti 1786-ųjų dokumentus apie tai, kaip 
Pakriauniai užpuolė Bagdoniškį: 

„Aš, Jo karališkosios didenybės teismo vykdytojas, paaiškinamuoju raštu, kuris 
yra teisingai išduotas dokumentas, tvirtinu, kad šiais metais — tūkstantis septyni 
šimtai aštuoniasdešimt šeštaisiais — birželio dvidešimt ketvirtą dieną aś, Jo karališ- 
kosios didenybės teismo vykdytojas, lydimas Dominyko Chreptovičiaus, Mozyriaus 
arklininko, Trakų vaivadijos pakamarės ir Kriaunų valdytojo įgaliotinio Dominyko 
Romerio, vykome į pastarajam priklausantį Vilkmergės apskrities Kriaunų dvarą, o 
po to į Bagdoniškį. Tą dieną, birželio dvidešimt ketvirtąją, mačiau, kad Liudvikas 
ir Juzefas Pomarneckiai, Vilkmergės miesto teisėjai, kartu su Ignacu Želigovskiu, 
Upytės kamarninku, ir dideliu būriu savo pakriauniškių valstiečių, kitais įvairaus 
plauko žmonėmis bei septyniais kviestiniais kareiviais užpuolė Bagdoniškio žemę, 
nuo seno ramiai gyvenančius dvaro gyventojus ir didžiąją žemės dalį užėmė. Jie 
paženklino naujas ribas, veikė būdami ginkluoti ir nors Jo karališkosios didenybės 
arklininkas Chreptovičius, dauggalio Romerio, Trakų pakamarės įgaliotinis, savo 
pakamarės Jo didenybės Rómerio, teisėto Bagdoniškio savininko, žemių atiduoti 
nenorėjo, jas gynė ir nei antstoliui, nei Pomarneckiams užimti neleido, tačiau minė- 
tieji ponai nekreipė į jį dėmesio ir užmanytą tikslą toliau vykdė. Kitą rytą, dvidešimt 
penktą dieną, panašiai ginkluoti ir toliau vykdė savo sumanymą. Trečią dieną, dvi- 
dešimt šeštąją, grasino ir puolė žemes iš naujo - tiek miškus, tiek dirbamąją žemę - 
norėdami ją pasisavinti dauggaliai Pomarneckiai, Vilkmergės miesto teisėjai, ir vėl 
apsireiškė...“ 


117. Ercbergeris Matijas (Erzberger Matthias; 1875-1921), politikas, vienas Centro partijos lyderių. 1918 m. 
lapkričio 11 d, Vokietijos vardu pasirašė ugnies nutraukimo sutartį; 1919-1920 m. vicekancleris ir finansų 
ministras. Žuvo nuo nacionalistų rankos. 

118. Ratenau Valteris (Rathenau Walther; 1867-1922), politikas, pramonininkas, būdamas atstatymo (1921) 
ir užsienio reikalų (1922) ministras siekė iš anksto suderinus su Vakarų didžiosiomis valstybėmis pamažu 
peržiūrėti Versalio sutartį. 1922 m. su Sovietų Rusija pasirašė Rapallo sutartį. Jį nužudė monarchistinės 
teroristinės organizacijos nariai. 

Šioje vietoje nutraukiu citatą — pabaigsiu rytoj arba artimiausiomis dienomis. 
Dokumentas rašytas be skyrybos ženklų, todėl labai sunku jį suprasti, bet bandau 
sutvarkyti pagal pasakojimo prasmę. 


1922 metų liepos 5 d. 
Trečiadienis 


Bagdoniškio istorijos ir ypač vakar cituoto 1786 metų dokumento tęsinys: 

„Kadangi dvidešimt aštuntą ir dvidešimt devintą dieną Pomarneckiai, kareiviai 
ir kiti žmonės šaudė, tad nors Chreptovičius ir gynė žemę, vis dėlto buvo supilti nau- 
ji riboženkliai. Chreptovičius pakamarės vardu liepė riboženklius nugriauti, tačiau 
niekas jam to daryti neleido. Tuomet antstolis ir kareiviai, pabaigę pirmąjį veiksmą, 
kartu su Pomarneckiais ir didžiuliu būriu žmonių nuolatos šaudė - tai reiškia, bir- 
želio trisdešimtąją užpuolė žemes ir vėl supylė riboženklius, tada perskaitė kažko- 
ki Pomarneckių dekretą Koskai - turinčiam užstato teises į Bagdoniškį — ir bandė 
užimti kitas žemes. Užpuolė jie dvarininką Bonifacą Rodkevičių"?, Bagdoniškio 
nuomininką, ir įteikė jam įsaką staigiai nešdintis. Be to, keliolika žmonių žiauriai 
sumušė važiuodami į Bagdoniškio dvarą. 

Ypač Vilkmergės miesto teisėjas Joachimas Pomarneckis, neaišku, apie ką galvo- 
damas, šaudė į tvoras. Jie sutrypė javus ir pievas. Želigovskis grasino Chreptovičiui 
odą nudirti ir atsiuntė Francyšeką Gonsenevskį. Dabar taip pat grasino Rómeriui, 
pats liepė Pomarneckiams raitiems ar pėstiems žudyti žmones. Dar paskyrė savo 
žmogų, kuris padėtų Pomarneckiams smurtauti. Pomarneckiai buvo ne tik patys 
ginkluoti, bet ir generolą Janą Klentaką'*9 apginklavo ir davė jam leidimą Rómerio 
žmones šaudyti. Kareiviai, būdami visiškai sąmoningi, Chreptovičiui ir man, du- 
rininkui, pareiškė, kad to girdėti negalėjo ir kad Romerio žmonės visą laiką gynėsi 
nuo Pomarneckių ir antstolio veiksmų, o Rėmerio žmonės nė vieno Pomarneckių 
kareivio nenuskriaudė. Kai Chreptovičius trisdešimtą dieną riboženklius vėl nu- 
griovė ir apgynė žemes nuo Pomarneckių ir jų žmonių, manęs, durininko, papra- 
šė apžiūrėti kitos pusės sumuštus Romerio žmones. Tuomet aš, teismo vykdytojas, 
mačiau sunkiai sumuštą Kšyštofą Narkevičių!*!, kurio nugara buvo nusėta mėlynių, 
kruvina. Mačiau sunkiai sumuštą ir kruviną Jurgį Šešką, Antonį Zarazają, kuriam 
buvo tvota metaliniu daiktu per koją ir ji taip sutino, kad jis privalėjo gulėti. Be 


119. Rodkevičius Bonifacas (Rodkiewicz Bonifacy). 
120. Klentakas Janas (Klentak Jan). 


121. Narkevičius Kšyštofas (Narkiewicz Krzysztof). 

to, girdėjau Romerio baudžiauninkus kalbant, kad Pomarneckiai ir antstolis juos 
sunkiai sumušė. Galų gale mačiau dvarininką poną Tadeušą Nemyckį???, kruviną 
ir sumuštą, jam buvo kirsta į kairę ranką. Žinojau, kad Romerio žmonės, nusiųsti 
išardyti riboženklius, neturėjo ginklų, ir girdėjau Chreptovičiaus įsakymą į jokius 
mūšius nesivelti, tad jie Pomarneckio žmonių nelietė ir elgėsi ramiai. Viską, ką aš, 
durininkas, mačiau, šiame rašte aprašiau ir atiduodamas raštą Jo didenybei Domi- 
nykui Rómeriui, Trakų vaivadijos pakamarei, ir Jo didenybei Dominykui Chrepto- 
vičiui, Jo didenybės patikėtiniui, savo ranka pasirašiau“ 

(Parašas) „Janas Volcyša, Vilkmergės pavieto generolas.“ 

1786 metų rugsėjo 9 dieną protokolas buvo įtrauktas į Vilkmergės pavieto žemės 
aktus. 


1922 metų liepos 6 d. 
Ketvirtadienis 


Bagdoniškio istorijos tęsinys. Kaip rodo pacituoti dokumentai, Pomarneckiai iš 
Pakriaunių, užpuolę ginčytiną Bagdoniškio žemę, vadovavosi teismo dekretu, ku- 
riuo jiems žemę teismas byloje su Nikodemu Koska priteisė. Tad jie užpuolimą 
vertino ne kaip prievartos aktą, o kaip legaliai vykdomą teismo sprendimą, ku- 
riam neteisėtai priešinosi Bagdoniškio atstovai. Teismo vykdytojo Volcyšos pro- 
tokole rašoma, kad pasipriešinimą organizavo vienintelis Dominykas Chreptovi- 
čius, veikęs įgaliotinio, naujojo teisėto Bagdoniškio savininko Stepono Dominyko 
Romerio vardu, visiškai apeidamas Koską arba ką nors, veikiantį jo vardu. Pomar- 
neckių ir Koskos dekretas nelietė Romerio, nes jis teises į dvarą gavo ne iš Koskos, 
kuriam tas dekretas galiojo. 

Tad 1786-ųjų rugsėjo 4-ąją Pomarneckiai pateikė skundą prieš Steponą Domi- 
nyką Romerį, Dominyką Chreptovičių, Nikodemą Koską, Tadeušą Nemyckį, Fran- 
cyšeką Gonsenevskį (Kriaunų ekonomą), Jurgį Pliatą (Bagdoniškio ekonomą), Janą 
Volcyšą ir „Kriaunų ir Bagdoniškio baudžiauninkus“. Pacituosiu skundą, rodantį, 
kaip tuos pat įvykius matė kita pusė: 

„Skundžiamieji Koska ir Chreptovičius, pasikvietę Janą Volcyšą, Vilkmergės pa- 
vieto teismo vykdytoją, ir prisidengę teisėta veikla, darė įvairias skriaudas skundą 
pateikusiems žmonėms, veikė skundžiamojo Rómerio įsakymu. Išvaikę ginkluotų 
žmonių minią iš Bagdoniškio ir Kriaunų žemių, skundžiamasis Nemyckis kartu su 
skundžiamaisiais Gonsenevskiu ir Pliatu įvykdė įžūlų plėšimą. Vadovaudamasis šio 


122. Nemyckis Tadeušas (Niemycki Tadeusz). 

teismo dekretu antstolis, Jo didenybė Ignacas Želigovskis reikalavo Rutkevičiaus 
gyvenamųjų žemių ir pastatų. Bagdoniškio žemės yra riboženklių paženklintos, ta- 
čiau jos priklauso kaimynei Kuisai alias Busiškiui. Tad atsiųsta ginkluotų žmonių 
minia 1786 metų rugpjūčio 30 dienos vakarą savavališkai pašalino riboženklius ir 
norėjo išvaryti tose valdose gyvenančius žmones“ (toliau rašomi reikalavimai teis- 
mui). Šiuose dokumentuose abi pusės siekia apjuodinti viena kitą ir drąsiai gali- 
ma teigti: ambo meliores'3. Šia proga pateikiu kelias pastabas: tas Rutkevičius ar 
Rodkevičius, Bagdoniškio nuomininkas, kurio namai stovėjo ginčytinose žemėse, 
greičiausiai šiuo laiku nuomojosi Ginduriškes, kurios, matyt, anais laikais buvo ne- 
gyvenamos, o Nemyckis veikiausiai nuomojosi Kumšas (Kumšų žemės dar XIX a. 
pradžioje vadinamos „dykynė“ ). 
Doleris šiek tiek smuko. Šiandien už jį mokėta 425 markės. 


1922 metų liepos 7 d. 
Penktadienis 


Vis dėlto markės kursas nekyla aukštyn. Šį rytą už dolerį mokėta 453 markės. 

Jau savaitę, o tiksliau nuo pirmadienio tvyro nepakeliamas karštis, bet audros 
pasitaiko retai — tik viena driokstelejo užvakar. Mano kambaryje 229 Rėaumuro!24. 
Šienapjūtei idealus metas. Seserys Bagdoniškyje, ko gero, džiaugiasi tokiais orais. 

Teisėtvarkos aplinkoje — didžiulis skandalas. Praėjusią savaitę buvo areštuotas 
Kauno teismo tardytojas Sokolovas. Tai seno kirpimo rusas, prieš karą 10 metų dir- 
bo teismo tardytoju Vilkmergėje. Jis turėjo daug patirties ir gerą vardą, o karjeros 
laiptais nekilo tik todėl, kad vos vos supranta lietuviškai ir darbe gali kalbėti tik 
rusiškai. Vietinių rusų kolonijoje buvo labai gerbiamas ir laikomas vienu didžiausių 
jos ramsčių. Vis dėlto Tribunolo prokuroras Kalvaitis'* jį sugavo imantį kyšį. O nu- 
tiko taip: vienas iš ypatingos svarbos bylų tardytojų išvyko atostogų ir savo darbus 
perleido Sokolovui. Tarp bylų buvo viena, nuo senų laikų nenagrinėta. Esmė tokia: 
1919 ar 1920 metais du banditus Karo teismas nuteisė mirties bausme, tačiau paskel- 
bus nuosprendį banditai pareiškė norą pateikti naujus parodymus apie banditiškus 
išpuolius, kurie niekuomet nebuvo patekę į teismą. Kai tardytojas juos apklausė, 
banditai papasakojo apie įvairius išpuolius ir nurodė savo bendrus. Vienas jų buvo 
kažkoks Andriuškevičius, gyvenantis Kaune, Žaliakalnyje, Malūnų gatvėje. Milicija 


123. Ambo melióres (lot.) — abu geresni, abu geri (plg. liet. — abu labu tokiu). 


124. Šiuo metu nenaudojamas mato vienetas; taškas o° atitiko vandens užšalimo temperatūrą, o taškas 80° — 
vandens virimo temperatūrą. 


125. Kalvaitis Jurgis. 

patvirtino, kad nurodytu adresu išties gyvena kažkoks Andriuškevičius, tačiau jis 
pabėgęs į Vilnių. Banditų parodymai buvo gana prieštaringi ir nors tyrimas pradė- 
tas, nusikaltimo pėdsakų rasti nepavyko. Oficialiai tyrimas vyko ligi šiol. Pirmie- 
siems banditams jau seniai buvo įvykdyta mirties bausmė. Taigi dabar Sokolovas 
ėmėsi tyrimo ir milicija jam atvesdino kažkokį Andriuškevičių, smulkų dvarininką 
iš Babtų, žmogus tuo pat vardu, kurį banditai įvardijo savo bendru. Tačiau šitas 
Andriuškevičius iš Babtų niekada negyveno Kaune, buvo ramus ir sėslus ūkininkas, 
Teismo tardytojas Sokolovas apklausė jį kaip kaltinamąjį, pagrasino palikti kalėjime 
ir pareikalavo 40 ooo markių užstato. Vis dėlto sprendimo dėl užstato raštu ne- 
pateikė, ir Andriuškevičius, besiderėdamas dėl užstato dydžio, išsiderėjo sumokėti 
tik 10 000 markių. Už tokią „nuolaidą“ Sokolovas atseit pareikalavo 2000 markių 
kyšio, kurį Andriuškevičius jam pažadėjo. Faktas - Sokolovas raštu nepatvirtino 
savo sprendimo apie užstatą. Andriuškevičius 10 000 markių užstatą sumokėjo į 
Valstybės kasą, o visą istoriją papasakojo savo broliui kunigui. Brolis patarė viską 
paviešinti ir paklausęs Andriuškevičius, atidėjęs 2000 markių (20 kupiūrų po 100 
markių) kyšiui ir užsirašęs kupiūrų numerius, nuėjo pas Kalvaitį ir papasakojo visą 
istoriją. Vėliau jis nuėjo pas Sokolovą ir įteikė ar ant stalo padėjo voką su pinigais- 
kyšiu, o tada pranešė Kalvaičiui. Kalvaitis įėjo į Sokolovo kabinetą ir dalyvaujant 
prokuroro pavaduotojui Arminui, kuris tuo metu (netyčia ar tyčia atsiųstas Kal- 
vaičio) buvo pas Sokolovą, tiesiai šviesiai kreipėsi į jį rusiškai: „Bbi celiuach B3ann 
B3ATKY. [enpr Ha cToA!“!29 Sokolovas išbalo ir atsakė: „IlpocTuTe, 3To nepBbrh pas. 
Pagu Bora - He ryónre.*?7 Voką su pinigais ištraukė iš spintos ir padavė Kalvaičiui, 
kuris tuoj pat dalyvaujant Arminui patikrino kupiūrų numerius ir davė nurodymus 
ypatingųjų bylų tardytojui Toliušiui. Sokolovas kaip mat buvo sulaikytas. Taip isto- 
rija nuskambėjo iš Kalvaičio lūpų. 


1922 metų liepos 8 d. 
Šeštadienis 


Kaune yra lietuvių įsteigtas Karo muziejus - lietuvių kovų dėl nepriklausomybės 
paminklas. Muziejaus įkūrėjas ir siela yra generolas dr. Nagevičius"“8, grynakraujis 
žemaitis, aukštas tarsi ąžuolas, temperamentingas, mylintis tai, ką daro, tarsi artistas. 


126. Lietuviškai: „Jūs ką tik paėmėte kyšį. Pinigus ant stalo!“ 
127. Lietuviškai: „Atleiskit man, tai pirmas kartas. Dėl Dievo meilės, neżlugdykit". 


128. Nagevičius-Nagius Vladas (1881-1954), gydytojas, generolas (nuo 1920), studijavo archeologiją (1904), 
Peterburgo karo mokyklos absolventas (1910). Nepriklausomoje Lietuvoje vadovavo karo sveikatos tarnybai 
(1919-1940). Karo muziejaus Kaune steigėjas ir direktorius (1921-1940, 1941-1944). 

Galbūt apie muziejų jau esu minėjęs dienoraštyje, neš ten lankiausi pernai kartu 
su generolu Aleksandru Babianskiu, o mus vedžiojo Nagevičius. Muziejus įsikūręs 
netoli Donelaičio ir Daukanto gatvių sankryžos. Priešais muziejų, Nagevičiaus pra- 
šymu, buvo įrengtas skveras, papuoštas gėlynais ir jaunais medeliais. Planuojama 
skverą išplėsti ir paversti aikšte iki Donelaičio ir Daukanto gatvių sankirtos. Tad 
ilgainiui Čia atsiras gražus miesto parkas, o kol kas vyksta darbai. Šioje skvero dalyje, 
kuri įrengta šalia muziejaus, buvo iš akmenų pastatytas aukštos piramidės formos 
simboliškas antkapis žuvusiesiems mūšiuose už Lietuvos nepriklausomybę. Muzie- 
jaus bokšte kabo Laisvės varpas - Amerikos lietuvių dovana Nepriklausomai Tėvy- 
nei. Varpas suskamba tik per ypatingos svarbos tautines šventes. Šiame bokšte yra 
didžiulis laikrodis, gražiais garsais mušantis valandas. Bokšto viršūnėje plevėsuoja 
valstybinė vėliava su baltuoju Vyčiu raudoname fone. Viename iš šoninių aukštes- 
nių stogelių ant medinio koto plevėsuoja tautinė vėliava — raudona žalia geltona. Vė- 
jui pučiant Vyčio vėliava sudaro simbolinį įspūdį, kuris pradeda gyventi: raitelis ir 
žirgas, pasirodydami ir banguodami staigiame vėjyje, rodos, lekia kaip gyvi; įtaiga 
didžiulė, simbolis reikšmingas. 

Rytais ir vakarais, kylant ir leidžiantis saulei, kasdien vyksta graži ceremonija. Į 
bokšto viršūnę užkopia du kareiviai trimitininkai. Gavę ženklą, muzikantai priglau- 
džia instrumentus prie lūpų, pakelia juos į viršų, praktiškai tiesiai į dangų, ir groja 
pirmąjį himno posmą, po to, tarsi būtų išgirdę komandą, abu vienu metu nuleidžia 
dūdas žemyn. Prie kiekvienos dūdos pritvirtinta vėliavėlė plevena muzikantams gro- 
jant. Tai suteikia muzikos instrumentams ypatingą įspūdį - tarsi jie turėtų sparnus. 
Sugrojus pirmąjį signalą stoja tyla. Po tam tikros pertraukos trimitai vėl pakyla į viršų 
ir suskamba antrasis signalas. Pertrauka. Po jos trečiasis signalas. Pertrauka, o tada 
pro muziejaus duris pajuda eisena. Jos pradžioje vorele su puskarininkiu priešaky 
žengia penki lietuvių neįgalieji, nukentėję kovoje dėl nepriklausomybės. Jie eina lėtai, 
trys pasiramsčiuoja lazdelėmis negrabiai žengdami žingsnius, nes jų kojos neklusnios, 
per mūšius sužalotos. Rimti invalidai, karo aukos, kurias mirtis aplenkė, bet iš sveikų 
žmonių būrio visiems laikams išplėšė. Jie jauni, tokie jauni, kaip ir pati Lietuva. Gyve- 
nimas juos sieja su gyvaisiais, o luošumas su mirusiais nepriklausomybės didvyriais, 
kurių simbolinis paminklas kyla visai netoli. Jie tarsi mistiniai pralieto gyvojo tauti- 
nio kraujo, dėl kurio buvo ir jų kraujas pralietas, tarpininkai. Žuvusiųjų bendražygiai 
žygiuoja tarsi šmėklos — vis dar gyvi, išvengę mirties. Lėtai ir iškilmingai, nelygiais 
sumedėjusių galūnių judesiais — invalidų eisena, nešina gedulingomis raudonomis vė- 
liavėlėmis ant medinių kotų. Taip jie žygiuoja link paminklo žuvusiesiems už laisvę. 
Už jų gyvybingai voroje po du išsirikiavę sveiki beginkliai žmonės - kareiviai. Invali- 
dai išsirikiuoja prieš simbolinį žuvusiųjų brolių antkapį. Pasigirsta komanda „ramiai“. 

Gyvi žuvusiųjų draugai ir armija saliutuoja mirusiesiems ir kartu atiduoda pagarbą 
valstybės herbui ir tautinėms spalvoms. Bokšto viršūnėje groja graži ritmiška melo- 
dija ir abi vėliavos — Vyčio ir trispalvė - nuleidžiamos nuo stiebų ir suvyniojamos. 
Trimitininkai baigia groti, vėliavos nuleistos. Prie simbolinio kapo aidi komanda 
„laisvai“. Po akimirkos trimitininkai bokšto viršūnėje paskutinį kartą priglaudžia prie 
lūpų sparnuotuosius instrumentus ir išpučia paskutinį signalą, o mistinė invalidų ei- 
sena tokia pat tvarka iškilmingai sugrįžta į muziejų. Tuo tarpu kareiviai greitai, mo- 
juodami į maršo ritmą rankomis žygiuoja link išėjimo. 

O Lietuva, gyvųjų ir mirusiųjų Lietuva, ši mistinė invalidų grandinė su Tavimi, 
tėvyne, susijungia gyvuoju krauju ir mirtimi rytmečio valandomis ir saulei leidžian- 
tis Tavo vėliavoms plevėsuojant - Vyčiui ir trispalvei! O Lenkija, Tu šį lietuvišką 
kraują išgėrei. Tu Lietuvą nuteikei prieš save ir paskatinai siekti Nepriklausomybės. 
Lietuvių kovos dėl Nepriklausomybės dažniausiai yra, deja, jos kovų su... Lenki- 
ja istorija! Komendante Pilsudski, didysis lenkų lietuvi, negi negaila Tau gimtojo 
kraujo? Negi Lenkijos kankinama kova dėl Laisvės išties turėjo būti sutepta lietuvių 
krauju, kurį praliejo lenkai? Kodėl, Dieve, Lenkiją paskyrei tokias žaizdas padaryti 
Lietuvai? Misija ši - Laisvės krikštas, tačiau jis sukelia atminties skausmą Lenkijai ir 
visam Pilsudskio veikalui! Kodėl, Dieve! 


1922 mety liepos 9 d. 
Sekmadienis 


Kol kas jokių prošvaisčių, kad stabilizuosis markės kursas. Užvakar vakare markės 
kursas dar krito, mokėtos 526 markės už dolerį, o vakar markė šiek tiek pakilo - iki 
505 už dolerį. Šiandien Kaune nebuvau, tad nemačiau, koks markės kursas. Plauk- 
damas laivu girdėjau (tiesa, nežinau ar teisingą informaciją), kad už vieną dolerį jau 
mokėta 550 markių! Kas toliau bus? Kaip reikės gyventi? Praėjusiais metais mano 
Tribunolo teisėjo alga, jeigu neklystu, siekė 2300 markių per mėnesį. Skaičiuojant 
pagal tuometinį markės kursą (po 70 markių už dolerį), už algą galėjau nusipirkti 
per 70 dolerių (140 prieškarinių auksinių rublių), o dabar už visą savo algą, t. y. 5000 
markių per mėnesį, nenusipirkčiau net 10 dolerių. Nors maisto produktai nebrango 
tiek, kiek doleris, vis dėlto šiemet jų galiu įpirkti mažiau nei pernai. Padėtis išties 
fatališka, juolab kad nesimato jokių perspektyvų, jog ateityje pagerės. Antrą kar- 
tą skaudžiai patiriu pinigų vertės mažėjimą. Visiškai tokia pat padėtis buvo 1919 ir 
1920 metais, kai dirbau Lomžoje. Vėliau — jau man išvykus iš Lenkijos — ten buvo 
mokami atlyginimai atsižvelgiant į valiutos kursą. Tad tarnautojai buvo apsaugo- 
ti nuo valiutos kurso svyravimų, o štai čia, Lietuvoje, esant šiandienos sąlygoms, 

tokios prabangos neįmanoma tikėtis. Jaučiu vis didesnę būtinybę teisėjo pareigas 
iškeisti į advokato darbą. Tai, be abejo, man būtų itin nemalonus žingsnis. Kokia gi 
perspektyva laukia teismų? Kas su jais nutiks? Jau dabar gabesni teisininkai dirba 
advokatais, o tarp teisėjų vos keli stiprūs ir tvirto charakterio teisininkai. Dabar, kai 
reikia papildyti Tribunolo teisėjų gretas, neįmanoma rasti tinkamų kandidatų. Ir 
ne dėl to, kad jų nėra, o todėl, kad niekas nesutinka mesti advokato darbo ir užimti 
teisėjo postą. Na, o apygardos teisėjų lygis toks, kad prieš karą jie būtų galėję būti 
tik vadinamaisiais „kandidatais į teisėjo postą“, kitaip tariant, teismo stažuotojais. 
Kas bus toliau, kai teisėjų gretų nepapildys gabūs žmonės? Jau šiandien jų nėra, ir tie 
likučiai, verti teisėjo vardo, pabėgs. 

Iš Kauno 5.30 ryto garlaiviu kartu su Boleslavu Stadzevičiumi"?? išplaukėme į Sa- 
pieginę pas p. Julių Januševskį33?. Pas jį viešėjome visą dieną, gėrėjomės nuostabiais 
vaizdais, o Stadzevičius su Januševskiu vis diskutavo apie lietuvių ir lenkų santykius 
ir Vilnių - diskusija sukosi ratu, net atsibodo. Tokios diskusijos primena užburtą 
ratą — neįmanoma iš jų išbristi, neįmanoma ir oponento įtikinti savo teisumu, ka- 
dangi kiekviena pusė tokiuose skausminguose ginčuose turi arsenalą argumentų, 
kuriais manipuliuoja, o labiausiai diskusijoms būdinga, kad tiek vienos, tiek kitos 
pusės argumentuose slypi tam tikros tiesos. Tik pasitelkus gerą valią, nešališkumą, 
šaltakraujiškumą ir gebėjimą valdyti jausmus įmanoma diskutuoti ir atsirinkti iš 
oponento argumentų tai, kas yra tiesa. Vis dėlto, net ir turint didžiulį talentą, ir 
dedant milžiniškas pastangas, negalima garantuoti, kad tie tiesos fragmentai turėjo 
įtakos oponentui ir bent šiek tiek pakeitė jo nuomonę. Paprastai tokios diskusijos 
pavirsta tuščių frazių mūšiu ir atsiduoda bergždžia aistra. Protinė paleistuvystė, 
kuri, kaip ir fizinė, išsemia jėgas ir vargina, o vaisių neduoda. Gyvenimas yra iraci- 
onalus, jį sudaro veikla ir tikėjimas, kylantis iš minties jausmų, kad ir vienašališkų, 
susietų valios, o ne diskusijos. 

6 valandą vakaro su Stadzevičiumi sėdome į garlaivį ir leidomės į Kauną. Va- 
sarotojų pamėgtoje Kačerginėje prilipo tiek, kad netrukus - tarp Raudondvario ir 
(2)5! — garlaivis užplaukė ant seklumos. Tuomet valtele nuplaukėme iki kranto ir į 
Kauną patraukėme pėsčiomis. 


129. Stadzevičius Boleslavas ( Stadzewicz Bołesław; ?-?), krajovcas, Vilniaus krašto veikėjas, lenkų kalbos ir 
kultūros lietuvis, M. Biržiškos Vilniuje leidžiamo Lietuvos aido redakcijos administratorius. 1922 m. kovo 
4 d. deportuotas iš Vilniaus, apsigyveno Kaune. 


130. Januševskis Julius, Julianas (Januszewski Julian). 


131. Neįskaitomas vietovardžio pavadinimas. 

1922 metų liepos 10 d. 
Pirmadienis 


Markės kursas — 505 (už dolerį). 

Šiandien pas mane buvo užsukęs Jurgis Daujotas, kuris kaskart pažeria vis naujų 
minčių. Kai kurie jo sumanymai būna net ir nekvaili, pagrįsti neišsenkamais argu- 
mentais, tačiau tuo viskas ir baigiasi. Daujotas — klasikinis rezonierius, visiškas vei- 
klos invalidas. Jam atrodo, kad kalbėdamas, planuodamas jis jau veikia. Prieš kelias 
dienas man daug kalbėjo, koks naudingas būtų prancūzų ir lietuvių projektas, kuris 
suartintų dvi tautas. Klausydamasis pamaniau, kad saugesnis būtų lenkų ir lietuvių 
projektas“?, kuris, deja, šiandienos sąlygomis nėra realus. Šiandien man Daujotas 
pasakojo apie lenkų savaitraščio, kuris būtų leidžiamas Kaune, projektą. Savaitraštis 
griežtai laikytųsi valstybinės krypties, vadinasi, jo idėja būtų Lietuvos valstybingu- 
mas. Tai būtų ne vyriausybinis, o visuomeninis leidinys, kuriame būtų leidžiama 
Lietuvos valstybės politikos kritika ir opozicinės nuomonės. Kartu šis leidinys būtų 
atsvara tiek nacionalistinėms vietos lenkų srovėms, siekiančioms nutraukti saitus 
su Lietuva, tiek lietuvių nacionalizmui, kuris nori Lietuvą paversti tautine valstybe 
su viena kalba. Daujotas, vadindamas save „senalietuviu“, tuos nacionalistus vadina 

„jaunalietuviais“. Vis dėlto Daujotas norėtų, kad leidinio „komitetui“ priklausytų 
tokie asmenys: jis, aš, Mykolas Biržiška, Žemaitis, Andrius Rondomanskis'3, Visi 
šie žmonės, išskyrus mane, save vadino lietuviais ne tik pagal valstybę, bet ir tau- 
tybę, o Žemaitis iš visų jų yra seniausias ir tikriausias tautinis lietuvis. Tad jeigu 
gimtų toks ne lenkų, bet lenkų kalba leidžiamas leidinys, jis būtų toks pat, kokia 
buvo pernykštė Litwa — inteligentiškas šiuolaikinių Nowiny (Naujienų) konkuren- 
tas, besiskiriantis tik tuo, kad atmestų lietuvių valstybinės propagandos metodiką, 
grįstą demagogija, ir kurstytų visuomenę sukilti prieš „ponus“. Daujoto siūlomas 
leidinys būtų reikalingas ir išties naudingas tuomet, jeigu tai būtų Lietuvos lenkų 
leidinys, panašus į Liudviko Abramovičiaus Vilnuje leidžiamą Przegląd Wileński, o 
ne lietuvių agitacinis leidinys. Deja, neįmanoma iš Lietuvos lenkų, valstybės šali- 
ninkų sudaryti leidybinę grupę. Aš apskritai jaučiuosi unikumu. Galbūt ir atsirastų 
tokiai minčiai pritariančiųjų, tačiau nėra tarp jų iniciatyvių veikėjų, lyderių, o aš 
esu tik taip mąstančių ateities žmonių pranašas. Panašiai mąsto, ko gero, tik du 
žmonės Vilniuje: Liudvikas Abramovičius ir Tadeušas Vrublevskis — tik nežinau, 
ar pastaruoju galima pasitikėti. Beveik visi Lietuvos lenkai, lenkų kultūros atstovai, 


132. Matyt, kalbama apie savaitraščio leidimą. 


133. Rondomanskis (Randamonis) Andrius (1889-1943), publicistas, Peterburge studijavo gamtos mokslus. 
Buvo leidinio Laisvamanis redaktorius, Vytauto Didžiojo gimnazijos Vilniuje mokytojas. 

pavyzdžiui, Mykolas Biržiška, Rondomanskis ir kiti, rėmė Lietųvos valstybingumą, 
pasisakė, kad yra lietuviai, ir taip atsiribojo nuo Lietuvos lenkų visuomenės. Tuo 
tarpu Lietuvos lenkai pasidavė lenkų nacionalistų įtakai. Lietuvos lenkų politinės 
viršūnės, šiandien susibūrusios Lenkų deputatų biure ir Seimo deputatų frakcijoje, 
pernai sugalvojo naują terminą, apibrėžiantį Lietuvos lenkus: „Lietuvoje gyvenanti 
lenkų tautybės atšaka“. Nomen - omen““. Šis terminas apibūdina ir Lietuvos lenkų 
mąstyseną. Pavadinimas kalba pats už save: Lietuvos lenkai, būdami šalies autoch- 
tonai, sulig šiuo pavadinimu tampa tokiais pat kolonistais, kaip ir Amerikos lenkai. 
Tai iš principo klaidingas pavadinimas, prieštaraujantis istorijai. Maža to, toks pa- 
vadinimas yra politiškai kenksmingas ir silpnina Lietuvos lenkų pozicijas gimtojoje 
šalyje. Lietuvos lenkai nėra čia kadaise apsigyvenusios lenkų tautos atšaka. Jie čia 
yra tokia pat autochtonų atšaka, kaip lietuvių ir baltarusių tautinės atšakos. Tad 
šiandien viena srovė, kurią išreiškia Lietuvos lenkų politinė vadovybė, daro iš jų 
lenkų tautos atšaką, gyvenančią Lietuvoje, o kita srovė, veikianti prieš pirmąją, daro 
juos „lietuviais, kalbančiais lenkiškai“, ir taip lengvina pirmosios veiklą. Ir vieną, ir 
kitą laikau nesusipratimu, klaida, deja, taip mąstau tik aš ir esu toks vienui vienas 


su savo nuomone. 


1922 metų liepos 1 d. 
Antradienis 


Nepriklausau nei „lenkų tautos atšakos, gyvenančios Lietuvoje“, aplinkai, o taip no- 
rėtų šiandienos Lietuvos lenkų politikos lyderiai, tačiau nesu ir „lietuvis, kalbantis 
lenkiškai“, kaip kad norėtų lietuviai. Ir viena, ir kita yra melas, politinė spekuliaci- 
ja, naudinga pirmuoju atveju lenkų nacionalizmui ir valstybingumui, o antruoju - 
lietuvių nacionalizmui ir išskirtinai tautiniam jų valstybingumui. Aš esu Lietuvos 
lenkas, o ne tik „apsigyvenęs“ lenkas „ant Lietuvos“ ir būtent Lietuvos lenkas, o 
ne lenkų tautos „atšaka“. Mes, Lietuvos lenkai, esame natūrali Lietuvos gyventojų 
dalis, o ne lenkų tautos iš Lenkijos atplaiša, kuri apsigyveno Lietuvoje. Mūsų ryšys 
su Lietuva tvirtesnis ir reikšmingesnis negu „apsigyvenimo“ faktas, o mūsų ryšys 
su Lenkija labiau psichologinis nei fizinis „atsiskyrimas“ nuo lenkų tautos. Šis ryšys 
yra savotiškas ir kartu mažiau organiškas dėl mūsų lietuviškos psichinės sandaros 
negu kolonistų ryšys su metropolija. Kita vertus, mūsų ryšys su Lenkija yra dides- 
nis už „kalbėjimo lenkiškai“ faktą, o mūsų lietuviškumas skiriasi nuo sąvokos „lie- 
tuvis“ tautine prasme. Mes, Lietuvos lenkai, dar per mažai įsisąmoninome tikrąją 


134. Nomen est omen (lot.) — vardas yra lemties ženklas, t. y. vardas turi lemties ženklą. 


savo esybę, kurioje slypi kartu ir lietuviškas, ir lenkiškas pradas, esantis tam tikroje 

sintezėje, būdingoje tiktai mums. Mūsų esybė netelpa į formuluotę „Lietuvoje gyve- 
nanti lenkų tautos atplaiša“, tačiau ji netelpa ir į kitą — „lenkiškai kalbantys lietuviai“. 
Aštrus lietuvių lenkų konfliktas trukdo mums pažinti ir pajusti save, nes aptemdo 

harmoningą sintezę. Vis dėlto sintezė slypi mūsų viduje ir mūsų psichinė sandara 

yrajos išraiška. Tad tiek lenkai, tiek lietuviai, esantys už šios sintezės ribų, stengiasi 

mus pasisavinti ir įtraukti į formuluotę, kuri prieštarauja mūsų esybei, bet yra skir- 
ta tam, kad viena ar kita pusė mus panaudotų savo naudai. Lietuvos lenkų lyderiai 

Kaune, norėdami pagrįsti pernai sukurtą formuluotę („atplaiša... apsigyvenusi!!“), 
leidinuke Strzecha Rodzinna’ (Gimtoji pastogė) populiarina Zygmunto Glogerio'39 
teoriją apie tariamą Lietuvos lenkų kilmę iš... karo belaisvių iš Lenkijos, kuriuos 

priešistoriniais laikais lietuvių žemėse apgyvendino Lietuvos kunigaikščiai! Jie tiki- 
si teoriją paremti ir įtvirtinti šį atradimą. Kai nejsisąmoninama savo individualybė, 
žymesni Lietuvos lenkai iš tiesų arba pritaria „apsigyvenusios atplaišos“ evangelijai 
ir sutrypia sintezę — savo gražiausius mickevičių žiedus, - nutraukia ryšį su lietuviš- 
kuoju pradu ir kildinasi iš lenkų, arba sutrypdami sintezę ir nutraukdami ryšius su 
lenkiškuoju savo pradu vadinasi „lenkiškai kalbančiais lietuviais“. Lenkų ir lietuvių 
konfliktas, ginčai dėl Vilniaus ir uždaryta dabartinė „Litwa“ („Lietuva“) (tikiuosi, 
kad laikinai!), dabartinės demarkacijos linija, „Litwos“ („Lietuvos) teritorijai palie- 
kant tik Kauno kraštą, Žemaitiją ir Užnemunės vietoves, kuriose Lietuvos lenkų 
elementas nėra toks svarbus ir reikšmingas kaip Vilniaus krašte — visa tai parodo, 
kaip spekuliuojama šiomis teorijomis ir ko iš tiesų siekiama — patenkinti savo go- 
dumą. Suvienytoje Lietuvoje, Lietuvoje su Vilniumi, šios teorijos greičiau žlugs ir 
Lietuvos lenkai netruks įsisąmoninti tikrąją savo prigimtį. Vilniaus krašto Lietuvos 
lenkai — saujelė visalenkiškų inteligentų spekuliantų ir dvarininkų, aistringų Vil- 
niaus davatkų — turi dar savo liaudį. 

Jeigu būčiau tik „lenkiškai kalbantis lietuvis“, tai reiškia, jeigu mano ryšys su 
Lenkija apsiribotų vien kalbos garsais, pasakytais žodžiais, negi 1915-ųjų pavasarį 
būčiau bėgte bėgęs į legionus ir kovojęs dėl Lenkijos nepriklausomybės? Negi niekas 
daugiau mano širdies ir sielos su Lenkija nesieja, išskyrus „kalbėjimą lenkiškai“? Jeigu 
mano ryšys su Lietuva būtų tik „gyvenimas“ šioje šalyje, toks pat apsigyvenimas kaip 


135. Strzecha Rodzinna (Gimtoji pastogė) - 1922 m. kovo-1923 m. rugpjūčio mėn Kaune leidžiamas iliustruo- 
tas savaitraštis, kurio redaktorius buvo kun. Bronislavas Liausas (Bronistaw Laus). Savaitraštį įkūrė su len- 
kų frakcija Seime susijusi aplinka. Nuo 1923 m. rugpjūčio pakeitė pavadinimą į Chata Rodzinna (Gimtieji 
namai) ir ėjo 1923-1940 m. 

136. Glogeris Zygmuntas (Gloger Zygmunt; 1845-1910), slapyvardis Pruski, etnografas, archeologas, istori- 
kas; Kraštotyros draugijos įkūrėjas ir pirmasis pirmininkas, Senosios Lenkijos enciklopedijos autorius ir 
leidėjas (t. 1-4, 1900-1903). 

lenko Amerikoje, negi taip mylėčiau Lietuvą ir lietuvius, negi aukočiausi vardan jos, 
negi tiek širdies jai atiduočiau ir sieločiausi, kad ją persekioja (žodžiais, bet neretai 
tai ne mažiau skaudu) lenkų nacionalistai, ir mylėčiau Lietuvą labiau už Lenkiją, 
mylėčiau ne tik Lietuvos lenkus, bet ir visą lietuvių tautą labiau nei lenkų tautą?! Aš 
skiriuosi ir nuo vienų, ir nuo kitų, nes esu ne vien tik lietuvis arba vien tik lenkas, 
o - kažkokios mistinės sintezės dėka ir lietuvis, ir lenkas — Lietuvos lenkas. 


1922 mety liepos 12 d. 
Trečiadienis 


Po ilgų alinamų karščių šiandien - galbūt tik trumpai - oras atvėso. Lynoja, bet ne- 
smarkiai. Šiandien man skaudėjo galvą ir vienas iš klibančių ir niekam tikusių dan- 
tų ėmė skaudėti — kažkur ties dantenomis. Skausmas panašus į reumatinį skausmą, 
kuris rudenį, subjurus orams, ko gero, dar apie save primins. Tad šiandien iš namų 
beveik kojos nekėliau. 

Teisėsaugos leidiniui Teisė parašiau visą straipsnį, nelabai ilgą, apie 5 mašin- 
raščio puslapius, ir pavadinau jį „Sunkiųjų darbų kalėjimas „ligi gyvos galvos““?. 
Sunkiųjų darbų kalėjimas - viena bausmių, įtrauktų į baudžiamąjį kodeksą, 1903 
metų rusų kodeksą, kuris galioja ir Lenkijoje. Kodeksas numato neterminuotą laiką 
kalėti sunkiųjų darbų kalėjime. Lietuvių vertimas žodį „neterminuotas“ pateikia 
kaip „iki gyvos galvos“ ir būtent šitoks vartojamas teismų praktikoje. Iš tiesų tai 
ne tas pat, nes sąvoka „neterminuotas“ reiškia, kad terminas nėra a priori tiksliai 
apibrėžtas, tačiau pagal kodekso straipsnius jis nereiškia kalėjimo iki gyvos galvos. 
Mano straipsnis skirtas įrodyti, kad vartojama klaidinga terminologija, ir parodyti 
neigiamas jos pasekmes. Šioji tema yra ypatinga. 

Dienoraštyje užsiminsiu apie naująjį Arturo SlivinskioSš kabinetą Lenkijoje, ku- 
ris ką tik suformuotas žlugus Ponikovskio*9 kabinetui. Ponikovskį parklupdė vy- 
riausybės konfliktas su Pilsudskiu dėl itin svarbių Lenkijos valstybės politikos kryp- 
ties klausimų. Krizė buvo sunki, dešinieji su endekais priešaky aršiai puolė Pilsudskį. 
Vis dėlto laikinai pavyko sukurpti daugumą, kurią sudarė daugiausia lenkų kairiųjų 
partijų nariai su žydais ir vokiečiais. Klausimas: ar tokia valdančioji dauguma Lenki- 
joje gali būti tvirta ir ilgalaikė? Tačiau kol kas tokia yra naujosios vyriausybės sudė- 


137. Teisė, 1922, nr. 3, p. 33-37. 


138. Slivinskis Arturas (Śliwiński Artur; 1877-1953), istorikas, žurnalistas, politikas, masonas, Lenkijos vy- 
riausybės pirmininkas 1922 m. 


139. Ponikovskis Antonis (Ponikowski Antoni; 1878-1949), geodezininkas, politikas, Lenkijos premjeras 
(1921-1922), Varšuvos technologijos universiteto rektorius. 

tis su Pilsudskio patvirtintu premjeru Arturu Slivinskiu. Endekai smarkiai ir piktai 
puola Pilsudskį ir Slivinskio vyriausybę, o aš Arturą Slivinskį labai gerai pažįstu. Tai 
kultūringas, šviesus, ambicingas, kairiųjų pažiūrų žmogus ir pilsudskininkas, pui- 
kus kritikas ir istorikas, tačiau jo protas literatūrinis, tad politiniu šito žmogaus ta- 
lentu aš netikiu. Tačiau Pilsudskio politikai būtent toks žmogus yra tinkamiausias, 
nes jis nevadovaus politikai ir jos nekurs, visa tai Slivinskio lūpomis ir rankomis 
darys Pilsudskis. Pilsudskis, kaip ir daugelis, nemėgsta stiprių ir žymių asmenybių, o 
su savarankiškais žmonėmis apskritai negali bendradarbiauti. Jį supa visas legionas 
būtybių, kurių esminė savybė ne savarankiškas mąstymas ir stipri valia, o didžiulis 
atsidavimas Pilsudskio veiklai ir entuziazmas. Kaip tik tokių literatūrinių, intelektu- 
alių Pilsudskio entuziastų grupei priklauso Slivinskis. Jeigu Pilsudskio staiga neliktų 
Lenkijoje, labai abejoju, ar tarp jo gerbėjų atsirastų bent vienas, kuris savarankiškai 
galėtų tęsti jo politiką. Bent jau aš tokių nematau. Jo veikimo linija ir politikos ele- 
mentai nemirtų kartu su juo, tačiau to žmogaus, kuris pradėtus darbus gebėtų pratęs- 
ti, nematau, nors pilsudskininkų gretos yra nemažos. Kol kas matau tik entuziastus, 
kurie įkūnija vado mintis, bet patys mąstyti ir kurti negeba. 


1922 mety liepos 13 d. 
Ketvirtadienis 


Neaišku, ar Arturo Slivinskio kabinetas Lenkijoje bus tvirtas. Jau sklinda gandai, 
kad endekų opozicija Varšuvos seime sudarė daugumą ir kad po diskusijos dėl 
vyriausybės deklaracijos Seimas nedidele balsų persvara pareiškė nepasitikėjimo 
votumą Slivinskio vyriausybei; tai, ko gero, sukels naują krizę. Laikas parodys, ar 
pavyks Pilsudskiui išlaikyti vyriausybę, paklusnią jo politikai. Iš tiesų Lenkijo- 
je problema yra ne Slivinskis, ne viena ar kita vyriausybė, o esminis Pilsudskio ir 
endekų konfliktas. Pilsudskis personifikuoja kairiuosius, iškili jo asmenybė paskui 
save patraukia visą eilę politikos gerbėjų. Kitoje pusėje atsidūrę endekai - didžiulė 
mafija, protinga, stipri, bet daugiagalvė, be aiškaus lyderio. Negaliu suprasti, kodėl 
savo įtaką prarado Romanas Dmovskis, Pilsudskio koncepcijos priešininkų lyderis. 
Dmovskis buvo didinga asmenybė ir savo jėga nenusileido Pilsudskiui, nors buvo 
visiškai kitoks. Atrodytų, kad Romano Dmovskio asmenybę endekai galėtų perso- 
nifikuoti taip, kaip kairieji personifikuoja Pilsudskį. Kadangi gyvenu ne Lenkijoje, 
nežinau ir negaliu suprasti, kas nutiko Dmovskiui. Yra dar vienas labai stiprus žmo- 
gus Lenkijoje — Vitosas'*, centro atstovas, didis oportunistas, ūkininkas. Rodos, 


140. Vitosas Vincentas (Witos Wincenty; 1874-1945), politikas, PSL „Piast“ ir lenkų liaudininkų vadovas. 
1919-1933 m. buvo Lenkijos Respublikos seimo narys. 

mūsų Lietuva neturi tokio lygio asmenybių kaip Pilsudskis, Dmovskis ir Vitosas. 
Gaila. Didinga asmenybė sunkiomis istorinėmis minutėmis yra tautos talismanas, 
galintis daryti stebuklus. Bet nei Mykolas Biržiška, nei Smetona, nei joks kitas val- 
džios atstovas arba Lietuvos ginkluotųjų pajėgų vadas neturi tokios galios. Senolis 
Basanavičius yra per senas ir apie jo lyderystę nė kalbos negali būti. Kita vertus, 
panašu, kad Basanavičius, nors ir buvo itin stipri asmenybė, vis dėlto ne tokia stipri 
kaip Pilsudskis ar Dmovskis. l 

Doleris ženkliai nusmuko (tiksliau - Vokietijos markės vertė šiek tiek pakilo, 
nes doleris savaime yra stabili valiuta). Vakar už dolerį mokėta apie 450 markių 
(šiandienos kurso nemačiau). Kas iš to, kai į krentantį markės kursą reaguoja visi — 
nuo spekuliantų iki pirklių ir ūkininkų keldami prekių kainas, o kai markės vertė 
pakyla ir valiuta atsigauna, pamiršta prekes atpiginti. Tad gyvenimas nė kiek nepa- 
lengvėjo. 

Po kelių dienų pertraukos ir vėl aprašysiu Bagdoniškio istoriją. Epizodas, kai gin- 
kluoti Pomarneckiai iš Pakriaunių suvažiavo į ginčytinas Bagdoniškio žemes, esan- 
čias ties Eibučio upokšniu, jį citavau dienoraštyje, įvyko 1786 metų paskutinėmis 
rugpjūčio dienomis. Kaip matėme, epizodas virto kelių dienų kova tarp Pakriaunių 
ir Bagdoniškio. Vadovaujami Chreptovičiaus bagdoniškiečiai priešinosi ginkluotam 
užpuolimui. Pakriauniai (Pomarneckiai), kaip matėme, veikė remdamiesi Višinskių 
ir Koskos bylos dekretu. Bagdoniškis (Stepono Dominyko Romerio atstovas) gy- 
nėsi, o Pakriaunių veiksmus laikė eiline prievarta, kadangi tas dekretas Rómeriui, 
nedalyvaujančiam byloje, neturėjo jokios reikšmės. Vis dėlto šitas įvykis Steponui 
Dominykui Rėmeriui ir Chreptovičiui nebuvo netikėtas, o gal nebuvo pirmasis Po- 
marneckių bandymas įgyvendinti savo pretenzijas. Antai likus keliems mėnesiams 
iki 1786-ujy gegužės 10-osios, Romeris parašė specialius įgaliojimus Chreptovičiui 
ginčijantis dėl žemės ribų su Pomarneckiais; įgaliojime yra tokie Romerio žodžiai: 
„„„Pomarneckiai pradeda vykdyti puolimą ir daro tai labai staiga, nesistengdami 
paisyti teisinių kelių ir tartis su manimi arba mano pirmtakais. Jie savo veiksmais 
bando perimti žemes.“ Įgaliojime Rómeris suteikia leidimą Chreptovičiui ne tik im- 
tis teisinių veiksmų, bet ir tartis su Pomarneckiais, o 1786 metų birželio 25 dienos 
laiške, kurį parašė Chreptovičiui ir prie kurio pridėjo įgaliojimą, dėkoja už Bag- 
doniškio apgynimą nuo Pomarneckių puolimo ir pataria jam imtis tokių veiksmų, 
kurie nenuskriaustų Bagdoniškio valstiečių, tad prašo bandyti išspręsti ginčą pasi- 
telkus kompromisus (,...biity geriausia, ir to linkiu iš visos širdies, kad taikiai gin- 
čas būtų išspręstas... Klausantis širdies ir proto balso..., kad nebūtų susipykęs su Jo 
didenybe Pomarneckiu...“). 

1922 metų liepos 14 d. 
Penktadienis 


Didžiojoje universiteto salėje, 7 valandą vakaro vyko Žemaičio sušauktas organiza- 


cinis Vilniaus jubiliejaus susirinkimas. Buvo išsiuntinėti kvietimai į šešiasdešimt 


kelias draugijas ir organizacijas — iš jų trisdešimt kelios susitikti atsiuntė savo at- 


stovus. Nors aš buvau asmeniškai pakviestas, į susirinkimą nuėjau kaip Teisinin- 


kų draugijos įgaliotasis atstovas. Susirinkimas atrodė gana margas. Pirmininkau- 


ti išrinktas senasis Matulionis, kuriam tokia funkcija nelabai sekėsi. Jau vykstant 


posėdžiui į salę įžengė tautinio Lietuvos atgimimo patriarchas Jonas Basanavičius, 


atvykęs iš Vilniaus. Susirinkimo dalyviai pasveikino jį ovacijomis ir pakvietė būti 


garbės pirmininku. 


Iš principo niekas nepasisakė prieš Vilniaus jubiliejaus organizavimą, tik kilo 


nesutarimų dėl jubiliejaus tikslo ir uždavinių, dėl organizaci- 
nio komiteto sudarymo. Vis dėlto debatai buvo labai neryškūs. 
Diskusijose dalyvavo: Žemaitis, Krupavičius, prof. Jonas Yčas, 
Bičiūnas, Steponas Kairys, dr. Staugaitis, dr. Alekna ir keli kiti. 
Nuspręsta išrinkti Jubiliejinį komitetą, sudarytą iš 9 asmenų. 
Išrinkti asmenys turėtų laisvą kooptacijos teisę. Nežinau, kas 
buvo išrinktas į komitetą, nes nelaukdamas posėdžio pabai- 
gos išėjau. Mano pavardė taip pat nuskambėjo tarp kandidatų, 
bent jau Žemaičio sąraše ji buvo. Kadangi kelis kartus nuskam- 
bėjo Krupavičiaus!*! pavardė, jis greičiausiai ir buvo išrinktas, 
nenorėčiau būti išrinktas, nes su šiuo asmeniu, kuriam jaučiu 
pasišlykštėjimą, nenoriu figūruoti viename sąraše. Jeigu būtų 
išrinktas Krupavičius, labiau norėčiau kooptacijos būdu patek- 
ti į komitetą, nei kartu su juo būti išrinktas. Su Krupavičiumi 
asmeniškai nesame pažįstami - ir nesvajoju susipažinti. Ne- 
galiu nugalėti šleikštulio žmogui, kuris man primena šaltą ir 


Jono Basanavičiaus portretas (raiži- 
nio atspaudas). 
Remuaido Mičiūno reprodukcija. 


slidų šliužą. Iš principo nekenčiu demagogų, o Krupavičius yra tikras demagogijos 


meistras, ir dar nesigėdija vardan demagogijos meluoti, veikti pasitelkęs žemiausius 


instinktus. Galbūt jis ir tiki savo tikslu, tačiau priemonės, kurias renkasi, yra šlykš- 


čios; kadangi jis nėra kvailas, negali nesuprasti nesąžiningo ir apsukraus elgesio. 


Šitas tipas yra lietuvių politikos nuodai. Dar bjauriau viskas atrodo dėl to, kad jis 


kunigas. 


141. Krupavičius Mykolas. 

1922 metų liepos 15 d. 
Šeštadienis 


Bagdoniškio istorijos tęsinys. L 

Aktyvios 1786 metų rugpjūčio mėnesio kovos tarp Pakriaunių ir Bagdoniškio 
dėl ribos ties Eibućio upokśniu tapo naujos bylos - dabar jau Pomarneckiy ir Róme- 
rių — pretekstu. Kaip minėjau, abi pusės surašinėja konflikto protokolą ir, aišku, kie- 
kviena tai daro remdamasi savo interesais. Save parodo kaip auką, o priešininką 
įvardija banditu ir protokolus kaip protesto ženklus prisega prie žemės dokumentų. 
Liudvikas, Juzefas ir Joachimas Pomarneckiai ketvirtajam broliui Antoniui suteikia 
įgaliojimus perimti bylą į savo rankas. Netrukus abi šalys teisme viena kitą kaltina 
prievarta. Vis dėlto Stepono Dominyko Romerio įgaliotinis paklauso nurodymų ir 
įtikina Pomarneckį perkelti bylą į kompromisų teismą. Tad 1786 metų gruodžio 9 
dieną abi pusės pasirašo kompromisinę sutartį, pavadintą „geranoriškuoju kompro- 
misy dokumentu”, Jį pasirašė Steponas Dominykas Rėmeris, Nikodemas Koska, 
Antonis Mykolas Pacevičius Pomarneckis'43, Joachimas Pomarneckis ir, kaip įpras- 
ta, „antspaudininkai“'4*, arba kitaip tariant, dokumento sudarymo liudininkai (at- 
kreipiu dėmesį į prierašą prieš pavardę „Pacevič“, o ne „Pac“ prie Antonio Pomar- 
neckio parašo, nes tuo laiku Pomarneckių šeima prieš pavardę rašo prierašą „Pac“, 
kas skamba aristokratiškiau nei senasis „Pacevič“). Šiuo dokumentu Pomarneckiai 
išsižada ligšiolinių savo teisių, kurias turėjo pasibaigus Višinskių ir Koskų bylai ir 
po ieškinio, pateikto Romeriui. Romeris nutraukia ieškinį prieš Pomarneckius ir abi 
šalys sutartinai pasirenka arbitrą Ignacą Morykonį!5, Vilkmergės teismo seniūną, 
kuriam perleidžia teismą, nuosprendį ir ginčą. Ignacas Morykonis po metų (1787) 
užduotį įvykdo. Kiekviena pusė gavo nuosprendžio kopiją su paaiškinimais ir gra- 
žiai apipavidalintu tituliniu lapu, papuoštu herbo piešiniais ir ornamentais. Doku- 
mente labai aiškiai nurodytos kompromisinės Bagdoniškio ir Pakriaunių ribos, be 
to, pridėtas žemėlapis, kuriame pavaizduota visa ginčytina teritorija ir paženklinta 
galutinė ir neginčijama riba. Morykonio nuosprendžiu nustatytos ribos visiškai ten- 
kina Bagdoniškį, kadangi ginčytina teritorija lieka Bagdoniškio pusėje, o ribožen- 
kliu yra laikomas Eibutis. Taip baigėsi 1787 metų ginčas dėl ribų su Pakriauniais. 


142. Originale: dobrowolnym polubownym kompromissarskim dokumentem. 
143. Originale: Antoniego Michala Pacewicza Pomarnackiego. 
144. Originale: pieczętarzy. 


145. Morykonis Ignacas (Morykoni Ignacy; miręs 1823), Vilkmergės seniūnas, lietuvių iždo raštininkas 
(1790), Seimo narys, 1794 m. Kosciuškos sukilimo Lietuvoje dalyvis. 

Ginčas dėl ribų su Pakriauniais nebuvo vienintelė Stepono Dominyko Rėmerio 
problema, atsiradusi dėl įsigyto iš Višinskių Bagdoniškio, kurį buvo užstatęs Ni- 
kodemas Koska, o Romeris gavo tik teisę į Bagdoniškį. Višinskių palikimas buvo 
sunkus, nes vis rasdavosi ieškinių iš buvusių Bagdoniškio paveldėtojų - Adamo 
Ropo ir Vaitiekaus Višinskio. Vaitiekaus Višinskio palikimo paveldėtojai dar kele- 
rius pirmuosius metus kėlė nerimą dvaro pirkėjui. Tarp Vaitiekaus Višinskio turto 
paveldėtojų, be Tadeušo, Justino ir Adamo Višinskių, buvo ir Ana Višinskytė-Bušo- 
va, Adamo sesuo. Steponas Dominykas Romeris Bagdoniškį įsigijo iš trijų pirmųjų 
asmenų, turinčių paveldėjimo teisę (Tadeušo, Justino ir Adamo), nedalyvaujant Bu- 
šovai, kurios nebuvo sudarant pardavimo aktą. Tad vėliau Bušova ėmė reikšti pre- 
tenzijas į Bagdoniśki ir ginčyti pardavimo teisėtumą. Vis dėlto į ginčą įsikišo patys 
Višinskiai, kurie Rómerj rėmė ir padėjo jam veikti prieš Bušovą (1790 metų birželio 
9 dienos vieno iš Višinskių laiškas Rómeriui ir 1786 metų balandžio Adamo Višins- 
kio dokumentas, kad Vaitiekaus Višinskio palikimo dalis išmokėta Bušovai ir kad 
kartu Adamas Višinskis prisiima visas Bušovos pretenzijas). Tad Bušovos ieškinys 
turėjo būti panaikintas, nes vėliau (jau po 1790 metų) apie jį nėra jokių žinių. 


1922 metų liepos 16 d. 
Sekmadienis 


Noriu užsiminti apie gražias iškilmes, į kurias vakar, 
jau parašęs dienoraštį ir išėjęs iš namų, patekau visiš- 
kai atsitiktinai. Eidamas pro Karo muziejų kaip tik 
tuo metu, kai kasdien iškilmingai nuleidžiama vėliava, 
kai skamba himnas iš bokšto ir prie paminklo žuvu- 
siesiems pagarbą atiduoda karo invalidai, pastebėjau 
grupę žmonių, besibūriuojančių prie muziejaus sode- 
lio; į vidų sargyba įleisdavo tuos, kurie turėjo kažko- 
kius lapus. Eidamas toliau sutikau inžinierių Skripką 
su Jurgiu Daujotu; jiedu traukė kaip tik į muziejaus 
sodelį ir pakvietė mane eiti drauge. Paaiškėjo, kad tai 
improvizuotas, niekad nestingančio idėjų generolo dr. 


Nagevičiaus renginys, skirtas dr. Basanavičiaus atvy- 


Iškilmės prie paminklo žuvusiesiems už Lietu- 
vos laisvę. Reprodukcija iš: Antanas Miškinis, 
suolai ir kėdės aplink pagrindinį gėlyną — gausiai susi- Lietuvos istorija atvirukuose ir fotografijose. Nuo 


kimui. Sodelyje, be paprastų suoliukų, buvo sustatyti 


seniausių laikų iki XX a. vidurio. Antano Miškinio 
A APE 3 A A susi kolekcija. Katalogas. Lietuvos nacionalinis 
ligentijos žiedais. Dalyvavo Seimo deputatai, politikai, muziejus, Vilnius, 2009, p. 169 (3.10.8). 


rinkusiai kviestinei publikai, laikomai valstybės inte- 


Ad. Varnas. 7 
Karo Muzójau: darželyżj. > 


Karo muziejaus direktoriaus gen. Vlado Nagevi- 
čiaus šaržas. Reprodukcija iš: Antanas Miškinis, 
Lietuvos istorija atvirukuose ir fotografijose. Nuo 
seniausių laikų iki XX a. vidurio. Antano Miškinio 
kolekcija. Katalogas. Lietuvos nacionalinis 


aukštieji pareigūnai, daug kariškių, publicistų, artistų, 
įvairių sričių veikėjų, žymesnių pramonininkų, vienu 
žodžiu - visas patriotinis lietuviškasis Kaunas. Prie 
tako, vedančio link paminklo žuvusiesiems, driekėsi 
minkštų fotelių eilė, į kuriuos susėdo dr. Basanavičius, 
jam iš vienos pusės sėdėjo Mykolas Biržiška, o iš ki- 
tos — prezidentas Stulginskis. 

Sodas buvo apšviestas, prie paminklo degė aukuras. 
Bokšto viršuje švietė Laisvės varpas. Valstybės vėlia- 
vos buvo nuleistos iškilmingiau nei įprastai - grojant 
trimitams ir budint karo invalidų sargybai. Vyriausia- 
sis karinių pajėgų vadas perskaitė įsakymą apie pir- 
mojo nepriklausomos Lietuvos kariuomenės invalido, 
dalyvaujančio garbės sargyboje, nuopelnus. Simfoni- 
nis orkestras sugrojo tautinį himną, vienas iš invalidų 
pasakė kalbą, skirtą Basanavičiui, skambėjo Laisvės 
varpas, o vėliau, antroje programos dalyje, vyko sim- 
foninio orkestro koncertas po atviru dangumi. Vienas 
gražiausių iškilmių elementų, bent jau man palikęs 
didžiulį įspūdį, buvo pats Basanavičius - Lietuvos at- 


muziejus, Vilnius, 2009, p. 169 (3.10.7). gimimo patriarchas. Dabar šiam senukui jau 70 metų, 


bet jis ir fiziškai, ir dvasiškai nepaprastai graži asmeny- 
bė. Kol kas laikosi puikiai, neplinka, o akys kupinos nepaprastos išraiškos. Žmogus 
rodo nepalaužiamą tautos valią ir tikėjimą, kertinė asmenybė, visa esybe atspindinti 
lietuvio tikėjimą ir užsispyrimą. Ko gero, todėl jis tapo simboliu, aukštesniu ne tik 
už visas partijas ir šalies epizodus, bet ir už savo privalumus ir trūkumus - asme- 
niškus arba politinius. Retai kas gali taip, kaip Basanavičius, savo akimis stebėti 
įgyvendintas jaunystės svajones. Kai prieš 40 metų, dar būdamas jaunas, vadovau- 
damas saujelei studentų patriotų Basanavičius mažame prūsų miestelyje įsteigė 
Aušrą, atrodė, kad tokia jo veikla neturės didelės reikšmės, bent jau ne daugiau nei 
lašas jūroje. Tuo laiku Lietuva snaudė be jokios tautinės valios, be minties, tarsi 
paralyžiuotas kūnas, kasdien iš lėto besiritantis link mirties. Šalis buvo sukausty- 
ta nelaisvės, o jos sąmonę labai greitai užvaldė polonizacija. Ir štai Basanavičiaus 
balsas ragina tautą pabusti, tačiau ar jis pats galėjo tikėtis daugiau, nei įžiebti kur 
ne kur nedidelius lauželius tautinėje naktyje? Per šalį nuskambėjo pabudimo aidas, 
kuris šimtus, tūkstančius kartų pasidarė stipresnis ir paskui vienetus patraukė ma- 
sės. Šiandien senukas žvelgia į laisvą tautą, veiklią, turinčią savo valstybę, siekiančią 

išlikti ir kurti Europoje, veiklią ir turinčią vardą tautą. Basanavičius tai mato, o jo 
siela turi neapsakomai džiaugtis! 


1922 mety liepos 17 d. 
Pirmadienis 


Vakar mane aplankė Adolfas Grajevskis, kurio, ko gero, metus nemačiau, nes jis be- 
veik nebūna Kaune. Po pernykščio skandalo, kai, mano nuomone, Lenkų deputatų 
frakcija pateikė neteisingą skundą Tautų Lygai ir kai frakcija demonstratyviai neat- 
sisakydama mandatų atsisakė bendradarbiauti Seime, Grajevskis pradingo savo Po- 
panove. Jis ūkininkavo ir buvo Tauragės taikos teismo advokatas. Į Kauną retai at- 
važiuodavo, nebent turėdavo itin svarbių reikalų Lenkų deputatų biure. Panašu, kad 
politikai, į kurios sūkurį išrinktas deputatu atsitiktinai įsitraukė ir kuriai atsidavė, 
visiškai prarado ūpą. Vis dėlto jis dar deputatas ir dėl to turi vietos lenkų politinį 
mandatą, suprantama, Lenkų deputatų biuro veikloje privalo dalyvauti, juolab kad 
iš visų trijų lenkų deputatų turi žvitriausią protą. Tačiau, kai paklausiau, ar iškels 
savo kandidatūrą kituose rinkimuose ir ar planuoja vėl būti Seimo deputatas, ištarė 
„ne“. Nesistebiu tokiu Grajevskio pasirinkimu, lenkų deputato vaidmuo lietuviška- 
me seime, ypač šiais laikais, yra labai nemalonus. Nemalonus troba ir dėl lenkų po- 
litikų pasirinktos politinės krypties. Grajevskį mėgstu visa širdimi, nors mano ir jo 
politinės pažiūros skiriasi. Esu prie jo labai nuoširdžiai prisirišęs, o mūsų draugystė 
siekia dar Vilniaus laikus. Esame diskutavę apie politinę jo liniją Seime ir valstybėje, 
turėjau jam ne vieną priekaištą, bet tai nė kiek nesumažino mano simpatijų ir as- 
meninės pagarbos šitam žmogui. Dėl darbo seime ir sąsajų su vietos lenkų lyderiais 
iš Lenkų deputatų biuro Velhorskiu 46, Budzynskiu'%, Janćevskiu' 6, Okuličiumi'49 
šiandien Grajevskis yra vienas žymiausių koncepcijos „lenkų tautos atplaiša, apsi- 
gyvenusi Lietuvoje“, šalininkų. Žinoma, ir jam tenka atsakomybė už visus politi- 
nius šios klaidingos koncepcijos padarinius. Keistas likimo noras, jis neįsitikinęs 
koncepcijos teisingumu, bet vis viena tapo vienu ryškiausių jos atstovų. Kita vertus, 
lenkų pozicija iš tiesų labai sunki, o lietuvių ir lenkų nesutarimų priežastis slypi ne 
tik jų, bet ir lietuvių veikloje, kad tokie žmonės kaip Grajevskis, kuriems nors ir ne- 


146. Velhorskis Vladyslavas (Wielhorski Władysław), lenkų veikėjas Lietuvoje, istorikas. 


147. Budzynskis Viktoras (Budzynski Wiktor; 1888-1976), dvarininkas, deputatas ir Lietuvos seimo Lenkų 
frakcijos pirmininkas. 


148. Jančevskis Kazimežas (Janczewski Kazimierz; 1878-1959), dvarininkas, Lenkų veikėjas Lietuvoje, Len- 
kų komiteto narys, Kauno miesto tarybos narys, o vėliau jos pirmininkas. 


149. Okuličius Konstantas (Okulicz Konstanty). 

trūksta politinio temperamento ir proto, vis dėlto nepasižymi galingu charakteriu, 
galinčiu pralaužti sunkumus ir bet kokiomis sąlygomis laikytis politinės linijos. Jie 
įžengia į tos linijos vėžes, kurios iš principo yra klaidingos, o daugelio įsitikini- 
mu jos apskritai neatitinka, bet jos sudaro opoziciją ir paprasčiausiu būdu suteikia 
apgaulingą tauraus pasitenkinimo jausmą. Lietuviams Grajevskis yra priešas, an- 
tivalstybinės lenkų politikos šalyje vėliavnešys. Lietuviai jį laiko nusikaltėliu, nes 
ant jo pečių krenta šešėlis tos politikos, kurios ryškiausia išraiška buvo pernykštis 
lenkų frakcijos skundas Tautų Lygai. Aš žinau, kad Grajevskis ne toks, kokiu jį laiko 
lietuviai. Šios politinės linijos varomoji jėga, jos autoriai, kurie sąmoningai veikia 
ir dar džiūgauja, kad lietuvių ir lenkų konfliktas įpila deguto į ugnį, yra Velhorskis, 
Budzynskis, Jančevskis, nors pastarasis, ko gero, priklauso tiems, kurie yra stumia- 
mi, o ne tiems, kurie stumia. Adolfas Grajevskis toks nėra. Vis dėlto šiandien veltui 
aušinčiau burną, jeigu įtikinėčiau Grajevskį, kad tokia politikos linija yra bloga ir 
reikia ieškoti kitos. Bet kuri kita politinė linija dabar jam atrodo žeminanti ir prieš- 
taraujanti paprasčiausiam žmogiškam orumui. 

Vakar iš Grajevskio pirmą kartą išgirdau apie garbingą Velhorskio ir Mykolo 
Biržiškos dvikovą dėl jų politinio publicistinio darbo, pirmojo išspausdinto Kauno 
dienoje ir antrojo Lietuvoje. Velhorskis iškvietė Biržišką į dvikovą, tačiau šitas da- 
lykas pavirto kažkokiu nesusipratimu ir labai keistu garbės reikalu. Nenoriu plėstis 
šia tema. 


1922 metų liepos 18 d. 
Antradienis 


Jau dvi dienas vyrauja rudeniški orai: vėjas pučia ir siautėja medžių viršūnėse, namų 
kaminuose. Lauke šalta, drėgna, lyja. Šią valandą vėjas nurimo, tačiau dangus ap- 
niukęs, tamsu, monotoniškai krenta lašai. Nuotaika mieguista, niekur eiti nesinori. 
Tad ir toliau rašysiu Bagdoniškio istoriją. 
Vos Steponas Dominykas Romeris įsigijo Bagdoniškį, pradėjo ryškėti vis naujos 
(o tiksliau senos) buvusių Bagdoniškio savininkų Adamo Kšyštofo Ropo ir Vaitie- 
kaus Višinskio skolos. Pirmiausia 1786 metais bylą iškėlė senasis Ropo kreditorius - 
„garbusis Teodoras Polas, Vilniaus pilietis ir pirklys““?. Polas į teismą paduoda bro- 
lius Nikodemą ir Ignacą Koskas, užstatytojo Bagdoniškio savininkus, nurodydamas, 
kad 1757 metais tuometinis Bagdoniškio paveldėtojas Ropas iš jo pasiskolino 500 
kaltinių talerių užstatęs Bagdoniškį. Skola turėjo būti sumokėta per metus (be to, 


150. Originale: slawetny Teodor Pol, kupiec i obywatel wileński. 


54 


atskirai pasiskolino dar 157 Lenkijos zlotus), kadangi pinigų negrąžino, Polui pri- 
klauso teisės į Bagdoniškį, kurio savininkai yra Koskos. Polas daug kartų prašė grą- 
žinti skolą, tačiau skolininkai, žadėdami laikytis įsipareigojimų, apgaudinėdami ir 
vilkindami laiką, iki šiol jų neįvykdė. Tad Polas reikalauja iš Bagdoniškio savininkų 
Koskų priteisti 4157 Lenkijos zlotus ir atlyginti teismo išlaidas. Bylą buvo numatyta 
nagrinėti Trakų rajono žemės teisme 1786 metų lapkritį. Mano turimuose doku- 
mentuose nėra įrašų apie tai, ar byla įvyko ir koks nuosprendis buvo paskelbtas. 

Praėjus dvejiem metams po šio įvykio, 1788 metais išaiškėja dar senesnė skola ir 
taip pat reikalaujama išmokų iš Bagdoniškio. Šį kartą skolintojai yra du Daugėlos — 
tėvas Konstantas, Vilkmergės apskrities vėliavininkas, ir jo sūnus Kazimieras. Jiedu 
į teismą paduoda Steponą Dominyką Rėmerį - naująjį Bagdoniškio savininką. Byla 
atsiduria Vilkmergės žemės teisme. Skunde jiedu nurodo, kad amžiną atilsį Adamas 
Kšyštofas Ropas, būdamas Bagdoniškio savininkas, iš Konstanto Daugėlos“! pasi- 
skolino 85 talerius, kuriuos turėjo grąžinti 1746 metų balandžio 23 dieną. Daugėla, 
laiku negavęs skolos, 1750-ujy liepos 18-ąją gavo dekretą (Ropui nedalyvaujant), ku- 
riuo liepiama pinigus išreikalauti iš Bagdoniškio. Paaiškėjus, kad Ropas nelegaliai 
pardavė Bagdoniškį (nelegaliai, nes buvo užstatytas) Višinskiui, Daugėla padavė į 
Vilkmergės žemės teismą Višinskį ir 1772 metų sausio 11 dieną vėl buvo už akių pa- 
skelbtas nuosprendis — išreikalauti sumą iš Bagdoniškio. Na, kadangi užstato teise 
Bagdoniškis atiteko Koskoms, po kurio laiko Steponas Dominykas Romeris susidė- 
jo su Koskomis ir Vaitiekaus Višinskio turto paveldėtojais siekdamas užkirsti kelią 
atgauti 85 talerius ir Bagdoniškį nusipirko. Tokia yra Daugėlų skundo interpretacija. 
Jie prašo iš Romerio išreikalauti 85 talerius kartu su procentais ir visais ankstesnių 
dekretų nutarimais bei užstatyti Bagdoniškį tuo atveju, jeigu Romeris nesumokėtų 
skolų. Taip pat reikalauja apmokėti asmenines ir teismo išlaidas. Neaišku, kaip byla 
pasibaigė, nes dokumentuose nėra jokių užuominų. Manau, ir Polas, ir Daugėlos 
turėjo teisme pralaimėti bent jau dėl reikalavimų Bagdoniškiui, nes niekur vėliau 
nerašoma apie Bagdoniškio išmokas, susijusias su šiomis Ropo skolomis. 


1922 metų liepos 19 d. 
Trečiadienis 


Doleris leido tik kelias dienas atsipūsti ir vėl grėsmingai kyla į viršų. Aišku, pavymui 
kils kainos, tarsi augtų ant mielių. Net ir tuomet, kai dolerio kursas stabilizavosi 
ir kai šiek tiek nusmuko, kainos už kai kurias pirmojo būtinumo prekes pašoko. 


151. Daugėla Konstantas (Dowgiałło Konstanty). 

Pavyzdžiui, pastarosiomis dienomis labai pabrango duona. O kaip jos dar pakils, 
jeigu markės kursas strimgalviais lėks žemyn. Mūsų, valstybės tarnautojų, padėtis 
atrodo vis liūdnesnė ir liūdnesnė. Vis dėlto manau, kad turi būti kokia nors išeitis, 
nes ilgiau taip tęstis negali, kaip negali egzistuoti valstybės tarnautojai ir teisėjai. 
Vyriausybės aplinkoje ir Seime vėl kalbama apie kažkokius priedus prie atlyginimo, 
bet tai tik lašas jūroje, skirtas laikinai skylėms užlopyti. Šaliai būtinos radikalios ir 
esminės reformos, nustatančios tikslius principus, pagal kuriuos nereikėtų atlygini- 
mų nuolatos lopyti tarsi skylių. Visa tai gali būti organizuojama tik turint tikslų fi- 
nansų reformos planą. Šiandien Apygardos teisme vyko specialus posėdis dėl teisėjų 
aprūpinimo. Nežinau, kas buvo nutarta. 

Lietuvių spaudoje taip pat rašoma apie valstybės tarnautojų atlygį, o opozicinis 
dešiniųjų leidinys Tėvynės balsas ypač aršiai aptaria teisėjų padėtį ir nepakankamą 
atlygį už darbą kylant kainoms. Šiandien gavau Janulaičio, jis kaip tik vieši Palan- 
goje, laišką. Neseniai jam rašiau apie galimą savo pasitraukimą į advokatų luomą. 
Janulaitis mane puikiai supranta, bet kalbina nepriimti skuboto sprendimo - bent 
palūkėti, kol bus sušauktas kitas seimas, kuris galbūt geriau nei dabartinis suvoks 
valstybės tarnautojų padėtį. Vis dėlto nesitikiu, kad kitas seimas bus protingesnis. 
Kita vertus, lauksiu tol, kol laukti galėsiu. Aš nedegu noru palikti teisėjo postą, nes 
savo darbą labai mėgstu. Man patinka būti teisėju ir žinau savo — teisėjo — vertę. 
Taip pat suprantu, kad aukščiausiosios kasacinės institucijos - Tribunolo - veikloje 
svarbu pastovūs teisėjai, nes pastovumas garantuoja vieną darbo liniją ir įstatymų 
interpretavimo vientisumą. Kai teisėjai iš Tribunolo bėga ir keičiasi nuolatos — tik- 
ras smūgis teisėtvarkai. Ne mažiau svarbu turėti galimybę nuolatos papildyti Tri- 
bunolo teisėjų gretas naujomis, geriausiomis teisėjų gretomis. Pastaruoju metu Tri- 
bunole dirba tik trys teisėjai (pirmininkas Kriščiukaitis ir teisėjai - Janulaitis ir aš). 
Darbo krūvis labai sparčiai auga, tad ir teisėjų turėtų būti daugiau. Jau šį rudenį 
privalėsime priimti dar bent vieną teisėją, nors iš tiesų reikėtų dviejų. Iš kur paimti 
tuos du, jeigu geriausios pajėgos, tos, kurios mums tiktų, „sėdi“ advokatūroje ir nė 
už ką nenori aukotis, atsisakyti uždarbio, savo gyvenimo būdo ir pasitenkinti tokia 
alga, kuri šiandien yra mažiau verta už dvaro patarnautojų atlygį. Ant jokios aukos 
pamatų neįmanoma sukurti gerai veikiančio aparato. Tie, kuriuos mielai pakvies- 
tume į Tribunolą ir kurių veikla būtų naudinga, nesutiks už tokį atlygį dirbti. Beliks 
pasitenkinti tokiais kandidatais kaip Kalvaitis, kurie labai nori patekti į Tribunolą — 
kitaip tariant, visokiomis šiukšlėmis ir rusų biurokratijos invalidais; iš tokių nebus 
jokios naudos, nes jie tik rakštimi vienoje vietoje būti sugeba. Jeigu į Tribunolą turi 
suplaukti tokios „pajėgos“, turėčiau naują priežastį iš jo pabėgti. Tai būtų svarbesnis 
motyvas nei mažas atlyginimas, nes dirbti kartu su tokiais žmonėmis aukščiausio- 

joje kasacinėje instancijoje, reguliuojančioje Respublikos teisėtvarką, būtų didelė 
kompromitacija. 


1922 metų liepos 20 d. 
Ketvirtadienis 


Paaiškėjo, kad per Vilniaus jubiliejaus organizacinį posėdį, vykusį šio mėnesio 14 
dieną, buvau išrinktas į komitetą. Tikrai netroškau tokios garbės, ypač kad tarp 
kandidatų į narius buvo kunigas Mykolas Krupavičius, su kuriuo nenorėčiau daly- 
vauti jokiame komitete. Vis dėlto maloniai nustebau, kad jo komitete nėra. Komite- 
to sudėtis mane visiškai tenkina, išrinkta dvylika asmenų: Mykolas Biržiška, Myko- 
las Sleževičius, Steponas Kairys, aš, Karabačius“* (baltarusis), dr. Bruckus (žydas), 
Povilas Matulionis, kun. Tumas, Zigmantas Žemaitis, prof. Jonas Yčas, generolas 
Nagevičius ir kun. Šmulkštys. Be to, komitetui buvo suteikta kooptacijos teisė. Ko- 
miteto veikloje dalyvausiu, tačiau esu nusprendęs nebūti tarp jo lyderių, o jeigu man 
pasiūlys dalyvauti prezidiume, atsisakysiu dėl kelių priežasčių, ypač dėl kažkokio 
menamo lenkų atstovavimo - tai būtų melas, kurio noriu išvengti. Šiandien Žemai- 
tis buvo sušaukęs pirmąjį komiteto susirinkimą, kad būtų patvirtinti komiteto na- 
riai ir aptartos pagrindinės taisyklės rengiant Vilniaus jubiliejų. Vis dėlto neaišku, 
dėl kokių priežasčių - ar dėl prasto oro, ar dėl atostogų - į susirinkimą atėjome tik 
keturiese: Žemaitis, Biržiška, Yčas ir aš. Susirinkimas neįvyko. 

Šiuo laiku Lenkijoje susiklostė įdomi politinė padėtis. Dėl vyriausybės vairo ko- 
voja Pilsudskio kairieji ir endekų valdomi dešinieji, jėgų santykis yra labai panašus 
ir nei viena, nei kita pusė nesugeba išlaikyti valdžios. Žlugus kairiųjų Slivinskio vy- 
riausybei, dešinieji, turėdami nedidelę daugumą, kuri nuvertė Slivinskį, pasijuto ge- 
bantys valdyti ir suformavo kabinetą, o ministru pirmininku par exellence" išrinko 
savo didvyrį Korfantą“*. Korfanto kabinetas reikštų neabejotiną endekų triumfą 
ir aiškų Pilsudskio žlugimą. Pilsudskis reagavo žaibiškai ir pranešė atsistatydinąs 
iš valstybės vado posto, o kairieji pareiškė nepakęsiantys Korfanto kabineto, kurį 
laiko tikra provokacija, ir pagrasino visuotiniu masių pasipriešinimu. Korfanto ka- 
binetas, pasirodęs dabartinėmis sąlygomis, nepaisant mažos seimo daugumos, ku- 


152. Karabačius Aleksandras, Baltarusių tautinio komiteto pirmininko pavaduotojas (1919-1922), 1922 m. 
kovo 4 d. deportuotas iš Vilniaus. 


153. Par exellence (pranc.) - tikrai. 


154. Korfantas Voicechas (Korfanty Wojciech; 1873-1939), Lenkijos politikas, lenkų judėjimo Silezijoje lyde- 
ris, Lenkijos steigiamojo seimo narys, faktiškai buvo III Silezijos sukilimo (1920) diktatorius, krikščionių 
demokratų vadas. 

rią kol kas turėjo, yra dar mažiau įmanomas nei Arturo Slivinskio pilsudskininkų 
kabinetas. Krizė tęsiasi toliau. Kairieji susiėmė su dešiniaisiais ir įsitikino: nė vieni 
iš jų dar nepribrendo lemiamam laimėjimui. Ir vėl, ko gero, Lenkija turės grįžti prie 
bespalvių paliatyvų Ponikovskio arba panašių į jį stiliaus, arba prie valstiečio realis- 
to Vitoso oportunizmo. 


1922 metų liepos 21 d. 
Penktadienis 


Bagdoniškio istorijos tęsinys. 

Išskyrus Teodoro Polo ir Daugėlų pretenzijas, kurios, kaip minėjau, greičiausiai 
nebuvo išspręstos teismuose, reikėjo dar atiduoti skolą Leonardui ir Juzefui Toma- 
ševičiams. Apie šią skolą dienoraštyje rašiau birželio 26 dieną. 1784 metų Breslaujos 
(Braslawski) teismas priteisė skolą (300 talerių, su teise perimti Bagdoniškį skolos 
nesumokėjus) Bagdoniškio savininkui Nikodemui Koskai. Tad skola buvo reali. 
Nors Koska padavė apeliaciją į Tribunolą, vis dėlto Steponas Dominykas Romeris, 
įsigijęs Bagdoniškį, matyt, suprato, kad bylinėtis neverta, nes Tomaševičių ieškinys 
teisėtas, 1788 metais geranoriškai sumokėjo Tomaševičiams 300 talerių, o iš Toma- 
ševičių tų pat metų vasario 18 dieną gavo raštelį, kad skola sumokėta ir atsisako- 
ma pretenzijų. Nuo tada ilgą laiką teismai nevyko, naujų pretenzijų neatsirado. Ta- 
čiau Steponas Dominykas Romeris ir toliau nėra oficialus Bagdoniškio savininkas, 
oficialiai dvaras yra Koskos užstatytas. Kad Bagdoniškis nepriklausytų Koskai, o 
Rómeris taptų oficialiu jo savininku, dar reikėjo sumokėti Koskai, kuriam priklausė 
senosios Teklės Giečevičienės, Anastazijos Rosenfeldtienės ir Liudviko Chelchovs- 
kio skolos. Steponas Dominykas Romeris to padaryti jau nejstengs. Jam mirus Bag- 
doniškį ir kitus dvarus paveldi sūnus Mykolas Romeris, vedęs Rachelę de Raós'5, 
mano prosenelis, garsus XIX a. pradžios Vilniaus visuomenės veikėjas (Mykolas 
Rómeris pirmaisiais XIX a. metais buvo vadinamojo Laikinojo Vilniaus gubernijos 
departamento prezidentas. Kai į Vilnių įžengė Napoleonas, senelis tapo Vilniaus 
miesto prezidentu, o dar vėliau, apie 1815-1817 metus — Vilniaus lietuvių dvarinin- 
kų gubernijos maršalu. Buvo vienos iš masonų ložių pirmininkas Vilniuje, atrodo, 
ložė vadinosi „Gorliwy Litwin“ („Uolusis lietuvis“), o jos posėdžiai vyko žinomame, 
tradiciškai Rómeriams priklausančiame name Savičiaus arba Bokšto gatvėje. Da- 
bar namas priklauso mano ex žmonai Reginai Rómerienei). Mykolui Rómeriui pri- 
klauso, be Bagdoniškio, netoliese esančios Kriaunos ir Antanašė, jo turtas didžiulis, 


155. Rómerienć Rachelė Kolovrat de Raós (Römer, Rómerowa de Raós Rachela; 1783-1855). 

bet pats gyvena arba Vilniuje, arba savo namuose Daugirdiškėse, Trakų apskrityje, 
o gal žmonai priklausančioje Dembinoje““, taip pat Trakų apskrityje. Antanašės, 
Kriaunų ir Bagdoniškio dvarus valdė jo įgaliotinis Vincentas Veisenhofas"?, buvęs 
Lucyno** teisėjas. Pirmaisiais XIX a. metais Mykolas Romeris, visuomet veikdamas 
per Veisenhofą, pradeda likviduoti Koskų užstato teises į Bagdoniškį, kad dvaras 
oficialiai taptų jo turto dalimi. 

„Uoliojo lietuvio“ ložės narių 1816 m. lapkričio 5 d. raštas-liudijimas apie Mykolo Juozapo Romerio, Mykolo 
Romerio prosenelio, priėmimą į ložę. 
Iš Vyčio Ramanausko rinkinių. Mykolas Romeris, Foto. MHXII. 


156. Dembina - dabar kaimas Trakų rajono savivaldybėje, 7 km nuo Onuškio. Kalbama apie dvarą. 
157. Veisenhofas Vincentas (Weysenhoff Wincent). 


158. Lucyn (lenk.), latgališkai - Ludza, dabar miestelis Latgaloje, rytinėje Latvijos dalyje, išsidėstęs tarp 
Didžiojo ir Mažojo Ludzos ežerų, iki šiol yra išlikę pilies, pastatytos Livonijos ordino XIV a., griuvėsiai. 
Pažymėtina, kad šaltiniuose įvardytas kaip Ludsen (vok.), Lutsi (est.), /Troybin (baltar.), /Trouun (rus.) iki 
1920 m., o dabar - /Iyos. Kalbamuoju laikotarpiu buvo vienas iš Latgalos administracinių centrų; Abiejų 
Tautų Respublikai (ATR) Ludza atiteko po karo su Švedija XVII a. Po pirmojo ATR padalijimo (1772) Latga- 
la kartu su Ludza prijungta prie Rusijos imperijos. 1777 m. Latgala padalyta į Daugpilio, Rėzeknės ir Ludzos 
apskritis. Ludza tapo apskrities centru, 1778 m. prijungta prie Polocko gubernijos. 1796 m. Ludzos apskritis 
ir miestas įtrauktas į Baltarusijos guberniją, bet 1802 m. gubernija padalyta į Mogiliavo ir Vitebsko guber- 
nijas. Ludza su apskritimi ir likusia Latgala įtraukta į Vitebsko guberniją. 

1922 metų liepos 22 d. 
Šeštadienis 


Po ilgos, beveik mėnesio, pertraukos šiandien įvyko Tribunolo posėdis. Nuo šiol 
posėdžiai vyks reguliariai kartą per savaitę, šeštadieniais, net iki atostogų sezono 
pabaigos. Kriščiukaitis dabar dar atostogauja savo vasarnamyje, visai netoli Kau- 
no, tad atvažinės į kiekvieną posėdį. Tokiu būdu teisėjų komplektas visuomet turės 
kvorumą. Iki rugpjūčio vidurio būsiu aš, rugpjūčio viduryje išvyksiu, o Janulaitis 
sugrįš. Trečias dalyvis bus kviečiamas iš Apygardos teismo teisėjų. Džiaugiuosi, kad 
posėdžiai bus atnaujinti, nes turėsiu ką veikti popiečio valandomis, kurias leidžiu 
Tribunole (nuosprendžių motyvavimas, bylų, nagrinėjamų 
posėdžiuose, išrinkimas, paskirtų bylų studijavimas). Labai 
mėgstu teisėjo darbą. 

Vakare buvau Karo muziejaus sodelyje, kur vyko simfo- 
ninis koncertas. Vasarą čia nuolatos, kas savaitę vyks kon- 
certai. Patinka man jie ne tik dėl muzikos, bet ir dėl nuosta- 
bios aplinkos. 

Rašau iš Kauno Liudviko Abramovičiaus Przegląd Wi- 
lenski. Mano korespondenciją sudaro trys atskiros da- 
lys: a. Konstitucija, Seimas ir netrukus vyksiančios rinkimų 
kampanijos perspektyvos; b. valiutos reikalai; c. Lietuviška- 
sis universitetas. 

Jau žinau, kad Liudvikas Abramovičius gavo mano laiš- 
ką, skirtą Juzefui Pilsudskiui, t. y. skirtą jo pasakytai kalbai 
Vilniuje, Vilniaus prijungimo prie Lenkijos proga. Šį laišką 


kontrabandiniais keliais į Vilnių pervežė ir Liudvikui Abra- 


Jej: movičiui perdavė Stadzevićius. Mykolas Biržiška man sakė, 

Hud, Vi kad su Liudviku Abramovićiumi buvo susitikęs Dinebur- 

( ge, į kurį jis atvyko susitikti su žmona, o šioji ir pasakė, kad 

Juzefo Pilsudskio portretinė nuotrauka mano laišką Abramovičius perskaitė Tadeušui Vrublevskiui 
su autografu. ir pastarasis jį labai išgyrė. Man dar teks įsitikinti, ar Abra- 


J. Szaniawski, Victoria Polska. Marszałek Pilsuds- „ex d = i laska Pikudskiaś I Pil 
ki w Obronie Europy, Warszawa, 2010, titulinio PDONACIUS rado progą persiųsti alską EllsuasKiui Ir ar Fu- 


puslapio antra pusė. sudskis jį gavo. Neabejoju, Abramovičius tai jau padarė arba 
dar padarys. Stadzevičius ir kiti, kuriems Stadzevičius skai- 

tė mano laišką (panašu, kad skaitė plačiam žmonių ratui), labai manęs prašo, kad 

sutikčiau publikuoti arba Vilniaus Przegląd Wilenski (Stadzevičiaus siūlymas), arba 


159. Daugpilyje. 

Kaune kaip atskirą brošiūrą, kurioje būtų išspausdinta Pilsudskio kalba ir mano 
laiškas - atsakymas į kalbą (Žemaičio siūlymas). Aš svyruoju dėl daugelio priežas- 
čių ir kol kas nesižaviu tokia mintimi. Ypač nenorėčiau laiško spausdinti tokioje 
brošiūroje, kaip siūlo Žemaitis, nes galėčiau sulaukti praktiškai teisingo puolimo, 
kad, matydamas lenkų kaltę, nematau ir negaliu matyti lietuvių kaltės dėl elgesio su 
Vilniaus krašto lenkais. Jeigu tokia brošiūra būtų išleista čia, kaltinimas šališkumu 
būtų ypač skausmingas, nes galėtų atrodyti, kad iš tiesų rašau norėdamas įtikti lie- 
tuviams arba dėl karjeros. Turiu ir kitų priežasčių, dėl kurių abejoju spausdinti savo 
laišką. Galbūt tai padarysiu kokiame nors leidinyje Vilniaus jubiliejaus proga, o gal 
pridursiu prie kurio nors kito savo darbo. Visą laišką esu pacitavęs dienoraštyje. Vis 
dėlto jį siųsdamas papildžiau nedideliu įrašu, anksčiau pacituotu dienoraštyje (šių 
metų gegužės 12 d.). Tekstas skamba taip: 

„Suprantu, kad Vilnius būtinai turi susijungti su visa Lietuva, tačiau ši sąjunga 
negali įvykti taikant šūkį „ausrotten““? mus, Lietuvos lenkus. Tai reiškia Tautos da- 
liai, kuri Lietuvos istorijos tėkmėje ne tik čia prigijo, bet ir išsaugojo savyje lenkišką 
kultūrą, sukurdama atskirą psichologinį poskiepį. Toks poskiepis, iš kurio išauga 
žmonės kaip Kosčiuška, Mickevičius arba Jūs, Pone, labai skiriasi savo charakteriu 
nuo etninio lenkų poskiepio, kad negali išnykti ir turi teisę egzistuoti, savo vaisius 
auginti Tėvynėje. Atgimstanti Lietuva bus visumos sintezė, kurioje ir šis poskiepis 
turės galimybę stiebtis į viršų. Vilnius bus pagrindinis ir būtinas sintezės veiksnys. 
Tačiau kelias, kurį Jūs pasirinkote, veda ne link sintezės, o link kryžkelės ir lenkiško 
etninio nacionalizmo, bandančio nužudyti Lietuvą, suvešėjimo.“ 


1922 metų liepos 23 d. 
Sekmadienis 


Bagdoniškio istorijos tęsinys. 

Nepavyko pašalinti Koskų užstato teisių be ginčų ir teismo įsikišimo. Tuo metu 
turto savininkas Nikodemas Koska jau buvo miręs. Užstatytas Bagdoniškio turtas 
priklausė jo broliui Ignacui Koskai ir nepilnamečiams Koskoms, mirusio Niko- 
demo turto paveldėtojams, kurių vardu veikė globėjai - jų dėdė Ignacas Koska, 
šambelionas'“! Justinas Porfianovičius!“?, Vilkmergės žemės teisėjas Aloyzas Kur- 


160. Ausrotten (vok.) - išnaikinti. Tekste - „išnaikinant“ Lietuvos lenkus. 
161. Šambelionas - karaliaus dvariškio rangas, prilygęs kamerherui; kitaip rūmininkas. 


162. Porfianovičius Justynas (Porfianowicz Justyn). 

ninas'“? ir buvęs Vilkmergės žemės raštininkas Antonis Kušelevskis!“*.'1818 metų 
gegužės 2 dieną Mykolas Romeris pateikė ieškinį Laikinajam departamentui Vil- 
niaus gubernijoje (šio departamento prezidentas ir buvo tas pat Mykolas Romeris); 
išnagrinėjęs departamentas pasirašė dekretą, leidžiantį Mykolui Rómeriui perimti 
Bagdoniškį (išvaryti Koskas iš dvaro žemės) su sąlyga, kad Rėmeris sumokės Kos- 
koms 1100 raudonųjų zlotų ir 43 750 Lenkijos zlotų. Kadangi abi pusės viena kitai 
turėjo dar įvairių smulkių pretenzijų, dekretas lietė tik pagrindinį ginčo elementą, 
o nesutariančias puses paskatino kreiptis į specialiuosius sandorius nagrinėjan- 
čias įstaigas. Vis dėlto abi šalys nusprendė rasti susitarimą ir 1808-ųjų liepos 13-ąją 
pasirašė taikos aktą, kuris rugpjūčio 17 dieną buvo įtrauktas į Vilkmergės žemės 
aktus. Jį pasirašė nepilnamečių Koskų globėjai, o Romerio vardu jo įgaliotinis 
Vincentas Veisenhofas ir, kaip paprastai, antspaudininkai (liudininkai). Abi šalys 
pritarė dekretui ir atsisakė tolesnių pretenzijų viena kitai. Koskos palikti dvarą 
privalėjo iki 1809 metų balandžio 11 dienos. Inventorius turėjo būti likviduojamas 
pagal 1765 metais miesto raštininko Tomašo Lapos surašytą turto sąrašą. Pagal 
tą sąrašą anuomet Koskų turtą perėmė Teklė Giečevičienė. Minetasis turtas — bet 
koks gyvasis inventorius, javai ir kilnojamasis turtas. Visa tai Koskos turi palik- 
ti. Baudžiauninkai kartu su galvijais, arkliais ir kitu kilnojamuoju turtu, kuris 
turimas taikos sudarymo metu, privalo pasilikti. Pastatai turi likti tokios būklės, 
kokios yra. Žiemkenčius, sėtus 1808 metais, Koskos gali pasiimti 1809 metais iš 
valstiečių pagal nustatytą tvarką (227 pūrus ir 2 sieksnius rugių, 142 pūrus avi- 
žų, 41 pūrą miežių ir 11 pūrų žirnių). Pasibaigus nustatytam terminui Koskos jau 
nebegalės reikalauti kompensacijos arba reikšti kokių nors pretenzijų. Romeris 
atsisako visų teisių ir pretenzijų į kokį nors kilnojamąjį turtą, kuris atiteko Teklei 
Giečevičienei ir Juzefui Tadeušui Karengai pagal minėtojo Karengos „lydimąjį“ 
aktą, sudarytą 1774 metų kovo 2 dieną, jame paliekama teisė Koskoms reikalauti 
kilnojamojo turto iš Giečevičienės su vienintele sąlyga: jeigu tarp tų daiktų atsiras 
kokie nors Bagdoniškio dvaro dokumentai, Koskos juos grąžins Rómeriui. Lai- 
kantis tokio susitarimo buvo likviduotas užstatytas Bagdoniškio turtas, šioji byla 
tęsėsi 44 metus (1765-1808). Tad nuo 1809 metų šv. Jurgio Mykolas Rómeris tapo 
ne tik „popieriniu“, bet ir realiu (faktiniu) Bagdoniškio savininku. 


163. Kurninas Aloyzas (Kurnin Alojzy). 


164. Kušelevskis Antonis (Kuszelewski Antoni). 

1922 metų liepos 24 d. 
Pirmadienis 


Julekas Komorovskis man papasakojo naujieną, kuri mane verčia ne- 
rimauti ir per naktis nemiegoti. Naujiena tokia: į Bagdoniškį atvyko 
Marynios sūnus Steponas Romeris — išgama ir mūsų giminės gėda. 
Nesugebu net rasti žodžių, „išgama nr. 2“, taip jį amžiną atilsį Papa 
vadino. Toks išgama daugelį kity išgamų aplenkė savo sumanumu. 
Aplenkė ir savo pirmtaką „išgamą nr. 1“, kuris yra, o tikriau buvo 
jo bendravardis Steponas Rómeris'5, Boleslavo ir Elžbietos Rómery- 
tes sūnus. Nomen - omen. Šie du Steponai Rómeriai, priklausantys 
maždaug tai pat kartai (vyresniajam Steponui, Boleslavo ir Elžbietos 
sūnui, dabar 41 metai, o jaunesniajam Steponui, Vitoldo ir Marijos 
sūnui, 24 metai). Abu turi tokį pat dvigubą vardą, „Steponas Jurgis“ 
(taip gražiai buvo pagerbtas mūsų XVIII a. prosenelis Steponas Jur- 
gis Rómeris!). Abu Steponus pagimdė Rómerytćs ir abu vieninteliai 
giminėje nuėjo gėdos keliu. Vis dėlto Marynios sūnus sumušė visus 
rekordus. Žinia, jog Steponas Rómeris atvyko į Bagdoniškį, man yra 
tokia nemaloni, kad nenoriu apie ją net galvoti. Jo buvimas man visą 
Bagdoniškio vaizdinį gadina, visus prisiminimus apkartina. Nenoriu 
jau apie tai rašyti. 


Steponas Romeris, Stefusis 
Vakare universiteto salėje įvyko Vilniaus jubiliejinio komiteto (Stefan Römer, Stefuś) 1925 m 
Nuotrauka iš Stefanijos Romer 
albumo. 


posėdis. Dalyvavo 7 komiteto nariai: Matulionis, Žemaitis, gen. Na- 
gevičius, Mykolas Biržiška, Sleževičius, Karabačius ir aš. Daugiausiai 
diskutavome apie organizacinius komiteto klausimus, o galutinį įkū- 
rimą atidėjome iki rugsėjo. Kol kas išrinkome tik mažą vykdomąją komisiją, kurią 
sudarė Matulionis, Žemaitis, Nagevičius ir Biržiška. Kalbėjome apie komiteto narių 
bendradarbiavimą ir jų didinimą. Nutarėme į komitetą įtraukti Janulaitį, Smeto- 
ną ir Voldemarą. Be to, nusprendėme kreiptis į atitinkamas institucijas ir draugijas 
ir pakviesti jas deleguoti savo narius į jubiliejinį komitetą: lietuviškąjį universitetą 
Kaune, Vilniuje gyvuojančią Lietuvių mokslo draugiją, lenkų Mokslo bičiulių drau- 
giją, redakciją Przegląd Wilenski Vilniuje. Šis leidinys vienija Lietuvos lenkus, ka- 
tegoriškai pasisakančius už Lietuvos valstybingumą ir sostinę Vilniuje. Nutareme 
kreiptis į Vilniuje veikiantį Baltarusių tautinį komitetą, dar į kažkokią žydų mokslo 


165. Romeris Steponas (Rómer Stefan; 1881-1935), Boleslavo Rómerio, Vladikiškių dvaro (dabar Kaišiado- 
rių r.) paveldėtojo, ir Elžbietos Rómerytćs sūnus (1859-1934). 

draugiją ir Vygodskio!““ žydų grupę. Iš visų konkrečių jubiliejinės programos punk- 
tų aptarėme tik vieną, pasiūlytą Nagevičiaus, dėl nedidukės brošiūros apie Vilnių 
spausdinimo. Joje turėtų būti aprašytas Vilniaus vaidmuo Lietuvos istorijoje. Karei- 
viai skaitytų brošiūrą Karo muziejaus lankytojams. Ji turėtų būti kareiviams ir da- 
lijama. Šį rudenį kaip tik visi kariuomenės daliniai turi būti deleguojami aplankyti 
Karo muziejų. 


1922 metų liepos 25 d. 
Antradienis 


Vis galvoju ir galvoju apie Stepono Romerio atvykimą į Bagdoniškį. Marynia yra 
jo motina ir kaskart vis patiki, kad Steponas pasikeis. Paprasčiausiai motiniškai jo 
gailisi. Pažįsta jį kaip nuluptą, jaučia ir supranta visus jo nusikaltimus, vos sūnelis 
pasirodo - suminkštėja ir iš naujo pasiryžta jam atleisti. Vaikinas nė kiek negal- 
vodamas apie motiną, sudėtingiausiu laiku pavogė jos pinigus, kad turėtų už ką 
lėbauti. Prisidengęs karine tarnyba žandarmerijoje apvogė valstybės iždą, privačius 
asmenis. Jis aferistas, banditas, melagis ir cinikas, bet vis tiek sugeba pavergti moti- 
nos širdį ir sulaukti Marynios malonės. 

Toleruodama šią išgamą, Marynia labai nusikalsta ne tik kitiems žmonėms, bet 
ir sūnui daro meškos paslaugą. Vienintelis balzamas tokiai apnuodytai sielai būtų 
kokia nors bausmė, susijusi su kančia. Marynia privalėtų ne tik jo artyn neprisileisti, 
bet ir daryti viską, kad sūnus patektų teisėsaugos akiratin. Kol kas dar nesulaukiau 
laiško iš Bagdoniškio su informacija, kad Steponas atvažiuoja, tad nežinau, kokį pre- 
tekstą suradęs jis atsirado dvare. Galbūt taip apsivogė ar dar ko nors prisidirbo kito- 
je užkardos pusėje tarnaudamas lenkams, kad turėjo bėgti nuo bausmės. Gal atvyko 
kaip judas - šnipas. O gal ir viena, ir kita plius dar trečias tikslas - gauti kokios nors 
naudos iš Bagdoniškio ir apvogti Marynią. Tiesos niekada nesužinosime, nes kito 
tokio etatinio melagio ir aferisto visame pasaulyje nė su žiburiu nerastume. Manau, 


166. Vygodskis Jakubas (Wygodzki Jakub; 1857-1942), medicinos daktaras, Vilniaus ligoninių vyr. gydy- 
tojas, žydų savivaldos ir demokratijos veikėjas, prieš karą susijęs su rusų kadetų partija. 1918 m. lapkričio 
11-1918 m. gruodžio 26 d. I Augustino Voldemaro Ministrų kabineto ministras be portfelio žydų reikalams, 
organizavo žydų savivaldą. 1918 m. gruodžio 26-1919 m. sausio 5 d. II Mykolo Sleževičiaus Ministrų kabi- 
neto ministras be portfelio žydų reikalams. Kai Raudonoji armija užėmė Vilnių, o vyriausybė (ji dirbo iki 
kovo 5 d.) persikėlė į Kauną, liko Vilniuje. 1919 m. sausio mėn. Vinco Kapsuko vyriausybės suimtas Vilniuje, 
bet po kelių dienų paleistas. Vilniuje organizavo mokyklas hebrajų ir jidiš kalbomis. Ilgametis Vilniaus 
sionistų organizacijos pirmininkas, Vilniaus žydų bendruomenės valdybos pirmininkas, Vilniaus miesto 
savivaldybės tarybos narys. 1922 m. išrinktas atstovu į Lenkijos seimą. Bendradarbiavo spaudoje, parašė 
knygų. 1941 m. rugpjūčio mėn. vokiečių okupacinė valdžia suėmė ir perdavė gestapui, kalintas Lukiškių 
kalėjime Vilniuje, nužudytas 1942 m. 

jeigu jis ketintų pasilikti Bagdoniškyje ir Marynia jam leistų, aš ir Elvyra privalėtu- 
me sugalvoti kokį nors būdą izoliuoti šitą išperą nuo Marynios ir bent jau savo turto 
dalis apsaugoti nuo nenaudėlio. Ne tam Maryniai pusiau už dyką išnuomojau savo 
dalį, kad Steponas galėtų iš jos maitintis. Vieną dieną jis Marynią pražudys — tiek 
savo veiksmais, tiek politine kompromitacija ir materialiomis pasekmėmis. Jeigu 
vietos žvalgyba susigaudys, kad jis tarnavo lenkų kariuomenėje ir žandarmerijoje — 
tai sužinoti nėra sunku, kadangi tarnyba veikia nuo Lenkijos ir Lietuvos karo, o 
Steponas tarnavo Vilniaus krašte Želigovskio laikais, — tad jis turėtų būti patrauktas 
baudžiamojon atsakomybėn (jeigu dar nepaaiškės, kad šnipinėjo). Pagal galiojan- 
čius agrarinės reformos įstatymus už tai gali būti konfiskuota asmens žemės valda, 
jeigu ją turi, arba žemės dalis, priklausanti tėvams, kuri jam priklauso paveldėjimo 
teise. Tik kad Steponas turi laimę sausas iš kiekvienos balos išlipti. Vis dėlto klausi- 
mas, ar jam ir šį sykį čia būnant pavyks. Marynios laukia, manau, tokia perspekty- 
va: sūnus ją apvogs arba įvels į kitokias manipuliacijas, sukompromituos politiškai ir 
galbūt pasmerks dalies turto konfiskavimui. Ką jau kalbėti apie tai, kad jo buvimas 
nuolatos erzins Elvyrą ir užtrauks gėdą visam Bagdoniškiui. Kodėl Marynia negali 
jo kartą ir visiems laikams išvaryti iš savo namų ir širdies. Už ką mus, Dieve, baudi 
šitais Steponais! Tai bausmė ir nelaimė. Didžiulė gėda. Užkratas, stipresnis už rau- 
pus. Matyt, kaltė turi būti didžiulė, kad skirta tokia griežta bausmė. Vis dėlto ma- 
nau, kad Marynios silpnumas, nuolankumas sūnui ir yra tai, dėl ko bausmė teisinga, 
o tikroji motinos meilė ir sąžinė turėtų Marynią paskatinti su sūnumi elgtis visiškai 
priešingai. Toleruodama išgamos elgesį Marynia tik sustiprina niekingą jo prigimtį. 
Šitas niekšas yra toks begėdis, kad absoliučiai jokios gėdos nejaučia ir nedvejodamas 
atsibeldžia į motinos ir Elvyros namus. 


1922 metų liepos 26 d. 
Trečiadienis 


Kažkokia bjauri purvo banga mane užliejo: Bagdoniškyje tas purvas yra Steponas 
Rómeris. Vien mintis apie jį man daro Bagdoniškį nemielą. Čia, Kaune, mano bute, 
pasirodė kitoks purvas - tarnaitė Jadzė Čepaitė esanti vagilė, sistemingai iš manęs 
vogusi apatinius drabužius ir baltinius. Vakar visai netyčia paaiškėjo. 

Taigi, jau kurį laiką pastebėjau, kad kažin kodėl man vis trūksta apatinių drabu- 
žių ir kai prašydavau Jadzės duoti jų pakeitimui, išgirsdavau, kad nėra švarių, arba 
gaudavau kažkokius apdriskusius, skylėtus ir tik kartais — vis rečiau ir rečiau — ge- 
resnės kokybės. Labai nustebau, nes maniau, kad per greitai drabužiai susidėvi. Vis 
dėlto neįtariau Jadzės, maniau ir kaltinau nekokybiškus daiktus. Žinojau, kad Jadzė 

nėra labai jau sąžininga ir gali nuvogti kokį gardesnį kąsnelį, kad yra gobśi, netvar- 
kinga, meluoja, turi įvairių paslapčių ir ką nors slepia. Pastaruoju metu jau kelis 
kartus mačiau, kad praradau daiktų dėl jos netvarkingumo, bet pati niekada ne- 
prisipažindavo. Taip pat pastebėjau, kad Jadzė turi kažkokių slaptų reikalų su Żyde, 
parduotuvės, esančios kitame name, savininke - stebėjausi, kas tarp jų gali būti ben- 
dra. Tad dėl minėtųjų ir kitų priežasčių pradėjau Jadze nepasitikėti ir kai kuriuos 
daiktus laikyti użrakintus, be to, atėmiau iš jos raktą sandėliuko, kuriame laikėme 
malkas. Vis dėlto nemaniau, kad mano daiktus vagia, o vėliau juos parduoda. Visai 
netyčia vakar prisiruošiau patikrinti apatinius drabužius. Neturėjau tikslo Jadzės 
kontroliuoti. Tuo metu, kai ji išlygino išskalbtus mano drabužius, paaiškėjo, kad ne- 
turiu nė vienų naujų ir geros kokybės. Visi kažkur pradingo. Liko vien suplyšę ir vos 
ant kūno besilaikantys baltiniai, tarsi būčiau koks valkata skarmalius. Dar dingo 
visi, išskyrus vienus, marškiniai, kuriuos pernai ir šiemet nusipirkau, devyni geriau- 
si rankšluosčiai, tokie nauji ir minkštučiai, visos gerosios pamautės, geresnės nosi- 
nės, dvi geriausios paklodės, net kelios apykaklės. Dėl vagysčių praradau keliolika 
tūkstančių markių. Jadzė visa tai žinojo, bet man nieko nesakė. Faktas - ji iš manęs 
daiktus vogė nuolat, aš gaudavau vis prastesnius ir prastesnius drabužius. Daugiau 
niekas jų pavogti ir negalėjo, nes apatiniai drabužiai buvo laikomi lagamine arba 
maiše ir dingo tik geriausieji. Net jei daryčiau prielaidą, kad kas nors svetimas įslin- 
ko į mano butą, kol manęs ir Jadzės nebuvo, o tai sunkiai tikėtina - bendros sienos 
su kaimynais yra tokios plonos, kad visi būtų pastebėję ar išgirdę po mano butą 
vaikštant svetimą žmogų, — vagis pirmiausia būtų pasiėmęs tuos drabužius, kurie 
sudėti arčiausiai durų, bet ne traukęs iš lagamino vertingiausius daiktus. Jadzės kal- 
tę įrodo tylėjimas ir pakišinėjimas vis prastesnių drabužių. Dabar man teks Jadzę 
išsiųsti namo, o rugpjūtį iš Bagdoniškio atsivežti naują tarnaitę. Praradimas didelis, 
tačiau už jį bjauresnis jausmas, kad mano namuose tiek purvo. 

Pagaliau gavau laišką iš Bagdoniškio. Marynia nedaugžodžiauja dėl Stepono at- 
vykimo, tačiau patvirtina, kad jis atvažiavo „visam laikui“! Esu beveik tikras: Stepo- 
nas atbėgo į Bagdoniškį, nes lenkų pusėje buvo sučiuptas darant kažkokį nusikalti- 
mą. Tad dabar Bagdoniškį apnuodijo šito išgamos buvimas. Net neabejoju, netru- 
kus sulauksime ir daugiau niekšingų jo darbelių. 


1922 metų liepos 27 d. 
Ketvirtadienis 
Užvakar pas Sleževičių įvyko mano sukviestas mūsų Glaudžiosios sąjungos, o tiks- 


liau Lietuvos Didžiųjų Rytų prezidiumo posėdis. Iki šiol pavadinimo neviešinau 

net dienoraštyje, bet dabar manau, kad galiu jį čia įrašyti. Posėdyje dalyvavome aš, 
Sleževičius ir Kairys. Mykolas Biržiška neatvyko. Aptarinėjome Lietuvos Didžiųjų 
Rytų galimybes tapti Tarptautinės masonų sąjungos nare (Association Maconnigue 
Internationale“?); ji buvo įsteigta praėjusių metų spalį Ženevoje vykstant tarptauti- 
niam masonų konventui. Sąjungą įkūrė Niujorko, Prancūzijos, Vienos, Bulgarijos 
Didžiosios ložės, Šveicarijos „Alpina“ ir Prancūzijos, Olandijos, Belgijos, Italijos, 
Portugalijos ir Turkijos Didieji Rytai (Anglijos ir Vokietijos tarp steigėjų nėra, vis 
dėlto šioje Sąjungoje, be nugalėtojų grupės ir neutralių tautų, yra ir nugalėtosios 
tautos — Bulgarija, Turkija, Austrija. Nėra nei Lenkijos, nei kurios nors kitos nau- 
jos šalies). Atrodo, teisėtai galėtume pasiprašyti priimami į Sąjungą, nes tikslai ir 
principai, apibrėžti mūsų statute, visiškai atitinka Sąjungos principų deklaraciją 
(Declaration de Principes), kurioje pabrėžiama, kad vienintelė sąlyga įstoti į Sąjungą 
kurios nors tautos laisviesiems mūrininkams yra Deklaracijos principų paisymas. 
Kiekviena laisvųjų mūrininkų organizacija, stojanti į Sąjungą, išlaiko visišką ne- 
priklausomybę („souverainetė“), savo individualų būdą („son caractėre propre“) ir 
turi tokius ritualo įstatus, kokie jiems patinka („ses prėfėnces ritućliques"). Niekam 
niekas nėra iš viršaus primetama: Sąjunga sudaryta federacijos pagrindais. Tad nors 
mūsų simbolių ir ritualų sistema, sumažinta iki minimumo, toli gražu neprimena 
populiariųjų tradicinių Vakarų laisvųjų mūrininkų ritualų ir eilinis Vakarų maso- 
nas mūsų posėdžiuose neatpažintų ložės, tai negali būti kliūtis mums įstoti į Sąjungą. 
Galų gale mūsų Glaudžioji sąjunga nėra kokios nors veikėjų grupelės improvizacija. 
Sąjungą sušaukė ir įkūrė broliai, kurie kitados buvo teisėtai priimti į Rusijos Tautų 
Didžiųjų Rytų ložes. Atrodo, kad 1912 metais Rusijos Tautų Didieji Rytai teisėtai pa- 
keitė vardą Rusijos Didžiųjų Rytų, kuriuos 1910 metais inicijavo Prancūzijos Didie- 
ji Rytai. Taigi Lietuvos Didžiuosius Rytus, suskilus buvusiai organizacijai, kartu su 
suskilusia Rusijos valstybe įkūrė teisėti masonų broliai. Mūsų prezidiumas pritaria 
stojimui į Sąjungą ir nusprendė, kad tai negali būti vien prezidiumo sprendimas, kol 
tokio sprendimo nepriims ložės nariai. Aš prezidiumui pateikiau brolio Kacenelen- 


bogeno!*š 


išvadas dėl mūsų legalios ir viešos (aišku, neparodant jos priklausymo nuo 
mūsų) „Kultūros“ klubo arba draugijos, kuri plėtotų švietimo ir kultūrinę veiklą, bet 
nebūtų susijusi su jokia partija. Veikla vienytų tai, kas sieja pažangias partijas ir sro- 


ves ir kas yra visos masonų veiklos esmė. Ypatingas dėmesys būtų skirtas planingai 


167. Association Maęonnique Internationale įkurta 1921 m. spalio 21 d. padedant JAV ložėms pagal Tautų 
Lygos pavyzdį. Tęsė Šveicarijos biuro veiklą. 

168. Kacenelenbogenas Uria (1885-1980), žydų rašytojas, vertėjas, žurnalistas, leidėjas, gyveno Kaune 
ir Panevėžyje (1919-1922), emigravo į Kanadą (1927). Toronte (1930) ir Čikagoje (1935) išleido lietuvių ir 
latvių liaudies dainų rinkinį The Daina, an Anthology of Lithuanian and Latvian Folk-Songs, kartu su 
A. Golšmidtu leido jidiš kalba leidinį Litė (Lietuva; 1930-1935). 

veiklai su jaunimu, bendravimui tarptautiniu mastu, brošiūrų, knygų, mokslinių 
leidinių ir laisvo mąstymo (asmeniškai pabrėžiu, kad laisvo mąstymo netapatinu su 
Dievo neigimu) leidyba. Vis dėlto nelengva sukurti tokią instituciją — didžiausia prob- 
lema: lėšų trūkumas, didelis brolių užimtumas kita veikla, kuri juos taip įtraukusi, 
kad nelieka laiko ir energijos naujosioms iniciatyvoms. Kairys iš principo palankiai 
vertina tokią idėją, o Sleževičius mano, kad tai nepasiekiama ir dirbtina. Sleževičius 
per daug paskendęs partijos veikloje, užsiėmęs asmenine politine karjera ir advokato 
uždarbiu, pasidarė abejingas viskam, kas netelpa į šias tris veiklas. Galbūt jam toks 
darbas net nėra įdomus ir apskritai jį apakino partinės spekuliacijos, kurios iš tiesų 
yra asmeninių ambicijų spekuliacija - bent jau tai pasakytina apie Sleževičių. 


1922 mety liepos 28 d. 
Penktadienis 


Šiandien didžioji Lietuvos diena. Jungtinės Amerikos Valstijos pripažino Lietuvą 
de jure be išlygų ir apie tai jau pranešė Lietuvos vyriausybei oficialiu raštu. Todėl ši 
diena virto švente, gatvėse trykšta nesuvaidintas entuziazmas, didžiulis džiaugsmas 
ir užsidegimas. Kai apie pietus žinia pasklido po visą miestą, ji garsiai tarsi aido 
nešama skambėjo gatvėse, o namai pasipuošė tautinėmis vėliavėlėmis. Institucijose 
ir įstaigose buvo nutrauktas darbas, parduotuvės uždarytos. Po pietų kariuomenės 
orkestras žygiavo Laisvės alėja, o Karo muziejaus sodelyje įvyko šventė, jamżinanti 
šį įvykį - grojo trimitininkai, invalidai pagerbė Żuvusiuosius už laisvę, o Laisvės 
varpas skambėjo laisvės garbei. Susirinko minios žmonių, buvo sakomos prakalbos, 
vyko mitingas, virš miesto pasirodymus surengė lėktuvai, o laiminga minia patrau- 
kė link Amerikos konsulato. 

Kodėl kilo toks džiaugsmas? Juk aktas yra labiau simboliškas, Lietuvos nepri- 
klausomybė jau yra faktas — pati šalis išsikovojo nepriklausomybę ir nepriklauso 
nuo to, pripažinta ji ar ne, - faktas rodo tautos valią, nes Amerika mažiau nei bet 
kuri kita didžioji šalis gali Lietuvą remti, jeigu į jos nepriklausomybę būtų pasikė- 
sinta. Tad kodėl? Lietuvio sąmonė visiškai teisingai įžvelgė kai ką daugiau, nei iš 
pirmo žvilgsnio galima įžvelgti. Lietuvis pajuto tai ir ėmė džiaugtis didžiule Naujojo 
pasaulio demokratija. Pirmasis pripažinimas atskriejo iš didžiosios valstybės, lai- 
minčios karuose. Tuo laiku, kai kitas naujas Baltijos valstybes - Latviją ir Estiją (o ką 
kalbėti apie naujas valstybes, kurios buvo įtrauktos į Versalio sutarties sąjunginin- 
kių sąrašą, pavyzdžiui, Lenkija ar Čekija) - jau seniai didžiosios Antantės valstybės 
buvo pripažinusios de jure, Lietuvą pripažino tik de facto, vadinasi, nelegalizuota 
tarptautiniu mastu. Lietuvai šis faktas buvo skausmingas. Tokios paliatyvos, kaip 

Lietuvos tapimas Tautų Lygos nare ir mažesnių valstybių pripažinimas, nesutei- 
kė visiško pasitenkinimo. Na, kai Amerika, kurios galingas balsas turi milžinišką 
reikšmę žmonijai, pripažino Lietuvą, šalis tai suvokė kaip savo legalų egzistavimą 
tarptautinėje arenoje. Tai pirmoji priežastis. Antroji - Amerika iki šiol radikaliau 
už kitas valstybes nepripažindavo jokių faktinių valstybių, susikūrusių buvusioje 
senosios Rusijos teritorijoje, ir teigdavo, kad jų savarankiškomis nelaikys, kol neat- 
sikurs savarankiška, teisėta ir demokratiška Rusija vietoj buvusios Sovietų Rusijos 
ir kol teisėtai Rusijos atžvilgiu nebus susikūrusios kitos valstybės buvusioje Rusijos 
teritorijoje. Dabar, kai Amerika pripažino Lietuvą (greičiausiai Latviją ir Estiją), iš 
esmės pasikeitė Lietuvos pozicija — t. y. Baltijos šalys formaliai buvo atskirtos nuo 
Rusijos ir jų problemos sprendžiamos kaip nepriklausomų valstybių, o ne kaip Ru- 
sijos elementų problemos. 

"Trečioji, bet ne mažiau svarbi priežastis, kodėl amerikiečių pripažinimas lie- 
tuviams sukėlė tiek džiaugsmo, — tai įvyko kaip tik dabar, kai sąjungininkės, t. y. 
Prancūzija, Anglija, Italija ir Japonija, apsisprendė pripažinti Lietuvą de jure su są- 
lyga, kad šioji be jokių išlygų Nemuną pripažins tarptautine upe. Teiginys nesukelia 
radikalaus pasipriešinimo Lietuvoje, tačiau atsižvelgiant į faktą, kad Nemuno aukš- 
tupys teka per ginčytinas Gardino ir Vilniaus žemes, ir sutikus su teiginiu, gali tekti 
atverti Nemuną Lenkijai. Tai gali būti ir pinklės: pripažinusi Nemuną tarptautine 
upe Lietuva gali pripažinti, kad Lenkija teisėtai užėmė ginčytinas su Lietuva žemes. 
Lietuva, draskoma abejonių dėl šios tezės, kurią iškėlė šalys sąjungininkės, jaučiasi 
pasimetusi, o didžioji Amerikos Respublika ją pripažįsta be jokių išlygų ir nekelia 
jokių reikalavimų - tiesiog pripažįsta jos teisę egzistuoti. Lietuvai tai paprasto ir 
švaraus teisingumo aktas, nesuteptas jokių spekuliacijų, kuriomis vadovaujasi Eu- 
ropos didžiosios valstybės, o kartu tai aktas, kuris dabar ją labai sustiprina tarptau- 
tiniu atžvilgiu sprendžiant minėtąją dilemą. 


1922 metų liepos 29 d. 
Šeštadienis 


Šiandien Tribunole vyko teismo posėdžiai. Buvo nagrinėjamos Karo teismo nuos- 
prendžių apeliacinės (vadinasi, politinės) ir apygardos teismų bylos. Šiandien, kaip 
ir daugelį kartų anksčiau, turėjau progos gėrėtis mūsų pirmininku Kriščiukaičiu, 
kuris yra ne tik geras teisininkas, bet ir puikus teisėjas — visada teisingas, niekada 
nesivadovauja asmeninėmis simpatijomis ar antipatijomis arba savo patriotizmu, 
nors jis iš tiesų didis valstybininkas ir karštas savo šalies patriotas. Tribunolo pir- 
mininkas Kriščiukaitis yra lankstus ir jam rūpi ne tik šalies interesai, bet ir politinės 

valdžios oportunizmas, tačiau teisėjas Kriščiukaitis pakyla iki švarios tarnystės tei- 
singumui ir yra nepakeičiamas. Visuomet pastebėdavau šią jo savybę, pastebėjau ją 
ir šiandien, kai buvo nagrinėjama lenkų legionieriaus iš Lietuvos byla. Kaltinamasis 
pernai atvyko atostogų ir buvo suimtas. Karo teismas panaikino kaltinimą įstojus 
į priešo armiją, motyvuodamas tuo, kad į lenkų kariuomenę jis įstojo 1918 metais, 
kai šioji dar nebuvo Lietuvos priešė; teismas, pamatęs kaltinamojo dokumentuose, 
kad jis lenkų kariuomenėje buvo „ryšininkas“, padarė išvadas: į Lietuvą atvyko tu- 
rėdamas tikslą šnipinėti ir nuteisė už šnipinėjimą, o tiksliau - už bandymą šnipinėti. 
Reikėjo matyti, su kokia jėga ir kokiais teisiniais argumentais oponavo Kriščiukai- 
tis per teisėjų posėdį Tribunole karo teismo atstovui - teisininkui Vimeriui'“?. Jis 
kalbėjo, kad nei faktas, jog asmuo gali būti įtartinas ar nesaugus, arba kad galimai 
jis turėjo kėslų šnipinėti — jeigu išties dėl to čia atvyko, — negali būti pagrindas jj 
nuteisti, to reikalavo Vimeris, kai neliko vilties nuteisti — atiduoti bylą papildyti 
dėl galimo šnipinėjimo, kadangi tardymo ir teismo medžiagoje neišryškėjo joks 
kaltinamojo veiksmas šia linkme. Kriščiukaitis reikalavo absoliutaus kaltinamojo 
išteisinimo, nepaisant jokių politinių motyvų ir įtarimų. Aš, savaime aišku, pri- 
tariau pirmininko nuomonei. Nors Kriščiukaičio 
tezės yra elementarios, tačiau teisėjai labai dažnai 
jas pamiršta, ypač nagrinėdami politines baudžia- 
mąsias bylas, kai teisėjai pasiduoda savo įsitikini- 
mams arba dedasi aistringais valstybės ir esamos 
santvarkos sergėtojais. Kriščiukaitis yra aistringas 
Lietuvos valstybės patriotas, bet tai nė kiek netruk- 
do jam būti visiškai švariam teisėjui. O, kad tokių 
teisininkų teisėjų būtų kuo daugiau! Atrodo, Lietu- 
voje nėra tinkamesnio aukščiausiosios teisinės ins- 
titucijos pirmininko už Kriščiukaitį. Suprantama, 
taip mąstau ne tik dėl šiandienos epizodo ir ne dėl 
jo darau tokias išvadas. 

Užvakar mačiau Elizką Komorovską, kuri po 
dvejų metų gydymosi užsienyje (daugiausia Bava- 
rijos Alpėse) grįžta su Zitka”? į Kavoliškį. Ji labai 


Komorowska Zofija 1907 m. „Zitka (Zosia) Komorowska w r. 1907“ 
Mykolo Pijaus Romerio įrašas. Nuotrauka iš Stefanijos Romer albumo. 


169. Vimeris Emilis (1885-1974), Kariuomenės teismo prokuroras, brigados generolas. 


170. Komorovska Zofija, Zitka, Zygmunto ir Elizos, Mykolo Pijaus Paskalio Rėmerio sesers, dukra. 

patenkinta kelione ir atrodo itin gerai. Įdomiai Elizka prasisuko - kelionei buvo 
sukaupusi dolerių, bet, pasirodo, nekainuos nė dolerio. Maža to, dolerių neprarado, 
kelionės metu augo jų kursas, o atmetus visas kelionės išlaidas, liko ta pati suma. 
Dolerius ji padėjo kažkokiame Vokietijos banke ir juos užstačiusi pasiskolino Vo- 
kietijos markių, kuriomis apmokėjo kelionės išlaidas. Dabar markes sugrąžins ir 
atsiims dolerius, kurių kursas per du mėnesius paaugo daugiau, negu ji išleido. Tad 
Elizka keliavo ne už savo dolerius, o už jų kurso prieaugį, kurio neišnaudojo, ir iš 
kelionės grįžo su tokia pat suma ir dar net turtingesnė, negu buvo prieš išvykdama. 


1922 metų liepos 30 d. 
Sekmadienis 


Už dolerį jau mokama 600 markių. Egzistuoti vis sunkiau ir sunkiau. Mums šiek 
tiek pakėlė atlyginimą - būtent pagrindinį atlyginimą padidino 25 % ir dar gavome 
100 96 brangmečio priedą, tad vietoj 5000 markių gausiu 6600 markių. Kas iš to, 
kai tas „padidėjęs“ atlygis ne tik nepasivys pernykščio atlyginimo, kuris piniginiais 
vienetais matuojant buvo tris kartus mažesnis, bet ir neprilygs praėjusio mėnesio 
5000 markių. Rugpjūtį turi vėl padidėti atlyginimas, tačiau visa tai tik paliatyvos, 
apskaičiuotos galbūt taip, kad sudarytų didėjimo vaizdą. Tai jau primena išmal- 
dą, nes mes už savo darbą gauname ne didesnį atlygį, o sistemingai mažesnį. Kas 
žino, ar planuojama sava lietuviška valiuta, priklausoma nuo realios aukso valiutos 
(„muštinis“"!, kurio verte 100 markių, arba „auksiniy *2, ir prilygs 0,3 gramams 
grynojo aukso), o realizuojama emisinio banko banknotais, sugebėtų stabilizuo- 
ti Lietuvos valiutos sistemą. Nors projekte numatomas visiškas emisijos padengi- 
mas (1/3 auksu, arba doleriais, ir 2/3 banko portfelio vertybiniu efektu), tačiau kas 
žino, ar visa tai įmanoma įgyvendinti. Visa reforma, nors programa jau pateikta 
Seimui, dar, berods, „šakėmis ant vandens rašyta“. Sleževičius pasakojo, o jis gerai 


171. M. Rómeris taip vadino projektuojamą piniginį vienetą, turėdamas galvoje, kad 1918 m. atgavus ne- 
priklausomybę Lietuva norėjo įsivesti savo valiutą. Ministrų kabineto posėdyje 1919 m. rugpjūčio 12 d. 
naują piniginį vienetą buvo nutarta pavadinti muštiniu, o jo šimtąją dalį auksinu. Posėdyje svarstyti pi- 
nigų formato, spalvų, vandenženklių ir apipavidalinimo klausimai. Ketinta leisti 9 nominalų popierinius 
pinigus — 1/2, 1, 5, 10, 25, 50, 100, 500 ir 1000 muštinių, ornamentuotų lietuviškų juostų raštais, su ūkio, 
gamtos vaizdais ir Vyčio vandenženkliu. Pinigų projektus turėjo parengti dailininkai A. Žmuidzinavičius 
ir A. Galdikas. Spausdinti naujus banknotus manyta Švedijoje. Finansų ministras J. Vileišis numatė muš- 
tinį auksu prilyginti prancūzų frankui, t. y. 0,322 g grynojo aukso. Pusė apyvartos banknotų turėjo būti 
padengta auksui lygiaverte valiuta (tikėtasi gauti 10 mln. svarų paskolą Anglijoje), kita pusė - įvairiomis 
vertybėmis: vekseliais, užstatais ir pan. Tačiau planams nebuvo lemta išsipildyti, ir nacionalinės valiutos 
įvedimas nukeltas dar trejus metus. 


172. Auksinas. 

informuotas, kad vyriausybė ir Seime dominuojanti Krikščionių demokratų partija 
iš tiesų negeidžia nei lietuviškos valiutos, nei emisinio banko, tačiau vaidina, kad 
yra pasirengę tai daryti. Programą sukūrė, bet dirbti neskuba ir stengiasi atitolinti 
momentą, kada teks atsisveikinti su Vokietijos marke. Pasak Sleževičiaus, Lietuvos 
finansų magnatas, kunigas ir bankininkas Vailokaitis*3 nenori savo šalies valiutos, 
nes jis, didžiulis spekuliantas, turi kažkokį biznį Vokietijos markėmis ir jam nenau- 
dinga jų atsisakyti. Vailokaitis finansuoja tiek valstybę, tiek valdančiąją Krikščionių 
demokratų partiją, tad visi „sėdime“ jo kišenėje ir priversti paisyti jo spekuliacijų 
ir valios. Lietuvos finansinis didikas Vailokaitis šiandien faktiškai vadovauja visai 
valstybei. Prieš rinkimus krikščionims demokratams jo reikia dar labiau nei bet 
kada, nes galinga finansinė pagalba yra pagrindinis sėkmės garantas. Gerai nežinau 
visų Vailokaičio finansinių politinių machinacijų veikimo principo, bet neabejoju: 
šioje srityje yra labai daug įdomių ir drastiškų momentų. Vailokaitis susijęs net su 
skandalinga Purickio”4 spekuliacijos istorija. Ypatingų bylų tardytojas Toliušis davė 
man paskaityti savo itin tiksliai motyvuotą sprendimą apskųsti teismui Purickį. 
Čia yra keli tinkamai sudėlioti kaltinimai šiam asmeniui: vienas labai kuklus — dėl 
piktnaudžiavimo valdžia siekiant pasipelnyti, antrasis skamba blogiau - dėl sukčia- 
vimo pasisavinus 11 milijonų markių iš valstybės. Vis dėlto kas žino, ar pirmame 
kaltinime iš esmės nėra labiau skandalingų faktų nei antrajame, nes kalbama apie 
sistemingą ir organizuotą visos valdžios aparato, ypač tarnybinio diplomatinio, lėšų 
didžiulei pono ministro spekuliacijai ir dar kelių asmenų grupei, tarp kurių, atrodo, 
atsidūrė ir Vailokaitis. Be to, spekuliacija pati savaime yra purvina. Purickis dėl an- 
tro kaltinimo gali kaip nors išsisukti pasakodamas apie sąskaitų neatitikimą ir pa- 
keisti visą sumą. Tačiau pirmas kaltinimas teismo procese atskleis tokį purvą, tokį 
amoralumo ir korupcijos skandalą, kad neįmanoma bus sukompromituoti ne tik 
žmogaus (Purickio), bet ir kitų susijusių asmenų, partijos (krikščionių demokratų), 
kuri šį žmogų pagimdė ir rodė jam pasitikėjimą ir kuri tokią sistemą tiek toleravo, 
tiek leido jam naudotis įvairiomis prievolėmis. Nereikia stebėtis, kad valdančioji 
Seimo dauguma, arba krikščionys demokratai, stengiasi sutrukdyti teismo aparato 
veiklą, kad nebūtų „sprogimo“ prasidėjus bylai ir nekiltų viešas skandalas. Jie nori 
kaip nors „pratempti“ bent iki Seimo rinkimų. 


173. Vailokaitis Juozas (1880-1955), Lietuvos politikos ir visuomenės veikėjas, Romos katalikų kunigas, lei- 
dėjas, verslininkas, bankininkas. Seimuose priklausė Lietuvos krikščionių demokratų partijos frakcijai. 
174. Purickis Juozas (1883-1934), Lietuvos diplomatas, žurnalistas, publicistas, visuomenės veikėjas. 1921 m. 
vadinamojoje „Sacharino byloje“ buvo apkaltintas spekuliacija, nelegaliai supirkinėjęs meno vertybes, iš 
pareigų turėjo pasitraukti ir jas užleido Petrui Klimui. 1925 m. vasario mėn. Vyriausiasis Tribunolas J. Pu- 
rickį išteisino. 

1922 metų liepos 31 d. 
Pirmadienis 


"Toliau reikia vargti su Bagdoniškio istorija. 

1809 metais, per šv. Jurgį, Bagdoniškis, kuris tada teisėtai priklausė Rómeriams 
nuo 1786-ųjų, faktiškai ir galutinai jiems atitenka. Tai padaryti pavyksta mano pro- 
seneliui Mykolui Rómeriui, pirmojo Bagdoniśkio pirkėjo Dominyko Rómerio sū- 
nui. Dabar galime paskaičiuoti kainą, už kurią Rómeriai įsigijo Bagdoniškį, bent 
tas sumokėtas sumas, apie kurias randu įrašų savo dokumentuose. Antai Višinskiui 
už teisę į Bagdoniškį Steponas Dominykas Romeris sumokėjo 9000 Lenkijos zlo- 
tų, broliams Tomaševičiams, kad pastarieji padengtų skolą, 300 kaltinių talerių ir 
iš Koskų Mykolas Romeris išpirko užstatytąją Bagdoniškio dalį už 1100 raudonųjų 
zlotų ir 43 750 Lenkijos zlotų, iš viso: 300 talerių, 1100 raudonųjų zlotų ir 52 750 
Lenkijos zlotų. Tokią Bagdoniškio kainą Rómeriai sumokėjo nuo 1786 iki 1809 mety. 
Galbūt jie mokėjo ir daugiau (tarkime, patenkindami Polo, Daugėlų ir kitų ieški- 
nius), tačiau to mes nežinome. 

Praėjus devyneriems metams pradedama dar viena, jau paskutinė byla dėl se- 
nųjų Bagdoniśkio skolų. 1818 metais Bagdoniškio savininką Mykolą Rómeri, atsa- 
kingą ir už buvusio Vaitiekaus Višinskio skolas, į teismą paduoda kunigas Kasjanas 
Dubravskis'5, lietuvių provincijos basųjų karmelitų kunigų bylų administratorius, 
veikiantis kunigo Lukašo Turčynskio"“ ir viso Senojo Miadelio basųjų karmelitų 
vienuolyno"? kunigų susivienijimo vardu. Skunde kunigas advokatas rašo, kad šven- 
tosios atminties buvę Bagdoniškio savininkai Vaitiekus Višinskis ir Ana Višinskie- 
nė-Višinska iš Koščycų, norėdami po mirties Basųjų karmelitų bažnyčioje už savo ir 
artimųjų sielas amžinai melstis, dar 1760 metų birželio 5 dieną pasirašė „Amžinąjį 
dokumentą "š ir „prirašė tam tikrus skolos raštelius“ 16 000 Lenkijos zlotų. Gerai 
nesupratau, koks tai buvo „Amžinasis dokumentas“, nes dokumentą kunigai kar- 
melitai pateikė ne kaip teisinį ieškinį, o kaip Vaitiekaus ir Anos Višinskių „ketinimų 
įrodymą“. Kitais metais, taip rodo skundas, t. y. 1761-ujy vasario 24-ąją, Ana Višins- 
ka-Višinskienė parašo kunigui vienuolyno vyresniajam (anuomet, 1760-1761 metais, 


175. Dubravskis Kasjanas (Dubrawski Kasjan). 
176. Turčynskis Lukašas (Turczyński Łukasz). 


177. Senojo Miadelio (Mansenb) karmelitų vienuolynas aprašomuoju laikotarpiu buvo įsikūręs tarp vaiz- 
dingų Mėstro ir Naručio ežerų mažame Vilniaus pavieto Miadelio miestelyje. Vienuolyną fundavo An- 
tanas Koščycas (Antoni Koszczyc) 1754 m. Tuo pat metu buvo pašventinta ir Dievo Motinos Škaplierinės 
bažnyčia, kurioje saugomos šv. Justino relikvijos. 


178. Originale: Dokument wieczysty. 

Basųjų karmelitų vienuolyno vyresnysis buvo kunigas Ambraziejus Viśinskis”», 
Vaitiekaus brolis) ir patvirtina, kad „jos ir jos vyro nekeićiama testamento valia vie- 
nuolynui priklauso 20 000 Lenkijos zlotų“. Su tokiu tikslu šis laiškas kaip įrodymas 
parašytas. 1769 metais laiškas buvo įtrauktas į Vilniaus žemės aktus — karmelitai jį 
pridėjo prie bylos dokumentų. 1761 metų liepos 4 dieną sutuoktiniai Višinskiai, vyk- 
dydami savo sumanymą, pasirašė tariamai amžinai galiojantį dokumentą, kuriame 
Basųjų karmelitų vienuolynui užrašė 20 000 Lenkijos aukso monetų skaičiuojant 
kaltinį talerį po šešias timpas ir vieną šostaką, o timpą skaičiuojant po zlotą ir aštuo- 


nis grašius. Vėliau parašysiu apie dokumentą ir kitas bylos detales. 


1922 metų rugpjūčio 1 d. 
Antradienis 


PYCGMA OTETA BA „POEMA MEAT Šiandien 8-osios didžiųjų įvykių metinės - 
data, kuri prislėgė visą žmoniją. Prieš 8 metus 
šią dieną (1914-ųjų rugpjūčio 1-ąją) prasidėjo 
Pirmasis pasaulinis karas. Nors oficialiai jis 


pasibaigė prieš trejus metus, vis dėlto žmonija, 
o ypač čionykštė, gyvenanti Rytuose, dar jau- 
čia tiesioginius karo padarinius. Karas kaltas 


Domaati, no nynnwe HOBWXY, 


A nOAapoGyA KA Morre 
Pyccxuxd pykzakyt exioBwik! 


Tw NepHATO4OKW CHOMXŁ 


del visy misy nelaimiy, bet kartu jam esame 
dėkingi už jaunų mūsų valstybių gyvavimą, 


L] 
aońum]...... Na 2. 


Karikatūros: Rusų nuotaikos karo pradžioje; Vokiečiai veja rusus; Rusų nuotaikos karo pabaigoje. 
Reprodukcija iš: Antanas Miškinis, Lietuvos istorija atvirukuose ir fotografijose. Nuo seniausių laikų iki XX a. vidurio. Antano 
Miškinio kolekcija. Katalogas. Lietuvos nacionalinis muziejus, Vilnius, 2009, p. 95 (2.12.24-26). 


179. Višinskis Ambraziejus (Wyszyński Ambrožy). 

už išsivadavimo ugnelę ir tai, kad galime kurti visi drauge ir savarankiškai, kad 
esame laisvi. Vienas didžiausių [troškimų?]'““, apie kurį svajojome, kaip tik išsipildė 
per karą. 

Prieš kelias dienas rašiau apie didžiulį entuziazmą ir mitingus, organizuojamus, 
kai Jungtinės Amerikos Valstijos pripažino Lietuvą. Tada dar nebuvo publikuotas 
pripažinimo dokumentas, o dabar, kai skaitau jo tekstą, jaučiu besikaupiančias 
abejones. Ar šis entuziazmas ir dėkingumas nebuvo šiek tiek per ankstyvi? Pripa- 
žinimo akto tekstas nelabai aiškus, ypač viena pastraipa, skambanti taip (cituoju 
iš lietuvių į lenkų kalbą išverstą tekstą, o lietuviškasis taip pat verstas iš origina- 
lo kalbos): „Jungtinės Amerikos Valstijos nuosekliai laikosi principinės pozicijos, 
kad nenormalios sąlygos, kuriose atsidūrė Rusija, negali tapti pretekstu padalyti 
Rusijos teritoriją ir kad Estijos, Latvijos ir Lietuvos vyriausybių, kurias sukūrė ir 
išlaiko tų žemių gyventojai, pripažinimas negali būti laikomas šios principinės 
pozicijos sulaužymu“ Man tokia pastraipa yra mažų mažiausiai neaiški ir dvi- 
prasmiška. Kodėl kalbama ne apie valstybes, o jų vyriausybes? Kaip reikia inter- 
pretuoti pareiškimą, kad Lietuvos, Latvijos ir Estijos pripažinimas nepažeidžia 
Rusijos teritorinio vientisumo dezorganizuojant ją viduje? Ar pareiškimu pripa- 
žįstama nepriklausoma valstybė de jure, kaip suverenus kūrinys, ar vis dėlto tai 
tik šalies vyriausybės (lokalinćs valdžios) pripažinimas de facto? Bet kuriuo atveju 
aišku: jeigu dvigubas vertimas neiškraipė originalo kalbos, tekstą galima įvairiai 
interpretuoti ir pasidaryti išvadas, kad Baltijos valstybių suverenumas yra pripa- 
žintas, bet galima interpretuoti ir kitaip - šalies vyriausybės laikinai pripažintos 
iki tol, kol bus sąlygos visos Rusijos teritorijos vientisumui apsvarstyti. Manęs 
toks tekstas netenkina. Nežinau, ką apie jį galvoja Lietuvos seimo ir vyriausy- 
bės atstovai, paskubėję aktą laikyti visišku valstybės pripažinimu - t. y. be jokių 
išlygų. Ar šie atstovai nemato, kad tekstas nėra aiškus, ar nenori to matyti, nes 
supranta: bet kokio teksto turinį sudaro ne tik autoriaus intencijos ir jo parinkti 
žodžiai, bet ir skaitytojų interpretacijos, o ypač tų, kuriems tekstas yra skirtas? 
Gal mano nuomonė klaidinga. 

Prieš kelias dienas, liepos 27-ąją, ketvirtadienį, buvo mano dukros Celinos gim- 
tadienis. Jai sukako 12 metų. Po kelerių metų jau bus santuokai subrendusi panelė, 
o aš iki šiol nepažįstu dukros! Neturiu galimybės net susirašinėti! Net nežinau, ar 
mano dukra žino, kas jos tėvas, ar yra apie mane girdėjusi! Likimas išties žiaurus, 
gal dar rasčiau būdų susisiekti su dukra, gal tik laiškais galėčiau su ja susirašinėti — 
man tai būtų didžiulė palaima. 


180. Teksto originale trūksta žodžio. 

Mykolas Romeris Janapolėje pas Antaną Rómerj 1935 m. vasarą. Šalia: Henrykas, Jolanta, Teresa ir 
Goltkardferzų Rómeriai, nėra Kšyštofo, nes jis dar buvo mokykloje Belgijoje. Abipus Mykolo Romerio sėdi 
Andżejus Mečkovskis ir Antanas Romeris. 

Nuotrauka iš Konstancijos Romerytės albumo. 


Antra nuotraukos pusė su Mykolo Romerio įrašu: „Michał Römer z Bohdaniszek u Antoniego Rómera w 
Janapolu latem 1935 r. obok: Henryk, Jolanta, Teresa i Goltkardferzy Rómerowie, Krzysztofa niema bo 
był jeszcze w szkole w Belgi (w tyłu stoi Frzuleńa z bratem swoim), siedzą zaś z dwóch stron u Michała 
Rómera Andrzej Mieczkowski i Antoni Römer.“ 


1922 mety rugpjūčio 2 d. 
Trečiadienis 


Steigiamasis seimas vakar patvirtino paskutinius Konstitucijos projekto straipsnius. 
Nežinau, ar patvirtino Konstituciją en block, tačiau visi pavieniai Lietuvos Respu- 
blikos konstitucijos straipsniai jau patvirtinti. Jeigu kas ir liko šioje srityje nuveikti, 
tai, ko gero, tik teksto redagavimas ir en block įstatymo priėmimas (o gal ir tai jau 
padaryta — negaliu komentuoti, nežinau). Vakar Seimas baigė rengti Konstituciją, 
ta proga vakar po pietų ir šiandien po pietų buvo uždarytos parduotuvės, o namai 
papuošti tautinėmis vėliavėlėmis. Šį vakarą vyko koncertas Karo muziejuje. 
Bagdoniškio istorijos tęsinys. Kalbėjau apie bylą, kurią 1818 metais Mykolui 
Rómeriui, Bagdoniškio savininkui, iškėlė Basieji karmelitai, ir apie tariamą doku- 
mentą, kurį pasirašė Vaitiekus ir Ana Višinskiai ir perdavė savo teises į Bagdoniškį 
vienuolynui, o šis su dokumentu kreipėsi į teismą. Tame raštelyje atseit Višinskiai 
atiduoda savo teises į Bagdoniškį vienuolynui su sąlyga, kad „kas savaitę bus lai- 

komos dvejos mišios, bus išlaikomi du trimitininkai, kasmet laikomos ypatingos 
mišios, kuriose dalyvaus visi kunigai, tuo laiku esantys vienuolyne, taip pat kasmet 
bus laikomos vienos vakarinės mišios su giesmemis**:, Skolos raštelyje nurodyta 
20 000 Lenkijos zlotų suma turėjo būti išskaičiuojama iš skolininkų turimo turto 
ir iš Bagdoniškio. 1761 metų skolos raštelis turėjo 1769-aisiais būti Smolensko že- 
mės teisme įtrauktas į dokumentus. Pasak Basųjų karmelitų vyriausiojo, karmelitai 
dokumentą perdavė Dvasininkų luomo tribunolui, skysdami vėlesniuosius Bagdo- 
niškio savininkus Koskas. 1779 metų lapkričio 15 dieną jie gavo dekretą, kuriuo byla 
perduota Vilkmergės žemės teismui, o po to dėl įvairių priežasčių jie nedalyvavo 
svarstant bylą. Paskui atsirado įrašai, kad skolos raštelis buvo pamestas, o karmeli- 
tai šį faktą į Ašmenos pilies teismo aktus įtraukė 1873 metų rugpjūčio 2 dieną. Toliau 
karmelitai aiškina apie dvi šalyje siautusias revoliucijas, sutrukdžiusias jiems laikų 
reikalauti skolos, remiasi 1809 metų vasario 8 dieną Lietuvos Vilniaus departamen- 
to vyriausiajame teisme pareikštų protestu dėl skolos negrążinimo ir jį vėl kartoja. 
Dar vėliau, teisindamiesi, kad bylinėtis trukdė Austrijos ir Prūsijos karai bei 1812 
metų Napoleono invazija, remdamiesi begale įstatymų ir įvairių įstatų, reikalauja, 
kad Mykolas Romeris jiems grąžintų jau ne 20, bet 40 tūkstančių Lenkijos zlotų - į 
savo skaičiavimus jie įtraukia ir procentus, ir teismo išlaidas. 


1922 metų rugpjūčio 3 d. 
Trečiadienis 


Į Tribunolą užsuko Kalnietis. Iš tiesų jis atėjo pas Kriščiukaitį, bet sužinojęs, kad 
jo nėra, atėjo pas mane ir iškart pareiškė norįs teikti savo kandidatūrą Tribunolo 
teisėjo vietai užimti. Dabartinis Lietuvių komisijos pirmininko darbas Maskvoje 
iki taikos sutarties pasirašymo jo netenkina dėl teisinių darbo sąlygų. Netenkina 
dar ir dėl to, kad reikia gyventi Maskvoje. Tiesa sakant, toks motyvas tapti Tribu- 
nolo, aukščiausiosios teismo instancijos šalyje, teisėju nėra pakankamas. Atrodo, ne 
tik ponui Kalniečiui Maskva įkyrėjo, bet ir jo darbdaviams įkyrėjo pats Kalnietis. 
Jis manęs klausinėjo apie Tribunolo teisėjo darbo sąlygas ir galimybę čia įsidarbin- 
ti. Norėdamas jo atsikratyti atsakinėjau tik bendrais bruožais, nepasakiau nieko 
konkretaus, bet, savaime suprantama, esu kategoriškai nusiteikęs prieš jo kandi- 
datūrą ir darysiu viską, ką tik galiu, kad šis žmogus Tribunole nedirbtų. Jau geriau 


181. Originale: odprawowania w każdym tygodniu po 2 msze czytane, tudzież utrzymywania dwóch tręba- 
czów z przepisaniem ich powinności, nie mniej odprawowania jednego anniwersarza w każdym roku przez 
wszystkich księży, ile ich przy kościele staromiadziolskim znajdować się będzie, tudzież odprawowania w 
każdym roku jednej mszy śpiewanej z konduktem śpiewanym wiecznemi czasy. 


77 


Fridmanas arba rimtas ir darbštus, tačiau nelabai įgudęs Masiulis'*, o jeigu šiedu 
nepatektų, verčiau rinkčiausi Tumėną, Beliackiną, Oleką, tik ne Kalnietį. Pastarasis 
mažai vertingas ir kaip teisininkas, ir kaip žmogus. Moralinę jo kvalifikaciją galima 
apibūdinti taip: arogantiškas su pavaldiniais ir sau lygiais, nuolankus «tiems, nuo 
kurių priklauso likimas. Be to, visiškas nulis, kvailys, negabus karjeristas. Net ir 
per šiandienos pokalbį, kai manęs klausinėjo apie darbo sąlygas ir darbą Tribuno- 
le, sugebėjo pademonstruoti visišką nemokšiškumą ir absoliutų teismo - kasacinės 
institucijos - neišmanymą. Tokie ponai kalniečiai įsivaizduoja, kad Tribunolas yra 
kažkoks archyvas, kuriame kaupiasi niekinės bylos, poilsio vieta rusų biurokratijos 
invalidams, aišku, jeigu tie invalidai yra lietuvių tautybės. Jie neturi žalio supratimo 
apie teisėsaugos kūrimą jaunoje respublikoje, apie užduotis, kurioms atlikti reikia 
žinių, energijos ir juodo darbo. Man buvo labai nemalonu ir tai, kad jis pats siūlosi. 
Nesulauks Kalnietis, kad už jį atiduočiau savo balsą. 

Markė ritasi žemyn tarsi akmuo nuo stataus kalno — vis greičiau ir greičiau. Va- 
kar už dolerį mokėjo septynis šimtus keliasdešimt, o šiandien aštuonis šimtus ke- 
liasdešimt markių. Tarp finansininkų ryškėja panikos ženklai. Smulkioji prekyba 
rodo nerimą. Vyriausybė sumišusi. Valstybės tarnautojų dauguma verda ir kalba 
apie didžiulę depresiją. Valstiečiai nenorom už markes parduoda produktus. Žo- 
džiu, visa visuomenė smarkiai nerimauja, jaučiamas visuotinis sujudimas. Savos 
valiutos įvedimas jau virsta neatidėliotina būtinybe. Visuomenė spaudžia valdžią 
tai padaryti kuo greičiau, kad, ko gero, šiam spaudimui negalės atsispirti nei kokia 
nors opozicija, nei Vailokaitis. Nors valiutos ir emisijos problema yra labai opi ir 
kelia įvairių klausimų, nerimo, abejonių, nors finansininkai įspėja, kad tai ne vienos 
dienos darbas, vis dėlto tokia padėtis, dėl krentančios Vokietijos markės kurso, pa- 
sidarė nepakeliama, kad būtina siekti savos valiutos, turėti savus pinigus - šis siekis 
jau skrieja per šalį tarsi gaivalas ir greičiausiai niekas jo nesustabdys. Labai blogai, 
kad dėl Vyriausybės kaltės sudėtinga problema nebuvo laiku apsvarstyta, kad ne- 
buvo parengta pinigų įvedimo programa. Juk buvo galima pasiruošti iš anksto, o 
dabar reikia daryti žūtbūt, strimgalviais, apėmus sunkiai krizei, kai šalies ekono- 
mika šlubuoja. Žinoma, dėl to gali kilti įvairių komplikacijų ir milžiniškų nuostolių. 
Štai tokios krikščionių demokratų demagogų politinės šutvės veiklos pasekmės. Jie, 
susidėję su saujele banko spekuliantų ir didžiųjų šalies veikėjų, kuriems visą laiką 
pataikavo, visiškai nepajėgia energingai kurti valstybės. 


182. Masiulis Alfonsas. 

1922 mety rugpjūčio 4 d. 
Penktadienis 


Pats nemačiau, bet kalbama, kad šiandien už dolerį jau mokėta 900 markių. Cha - 
nesistebiu. Tokia padėtis bent paskubins savų pinigų emisiją. Šį kartą atrodo, kad iš 
tiesų bus įvesta sava valiuta, nes Seimas pasirašė valiutos įstatymą. Dar neskaičiau 
Seimo redaguoto pranešimo, bet, regis, buvo įrašytos tam tikros pataisos: vietoj kal- 
tinio, auksinio ir skatiko, kurie buvo numatyti projekte, sako, bus litas ir centas 
(„litas“ = 100 centų; lito vertė bus 1/5 dolerio dalis aukso monetoje, vadinasi, bus 
panašus į franką arba markę aukso valiuta). Įstatymo projektas dėl emisinio ban- 
ko šiandien turėjo būti patvirtintas per pirmąjį skaitymą. Taip pat šiandien Seime 
turėjo vykti debatai dėl interpeliacijos finansų ministrui vilkinant piniginę refor- 
mą. Tokiu būdu daromas spaudimas Vyriausybei, ypač kairieji jį vykdo. Atrodo, 
pagaliau pati Vyriausybė nemato kitos išeities ir neleis, kad dėl piniginės reformos 
Vailokaitis jai kaišiotų pagalius į ratus. Vailokaitis greičiausiai ne tik baiminasi dėl 
spekuliacinio savo biznio, bet ir žino, kokie pavojai gresia valstybei, pasiryžusiai 
vykdyti piniginę reformą, ypač skubotą. Tikiu, kad taip ir yra. Ar per trumpą lai- 
ką bus įmanoma padengti emisiją, kaip lietuvių banknotai bus priimti vidinėje ir 
tarptautinėje pinigų rinkoje, kaip svyruos pirmomis akimirkomis naujos valiutos 
kursas, ar pavyks pinigus paleisti į apyvartą, ar pirmomis akimirkomis, kurios gali 
būti itin sudėtingos, valstybė sugebės susitvarkyti su emituojamų banknotų kie- 
kiu ir nugalėti galimus sunkumus, nesusigundžiusi organiškai didinti apyvartą á 
dócouvert*3, pereinant nuo valiutų sistemos tiktai prie popierinės sistemos - labai 
komplikuoti klausimai, nuo kurių priklausys reformos sėkmė ir likimas. Man labai 
knieti pamatyti tuos pinigus. Kol kas iš Lietuvos prekybos ir pramonės banko pasi- 
ėmiau savo 60 dolerių, kuriuos laikiau einamojoje sąskaitoje. Visas mano kapitalas, 
visas mano rezervas, atidėtas „juodai valandai“ ar kitokiems netikėtumams. Dabar 
valiutos įstatymas, bent jos projektas, kurį skaičiau, sako, kad įvedus lietuvių valiutą 
visos ligšiolinės sutartys, susijusios su bet kuria svetima valiuta, negalios ir pinigai 
bus keičiami į litus tik pagal nominalią jų vertę. Jeigu dėl kokių nors priežasčių kris- 
tų naujųjų Lietuvos pinigų kursas, turėčiau susitaikyti, kad vietoj dolerių bankas 
man atiduos litus. Nenoriu rizikuoti nedideliu rezervu, tad verčiau saugosiu gry- 
nuosius namie, be jokių procentų. 

Dienoraštyje norėčiau daug papasakoti apie savo santykius su V. Matuševskiu, 
apie pokalbį su Vaclovu Bielskiu, apie laišką, kurį šiandien gavau iš Antano Kazi- 


183. A découvert (pranc.) - nepadengtas. 

miero Romerio"“* iš Janapolės (Latgalos Latvijoje), ir t. t. Deja, trūksta vietos visai 
informacijai. Tad kol kas užsiminsiu tik apie Matuševskį'“. Jis lenkas, komunistas, 
iki šiol tarnauja bolševikinės Rusijos karo tarnyboje. Nuo šių metų pavasario Kaune 
eina rusų diplomato pavaduotojo prie Lietuvos vyriausybės pareigas. Įdomu, kad 
diplomatinėse tarnybose rusai įdarbina dažniausiai ne savo tautybės žmones. Aps- 
kritai Sovietų Rusijoje aukštus šalies postus daugiausiai užima ne rusai (atrodo, tarp 
jų daugiausiai žydų, bet netrūksta lenkų, latvių, armėnų, gruzinų, lietuvių ir t. t.). 
Kitataučių skaičius, palyginti su rusų tautybės darbuotojais, yra neproporcingai di- 
delis. Tokia tendencija diplomatijoje ypač pastebima. Tad čia, Kaune, rusų diploma- 
tinėje tarnyboje diplomatas yra armėnas, o jo pavaduotojas — lenkas Matuševskis, 
tarp personalo darbuotojų daug žydų. Matuševskį labai seniai asmeniškai pažįstu ir 
visada mus siejo geri santykiai. Kitados, prieš keliolika metų, jo brolis inžinierius, o 
vėliau ir jis buvo Jurgio Romerio'*“, dabar jau mirusio mano formalios žmonos Re- 
ginos brolio, korepetitorius ir guvernantas Lunoje. Matuševskiai yra kilę iš Gardino 
krašto. 


1922 metų rugpjūčio 5 d. 
Šeštadienis 


Vokietijos markės kursas vis svyruoja. Šiandien jis šiek tiek pakilo: doleris kainavo 
septynis šimtus keliasdešimt markių. Greičiausiai tai laikinas valiutos šuolis - jau 
tokių buvo pastaruoju metu. 

Šiandien baigiau trečią dalį medžiagos, kurią iš Kauno siunčiu Przegląd Wileńs- 
ki. Visa medžiaga skirta kokiems 3-4 leidinio numeriams, jeigu tik laimingai pa- 
sieks Vilnių. Rašiau dvi savaites. Dvi pirmosios dalys yra apie: a. Steigiamąjį seimą 
ir ateities rinkiminės kampanijos perspektyvas ir b. valiutos problemą. Šitos dalys 
jau išsiųstos į Vilnių. Trečioji, kurią dabar pabaigiau, yra apie lietuvių universitetą 


184. Romeris Antanas Kazimieras (Römer Antoni Kazimierz; 1889-1973), vedęs Aną Soltanaitę (Soltan; 
1895-1974), dailininkę. Ši tapė akvarele realistinius portretus, peizažus, interjerus, buitines scenas. Dėl 
Latvijoje įvykdytos žemės reformos visi dvarai buvo rekvizuoti. A. K. Rėmeriui, tapus Lenkijos piliečiu, 
pavyko išlaikyti nuosavybę - namą su daržu ir aplink esančiais laukais — apie 50 ha. 

185. Matuševskis Vladyslavas (Matuszewski Władysław; 1882-1942), Peterburgo teisės universiteto absol- 
ventas (1913), 1903 m. įstojo į PPS, jai skilus (1906) tapo PPS kairiųjų nariu; nuo 1907 m. Lietuvos socialde- 
mokratų partijos veikėjas, 1917 m. Petrogrado PPS - kairiųjų - komiteto narys ir Lenkų reikalų komisariato 
sekretorius. 1920-1921 m. sovietų komisijos Berlyne karo belaisviams išvaduoti narys. Vėlesniais metais 
dirbo sovietų diplomatinėse tarnybose. 


186. Rómeris Jurgis (Rómer Jerzy; 1896-1920), Edvardo Mato sūnus, 1914 m. pašauktas į rusų armiją, ten 
susirgo džiova ir mirė jaunas. 

Kaune!*?. Siunčiant straipsnius į Vilnių tarpininkauja Boleslavas Stadzevićius. Gai- 
la, kad nesurandu būdų, kaip iš Vilniaus atsiimti honorarus už straipsnius, pinigai 
man būtų labai reikalingi tokiais materialiai sudėtingais laikais. 

Vakar pradėjau rašyti apie Rusijos (bolševikų) viceambasadorių Kaune, lenką 
Matuševskį. Gerai jį pažįstu dar nuo studijų laikų, kai vyresnysis jo brolis, o vėliau 
ir jis buvo Jureko (Jurgio) Romerio korepetitoriai ir guvernantai Lunoje, kaip tik tuo 


pat metu, kai aš viešėdavau Lunoje!šš 


giminaičio teisėmis'*?, o mane Regina karštai 
mylėjo; vėliau viešėdavau jau kaip jos sužadėtinis (1906 ir 1909 metais). Dabar Ma- 
tuševskis yra teisininkas, o tuomet buvo teisės studentas ir lipte lipo prie manęs dėl 
mano įsitikinimų ir radikalios veiklos. Jis buvo karštas socialdemokratas. Atrodo, 
buvau su juo susitikęs ir vėliau, paskutiniais metais prieš karą. Jis visada priklausė 
radikaliųjų kairiųjų socialistinei stovyklai ir visada jautė ypatingą silpnybę ir pagar- 
bą man, nors aš, tą jis puikiai žinojo, ir ne tik jis, bet ir visi socialistų veikėjai, nieka- 
da, net radikaliausiais mano veiklos ir visuomeninių įsitikinimų metais nebuvau so- 
cialistas. Aš taip pat mėgau šį žmogų, nes jis buvo jautrus ir subtilus. Toks atrodė dar 
1919 metais, kai visiškai netikėtai susitikome Kaune. Na, o dabar jis neatpažįstamai 
pasikeitęs: įgavo pasitikėjimo savimi, vidinės drąsos, pasidarė kažkoks kietaodis — 
niekada anksčiau toks nebuvo. Kaune susitikome labai netikėtai ir originaliai. Tai 
įvyko liepą, kai per atostogas iš Lomžos, kurioje dirbau apygardos teisėju, atvykau į 
Kauną. Man reikėjo Kaune nueiti į komisariatą ir gauti leidimą važiuoti į Bagdoniš- 
kį, į kurį, atsižvelgiant į betarpiškus karo veiksmus prieš bolševikus, buvo galima 
vykti tik turint leidimą. Kai komisariate laukiau išrašomo leidimo, prie manęs pri- 
ėjo kažkoks vyriškis, dar gana jaunas, bet atrodantis nekaip - prastais drabužiais, 


187. Šie straipsniai buvo publikuoti: m. r. [M.Rómer], „Projekt Ustawy Konstytucyjnej“, Przegląd Wileńs- 
ki, 1922, nr. 15-17, 18-19; M. Römer, „Zagadnienie walutowe w Litwie“, Przegląd Wilenski, 1922, nr. 41-42; 
M. Rómer, „Uniwersytet Litewski“, Przegląd Wileński, 1922, nr. 47-48. 


188. Luna (Łunny, Łunna, Lonna) - miestelis ir dvaras prie Nemuno Gardino apskrityje. Dvaras priklausė 
Vladikiškių linijos Rómeriams. Valerijai Rómerytei (1819-1906) ištekėjus už Aleksandro Čechovskio jis pe- 
rėjo Čechovskiams (Czechowscy). Jį paveldėjusios buvo Juzefa ir Marija Čechovskytės, nes Aleksandras ir 
Valerija turėjo tik tris dukras. Celina buvo ištekėjusi už Grotkovskio, Marija už Palėvenės dvaro savininko 
Jurgio Komaro, o Juzefa 1880 m. už Edvardo Mato Romerio. Šis išmokėjo Marijai Komarienei dalį ir tapo 
dvaro savininku. Beje, per dalybas su broliais jam atiteko senasis namas Vilniuje, Bokšto gatvėje. Po vestu- 
vių Edvardas Matas su žmona Juzefa daugiausia gyveno Vilniuje, o vasarą važiuodavo į Luną. Jie turėjo tris 
vaikus: sūnus Edvardą (1881-1901) ir Jurgį (1896-1920) bei dukrą Reginą (1882-1940), Mykolo Pijaus Paska- 
lio Rėmerio žmoną. Pastaroji broliams mirus paveldėjo Lunos dvarą ir namą Bokšto gatvėje. Po karo kurį 
laiką gyveno Tytuvėnuose, o po motinos mirties persikėlė į Luną. Namą Vilniuje pardavė. Vėliau, perėjusi į 
protestantų tikėjimą, kad galėtų gauti skyrybas, dar kartą ištekėjo ir išsikėlė iš Lunos į Varšuvą. 

189. Mykolas Pijus Paskalis Rómeris ir Regina Rėmerytė buvo antros eilės pusbrolis ir pusseserė. Jų tè- 
vai - Mykolas Kazimieras ir Edvardas Matas - buvo pusbroliai. Pirmasis buvo Mykolo Stepono, o antrasis — 
Edvardo Jono sūnūs, o jų senelis buvo garsusis Mykolas Juozapas Romeris. 

ilgais batais, ir paklausė, ar jo nepažįstu. Tuomet niekaip negalėjau suprasti, kas jis 
toks. O tai ir buvo Matuševskis. . 

Mudu kalbėjomės beveik pašnabždomis. Prisistatęs iškart prisipažino, kad Kau- 
ne apsistojo kita pavarde, nes čia slapstosi. Tada prisiminiau: buvau girdėjęs, kad 
jis aktyvus bolševikų veikėjas. Paklausiau, ar tai tiesa — jis patvirtino. Atsakė, kad 
tais laikais, kai bolševikai buvo okupavę Vilnių - tą trumpą tarpsnį prieš lenkams 
užimant Vilnių 1919-ųjų balandį - jį sovietų valdžia buvo paskyrusi eiti vietos bol- 
ševikų veiklos kontrolieriaus pareigas, o tokie, kaip įprasta, mėgdavo piktnaudžiauti 
valdžia. Gavęs paskyrimą Vilniuje jis neužtruko, išvyko į Peterburgą pasiimti daik- 
tų ir grįžo į Vilnių, kaip manė, apsistoti ilgam. Traukiniui pasiekus Vilnių Matu- 
ševskis dar miegojo vagone, kai staiga lenkų kavalerija traukinių stotį užpuolė ir 
netikėtai užėmė. Savaime aišku, lenkų kariuomenė užėmė ir traukinį, kareiviai su- 
šoko į vagoną, kuriame važiavo Matuševskis — vienais apatiniais drabužiais. Tačiau 
jis greit susiorientavo ir apsimetė labai apsidžiaugęs, kad Vilnių išlaisvino jo tautie- 
čiai, pats pasisiūlė kareiviams iškratyti daiktus, buvusius kitame traukinio skyriuje. 
Kai kareiviai nuėjo į tą skyrių, Matuševskis spėriai apsirengė ir sugebėjo niekieno 
nepastebėtas išsmukti į miestą. Iki Kauno atpėdino pėstute ir iki šiol čia slapstosi 
svetima pavarde. 


1922 mety rugpjūčio 6 d. 
Sekmadienis 


Šiandien buvau trumpam nuvykęs į Sapieginę pas p. Julių Januševskį. Iš Kauno gar- 
laiviu išplaukiau 1 valandą. Sapieginėje praleidau šiek tiek ilgiau nei 2 valandas ir 
prieš 6 valandą išvykau į Kauną. Išsiruošiau ten faktiškai suvalgyti nuostabių kai- 
mietiškų pietų, apie kuriuos net pasvajoti negaliu būdamas Kaune, kai toks brangy- 
metis. Pietų ragavome įdarytų viščiukų, buljono su daržovėmis, šviežių žirnelių su 
morkomis, kepintų svieste, agurkų salotų. Antras patiekalas — kepta antis su bru- 
knėmis, o desertas - bruknių ir vyšnių arbata. Šiais laikais geriausia gyventi kaime! 
Kad ir sunku, kad ir tenka padejuoti, bet valgyti galima sočiai ir neskaičiuoti kie- 
kvieno kąsnio - taip darome mes, miestiečiai nelaimėliai. 

Šiandien su Matuševskiu turėjome aplankyti Januševskį, pastarasis pasikvietė 
Matuševskį į svečius, norėdamas jam užduoti tūkstantį klausimų apie bolševikų Ru- 
sijos valdžią. Januševskį su Matuševskiu aš supažindinau, nes pirmasis turėjo kaž- 
kokių reikalų bolševikų ambasadoje - norėjo rasti būdų savo sūnui grįžti iš Rusijos. 
Matuševskis vakar aplankė mane ir pasakė, kad neturės laiko išvykai; tad privalėjau 
važiuoti vienas, nes Januševskis buvo paruošęs mums pietus. 

Na, dabar dar keli žodžiai apie Matuševskį. 1919 metais visiškai netikėtai jį su- 
tikau Kaune, o paskui dar kelis kartus su juo ilgai kalbėjausi. Man šis tikrasis re- 
voliucinis bolševikas kėlė didelį susidomėjimą — retai turiu progų tokius žmones 
sutikti, neskaičiuojant kelių artimų pažįstamų komunistų iš Varšuvos - Alterio?9?, 
Vaclavo Vrublevskio"“', Vargavskio**, Minėtieji veikėjai dirbo ne Rusijoje, ne bolše- 
vikinės veiklos centre. Likimas lėmė, kad niekada neteko ragauti bolševikų valdžios 
ir neturėjau galimybės stebėti jų iš arti. Tad apie bolševizmą Rusijoje galėjau susi- 
daryti nuomonę tik iš nuogirdų, o Lenkijoje ir Lietuvoje, savaime aišku, apie juos 
sklinda tik prasti gandai, esu sutikęs daug bolševikų priešų, suinteresuotų parodyti 
blogąsias jų puses. Labai nudžiugau galėdamas betarpiškai pasikalbėti apie bolševi- 
kų revoliuciją ir jos problematiką. Svarbu ir tai, kad visą informaciją man pasakojo 
inteligentiškas žmogus, kurio sąžiningumu net neabejojau. Buvo įdomu pasiklau- 
syti ir pasakojimo apie bolševikus, ir perprasti pašnekovo mąstyseną. Matuševskis 
buvo bolševikų revoliucijos entuziastas, nors tuo laiku virš viso revoliucinio judėji- 
mo kaupėsi pavojingi juodi debesys. Rusijoje senoji santvarka buvo gajesnė už revo- 
liucinį judėjimą, vidinė suirutė naikino šalies ūkį, dezorganizavo visą visuomenės 
struktūrą, viską aplink vertė griuvėsiais. Revoliucijos veikėjai negebėjo suspėti sta- 
tyti ką nors ant griuvėsių ir jų veikla apsiribojo praktiškai vien darbu su žmonių są- 
mone, su skiepijimu naujų idėjų, kurios tik ateityje turėjo virsti šalį atkuriančia jėga. 
Rusiją supo priešių žiedas — nė viena kaimyninė valstybė, susikūrusi buvusiuose 
Rusijos paribiuose, dar nebuvo su didžiąja valstybe pasirašiusi taikos sutarties ir nė 
viena valstybė nebuvo jos pripažinusi. Lenkija „mušė“, rytuose ir pietuose rengėsi 
suja susidoroti Kolčako ir Denikino kontrrevoliucija, kurią rėmė didžiosios Vakarų 
šalys. Bolševikinės Rusijos, atskirtos nuo pasaulio, jaučiančios išorinį spaudimą ir 
kenčiančios vidinę dezorganizaciją, padėtis buvo tragiška. Viso to Matuševskis ne- 
galėjo nematyti ir nejausti. Nors jis ir buvo revoliucijos entuziastas, įsitikinęs šitos 
pakraipos nemirtingumu, kol kas dėl revoliucinio judėjimo likimo buvo nusiteikęs 
pesimistiškai. 

190. Alteris Leonas (Alter Leon; 1880-1963), Politikos ir socialinių mokslų mokyklos Paryžiuje absolventas, 
nuo 1905 m. SDKPiL (LK ir LS - „Lenkijos Karalystės ir Lietuvos socialdemokratija“) narys, vėliau trumpai 


veikė Lenkijos komunistinėje darbininkų partijoje. Tarpukariu atitolo nuo politikos ir dirbo žydų finansi- 
nėse bei labdaros organizacijose. 


191. Vrublevskis Vaclavas (Wróblewski Wacław, slapyvardžiai: Credo, W. Korecki; 1882-1934), publicistas, 
PPS kairiųjų narys, leidinių Wiedza (Žinios), Nowe Życie (Naujasis gyvenimas), Przegląd Społeczny (Visuome- 
nės apžvalga), Społeczeństwo (Visuomenė) bendraautoris, 1918-1919 m. KPP vienas organizatorių, nuo 1924 m. 
gyveno emigracijoje Prancūzijoje, nuo 1931 m. Sovietų Sąjungoje, čia buvo nubaustas mirties bausme. 


192. Varšavskis Adolfas (Warszawski Adolf, slapyvardis A. Warski; 1868-1937), komunistų veikėjas, publi- 
cistas, SDKPiL narys (LK ir LS, vėliau KPP), LR Seimo narys, nuo 1929 m. SSSR, nužudytas stalininių 
represijų metais. 

Sofija Mantvydaitė-Bialozoraitė Romerienė 
[Zofia Montwid Białłozorówna Rómerowa], 


1922 mety rugpjūčio 7 d. 
Pirmadienis 


Šiandien gavau laišką dėdienės Boleslavienės Rómerienćs'3, gyvenančios Vilniuje. 
Laiškas siųstas iš Karaliaučiaus. Dėdienė rašė dėl asmeninio reikalo, tad pacituosiu 
tik pastraipą apie savo dukrą Cesią. Buvau prašęs dėdienės gauti ir atsiųsti Cesios 
krikšto liudijimą, kurio man reikia. Dėdienė rašo, kad 
ET liudijimą jau gavo ir nusiuntė Kotuniai Prušanovs- 
kai'94, gyvenančiai Bydgoščiuje. Toliau dėdienė rašo: 
„Tavo dukros, savo krikšto dukros [!]'95 nepažįstu. Re- 
gina keistai elgiasi su gimine ir slepia ją nuo artimųjų, 
nežinau, ar dukra padėkos už tai savo Motinai. Girdė- 
jau, kad Cesia sėkmingai išlaikė egzaminą Gardine į 
2 klasę, o Regina labai didžiuojasi dukra“ Žinia mane 
nudžiugino, kaip ir viskas, ką išgirstu apie Cesią. Įdo- 
mu, ar Cesia laikė egzaminą gimnazijoje, ar vienuoly- 
ne (Brigitiečių), į kurį Regina planavo ją išsiųsti mo- 
kytis. Ar toliau mokysis mokykloje, ar namuose. Jeigu 
mokytųsi vienuolyne, galbūt lengviau galėčiau su ja 
bendrauti. Prašiau Kotunios, kad kaip nors laišku su- 
sisiektų su Cesia. Juk dvylikametė mergaitė, 2 klasės 
mokinė jau galėtų susirašinėti su savo teta Kotunia. 
Dabar ir vėl grįžtu prie Matuševskio ir bolševikų 
temos. 1919 metais Matuševskis, nors ir buvo didis bol- 
ševikų revoliucijos Rusijoje entuziastas ir nuoširdžiai 
tikėjo, kad net galimas revoliucijos žlugimas nesu- 
naikins jau pasėtų grūdų, vis dėlto nebuvo tikras, ar 


Edvardo Jono žmona, su dukra Elžbieta. judėjimas sugebės išlikti. Jis, kaip ir daugelis Rusijos 
Nuotrauka iš Konstancijos Romerytės albumo. 


193. Boleslovienė Rómeriene (Bolestawowa Rómerowa), Boleslavo Romerio (1841-1920), Aleksandro sūnaus, 
Vladikiškių dvaro paveldėtojo žmona Elžbieta Rómeryte-Rómeriene (Elżbieta Romerowa, Rómerówna; 
1859-1934). Po vyro mirties 1920 m. kovo 14 d. persikėlė į Vilnių ir apsigyveno nuosavame name (dabar - 
Arklių g. 20). Beje, šį namą paliko Bronislavo Romerio, Antanašės dvaro savininko, sūnui Motiejui Rómeriui. 
Elžbieta Romerytė-Romerienė buvo Mykolo Pijaus Paskalio Romerio tėvo Mykolo Kazimiero (1845-1920) 
pusseserė ir Mykolo Pijaus Paskalio Romerio žmonos Reginos tėvo - Edvardo Mato (1848-1901) — sesuo. Ji 
buvo Reginos teta. Elžbietos tėvas Edvardas Jonas (1806-1878) ir Mykolo Kazimiero tėvas Mykolas Steponas 
(1816-1846) buvo broliai. 

194. Prušanovska Konstancija Michalina Marija (Kotunia, Pruszanowska Konstancja Michalina Maria, 
merg. pavardė Rómer), Mykolo Pijaus Paskalio Rėmerio sesuo. 


195. Taip tekste. 

bolševikų, vylėsi, kad Rusijos revoliucija yra tik pirmasis skambutis, raginantis pa- 
busti žmones visuotinei revoliucijai. Tikėjo, kad revoliucija yra vienintelis būdas 
atsistoti ant kojų žmonėms, nualintiems kelerius metus trukusio karo, jų manymu, 
laukia neišvengiamas revoliucijos sprogimas. Pasak Matuševskio, tokia revoliucija 
pirmiausia turi kilti nugalėtoje ir nusiaubtoje Vokietijoje. Tad pirmasis revoliucinės 
Rusijos siekis - patekti į Vokietiją ir ištiesti ranką vokiečių revoliucionieriams. Vie- 
nas argumentų, kuriais bolševikai pateisino savo 1918-1919 metų judėjimą į paribio 
valstybes - ypač Lietuvą ir Latviją, — skiriančias Sovietų Rusiją nuo Vokietijos. At- 
simenu pokalbį šia tema su Matuševskiu. Kai paklausiau, ar bolševikai nesupranta, 
kad užėmę Vilnių ir pasitelkę rusų kariuomenę kūrė „Sovietų Rusiją“, kuri iš tiesų 
yra svetimos prievartos ir puolimo forma, o ne revoliucija, kurią sukėlė organinės 
šalies jėgos. Kad tai tik prievarta prieš šalį? Tuomet Matuševskis atsakė, kad puikiai 
viską supranta ir kad būdamas Vilniuje pajuto vykdomą prievartą prieš Lietuvą, ta- 
čiau... tai daryti buvo būtina vardan visuotinės revoliucijos, kadangi geografinė Lie- 
tuvos padėtis yra tokia, kad per ją teko žygiuoti ir nebuvo kada sentimentaliai žaisti 
ir gerbti jos individualumą. Juk neįmanoma peršokti per Lietuvą, tad prireikė eiti 
ir skiepyti joje revoliuciją. Pirmaisiais bolševizmo metais tikėjimas visuotine revo- 
liucija buvo toks stiprus, o Rusijos byrėjimo vaizdas toks aiškus, kad bolševikai ėmė 
nepaisyti fakto, jog šalį reikia statyti, taigi tvirtinti, kad Rusijoje revoliucija tik gimė, 
bet visas jos veiksmas vyks ne Rusijoje, kuri turi menką kultūros ir visuomeniškumo 
lygį, o didžiosiose demokratinėse Vakarų šalyse, kurių kultūra ir visuomenės raida 
yra aukšto lygio, proletariatas disciplinuotas ir susiformavęs. Populiari buvo nuo- 
monė, kad Rusijos vaidmuo yra uždegti revoliucijos ugnį ir ji nuvilnys per Vakarų 
Europą. 1919 metų viduryje revoliucijos perspektyvos ir Rusijos karinės ekspansijos 
galimybės buvo silpnos, išorėje kaupėsi juodi debesys, o šalies viduje vyravo chaosas, 
ir Matuševskis jautėsi pasimetęs ir nebežinojo, ar bolševizmas Rusijoje išsilaikys. Su 
kartėliu kalbėjo: jeigu netrukus revoliucija neįvyks, bolševizmas gali žlugti. 


1922 metų rugpjūčio 8 d. 
Antradienis 


Badgoniškio istorijos tęsinys. 

Tiksliai nežinau, kaip baigėsi XX bylos Basųjų karmelitų vienuolyno byla, 1818 
metais iškelta Mykolui Rómeriui, Bagdoniškio savininkui, nes tokio dokumento 
neturiu. Įtariu, kad karmelitai bylą pralaimėjo, ką jau kalbėti apie kitas šios bylos 
ydas, didžiausia yda buvo senaties terminas. Mano dokumentų rinkinyje yra tik 
Mykolo Romerio atsakymas į karmelitų skundą XX. Mykolas Romeris kalba apie 

* A „SBRĘT FZ. 
LL Kia z mł 


Ana Rómeryte-Podbereska 1868 m.„Ciotka Anna z 
Rómerów Podbereska r. 1868“ Mykolo Kazimiero 
Rómerio jraśas. 

Nuotrauka iś Konstancijos Romerytes albumo. 


tariamą Višinskio užrašo fiktyvumą, kuris, jeigu 
apskritai buvo parašytas iš anksto susitarus su vie- 
nuolyno viršininku, tuo laiku Vaitiekaus broliu, tu- 
rėjo pakenkti Višinskio skolintojams. Nurodomas 
1768 metų rugsėjo 3 dienos dekretas Giečevičienės ir 
Chelchovskio byloje. Jis numato, kad visi Višinskio 
kreditoriai turėjo išieškoti skolų iš kito Višinskio 
turto, tik ne iš Bagdoniškio. Pabaigoje pažymima, 
kad šitai bylai turi būti taikomas senaties terminas. 
Karmelitų byla, ko gero, buvo paskutinė Vaitiekaus 
Višinskio palikimo byla, nagrinėta XVIII amžiuje. 
Po to keleri metai praėjo ramiai, Bagdoniškyje 
karaliavo mano prosenelis Mykolas Romeris. Tuo 
laiku Bagdoniškis susijungia su Antanašės, Kriaunų 
ir Mataučiznos žemėmis, priklausančioms Myko- 
lui Rómeriui. Visas valdas valdo Mykolo Romerio 
administracija, o savininkas Mykolas Romeris čia 
negyvena. Prosenelis Mykolas Romeris turėjo 3 sū- 
nus - Edvardą, Severiną ir Mykolą Steponą - ir du- 
krą Aną““, ištekėjusią uż Podbereskio”7. Trečiasis 
prosenelio sūnus, Mykolas Steponas, mano senelis, 
vedęs Vitaliją Kobylinskytę'?*, pasimirė jaunas 1846 
metais ir našlaičiu paliko mažą sūnelį Mykolą Ka- 
zimierą, mano tėvą, ir dukrytę Kotryną, gimusią 


praėjus keliems mėnesiams po tėvo mirties, vėliau tapusią grafiene Vitoldiene Tiš- 
kevičiene“?? iš Peščenicų. Senelis Mykolas Steponas Romeris mirė dar esant gyvam 


savo tėvui, mano proseneliui Mykolui Rómeriui. Mirusiojo vaikus, Mykolą Kazi- 


mierą ir Kotryną, ankstyvoje vaikystėje netekusius tėvo (Kotryna dar buvo moti- 


196. Rómerytć Ona Filareta, Drucka-Podbereskienė (Romerówna Anna Filareta, Drucka-Podbereska; 1805- 


1890), dailininkė mėgėja. 


197. Druckis-Podbereskis Ksaveras (Drucki-Podbereski Ksawery; 1806-1899), Musninkų (iki 1855), Veprių 
(1855-1883) ir Vilkmergės (Ukmergės) dvarų savininkas, dailininkas mėgėjas. 


198. Kobylinskytė Vitalija, Rómerienć, Žukovska (Kobilinskytė, Kobylińska Witalia, Rómerowa, Żukows- 
ka). Senatvėje ją išlaikė sūnus Mykolas Kazimieras, Mykolo Pijaus Paskalio Romerio tėvas, mokėdamas tam 
tikrą sumą. Iki 1869 m. gyveno Bagdoniškyje, vėliau - Gardine. 


199. Tiškevičienė Kotryna Joana, Rómeryte (Tyszkiewicz Katarzyna Joanna, Rómerówna; 1847-1877), Vitol- 
do Tiškevičiaus (Witold Tyszkiewicz; 1835-1877) žmona. 

nos įsčiose*““), kartu su jauna našle Vitalija Rómeriene priglaudė pastarosios tėvai, 
mano proseneliai Juozapas ir Kotryna Kobilinskiai*“'. Tačiau jauna motina, Mykolo 
Stepono Romerio našlė, nesirūpino savo vaikais, netrukus juos paliko ir ištekėjo 
už Aleksandro Žukovskio??? 


pusės Mykolas ir Rachelė Rómeriai norėjo pasiimti motinos paliktus vaikus, bet kiti 


„ mano tėvo patėvio. Seneliai iš mano tėvo ir jo sesers 


seneliai Kobilinskiai jų neatidavė. Tačiau Rómeriai vis viena pasiekė savo: papirko 

Kobilinskių tarną (atrodo, liokajų), kuris vaikus išvogė ir atvedė ar atvežė pas sene- 
lius Rómerius, o pastarieji liokajui padovanojo gabaliuką žemės ir palivarkėlį Anta- 
našėje. Kadangi Rómeriai turėjo tokias pat teises į vaikus, kaip ir Kobilinskiai, nes ir 
vieni, ir kiti buvo jų seneliai, Kobilinskiai negalėjo vaikų atgauti, pradėjo kerštauti, 
o kerštas atsisuko prieš vaikaičius. Prosenelė Kotryna Kobilinskienė gyveno ilgiau 

už savo vyrą ir mirdama 1889, o gal 1888 metais testamentu didžiąją savo turto dalį 

paliko kitos dukros Matildos Zabielienės?93 sūnui, savo anūkui Henrikui Zabielai??*, 
Vitalijos vaikai, mano tėvas ir jo sesuo Kotryna Tiškevičienė, liko visiškai be pali- 
kimo. Mano tėvą Mykolą Kazimierą Rómerj ir jo seserį Kotryną užaugino seneliai 
Mykolas ir Rachelė Rómeriai. Pas senelius jie augo tarp 1845 (mano tėvo gimimo 

data) ir 1855 metų (prosenelės Rachelės Romerienės mirties metai). 


1922 metų rugpjūčio 9 d. 
Trečiadienis 


Gavau laišką iš Bagdoniškio. Parašė Marynia su Elvyra. Vargšė Marynia labai su- 
sinervinusi ir palūžusi dėl sūnaus Stepono, kuris kaip tik pas ją vieši. Kiekvienas 
mūsų, t. y. Elizkos Komorovskos, Elvyros ir mano, žodis apie Steponą ją skaudina 
tarsi smūgis peiliu. Steponas žino, ką mes manome apie jį ir jo atvykimą į Bagdo- 
niškį. Pati Marynia taip pat neturi iliuzijų, kad sūnus pasikeis, nedrįsta jo teisinti ir 
supranta: negali leisti Steponui pasilikti Bagdoniškyje. Vis dėlto ji yra motina, sūnų 
myli ir jo gaili. Steponas miega portretų salone, miega ant herbų sofos, į laukus neiš- 
eina, dienas leidžia Marynios kambaryje. Apskritai beveik niekur nevaikšto: neina 
į viršų, kur yra mano kambariai, nekelia kojos į Elvyrai priklausančią namo pusę. 


200. Mykolas Steponas mirė nuo žarnų uždegimo, būdamas trisdešimties, 1846 m. rugpjūčio 4 d., o dukra 
Kotryna gimė 1847 m. sausio 27 d. 


201. Kobilinskiai, Juozapas ir Kotryna iš Puslovskių, Puslovskytė (Kobylińscy, Józef i Katarzyna z Pusłows- 
kich, Puslowska). 


202. Žukovskis Aleksandras (Žukowski Aleksander). 
203. Zabielienė Matilda (Zabiełłowa Matilda). 
204. Zabiela Henrikas (Zabiełła Henryk). 

Mano kabinetas užrakintas, kad Steponas negalėtų patekti, o pinigus Marynia su 
Elvyra nešiojasi visur, kad nepavogtų. Steponas teigia, kad jaučiasi pavargęs. Iš tiesų 
jis arba pavargęs, arba taip aptingęs, kad guli ištisas dienas. Savaime aišku, motinai 
nepadeda ūkio darbuose, o ir pati sako, kad prie ūkio jo neleistų. Marynia rašo: iš 
karto paliepė Steponui mokytis lietuvių kalbos, kad galėtų gauti kokį nors darbą. 
Po kelių savaičių Steponas turi prisistatyti karo komisijai, Marynia viliasi, kad gal jį 
priims į kokį nors darbą kariuomenės raštinėje. Aš tuo abejoju. 

Elvyra rašo, kad Steponas vaikšto dar blogiau negu anksčiau (šlubuoja viena koja, 
vaikystėje jam buvo operuotos abi kojos per klubus ir nuo tada viena liko trumpes- 
nė). Man atrodo, Marynia klaidingai viliasi, kad jeigu Stepono nepaims į karinę 
tarnybą, jis mokysis lietuvių kalbos ir ieškos darbo. Galbūt vargšė ir pati tuo netiki, 
tik nori pasiteisinti ir priversti mus tikėti, kad Steponas Bagdoniškyje vieši laikinai. 

Toks žmogus — tikra nelaimė, tikras kryžius, kurį turi vargšė motina, o Stepo- 
nas irgi nelaimingas. Jis sielos invalidas, kas žino — galbūt ir fiziškai neįgalus. Jam 
absoliučiai trūksta valios ir moralinės disciplinos. Valia ir ryžtas atsiranda tik ret- 
karčiais, kai reikia ką nors apgauti — tada veikia labai vikriai ir apsukriai. Manau, 
kurį laiką jis atrodys mielas, nuoširdus - dėl nuovargio, tingėjimo ar kokio nors 
smegenų paralyžiaus, — o vėliau ką nors sumąstys ir vėl pradės apgaudinėti, meluoti, 
vogti, plėšti ar dar ką veikti. Patologinis išsigimėlis. Netikiu, kad norėtų sąžiningai 
dirbti, ieškoti švaraus uždarbio. Pati prigimtis jį verčia daryti nusikaltimą. Be to, jis 
priprato veltėdžiauti, per daug pinigų gavo darydamas nusikaltimus, per daug jais 
naudojosi ir nuo doros kelio nukrypo, kad galėtų lyg niekur nieko pradėti gyvenimą 
iš naujo - net jeigu to norėtų, o jis net nenori. Kol kas niekas nenuspės, ką šitas nuo 
nusikaltimų pavargęs, moraliai ir fiziškai sergantis žmogus rezga. Kada nors išaiš- 
kės. Man baisu ir dėl Marynios gyvybės, kol Steponas gyvena jos namuose. Marynia 
netrukus už medieną gaus pinigų ir nusipirks šiek tiek dolerių. Toks žmogus kaip 
Steponas gali ryžtis bet kam, nes jis banditas. Kas žino, ar pastaraisiais metais žmo- 
nių nežudė? Juk turėjo ką nors baisaus nuveikti, kad privalėjo bėgti į Lietuvą. Išties 
neaišku, ką daryti su šiuo žmogumi. 


1922 mety rugpjūčio 10 d. 
Ketvirtadienis 


Lietuvos konstitucija, kurią Steigiamasis seimas rugpjūčio 1 dieną patvirtino ir pa- 
sirašė Respublikos Prezidento pareigas einantis asmuo, buvo išspausdinta rugpjūčio 
6-ąją Vyriausybės žiniose. Tad nuo šiol ji įsigalioja, Lietuva turi savo Konstituciją. 
Viename paskutinių Vyriausybės žinių numeryje (nr. 98) buvo paskelbtas Steigia- 

mojo seimo nutarimas dėl Seimo rinkimų. Įstatymuose numatyta, kad rinkimai į 
pirmąjį paprastąjį Seimą turi vykti per 3 mėnesius nuo datos, kai buvo pasirašyta 
Lietuvos konstitucija. Respublikos Prezidentas Stulginskis?” šiomis dienomis pa- 
skelbė, kad rinkimai vyks spalio 10 ir 11 dienomis. Tad dabar prasideda rinkimų 
kampanija. Vadinasi, prasidės partijų kovos. Įdomu, kokie bus rezultatai. Įtariu, 
krikščionys demokratai rinkimuose pasirodys stipriau už kitas partijas, tačiau tiek 
pozicijos, tiek kairiųjų, tiek dešiniųjų opozicija taip pat sustiprės ir susiformuos du 
sparnai, kurių Steigiamajame seime nebuvo: tai dešinieji „Žemdirbiai“ ir „Pažanga“ 
bei kairieji komunistai. Galbūt krikščionys demokratai praras absoliučią daugumą, 
šito linkiu iš visos širdies. Na, pagyvensim, pamatysim. Tuo tarpu Steigiamasis sei- 
mas tą dieną, kai įsigaliojo Konstitucija, prarado savo galias ir, kol bus suformuotas 
naujasis Seimas, vykdo tik Konstitucijos numatytas pareigas. 

Bagdoniškio istorijos tęsinys. Ilgalaikis Bagdoniškio savininkas, kuriam dva- 
ras priklausė pirmąją XIX amžiaus pusę, mano prosenelis Mykolas Romeris pats 
visą turtą paskirstė dar gyvas būdamas. 1852-ųjų gruodžio 10-ąją pasirašė aktą ir 
paveldėtojams padalijo savo turtą. Aktą pasirašė Mykolas Romeris ir jo žmona 
Rachelė de Raćs Rómerienć (ji mirė praėjus dvejiem metams po vyro mirties, t. y. 
1855-aisiais). Sutuoktinių Rėmerių turtas buvo nemenkas. Vien žemės jie turėjo 17 
990 dešimtinių (kadangi aktas parašytas dar prieš paleidžiant baudžiauninkus, čia 
įskaičiuota dvaro žemė, miškai ir baudžiauninkų dirbama žemė), o baudžiauninkų 
„sielų“, priklausančių Mykolui Rómeriui, buvo 1561. Viso turto vertė sudarė 201 811 
sidabrinių rublių, anais laikais tai prilygo magnatų turtui, o dar manau, kad visas 
turtas buvo per menkai įvertintas. Mykolo Romerio žemės valdas sudarė Mykolo 
Rómerio turtas: a. asmeniškas Mykolo Romerio turtas, paveldėtas: aa. Trakų grupės 
(Vilniaus gubernijos Trakų apskritis) dvarai: Daugirdiškės, Balbėnai ir Granapo- 
lis, ab. Zarasų grupės (Zarasų, arba Novoaleksandrovsko, apskritis Kauno guber- 


nijoje) dvarai: Antanašė, Kriaunos, Bagdoniškis ir Mataučizna; Dembinos (Trakų 
apskritis) dvaras, kurį 1800 metais kaip kraitį gavo Rachelė de Raćs. Be viso to, dar 
buvo mūrinis namas, nuosavybė Bokšto gatvėje, Vilniuje, iki šiol vulgariai vadina- 
ma „Rómeriy būda“ - visgi pavadinimas nesumenkina jos materialinės, giminės ir 
istorinės vertės. Dabar namas Reginos Romerytės-Romerienės nuosavybė, o po jos 
mirties atiteks mūsų vienintelei dukrai Celinai. Jau nedaug vietos liko rašyti, tad 
vėliau papasakosiu, kaip Mykolas Romeris valdė savo turtą. Pasakoju Bagdoniškio 
istoriją ir kartu prisiliečiu prie mūsų giminės istorijos. 


205. Stulginskis Aleksandras. 

1922 metų rugpjūčio 11 d. 
Penktadienis 


Iki šiol dar neatsisakiau tarnaitės Jadzės paslaugų, tačiau Bagdoniškyje Marynia ir 
Elvyra jau ieško man naujos tarnaitės, kuri užims Jadzės vietą; žinau, kad yra kelios 
kandidatės. Jadzės paslaugų atsisakysiu tik vykdamas į Kauną (pirmadienį išvažiuo- 
siu į Bagdoniškį ir pasiimsiu Jadzę). Manęs laukia itin nemalonus pokalbis su Jadze. 
Atrodo, ji nieko nenutuokia ir tikisi, kad jos vagystes pamiršau. Iš dalies Jadzės man 
gaila ir nelengva ją atleisti, pripratau prie jos. Ji gana sumaniai tvarko reikalus mies- 
te, galiu ją kur nors nusiųsti, namie labai tyli, o gatvėje 
drausminga. Tačiau ji nėra sąžininga, amžinai slapstosi, 
meluoja, apsimeta nekalta mergele, bet kai prisimenu, 
kad ji mane paslapčiomis sistemingai apvaginėjo, nema- 
tau kitos išeities — tik atsisakyti jos paslaugų. Po kurio 
laiko ji vėl pasiduos pagundai ir vogs. Negaliu to leisti. 
Labai nemalonu pakeisti tarnaitę. 

Bagdoniškio istorijos tęsinys. 

Prosenelis Mykolas Romeris 1852 metais turtą pada- 
lijo taip: vyresniam sūnui Edvardui*““ paliko Antanašę 
ir Kriaunas, Stirniškio ir Paveisiejų dvarelius su vienu 
miesteliu, 29 kaimais ir 12 vienkiemių (akalicų), 726 bau- 
džiauninkus ir mūrinį namą Vilniuje. Antram sūnui Se- 
verinui?“? atidavė Trakų turto kompleksą (Daugirdiškes, 
Balbėnus, Granapolį ir Dembiną su palivarku Mornoje, 
18 kaimų ir 25 vienkiemius (akalicas), 705 baudžiaunin- 
kus), Edvardui paliko 8510 dešimtinių žemės, o Severi- 
nui - 8080 dešimtinių. Nepilnamečiam Mykolui Kazi- 
mierui (mano tėvui), mirusio Mykolo Stepono sūnui, 
prosenelis Mykolas Romeris atidavė Bagdoniškio ir Ma- 
taučiznos dvarus su 5 kaimais ir 3 vienkiemiais (akalico- 


Mykolas Kazimieras Romeris, 1861 m. „Michat 
Rómer 1861 roku”. Mykolo Kazimiero 

Rómerio įrašas. mis), 130 baudžiauninkų ir 1392 dešimtinių žemės. Iš pa- 
Nuotrauka iš Konstancijos Romerytės albumo. 


žiūros atrodytų, kad senelis anūką nuskriaudė, mat tais 
laikais žemė ir miškas buvo gana pigūs, o pinigai brangūs - visiškai priešingai, nei 
dabar. Tokia nelygybė buvo kompensuojama pinigais. Edvardui ir Severinui buvo 
perduoti įsipareigojimai sumokėti skolas. Edvardui teko 90 ooo sidabrinių rublių 


206. Edvardui Jonui Rómeriui. 


207. Severinui Justinui Rómeriui. 

(tai labai didelė suma tais laikais) skolų, Severinui — 50 000 sidabrinių rublių. Edvar- 
das ir Severinas buvo įpareigoti tėvams kasmet iki gyvos galvos mokėti po 625 rub- 
lius, suteikti gyvenamąją vietą, aprūpinti maisto produktais, malkomis. Edvardas ir 

Severinas privalėjo duoti 3000 rublių Mykolui Kazimierui ir 10 000 rublių kraičio 

Mykolo Kazimiero seseriai Kotrynai, kasmet nuo šių sumy mokėti 5 % iki jų pilna- 
metystės. Iš Mykolo Kazimiero dalies ir Kotrynos kraičio turėjo būti mokama iki 

gyvos galvos turto dovanotojams po 550 iš pirmojo dalies ir po 200 sidabrinių rublių 

iš antrosios procentų. Daugiau jokių įsipareigojimų ar skolų Mykolas Kazimieras ir 
Kotryna nepaveldėjo. Dovanotojų dukra Ona Podbereskienė gavo 30 000 sidabrinių 

rublių kraičio, kurį perpus turėjo išmokėti Edvardas ir Severinas, neliesdami Myko- 
lo Kazimiero dalies. Tuo pat aktu buvo paskirti nepilnamečių Mykolo Kazimiero ir 
Kotrynos globėjai - jų dėdė Edvardas Romeris**š ir kažkoks Adamas Destrunkas?9?. 
Jiedu turėjo valdyti ir Mykolo Kazimiero Romerio turtą iki pastarojo pilnametystės. 
Tad nuo 1852 metų gruodžio Bagdoniškis priklauso Mykolui Kazimierui Rómeriui, 
kuris tuomet sulaukė aštuonerių. 


1922 metų rugpjūčio 12 d. 
Šeštadienis 


Šiandien per Tribunolo posėdį pirmą kartą buvo skelbiami nuosprendžiai „Lietuvos 
Respublikos vardu“. Tokia formuluotė įrašyta į Lietuvos konstituciją. Iki šiol nuos- 
prendžiai buvo tiesiog skelbiami. 

Atrodo, neišsisuksiu nuo profesoriaus pareigų universitete. Su Janulaičiu rašėme 
atsakymą universiteto rektoriui ir pranešėme, kad tokio paskyrimo į teisės skyrių 
negalime priimti, nes tektų laužyti įstatymus. Teisės fakulteto formavimas nebuvo 
baigtas. Paskyrimą priėmė Leonas, Tumėnas, Šalkauskis”? ir Biuchleris, fakulte- 
tas turėjo tik penkis asmenis. Penktasis iš nominuotųjų Beliackinas buvo išvykęs į 
užsienį, nebuvo įmanoma su juo susisiekti ir sužinoti, ar sutiks dirbti universitete. 
Girdėjau gandus, kad Beliackinas apskritai neketina grįžti į Lietuvą. Tad iki šiol fa- 
kultetas nefunkcionavo. Dabar išgirdau - nežinau, ar kalbos teisingos, - kad penk- 
tuoju ruošiamasi paskirti, o gal ir buvo paskirtas, Vaclovą Biržišką. Šiandien Leonas, 
sutikęs mane Tribunole, paklausė, ar ilgam išvažiuoju atostogų; atsakiau, kad dvi 
savaites nebūsiu, o tada paprašė pasakyti Bagdoniškio adresą. Užsirašė ir šypsoda- 


208. Edvardas Jonas Romeris (1806-1878). 
209. Destrunkas Adamas (Destrunk Adam). 


210. Šalkauskis Kazys (1885-1960), teisininkas, Maskvos universiteto absolventas (1912), nuo 1922 m. Lietu- 
vos universiteto Kaune teisės dėstytojas. 

masis pridūrė: tikėtina, kad mano atsisakymas priimti skyrimą nėra atsisakymas 
dirbti universitete ir kad greičiausiai atsiras modus*", leidžiantis man imtis tokio 
darbo. Kol kas nieko jam neatsakiau. Manau, netrukus bus imtasi žingsnių mane 
įkalbėti dirbti fakultete. Kalbama, kad Leonas bus Teisės fakulteto dekanas. Dėl šios 
vietos su juo galėtų konkuruoti Janulaitis, jeigu sutiktų dirbti. 

Vakarą leidau gerdamas 
arbatą su Elizka Komorovska; 
ji atvažiavo Juleko pakviesta 
padėti jam gauti leidimą išeiti 
iš kariuomenės. 

Poryt dviem savaitėms iš- 
vykstu atostogų į Bagdoniškį. 
Taip pat planavau nors kelias 
dienas praleisti Klaipėdoje ir 
Juodkrantėje (Schwarzort), 
bet kelionė tokia brangi, o 


mano kišenė tuščia, tad turė- 


+ E VET r "20 - ~ 
SCHWARZORT b. Memel ` Sirendhailo 


siu atsisakyti malonumo. 


Atvirukas-nuotrauka: Schwarzort [Juodkrantė] b. Memel Strandhalle. 
Iš Konstancijos Romerytės albumo. 


1922 metų rugpjūčio 13 d. 
Sekmadienis 


Kol kas nepasakiau Jadzei, kad ją atleidžiu. Tačiau šį vakarą tai padarysiu. Man labai 
nemalonu, nes žinau, kad Jadzė nesitiki tokio mano sprendimo. Kai aptikau Jadzę 
vagiančią, pati norėjo mesti darbą, bet, matyt, persigalvojo. Man nieko nepasako- 
jo, Žinau, kad rašė savo tėvui ir prašė ją parsivežti namo. Gali būti, kad ji to laiško 
net neišsiuntė. Tada ji bijojo, kad nemokėsiu atlyginimo, kol neatgausiu pinigų už 
pavogtus daiktus. Vėliau gyvenimas ėmė tekėti įprasta vaga. Jadzė tikisi, kad viską 
pamiršiu. Dabar labiau ją stebiu ir visus savo daiktus laikau užrakintus, kontro- 
liuoju, o su Jadze bendrauju dirbtinai ir gana griežtai - ji to neima į galvą. Tarnauti 
pas mane jai nelabai apsimoka, nes pagal pinigų vertę tie 300 markių, kurias moku 
(daugiau mokėti negaliu, nes, palyginti su kainomis, mano atlyginimas labai men- 
kas), mažučiai pinigai. Jadzę čia laiko ne atlyginimas, o galimybė gyventi mieste, 


211. Matyt, ne iki galo išskleistas pasakymas, Modus agendi (lot.) - veikimo būdas. 


nesunkus darbas, patogi būtis, skanus maistas ir kiti dalykai, kurių kaime ir namie 
ji negalėtų turėti. Grįžusi į kaimą vaidina miesto panelę - tokia ambicinga ir tuščia. 
Mieste darbo taip greitai neras, santaupų, kurios leistų jai išgyventi be darbo, neturi, 
tad ir nemeta tarnystės pas mane. Žinau, ji svajoja įsikurti Kaune, pavyzdžiui, kartu 
su tėvu ir gyventi iš spekuliacijos (pardavinėdama įvairias prekes turguje, pirkdama 
ką tik įmanoma ir paskui parduodama — nemažai žmonių šitaip gyvena ir neretai 
gerai uždirba). Kol rožinės svajonės išsipildys, ji manęs įsikibusi, kad tik galėtų gy- 
venti Kaune ir vaidinti miesto panelę sugrįžusi į savo kaimą. 

Noras vaidinti panelę, tuštybė ir vartotojos instinktas atsirado apsigyvenus Kau- 
ne. Čia ji pajuto lengvo gyvenimo trauką, spekuliacijos skonį, kuri neįdedant jokių 
pastangų daugeliui leidžia puikiai suktis. Jadzei visa tai apsuko galvą ir pakenkė 
jos moralei, nors iš prigimties ji nėra bloga. Spekuliuoti pradėjo nuo mano apatinių 
drabužių. Sužinojusi, kad ją atleidžiu, labai nusivils. Skaudu bus tai išgirsti. Ne todėl, 
kadjai būtų gaila prarasti darbą pas mane, o kad teks išvykti iš Kauno, sugrįžti į kai- 
mą. Jausis praradusi orumą, nukritusi nuo savo svajonių bokšto į pilką kaimo kas- 
dienybę, į niūrų ir varganą gyvenimą. Tai sukels didžiulį nusivylimą ir pažeminimą. 
Ne taip paprasta bus vėl ištrūkti į Kauną pasikliaujant vien savo jėgomis, neturint 
pinigų ir užtikrinto darbo. Pradėti išsvajotą „spekuliaciją“ irgi ne taip paprasta, kai 
iš pradžių nėra už ką pirkti daiktus. Gaila man vargšės mergaitės, nepaisydamas jos 
darbelių, linkiu jai gero. Juk ji pati kalta. Ką gali žinoti, gal jai tik į gera išeis toks 
mano sprendimas, pajus, kad už veiksmus reikia atsakyti, supras, kad gyvenimas 
nėra lengvas. Galbūt mano sprendimas, tikiuosi, jai žalos nepadarys. Man pačiam, 
ko gero, ne kartą jos trūks, kol priprasiu prie kitos tarnaitės. Jadzė turėjo privalu- 
mų, kurių ne kiekviena iš tarnaičių turės. Pirmiausia Jadzė lytiniu atžvilgiu nėra 
sugedusi. Labai atspari ir neturi polinkio į paleistuvystę. Įvykis su mano apatiniais 
baltiniais gal buvo tik atsitiktinis nuopuolis, iš kurio mergina dar pakils ir ateityje 
elgsis tvarkingai ir sąžiningai. Kur kas blogiau su polinkiu meluoti - melas giliai 


įsišaknijęs jos sąmonėje ir stumia į kitus nuopuolius. 


1922 mety rugpjūčio 14 d. 
Pirmadienis 


Vakar vakare pasakiau Jadzei, kad ją atleidžiu. Pabrėžiau: tokį sprendimą priėmiau 
dėl vagystės ir neabejojau jos kalte. Tada pridūriau, jog tikiu, kad būdama jauna ji 
pajėgs išvengti pagundos, todėl apie vagystę nepasakosiu. Žinoma, padėsiu susirasti 
darbą, jeigu norės jo ieškoti Kaune. O jeigu atvyks čia ieškoti darbo, leisiu kelias 
dienas apsistoti ir išsivirti valgyti ant savo plytos [sic!]. Samokėjau 400 markių algos 

už šį mėnesį ir pažadėjau padengti kelionės išlaidas, jei nuspręstų atvažiuoti į Kauną 
ieškoti darbo. Jadzė išklausė akmeniniu veidu, tylėdama, šaltai žvelgdama į mane. 
Atrodo, mano žodžiai nepadarė jai didelio įspūdžio. Nuėjusi į savo kambarį šiek tiek 
paverkė - neilgai - ir netrukus ašarų nė ženklo neliko. Šiandien jau linksma, puikiai 
nusiteikusi. Savo daiktus palieka pas mane, nes nori grįžti į Kauną ieškotis darbo. 
Aišku tik viena: jai labai svarbu pasilikti Kaune. Kai susivokė, kad praradusi darbą 
dar gali sugrįžti į Kauną, liovėsi liūdėti. Man atrodo, kad sprendimas ją net tenkina. 
Kita vertus, ji neturi patirties, nežino, kokia tikroji tarnaitės duona, ir mano, kad 
visuose namuose bus taip paprasta ir patogu, kaip pas mane. Ko gero, dar ne kartą 
pajaus nelengvą tarnaitės dalią, net jeigu susirastų geriau mokamą darbą. 

Pavalgęs ankstyvus pietus išėjau į stotį. Su Jadze 4.30 valandą išvažiavome trau- 
kiniu į Rokiškį. Geležinkelio stotyje turėjau progos pasigėrėti Jadzės vikrumu ir ge- 
bėjimais, visus nurodymus sugeba puikiai atlikti. Visus reikalus traukinių stotyje 
viena pati sutvarkė, išnuomojo nešiką, atidavė daiktus į bagažo skyrių, sumokėjo už 
bagažą ir nupirko bilietus. Atrodo, ji sugebėtų viena ir į užsienį išvykti ir neprapultų. 
Ne kiekviena tarnaitė turi tokių gebėjimų. 


1922 metų rugpjūčio 15 d. 
Antradienis 


Šiek tiek prieš 6 valandą ryto su Jadze pasiekėme Rokiškį. Marynios su žirgais dar 
nebuvo, teko valandą palaukti. Jadzė iš stoties patraukė tiesiai į savo kaimą. Aš su 
Marynia ir mažuoju Andžejumi Mečkovskiu, kuris irgi atvažiavo manęs pasitikti, 
išdardėjome į Bagdoniškį. 

Sveikindamasis su Marynios sūnumi Steponu tik ranką paspaudžiau, bet nepa- 
bučiavau. Steponas toliau tūno Marynios kambaryje ir beveik nekelia kojos iš namų. 
Daug tapo (vaikiškais dažais, kitokių neturi) ir kol kas elgiasi tyliai ramiai. Nema- 
nau, kad blogiau vaikšto arba kad yra apatiškas ar prislėgtas. Toks pat, koks visada 
buvo. Sako, kad labai bijojo mano atvykimo ir net naktį miegoti negalėjo. Aš jam 
nieko nesakiau, moralų neskaičiau, nes nematau prasmės. Jis puikiai supranta, ką 
apie jį galvoju, bet elgiasi tarsi niekur nieko, iš veido nesuprasi, kad jam nepato- 
gu. Kol kas laikosi nuošaly, nesipainioja po kojomis, tačiau jo balse girdžiu tą pat 
pasitikėjimą savimi, tą pat ledinę gaidą, būdingą švarios sąžinės žmogui. Vidinė 
ramybė, pasitikėjimas savimi ir yra baisiausi jo bruožai žinant, kiek nusikaltimų 
padarė. Jokio nuolankumo, jokio kaltės jausmo ir gailesčio. Tik baimė ir abejingu- 
mas. Gyvena čia kaip parazitas, tapo ir paikioja su savo favoritu šuniuku. Niekas jo 
sielos neveikia, nedomina, nesukelia jausmų. Bandysiu jį šiek tiek pamokyti lietuvių 

kalbos ir pasakysiu, jog privalo išvykti ir susirasti kokį nors darbą, kad galėtų gy- 
venti savarankiškai. Teisę į gimtuosius namus jis turi, tačiau turi užsiimti sunkiu 
ir sąžiningu darbu - tai vienintelis galimas atgailos būdas už anksčiau padarytus 
nusikaltimus. Valios pastangų, kaltės jausmo ir poreikio vargintis nė su žiburiu jo 
veide nepamatysi. 

Gojuje atsirado vilkų. Miškininkas Sadauskas juos matė, o šiąnakt vilkai išbaidė 
raguočius, besiganančius pamiškėje. Visas dvaras naktį ėjo susiremti su atklydėliais, 
bet nė vienas jų nematė. Dingo avis - įtariama, kad ją sudraskė vilkai. 


1922 mety rugpjūčio 16 d. 
Trečiadienis 


Šiandien pas mane buvo užsukusi Grasė Sakavičiūtė, ūkininko iš Jonavos?” dukra, 
kilusi iš tvarkingos šeimos. Apie Sakavičiūtes visa apylinkė yra geros nuomonės, 
šneka, kad sąžiningos ir darbščios merginos. Grasė Sakavičiūtė man atrodė tyli 
ir kukli. Jai 25 metai. Moka virti, siūti, karo metais tarnavo Peterburge. Dar neži- 
nau, ar pasiimsiu ją kartu. Mieliau rinkčiausi jauną mergaitę, paauglę, nes jos būna 
lankstesnės ir vikresnės. Kartais man labai gaila Jadzės. Pripratau prie jos, o ji prie 
mano reikalavimų. Gaila, nes vis dėlto mano sprendimas ją laikinai išmušė iš vėžių. 
Šiandien Jadzė buvo atėjusi į Bagdoniškį, atnešė tėvo laišką, kuriame šis manęs labai 
atsiprašo dėl dukros poelgio ir klausia, ar iš tiesų leisiu jai apsistoti mano bute, kol 
Jadzė susiras darbo Kaune, ar tiesa, kad pažadėjau jai apmokėti kelionę į Kauną. 
Atrašiau, kad visa tai tiesa ir kad tikėdamas, jog ji pasikeis, galiu padėti rasti dar- 
bą, tačiau garantuoti, kad jai ten gerai seksis, negaliu. Jadzė laišką paėmė ir iškart 
išėjo namo. Neužsibuvo Bagdoniškyje, neaplankė čia dirbančių tarnaičių. Gėdijosi 
joms į akis pažiūrėti, nes anksčiau vaidino panelę, didžiavosi darbu Kaune, o dabar 
štai — atleista. Mačiau ašarų pėdsakus ant Jadzės veido. Matyt, namie nebuvo lengva. 
Vargšė mergaitė. Kita vertus pati kalta dėl tokio likimo. 


1922 mety rugpjūčio 17 d. 
Ketvirtadienis 


Šiandien Marynia švenčia javapjūtės pabaigtuves. Ką tik baigti kirsti kviečiai. Saulei 
leidžiantis pas mus atėjo samdinių būrys - tiesiai iš laukų su dainomis, o tarpdury 
jau laukė Marynia. Darbininkės jai ant galvos uždėjo gražų kviečių vainiką su įpin- 


212. Jonava - kaimas, dabar priklauso Rokiškio rajono savivaldybei, 6 km nuo Pandėlio. 

tomis spalvotomis gėlėmis, o samdiniai mano liemenį apjuosė tokiu pat gražiu javų 
diržu. Marynia samdiniams įpylė degtinės, o ištekėjusioms darbininkėms davė 300 
markių (kiekvienai po 50), na, merginoms pažadėjo per šeštadienio šokius nusam- 
dyti muzikantus. 

Šiandien gavau telegramą, kurią iš Kauno atsiuntė universiteto rektorius p. Šim- 
kus. Jis mane informuoja, kad Teisės fakulteto nutarimu buvau paskirtas docentu ir 
rektorius kviečia poryt (šio mėnesio 19 dieną) atvykti į fakulteto posėdį. Poryt tikrai 
ten nebūsiu. Nieko nenutiks, jeigu manęs palauks 2 savaites. Jeigu universitetas pri- 
ėmė tokią nutartį, vadinasi, jau susikūrė ir gali veikti, nors aš neatvažiuosiu. Negaliu 
sau leisti tokios kelionės - man ji per brangi, atgal grįžti negalėčiau ir prarasčiau 
dviejų savaičių poilsį. Įdomu, kokios pozicijos dabar laikosi Janulaitis; net neabejoju, 
kad ir jį fakultetas pasikvietė (dirbti ne docentu, kaip mane, o greičiausiai profeso- 
riumi). Nors priežastys, dėl kurių su Janulaičiu nepriėmėme prezidento paskyrimo, 
toliau egzistuoja, vis dėlto abejoju, ar reikėtų mums jų laikytis ir priešintis šitam 
darbui. Tad, ko gero, teks ieškoti kompromiso. 


1922 mety rugpjūčio 18 d. 
Penktadienis 


Kadangi markės kursas smarkiai nukrito, labai pabrango miškas — na, kaip ir visa 
kita. Pastaruoju metu gerokai išaugo miško paklausa. Žiemą mišką perka valstiečiai, 
o vasarą jie dirba laukuose, taigi — į mišką. Dabar juo itin domisi žydai. Na, kol kas 
valstybiniai ir buvę privatūs, tačiau atitekę valstybei miškai vasarą neparduodami, 
kaip paprastai, sklypais iškirsti, žinoma, jų kainos bus milžiniškos. Žydai truks plyš 
ieško progos nusipirkti medienos dabar, nes privačių miškų beveik nėra. 

Atrodo, Bagdoniškio miškai yra vienintelė privataus miško, kuris nebuvo priva- 
tizuotas, oazė šiuose kraštuose. Žydai vis vaikšto ir prašo miško. Norint nusipirkti 
miško dalį (sklypą) iš valdžios, reikia turėti didesnį kapitalą ir sugebėti visą iškirstą 
medieną protingai panaudoti. Na, o privačiame miške galima nusipirkti tiek me- 
džių, kiek reikia, pavyzdžiui, specialiai lentoms arba atitinkamą kiekį statyboms ir 
panašiai. Žydai žino, kad iš principo neparduodame miško dėl prekybos, nes spe- 
kuliacija mišku visada sukelia didžiulį valstiečių nepasitenkinimą. Valstiečiai gali 
apskųsti mus valdžiai, o mes turėtume nemalonumų, juolab kad Bagdoniškio miškų 
likimas dar visiškai nepaaiškėjo (klausimas, ar mūsų miškai bus suvalstybinti ar 
ne, ar esame teisėti jų savininkai, iki šiol neaiškus). Tiek aš, tiek mano seserys miš- 
ką parduodame tik asmeniniam vietos gyventojų naudojimui. Beveik visi žydai ką 
nors Rokiškyje statosi ir vis ateina sakydami, kad medienos reikia statyboms. Kainą, 

kuria Elvyra pardavinėjo mišką, pakėlėme labai daug ir prašome mokėti doleriais. 
Pirminė mano kaina buvo kiek per didelė, tad šiek tiek ją nuleidau ir šiandien su 
Mejeriu Berkovičiumi iš Rokiškio susiderėjau. Jis iš manęs nusipirko 30 pušų uż 76 
dolerius. Mačiau, kaip rinkosi gražiausias lentoms. Mano kaina tokia: 10 colių pu- 
šis — 1 doleris, 11 colių — 1 74 dol., 12 colių — 1 14 dol., 13 colių — 1 % dol., 14 colių - 2 dol., 
15 colių — 2 15 dol., 16 colių - 3 dol., 17 colių — 3 14 dol., 18 colių — 4 doleriai. Berkovi- 
čius šiandien nusipirko: 2 medžius 18 colių, 6 medžius 17 colių, 1 medį 16 colių, 7 — 15 
colių, 8 — 14 colių ir 6 — 13 colių. Sumokėjo man 30 dolerių ir paliko 50 000 markių 
užstatą, kurį atiduosiu, kai sumokės dar 46 dolerius. Girdėjau, doleris šiomis die- 
nomis perkopė 1000 markių ir jau artėjo prie 1200, o vėliau šiek tiek smuktelėjo ir 
kainavo kiek daugiau nei 900 markių. 

Šiandien pas Marynią pasisvečiuoti atvažiavo dr. Ingelevičius*3, karo gydyto- 
jas; šiomis dienomis atostogauja pas savo giminaičius už Obelių. 1918 metais buvo 
Marynios nuomininkas, su kuriuo sesuo labai susidraugavo. Iš tiesų mielas ir geras 
žmogus, Sližių — daktaro*'* ir dabartinio karo ministro*5 - draugas. 


1922 metų rugpjūčio 19 d. 
Šeštadienis 


Marynia turi ypatingų gebėjimų traukti įvairaus plauko žmones. Seniau Vilniuje, o 
dabar Bagdoniškyje prie jos limpa visokie parazitai, kuriuos ji maitina ir priglau- 
džia. Visuomet kažin kokie paklydėliai arba laikinai žemės po kojomis nejaučiantys 
asmenys. Marynia turi labai gerą širdį, impulsyvi ir dažnai vadovaujasi momenti- 
nėmis emocijomis, o žmonės perpranta ir taip jos įsikimba, kad vėliau sudėtinga 
jų atsikratyti. Tvirtai ant žemės stovintys žmonės tokiomis Marynios savybėmis 
nesinaudoja, bet silpni arba pasimetę — būtinai priešingai. Tad apie Marynią jau su- 
sisuko visa parazitų girlianda, primenanti kalėdinės eglutės papuošalą. Tarp tokių 
žmonių Bagdoniškyje yra sutuoktiniai Meckeliai. Meckelis — trisdešimtmetis vo- 
kietis, kurį praėjusiais metais iš Vokietijos prisikvietė Lisandras ir paskyrė Kriaunų 
valdytoju, o kai jis su Lisandru ėmė nesutarti, Marynia - ji su Meckeliais susipažino 
ir jie seserį papirko savo gražbyliavimu — parodė kilniaširdiškumą ir momentinės 
aistros vedina pasakė, kad galbūt ir jai praverstų Meckelis kaip valdytojas, ir pa- 


213. Ingelevičius (Ingielewicz). 


214. Sližys Pranas (1889-1961), karo gydytojas, pulkininkas, 1920-1922 m. buvo Piliečių gynimo departa- 
mento direktorius, vienas iš Kauno medikų draugijos (1919) įkūrėjų ir narių. 


215. Sližys Boleslovas, Balys (1885-1957), inžinierius, pulkininkas, Krašto gynybos ministerijos inžinerijos 
skyriaus viršininkas (1919-1922), krašto gynybos (1922-1924) ir susisiekimo (1924-1926) ministras. 


97 


siūlė jam apsistoti, jeigu turėtų išsikraustyti iš Kriaunų. Po to pokalbio Meckelis 

su Lisandru ėmė elgtis akiplėšiškai ir netrukus nutraukė darbo sutartį. Žinojo, kad 

Marynia jam suteiks darbą ir pastogę, metė Kriaunas ir su žmona persikėlė pas Ma- 
rynią. Aišku, pasiėmė savo mantą, visą gyvą inventorių, kurį Kriaunose užsiaugino: 

2 šunis, veršiuką, telyčią ir 2 kiaules. Jau ketvirtą savaitę Meckeliai „sėdi“ Bagdoniš- 
kyje Maryniai ant sprando, o ji išlaiko ir juos, ir jų inventorių. Svečius išlaikyti sun- 
ku - Marynia taip pat įsitikino, kad toks valdytojas per brangus, juolab kad jis labiau 

rūpinasi savo pajamomis ir inventoriumi nei Marynios gerove. Atrodo, Meckeliai 

graužiasi dėl savo sprendimo, nes tikėjosi pas Marynią gauti darbo, o jo neturi. Stai- 
ga ką nors susirasti neįmanoma. Rezultatas toks, kad Lisandras, ko gero, pyksta ant 

Marynios, Meckeliai taip pat nepatenkinti. Panašu, kad Meckeliai irgi ant Marynios 

pyksta, nes jaučia, kad sukelia jai nepatogumų ir kad ji pati gailisi ankstesnio siū- 
lymo juos priimti, o dabar kaltina šykštumu. Marynios santykiai tiek su Lisandru, 
tiek su Meckeliais, o gal ir su Pšezdzeckio Obelių dvaro?“ valdytojais Paulauskais, 
kurie jai padėjo išsiųsti laiškus per Latviją (Subačių) į Lenkiją ir atvirkščiai, pašlijo. 
Meckelis ieško darbo pas Pšezdzeckį, kuris jam paskyrė Obelius, tačiau Paulauskai 

nenorijo įsileisti ir pyksta ant Marynios, sakydami, kad ji proteguoja jų konkurentą 

Meckelį. Na, o kol kas Meckelis su visu inventoriumi gyvena Bagdoniškyje. Mec- 
keliai nervinasi ir nežino, ką toliau daryti. Maryniai labai sunku juos išlaikyti, ir 
visi nepatenkinti. Dabar Meckelis jau 3 dienas yra Rokiškyje, derasi dėl darbo pas 

Pšezdzeckį ir ieško laikinos pastogės. 


1922 mety rugpjūčio 20 d. 
Sekmadienis 


Lijo, tad diena slinko monotoniškai. Elvyra su Marynia buvo nuvykusios į Gačionis. 
Po pietų žaidžiau kortomis su Elvyros vaikais - Helcia?" ir Andžejumi, — su p. Mec- 
kel ir Steponu, Marynios sūnumi. Žinoma, paprastus vaikiškus žaidimus — „Durnių“ 
ir „Juodąjį Petriuką“. Paskui nuvažiavau į Prapultynę įspėti miškininką Sadauską, 
kad man jo prireiks rytoj miške. 

Šalta ir lietinga ši vasara. 

Praėjusią naktį vėl pasirodė vilkai. Buvo priėję prie užtvaro, kuriame naktį lai- 
komi dvaro galvijai. Užtvaras yra netoli Gojaus, prie Busiškio kelio link Eibučio, to- 
kioje vietoje, kurioje nėra žmonių sodybų. Galvijai patys garsiai mūkdami praneša, 
216. Reinoldui Tyzenhauzui mirus 1880 m., Obelius, Rokiškį ir kitus dvarus paveldėjo jo sesuo Marija Ty- 
zenhauzaitė-Pšezdzeckienė. Obelių dvaras Pšezdzeckiams priklausė iki 1940 m. 


217. Mečkovska Helia, Mečkovskos Elvyros Marijos dukra (Miečkovska, Mieczkowska Helcia). 

kad artinasi vilkai, ir peršoka užtvarą, o vėliau atvirame lauke susiburia į uždarą 
ratą, kurio viduryje slepiasi jaunikliai, ir stovi atkišę ragus vilkams. Avys elgiasi 
kitaip - puola bėgti. Piemenys, išgirdę galvijų mūkimą, atbėgo į dvarą ir pažadino 
samdinius, su kuriais nubėgo gelbėti galvijų. Atrodo, šį kartą vilkai nepridarė jokių 
nuostolių. Matyt, keturkojai jau ilgam apsistojo Gojaus tankmėje. 


1922 metų rugpjūčio 21 d. 
Pirmadienis 


Nors Grasę Sakavičiūtę, kuri prieš kelias dienas pas mane buvo atėjusi dėl tarnai- 
tės vietos, iš Jonavos visi labai giria, vis dėlto pasirinkau jauną mergaitę - paauglę. 
Elvyra parekomendavo vieną savo samdomų mergaičių, šešiolikametę Heleną Bo- 
guslavską** iš Rūkelių, tikrą lietuvę nepaisant lenkiškos pavardės. Mergaitė atrodo 
labai simpatiška. Elvyra vakar ją įspėjo, kad siūlysiu jai dirbti; pasitarusi su motina, 
Helena atėjo tartis dėl darbo. Ir susitarėme. Ji niekada nedirbo tarnaite, nemoka 
virti, apskritai nemoka nieko, ko man reikia, tačiau čia šiek tiek pramoks ir, manau, 
patobulės, jeigu bus gabi ir vikri. Na, dar turiu kelias dienas pagalvoti, samdyti Sa- 
kavičiūtę ar ją. Boguslavska — jaunesnė ir tai labiausiai mane traukia. Sakavičiūtė 
turi daugiau patirties, darbšti, sąžininga, patikima, tačiau Sakavičiūtė gali kelti di- 
desnių reikalavimų, galbūt mano kuklus gyvenimo būdas jai netiks ar mano virtuvė 
erzins, kai yra pratusi prie turtingų Peterburgo virtuvių. Tad dabar turiu embarras 
du choix*9. 

Vienas Rūkelių ūkininkų šiandien pas mane Gojuje nusipirko 28 trijų colių pu- 
šaites už 1000 markių. Sakė, reikia stogui. Šiaip aš neparduodu Gojaus medienos, 
išskyrus statybai tinkančias pušis, bet kaimynui padariau išimtį, be to, iškirtus 30 
jaunų pušelių iš miško tankmės žalos nebus. 

Marynia ir Elvyra šiandien buvo Rokiškyje. Marynia grįžo susijaudinusi, kad ir 
toliau markės kursas krenta. Šiandien už dolerį mokėta 1200 markių - žiauri kaina. 
Aišku, visas Rokiškis ir jo gyventojai sunerimę tokiu baisiu markės nuosmukiu, ir 
dar aišku, kad visos kainos vėl pašoko į viršų. Kadangi nėra jokio stabilumo, labai 
sunku nuspėti, kaip toliau vystysis šalies ekonomika. Labai įdomu, kas bus su teisė- 
jo atlyginimu, kiek jis pakils palyginti su tokiu greitu markės nuosmukiu. Marynia 
man iš Rokiškio parvežė kostiumui medžiagą, kurią gavau Trėjaus fabrike Pajuodu- 


218. Boguslavska Helena (Bogusławska Helena). 


219. Embarras du choix (pranc.) - problema dėl didelės galimybės rinktis. 

pyje**“ tarpininkaujant Kazimieriui Jankauskui (sūnui). Medžiaga tamsiai mėlynos 
spalvos, vilnonė. Penki dvigubo pločio aršinai po 500 markių už aršiną, tad iš viso — 
2500 markių. Pagal tokį pinigų kursą kaina nepaprastai maža. Jankauskas medžiagą 
man nupirko prieš kelias savaites. Na, aš esu nepaprastai laimingas, nes šiais laikais 
tokia medžiaga - didžiulis turtas. 

Su Marynia iš Rokiškio sugrįžo ir Meckelis. Jaučiasi laimingas, gavo darbą pas 
Pšezdzeckį Obeliuose. Marynia, savaime aišku, irgi be galo laiminga, nes Meckelių 


viešnagė Bagdoniškyje labai vargina. 


1922 metų rugpjūčio 22 d. 
Antradienis 


Šiandien neturiu ką parašyti. 


1922 metų rugpjūčio 23 d. 
Trečiadienis 


Šiandien iš Rokiškio į Bagdoniškį atvažiavo Vestfalis**! su žmona. Vestfalis kilęs 
iš Hamburgo Vokietijoje. Didžiojo karo metais buvo Vokietijos armijos puskari- 
ninkis, kartu su Vokietijos armija atvyko į Lietuvą. Vokiečių okupacijos laikais 
tarnavo kariuomenės užnugaryje ir kelerius metus gyveno Rokiškyje ir Kavoliš- 
vaitė, graži, jauna mergina. Ji patiko Vestfaliui ir labai greitai flirtas virto meile. 
Vienas iš tūkstančio panašių romanų, užsimezgusių okupacijos laikais tarp vo- 
kiečių kareivių ir vietos merginų. Verusia pastojo. Vestfalis 1918 ar 1917 metais 
buvo perkeltas iš Lietuvos į tolimąjį Rumunijos fronto užnugarį - Transilvaniją. 
Išvažiuodamas pažadėjo grįžti ir vesti suvedžiotą lietuvaitę. Jam išvykus gimė kū- 
dikis. Elizka Komorovska labai rūpinosi vargše mergaite. Niekas nesitikėjo, kad 
Vestfalis sugrįš ir tesės duotą pažadą. Kiek daug merginų laukė ir iki šiol laukia, 
kol iš Didžiojo karo grįš jų mylimieji, o išvykę vyrai pamiršo trumpalaikius savo 
romanus. Pagimdžiusi Verutė vėl pradėjo tarnauti Kavoliškyje. 1919 metais, per 
bolševikų okupaciją, Verutė Backevičiūtė flirtavo su bolševikų komisarais ir buvo 


220. 1769 m. minimas Pajuodupio muitinės postas, kuris yra dabartinės Juodupės pradžia. Pradėjo augti 
XX a. pradžioje, kai 1907 m. Oskaras Trėjus nuomotame iš grafų Pšezdzeckių sename malūne įkūrė vilnų 
verpyklą, karšyklą, o po to įtaisė ir audimo stakles. Juodupės audiniai pradėjo garsėti dar iki Pirmojo pa- 
saulinio karo. 1931 m. Trėjaus firmai bankrutavus, jos turtą perėmė „Nemuno“ bendrovė. 


221. Vestfalis (Westfal). 

viena mažiausiai ištikimų Komorovskių tarnaičių, kai jiems teko slapta bėgti iš 
Kavoliškio, slapstytis miškuose ir valstiečių trobose persirengus varganais dra- 
bužiais, baiminantis bolševikų persekiojimo. Kai bolševikai buvo išvyti ir valdžią 
į savo rankas perėmė lietuviai, netikėtai iš Vokietijos atvažiavo žodžio žmogus 
Vestfalis. Jis vedė Verutę ir kartu su vaiku išsivežė į Vokietiją. Šeima apsigyveno 
Berlyne, kuriame Vestfalis eina kažkokias pareigas. 

Dabar jie atvažiavo kelias savaites pasisvečiuoti (ir, berods, pasiimti Verutės krai- 
čio) pas ponios Vestfalienės tėvus, gyvenančius Rokiškyje prie geležinkelio stoties. 
Iš pažiūros Verutė pavirto tikra „ponia“ Vestfaliene. Apsivilkusi šilko drabužiais, 
kalba apie „kultūrą“ ir „komfortą“, baisisi medinėmis grindimis, neužklotomis ki- 
limais, užuolaidų stoka ir t. t. Su panieka kalba apie Lietuvą ir paprastą valstiečių 
gyvenimą ne tik kaimuose, bet ir dvaruose. Tačiau pati, nors ir šilkais apsisiautusi, 
nors ir kalba apie „kultūrą“, vis tiek yra šimtus kartų didesnė chamė?* nei mūsų 
lietuvių tauta, kuri, neturėdama supratimo apie Berlyno komfortą, iš prigimties yra 
labai kultūringa. Atsibodo man ta Verusia, pamiršo lietuvių kalbą, o vokiečių kal- 
bos dar neišmoko. Lietuviškai labai prastai kalba, o vokiškai dar prasčiau. Klasikinė 
kvailė, daranti atitinkamas veido grimasas, niekinanti savo tėvynę ir jos žmones, 
tarp kurių pati išaugo. Kvailas ir jos noras vaidinti turtingą ponią, o tokia būti ne- 
sugeba, nes „ir Paryžiuje avižos ryžiais nevirsta“. Na, Vestfalis - padorus žmogus, 
gebantis būti toks, koks yra - nepretenzingas, nors sąlyginai ir turtingas. Gyvenda- 
mas Berlyne mūsų šeimai padarė paslaugų, tarpininkavo persiunčiant laiškus tarp 
gyvenančiųjų Lenkijoje ir Lietuvoje, kai mes vieni su kitais sunkiai galėjome susi- 
siekti dėl lenkų ir lietuvių konflikto. 

Vestfalis sako, kad už dolerį jau mokama 1700 markių! Kas bus toliau? Padėtis 
tikrai katastrofiška. Laikraščiuose rašė, kad Vyriausybė nusprendė ateinantį mėnesį 
tarnautojams išmokėti 75 % didesnę algą. Kas iš to, kai pinigų vertė nusmuko jau 
maždaug 600 %, jei ne daugiau, palyginti su kursu, kuris buvo nustatant tarnautojų 
atlyginimo dydį pavasarį! Jeigu tokiu greičiu ir toliau kris markės kursas, kitą savai- 
tę gali sumažėti dar keliais šimtais %. Nieko tikrai nuspėti neįmanoma. 


1922 metų rugpjūčio 24 d. 
Ketvirtadienis 


Marynios sūnus Steponas Romeris iki šiol Bagdoniškyje elgiasi nepriekaištingai. 
Manęs jis ypatingai bijo ir man labai paslaugus, malonus. Tad aš juo naudojuosi ką 


222. Chamais Lenkijoje buvo vadinami neišprusę valstiečiai (vertėjos pastaba). 

nors tvarkydamas, pavyzdžiui, biblioteką ir savo archyvą (visgi šiai veiklai skiriu la- 
bai mažai laiko). Steponas man braižo pastatų, kuriuos noriu pasistatyti, projektus. 
Išties turi talentą ir skonį, ypač išmano dekoravimą ir kompoziciją, aś su malonumu 
žiūriu jo projektus ir galbūt vienu pasinaudosiu. Steponas atrodo labai mielas, kol 
nepasiduoda pagundai ką nors bloga nuveikti. Jis minkštas, švelnus, jautrus. Nie- 
kam nelenda į akis ir nedrumsčia ramybės, nesikiša į kitų reikalus, nedėsto savo 
nuomonės. Regis, prieš atvykdamas į Bagdoniškį buvau blogesnės nuomonės apie jį, 
negu jis iš tiesų yra. Galbūt tai ligotas žmogus ir daugiau nelaimingas negu blogas. Iš 
tiesų degeneravo ir tai pagrindinė blogų jo darbelių priežastis. Nesugeba gyvenime 
stabilizuotis, neturi vidinės disciplinos ir stiprios valios. Tačiau turi ir gerų savybių, 
teikiančių jo asmenybei privalumo, o viena tokių - begalinis prisirišimas prie kai 
kurių naminių gyvūnų, ypač šunų. Tarkime, prie vargano „Futeko“, paprasto bena- 
mio šunelio, atvežto iš Rokiškio, Steponas jį myli, rūpinasi tarsi tikru savo draugu. 
Taip pat Steponas mėgsta paprastus, naivius ir gerus žmones - sąžiningus ir nekom- 
plikuotus, pavyzdžiui, kitados labai mėgo Juozą Sukį, Raniką Kolne, o dabar vokietį 
Mejerj*% Bagdoniškyje. 

Steponas turi ir vaikiškų savybių, tokių naivių ir primityvių, kurios neretai bū- 
dingos artistams ir vadinamiesiems civilizuoto pasaulio klajūnams. Jam būdinga 
jautri prigimtis, mizantropinis elgesys su žmonėmis, naivus prieraišumas prie pa- 
prastų ir gerų Žmonių, asmeninės disciplinos stoka kažkokiu būdu susijusi su ap- 
gaule, tuštybe ir melu, kurie atsiranda nuopuolio metu. Tada visiškai dingsta valia, 
paaštrėja energija, atsiranda begalinis vikrumas - kažkoks šėtonas apsėda. Be abejo, 
tai degeneracijos ženklas — psichinės ligos požymis. Steponas tikrai turėjo ką nors 
baisaus už lenkų užkardos padaryti, kad pabėgo į Bagdoniškį. Jis mums tikrai ne- 
prisipažins, ką prisidirbo, savo gyvenimą moka slėpti po devyniais užraktais, pats 
moka vaikščioti tik jam žinomais keliais. Labai prisirišęs prie motinos, geras jai, 
nuoširdus. Elgiasi tarsi vaikas: miega su ja viename kambaryje, yra paklusnus ir 
mielas, neturi jokių reikalavimų ir kaprizų, kuklus ir viskuo patenkintas. Manęs 
bijo, o kartu labai myli. O, kad jis toks ir liktų! Vis dėlto turės imtis kokio savaran- 
kiško darbo, nes tai jam išeis į naudą. Turi išmokti grūdinti savo asmenybę, o kol 
kas nemoka tvirtai ir konsekventiškai kovoti dėl savo būvio. Steponas labai panašus 
į savo tėvą Vytautą Romerį — iš judesių, šypsenos ir juoko, veido išraiškos. Dabar dar 
labiau nei kada nors anksčiau. 


223. Mejeris - Bagdoniškio dvaro sodininkas. 

1922 metų rugpjūčio 25 d. 
Penktadienis 


Kartu su Marynia ir Elvyra buvome nuvažiavę į Rokiškį. Marynia turėjo eiti pas 
Taikos teismo teisėją dėl iškeldinimo nuomininko Eigmino, kuris bando Plytinės 
dvarelyje pasilikti prieš Marynios valią. Taigi sesuo turi įrodyti savo nuosavybės 
teises į šį dvarelį po agrarinės reformos. Marynios įrodymai buvo tvirti, nes lai- 
kydamasi Ūkio ministro įsakymų dėl agrarinės reformos iki balandžio 23 dienos 
ministerijos atstovui pateikė deklaraciją apie tai, kad prie savo 80 hektarų, kurie yra 
neliečiamoji nuosavybė ir kuriuos turi teisę pati pasirinkti, priskaičiuoja ir Plytinę, 
o ją nuomojasi Eigminas. Šita deklaracija ją apsaugo nuo bet kokių Eigmino pre- 
tenzijų ir agrarinės reformos padarinių. Tačiau taikos teisėjas, išvydęs mane, Tri- 
bunolo teisėją, taip aršiai gynė Marynią prieš Eigminą, kad Maryniai net nereikėjo 
savo teisių įrodinėti ir pateikti deklaracijos. Teisėjas visiškai aklai, be jokių įrodymų 
Plytinę priteisė Maryniai. Tikėtina, Eigminas pateiks apeliaciją, kad ilgiau galėtų 
naudotis dvarelio žeme, tačiau, be abejonės, bylą pralaimės ir aukštesnės instancijos 
teismuose. Maryniai maža naudos iš Plytinės, nes faktiškai ją pardavė praėjusią żie- 
mą Peisachui Ruchui?** - ir labai pigiai, tik už 30 000 markių, tad dabar bylinėjasi 
jau ne dėl savęs, o dėl Peisacho. 

Rokiškio taikos teismo II rajono teisėjas Borakauskis mane pasikvietė pietų į 
kleboniją; tiek jis, tiek kunigai man buvo itin paslaugūs. 

Vokietijos markės kursas ir toliau ritasi žemyn tarsi akmuo nuo kalno. Pasak 
Peisacho Rucho, rytą doleris kainavo 1900 markių, o po pietų kalbėta, kad jau 2100 
markių! Rokiškio prekybininkai puolė į paniką. Valstiečiai nenori parduoti savo 
produktų, parduotuvės taip pat nenoriai prekiauja, kai kur apskritai nepardavinė- 
ja arba pardavinėja tik už javus (rugius, linų sėmenis ir ypač žirnius). Vis labiau 
juntama prekyba mainais arba javais, arba doleriais. Tad jeigu prekyba markėmis 
jau eina į pabaigą, tendencija pirkti labai didėja, kas dar labiau sustiprina prekybos 
išbalansavimą, norą spekuliuoti ir manipuliuoti kainomis. Kiekvienas, kuris sugeba 
ką nors nusipirkti už markes, jaučiasi labai laimingas ir perka tiek, kiek gali, bet ką, 
svarbu, kad daug. Nepasitikėjimas markėmis virsta panika. Šiais laikais sava valiuta 
būtina. 

Rokiškyje (Peisachas Ruchas, kunigai ir taikos teisėjas Borakauskas) pasakojo, 
kad Vyriausybė jau priėmė įstatymą dėl lietuvių valiutos realizavimo (litų, priklau- 
sančių nuo dolerio sistemos). Spaudos nemačiau, įstatymų neskaičiau, tačiau iš nuo- 
girdų galiu daryti išvadas: kol kas markė į dolerį (litą) bus keičiama fiksuotu kursu, 


224. Ruchas Peisachas (Ruch Pejsach). 

visos išmokos jau bus atiduodamos litais arba markėmis, tačiau markėmis ne nomi- 
naliai, o pagal dabartinį kursą santykiu su litais. Tokiu būdu sudarytas pereinama- 
sis laikotarpis, kurį cirkuliuos litai (doleriai), nors dar kurį laiką bus atsiskaitoma ir 
markėmis. Toks pereinamasis laikotarpis leis funkcionuoti naujai valiutai dar prieš 
jai pasirodant. Rašau tai, ką supratau iš pasakojimų. Man labai įdomu, koks bus pi- 
niginės reformos rezultatas artimiausiais mėnesiais. Visi jau pavargę nuo katastro- 
fiško markės nuosmukio ir dūsauja: kada gi pasirodys lietuviška valiuta. Visi laikosi 
nuomonės, kad toliau taip tęstis negali. 


1922 metų rugpjūčio 26 d. 
Šeštadienis 


Šiandien buvo atvykęs p. Juzefas Stavskis iš Anapolio ir pasiūlė Maryniai išsinuo- 
moti jo vaisių sodą. Sodas yra didelis ir gražus, pats jį sodino ir daugelį metų gražiai 
juo rūpinosi. Stavskis visada turėjo sodą ir iki šiol niekada nenuomojo. Marynia iš- 
sinuomojo mažesnį sodelį, esantį dvarelyje tarp Dusetų girios, tad dabar, kai Stavs- 
kis nusprendė išnuomoti ir Anapolio sodą, pamanė: reikia pasakyti Maryniai ir jai 
suteikti pirmumo teisę prieš žydus, kurie labai tikisi sodą išsinuomoti. Stavskis be 
galo sąžiningas ir teisingas žmogus, nemėgsta spekuliuoti, tad jo pasiūlymas nėra 
kokia nors apgaulė ar noras pasipelnyti. 

Anapolio sodas šiemet lūžta nuo vaisių. Stavskis skaičiuoja, kad bus iki 800 
pūdų vaisių. Už nuomą prašo 300 dolerių (pagal dabartinį markės kursą išeina 
apie 600 tūkstančių markių arba daugiau). Maryniai tokia nuoma būtų labai 
brangi, tačiau jeigu pavyktų, ji galėtų sulaukti dilelio pelno. Marynia ir gundosi, 
ir bijo. Rytoj planuoja nuvažiuoti į Anapolį ir vietoj apsispręsti, mat rytoj dėl to pat 
pas Stavskį atvažiuoja žydai. Stavskis už tokią kainą suteikia Maryniai pirmenybę. 
Įtariu, sesuo susigundys, nes verslas ją labai traukia. Norėčiau, kad sutiktų. Paža- 
dėjau jai paskolinti 100-150 dolerių, nes savų grynųjų ji visiškai neturi. Marynia 
tikrai neprapuls, ji labai veikli ir drąsi - malonu ją stebėti. Itin greitai sulaukia 
pelno ir vis labiau stiprina savo ūkį, nors padejuoja, paniurna. Turi daug gyvasties 
ir optimizmo. 

Šiandien Meckeliai išsikėlė iš Bagdoniškio į Obelius. Maryniai palengvėjo. 

Elvyra šiandien buvo nuvažiavusi į Kriaunas ir parvežė man laišką iš univer- 
siteto, kuris buvo adresuotas valsčiaus vardu, savaime aišku, gavau jį pavėluotai. 
Universitetas mane spaudžia kuo greičiau grįžti į Kauną. Rektorius Šimkus tele- 
gramoje, rašytoje rugpjūčio 17 dieną, praneša, kad buvau paskirtas Teisės fakul- 
teto docentu, ir kviečia atvykti rugpjūčio 19 dieną į posėdį. Aš atsakiau 19 dieną 

telegrama, kad nespėsiu grįžti ir Kaune būsiu rugsėjo 1 dieną. Tad dabar Šimkus 
laiške, išsiųstame rugpjūčio 21 dieną, prašo nedelsiant atvykti ir rugpjūčio 23 die- 
ną dalyvauti organizaciniame fakulteto posėdyje. Laišką gavau pavėluotai, bet ir 
gerai, nes labai sunku būtų važiuoti į Kauną dar nepasibaigus atostogoms. Šiaip ar 
taip, po kelių dienų jau būsiu Kaune. Matyt, Teisės fakultetas formuojamas labai 
skubotai ir, matyt, labai reikia, kad dalyvaučiau tai darant. Suprantu, atsisakyti 
šito darbo dabar negaliu, todėl, ko gero, dirbsiu, bet pirma noriu pasikalbėti su 
Janulaičiu. Padėtis tokia, kad jaučiu moralinę pareigą dirbti šį darbą vardan tai- 
syklės noblesse oblige?” (kalbu ne apie taurumą, o apie savo poziciją teisininkų 
pasaulyje). Na, aš asmeniškai vis dar svyruoju. Profesoriaus darbas mane domina 
ir dėl tam tikrų priežasčių bijau - nežinau, ar pajėgčiau jį dirbti, o dirbti tik pusiau 
arba prastai aš nemėgstu. 


1933 mety rugpjūčio 27 d. 
Sekmadienis 


Rytą Marynia nuvažiavo į Anapolį pas Juzefą Stavskį, o aš planavau traukti į Anta- 
našę. Netikėtai į Bagdoniškį atvažiavo Piotras Rosenas, tad pasilikau namie. Po to 
pasirodė kažkokie trys „žvalgybos“ (karinė formuotė) kareiviai, du eiliniai ir Rokiš- 
kio „žvalgybos“ viršininko pavaduotojas. Nežinau, kokį tikslą jie turėjo. Sakė, va- 
žiuoja iš Kriaunų į Rokiškį arba Obelius ir užsuko pašerti arklių. Piotras Rosenas 
ir Elvyra įtarė, kad jie renka informaciją apie Steponą Rómerj. Tačiau Stepono jie 
nieko neklausinėjo, neklausinėjo ir dvariškių. Manau, jie tiesiog užsuko papietauti. 
Kareiviai suvalgė pietus viršuje, kartu su Steponu ir Marynios vokiečiu, o komen- 
dantas pietavo su mumis. 

„Žvalgybos“ viršininko pavaduotojas sakė, kad doleris jau kainuoja 2500 mar- 
kių! Na, o Marynia, grįžusi iš Anapolio, tvirtino, jog Stavskis vakar iš Kauno 
gavo telegramą, kad doleris nukrito iki 1100 markių ir toliau smunka. Nenutuo- 
kiu, kaip yra iš tikrųjų. Marynia nusprendė išsinuomoti sodą ir galutinį spren- 
dimą priims penktadienį. Stavskis prašo 300 dolerių, tačiau ne pagal kintamą 
valiutos kursą, o skaičiuojant po 1100 markių už dolerį ir neatsižvelgiant į mar- 
kės kursą. Tad 300 dolerių prilygsta 330 000 markių. Tai nėra tokia milžiniška 
suma, kaip anksčiau atrodė. 


225. Noblesse oblige (pranc.) - kilmingumas įpareigoja, t. y. kilmingas žmogus turi būti padorus. Kalbamuo- 
ju atveju tai reikštų, kad užimama padėtis visuomenėje įpareigoja elgtis atitinkamai. 

1922 metų rugpjūčio 28 d. 
Pirmadienis 


Prieš kelias dienas Elvyra gavo vyro Stepono Mećkovskio?** laišką. Jis rašo, kad 8-10 
Venzaveco dešimtinių (miško dalis, vadinama „Gojumi“) atsidūrė prie Lenkijai pri- 
klausančios teritorijos, tačiau yra vilties, kad stumdant sienas didelis miško rėžis 
(galbūt net pusė ploto) pateks į Lenkijos pusę. Prie Lenkijos prijungtas miškas ir 
žemė grįžta jų savininkams, vadinasi, galima savo turtą parduoti. Visos gražiosios 
Gojaus pušys buvo išvogtos ir liko tik kėniai — nors ir tų nedaug. Na, Mećkovskis 
rašo, kad dar galima parduoti medžius po 100 000 markių už dešimtinę, o par- 
davinėjant asmeniškai ir tris kartus brangiau. Aišku, tuose kraštuose, prie Rusijos 
(bolševikų) sienos, niekas iš savininkų kitaip ir nemąsto, tik kuo greičiau parduoti, 
o auginti ar tausoti mišką niekam net į galvą nešauna. Per arti tų vietų kunkuliuoja 
revoliucijos vulkanas, kad savininkai, ypač didesni, gautų ūkius kitokiu būdu nei 
vagyste. Venzavece yra ir mano neišskirta 1/7 dalis. Tad gali būti, kad ir man nukap- 
sės šiek tiek pinigėlio, jeigu mišką pavyks parduoti. 

Laiške Steponas Mečkovskis rašo apie įdomų Vilniaus policijos gebėjimą susemti 
dvi plėšikų gaujas, kurios siautė Vilniaus apskrityje ir vykdė ginkluotus užpuolimus 
prieš dvarus ir dvarelius, neretai net žudė žmones. Kadangi grėsmė galėjo kilti ir 
Obodovcų dvarui, priklausančiam Mečyslavui Bohdanovičiui*??, tame dvare gyve- 
na Steponas, ir kadangi Mečys su Steponu Mečkovskiu inicijavo ir rėmė tų gaujų 
persekiojimą, Mečkovskis labai daug apie tai rašo ir giria policijos pareigūnų nuo- 
vokumą, kurie griebėsi provokacijų ir įstengė rasti siūlo galą ir susemti visą gaują. 
Man įdomu kitkas. Laiške įžvelgiu, kaip banditų gaujos sulaukia masių simpatijų 
ir palaikymo, ypač Lenkijos ir Sovietų Rusijos pasienyje neabejingi jiems vietiniai 
gyventojai baltarusiai. Tokių gaujų veikla yra pusiau banditiška, pusiau visuome- 
niška, nukreipta prieš „buržujus“, turtinguosius, pirmiausia prieš lenkų dvarinin- 
kus, kurie jaučiasi ne tik ekonomiškai stiprūs, bet ir valdžios remiami. Šitos gaujos 
veikla — plėšimai ir kerštas lenkų dvarininkams. O aistros giliai įsišaknijusios, todėl 
tokias gaujas vietos gyventojai dangsto. Liaudis laiko jas savo gelbėtojais, keršytojais 
ir vadina didvyriais. Mečkovskio laiške matyti, kokie solidarūs banditai ir kaimo 
gyventojai. Revoliucijos srovės, esančios visai čia pat, labai stipriai pulsuoja baltaru- 
sių pasienyje, Lenkijos pusėje. Tai užminuota žemė, kuri nesuteikia tvirto pagrindo 


226. Mečkovskis Stefanas, Mečkovskos Elvyros Marijos vyras (Steponas, Miečkovskis, Mieczkowski 
Stefan). 


227. Bohdanovičius Mečyslavas (Mečys, Bohdanowicz Mieczysław). 

lenkų valdžiai. Stačiatikiški Baltosios Rusios kraštai su Lenkija nesusilies, nors len- 
kų valdžia ten konservatyvesnė nei, tarkime, lietuvių [...]228 

Vis dėlto pas mus pagrindas po kojomis kur kas stabilesnis ir nuo revoliucijos 
esame kur kas toliau negu Lenkijos baltarusiškos žemės. 


1922 mety rugpjūčio 29 d. 
Antradienis 


Šiandien po pietų vėl į Bagdoniškį buvo atvykęs pirklys Berkovičius su Selceriu. At- 
vežė jis man 46 dolerius, kuriuos buvo skolingas už parduotą mišką prieš 10 dienų, ir 
vėl pirko miško. Pastarosiomis dienomis jau smarkiai nerimavau dėl šitų pinigų, nes 
uż nesumokėtus 46 dolerius jis paliko 50 000 markių užstatą, o aš jam išrašiau sąs- 
kaitą, kad gavau pinigus už 26 pušis. Prieš 10 dienų sudarant sandorį doleris kainavo 
800-1000 markių, tad už 46 dolerius imdamas 50 000 markių užstatą apskaičiavau, 
kad man dar lieka pinigų ir esu pakankamai saugus. Kai markės kursas ėmė staiga 
kristi ir dolerio kursas pakilo iki 2000 ir net iki 2500 markių už dolerį, ėmiau neri- 
mauti, nes mano 50 000 užstatas būtų lygus tik 20 dolerių, tad nemažai prarasčiau. 
Bijojau, kad Berkovičius nesumokės dolerių ir turėdamas mano sąskaitą paliks man 
50 000 markių, ir baigta. Elvyra su Marynia mane ramino, kad Berkovičius taip 
nepasielgs, nes jam dar reikia medienos, bet vis viena nesijaučiau saugus. Pagaliau 
dabar lengviau atsikvėpiau. Šiandien Berkovičius iš Elvyros Stačiaragio miško nusi- 
pirko 20 storų medžių lentoms už 84 dolerius, iš mano Gojaus dar 20 už 43 dolerius 
ir iš Marynios Gojaus dalies 10 medžių už 20 dolerių. Berkovičius 43 dolerius man 
sumokės Kaune, ten sumokės ir Maryniai 15 dolerių, kuriuos ji man skolinga už 
nupirktą [...]29. Tad dabar turiu 151 dolerį, o kai Berkovičius sumokės likusią dalį, 
turėsiu 209 dolerius. Mano kapitalas, kurį renku namo statyboms, po truputį auga. 
Prieš pietus su girininku Sadausku nuėjome į Gojų ir išrinkome 175 pušis, skirtas 
mano namui statyti. Noriu medžius jau šią žiemą nukirsti ir atsivežti į dvarą. 
Greičiausiai Marynia taip ir neišsinuomos sodo Anapolyje. Stavskis per pasiun- 
tinuką šiandien atsiuntė laišką, kad galutinai apsisprendė sodą nuomoti už 300 dole- 
rių, nepaisant valiutos kurso, ir prašo skubiai parašyti galutinį sprendimą, mat rytoj 
jis ruošiasi į Panevėžį. Marynia ryt važiuos į Anapolį ir ten apsispręs. Vis dėlto kaina 
yra per didelė ir kelia baimę. Marynia nedrįsta rizikuoti, o rizika čia išties nemaža. 


228. Neįskaitomas žodis. 


229. Neįskaitomas žodis. 

1922 mety rugpjūčio 30 d. 
Trečiadienis 


Kligys sako: seniūnas Kazimieras Šeškus iš Bagdoniškio pasakojo, kad Kriaunų 
valsčiuje yra kažkokių dokumentų dėl Bagdoniškio miškų atėmimo. Galbūt tai ne- 
susipratimas, gal Šeškus ko nors nesuprato, bet vis tiek žinia mums sukėlė nerimą. 
Puikiai žinau, kad mūsų miškų nuosavybė kabo ant plauko, kadangi įstatymas dėl 
privačių miškų suvalstybinimo buvo paskelbtas likus dviem mėnesiams iki Papos 
mirties, iš principo Bagdoniškio miškams jis gali būti taikomas. 1921 metais mes 
pasidalijome turtą, bet tai neduoda garantijos, kad išsaugosime miškus, mūsų tei- 
sė į palikimą atsirado jau po Papos mirties. Tuo laiku, kai buvo išleistas įstatymas 
dėl miškų suvalstybinimo, Bagdoniškis priklausė vienam savininkui ir miškų dydis 
viršijo neliečiamą normą. Aš kitaip komentuoju įstatymą, tačiau valstybės tarnau- 
tojams miškų suvalstybinimo įstatymas prasideda tada, kai atitinkamas įstatymas 
buvo priimtas, o tolesni pojstatyminiai agrariniai aktai patvirtino šią interpretaciją. 
Tad faktas - mūsų nuosavybė nėra tikra ir ją gali kiekvieną minutę pakeisti Miškų 
departamento potvarkis. Tokia situacija jau tęsiasi daugiau nei metus ir kol kas nie- 
kas mūsų nelietė, visgi tai priklauso tik nuo Miškų departamento požiūrio ir uolu- 
mo. Nereikia stebėtis, kad bet kokia žinutė mums sukelia didžiulį nerimą. 

Ypač skausminga būtų Elvyrai, jeigu valstybė atimtų miškus iš jos nedidelio 
Bagdoniškio gabalėlio. Stačiaragio palivarkėlį ji keleriems metams išnuomojo ir be 
miško neišgyventų. Na, o aš turėčiau atsisakyti vilties pasistatyti namą ir susikurti 
nedidelį ūkelį - taigi, didžiulės svajonės. Prarasčiau ir tuos dolerius, kuriuos gavau 
pardavęs medžius Berkovičiui. Jeigu jau būtų atimti mūsų miškai, tai bent jau ki- 
tąmet, kad spėčiau iš Gojaus išsivežti statybines medžiagas ir sukaupčiau šiek tiek 
pinigų už parduotas pušis. Tai tik prašymas Dievui. Kita vertus, „lai gyvieji nepra- 
randa vilties“! Kol katastrofa neprasidėjo - turėkime vilties. Duos Dievas, Šeškaus 
kalbos pasirodys tuščios ir nepagrįstos faktais. 

Marynia šiandien buvo Anapolyje pas Stavskį. Vis dėlto ji išsinuomojo sodą už 
300 dolerių, nusiderėjo, kad dolerio kursas būtų skaičiuojamas po 1000 markių ne- 
paisant tikrojo jo kurso. Bet kokiu atveju tai didelė investicija. 


1922 mety rugpjūčio 31 d. 
Ketvirtadienis 


Šiandien palikau Bagdoniškį ir išvykau į Kauną. Kaip visada, labai gaila buvo išva- 
žiuoti. Marynia su sūnumi Steponu ir Helcia Mečkovska mane palydėjo į Rokiškio 


108 


stotį. Kartu pasiėmiau naują tarnaitę Heleną Boguslavską. Atrodo, gera mergaitė, 
sąžininga, nori dirbti, visai nesugedusi, nepretenzinga, tačiau beveik nieko nesuge- 
ba ir negrabi. Jeigu bus imli ir ne per daug baikšti, išmoks amato. Grynakraujė kai- 
mietė. Per visą savo gyvenimą nėra mačiusi didesnio miesto už Rokiškį ir niekada 
nėra važiavusi traukiniu. 

Vežuosi ir šiek tiek maisto produktų - daugiausiai gyvus paukščius (keturis viš- 
čiukus, vištą ir dvi antis), grietinės, sviesto, uogienių, džiovintų ir marinuotų grybų, 
kiaušinių. Su Marynia pakeitėme jos nuomos taisykles, vietoj pinigų kasmet man 
duos 100 pūdų javų, o jeigu imsiu produktų, tai gausiu mažiau javų. Be to, kaip ir 
pernai, kasmet ji turi duoti vieną penimį (kiaulę). 

Vakarykštė žinia apie mišką, kuri mums sukėlė tiek nerimo, šiandien nebuvo 
sukonkretinta. Grįžta pasitikėjimas savimi. Galbūt tai tik kalbos ir pramanai, gal- 
būt koks nors miškininko įsakas, pagal kurį skaičiuojamos valdos ir priskaičiuotas 
Bagdoniškis; kitados jį valdžia atidavė man valdyti, o vėliau tos valdos pakibo ore, 
nes Miškų departamentas nepasisakė dėl jų nuosavybės. 


1922 metų rugsėjo 1 d. 
Penktadienis 


Maždaug apie pietus pasiekėme Kauną. Jaučiuosi labai pavargęs ir neišsimiegojęs. 
Didžiąją dienos dalį skyriau daiktams iš stoties parvežti ir išdėlioti namie. Smulkių 
daiktų itin daug, juos vežiausi tramvajumi arba nešiau kartu su tarnaite Helena Bo- 
guslavska. Visko vienu metu pasiimti negalėjome, tad turėjome grįžti į stotį ir antrą 
partiją atsinešti. Man buvo labai sunku, ypač todėl, kad šiandien nepaprastai karšta, 
prakaitas žliaugte žliaugė. Kai parsivežiau didesnius daiktus, buvusius bagaže, nu- 
siunčiau Heleną su namo šeimininku, kad vežimėliu parvežtų paskutinį bagažą. 

Su tarnaite turėsiu daug bėdos, bent kol jgus, nes ji vargšelė, nors ir labai nori 
būti gera darbininkė, vis dėlto labai nenuovoki tiek namie, tiek mieste. Palyginti su 
Jadze Čepaite jos neįmanoma. Galbūt Helena tik šiandien tokia nerangi, nes neiš- 
simiegojo, pavargo, gal ją paveikė miestas, kuriame atsidūrė pirmą kartą gyvenime. 
Gal ilgisi namų, su kuriais dar niekada nebuvo išsiskyrusi. 

Mano Kauno būstas ilgisi Jadzės, su kuria metus čia išgyvenau ir kuri man turė- 
jo daug privalumų. Ji labai lanksti ir miela, nors slapukavo. Puikiai gebėjo prisitai- 
kyti prie mano poreikių, ir aš prie jos pripratau, ir man labai jos trūksta. Be Jadzės 
butas tarsi nepilnas, tarsi svetimas. Jeigu ne tas nutikimas su mano apatiniais, Jadzę 
laikyčiau tiek ilgai, kiek galėčiau. Mano prisirišimas yra labai susijęs su jausmais. 
Gailiu Jadzės. Manęs nežavi perspektyva pratintis prie kitos ir kitą mokyti. 

1922 metų rugsėjo 2 d. 
Šeštadienis 


Už rugpjūtį gavau 75 96 didesnį atlyginimą ir dar, ko gero, 100 96 priedą, kuris atly- 
gina patirtą nuostolį dėl brangymečio. Mano atlyginimas buvo 9075 markės. Aišku, 
visas padidinimas liečia tik mokamąją markės galią - mažiau negu gavome prieš 
mėnesį už liepą. Tuomet markės kursas svyravo nuo 500 iki 600 markių už dolerį, 
o aš gavau 6600 markių atlyginimo. Dabar doleris kainuoja nuo tūkstančio kelių 
šimtų iki dviejų tūkstančių markių. Tad atlyginimas turėtų būti apie 15 000 markių, 
kad būtų toks pat, kaip prieš mėnesį. Ką jau kalbėti apie dabartinės algos santykį su 
alga prieš kelis mėnesius arba metus. Alga ir toliau turi būti didinama, dar šį mėnesį 
turi būti kažkokia priemoka, o vėliau pakeliama. Dabar valstybės tarnautojų atly- 
ginimas turi būti racionaliau keliamas, nes jis susietas su naujojo finansų ministro 
Petrulio pinigine reforma. 

Reforma įvyks šiemet. Valstybė pamažu pradeda rinkti mokesčius pastovia va- 
liuta litais (litais — doleriais). Tai leis valstybės įplaukoms nebepriklausyti nuo kinta- 
mojo markės kurso, nepaisant to, kad įplaukos dar įteka markėmis (markių ženklai, 
tačiau valiuta ne markėmis, o litais). Šis potvarkis liečia kainas ir ilgainiui paveiks 
visas įmokas į šalies biudžetą. Na, o piniginiai ženklai - litai - apyvartoje pasirodys 
tik apie Naujuosius metus. Lietuviški pinigai bus spausdinami Čekijoje, sutartis jau 
pasirašyta. Sakoma, kad, pasibaigus piniginei reformai ir visiškai realizavus naują 
valiutą, tarnautojams atlyginimai bus skaičiuojami pagal 1922 metų sausio lentelę. 
Jeigu išties taip bus, materialinė valstybės tarnautojų padėtis labai pagerės. Vienin- 
tele problema — ar lito kursas bus stabilus. 

Markės kursas šokinėja ir kasdien keičiasi, neįmanoma numatyti šuolių, nes jie 
svyruoja kelis šimtus markių už dolerį. Vienu metu doleris kainuoja 1200 arba 900 
markių, po kelių valandų 1800-2000 markių, o dar po kelių jau 1300 markių. Tokie 
šuoliai motyvuojami įvairiomis perspektyvomis, etapais ir nuotaikomis dėl mora- 
toriumo, kurį Antantė gali suteikti Vokietijai. 

Rinkimų kampanija vyksta gana aktyviai. Kaune ji itin juntama, ko pasakyti 
apie mūsų užkampį Rokiškyje negaliu, nes ten priešrinkiminė kampanija nekelia 
jokių jausmų ar emocijų tarp vietos gyventojų, kurie labiausiai išgyvena dėl markės 
nuosmukio. Girdėjau, kad į Seimą gali patekti daugiau nei anksčiau inteligentų ir 
todėl partijos (bent jau krikščionys demokratai ir liaudies socialistai) į savo sąra- 
šus įtraukia žinomus nepartinius žmones, ko gero, su tam tikromis sąlygomis do, 
ut des*“, tai reiškia, kad tie žmonės turi pritarti partijų postulatams. Pavyzdžiui, 


230. Do, ut des (lot.) - duodu, kad (ir tu man) duotum. 

krikščionys demokratai, taip girdėjau, turi pateikti dabartinių ministrų Olekos??! ir 
Karoblio kandidatūras, o liaudininkai Papečkio*3?, „Žemdirbiai“ ir „Pažanga“ tikisi 
kelių mandatų, nes kelia lyderius Smetoną ir Voldemarą. 


1922 metų rugsėjo 3 d. 
Sekmadienis 


Užvakar grįžęs į Kauną Tribunole radau kvietimą, kad šiandien turiu pasirodyti 
Teisės fakulteto posėdyje. Kvietimą pasirašė ne rektorius, o Leonas fakulteto vardu. 
Dar būdamas Bagdoniškyje, kai gavau pirmąją žinutę, kad esu kviečiamas dirbti do- 
centu, pajutau: šį kartą bus sunku išsisukti ir nepavyks pakartoti tokio ėjimo, kokį 
padariau gavęs Respublikos prezidento paskyrimą. Universiteto Teisės fakultetui 
labai skubiai reikia darbuotojų, o kvalifikuotų žmonių trūksta, tad geram, mąstan- 
čiam teisininkui praktiškai neįmanoma atsisakyti tokio darbo, nors ir nėra pašau- 
kimo dirbti. Atsisakymas galėtų reikšti piktybišką reikalingos institucijos boikotą. 
Universitetas gali gyvuoti tik tokių pasiaukojusių žmonių, kokie yra, pastangomis, 
net jeigu jie neturi profesoriaus laipsnio. Tokią akimirką juridiniai netikslumai 
atrodo visai nereikšmingi. Didžioji dalis priežasčių, dėl kurių tąkart atsisakiau 
pasiūlymo, išlieka, vis dėlto šį sykį jau ne šalies Prezidentas vertina mokslinį kan- 
didato išprusimą turėdamas teisę skirti jį profesoriumi, nors kandidatas ir neturi 
reikiamos kvalifikacijos. Janulaitis mano, kad fakultetas buvo įkurtas neteisėtai, nes 
darbuotojai skiriami nesilaikant Statuto reikalavimų, tačiau negi kas nors tyrinės 
darbuotojų tinkamumą, kai fakultetas suformuotas (priešingu atveju reikėtų kas- 
kart analizuoti kiekvieną instituciją nuo pat pagrindų). Na, o antra, kai tokiomis 
sudėtingomis sąlygomis kuriamas universitetas, verta užmerkti akis nei reikalauti, 
kad jis būtų tobulai sukonstruotas. Ir trečia — pats Janulaitis, atsisakydamas siūlo- 
mos profesoriaus vietos, sutinka tapti neetatiniu to pat fakulteto lektoriumi. Toks jo 
žingsnis turėjo įtakos ir mano apsisprendimui. Labiausiai jaudinausi, kad anksčiau 
buvęs solidarus su Janulaičiu toks norėčiau ir išlikti. Janulaitis sutiko dirbti univer- 
siteto lektoriumi, nors mano, kad fakultetas įkurtas neteisėtai, vadinasi, jis pritaria 
kompromisui - neaišku, kodėl Janulaitis, sutikęs su kompromisu, atsisako profeso- 


231. Oleka Kazimieras (1880-1971), Lietuvos teisininkas, vidaus reikalų ministras, Pirmojo ir Antrojo Sei- 
mų narys, Lietuvos centrinio valstybinio archyvo pirmasis direktorius. 

232. Papečkys Juozas (1890-1942), Maskvos teisės universiteto (1916) ir Aleksejevo karo mokyklos Maskvoje 
absolventas, po bolševikų perversmo atsidūrė šiauriniame Kaukaze, buvo mobilizuotas į Denikino armiją, 
nuo 1919 m. Lietuvos armijoje. Gynybos ministras M. Sleževičiaus kabinete (1926 m. birżelis-gruodis), vė- 
liau Kaune dirbo advokatu. 1941 m. ištremtas į Sovietų Rusiją, mirė Jakutske. 

riaus pareigų. Jis atsisakė ankstesnės nuomonės nedirbti fakultete, bet bando įteigti, 
kad tik pusė kompromiso nėra kompromisas. Tad aš taip pat apsisprendżiau sutikti 
dirbti fakultete. Nedžiūgauju ir netrykštu noru dirbti universitete, jau ne kartą esu 
rašęs, kad bijau profesoriaus pareigų ir nesu tikras, ar pajėgsiu. 


1922 metų rugsėjo 4 d. 
Pirmadienis 


Vakar Teisės fakultete vyko posėdis, kuriame ir aš dalyvavau. Be manęs, dar buvo 
šie fakulteto nariai: Leonas, Vaclovas Biržiška, Biuchleris ir Šalkauskis. Atrodo, iš 
mūsų visų tik Leonas yra profesorius, o visi kiti, kaip ir aš, docentai. Fakulteto vei- 
kla jau organizuota: fakulteto dekanas yra Leonas, sekretorius - Vaclovas Biržiška. 
Be minėtųjų asmenų, dar dirbs: advokatas Antanas Tumėnas ir Beliackinas — juos 
abu paskyrė Prezidentas. Nauji darbuotojai, kuriuos pasikvietė pats fakultetas, tai: 
ekonomistas Moravskis?33, rusas Pokrovskis?3* ir dar keli kiti. Fakultetui dar trūksta 
darbuotojų, be to, turimos pajėgos nėra turtingos. Posėdyje ilgai neužtrukau. Viena- 
me ankstesnių fakulteto posėdžių buvo aptariama, kaip paskirstyti paskaitas prele- 
gentams. Tuomet buvo svarstoma, kad aš ir Tumėnas apsiimtume dėstyti valstybės 
teisę. Taip ir maniau, kad šioji sritis bus pasiūlyta man. Tačiau norėta, kad dėstyčiau 
po 4 valandas per savaitę - mane toks krūvis gąsdina. Labai daug darbo visiškai 
nepasiruošusiam ir niekada tokio darbo nedirbusiam žmogui. 

Šį mėnesį Kaune kainos taip išaugo, kad jau sunku jas lyginti su praėjusio mene- 
sio kainomis. Šiandien, kaip ir seniau, išsiruošiau į miestą visam mėnesiui nusipirkti 
būtinų produktų: tabako, popieriaus papirosams sukti, lašinių, miltų. Tad 1 sva- 
ras tabako, 1000 vienetų popieriaus papirosams sukti, 2 kilogramai kvietinių miltų, 
1 kg rūkytų lašinių ir 1 12 svaro arbatos kainavo apie 2700 markių. Ko gero, man 
reikės pirkti cukraus, kurio kilogramas kainuoja 200 markių, ir tikrai žibalo, kuris 
kainuoja, manau, po 60 markių už svarą. Šiomis dienomis visos importuotos prekės 
dar keliolika kartų pabrangs, nes muitą jau reikia mokėti litais. 

Mano tarnaitė Helena Boguslavska šiek tiek apsiprato prie miesto. Jau žino kai 
kuriuos taškus ir kelis kelius į miestą ir pačiame mieste. Gera ir sąžininga mergaitė — 


233. Moravskis Alfonsas (1860-1941), vienas iš Lietuvos socialdemokratų partijos steigėjų, ekonomistas, 
kraštotyrininkas. 

234. Pokrovskis Nikolajus (1865-1930), teisininkas, Lietuvos rusas, 1906 m. buvęs Rusijos finansų viceminis- 
tras, 0 1916-1917 m. paskutinis Rusijos imperijos užsienio reikalų ministras. M. Pokrovskis rusiškai parašė 
Finansų mokslo pagrindus, kurie buvo išversti į lietuvių kalbą ir buvo pagrindinis to laikotarpio finansų 
vadovėlis. 

darbšti, paslaugi, kruopšti, tačiau labai nerangi. Ji labai stokoja iniciatyvos ir sava- 
rankiškumo. Tai, ką daryti moka ir prie ko yra pratusi, atlieka gerai, bet negeba pri- 
imti savarankiškų sprendimų. Na, o sunkiausiai jai sekasi skaičiuoti pinigus ir eiti 
apsipirkti. Šioje srityje ji ir nedrąsi, ir nenuovoki. Suskaičiuoti pinigus — užduotis 
ne jos jėgoms. Todėl apsipirkti parduotuvėje arba turguje paprasčiausiai nesugeba. 
Nemoka ji ir mano reikalų sutvarkyti mieste, o Jadzė su tokiomis užduotimis susi- 
dorodavo be jokio vargo. Man kaip tik tokios tarnaitės savybės ir yra svarbiausios. 
Helena tinka būti tik geros ir kvalifikuotos namų tarnaitės padėjėja - žodžiu, gali 
būti tik pelenė. 


1922 mety rugsėjo 5 d. 
Antradienis 


Vakar baigėsi terminas, kai turėjo būti pateikiamas Seimo kandidatų sąrašas. Dvi 
savaites nebuvau Kaune ir nutolau nuo rinkiminės kampanijos, kuri kaip tik vyksta. 
Dabar esu nutolęs nuo politinio gyvenimo, jo judėjimo ir apskritai nuo visų politinių 
partijų — tiek nuo lietuvių partijų, tiek nuo lenkų rinkiminio judėjimo. Jokia partija 
ir jokia grupė nelaiko manęs savu žmogumi. Niekas man nepateikė jokio siūlymo, 
tad iš šalies stebėsiu, kaip vyks rinkimai, o savo balsą, ko gero, atiduosiu „Pažangai“ 
su „Žemdirbiais“. Labai norėčiau, kad pastaroji stovykla patektų į Seimą. Manau, 
vienas svarbiausių uždavinių yra sustiprinti dešinįjį sparną Lietuvos Respublikoje ir 
nustatyti konservatyviosios visuomenės funkcijas, nes tai padėtų atsikratyti visoje 
šalyje siaučiančios demagogijos. Jokiu būdu nesu revoliucinių bolševikinių metodų 
šalininkas ir žinau, kas nutiktų, jeigu tektų su juo susidurti, žinau, kaip tos srovės 
suniokotų šalį, vis dėlto jeigu reikėtų rinktis tarp komunizmo ir amoralios krikščio- 
nių demokratų demagogijos, greičiausiai pasirinkčiau komunizmą. Kodėl? Bolševi- 
kų judėjimas turi bent revoliuciją, didžiąją mintį, didžiąją perversmo dramą, kovos 
ir kūrimo jėgą, o krikščionių demokratų veikloje tik tuščios frazės, pataikavimas 
instinktams ir absoliutus minties ir veiklos nebuvimas. 

Girdėjau kalbų, kad lenkų politikoje bręsta saikingosios, taikos siekiančios 
srovės. Vadinamųjų „peoviakų“ tendencijos silpsta ir užleidžia vietą kompromisų 
tendencijoms, lojalumui savo valstybei, jie nori užmegzti modus vivendi su Lie- 
tuvos valstybingumu ir rasti poziciją valstybėje. Taip pat kalbama: lenkų politikos 
atstovai reikalaus, kad būtų įsteigta Lenkų reikalų ministerija. Tai turėtų būti tokia 
pat ministerija, kokią turi žydai ir baltarusiai. Iki šiol tokios ministerijos kūrimui 


235. Modus vivendi (lot.) - gyvensena, gyvenimo būdas; šiuo atveju gali būti ir sugyvenimas. 

priešinosi patys lenkai, o lietuviai ją įkurti siūlė. Atrodo, nuogaikioji srovė, jeigu 
tik ji išliks, susijusi su Varšuvos ir Vilniaus nurodymais bei patikinimu, kad Len- 
kija nemąsto apie jokią intervenciją Lietuvoje, kad reikia tokias svajones užmiršti ir 
remti Lietuvos nepriklausomybę - būtų priešprieša galimoms Rusijos tendencijoms 
užgrobti Lietuvą. Gali būti, kad į naująjį Seimą lenkai siųs taikingesnės prigimties 
atstovų. Nei mylimas ir aršus Grajevskis, nei kun. Liausas, ko gero, į Seimą nepateks, 
nors įrašyti į kandidatų sąrašus. 


1922 metų rugsėjo 6 d. 
Trečiadienis 


Krikščionių demokratų stovykloje nuskambėjo originali mintis sostinę iš Kauno 
perkelti į Klaipėdą. Kol kas tai nėra konkretus projektas, nes Klaipėda oficialiai dar 
nepriklauso Lietuvai, ir kas žino, ar kada nors priklausys, kokiomis sąlygomis bus 
jai atiduota. Kol kas tai ne projektas, o mintis, apie kurią kalbama kaip apie svarsty- 
tiną galimybę. Ko gero, iki šiol niekur apie tai nebuvo rašoma arba viešai šnekama. 
Užsimenama tik privačiuose pokalbiuose. Man asmeniškai šioji mintis labai patin- 
ka. Klaipėda yra uostamiestis ir kartu europietiškiausias Lietuvos kyšulys. Miestas 
galėtų pasitarnauti Klaipėdos ir Lietuvos apjungimui ir vokiečių įtakai Klaipėdoje 
mažinti. Be abejo, atsiras ir tokios minties priešininkų, kurie įžvelgs, kad krikš- 
čionys demokratai nori atsisakyti Vilniaus ir prisitaikyti prie status quo Vilniaus 
klausimu. 


1922 mety rugsėjo 7 d. 
Ketvirtadienis 


Šią savaitę dar ilsiuosi. Kol kas pereinamasis laikotarpis tarp atostogų ir darbo. Be 
teisėjo pareigų Tribunole, nieko daugiau ir neveikiu. Tačiau šiomis dienomis jau 
prisėsiu prie publicistikos darbų. Turiu parašyti kelis straipsnelius kalendoriui, ku- 
ris turi būti išleistas lenkų kalba Kaune ir pavadintas Pogoń (Vytis). Leisti jį ketina 
Boleslavas Stadzevičius ir keli lenkų kultūros atstovai lietuviai. Vėliau dar turiu pa- 
rašyti vieną arba du straipsnius teisine tema į žurnalą Teisė, na, ir dar medžiagą į 
Przegląd Wilenski. Visi šitie darbai įtraukti į rugsėjo darbo kalendorių. Nuo spalio 
mėnesio energingai ruošiuosi paskaitoms universitete. 

Tuo laiku, kai kiti serga rinkimų kampanijos karštlige, manęs ji visiškai nejau- 
dina. Aš lieku tik eiliniu rinkėju ir stebėtoju, kuris įvykdys pilietinę pareigą ir nueis 
balsuoti. 

1922 metų rugsėjo 8 d. 
Penktadienis 


Per savaitę doleris ne tik nepašoko į viršų, bet ir laikėsi pakankamai žemai, palyginti 
su antrąja rugpjūčio puse. Pastarosiomis dienomis vidutinė dolerio kaina siekė 1300 
ir keliasdešimt markių už dolerį. Vakar doleris kainavo keliasdešimt markių dau- 
giau nei 1200. Kainos, kurios rugpjūčio pabaigoje smarkiai šoktelėjo besivydamos 
dolerį, kainavusį apie 2000 markių, šiomis dienomis pradėjo po truputį mažėti. Šiek 
tiek atpigo duona, mėsa, cukrus. Šiandien doleris šiek tiek šoktelėjo ir kainavo per 
1400 markių. Žiūrėsime, ar toliau jis neaugs tarsi ant mielių. 

Tautų Lygos, kuri šiuo laiku kaip 


Tautų Sąjungos „Kriaučiai“, 


tik renkasi, darbotvarkėje yra Lietu- 
vos protestas prieš Vilniaus prijungimą 
prie Lenkijos. Lenkijos atstovas Aske- 
nazis*39 reikalauja klausimą išbraukti 
iš darbotvarkės, argumentuodamas, 
kad Vilniaus klausimą išsprendė patys 
gyventojai, o jų valią išreiškė Vilniaus 
seimas. Panašu, kad nepaisant to, ar 
byla bus nagrinėjama Lygoje, ar ne - 
vis viena Lietuva neturi perspektyvos 
ją laimėti. Kita vertus, Tautų Lyga ne- 


Lenkija didelė; jos rūbas per siauras, reik jis praplatinti, atkirpus nuo Lie- 


turi jokios realios galios ką nors įsakyti tuvos Vilniją ir prisiuvus ją prie Lenkijos. 
vienai ar kitai pusei. Lietuvai svarbus 
moralinis momentas, pats faktas, kad Sąjungos nuostatas, 
Lyga priima jos protestą, o ne staigus Garnys, 1928, nr. 1 (104), p. 1. 

praktinis rezultatas. Apskritai menka 

tikimybė, kad Vilniaus klausimas būtų išspręstas tarptautiniu keliu Lietuvos naudai. 
Svarbiausi tarptautinės politikos veiksniai tokiuose Rytų Europos ginčuose imasi 
laukimo taktikos ir pirmiausia remiasi jau įvykusiais faktais. Visa eilė klausimų - 
tarp jų ir tokie, kaip rytinė Lenkijos siena, Vilniaus klausimas, Rytų Galicijos klau- 
simas - ilgą laiką pakibę ore. Europa nenori pažeisti šūkio „beati possidentes“ ir 
laukia, ar įvykiai patys nepakeis jau įvykusių faktų. Jeigu taip nutiks, bus imtasi 
236. Askenazis Šymonas (Szymon Askenazy; 1866-1935), istorikas, diplomatas, Lvovo universiteto profe- 
sorius 1902-1918 m., vėliau Varšuvos universiteto, Krokuvos mokslo ir menų akademijos narys. Aktyvus 
lenkų veikėjas Pirmojo pasaulinio karo metais, pirmasis Lenkijos įgaliotasis atstovas prie Tautų Lygos 
(1920-1923). 

237. Beati possidentes (lot.) - laimingi tie, kurie turi. 

Karikatūra „Tautų Sąjungos kriaučiai“ kritikuoja prolenkiškas Tautų 


sankcijų, tinkančių naujoms aplinkybėms, tačiau kad pati Europa ką nors laužytų 
ir įsakytų šalims imtis kokių nors permainų turimoje faktinėje santvarkoje - tikrai 
nepanašu. Todėl tarptautiniai veiksniai neskuba patenkinti Lietuvos reikalavimų 
Vilniaus klausimu. Priešingai - dabar siekia įtvirtinti tarp Lietuvos ir.Lenkijos va- 
dinamąją neutralią zoną, kuri nusidriektų tarp faktiškai Lietuvai ir Lenkijai pri- 
klausančių teritorijų. Toks paskirstymas turi tikslą pakeisti laikinąją demarkacijos 
liniją į Lietuvos ir Lenkijos pasienio liniją, kas išties reikštų, jog dabartinės ribos 
yra patvirtinamos. Lietuva protestuoja prieš tokį žingsnį, o Lenkija jo siekia ir rei- 
kalauja. Regis, Europa bando Lietuvai primesti faktines ribas. Jeigu išorės veiksniai 
nepaveiks dabartinių faktinių ribų, Lietuva greičiausiai neturės jokių vilčių tarptau- 
tiniu keliu atgauti Vilnių. Kita vertus, išorinių įvykių neįmanoma numatyti, ypač 
dėl to, kad aplink verda rusų revoliucija ir Lietuva neatsisako savo ketinimų - ji 
tiki: Vilniaus santykis su Lietuva yra gyvas ir bet kuriuo atveju bus atkurtas. Jeigu 
kokie nors užsienio įvykiai sugriaus dabartinę politinę erdvę, Vilniaus susiliejimas 
su Lietuva virs lėtine ir organine Vilniaus krašto evoliucija. Nė kiek neabejoju, kad 
evoliucija šia kryptimi vyks ir bus būtent toks rezultatas, tačiau tai ilgas procesas, 
pagrįstas vien išoriniais Vilniaus krašto raidos procesais. Turi pasikeisti ir Lietuvos 
valstybės koncepcija — prisitaikyti prie evoliucijos, nes sąjunga su Lietuva, esant to- 
kioms Vilniaus krašto tendencijoms, greičiausiai nebus paprastas prijungimas prie 
tautinės valstybės, kaip tai įsivaizduoja lietuviai. 


1922 metų rugsėjo 9 d. 
Šeštadienis 


Pirmajame vakarinio Lietuvos numerio puslapyje ryškiomis raidėmis išspausdinta: 
Tautų Lygos komisija, nagrinėjanti Lietuvos protestą dėl Vilniaus, atmetė oficialų 
Lenkijos atstovo Askenazio skundą ir nusprendė Lietuvos protesto nagrinėjimą 
įtraukti į darbotvarkę. Vis dėlto atrodo, kad tai protestas ne prieš Vilniaus prijun- 
gimą prie Lenkijos arba bent ne dėl šito klausimo posėdžiaus Lyga, o protestas prieš 
lenkų valdžią, kuri Vilniuje persekioja lietuvius. 

Vakar gavau Helios Ochenkovskos** laišką, tiksliau du jos laiškus, kurie vienu 
metu pasibeldė į mano duris. Vienas rašytas balandžio 10 dieną, o antras liepos 
12 dieną. Helia užsimena apie atsitiktinį „giminės suvažiavimą“ - greičiau tai ne 
suvažiavimas, o susitikimas, nes vienu metu buvo susitikusi didžioji Rómeriy dalis 
(berods, birželio mėnesį Varšuvoje). Susitikime dalyvavo: Helia, Eugenijus Róme- 


238. Ochenkovska-Romer Helena (Ochenkowska-Romer Helena). 

ris, kuris kaip tik tuo laiku buvo nuvykęs į Lenkiją, Stasius R6meris?39 (Eugenijaus 
brolis), Ania (Ona) Rómeryte** (jų sesuo), Antosis (Antanas) Rómeris (iš Janapolės, 
Latvijos Latgaloje), Motiejus Rómeris?* (iš Antanašės) su žmona ir Tadas Róme- 
ris?42 (Motiejaus brolis). Mane labai nustebino Helios žodžiai, kad Antanas Romeris 
mąsto panašiai kaip ji. Helia rašo, kad to nesitikėjo. Jeigu iš tiesų taip yra, vadinasi, 
jis priklauso pažangiųjų grupei, yra mąstantis, atviras žmogus. Tai reikštų, kad jis 
nešlovina visalenkiškų fanatiškų siekių ir jaučia realius tautinius santykius buvusios 
XVIII amžiaus Žečpospolitos teritorijoje ir iš čia kilusias valstybingumo pasekmes. 
Toks faktas mane stebina, mat iš laiško, kurį neseniai gavau iš Antano Rėmerio, 
susidariau visiškai priešingą nuomonę. Labai keista, ką Helia rašo, juk Antaną au- 
klėjo jo tėvas Kazimieras Romeris. Ne tik auklėjo, bet ir nepaleido iš akių. Tiesa, jau 
dveji metai jo nėra tarp gyvųjų. Jis buvo sąžiningas, protingas ir išsilavinęs žmogus, 
tačiau reakcionierius iki kaulų smegenų, palaikė tas sroves, kurios šiuolaikiniame 


239. Romeris Stanislavas Maria (1892-1965), Izidoriaus ir Celinos Rómeriy sūnus. Pirmojo pasaulinio karo 
laikais, nuo 1916 m., tarnavo rusų armijoje, nuo 1918 m. tarnavo I lenkų korpuse rusų kariuomenėje, vėliau 
gen. Juzefo Dauboro-Musnickio (Józef Dowbor-Muśnicki) korpuse, lenkų ir bolševikų karo (1920) bei vadi- 
namojo Želigovskio sukilimo dalyvis. Po 1922 m. dirbo Vilniuje, apylinkės valsčiuje, vėliau buvo Vilniaus 
apskrities Šalies oro gynybos lygos direktorius. 1939 m. internuotas Lietuvoje. 1940 m. liepą bolševikai 
pervežė į Kozelsko II koncentracijos stovyklą. Vadovaujantis 1941 m. liepos 30 d. Lenkijos vyriausybės 
emigracijoje vadovo gen. Vladyslavo Sikorskio (Sikorski Władysław) ir Sovietų Sąjungos ambasadoriaus 
Londone Ivano Maiskio susitarimu buvo paleistas iš koncentracijos stovyklos ir pateko į kuriamą gen. Vla- 
dyslavo Anderso (Anders Władysław) armiją, su kuria perėjo į Artimuosius Rytus. Po karo apsigyveno 
Anglijoje (nuo 1947 m.). Buvo vedęs Mariją Broel-Plater (Broel-Platerówna Maria; m. 1948), vėliau Mariją 
Gruževską (Gružewska Maria; 1892-1988). 


240. Rómerytć Ona (Rómerówna Anna; 1870-1952), Izidoriaus ir Celinos Rómeriy dukra, Adomo de Virion 
žmona. 


241. Romeris Motiejus Steponas Jurgis (Römer Maciej Stefan Jerzy; 1890-1955), Bronislavo Romerio ir Mari- 
jos Jundzilaitės vyriausias sūnus, Politinių mokslų mokyklos prie Jogailaičių universiteto absolventas (1913), 
tais pat metais vedė Mariją Teresę Eleonorą Beladoną Bronislavą Kaributaitę-Daškevičiūtę (Korybut-Dasz- 
kiewicz Maria Teresa Eleonora). Per Pirmąjį pasaulinį karą mobilizuotas į rusų armiją, už drąsą apdova- 
notas šv. Jurgio kryžiumi. Susikūrus J. Dauboro-Musnickio korpusui vadovavo ryšininkų tarnybai prie 
Generalinio štabo. Vėliau tapo karo ministro generolo Kazimežo Sosnkovskio (Sosnkowski Kazimierz) 
adjutantu. Baigęs kursus karo akademijoje gavo Lenkijos armijos majoro laipsnį. Tarpukariu dirbo Pašto ir 
telegrafų administracijoje Varšuvoje, o vėliau Pašto ir telegrafų ministerijos Komunikacijos skyriuje. An- 
trojo pasaulinio karo metais buvo Varšuvoje, čia ir mirė. 


242. Romeris Tadeušas (Rómer Tadeusz; 1894-1978), diplomatas, Lozanos universiteto teisės ir politinių 
mokslų absolventas, Lenkų tautinio komiteto Paryžiuje sekretorius (1917-1918), tarpukariu dirbo Užsienio 
reikalų ministerijoje Varšuvoje, atstovybėse Romoje, Lisabonoje ir Tokijuje. 1942-1943 m. Lenkijos Respu- 
blikos ambasadorius Maskvoje. Buvo užsienio reikalų ministras Stanislavo Mikolaičiko (Mikołajczyk Sta- 
nisław) emigracineje vyriausybėje (1943 m. liepa-1944 m. lapkritis). Nuo 1948 m. gyveno Kanadoje, buvo 
vedęs Zofiją Vankovičiūtę (Zofia Wańkowiczówna; 1897-1981). 

pasaulyje būtų laikomos prieštvaninėmis. Ką gi - tempora mytantuć 8 ir sąvokų 
evoliucija po kelių kartų turi daryti pažangą. 


1922 metų rugsėjo 10 d. 
Sekmadienis 


Šiandien Kaune vyko ūkio ir pramonės parodos atidarymas. Paroda - pirmoji Lie- 
tuvoje - buvo surengta didžiulėje aikštėje, esančioje Žaliakalnio ir Vytauto kalno 
papėdėje, šalia kelio, vedančio į Mickevičiaus slėnį. Parodos aikštė ribojasi su kalno 
šlaitu ir pakyla ties tarpekliu, prie kurio papėdės driekiasi Nemuno žemuma, o ant 
jos stovi Kaunas. Vaizdas į miestą, kaimynines kalvas, Nemuną ir aukštus, apaugu- 
sius medžiais Aleksoto upės krantus pasakiškas. Kadangi turėjau kvietimą į parodą, 
nuėjau ją aplankyti. Daugiausia buvo pristatomi mūsų šalies dirbiniai, bet mačiau ir 
kitų šalių, itin daug Vokietijos, Čekijos ir Slovakijos, eksponatų, demonstruojamų 
atskiruose paviljonuose, ir Prancūzijos prekes, skirtas parduoti Baltijos šalyse. Buvo 
veislininkystės skyrius (žirgai, galvijai, avys, kiaulės, paukščiai — daugiausia dva- 
rininkų eksponatai), javų skyrius (javai ir sėklos), sodininkystės, įrankių ir žemės 
ūkio technikos skyriai. Technikos skyrius, tiek žemės 
ūkio, tiek kitokios, labai įdomus ir nemažas. Nustebau, 
kad ir mūsų šalyje yra bendrovė „Nemunas“, kuri ga- 


vi 


LIETUVOS 
ŽEMĖS ŪKIO Zi 


PRAMONEŚ Na KAUNAS mina techniką, ir kad yra siaurojo geleżinkelio dirbtu- 
kiEPOS Jo 


WE vės. Mačiau statybinių medžiagų eksponatus, medie- 


nos gaminius, skirtus miškams ir vandeniui. Parodoje 

veikė turgus - įvairios prekybos bendrovės ne tik de- 
monstravo savo gaminius, bet ir pardavinėjo. Su di- 
džiuliu malonumu apžiūrėjau parodą, bylojančią apie 

gyvastimi pulsuojantį žemės ūkį ir gamybą, kurios po 

ilgų karo metų žmonės pasiilgę taip, kaip pasiilgstama 

dykumoje lašelio vandens. 


Spalvotas atvirukas išleistas Kaune 1928 m., pirmoji pusė skirta 
populiarinti 1928 m. žemės ūkio ir pramonės parodą. VII LIETUVOS 
ŽEMĖS ŪKIO IR PRAMONĖS PARODA. KAUNAS NUO BIRŽELIO 28 IKI 
LIEPOS 3D 1928. VAŽIUOKITE Į PARODĄ! 

Reprodukcija iš: A. Miškinis, K Morkūnas, Kauno atvirukai 1918-1940. Katalo- 
gas. Lietuvos nacionalinis muziejus, Vilnius, 2001, p. 127. 


243. Tempora mutantur (lot.) - laikai keičiasi. Pilnas posakis: Tempora mutantur et nos mutamur in illis 
(Laikai keičiasi, ir mes keičiamės su jais); plg. liet. kiti laikai - kiti vaikai. 

1922 metų rugsėjo 11 d. 
Pirmadienis 


Šiandien į Kauną atvažiavo mano buvusi tarnaitė Jadzė Čepaitė. Pasinaudojo kvieti- 
mu pagyventi mano namuose tol, kol susiras darbą. Pamatęs ją, tokią gražią, grakš- 
čią, elegantišką, vėl pasigailėjau atleidęs. Dabartinė tarnaitė Helena Boguslavska 
gera mergaitė, bet nerangi ir netašyta, tikra pelenė, neturinti jokio noro tapti ele- 
gantiška miestiete, nemokanti koketuoti ir išdidžiai elgtis. Tokiomis savybėmis pa- 
sižymi Jadzė, prie kurios Helena atrodo kaip laukinis žvėrelis šalia nimfos. Išvydęs 
Jadzę ėmiau jos ilgėtis. Niekada ji nebuvo mano meilužė, tačiau veikė mano pojūčius 
ir savo moteriškumu papuošė vienišiaus gyvenimą. Na, o mano dabartinė Helena 
pagal amžių ir visą laikyseną yra tarsi belytis žmogutis. Kita vertus, esu patenkintas 
ir nesiskundžiu jos darbu. Ji labai sąžininga, tiesi, sąžiningesnė už Jadzę. Vis dėlto 
Jadzė suteikia man tą malonumą, kurio Helena suteikti nesugeba, be to, prie Jadzės 
labai pripratau per tuos metus, kuriuos pas mane gyveno. Žaliakalnyje, mažyčiame 
vienišiaus butelyje, turinčiame vos du kambarius, atskirtus ne durimis, o užuolaida, 
tarnaitė yra šiek tiek daugiau nei vien tarnaitė. Ji paįvairina vienatvę, nes tie du 
kambarėliai, kuriuose kartu gyvename dieną naktį, yra tarsi vienas kambarys. Tad 
sugyvename kaip du artimi žmonės, vienas prie kito priprantame. Ypač kai šalia 
jauna mergina, lengvai prisitaikanti prie mano gyvenimo būdo. Su Jadze elgiausi 
nuoširdžiai ir svetingai, ji taip pat gerai jautėsi mano namuose. Galbūt kada nors ją 
ir vėl priimsiu į darbą. 


1922 metų rugsėjo 12 d. 
Antradienis 


Pastarosiomis dienomis skaičiau Lenkų centrinio komiteto rinkiminį atsišaukimą. 
Atkreipiau dėmesį į vieną programos punktą, kuris yra lenkų rinkiminės platformos 
kertinis akmuo. Kalbu apie tautinės autonomijos reikalavimą lenkų mažumai Lie- 
tuvoje, tiesą pasakius, apie autonominę organizaciją - Tautinę lenkų tarybą Lenkų 
reikalų ministerijoje. Toks reikalavimas, ko gero, išies reiškia visišką lenkų politikos 
krypties pokytį šalyje. Tai reiškia perėjimą nuo valstybės fronto, užminavusio šalį iš 
vidaus ir paklūstančio Lenkijos valstybės politikai Lietuvos atžvilgiu, kitaip tariant, 
nuo politikos, tarnaujančios svetimos valstybės naudai (vadinamosios peoviakų 
politikos), prie organiškos politikos valstybėje. Šios politikos esmė yra lojalumas ir 
prisitaikymas prie Lietuvos valstybingumo, teisių ir pozicijos išsireikalavimas pai- 
sant pilietiškumo taisyklių. Lietuvos lenkai, būdami lojalūs valstybės piliečiai, turi 

visišką teisę kelti įvairius reikalavimus. Ypač reikalauti tokios teisinės visuomeninės 
pozicijos, kokia yra autonominė Tautinė taryba arba Lenkų reikalų ministerija. Pas- 
tarąją seniai turi žydai ir, mano nuomone, visiškai teisėtai ir pagrįstai. Lietuvos len- 
kams ne mažiau nei žydams tokia ministerija reikalinga. Vis dėlto tai pasiekti bus 
sunkiau, pirmiausia, dėl to, kad lietuviai, atsižvelgdami į ligšiolinę lenkų politikų 
veiklą, jais nepasitikės ir dar ilgai manys, jog lenkai rezga kokias nors intrigas, o an- 
tra - iki šiol lenkų politikus slegia faktas: jie sąmoningai palaikė Lenkiją, użgrobusią 
Vilnių. Nesu visiškai tikras, kad vietos lenkų politikos šulai jau sąžiningai ir tvirtai 
pasisako už pilietiškumą ir valstybingumą. Ne vien juos dėl to kaltinu, suprantu, 
kad įtakos turėjo ne tik politikų veikla, bet ir fatališkos aplinkybės, lietuvių ir lenkų 
konfliktas, vis dėlto iki šiol nesu tikras, kad lenkų politika kardinaliai pasikeis. Pa- 
žiūrėsime, kaip toliau reikalai rutuliosis. Aš asmeniškai, atmesdamas visas Lenkijos 
valstybės įtakos sroves Lietuvos lenkų politikoje, visiškai sutikčiau su lenkų tautinės 
autonomijos reikalavimu šalyje ir mielai pritarčiau dabartinei lenkų rinkimų pro- 
gramai. Dieve duok, kad šita politika sustiprėtų ir galutinai įsigaliotų. 

Iki šiol Lietuvos lenkai nepritardavo idėjai kurti personalinę autonomiją ir Len- 
kų reikalų ministeriją — net ir tuomet, kai lietuviai jiems siūlė. Tiesa, lietuviai siūlė 
turėdami omenyje Vilnių, nes jeigu lenkai būtų sutikę gauti tautinę personalinę au- 
tonomiją ir ministeriją, būtų susilpninę galimybes reikalauti teritorinės autonomi- 
jos Vilniaus kraštui tuo atveju, jei jis būtų prijungtas prie Lietuvos arba net jeigu 
atsitiktų taip, kad lietuviai ir lenkai Vilniaus krašte turėtų vienodas teises. Didžio- 
joje Lietuvoje su Vilniumi lenkai nenorėjo vadintis „tautine mažuma“, nes jautėsi 
lygiateisiais Vilniaus šeimininkais - kaip ir lietuviai. Lenkų politikai, pripažindami, 
kad Vilniaus klausimas jau išspręstas Lenkijos naudai, pritaria savo mažumos statu- 
sui Kauno Lietuvoje. Dėl to jie parengė tokią programą. 


1922 mety rugsėjo 13 d. 
Trečiadienis 


Rašau straipsnį 1923 metų kalendoriui, kurį Kaune lenkiškai leidžia būrys bendra- 
minčių su Boleslavu Stadzevičiumi ir keliais kitais priešaky. Berods, bus pirmasis 
lenkiškas kalendorius, išleistas Kaune, na, bent jau Lietuvos nepriklausomybės me- 
tais. Stadzevičius sakė, kad tame kalendoriuje, be mano straipsnio, bus išspausdinti 
Andriaus Rondomanskio, Mykolo Biržiškos straipsniai. Vien Stadzevičiaus, Ron- 
domanskio, Biržiškos pavardės rodo leidėjo kryptį. Visi trys yra vilniečiai, kuriuos 
iš Vilniaus išvarė lenkų valdžia už veiklą; jie pritarė Lietuvos valstybingumui. Ka- 
lendorius bus leidžiamas jei ne kategoriška lietuvių tautine dvasia, tai bent kate- 

goriškai „litvinofiliška“, pritariančia Lietuvos valstybingumui, ir skiepys Lietuvos 
valstybės idėją tarp lenkiškai kalbančių piliečių. Stadzevičius manęs prašė parašyti 
straipsnį apie tautinių mažumų teises Lietuvoje. Dabar kaip tik baigiu. Informa- 
ciniame straipsnyje labai aiškiai išdėstau tautinių mažumų problematiką ir teises. 
Jeigu kalendorius turi tikslą skleisti Lietuvos lenkams valstybingumo ir krajovcinę 


idėją, mano straipsnis visiškai ati- 
tinka reikalavimus. Šiuo atžvilgiu 
esu visiškai solidarus su pakraipa, 
kuri save vadina „lenkiškai kalban- 
čiais lietuviais“, o su tendencija, kuri 
spiria Lietuvos lenkus pasivadinti 
lietuviais, nesutinku. Tai mane nuo 
šios atšakos skiria. Baiminuosi, kad 
kalendoriuje pasirodys straipsniai, 
įžeidžiantys lenkiškumą, kitados 
taip nutiko lenkiškai leidžiama- 
me leidinėlyje Litwa arba dabar 
einančiose Nowiny?4 (Naujienos). 
Ypač nerimauju dėl Rondomanskio 
straipsnių, šį žmogų valdo tempe- 
ramentas. Jeigu mano baimės pasi- 
tvirtins, straipsnį atiduosiu be savo 
parašo, nes nenoriu jaustis atsakin- 
gas už kalendoriaus turinį, o kalen- 
dorius turi pasirodyti Pogoń (Vytis) 
pavadinimu. 


1922 metų rugsėjo 14 d. 
Ketvirtadienis 


Rok Ii 4 stycznia 1923 roku. Cena 5 centów. 


> Sid ONCE 
Ė 1730 VAR Spr 
0, 


Pismo tygodniowe dla ludu. 
Prenumerata: 1 Ogloszenia: 


cocznie $ Hity, półrocznie 1 IH 58 £, miesięcznie 38 centów. Í jeden wierst peitu 26 centów, pried ihsiem podwójnie. 
eee Adres Redakcji Kowno, ul. Donietajika 15, miesskonia BRZ 


Zamawiajcie (wypisujcie) na | 1923 rok jedyną 
„lt nas w polskim języku demokratyczną gazetę 


„NOWINY* 


AŻDY, komu jesi drogą reforma rolna, kto miłuje niepodległość i szczęście naszego 
kraju, kio chce, żeby łud nacz oswobodził się z pęt cieninoty i z resztek ducha niewolniczego 
(pańszczyźnianega), niech nietylko sam wypisze „NOWENY“ NA 1023 ROK, zle namówł do 
tego jaknajwięce] swoich przyjaciół, znajomych, sąsiadów, krewnych. 

Gzytając „NOWINY“ ludzie stopniowo rozwijają się, oświecają, stają się ušwiadomionymi 
w swych sprawach, nie dają się łatwo prowadzić różnym wyzyskiwaczom ludu pracującego. 
* Im więcej będzie Czytelników „NOWIN“, tem mniej będzie u nas ludzi ciemnych, 


przez wrogów ludu otumanionych, a więc tem lepiej będzie żyć nam wazystkim. 
WSZYSCY ludzie Światlejsi stawajcie do pracy: namówcie jeknajwięcej 
ludzi do wypisywania „NOWIN“ 
KTO wypisze na cały 1923 rok „Nowiny“, TEN otrzyma bezplainie duży, iadny 


„NASZ KALENDARZ* 


„NOWINY“ rocznie kosztują 3 lity, półrocznie 1 Ht 50 e, miesięcznie 90 c. 


SPIESZCIE się zawczasu zamówić „NOWINY“ na następny rok, żeby nie było 
przerwy w wysylaniu „Nowin“, Prócz tego Wydawnietwu „Nowin“ zawczasu trzeba wiedzieć, 
ile kalendarzy zamówić dia swych rocznych Czytelników. 

Żeby było dogodniej, odrazu po kilku lub kilkunastu posyłajcie pieniądze do Redakcji 

Nowin", ponieważ wtedy Wam taniej obejdzie się przeslanie pieniędzy.” 
Adres Redakcji „Nowin*: Kowno, ul. Doniełajtisa M 15, 


Savaitraščio Nowiny (1923, nr. 1) vinjetės ir kvietimo prenumeruoti leidinį 
faksimilė. 


Trečio kandidato į Tribunolo teisėjo postą paieškos pas mus dabar yra svarbiausia 


problema. Labai opi, kadangi, minėjau anksčiau, teisėjo atlyginimas yra labai mažas 


ir žymesni teisininkai, dirbantys ne teismuose, nenori pereiti į Tribunolą, o teisinin- 


kai, dirbantys teismuose, dažniausiai yra tokie silpni, kad neatitinka aukščiausiosios 


kasacinės institucijos teisėjui keliamų reikalavimų. Surasti teisėją pasidarė nemaža 


244. Nowiny - 1921-1932 m. Kaune lenkų kalba leidžiamas lietuvių savaitraštis. 

problema, nes advokatu dirbančiam teisininkui reikia labai aukotis perėjus dirbti į 
teismus, neišskiriant ir Tribunolo. Paaukoti gerą atlygį, sotų gyvenimą, prie kurio 
jau priprato, ir laisvalaikį, nes darbo Tribunole išties daug ir ne bet kokio, o labai 
atsakingo. Dėl tokių priežasčių mano itin remiamas kandidatas Antanas Tumėnas 
nedirbs Tribunole. Tumėnas kategoriškai atsisakė pasiūlymo, nors šis žmogus pagal 
savo prigimtį labiau tinka būti teisėjas, o ne advokatas. Dirbti Tribunole jam būtų 
įdomu, tačiau atsižvelgdamas į atlygį ir tai, kad reikia išlaikyti šeimą, jis nusprendė 
pasiūlymo atsisakyti. Janulaitis iškėlė kito advokato — Stašinsko?“ — kandidatūrą. 
Stašinskas atitinka visus keliamus reikalavimus, bet greičiausiai atsisakys dėl tos 
pat priežasties - mažo atlyginimo. Jis labai neblogai verčiasi advokataudamas, tad jo 
poreikiai atitinkamai dideli, o Tribunolo atlyginimas reikštų visišką skurdą. 

Dar svarstėme aukštesniųjų teismų tarnautojų: Kauno apygardos teismo pir- 
mininko Mačio, to pat teismo vicepirmininko Petrausko, Marijampolės apygardos 
teismo pirmininko Stankūno kandidatūras. Kriščiukaitis asmeniškai atsiklausė 
kiekvieno jų, bet nė vienas nesutiko pereiti į Tribunolą, mat negautų didesnio at- 
lygio, o savo darbovietėse puikiai įsikūrė ir patogiau jiems nekeisti darbo. Iš kitų 
mums tinkančių kandidatų - dabartinis vidaus reikalų ministras Aleksa kandida- 
tuoja į Seimo narius pagal krikščionių demokratų sąrašą ir, aišku, sieks toliau dirbti 
ministru, neatsisakys politinės karjeros dėl darbo Tribunole, juolab kad politikoje 
galima savo ambicijas greičiau patenkinti. Į Tribunolą labai veržiasi Kalnietis, kurį 
remia teisingumo ministras Karoblis, bet aš su Janulaičiu esame kategoriškai prieš 
šį žmogų, jis būtų palankus valdžiai ir jos politikai. Janulaitis bando kelti dar ke- 
lis kandidatus, vienas - Marijampolės apygardos teismo teisėjas Ciplijauskas?““, 
kitas - teisininkas Beliackinas ir dar trečias — buvęs Šiaulių taikos teismo teisėjas 
ir visuomenės veikėjas Bugailiśkis**. Janulaitis labai nori, kad Tribunolo teisėjas 
būtų nepriklausomas asmuo, tvirtų įsitikinimų ir tvirto charakterio, toks, kuris ne- 


245. Greičiausiai Vladas Stašinskas (1874-1944), teisininkas, advokatas, savivaldybininkas, Lietuvos politi- 
kos veikėjas, pirmasis Lietuvos vidaus reikalų ministras. 1902-1906 m. advokato padėjėjas, advokatas Kau- 
ne. 1906-1907 m. — Lietuvos socialdemokratų partijos atstovas Rusijos II valstybės dūmoje. 1918 m. nuo lap- 
kričio 11 d. iki gruodžio 26 d. pirmojoje Vyriausybėje — vidaus reikalų ministras, nuo 1918 m. gruodžio mėn. 
iki 1919 m. balandžio mėn. — valstybės kontrolierius. 1919 m. sausio 22 d bolševikų suimtas Vilniuje ir iki 
liepos mėn. kalintas Vilniaus, Daugpilio, Smolensko kalėjimuose. Paleistas apsikeitus politiniais kaliniais. 
Vėliau advokatas Kaune, Lietuvos advokatų tarybos pirmininkas. Nuo 1928 m. - tautininkas, nuo 1930 m. 
birželio mėn. iki 1938 m. rugsėjo mėn. — Lietuvos banko valdytojas, 1938 m. spalio 1-gruodżio 5 d. — Lietu- 
vos teisingumo ministras. 


246. Ciplijauskas Liudvikas (?-1944), teisininkas, jaunystėje buvo socialdemokratas, teisėjas, vėliau Mari- 
jampolės apygardos teismo pirmininkas (1919-1923), Lietuvos Aukščiausiojo Tribunolo teisėjas (1923-1928) 
irjo pirmininkas (1934-1940). 


247. Bugailiškis Peliksas (1883-1965), teisininkas, socialdemokratų veikėjas, leidinio Kultūra redaktorius. 

pataikautų valdančiai partijai arba valdžiai. Aš laikausi tokios pat nuomonės apie 
kandidato tinkamumą tapti Tribunolo teisėju, tai pagrindinė sąlyga vykdyti teisin- 
gumą, kurį vykdyti ši aukščiausia instancija privalo. Tačiau Vyriausybei, nuo ku- 
rios priklauso paskyrimai, rūpi turėti sau pavaldžius žmones Tribunole. Valdantieji 
sluoksniai jau ir taip mano, kad aš ir Janulaitis esame pernelyg nepriklausomi ir per 
mažai dėmesio kreipiame į politiką. Vyriausybės ir jos aplinkos nuomone, Tribuno- 
le pakanka nepriklausomų asmenybių ir reikia sustiprinti savo įtaką — paskirti pa- 
tikimą asmenį, kuris būtų atsidavęs Vyriausybei ir politikai. Atrodo, Kriščiukaitis 
pasiduoda Vyriausybės spaudimui. Todėl, ko gero, nė vienas Janulaičio pasiūlytas 
kandidatas, o ypač Beliackinas (žydas) ir Bugailiškis (esdekas), nebūtų patvirtintas, 
net jeigu mes jų primygtinai reikalautume. Manau, kad ir Kriščiukaitis priešinsis 
tų asmenų skyrimui. Na, o dėl Ciplijausko, kol kas gerai nežinome profesinės jo 
kvalifikacijos (politiškai Ciplijauskas priklauso arba bent jau priklausė socialistams 
liaudininkams). Aš pateikiau dar vieną rezervinę kandidatūrą - Kauno apygardos 
teismo teisėjo Masiulio*4š. Nors jis jaunas ir dar nepatyręs teisėjas, bet labai rimtas, 
nepriklausomas ir savarankiškai mąstantis. Panašu, kad, atsižvelgus į jo amžių ir 
trumpą teisėjo darbo praktiką, Masiulio kandidatūra bus atmesta. Kol kas dar ofi- 
cialiai nepradėjome aptarinėti galimų kandidatų, netrukus tai darysime. Iki šiol tik 
per asmeninius pokalbius tai darėme. 


1922 mety rugsėjo 15 d. 
Penktadienis 


Buvusi tarnaitė Jadzė pas mane viešėjo iki šiandienos. Aš siuntinėjau ją su rekomen- 
daciniais laiškais pas įvairius pažįstamus, kol galų gale Boleslavas Stadzevičius ją 
įtaisė pas kažkokius ponus Maikauskus?*?, Kaune gyvenančius lietuvius, kurių dvi 
suaugusios dukros ir sūnus dirba Kaune. Jadzė vakar susitarė, pernakvojo pas mane, 
susirinko daiktus ir išėjo. Gerai, kad susirado darbą, nes išlaikyti dar vieną žmogų 
man sunku. Vis dėlto Jadzės viešnagė buvo naudinga, ji išmokė mano Helią įvairių 
dalykų, kurių šioji nemokėjo. Jaučiu silpnybę Jadzei, nes esu labai prie jos prisirišęs, 
ir matau: ji per didelė ponia, kad dirbtų mano tarnaite. Tad, panašu, kad mieliau ir 
toliau laikysiu Heleną, dorą ir nepretenzingą mergaitę, kurios vienintelis minusas — 
beveik nemoka skaičiuoti. 


248. Masiulis Boleslovas Jonas (1889-1965), teisininkas, Kauno apygardos teismo teisėjas (1920-1928), Lietu- 
vos Aukščiausiojo Tribunolo teisėjas (1928-1940), Lietuvos teisingumo ministras (1938). 


249. Orig.: Majkowscy. 

Šiomis dienomis gavau laiškų iš Bagdoniškio. Seserys rašė, kad valsčius mums 
atsiuntė kopiją Miškų departamento aplinkraščio, kuriuo draudžama kirsti miškus 
(apskritai ar tik pardavimui?) be specialaus leidimo. Aplinkraštis kviečia visus žmo- 
nes pranešti miškininkams apie kertamus be leidimo miškus. Panašu, kad jis nėra 
skirtas vien Bagdoniškiui, rugpjūtį būtent jis sukėlė tiek aistrų, kurias išsigandęs Kli- 
gys dar padidino, o mes, jo klausydami, išsigandome, kad valdžia atims mūsų miškus. 
Ačiū Dievui, tai dar neįvyko. Mano sesės, gavusios aplinkraštį, nurimo ir įsitikino, 
kad jame nerašoma apie miškų atėmimą. Kita vertus, aplinkraštis gali man pridaryti 
bėdų, mat pardaviau Berkovičiui Gojaus medžius ir jau paėmiau pinigus. Medžiai iki 
šiol dar neiškirsti ir juolab neišvežti, vadinasi, jų kirsti vadovaujantis aplinkraśćiu ne- 
galima. Bijau prašyti leidimo kirsti mišką, nes nenoriu atkreipti Miškų departamento 
dėmesio į mūsų miškus, kad „neprišaukčiau vilko iš miško“ (tas vilkas — galimas miš- 
kų suvalstybinimas). Be to, pavojinga leisti Berkovičiui kirsti mišką negavus oficialaus 
leidimo, kas nors gali paskysti ir tuomet man kils pavojus. Kadangi Berkovičius — žy- 
das, labai tikėtina, kad kas nors pasinaudos aplinkraščio raginimu ir paskys jį kertant 
mišką. Dabar reikia gerai pasukti galvą, kaip toliau elgtis. 


1922 metų rugsėjo 16 d. 
Šeštadienis 


Vakarop buvau nuėjęs į Teisės fakulteto posėdį, kuriame dalyvavo fakulteto dekanas 
Leonas ir nariai: Vaclovas Biržiška, Biuchleris, Papečkys, Alfonsas Moravskis ir aš. 
Aptarėme įvairius klausimus, pavyzdžiui, leisti ar ne paskaitose dalyvauti klausy- 
tojams. Universitetas artimiausiu metu jau turi pradėti veikti. Kalbėjome ir apie tai, 
kad mūsų fakulteto profesoriai pradėtų skaityti paskaitas kitą arba dar kitą savai- 
tę. Aš, ko gero, taip greitai paskaitoms nespėsiu pasiruošti, nes dar net nepradėjau. 
Iki šiol nesusirašiau nei paskaitų plano, nei dėstomos medžiagos pateikimo tvarkos. 
Nepradėjau medžiagos studijuoti. Labiausiai bijau paties dėstymo, tokio darbo tech- 
nikos, kuri man didelė naujiena. Neapčiuopiu savyje dėstytojo talento. Manau, kur 
kas lengviau man būtų parašyti didžiulę studiją, nei ją išdėstyti žodžiu. Kol kas jau- 
čiuosi taip, kaip prieš penkerius metus jaučiausi pradėdamas dirbti teisėju. Teisėjo 
darbo techniką puikiai įvaldžiau ir šiandien jaučiuosi esąs aukščiausios klasės teisė- 
jas. Galiu drąsiai apie save taip sakyti. Neturiu supratimo, ar sugebėsiu taip pat gerai 
įvaldyti profesoriaus darbo techniką. Kol kas labai abejoju. Labiausiai dėl dėstymo 
meno. Ką gi, artimiausiomis dienomis pradėsiu ruoštis paskaitoms. 

Dienraštyje Lietuva šiandien buvo paskelbtos Kauno apygardos Seimo kandi- 
datų sąrašo pavardės. Kol kas ne visos, tik vienuolika — nuo 1 iki 11 numerio. Dar 


124 


nepaskelbtas lenkų rinkiminės kampanijos sąrašas, nėra žydų, opozicinės „Pažan- 
gos“ ir „Žemdirbių“. Netrukus ir šitie sąrašai turėtų būti žinomi. Krikščionys demo- 
kratai turi tris sąrašus, atitinkančius sudėtinius jų elementus: tikrąją Krikščionių 
demokratų partiją, dešinįjį sparną, atstovaujamą Ūkininkų sąjungos, ir kairįjį spar- 
ną - Darbo federaciją. Ukininkų sąjungos ir krikščionių demokratų sąrašo viršuje 
du nauji užverbuoti lyderiai. Pirmajame - Stanislovas Šilingas, antrajame - Aleksa. 
Apie šių lyderių reikšmę ir lūkesčius, susijusius su jais, ypač su Šilingu, galbūt pa- 
pasakosiu kitą kartą. Komunistų sąrašas slepiasi su darbininkų pavadinimu. Aiš- 
ku, yra Lietuvos socialdemokratų, Socialistų liaudininkų (pirmasis sąraše Myko- 
las Sleževičius, toliau Jonas Vileišis, teisėjas Sugintas““ ir kiti) ir Valstiečių partijų 
(naujos pavardės sąrašuose - Papečkys" ir rektorius Šimkus). Yra vokiečių sąrašas 
(dabartinio vokiečio deputato Biuchlerio ten nėra. Girdėjau, kad vokiečiai juo ne- 
patenkinti). Turime rusų sąrašą, pavadintą „Rusų ir baltarusių“ sąrašu („baltarusių“ 
atstovas Čerkasas). Dar turime Nepartinės Lietuvos atgimimo sąjungos sąrašą. Są- 
junga susikūrė specialiai rinkimams ir jos sąraše figūruoja radikalūs nacionalistai. 
Dar Namų savininkų sąrašas, kuris neatskleidžia savo politinių pažiūrų. Jų tikslas 
ginti savininkų interesus (pirmasis sąraše teisėjas Fridmanas, o kažkur žemiau Prei- 
sas). Na, ir dar lenkų kalba pateiktas sąrašas, pavadintas Darbo žmonių sąjunga; čia 
pirmuoju numeriu įrašytas Andrius Rondomanskis (antrasis kandidatas Alfonsas 
Moravskis**), žmonių, kurie save laiko „lenkiškai kalbančiais lietuviais“, sąrašas. 


1922 mety rugsėjo 17 d. 
Sekmadienis 


Dabar dirbu labai daug ir gyvenu visiškai asketišką gyvenimą, o kas bus, kai turėsiu 
dar profesoriumi dirbti! Atsisakiau didelių ambicijų, svajonių apie didį savo vai- 
dmenį, apie vadovavimą visuomenei ir šaliai, o kitados jaunystėje sapnavau tokius 
sapnus. Kur dingot, sapnai mano? Kur mano tikėjimas sava valia ir milžiniška jėga, 
galinčia daryti stebuklus! Išnykot kartu su jaunyste, o kietas gyvenimas mane ne- 
gailestingai pasičiupo ir kinkė į vis kitokius darbus, įvėlė į skirtingas aplinkybes ir 
po truputį ėmė griauti jaunatvišką užsidegimą. Pažemino ir pavertė einamųjų darbų 


250. Sugintas Antanas (1890-1971), teisininkas. Nuo 1917 m. priklausė Lietuvos socialistų liaudininkų 
sąjungai. 
251. Papečkys Juozas. 


252. Moravskis Alfonsas (1868-1941), Lietuvos socialdemokratų veikėjas, vienas Lietuvos socialdemokratų 
partijos steigėjų, ekonomistas. Kilęs iš bajorų, jaunystėje nemokėjo lietuviškai. 1922-1933 m. Lietuvos uni- 
versiteto dėstytojas, docentas, nuo 1922 m. profesorius. 

atlikimo automatu. Reikia pripažinti: tas automatas nėra blogas, nes kiti jį vertina, 
kiti naudojasi jo funkcionavimu, bet vis viena tai automatas. Tapau puikiu teisėju. 
Turiu gerą galvą, turiu Dievo dovaną logiškai mąstyti. Rašau taip pat neblogai. Na, 
o šiandien nori, kad tapčiau mokslininku. Viską, ką turiu, atidaviau Lietuvai. Pa- 
virtau darbiniu jos jaučiu, bet vis tiek esu „svetimšalis“, nes esu lenkas. Jaučiu, dau- 
gelis lietuvių neleistų man užimti svarbių vadovaujančių postų, neleistų suvaidinti 
neeilinio vaidmens, mat pagal kilmę esu ne lietuvis. Tautinės valstybės mąstymo 
logika — puikiai tai žinau. Žinau, kad kiekvienas eilinis lietuvis, lai tai bus tik Kal- 
nietis, konkuruodamas su manimi kad ir dėl Apygardos teismo pirmininko vietos, 
taip buvo 1920 metais Vilniuje, laimės. Ir laimės tik dėl to, kad jis lietuvis Kalnietis 
ir atstovauja lietuvybei. Net jeigu šimtą kartų labiau aukočiausi dėl Lietuvos, visada 
nugalės tas, kurio pavardė baigiasi „is“ arba „as“. Tai žemina, nes esu paženklintas 
įgimto žemesnio laipsnio ženklu. Net nebandau kovoti su tokia tendencija, tokia 
kova baigtųsi pažeminimu, o atskalūnas būti nenoriu. Dėl savo lenkiškumo, kuris 
pamilo Lietuvą ir su ja susisaistė, nesu lygus Lietuvoje, nesu solidarus ir su lenkais. 
Et, kam aš leidžiuosi į tokius svarstymus. Galbūt dėl to, kad prisiminiau jaunystę 
ir vėl pajutau tą jausmą, kai gali skristi link saulės ir jos spindulių nutviekstas vesti 
žmoniją pirmyn. Kitados maniau: būsiu vadas, o dabar pasidariau darbiniu jaučiu, 
tai sukelia ilgesį ir gailestį. Be reikalo... 


1922 mety rugsėjo 18 d. 
Pirmadienis 


Šiandien Tribunolo raštinėje buvo sudaroma rugsėjo atlyginimų lentelė. Pinigus 
gausime spalio 1 dieną. Lentelė buvo sudarinėjama laikantis ministerijos nurodymų, 
pinigai nurodomi litais. Man numatyta 235 litai, iš jų 225 litai bazinio atlyginimo 
ir 10 litų brangymečio priedo. Mokėjimo pagrindas - dabartinis atlyginimas mar- 
kėmis, kuris buvo perskaičiuotas į litus pagal markių kursą, skaičiuojamą doleriais 
šių metų sausio kursu. Skaičiuota: litas = 10 dolerių pagal nominalią jo valiutą. Toks 
perskaičiavimas mums yra palankus ir kartu teisingas, nes mažiau jausime katas- 
trofišką markės nuosmukį. Tad pagal nominalią lito valiutą mano atlyginimas bus 
per 20 dolerių, gerokai daugiau, negu gavau praėjusį mėnesį (dabar negaunu nė 10 
dolerių), tačiau kartu mažiau, nei gaudavau prieš metus (apie 30 dolerių). Vis viena 
atlyginimas bus labai mažas palyginti su prieškario teisėjų, užėmusių analogiškus 
postus. Prieš karą mano atlyginimas būtų 450 rublių, o teisėjų, užėmusių žemiausius 
postus (taikos teisėjai), jeigu neklystu, prieš karą siekė 250 rublių per mėnesį, o bu- 
vusių Teismo rūmų narių, juolab buvusių senatorių, jų atitikmuo yra Aukščiausiojo 

Tribunolo teisėjo postas, atlyginimas buvo, regis, beveik 1000 rublių per mėnesį. Vis 
dėlto galima sutikti: tai būtų šioks toks žingsnis pirmyn, juolab kad planuojama kas 
mėnesį pamažu kelti atlyginimą iki patenkinamo dydžio. Tad viskas būtų gerai su 
viena itin svarbia sąlyga, kad lito vertė išliks stabili ir vieną dieną nepradės nevaldo- 
mai ristis žemyn. Jeigu lito vertė valiutų rinkoje bus stipri ir išties sieks 14, dolerio, 
visos rožinės svajonės apie geresnį atlygį išsipildys. Na, o jeigu lito kursas pradės 
smukti? Tuomet mes, valstybės tarnautojai, būsime pirmieji, kurie visas skaudžias 
pasekmes pajusime savo kailiu. Gavę atlyginimą litais, nuo pirmosios dienos su šia 
valiuta susiesime likimą. Jei paaiškės, kad litas nėra stabilus, mes pirmieji patirsime 
sunkumų. Lito stabilumo problema nėra paprasta ir kol kas niekas negali būti tikras, 
kad įsivedę savą valiutą patirsime sėkmę. 

Vakar pradėjau skaityti nuostabų prof. Jelineko*3 kūrinį Bendroji valstybės teori- 
ja (vertimą iš vokiečių į rusų kalbą), jį pasirinkau svarbiausia literatūra rengdamasis 
dėstyti universitete. Nesuprantu, kaip per tokį trumpą laiką pasiruošiu paskaitoms, 
o to reikalauja fakultetas. Man reikia mėnesio vien elementariam planui parengti ir 
dėstomam dalykui savo mintyse sudėlioti ir tik po mėnesio galėčiau pasirengti pa- 
vienėms paskaitoms. Negaliu pagreitinti proceso, nes turiu kitų darbų, pirmiausia 
savo pareigas Tribunole. 


1922 metų rugsėjo 19 d. 
Antradienis 


Užvakar dienoraštyje skundžiausi. Kartais mane apima melancholija, ypač kai paly- 
ginu šiandienio gyvenimo sąlygas ir tas, apie kurias kitados svajojau. Yra ir gilesnių 
mano liūdesio šaltinių, mano abejonių, kurių kol kas nenoriu nagrinėti. Turiu ome- 
nyje sveikatą, fizinę būklę - mirties nebijau, priešingai, kartais jos trokštu, nes ji — 
išsivadavimas. Ar patikėsit, kad kitados mirties nekenčiau ir jaučiau jai nenumal- 
domą šleikštulį, nes mylėjau gyvenimą — šiandien radikaliai pakeičiau nuomonę? 
Neretai jaučiuosi nualintas gyvenimo, sutriuškintas jo daugelyje sričių, kuriomis 
kitados didžiavausi ir kurias labai mylėjau. Manau, toks jau tas gyvenimas, tokie ne- 
gailestingi jo dėsniai. Nesiilgiu nuostabaus gyvenimo džiaugsmo, jo teikiamų ma- 
lonumų. Po Anos mirties mano gyvenimo esmė, mano brangakmenis ir talismanas 
pradingo visiems laikams. Tad man netrukdo faktas, kad asmeninis gyvenimas yra 
skurdus, nenuspalvintas puikių vaivorykštės spalvų. Manęs neliūdina vienatvė, ma- 
terialinis skurdas. Darbo turiu ligi ausų ir to man visiškai pakaktų, mat be darbo 


253. Jelinekas Georgas (Jellinek Georg; 1851-1911), vokiečių teisininkas, valstybės teisės žinovas, valstybės ir 
teisės teoretikas, Bendrosios valstybės teorijos (1900) autorius. 

jau nemoku gyventi. Tad ir pats apsirūpinu darbu, ir kiti žmonės man jo numeta, 
iš tikrųjų jaučiuosi darbinis jautis. Na, ir gerai, lai duoda man darbo! Dabar mane 
įkinkė į naują jungą ir įsakė būti mokslininku, kuriuo niekada nebuvau, liepė būti 
universiteto profesoriumi. Tebūnie - pabandysiu ir tokį jungą patraukti. Toli gražu 
nesiekiu spindėti ir siekti garbės. Jeigu užvakar kalbėjau, kad man, lenkui, lietuviai 
neleidžia užimti vadovaujančių postų, ne dėl to, kad labai jų trokštu arba kad neuž- 
imu. Niekada net nebandžiau jų siekti. Tačiau faktas lieka faktu ir jis liečia ne mane 
vieną. Lietuviai mane puikiai pažįsta ir žino: visada palaikiau ir palaikysiu Lietuvos 
valstybingumą, Lietuvai esu labiau atsidavęs už daugelį tikrų lietuvių. Jie žino, kad 
dirbu ne dėl karjeros arba savanaudiškų tikslų, o tiktai iš įsitikinimų ir idėjų, už 
kurias ne kartą buvau persekiojamas savo aplinkos ir užsitraukęs šeimos ir giminės 
nemalonę. Lietuviai visa tai puikiai žino, mane gerbia ir yra man dėkingi. Vis dėlto 
skirsto mane ir lietuvį, kad ir visai eilinį, kai iškyla klausimas užimti vadovaujamą 
arba reprezentacinį postą. Na, o jeigu reikia nudirbti konkretų darbą - teisme ar 
universitete - mielai mane išnaudoja, bet neleidžia užimti svarbaus posto. Žinau tai, 
ir tiek. Visi mano užimami postai, net ir laikomi aukštais, visgi yra eiliniai, nes man 
keliamos kaip tik tokios sąlygos. 

Tarkime, kokio nors teismo ar visuomeninės organizacijos pirmininko postai, 
ar universiteto dekano postas, ar galų gale komisijos pirmininko iš principo nepa- 
siekiami nė vienam, kas nėra lietuvių tautybės, neišskiriant manęs. Tai nereiškia, 
kad siekiu tokio posto arba apie jį svajoju, tiesiog sakau: žinau, kad tai ne man - ne 
lenkui. Jaučiuosi taip, tarsi būčiau gimęs su kokia žeminančia žyme, susijusia su 
lenkiškumu arba kitokia nelietuviška kilme. Jausmas, kad gyvenu šalyje, kurią 
vadinu Tėvyne, tačiau esu žeminamas dėl to, kad esu gimęs lenkas. Maža to, že- 
minamas jaučiuosi net žinodamas, kad mano protas ir profesiniai gebėjimai di- 
desni už eilinio lietuvio. Tai labai nemalonu, tai žemina ir kartu verčia dar labiau 
pamilti savo lenkiškumą. Kodėl? Žmogaus prigimtis tokia: jis labiau myli tai, kas 
yra persekiojama ir už ką jaučiasi kankinamas. Tokia metodika neįmanoma savo 
pusėn palenkti Lietuvoje gyvenančių kitataučių. Manęs neatbaidys ir neprivers 
nekęsti Lietuvos, tačiau kitus, manau, taip. Pirmiausia vilniečius. Pagal Konstitu- 
ciją visi piliečiai yra lygūs ir negalima jų skirstyti pagal tautybę. Vis dėlto realiai 
Konstitucijos nepaisoma. 

Jeigu skirtumus dėl lenkiškos savo kilmės jaučiu net aš, nors manimi lietuviai 
pasitiki ir esu laikomas tinkamai mąstančiu, ką kalbėti apie kitus lenkus, kurie ne- 
turi jokių nuopelnų Lietuvai. Yra čia keli lenkai, teisininkai be ateities, jau pagyvenę 
žmonės, neturintys nieko bendra su politika ir apskritai niekada nepasisakantys 
prieš Lietuvos valstybingumą. Jie bando gauti teisėjo darbą, tačiau Kaune negauna 

net taikos teisėjo darbo, nes šiuos postus užima lietuviai, negalintys žiniomis len- 
kams prilygti. 


1922 Metų rugsėjo 20 d. 
Trečiadienis 


Grįžtu prie vakarykštės temos, kad būtų sudėlioti visi taškai ant „i“ ir parodyčiau: su- 
gebu būti nešališkas. Taigi nevienodas kitų tautybių žmonių vertinimas būdingas ne 
vien Lietuvai ir lietuviams. Visos šiuolaikinės civilizuotos ir demokratinės valstybės 
skelbia, kad visi piliečiai, nepaisant jų tautybės ar kultūros, yra lygūs. Tačiau praktika 
rodo, kad bent jau tos valstybės, kuriose esama tautinių mažumų, elgiasi kitaip. 

Puikiai pamenu laikus, kai gyvenau Lenkijoje. Ten irgi buvo skirstomi lenkai ir 
žydai. Pastarieji buvo antrarūšiai, net ir tie, kurie asimiliavosi ir laikė save lenkais. 
Pamenu skandalą ir teismo atstovų pasipriešinimą, kai 1919 metais asimiliuotas ży- 
das buvo paskirtas Lodzės apygardos teismo pirmininku. Pamenu, kad Askenaziui 
nebuvo leista tapti Varšuvos universiteto profesoriumi. Tai tas pat Askenazis, kuris 
Tautų Lygoje gynė Lenkijos interesus prieš Lietuvą Vilniaus klausimu. O kur dar 
priešvalstybiniais laikais Vilhelmo Feldmano?* persekiojimas! Manau, net nėra 
reikalo kalbėti, kad Rytų Galicijos baltarusiai ir ukrainiečiai arba vokiečiai Volui- 
nėje?5 toli gražu nėra lygūs su lenkais. Visos šalys elgiasi vienodai - skirsto piliečius 
pagal tautybę į atsidavusius valstybei arba jos priešus. Visos valstybės siekia tauti- 
nės valstybės idealo. Vis viena toks skirstymas yra labai nemalonus ir žemina visus 
tautinės mažumos atstovus. Dar ne maloniau su šiuo reiškiniu susidurti žmogui, 
kuris nuoširdžiai tiki savo Tėvynės valstybingumu. Mano manymu, lietuviai turėtų 
labai atsargiai elgtis su Lietuvos lenkais ir nevertinti jų vien per išorinio lenkų ir 
lietuvių konflikto prizmę. Lietuvos lenkai nėra atėjūnai, jie čia gyvena ir giliai įleido 
šaknis, tad jiems nebūtų sunku pripažinti save Lietuvos piliečiais, jeigu tik būtų su 
jais deramai elgiamasi. Na, o kai su lenkais Lietuva elgiasi tarsi pamotė su įvaikiais, 
kai juos žemina ir menkina, išties gali lenkus nuo savęs atstumti, ypač tuos, kurie 
siekia kokios nors karjeros. Tokia politika gali sustiprinti politines nacionalistines 
sroves ir nuteikti lenkų kilmės gyventojus pritarti ideologijai, teigiančiai, kad Lietu- 
vos lenkai yra Lietuvoje apsigyvenusi lenkų tautos atšaka. Tai jau reikštų, kad jie pa- 
sisako už kolonizaciją ir tautinę lenkų ekspansiją. Šis reiškinys Lietuvai ir Vilniaus 
kraštui, kurį gauti Lietuva pretenduoja, būtų išties kenksmingas. 


254. Feldman Wilchelm. 


255. Voluinė (arba Volynė; ukr. Bonuas, lenk. Wołyń) - istorinis regionas Ukrainos šiaurės vakaruose, tarp 
Pripetės ir Bugo. 

Atrodo, vienintelė Sovietų Rusija iš tiesų pripažįsta savo piliečių lygybę ir nepai- 
so jų tautybės, bet tik todėl, kad komunistinė ideologija šalyje yra stipresnė už tauti- 
nę. Sovietų Rusijoje žmonės skirstomi į komunistus ir nekomunistus - tai svarbiau 
už piliečių skirstymą pagal tautybės. Vis dėlto ten rusų tautos idėja prasiskverbia į 
politiką, ypač tarptautinę, ir nudažo ją savo spalvomis. 

Yra Lietuvoje propagandinė sąjunga, kitaip vadinama Lietuvių kalbos gynimo 
sąjunga - įsikūrė visai neseniai, aršiai demonstruoja nacionalistines tendencijas. Iš 
esmės sąjunga turėtų kovoti su lietuvių kalbos niekinimu įstaigose ir viešosiose vie- 
tose, kur neretai pernelyg smarkiai išplitusi rusų kalba. Į tokius reiškinius reaguoti 
būtina, tačiau šita sąjunga atvirai rodo agresiją. Sąjunga pranešė, kad skelbs asme- 
nų, užimančių aukštesnes pareigas valstybėje, kurie ne tik savo darbovietėse, bet ir 
namuose vartoja ne lietuvių kalbą (rusų, lenkų ir t. t.), pavardes. Aš, Aukščiausiojo 
Tribunolo teisėjas, užimu aukštas pareigas. Labai norėčiau, kad ta sąjunga mane 
įtrauktų į savo sąrašą. Tuomet pateikčiau jai viešą atsaką. Esu lenkas ir privačioje 
aplinkoje kalbėjau ir kalbėsiu lenkiškai, nes tai gimtoji kalba ir šis faktas niekaip 
nesusijęs su mano užimama pozicija Lietuvos valstybingumo klausimu. 


1922 metų rugsėjo 21 d. 
Ketvirtadienis 


Studijuoju pagrindinį Jelineko veikalą apie valstybės teisę, o tiksliau mokslą apie 
valstybę, jos dalis yra apie valstybės teisę. Kasdien kelias valandas skaitau veikalą 
ir įveikiu po keliasdešimt puslapių. Kol kas tik skaitau, atrodo, nesunku tai dary- 
ti, tačiau skaitymas mane labai vargina. Lengviau pačiam mąstyti ir išdėstyti savo 
mintis raštu. Tokio veikalo neįmanoma skaityti automatiškai, knyga vargina dėl 
kelių priežasčių. Pirmoji - tai ne vienintelis mano darbas ar užsiėmimas. Man rei- 
kia pasiruošti teisėjo darbui, atlikti savo pareigas Tribunole, kurioms reikalingas 
susikaupimas ir laikas. Antroji - skaityti reikia labai susikaupus, nuolatos įtempus 
savo dėmesį, kad iš knygos susidaryčiau vaizdą, kurį vėliau galėčiau paversti žalia- 
va mintims sudėlioti ir paskaitoms pasiruošti. Trečioji priežastis - mane vargina 
mokslinės metodikos paradoksas. Įtariu, kad tiksliuosiuose moksluose, ypač mate- 
matikoje, didžiulį pasitenkinimą turi teikti tezės, kurios tiesiog nekinta, o huma- 
nitariniuose moksluose nieko nekintamo nėra. Matematika turi tezių, kurias žmo- 
gaus protas tiesiog priima kaip faktą, kurį visi žino ir supranta. Na, o mūsų moksle 
viskas suvokiama individualiai. Kiekvienas žmogus mąsto skirtingai ir susikuria 
sau būdingas tezes. Tad yra tezės, tačiau jas visi interpretuoja nevienodai. Kuo dau- 
giau teisės mokslus studijuoji, tuo daugiau klaidžioji po tezių labirintą. Kiekvienas 

mokslo elementas turi tiek tezių, kiek ir mokslininkų. Skaitydamas Jelineko veika- 
lą, pirmiausia susidarau chaoso įspūdį. Jelinekas griauna daug tezių, kurias sukūrė 
kiti mokslininkai, ir meistriškai pateikdamas logiškus argumentus ir iškalbą labai 
gražiai griauna tas mintis, su kuriomis pats nesutinka. Jo iškalba yra tokia minkš- 
ta, kad visai nesunkiai galima sugriauti kiekvieną jo sukurtą teiginį. Aš mielai im- 
čiausi griauti jo teiginius pasitelkęs savo argumentus. Tad jo kūrinys yra sąlyginai 
teisus, atrodo, kad jį skaitydamas braidžioju po žemės drebėjimo nusiaubtą miestą. 
Šis įspūdis labai vargina. Skaitant norisi susidurti su tiesomis, kurių neįmanoma 
paneigti, norisi rasti tikrų kelrodžių. 

Deja, tokių kelrodžių mokslas nesuteikia ir negali suteikti tokioje visuomeninėje 
teisinėje sferoje, kokia ir yra valstybė. Tvirtai pasijausiu tik tada, kai pakeisiu savo 
vaidmenį — iš susipažįstančiojo į kuriančiojo savomis jėgomis. Tuomet pats imsiu 
kurti tezes, kurios atitiks bent jau mano mąstyseną. Pats susikursiu pagrindą po 
kojomis. Man buvo liepta tapti mokslininku — pabandysiu. Tai nėra sudėtinga už- 
duotis, bet, ko gero, lengviau pačiam kurti mokslą, nei jį įsisavinti studijuojant kitų 
mintis. Kita vertus, be žinių neįmanoma nieko sukurti, žinios yra būtina žaliava 
kūrybai pradėti. Pagalvojau, kokie netobuli yra mokslo vaisiai, palyginti su religija, 
kuri suteikia žmonijai neginčijamų tiesų. Kokia laiminga ir kupina ramybės turėjo 
būti žmonija tais tikėjimo laikais, kai Bažnyčia vadovavo žmonijos protams, Petro 
iš Amjeno*“ ir kryžiaus žygių laikais. Aistros ne mažiau purtė žmoniją ir anuomet, 
o gyvenimas, ko gero, dar sunkesnis buvo, tačiau tikėjimo ramybė turėjo būti tokia 
saldi, apie kokią šiandien tik pasvajoti galime. 


1922 metų rugsėjo 22 d. 
Ketvirtadienis 


Šiandien baigiau skaityti Jelineko veikalo dalį, kurioje nagrinėjami visuomenės 
mokslai apie valstybę, ir pradėjau antrąją — tikrąjį mokslą apie valstybės teisę. Su 
malonumu pastebėjau, kad čia autorius rašo kur kas tiksliau, aiškiau, stabiliau nei 
pirmoje dalyje. Šios dalies turinį aš, teisininkas, geriau suvokiu ir suprantu sąvokas — 
su tokiomis ne kartą susidūriau darbe ir iš dalies pats esu jas apmąstęs. Apskritai 
skaitydamas susidarau įspūdį, kad žemės drebėjimo paliesta zona baigėsi ir atsisto- 
jau ant žemės, kuria moku vaikščioti ir kuri manęs nestebina staiga iškylančiomis 
kliūtimis. 


256. Petras iš Amjeno vadinamas Atsiskyrćliu (?-1115), nepavykusio žygio į Šventąją žemę vadas (1096), 
Gotfrydo de Bouillon kryžiaus žygio dalyvis, užėmus Jeruzalę (1099) tapo jos vietininku. 

Esu visiškai nutolęs nuo Seimo rinkimų, kadangi asmeniškai nieko bendra su 
jais neturiu. Visuomenei paskelbti kandidatų sąrašai rodo, kad visos partijos, ko 
gero, tik išskyrus komunistus, pasistengė pritraukti daugiau inteligentų, kandida- 
tuojančių į Seimą, nei per rinkimus į Įstatymų leidžiamąjį seimą. Galima daryti 
išvadą: nesvarbu, kas laimės, Seime bus daugiau inteligentų ir kvalifikuotų politikų. 
Tikėtina, kad bent įstatymai nepriklausys nuo visuomenės tendencijų ir bus pro- 
tingiau kuriami, nei kad buvo iki šiol. Tikiuosi, kad vidutinybių šiek tiek sumažės. 
Seime atsiras ir teisininkų pajėgos. Išskyrus tuos teisininkus, kurie jau buvo Seime, 
pavyzdžiui, Tumėną, Sleževičių, Venclauskį*? ir kelis kitus, dabar krikščionys de- 
mokratai kelia Oleką ir Šilingą, socialistai liaudininkai - Joną Vileišį, Apygardos 
teismo teisėją Sugintą, teismo ypatingųjų bylų tardytoją Toliuśj**. Trys pastarieji, 
be jokios abejonės, Seimui bus naudingi ne tik todėl, kad jie teisininkai — kiekvienas 
pasižymi puikiu charakteriu, mąstysena, turi dorą sąžinę ir atvirą širdį. Labai gai- 
la, kad teisėtvarka praras Sugintą, o ypač Toliušį. Girdėjau, krikščionių demokratų 
Ūkininkų sąjunga, kandidatu iškėlusi Šilingą, numatė jam Seimo pirmininko postą. 
Kalbama, kad jis turi atlikti vadinamojo „tilto“ funkciją. Kitaip tariant, sujungti 
Krikščionių demokratų partiją, kuri jį kelia kandidatu, su dešiniąja opozicija „Pa- 
žanga“ ir apskritai senąja „Taryba“ su Smetona priešaky. Šilingas jau buvo Tarybos 
prezidiumo narys, prezidiumo pirmininkas, kitados bendradarbiavo su Smetona ir 
išlaikė artimus santykius. Laikomas puikiu įrankiu, galinčiu likviduoti trintį tarp 
Smetonos, opozicinės stovyklos ir krikščionių demokratų. Panašu, kad pats Šilingas 
svajoja suvaidinti tokį vaidmenį ir įvykdyti taikdario misiją vardan valstybės. Dėl 
gebėjimo sklandžiai kalbėti Šilingas vadinamas „auksaburniu“, bet jis yra „pasikėlęs“ 
ir ambicingas, o jo ambicijas kasmet vis labiau augina fizinis nepatrauklumas - kuo 
nepatrauklesnis tampa, tuo didesnių svajonių apie savo misiją turi, tuo labiau nori 
būti visų matomas ir nuveikti neeilines užduotis. Labai abejoju, kad jam pavyks, nes 
jis ne tik ambicingas žmogus, bet ir despotas iš prigimties, trokšta valdžios ir pa- 
klusnumo. Dėl tokių savybių jis negalėjo realiai dirbti nė vienoje partijoje, kuriai iki 
šiol priklausė - visada norėjo būti lyderis, bet nesugebėjo nei pats prie kitų prisitai- 
kyti, nei kitų veiksmų koordinuoti. Per visą neilgą politinę karjerą nuėjo kelią nuo 
socialistų liaudininkų iki krikščionių demokratų, kurių gretose ir vėl žengia į poli- 
tinę areną. Šilingas neturi kūrybingumo, jis racionalistas, turintis oratoriaus talentą. 


257. Tikėtina Venclauskas Kazys (1880-1940), teisininkas, Lietuvos socialdemokratų partijos veikėjas, Tartu 
universiteto absolventas (1903). Iš pradžių dirbo Rygos teisme, o nuo 1908 m. advokatu Šiauliuose, nepri- 
klausomoje Lietuvoje buvo Seimo socialdemokratų frakcijos pirmininkas. 

258. Toliušis Zigmas (1889—1971), teisininkas, advokatas, knygos kultūros ugdytojas ir populiarintojas. Sei- 
muose (nuo 1922 iki 1927 m.) vadovavo Valstiečių liaudininkų frakcijai, IH Seimo (1926-1927) narys. 

Išvaizda primena kaliausę, pasižymi charakterio primityvumu, nes jam būdingos 
ambicijos visuomet griežti pirmuoju smuiku. Ūkininkų sąjunga stokoja lyderių ir 
jis galės groti pirmas, o jeigu bus išrinktas Seimo pirmininku, jausis diktatoriumi ir 
bandys atitinkamai elgtis. 


1922 metų rugsėjo 23 d. 
Šeštadienis 


Šilingas, ko gero, turi tapti tokiu pat krikščionių demokratų arba analogišku „til- 
tu“ į dešinę, kokiu į kairę buvo Krupavičius. Šiedu žmonės labai skirtingi: Kru- 
pavičius yra tikrasis partijos lyderis, susiliejantis su ja, tarnaujantis ir kartu ją 
kuriantis. Veikia radikaliai, o jo kalba, kurią pasitelkia norėdamas prisijaukinti 
palankių kairiesiems krikščionių demokratų, visuomet susijusi su klerikaristiniu 
pradu. Tuo tarpu Šilingas greičiausiai niekada netaps krikščionių demokratų ly- 
deriu, nes pirmiausia jis rūpinsis savimi. Krupavičius yra veiklos žmogus, dirba 
partijos naudai, o Šilingu partija nori pasinaudoti, paskirti jį Seimo pirmininku; 
kaip žinia, šis postas jį nuo partijos ir izoliuos. Tad Šilingas turi virsti tiltu, vedan- 
čiu į dešinį politikos krantą, tačiau tas tiltas sukonstruotas pagal kitokią metodiką 
nei tas, kuris veda į kairę ir kurį sukonstravo pats Krupavičius. Tokia tiltų politika 
būdinga krikščionims demokratams. Ši partija, neturinti visuomeninio pagrindo, 
iš prigimties atsidavusi klerikalams ir kartu demagogijai. Ji bando tapti universali 
ir savo sparnais apglėbti tiek dešiniuosius, tiek kairiuosius. Partinio „bloko“ at- 
stovybėmis (pagrindinės - Ūkininkų sąjunga ir Darbo federacija) partija bando 
sujungti nesuderinamus visuomeninius siekius, o norėdama juos išlaikyti ir pa- 
nerti į dar prieštaringesnius vandenis, privalo turėti žmonių, gebančių pritraukti 
kairiųjų arba dešiniųjų pažiūrų atstovus. Tokie žmonės, galintys praplėsti partijos 
gretas, yra būtent Krupavičius (kairysis) ir Šilingas (dešinysis). Pirmasis veikia 
agitacijos metodu — kalba atvirai, nestokoja demagogiškos veiklos. Antrasis veiks 
kaip ant pjedestalo užkeltas atstovas. Neįmanoma iš anksto nuspėti, ar Šilingas 
pasiteisins, kad konkretus asmuo užimtų pirmininko postą; čia turi prisidėti Sei- 
mo dauguma. Vadinasi, įtakos turės ir į Seimą patekusios partijos, ir kompromisai, 
ir kiti veiksniai. Kol kas visa tai galimi scenarijai. 

Vis dėlto atrodo, kad krikščionys demokratai nepriklausys nuo galimų pasikei- 
timų partijose ir toliau Seime išlaikys daugumą. Didžiausi jų konkurentai šiandien, 
ko gero, yra socialistai liaudininkai (kartu su savo Valstiečių sąjunga). Realiausias 
krikščionių demokratų konkurentas dešinėje yra Žemdirbių sąjunga ir „Pažanga“ 
(šios grupuotės į rinkimus eina drauge) ir turi labai mažai galimybių patekti į Sei- 

mą - mažiau, nei buvo galima tikėtis. „Žemdirbius“ ir „Pažangą“ itin susilpnino 
vieno iš lyderių, Kriaučiūno, secesija. Kriaučiūnas, paveiktas Ūkininkų sąjungos ir, 
matyt, Vailokaičio intrigų, atsiskyrė nuo partijos, pats išsikėlė kandidatu į Seimą 
ir paskui save patraukė nemažai šalininkų. Tai įvyko vienoje apygardoje, kurioje 
„Žemdirbiai“ buvo stipriausi ir labai juos sukompromitavo, nes sumažino žmonių 
pasitikėjimą ir pakirto partijai sparnus. Kita vertus, jiems trūksta lėšų agitacijai ir 
propagandai, kad galėtų surengti tokią rinkimų kampaniją, kaip jų priešininkai. Jie 
jau yra Seime ir negali imtis demagoginių metodų, tarkime, agituoti turguje, prie 
bažnyčių per atlaidus ir pan. Visus panašius būdus puikiai išnaudoja krikščionys 
demokratai ir socialistai liaudininkai. Kadangi „Žemdirbiai“ pasisako prieš agra- 
rinę reformą, priešininkai juos vadina dvarininkų ir lenkų statytiniais, nors iš tie- 
sų nėra tautiškesnės ir priešiškesnės Lenkijos politikai partijos nei „Pažanga“. Kad 
ir kaip būtų, kelerius metus trukęs dvarininkų ir lenkų persekiojimas nedingo be 
pėdsako - lietuviai iki šiol nepasitiki viskuo, kas gali būti tapatinama su ponų lenkų 
interesų gynimu, ir negirdi kitokių argumentų. Šiuo arkliuku jau naudojasi „Žem- 
dirbių“ ir „Pažangos“ priešininkai, manipuliuodami agrarine reforma ir įtraukdami 


ją į rinkiminius šūkius. 


1922 metų rugsėjo 24 d. 
Sekmadienis 


Šiandien buvau pakviestas pas p. Januševskį į Sapieginę paragauti vengriškų slyvų. 
Svarsčiau - vykti ar ne. Oras buvo neblogas, tiesa, vėjuotas, nutviekstas saulės 
spindulių ir tankių vaizdingų debesų, kurie priminė batus ir retkarčiais pažerda- 
vo į žemę smulkių lietaus lašų. Svarsčiau, važiuoti ar ne, „ant sąžinės guli“ Jeline- 
ko studija, be to, kelionė brangi. Brangi mano varganai teisėjo kišenei, kurioje į 
mėnesio pabaigą jau švilpauja vėjai. Sunku taip gyventi. Vis dėlto apsisprendžiau 
vykti. Pasipiktinau, kad dirbu kaip vergas, ir nutariau: bent sekmadienį pailsėsiu, 
patinginiausiu ir leisiu sau tokią kuklią pramogą - išplaukti garlaiviu pavalgyti 
slyvų. Visą dieną net nežvilgtelėjau į Jelineko veikalą. Kokia palaima! Nors ke- 
lionė nelabai pavyko ir kainavo daugiau, nei patyriau malonumo, vis dėlto apėmė 
palaimingas laisvės jausmas ir žinojimas, kad nė akimirkos nepraleisiu palinkęs 
prie knygos. Labai mėgstu skaityti ir gana daug skaitinėju, bet prievartinis Je- 
lineko skaitymas man primena baudžiavą, nors knyga ir įdomi. Apskritai man 
labiau patinka rašyti, kurti savarankiškas mintis, negu gilintis į tokias studijas. 
11 valandą išplaukiau Nemunu. Garlaivis buvo beveik tuščias, vasarotojų prak- 
tiškai nėra. Denyje šaltis, vėjas kaulus kausto. Vis dėlto sutikau kelis pažįstamus: 

plaukė Tribunolo sekretorius Vadelis, Apygardos teismo teisėjas Mačys su žmona, 
tardytojas Toliušis. Pastarasis plaukė į Vilkiją kartu su agitatoriumi, mat Toliušis 
kandidatuoja į Seimą. Vilkijoje vyksta šv. Motiejaus šventė, puiki proga pasire- 
klamuoti rinkėjams miestelio aikštėje prie bažnyčios. Įvairių partijų agitatoriai 
atsistoja ant vežimo, bačkos ir rėžia kalbas. Konkurentai svaidosi purvais, vieni 
kitiems trukdo kalbėti bandydami gerklės stiprumą. Minia klauso, žiūri, kartais 
parodo pritarimą arba nepritarimą, o kartais tiesiog nustumia šalin agitatorių. 
Nepavydžiu Toliušiui su agitatoriumi tokios išvykos ir klausymosi apie save pagi- 
riamosios kalbos. 

Sapieginėje pas Julių Januševskį prisivalgiau slyvų. Vos susėdome pietų 2.30 
valandą, mums pranešė, kad Nemunu jau plaukia garlaivis link Kauno. Tad mano 
pietūs nuplaukė. Privalėjau pietų atsisakyti, atsisveikinti ir skubėti į prieplauką, 
nes antraip būčiau turėjęs nakvoti. Į Kauną grįžau išalkęs, o namie pietų niekas 
man neišvirė, teko pirkti rūkytos mėsos. Štai tau ir biznis — slyvos man atsiėjo 10 
kartų brangiau, nei būčiau jų Kauno turguje nusipirkęs. Už slyvas susimokėjau ke- 
lione vėjo perpučiamu garlaiviu, bet jaučiau pasitenkinimą, kad nereikėjo kiurk- 
soti prie Jelineko knygos. Esu laimingas. Sugrįžęs bute radau Jadzę Čepaitę ir tar- 
naitę Heleną Boguslavską. Jadzė atėjo aplankyti manęs, Helenos ir mano butelio. 
Nuo tos dienos, kai Jadzė pradėjo tarnauti pas Maikovskius, nebuvau jos matęs. 
Helena ją kartą aplankė, bet Jadzė buvo užsiėmusi ir neturėjo laiko pabendrauti. 
Jadzė naujojoje tarnyboje labai daug dirba ir nuo ryto iki vakaro sukasi kaip vo- 
verė rate. Ji patarnauja penkiems žmonėms, verda, tvarko namus, skalbia, lygina, 
melžia karvę. Maikovskiai yra turtingi, mėgsta priiminėti svečius, kurie kasdien 
pas juos užsuka, be to, turi dukrą nuotaką. Jadzė neturi kada nė atsikvėpti ir išties 
taip išvargsta, kad per visą savaitę nė karto nėra buvusi mieste, o miestą labai myli. 
Man ji nelabai skundėsi, tačiau Helena pasakojo, kad Jadzė verkė, skundėsi nau- 
jąja tarnyba ir ilgėjosi darbo tyliame mano butelyje. Sako, gailavo manęs namie 
neradusi, nes, pasak Helenos, Jadzė manęs buvo labai pasiilgusi. Kiek kartų apie 
mane užsimindavo, tiek pravirkdavo. Vargšė mergaitė, dabar pajuto, kaip gera 
buvo pas mane tarnauti ir koks saldus buvo gyvenimas mažoje vienišiaus tvirto- 
vėje. Gera mums dviese buvo. 


1922 metų rugsėjo 25 d. 
Pirmadienis 


Sužinojau, kad dėl pasikeitusios Lietuvos lenkų politikos, jie labiau pasisako už vals- 
tybingumą ir siekia taikos, į Seimą kandidatais keliami visiškai kiti žmonės. Buvę 

lenkų deputatai (berods, visi trys: Grajevskis“?, kun. Liausas** ir Snelevskis**) dar 
įtraukti į rinkimų sąrašus (kun. Liausas užima pirmą lenkų sąrašo poziciją), vis 
dėlto nė vienas nenumatytas būti deputatu ir juo nebus. Jie patys nenori dar kartą 
dirbti Seime — jiems iki kaklo tokio „malonumo“! Jų pavardės į sąrašus įtrauktos 
dėl kelių priežasčių: pirmoji — įtrauktiems į sąrašus žmonėms reikėjo suteikti mo- 
ralinį pasitenkinimą ir patvirtinti, kad lenkų visuomenė nenubraukia ligšiolinio jų 
darbo Steigiamajame seime. Antroji - nors buvo nuspręsta, kad ateities politika turi 
būti kitokia, nenorėta atsisakyti visos ligšiolinės Lietuvos lenkų politikos. Priešingai, 
vietos lenkų politikai nori išsaugoti politinės linijos tęstinumą, jeigu kartais nepa- 
vyktų susitaikymo politika arba radikaliai pasikeistų išorės diktuojamos sąlygos 
(ypač galimybės išorinės Lenkijos valstybės intervencijos Lietuvoje), galima būtų 
grįžti prie buvusios politikos — tokios, kokią vadinu peoviaky politika. Na, jeigu 
taikos politika sulauktų sėkmės, galima būtų teigti, kad tokia buvo nuo pat pradžių, 
ir neigti argumentus: valstybinė susitaikymo srovė yra nauja, nesąžininga, priešta- 
rauja praeičiai ir atsirado tik iš būtinybės, kai ankstesnė politika nepavyko. Trečio- 
ji - buvusiųjų deputatų pavardės yra lenkų sąrašuose tiktai dėl praktinių sumetimų, 
kad paskatintų lenkų rinkėjus eiti balsuoti. 

Dabar nei Liausas, nei Grajevskis, ko gero, ir Snelevskis netaps Seimo nariais. 
Jeigu iš tiesų lenkai laikosi naujojo politikos kurso (metodikos, o ne idėjos), kuris 
turi vesti link valstybingumo ir sutaikymo, reikia keisti pačius politikus, nes vien 
Grajevskio ir Liauso (apie Snelevskį šiek tiek kita kalba) pavardės lietuvių sąmonėje 
sukelia priešiškumą ir nedera su Lietuvos valstybingumu, kad šie žmonės niekaip 
nesugebėtų vykdyti naujosios politikos: tiesiog niekas jais nepatikėtų. Manau, dar 
privalau paaiškinti, ką laikau peoviakų politikos kryptimi, kuri reiškia ligšiolinę 
Lietuvos lenkų politikos liniją. Jokiu būdu netvirtinu, kad lenkų deputatų frakci- 
ja Steigiamajame seime arba Lenkų deputatų biuras (anksčiau vadinamas Lenkų 
informaciniu biuru) būtų organizavę peoviakų sukilimo sąmokslą prieš nepriklau- 
somą Lietuvą, nors, be jokios abejonės, tarp žmonių, esančių deputatų biuro prie- 
šaky, daugelis, o galbūt net visi, ne tik simpatizavo, bet ir turėjo ryšių su peoviakų 
sąmokslininkais ir jų organizatoriumi, lenkų kariuomenės vadų statytiniu Viktoru 
Vonsovićiumi**, Tuo laiku Lenkų deputatų biuras dar neegzistavo. Lenkų depu- 
tatų biuras ir Lenkų deputatų frakcija Steigiamajame seime, nors ir neorganizavo 


259. Grajevskis Adolfas (Grajewski Adolf). 
260. Liausas Bronislavas (Laus Bronistaw). 
261. Snelevskis Antanas (Šnielewski Antoni). 


262. Vonsovičius Viktoras, Duninas (Wąnsowicz-Dunin Wiktor), J. Pilsudskio legionierius, lenkų kariuo- 
menės karininkas, Lenkijos karo atašė Kaune 1919-1920 m. 

8 GARNYS Nr. 2 (57) 


Lenkai darbuojas. 


P-lė Wacibeka (vienam neatsakomajam Kauno lenkiškų laikraščių redak- 
toriui). — Na, sveikas pone, Szczebrzeszczynski! Lenkija per mane siunčia 
Tamstai atlyginimą už uolų darbą jos naudai. Kaip sekas darbuotis? 
Ponas Saczebrzeszesynskis. O, kuopuikiausiai. Lietuvių valdžia lengvina 
mums darbą. Ji net kun. Liausą Kaunan mums sugrąžino. Ji leidžia kiek 
tik norim kurstyti lenkus prieš lietuvius, šmeižti jų valstybės tvarką, šaukti, 
kad mes nuolat esam čia persekiojami, skriaudźiami, Štai pundas mūsų 
laikraščiuose jau paleistų šmeižių. O jei poniute nepasigailėtum padvigu- 
binti mums dolerių porciją, tai mes galėtume dvigubai daugiau melų pa- 
skleisti ir tuo dvigubai daugiau Lietuvai pakenkti. Reikia skubintis, poniute, 
Karikatūra „Lenkai darbuojas“ nes vėliau, kažin, ar lietuvių valdžia nesusipras ir neuždraus mums to 
PE x saii patriotiško darbo?!.. 
kritiškai vertina lenkų poziciją 
Lietuvos valdžios atžvilgiu. 


Garnys, 1924, nr. 2 (57), p. 8. 


jokių sąmokslų, buvo peoviakų politikos šalininkai, tokios pat politikos, kuri buvo 
susijusi su tuo sąmokslu. Taigi, politikai palaikė nuolatinius ryšius su Lenkijos vals- 
tybiniais organais, gaudavo instrukcijas ir jiems paklusdavo. Kontaktą palaikė tam 
tikri asmenys (ypač Velhorskis*9?), o Lietuvos lenkai koordinavo savo veiklą su Len- 


263. Velhorskis Vladyslavas (Wielhorski Władysław). 

kija. Tos veiklos tikslas pasisavinti Vilnių vadinamuoju federaciniu metodu, kuris 
reikštų, kad ateity lygiai taip bus pasiglemžta ir Kauno Lietuva. Buvo tikimasi, kad 
Lenkija į Lietuvą įves kariuomenę ir gyventojai lauks jos tarsi kokio daktaro, kuris 
paveiks santykius teigiama linkme ir sukurs naujus tautinius santykius valstybėje. 
Tad nepaisė dabartinio Lietuvos valstybingumo, nepaisė lenkų tautos vaidmens ir 
numojo ranka į tragišką lenkų ir lietuvių priešpriešą. Tenka pripažinti: kartais net 
provokavo santykių paaštrėjimą, kad kuo greičiau Lenkija imtųsi atitinkamų žings- 
nių. Aiškiausias provokacijos įrodymas - pernykštis lenkų frakcijos skundas Tautų 
Lygai, kurį pasirašė lenkų deputatų frakcija. 


1922 mety rugsėjo 26 d. 
Antradienis 


Lenkų centrinio rinkimų komiteto nuomone, į Seimą patektų šie asmenys: Budzins- 
kis264, Boleslavas Liutikas? ir Stanevičius?““ iš Panevėžio. Tikimasi, kad į Seimą 
pateks visi trys, nes greičiausiai lenkai trijų mandatų negaus, ir ruošiamasi vieną ar 
kelis deleguoti į Seimą. Iš visų trijų, ko gero, Budzinskis atrodo gabiausias. Dvari- 
ninkas, jaunas, energingas ir inteligentiškas žmogus. Politiškai aktyvus, vienas Len- 
kų informacinio biuro lyderių (šalia Kazimiero Janćevskio**, Velhorskio ir Okuli- 
čiaus?68), vienas žinomiausių dvarininkų veikėjų, vienas „Prodrolio“ (Žemės ūkio 
gamintojų visuomeninės profesinės organizacijos) lyderių. Vis dėlto labai bijau, kad 
Budzinskis iš minėtųjų trijų kandidatų gali pasiduoti peoviakų srovei. Atrodo, jis 
yra rimtas, ramus, mažiau nervingas, labiau tvardosi nei Adolfas Grajevskis. 
Antrasis kandidatas, Liutikas, taip pat dvarininkas, „Prodrolio“ pirmininkas. 
Ko gero, jis konservatyvesnis už Budzinskį ir jam labiau rūpi visuomeniniai eko- 
nominiai principai nei pati politika. Ramus, labai diplomatiškas, panašu, didelis 
realistas. Na, o trečiasis kandidatas, Stanevičius, teisininkas, dar visai neseniai 
buvo Panevėžio apygardos teismo prokuroro pavaduotojas, o dabar tame teisme 


264. Budzinskis Viktoras (Budziński Wiktor; 1886-1976), dvarininkas, vienas iškiliausių lenkų veikėjų 
Lietuvoje, deputatas ir lenkų frakcijos pirmininkas Lietuvos seime. Daugelį metų švietimo draugijos „Po- 
chodnia" („Deglas“) pirmininkas. Po 1945 m. išvyko į Lenkiją 


265. Liutikas Boleslavas (Bolesław Lutyk; 1884-1970), dvarininkas iš Žemaitijos, inžinierius, atstovas Lietu- 
vos seime (1923-1926). 


266. Stanevičius Zygmuntas (Staniewicz Zygmunt), lenkų veikėjas Lietuvoje, Panevėžio draugijos „Švieti- 
mas“ („Ošwiata“) narys (nuo 1918 m.), „Pochodnia“ valdybos narys. 


267. Janczewski Kazimierz. 


268. Okuličius Konstantas (Okulicz Konstanty), lenkų visuomenės ir kultūros veikėjas tarpukario Lietuvo- 
je, organizacijos „Ošwiata“ pirmininkas, Lenkų banko direktorius. 

dirba prisiekusiuoju advokatu. Tylus žmogus ir, regis, neblogas. Lietuviai jį laiko 
valstybei lojaliu, tačiau man atrodo, kad jis neturi nei gabumų, nei kvalifikacijų 
dirbti deputatu. 

Štai tokie yra lenkų kandidatai. Visko dar gali nutikti, gal atsiras ir kitų reikš- 
mingų pavardžių. Dar neaišku, kiek mandatų gaus lenkai. Greičiausiai trijų netu- 
rės, mat apskritai deputatų skaičius Seime bus mažesnis, o vienas mandatas atiteks 
didesniam rinkėjų skaičiui, nei kad buvo per rinkimus į Steigiamąjį seimą. Kita 
vertus, lenkai bijo, kad lenkų rinkėjai negausiai dalyvaus rinkimuose, nes pavargo 
nuo nelygaus savo vaidmens šalyje. Lenkai neturi tokios agitacijos laisvės ir negali 
aiškiai išdėstyti savo tikslų bei parodyti jausmų kaip kitos žmonių grupės. Galų gale 
jie skundžiasi, kad rinkiminės apygardos, kuriose gyvena daugiausiai lenkų, buvo 
sąmoningai suskaldytos (Kauno apskritis ir Kėdainiai). Du mandatus gavę lenkai 
jausis laimėję, o gavę tris — prilygins stebuklui. 

Lenkų rinkimų akcija remiasi dviem lygiagrečiais sąrašais, kuriuos sudarė Cen- 
trinis rinkimų komitetas, vadovaujantis vietos lenkų politikai, o dauguma politikų 
yra dvarininkai. Kita dalis priklauso kairiesiems, jų veiklą atspindi liaudies leidi- 
nukas Strzecha Rodzinna. Šis leidinys (beje, jame uoliai dirba ir Eugenijus Rómeris) 
palaiko labai artimus ryšius su Lenkų rinkimų biuru, kitaip tariant, su dabartiniu 
Centriniu rinkimų komitetu, kuriam priklauso tiesiogiai, ir negali nepaisyti dvari- 
ninkų politikos. Dvarininkai iš tiesų turi didžiulę įtaką visai Lietuvos lenkų politi- 
kai. Abu lenkų sąrašai - Centrinio komiteto ir liaudies - yra užblokuoti. Kandidatai 
į Seimo narius, apie kuriuos kalbėjau anksčiau, įtraukti į Centrinio komiteto sąrašą. 
Galbūt ir liaudies sąrašas gaus vieną mandatą. 


1922 mety rugsėjo 27 d. 
Trečiadienis 


Man patinka kasacinės bylos, labiau nei visos kitos (civilinės apeliacinės, apeliaci- 
nės ir baudžiamosios kasacinės). Nagrinėjant tokias bylas reikia protauti, logiškai 
nagrinėti pasitelkus teisės žinias. Apeliacinėse, o ypač baudžiamosiose bylose, jos 
nagrinėjamos dažniausiai pagal „popieriuje“ surašytus faktus, t. y. I instancijos pro- 
tokolus, teisėjas gali daugiau ar mažiau laisvai rašyti išvadas, kurias sudaro įspū- 
džiai, dalykiniai įrašai ir kurios šiek tiek priklauso nuo likimo vingių, kaip ir viskas, 
ką reikia spėlioti. Na, o kasaciniai nuosprendžiai yra labiau matematiški. Man labai 
patinka nagrinėti kasacines bylas ir rašyti joms nuosprendžius. Kita vertus, joms 
reikalingas intensyvus mąstymas, tad ne tik teikia pasitenkinimo, bet ir išvargina. 
Tokių bylų neturėtų būti daug dienotvarkėje. 

Mūsų pirmininkas Kriščiukaitis į vieno posėdžio dienotvarkę įtraukia po 12 ci- 
vilinių kasacinių bylų, išties per daug, nes jos labai išvargina. Dar lyg tyčia visuomet 
tarp bylų pasitaiko itin komplikuotų, 12 bylų išnagrinėjame per 6 darbo valandas. 
Po tokio maratono mano protas pervargsta. Negalima dirbti ilgiau nei.3 valandas 
be pertraukos, nes vėliau proto pajėgos silpsta. Kita bėda — tenka rašyti labai daug 
nuosprendžių motyvų. Kiekvienam (t. y. man ir Janulaičiui, nes Kriščiukaitis nuos- 
prendžių nerašo) po 2-3 kasacinius nuosprendžius per dieną; nereikia pamiršti, kad 
mes turime ir kitų darbų. Šiemet labai padaugėjo darbo Tribunole ir vis daugėja, ir 
daugėja. Kriščiukaitis labai rūpinasi, kad Tribunolas gerai veiktų, reikalauja nudirb- 
ti visus darbus, kad neliktų nenagrinėtų bylų ar nenagrinėtų nuosprendžių. Iš tiesų 
Tribunolui iki šiol būdinga labai greitai išnagrinėti bylas. Tarkime, Kauno apygar- 
dos teisme bylos nagrinėjamos metus arba ilgiau, o Tribunole per mėnesį du išna- 
grinėjamos. Anksčiau, kai į Tribunolą suplaukdavo nedaug bylų, nebuvo sudėtinga 
laiku jas išnagrinėti. Tačiau Kriščiukaitis nori, kad ir toliau darbas vyktų sparčiai, 
todėl mus, teisėjus, skubina ir spaudžia vis daugiau ir daugiau dirbti. Būtina kuo 
skubiau priimti dar vieną teisėją, o kandidatų nėra. Neaišku, ką pasirinkti. Janulai- 
tis parašė laišką teisėjui Ciplijauskui iš Marijampolės. Laiške klausė, ar šis sutiktų 
kandidatuoti į Tribunolo teisėjo postą. Dabar laukiame jo atsakymo. Jeigu sutiks, 
greičiausiai apsispręsime jį įdarbinti. 


1922 metų rugsėjo 28 d. 
Ketvirtadienis 


Darbo turiu iki kaklo. Skaitau Jelineko veikalą, kuris man reikalingas pasirengti 
paskaitoms, ir dar rašau nuosprendžius - sugeria visą mano laiką. Dar turiu pasi- 
ruošti būsimiems teismo posėdžiams ir įsigilinti į bylas, sukuosi tarsi voverė rate. 
Šiuo laiku Tribunole vyksta vienas po kito civilinių kasacinių bylų posėdžiai, o per 
vieną posėdį reikia išnagrinėti po 12 bylų. Tad nuosprendžių, kuriuos turiu pagrįs- 
ti, prisikaupė per akis. Tokiomis dienomis kaip šiandien, kai reikia parašyti tris 
civilinių bylų nuosprendžius ir nuveikti kitus darbus, man galva plyšta. Aš dar die- 
noraštį rašau, o kartais ir kokius nors laiškus. Sėdžiu ištisas dienas, palinkęs prie 
stalo, prikaustytas pric kėdės ir nė minutės negaliu atitrūkti nuo darbo, pagalvoti 
apie ką nors kita (o gal ir gerai, nes ne visos mano mintys linksmos, man jau galvoti 
nesinori, pakanka galvoti darbe!), atsipūsti arba tiesiog pasilinksminti. Taip neju- 
čiomis žmogus pasidaro robotu. Dabar negali būti nė kalbos apie publicistinį darbą. 
Apskritai mano gyvenimo tempas itin greitas - nubėgu iš darbo į Tribunolą, tada iš 
Tribunolo parbėgu namo, namie dirbu ir miegu, tada vėl dirbu. 

Mėgėjiška 1903 ar 1904 m. 
nuotrauka su įrašu: „Grupė 
kolegų lenkų iš „Ecole Libre 
des Sciences Politiques” 
Paryžiuje, mūsų artimiau- 
sių draugų kompanija; nuo- 
trauka daryta Cluny mu- 
ziejaus pastato kiemelyje, 
iš dešinės į kairę stovime: 
Janas Dmochovskis, Leonas 
Alteris, Konstantas Gor- 
dzialkovskis, aš, Vaclavas 
Vrublevskis ir Mykolas Žod- 
kevičius. Mykolas Romeris. 
1910 m. sausio 2 (15) d., 
Bagdoniśkis:" 

Nuotrauka iš Konstancijos 
Romerytės albumo. 

Antra nuotraukos pusć: „Rok 1903 alba 1904. Fotografja amatorska. Grupa kolegów-Polaków z Ecole Libre 
des Sciences Politiques w Paryżu; nasza paczka najbliższych kolegów; fotografija robiona w dziedzincu 
gmachu (muzeum) Cluny; od stroncy lewej w kierunku prawej stoimy: Jan Dmochowski, Leon Alter, Kons- 
tanty Gordziałkowski, ja, Wacław Wróblewski i Michał Rzodkiewicz. Michał Rómer. 2 (15) stycznia roku 
1910. Bohdaniszki:” 

Mūsų pirmininkas Kriščiukaitis į vieno posėdžio dienotvarkę įtraukia po 12 ci- 
vilinių kasacinių bylų, išties per daug, nes jos labai išvargina. Dar lyg tyčia visuomet 
tarp bylų pasitaiko itin komplikuotų, 12 bylų išnagrinėjame per 6 darbo valandas. 
Po tokio maratono mano protas pervargsta. Negalima dirbti ilgiau nei.3 valandas 
be pertraukos, nes vėliau proto pajėgos silpsta. Kita bėda - tenka rašyti labai daug 
nuosprendžių motyvų. Kiekvienam (t. y. man ir Janulaičiui, nes Kriščiukaitis nuos- 
prendžių nerašo) po 2-3 kasacinius nuosprendžius per dieną; nereikia pamiršti, kad 
mes turime ir kitų darbų. Šiemet labai padaugėjo darbo Tribunole ir vis daugėja, ir 
daugėja. Kriščiukaitis labai rūpinasi, kad Tribunolas gerai veiktų, reikalauja nudirb- 
ti visus darbus, kad neliktų nenagrinėtų bylų ar nenagrinėtų nuosprendžių. Iš tiesų 
Tribunolui iki šiol būdinga labai greitai išnagrinėti bylas. Tarkime, Kauno apygar- 
dos teisme bylos nagrinėjamos metus arba ilgiau, o Tribunole per mėnesį du išna- 
grinėjamos. Anksčiau, kai į Tribunolą suplaukdavo nedaug bylų, nebuvo sudėtinga 
laiku jas išnagrinėti. Tačiau Kriščiukaitis nori, kad ir toliau darbas vyktų sparčiai, 
todėl mus, teisėjus, skubina ir spaudžia vis daugiau ir daugiau dirbti. Būtina kuo 
skubiau priimti dar vieną teisėją, o kandidatų nėra. Neaišku, ką pasirinkti. Janulai- 
tis parašė laišką teisėjui Ciplijauskui iš Marijampolės. Laiške klausė, ar šis sutiktų 
kandidatuoti į Tribunolo teisėjo postą. Dabar laukiame jo atsakymo. Jeigu sutiks, 
greičiausiai apsispręsime jį įdarbinti. 


1922 mety rugsėjo 28 d. 
Ketvirtadienis 


Darbo turiu iki kaklo. Skaitau Jelineko veikalą, kuris man reikalingas pasirengti 
paskaitoms, ir dar rašau nuosprendžius — sugeria visą mano laiką. Dar turiu pasi- 
ruošti būsimiems teismo posėdžiams ir įsigilinti į bylas, sukuosi tarsi voverė rate. 
Šiuo laiku Tribunole vyksta vienas po kito civilinių kasacinių bylų posėdžiai, o per 
vieną posėdį reikia išnagrinėti po 12 bylų. Tad nuosprendžių, kuriuos turiu pagrįs- 
ti, prisikaupė per akis. Tokiomis dienomis kaip šiandien, kai reikia parašyti tris 
civilinių bylų nuosprendžius ir nuveikti kitus darbus, man galva plyšta. Aš dar die- 
noraštį rašau, o kartais ir kokius nors laiškus. Sėdžiu ištisas dienas, palinkęs prie 
stalo, prikaustytas prie kėdės ir nė minutės negaliu atitrūkti nuo darbo, pagalvoti 
apie ką nors kita (o gal ir gerai, nes ne visos mano mintys linksmos, man jau galvoti 
nesinori, pakanka galvoti darbe!), atsipūsti arba tiesiog pasilinksminti. Taip neju- 
čiomis žmogus pasidaro robotu. Dabar negali būti nė kalbos apie publicistinį darbą. 
Apskritai mano gyvenimo tempas itin greitas - nubėgu iš darbo į Tribunolą, tada iš 
Tribunolo parbėgu namo, namie dirbu ir miegu, tada vėl dirbu. 

Mėgėjiška 1903 ar 1904 m. 
nuotrauka su įrašu: „Grupė 
kolegų lenkų iš „Ecole Libre 
des Sciences Politigues“ 
Paryžiuje, mūsų artimiau- 
sių draugų kompanija; nuo- 
trauka daryta Cluny mu- 
ziejaus pastato kiemelyje, 
iš dešinės į kairę stovime: 
Janas Dmochovskis, Leonas 
Alteris, Konstantas Gor- 
dzialkovskis, aš, Vaclavas 
Vrublevskis ir Mykolas Žod- 
kevičius. Mykolas Romeris. 
1910 m. sausio 2 (15) d., 
Bagdoniškis/ 

Nuotrauka iš Konstancijos 
Romerytės albumo. 

Antra nuotraukos pusė: „Rok 1903 alba 1904. Fotografja amatorska. Grupa kolegów-Polaków z Ecole Libre 
des Sciences Politiques w Paryżu; nasza paczka najbliższych kolegów; fotografija robiona w dziedzincu 
gmachu (muzeum) Cluny; od stroncy lewej w kierunku prawej stoimy: Jan Dmochowski, Leon Alter, Kons- 
tanty Gordziałkowski, ja, Wacław Wróblewski i Michał Rzodkiewicz. Michał Rómer. 2 (15) stycznia roku 


1910. Bohdaniszki/ 


141 


Šiandien baigiau pirmą kartą skaityti Jelineko veikalą ir pradėjau antrą kartą. 
Abejoju, ar man pakaks laiko visai knygai perskaityti dar sykį prieš pradedant rašyti 
paskaitų metmenis. Laikas spaudžia, turiu ruoštis paskaitoms ir netrukus privalėsiu 
pradėti. Šiaip ar taip, jau vėluosiu pradėti paskaitas. Ketinu pasirengti paskaitoms 
raštu, nes skaityti žodžiu man būtų sudėtinga - neturiu tiek daug praktikos be pasi- 
ruošimo kalbėti lietuviškai. Manau, studentams irgi bus geriau, jie galės pasinaudoti 
mano rašyta medžiaga, mat vadovėlių nėra. Tačiau darbo dėl to man padaugės. Turiu 
pripažinti, kad kiek per vėlai ėmiausi ruoštis paskaitoms - būtinai reikėjo pirma du 
kartus perskaityti Jelineką. Prisiminiau savo studijų laikus, kai mokiausi Peterbur- 
go teisės mokykloje ir Ecole des Sciences Politigues*“? Paryžiuje - tuomet supratau, 
kad geriausias būdas egzaminams pasirengti du kartus perskaityti vadovėlį. Antrą 
kartą skaitant atmintyje įsitvirtina visos žinios, pasisemtos per pirmą skaitymą. Sa- 
vaime aišku, viena yra studentui pasiruošti egzaminams, o visai kas kita profeso- 
riaus darbui. Esant tokioms sąlygoms, kai staiga prireikia pavirsti „mokslininku“ ir 

„profesoriumi“, tenka mokytis kaip studentui, nes pirmoji užduotis — susisteminti 

savo žinias ir pasirengti dėstomai disciplinai. Tai daryti padeda Jelineko veikalas, 
kuris bus mano dėstomo dalyko pagrindas. Perskaitęs jį antrą kartą ir nuodugniai 
išsinagrinėjęs tam tikras detales galėsiu koreguoti ir papildyti dėstomo dalyko ži- 
nias. O kol neturiu jokio susisteminto pagrindo, tol neverta skaitinėti kitus veikalus 
ir gaudyti kokios nors informacijos fragmentus. 

Po dviejų dienų šalyje jau cirkuliuos litai. Kol kas niekas negali prognozuoti, koks 
likimas jų laukia. Vieni kalba: lito prognozės liūdnos, nes vos paleistas į apyvartą jis 
iškart ims smukti ir nesugebės konkuruoti su marke. Be to, litas silpnesnis už dolerį. 
Kiti apie litą kalba labai optimistiškai. Tad ir neaišku, kurie jų teisūs. Šnekama, kad 
valstiečiai labai laukia litų ir dabar, nenorėdami gauti markių, neveža prekių į turgų. 
Atrodo, iš pradžių lito kursas bus stabilus, bent tol, kol šalyje necirkuliuos daug pi- 
nigų ir valstybė pirmumą teiks litui, o ne markei. Žmonės ieškos litų, nes jais pato- 
giausia apmokėti įvairias sąskaitas, mokesčius. Bankai paskelbė, kad markės į litus 
bus keičiamos pagal dolerio kursą. Lemtinga valanda arba viena lemtingiausių bus, 
kai lito kursas pasirodys valiutų biržose. Lietuva kartu su valiutos reforma atidarė 
valiutų biržą Kaune. 


269. Politinių mokslų mokykla, visas pavadinimas - Ecole libre des Sciences Politiques (Laisvoji politinių 
mokslų mokykla). 

1922 mety rugsėjo 29 d. 
Penktadienis 


Šiandien Mykolinės, mano vardadienis. Nebuvo niekuo išskirtinės - jokių iškilmių, 
jokio baliaus ar pan. Diena, kaip ir visos kitos, prabėgo dirbant. Darbo turiu tiek 
daug, kad apie šventę arba šiaip vardadienio pramogas negaliu nė pasvajoti. Neturiu 
laiko, neturiu su kuo švęsti vardadienį ir pinigų jokiai šventei. Data man tik prisimi- 
nimai apie Papos vardadienius Bagdoniškyje. 

Visa tai seniai praeityje. Tout passe!f79 Ak, koks vienišas aš Kaune. Dabartinis 
mano gyvenimas niekuo neprimena svetingų vaikystės namų, kuriuose nuolatos 
būdavo pilna žmonių. Na, aš visuomet buvau vienišas, net ir tuomet, kai su Mary- 
nia gyvenau Vilniuje, kai dalyvavau Vilniaus radikaliųjų politikų ratelio gyvenime. 
Gyvenau su Marynia, bet mažai dalyvavau „namų“ gyvenime, o dalyvavimas politi- 
niame visuomeniniame gyvenime neprilygo bendravimui su žmonėmis. Visuomet 
jaučiausi vienas, net tais laikais, kai studijavau Paryžiuje ir aktyviai dalyvavau stu- 
dentų „judėjime“, neįsitraukiau į kolegų laisvalaikio gyvenimą. Išimtis buvo Gazeta 
Wilenska metais, 1906-aisiais, kai trumpą laiką buvau įnikęs į abiejų lyčių redakcijos 
darbuotojų bendravimą. Iš principo visą gyvenimą buvau vienišius. Mano vienatvę 
Vilniuje praskaidrino, gražiausiom spalvom nuspalvino meilė Aninkai. Pamilęs ją ir 
sulaukęs atsako supratau, kas yra laimė. Nėra didesnės laimės, tobulesnio gyvenimo 
už vienatvę dviese. Čia slypi gyvenimo pilnatvė, gyvenimo rytmetis ir popietė. Ačiū 
už šį suvokimą, už šį gyvenimo tarpsnį Tau, Dieve! O Tau, Aninka, lai būna amžina 
ramybė, kurios aš taip ilgiuosi! Esu taip nutolęs nuo tų palaimingų laikų, kad net 
savo vardadienio neprisiminiau ir nustebau, kai mane pasveikino Kriščiukaitis per 
Tribunolo teismo posėdį. Prieš kelias dienas buvau gavęs seserų ir Piotro Roseno 
laiškus su sveikinimais, bet pamiršau, kad vardadienis šiandien. 

Kandidatu į Tribunolo teisėjo postą pasirinkome teisėją Ciplijauską, Marijam- 
polės apygardos teismo vicepirmininką. Tvarkingas žmogus, pagal įsitikinimus 
liaudininkas (socialistas liaudininkas), prieš karą Suvalkų krašte dirbo advokatu. 
Janulaitis pasiūlė Ciplijauską, svarbiausia, kad jis nepriklausoma, niekam nepaval- 
di asmenybė. Iš nuosprendžių matyti - neblogas teisėjas. Ministrui Karobliui ti- 
krai nepatiks, kad pasirinkome nepriklausomą žmogų. Nepritars jo kandidatūrai ir 
krikščionys demokratai, kurie Tribunole norėtų turėti pavaldų žmogų. Dar neaišku, 
ar Ciplijauskas apsispręs dirbti Tribunole, Kaune sunku rasti gyvenamąjį plotą ir 
išgyventi iš teisėjo atlygio. Tai Ciplijauskas rašė Janulaičiui. Jeigu ministras ir pre- 


270. Tout passe (pranc.) - viskas praeina. Visas posakis - Tout passe, tout casse, tout lasse (viskas praeina, 
viskas griūva, viskas įgrysta). 


143 


zidentas nenorėtų patvirtinti Ciplijausko dėl to, kad jis visiškai nepriklausomas, at- 
mestų mūsų siūlomą kandidatą arba pasiūlytų priimti jo atsisakymą, jei kandidatas 
taip nuspręstų ir prieš mūsų valią paskirtų savo kandidatą Kalnietį, aš su Janulai- 
čiu esame apsisprendę nepasiduoti ir protestuodami, kad Tribunolas ignoruojamas, 
atsistatydinti. Įtariu, mums atsistatydinti neprireiks, ir žinau: ponai prie valstybės 
vairo nėra itin patenkinti, kad mes, aš su Janulaičiu, nepaklūstame jų valiai. Esama 
tokių bylų (tarkime, Voldemaro, Draugelio), kuriose valdžia norėtų matyti lanks- 
čiau dirbančius ir paklūstančius politinėms pažiūroms Tribunolo teisėjus, bet taip 
nėra, aš su Janulaičiu esame labai stiprūs profesionalai ir turime per didelį autorite- 
tą, kad valdžia mūsų nepaisytų. Tad ir privalome laikytis taip, kad mūsų nežemintų 
ir mūsų autoriteto nesmukdytų. 


1922 metų rugsėjo 30 d. 
Šeštadienis 


Šiandien negavome atlyginimo, kol kas neturiu litų. 
Rytoj sekmadienis, tad anksčiausiai pirmadienį gau- 


sime atlyginimą litais ir tuomet prasidės eksperimen- 


V | LNI US 3 E tas. Litų dar nesu matęs, nežinau, kaip jie atrodo. Kurį 


(1323-1923) ŚJ laiką jie nebus tikri — tik laikini ženklai, nes tikrieji 
i pinigai, kuriuos Lietuvai spausdina Čekija, apyvarto- 

je pasirodys apie Naujuosius metus. 

Vakar vyko didžiulės Vilniaus 600-ųjų metinių 


atidarymo iškilmės, organizuotos Jubiliejinio komi- 


TI 


satiari 


teto. Pagrindinė šventė vyko Karo muziejuje, buvo 
sakomos kalbos, skaitomi referatai (dr. Basanavičius, 
Tumas ir kiti), buvo pramoginė dalis — simfoninis 


GZAULALAL Te arse. 


ir varpų koncertai, vakare ijungtas apšvietimas, fe- 


jerverkai. Karo muziejuje dalyvavo praktiškai vien 

ŠVYTURIO“BVĖS LEIDINYS|Š] 
VILNIUS-KAUNAS 


J maa py „Pe 
ZO bala ale oazie ża de Gao nei a UEI 


kviestinė publika. Kad jubiliejus būtų populiarus, 


TALI 


gyventojams šventę surengė, berods, Rotušės aikš- 


ia 


tėje. Nors priklausau Jubiliejiniam komitetui, neda- 
Albumo, skirto Vilniaus 600 metų jubiliejui, virše- = lyvavau nei iškilmėse, nei komiteto posėdyje, kuris 
lio faksimilė. Vilnius 1323-1923. Istorijos apžvalgą 
parašė K. Binkis ir P. Tarulis. 
Reprodukuota iš J. Bulhako ir S. Fleuryto fotografijų, senų mas šiame komitete apsiribos pavarde, įr. ašyta į narių 
litografijų ir Smuglevičiaus piešinių. MCMXXIII. Kaunas- 
Vilnius, „Švyturio“ bendrovės leidinys, Otto Elsmeno 
spaustuvė Berlyne. bendram leidiniui, skirtam su Vilniumi ir Lietuvos 


vyko sekmadienį. Manau, apskritai mano dalyvavi- 


sąrašą, galbūt parašysiu kokią brošiūrą arba straipsnį 


valstybės vientisumu susijusiai temai. Negaliu imtis iniciatyvos ir būti veiklus ko- 
miteto narys - ne tiek dėl laiko stokos, kiek dėl to, kad dabartinėmis sąlygomis 
Vilniaus jubiliejus aštriais ašmenimis atsisuks prieš Lenkiją. Lenkijos ir Lietuvos 
ginče dėl Vilniaus aš visiškai palaikau Lietuvos valstybės pusę (tiesa, ne visu šimtu 
procentų sutinku su tautinėmis lietuvių aspiracijomis), bet manau: neverta aštrin- 
ti lietuvių ir lenkų konflikto, eskaluoti minties, kad Lenkija užpuolė Lietuvą. Esu 
tvirtai įsitikinęs, kad Lenkijos ir Lietuvos suartėjimas abiem šalims naudingas ir, 
nepaisant visų ligšiolinių įvykių, turi įvykti. 

Dabartiniuose Seimo rinkimuose, be dviejų susietų lenkų sąrašų, apie kuriuos 
jau pasakojau - Centrinio komiteto ir liaudininkų orientacijos grupės („Strzecha 
Rodzinna“) - pasirodė ir lietuvių tautinių spalvų sąrašas, kuris yra populiaraus 
leidinuko Nowiny (Naujienos) išraiška. Leidinio redaktorius yra deputatas Rusec- 
kas??!, kilęs iš sulenkintos šeimos, tačiau jau labai seniai, dar prieš karą, įsitraukė 
į lietuvių liaudies judėjimą ir pats sulietuvėjo. Jis priklauso Socialistų liaudininkų 
partijai ir jos deputatas buvo Steigiamajame seime. Žmogus labai veiklus, o išsi- 
lavinimas neįspūdingas. Jis ėmėsi Lietuvos valstybingumo propagandos su tauti- 
nėmis lietuvių tendencijomis, kurias skleidė sulenkintiems šalies gyventojams ir 
labai aistringai dirbo leidinyje Nowiny. Manipuliuodamas radikaliais agrarinės 
reformos šūkiais skelbė kovą dvarininkams. Remdamasis visuomeniniu antago- 
nizmu ir aštriomis klasių priešpriešomis grumiasi su lenkų nacionalistinėmis ir 
tautinėmis srovėmis, kurias tapatina su ponų dvarininkų valdžia, besižvalgančia ir 
prašančia Varšuvos pagalbos. Visa, kas susiję su Lenkija ir kas alsuoja tautiniais ir 
valstybiniais jos siekiais, o ypač lenkų akcija Vilniuje, vertinama kaip dvarininkų 
noras gauti kuo daugiau naudos, skatinama šį norą malšinti visuomenine, radika- 
lia kova. 


1922 metų spalio 1 d. 
Sekmadienis 


Šiandien sekmadienis. Vėl leidau sau atsipūsti. Po intensyvios darbo savaitės poilsis 
tikra palaima. Kaip gera jausti, kad yra laisvo laiko, kaip gera turėti nedaug darbo ir 
galėti laiką leisti savo nuožiūra. Kai dirbi be jokio atokvėpio, tai jau savaime yra poilsis. 
Iš tiesų šiandien aš netinginiavau, parašiau du civilinius kasacinius nuosprendžius, 
laišką ir dar paskaičiuosiu, už kokią sumą ir kokius medelius nusipirksiu iš Panevėžio 
valstybinio medelyno. Daug ką šiandien veikiau, tačiau neketinau atsiduoti naujajam 


271. Ruseckas Petras (1883-1945), visuomenės veikėjas, spaudos leidėjas. 

darbui universitete — tai sunkiausias darbas, varginantis mane be galo. Rytoj paban- 
dysiu paruošti paskaitą, skaitymą ir studijavimą pakeisiu kitokiu darbu. i 

Šiandien turėjo užsukti Jadzć Čepaitė. Laukėme jos su tarnaite Helena, jau 8 va- 
landa vakaro, o jos dar nėra. Jadzę labai mėgstu, ilgiuosi, man ji itin miela viešnia. 
Helena pasakojo, kad šiomis dienomis Jadzė važiuoja į kaimą pas Maikovskius, ku- 
riems tarnauja, ir turėtų ten pasilikti. Gaila, kad jos nebus Kaune. 

Tęsiu vakar pradėtą pasakojimą apie Rusecko Nowiny veiklą. Ruseckui nepaka- 
ko raštiškos propagandos. Jis bando tarp lenkų sukurti programinę organizaciją, 
tvirtai palaikančią Lietuvos valstybingumą ir teigiančią, kad lietuvių tautybės žmo- 
gus nepriklauso nuo to, kokia kalba jis kalba. Žodžiu, ryškiai radikalią liaudininkų 
pakraipos organizaciją, kurią kurti pradėjo burdamas Nowiny skaitytojus. Prieš ke- 


Logo żąda „Dia Luli Pa“ 


1) Nasz kraj musi być zupełnie nie- 
podiegłym, demokratycznie rządzonym, 
2 Wilnem i Kłajpedą. 

2) Dwory powinne być rozdzielone na 
własność miejscowym bezrolnym i mało- 
rołnym. 

3) Nowym gospodarzom, którzy nie 
będą wstanie sami się urządzić, wydać 
długoterminową pożyczkę. 


4) Wywóz materjału leśnego zagranicę 
ma być wzbroniony, gdyż dla nas sa- 
mych lasu zabraknie. 

. 5) Dawniej zawarte umowy, dotyczące 
sprzedaży lasu, muszą być jaknajspiesz- 
niej przejrzane, a gdzie będzie możebne 
„skasowane. 

6) Nowopowstające gospodarstwa, po- 
gorzeicy i koloniści, mają otrzymać ius 
do budowy budynków na udogodnionych 
warunkach. 

7) Sama gospodarka leśna powinna być 
dobrze, na nowo uporządkowana. 

8) Uwlaszczone (odebrane od dworów) 
pastwiska i łąki, powinne być użyte dla 
zaopatrzenia w nie bezrolnych i mato- 
rolnych lub też mają być zwrócone 
wioskom, które z nich korzystały. 


9) Miastowi robotnicy, powinni otrzy- 


mać ziemię na przedmieściach dla posta-. 


wienia domu mieszkainego i urządzenia 
ogrodu. 
10) Corocznie, przeznaczać część pań- 


stwowych dochodów na cele ulepszenia 


gospodarstw rolnych. 

H) Państwo powinno wspierać koope- 
ratywy, jako przyszłe oswobodzicielki lud- 
ności od wyzysku handlarzy. 

12) Sprawa wojskowości powinna być 
uporządkowana na nowo, według zasady 
ogólnego uzbrojenia, ogólnego naucza- 
nia wojskowości. 

13) Stan. wojenny ma być zdjęty. 

14) Urzędnicy powinni ścisłe wypet- 
niać swoje obowiązki, lecz muszą też 
otrzymywać odpowiednie pensje, jak rów- 
nież i emerytury. Za przestępstwa służ. 
bowe urzędnicy odpowiadają przed są- 
dem. 

15) Na starość lub w chorobie ro- 
botnicy powinni otrzymywać pensję. 

16) Straty sprawione przez Niemców 
i Rosjan w czasie wielkiej wojny po- 
winny być zwrócone. 

17) Również powinny być zwrócone 
obywatelom Litwy, pozostawione w Rosji 
rzeczy i wszelkie dobro. 

18) Walka przeciw pijaństwu powinna 
być prowadzona przez Państwo, a równo- 
cześnie przez społeczeństwo i samorządy. 

19) Rekwizycje i stójki zamienić na 
podatek pieniężny. 

20) Nauka początkowa powinna być 
powszechna i bezpłatna. 

21) Jaknajśpieszniej powinny być 
«wprowadzone własne pieniądze. 

22) Wobec prawa wszyscy są równi, 
a żadna religja, narodowość lub mowa 
nie mogą być prześladowane. 


Kto zgadza się z tem wszyst- 
kiem, co tu wygłoszono, niech 
przyłącza się do Związku Ludzi 
Pracy, a_w czasie wyborów do 
Sejmu niech swój głos poda za 
tych, kogo wystawi Związek Lu- 
dzi Pracy. 


KOMITET CENTRALNY. 


Rinkiminio Darbo žmonių sąjungos 
Centrinio komiteto atsišaukimo, 
išspausdinto savaitraštyje Nowiny 
(1922, nr. 3), faksimilė. 


lis mėnesius jis Kaune surengė leidinėlio skaitytojų suvažiavimą, o dabar vėl skai- 
tytojus sutelkė rinkimų proga. Rusecko veiklą remia lietuviai. Taip buvo sukurtas 
savarankiškas Seimo kandidatų sąrašas - lenkų, bet su aiškia lietuviška pozicija. 
Pirmuoju šio sąrašo numeriu įrašytas Andrius Rondomanskis (tarp kandidatų yra 
Alfonso Moravskio ir dar kelios kitos pavardės). Sąrašas pavadintas „Darbo žmo- 
nių sąjungos“ sąrašu ir pradedamas naujas evoliucijos etapas, kurį galima pavadinti 
„lenkiškai kalbančių lietuvių“ koncepcija. Nuo seno ji gyvuoja, bet buvo būdinga tik 
pavieniams asmenims ir iki šiol niekada nebuvo paversta organizuotu judėjimu, juo 
labiau visuomeniškai sukonkretintu, o tai priartintų prie partijos. Kartą vietiniuose 
Kauno rinkimuose jau buvo paskelbtas „lenkiškai kalbančių lietuvių“ sąrašas, už 
kurį balsavo labai nedaug rinkėjų, tuomet tai buvo grupė žmonių be jokios aiškios 
programos. Na, dabartinė Darbo žmonių sąjunga, kuri įgyvendina „lenkiškai kal- 
bančių lietuvių“ koncepciją ir remiasi agrariniais liaudininkiškais šūkiais, beje, itin 
radikaliais, jau rodo partinės formacijos tendencijas, artimiausias veikiausiai soci- 
alistams liaudininkams. Rusecko Nowiny skaitytojų suvažiavimas, įvykęs prieš Sei- 
mo rinkimus, prisidėjo prie Darbo žmonių sąjungos ir suteikė jai konkrečią paramą, 
pritarė kandidatų sąrašui. Greičiausiai tas sąrašas neturi jokių galimybių laimėti ir 
skirtas tam tikram balsų skaičiui nuo kitų lenkiškų sąrašų atplėšti ir susilpninti, o 
ne gauti Seimo mandatą. Be jokios abejonės, šis judėjimas, kurio išraiška yra Rusec- 
ko Nowiny ir Darbo žmonių sąjunga, po rinkimų nenutrauks savo veiklos šviesti 
Lietuvos lenkus, atitraukti juos nuo lenkų tautybės ir įlieti į lietuvių tautybę kaip 
lenkiškai kalbančią lietuvių tautos grupę. Tokia veikla gali turėti įtakos tam tikrų 
žmonių sulietuvėjimui ir, neabejoju, turės. Tačiau Lietuvos lenkų, kaip liaudininkų 
reiškinio, krašte nesunaikins ir masiškai jų nesuvirškins, o jeigu Vilnius susilies su 
Lietuva - tuo labiau. 


1922 mety spalio 2 d. 
Pirmadienis 


Šiandien gavome litus. Nedidelio formato popierėliai išspausdinti ant paprasto po- 
pieriaus, kol kas tik laikini ženklai, tarsi čekiai ateityje pasirodysiantiems litams 
pasiimti. Kupiūros yra nuo 1 cento iki 5 litų. Aš gavau 230 litų mėnesio atlyginimą. 
Vienetų atžvilgiu - nedidelė suma, juolab kad esame pratę skaičiuoti pinigus tūks- 
tančiais. Kol kas laikyti rankose tiek mažai pinigų gana keista. Net prieš penkerius 
metus, kai gavau taikos teismo teisėjo darbą Kolne, gavau daugiau piniginių vienetų: 
650 markių. Piniginiais vienetais nereikia rūpintis, jeigu lito vertė išliks tokia, kokią 
išlaikyti planuojama. Dar anksti daryti kokias nors išvadas. Prekyboje ir apskritai 

šalyje jaučiamas šioks toks sąmyšis dėl naujų pinigų, niekas nežino, kokios politikos 
laikytis, ir visi nelabai patikimai laukia, kas bus toliau. Labiausiai visuotinį nepasi- 
tikėjimą išduoda valstiečių elgesys, prekių į turgų jie beveik neveža. Kaimas laikosi 
santūriai, nenori skubėti, dairosi ir nežino, duoti pirmenybę markėms ar litams ir 
kokių kainų prašyti už prekes. Kol kas laukia ir stebi. 

Kainas litais jau nustatė didžiulės parduotuvės, kooperatyvai ir įvairios lietuvių 
įmonės. Valstybinės institucijos naudoja tik litus. Jos dar priima mokesčius markė- 
mis, tačiau perskaičiuoja lito naudai. Vis dėlto stebiu didžiulį kainų šuolį. Tai dar 
nereiškia, kad litas smuko, naujagimis litas, kuris ką tik pasirodė apyvartoje, neturi 
jokios rinkos vertės, išskyrus keitimo kursą; vis tiek reiškinys verčia sunerimti. Kai- 
nos kyla tarsi į atsargą, jeigu kristų lito kursas, vadinasi, rinka net dėl tų veiksnių, 
kurie palaiko litą, rodo tam tikrą nervingumą ir mano, jog kainas ir mokesčius 
būtina kelti, kad ateityje būtų galima apsisaugoti nuo galimų nuostolių. 

Pirmiausia taip elgiasi valstybė. Tarkime, pašto mokesčiai už paprastą laišką 
antrojoje rugsėjo pusėje atsiėjo 8 markes, o dabar 15 centų, skaičiuojant pagal da- 
bartinį dolerio kursą, kuris yra nominalus lito kursas, kainuoja 25 markes. Kol kas 
dar neaišku, kaip į litą reaguos privačioji prekyba. Kaip tik šiandien žydų šventė, jų 
parduotuvės nedirba. Didieji Lietuvos bankai deda pastangas, kad sustiprintų litą 
ir įdiegtų pasitikėjimą pinigu. Vailokaičio Ūkio bankas tiems tarnautojams, kurie 
pageidauja, keičia litus į Vokietijos markes pagal kursą: 1 litas uż 175 markes. Kartu 
Ūkio bankas skelbia, kad keičia litus pagal jų nominalią valiutą dolerį į bet kurią kitą 
valiutą - dolerius, frankus ir t. t. 

Teisėtvarka patiria didžiulių nuostolių: traukiasi Kauno apygardos teismo pir- 
mininkas Mačys, vienas geriausių teisininkų ir teisėjų. Jis gavo privatų postą, neabe- 
jotinai geriau mokamą. Jo pasitraukimas yra didžiulis smūgis, tačiau ar šis poelgis 
atkreips Seimo ir Vyriausybės dėmesį į tai, kad valstybės teisėtvarkai kyla pavojus, 
kad teismų darbas yra dezorganizuotas dėl stiprių pajėgų pasitraukimo, kurį sukelia 
nepakankamas darbo atlygis. 

Kriščiukaitis Karobliui pranešė, kad Tribunolas pasirinko Ciplijausko kandida- 
tūrą. Karoblis atsakė, kad pats asmeniškai neturi nieko prieš kandidatą, bet neži- 
no, ar prezidentas norės paskirti šitą žmogų. Būdingas elgesys ir atsakymas. Aišku, 
krikščionys demokratai nori sustiprinti savo pozicijas Tribunole, o Vyriausybė ir 
krikščionys demokratai nepatenkinti Tribunolo darbu. Mano ir Janulaičio nepri- 
klausomybę jie suvokia lyg nepagarbą. Janulaitis pasiryžęs nenusileisti dėl Cipli- 
jausko kandidatūros, jeigu būtų kreiptasi dėl naujo kandidato, ragina siūlyti tą pat 
Ciplijauską. Aš laikausi tokios pat nuomonės. Negalime nusileisti. Tribunolas pa- 
skiria kandidatą - ne kokiai komedijai ir ne pasijuokti iš jo. Privalome reikalauti, 

kad mūsų kandidatas būtų paskirtas, o jeigu prieš mūsų valią teisėju būtų paskirtas 
Kalnietis, aš ir Janulaitis atsistatydinsime. Tegu Vyriausybė prisiima atsakomybę už 
teisėtvarkos nepaisymą ir skyrimą sau pavaldžių asmenų teisėjais. 


1922 metų spalio 3 d. 
Antradienis 


Neturiu laiko plėstis ir daug rašyti, jau vėlu. Dar nebaigiau nagrinėtis rytdienos 
Tribunolo posėdžio bylų, turėsiu anksti keltis. Po pietų pas mane buvo užsukę Eu- 
genijus Romeris su žmona. Eugenijaus Zosė (Zofija) rytoj išvyksta į užsienį ir viešės 
Vilniuje (aišku, kelionę į Vilnių laiko paslaptyje, nes užsienio pasas leidžia važiuo- 
ti visur, išskyrus Lenkiją). Iš Vilniaus ji nori pasiimti Helią Ochenkovską ir prašo 
manęs pakalbėti su Jonynu ?7*, kad šis tarpininkautų ir praneštų Lietuvos konsului 
Karaliaučiuje, o pastarasis duotų leidimą Heliai išvykti į Lietuvą. Vos išėjo Eugeni- 
jus su žmona, į svečius užsuko buvusi tarnaitė Jadzė. Pabuvo pas mus iki 8 valandos 
vakaro. Likusį vakaro laiką paskyriau išsamiam laiškui seserims, gyvenančioms 
Bagdoniškyje, ir kelių civilinių kasacinių (ne visų) bylų nagrinėjimui. Pritrūko laiko 
parašyti paskaitą, o ją buvau suplanavęs parengti rytoj. Labai sunku spėti su pasta- 
ruoju darbu. Trūksta laiko. 

Litai cirkuliuoja. Dėl pasikeitusių pinigų juntamas didžiulis chaosas. Šiandien 
buvo pakeltas lito kursas ir už 1 litą mokėta 190 markių. Vis daugiau parduotuvių 
rašo kainas litais. Kol kas lietuviškas pinigas pageidaujamas, tad atsiskaityti nesu- 
dėtinga. Didžioji visuomenės dalis litų dar neturi ir tik pradeda gauti tarpininkau- 
jant tarnautojams, kurie juos išleidžia į apyvartą. Mokesčiai valstybei yra skaičiuo- 
jami litais ir pagal tokį kursą, kad mokantieji markėmis prarastų dalį pinigų, litus 
graibsto visi, kas gali. Juodoji rinka (gatvėse) šiandien moka net 200 markių už litą. 
Vis dėlto tai nerodo, kad jo kursas stabiliai kyla, nes juodoji rinka greičiausiai spe- 
kuliuoja tuo, kad Vyriausybė nori sustiprinti pinigo pozicijas ir paskatinti žmones 
jais atsiskaitinėti, tad ir toliau dirbtinai palaikys kursą, kad spekuliacija pasiteisin- 
tų. Dauguma visuomenės nieko nenutuokia apie litus ir jų vertę. Privati smulkioji 
prekyba ir perpirkėjai turguje taip pat nepažįsta šitų pinigų, čia prekyba daugiausia 
vyksta markėmis. Valstiečiai dar elgiasi atsargiai. Vyriausybės kasose, viešosiose 
institucijose, didžiulėje prekyboje, kur cirkuliuoja litai, skriaudžiami mokantys 


272. Jonynas Ignas (1884-1954), istorikas, diplomatas. 1920 m. rugpjūčio-spalio mėn. Lietuvos vyriausybės 
vyr. įgaliotinis Vilniaus kraštui. Nuo 1920 m. spalio 17 d. iki 1922 m. vasario 8 d. Lietuvos valstybės atsto- 
vas Tautų Sąjungos karinės kontrolės komisijoje Vilniaus krašto reikalams. 1922-1929 m. dirbo Užsienio 
reikalų ministerijoje, Tautų Sąjungos, Lenkų ir kitų departamentų direktorius. 


149 


markėmis ir, atvirkščiai, ten, kur skaičiuojama markėmis, kursas perskaičiuojamas 
taip, kad pinigų prarastų mokantieji litais. Šiandien prisipirkau labai daug produktų 
ir daiktų atsargai, kol lito kursas aukštas. Nesu tikras, ar jis toks išliks. 

Štai kiek daug prirašiau! 


1922 mety spalio 4 d. 
Trečiadienis 


Šiandien po pietų rimtai pradėjau dirbti ties paskaitų medžiaga. Rašau jas taip, tarsi 
rašyčiau knygą - medžiagą dėstau paeiliui, nuosekliai. Nusprendžiau dėstyti skai- 
tydamas rankraštį. Žinoma, manęs laukia ilgas ir sunkus darbas, tačiau aiškinti 
žodžiu iš atminties dar gerai neįsisavinus mokslo, kad ir kaip būtų, esu naujokas 
mokslininkas, ir dėstyti lietuviškai tiesiog nesugebėčiau. Klausytojams privalumas — 
mano rankraštis bus jų vadovėlis. Vadovėlių nėra. Dėstyti pradėsiu tik tuomet, kai 
turėsiu parengęs pakankamai rankraščio. Iki šiol turėjau tik kelias frazes, kurias 
užsirašiau, šiandien man jau visai gerai sekėsi. Vežimas pajudėjo - judės ir toliau. 
Pažįstu savo prigimtį. Šiam darbui skirsiu po kelias popietės valandas. 

Turiu labai daug darbo, daugiau negu bet kada anksčiau. Nebijau darbo, nes jis 
visiškai užpildo mano gyvenimą ir yra malonumas sui generis”. Ypač mėgstu di- 
delės apimties, tęstinius darbus. Aišku, galiu turėti daug, tik, Mano Dieve, būk man 
maloningas! Vėl nerimą kelia fizinė mano būklė. O Dieve, Dieve! Ne gyvenimas 
man rūpi, ne mirties aš bijau. Bijau to, kas baisiau už mirtį. Pasigailėk, manęs Dieve! 
Toks nerimas apima, kad kartais net sąmonę prarandu. Jau norėčiau mirti arba bent 
protą prarasti, būti nesąmoningas, nieko nesuvokti. Vėl pradėsiu gydytis. Dieve, pa- 
sigailėk manęs! O, koks ilgas gyvenimas dar prieš akis! Man vos 42 metai. Suteik 
man ramybę, Dieve, panaikink nerimo šaltinį! Lai būsiu darbinis jautis, lai atiduo- 
siu visą save, visus gebėjimus. Netrokštu ir asmeninės laimės. Rasiu pasitenkinimą 
moksle ir teisme ir tokio pasitenkinimo pakaks man iki mirties. 


1922 metų spalio 5 d. 
Ketvirtadienis 


Šiandien po pietų vėl rašiau paskaitų medžiagą. Kadangi rašau lietuviškai, dirbu 
lėčiau, nei rašydamas lenkiškai. Apie 8 valandą vakaro buvo užsukęs Julekas Ko- 
morovskis ir nutraukė mano darbą. Pasisvečiavo ilgai, kaip visada, iki 11 valandos, 


273. Sui gėneris (lot.) — savo rūšies, savotiškas, tam tikras. 

tačiau bent pasikalbėjau iki soties ir tai man suteikė malonumo. Per pastaruosius 
kelerius metus Julekas labai pasikeitė į gerąją pusę, sugeba pakalbėti įvairiomis te- 
momis, labiau išpruso. Pamažu nyksta jo tam tikras, sakyčiau, moteriškas viena- 


šališkumas, noras bet kokia kaina apginti savo nuomonę. Julekas pasakojo ketinąs 
vesti. Nusižiūrėjo panelę Gorską*"s, kurią mielai imtų, bet kol kas nežino, ar vedy- 


bos bus įmanomos. 


Šiandien pas mane į Tribunolą atėjo Andrius Rondomanskis. Prakalbėjome 


maždaug 2 valandas. Užsuko manęs patyrinėti, sužinoti mano nuomonės apie jo 


Nowiny ir leidinio susiliejimą su Darbo žmonių sąjunga, kurios vienas lyderių yra ir 


LDM PRACY PAN HE PO DO - 


pats. Pasakiau, kas mane skiria 
nuo visalenkiškos nacionalis- 
tinės Lietuvos lenkų stovyklos, 
nuo Nowiny ir Darbo žmonių 
sąjungos kryp- 
ties — skiria tiek tautiniu, tiek 


pasirinktos 


visuomeniniu požiūriu. Ron- 
domanskis papasakojo apie du 
sparnus, leidi- 
nyje Nowiny: vienam sparnui 
atstovauja Ruseckas, jie siekia 
sulieti Lietuvos lenkus su lietu- 


įsitvirtinusius 


viais, o kitas sparnas artimesnis 
mano pozicijai ir Rondomans- 
kis jį puoselėja publicistiniuose 
straipsniuose, spausdinamuose 
Nowiny. Neskaičiau šito leidinio 
beveik niekada ir negaliu kalbė- 
ti apie minėtuosius du sparnus. 


Rinkiminio Darbo žmonių sąjungos 
atsišaukimo „Ludziom Pracy - z Panami 
nie po drodze!“ („Darbo žmonėms - ne 
pakeliui su Ponais!“), išspausdinto savai- 
traštyje Nowiny (1922, nr. 37), faksimilė. 


Lud roboczy, w pocie czoła zarabiający 
na chłeb, stanowi ogromną większość. 


Obliczmy nasze siły i nie pozwólmy ni- 
komu nami przewodzić i nas ciemiężyć. 
Niech cofną chciwe swoje ręce panowie ob- 
szarnicy, kupcy, bankierzy i spekulanci! 
Niech sami wybierają do Sejmu sobie 
podobnych, a zobaczymy ilu nabiorą! 
Dość już napanowali się, dość nakupczyli się 
nami—niech teraz idą razem ż nami zie- 
mię orać, niech staną w naszych warsztatach, 
jeżeli naprawdę pragną z nami żyć w miłości 
i zgodzie. A 

Niech w dniu wyborów nikogo 2 nas 
nie zabraknie. Niech światlejszy namawia 
do głosowania ciemnych, leniwych, obo- 
jętnych i opieszałych. Pomierzmy się si- 
łami z panami—kogo więcej! 

Z NAMI IDĄ WSZYSCY: 

Kto pragnie zgody, sprawiedliwości i szczę- 
ścia; 

Kto stoi za tem, aby nie zwłekano z na- 
działem ziemi wsaystkim jej potrzebującym i 
umiejącym ją wyrabiać; 

Kto chce, by urzędnicy sumiennie wykony- 
wali swe obowiązki i nie krzywdzili ludzi bied- 
nych; 

Kto nie chce aby jego wiara, mowa, oby- 
czaje i szkoły były prześladowane lub uciskane; 


Kto rozutnie, że jedność ludu pracującego 


jest ich największą siłą, że przeto wszyscy 
ludzie pracy, czy to będzie rolnik, rze- 


mleślnik, robotnik lub mieszkaniec mia- 
sta — powinni złączyć się w jeden zwią- 
zek i wspólnie walczyć o swe prawa i do- 
brobyt; 


Kto pojmuje, że rząd winien troszczyć się 
o dostarczenie wieśniakom tanich narzędzi rol- 
niczych, opału, budulca, nawozów sztucznych, 
soli, nafty i t d. 


Kto jest za tem, by każdy wróg kraju, ładu, 
porządku i spokoju, czy to będzie obcy żołdak, 
czy wewnętrzny zbój, spiskowiec, rabuś albo 
lapownik, by wszyscy oni byli surowo karani; 


Kto pragnie, by wszystkie bogactwa kra- 
jowe, jako to: tasy, jeziora, pokłady rudy żelaznej, 
gipsu, torfu i bursztynu nie trafiały do rąk i 
kieszeni różnych wydrwigroszy, a były wykorzy- 
stane przez ludność miejscową; 

Kto chce biedę i krzywdę z kraju na suche 
lasy wygonić 

— Ten niech sam idzie i innych namawia 
głosować na listę ZWIĄZKU LUDZI PRACY, 
lub, gdzie jej nie będzie —na listę partji demo- 
kratycznych, które wystawią żądania podobne. 


Pamiętajmy, że za nami liczba, sprawie- 
dłiwość, za nami siła. 

idźmy tyłko razem, kupą, a niestraszne są 
nam wysiłki wrogów ludu, nie straszne ich lisie 
podlizywanie się i wiłcze pogróżki. 


Nie dajmy się zbałamucić! Stójmy 
twardo w obronie swoich interesów! 


Związek Ludzi Pracy. 


274. Nalenć-Gorska Magdalena (Nałęcz-Gorska Magdalena; 1900-1989), Tomo Petro Gorskio gr. Nalenčio 
(Tomasz Górski h. Nalęcz), Šaukėnų dvaro paveldėtojo ir Onos Gorskos (Anna Gorska), Biržuvėnų dvaro 
paveldetojos, dukra. 1924 m. ištekėjo uż Juliano Komorovskio. 


ISI 


1922 mety spalio 6 d. 
Penktadienis 


Nuo popietėsiki vėlyvo vakaro rašiau paskaitų medžiagą universitete. Dabar šis darbas 
mano duona kasdieninė. Kol kas nesu visiškai įsitraukęs į rašymą, tenka peršokti nuo 
vienos minčių virtinės prie kitos, vis už ko nors užkliūnu ir tada ilgai vartau Jelineką, 
kol suprantu, kaip tas mintis susieti. Mano galvoje dabar sukasi tikra minčių raizgaly- 
nė, kol kas nerandu vienos sistemos joms visoms surašyti, tad dar toli gražu medžiaga 
nesudaro vienalytės paskaitų grupės. Iš principo savo darbu esu patenkintas. 

Greičiausiai dabar skirsiu mažiau dėmesio dienoraščiui. Mano dienas visiškai 
pasiglemžė darbas: iki pietų dirbu Tribunole, po pietų - universitetui. Taip gyveni- 
mas sukasi ratu ir suksis dar ilgą laiką. 


1922 mety spalio 7 d. 
Šeštadienis 


Iš lėto rašau paskaitų medžiagą, tačiau man sekasi visai neblogai, tik dirbu lėtai. Va- 
kar darbą baigiau jau gerokai po vidurnakčio. Konkretizuodamas valstybės sąvoką 
šiandien pasiekiau, mano manymu, labai svarbų visuomenės reiškinių pasidalijimą 
į teisės reiškinius ir visuomenės sąjungų reiškinius. Tai vienas įdomiausių reiškinių 
ir kartu viena pagrindinių teisinių humanitarinių mokslų problemų, o valstybės 
moksle jis vaidina ypatingą vaidmenį. Manau, mano rankraštis gali tapti knygos 
prototipu. Tokia knyga Lietuvoje būtų itin svarbi ir galėtų būti reikšmingas moksli- 
nis leidinys. Jau pamėgau naująjį darbą. 

Dienoraštyje nedaug rašau apie litus, esu taip įsitraukęs į savo darbus, kad nege- 
bu galvoti apie kitus dalykus. Iki šiol jo kursas yra aukštas, atrodo, kad tas kursas 
yra vietinės reikšmės, nes už Lietuvos ribų litai nežinoma valiuta, o apyvartoje cir- 
kuliuoja dar labai mažai. Daugiausia yra markių, kuriomis naudojasi visa mažme- 
ninė prekyba. Litus visi mielai priima, jų kursas toks aukštas, aukštesnis net už jų 
nominalų dolerio kursą, vis dėlto kainos, skaičiuojamos litais, dar didesnės, negu 
buvo skaičiuojama seniau. Pastarasis reiškinys atrodo gana keistas, reikia nuodu- 
gnesnių pamąstymų. Visuomenė, regis, nepaisant pasitenkinimo aukštu pinigo 
kursu, vis dar juo nepasitiki ir priimdama litą bando išlaikyti rezervą tuo atveju, 
jeigu jis pradėtų smukti. Esant tokiam lito kursui pagerėjo valstybės tarnautojų ir 
darbuotojų materialinė padėtis. Tarkime, mano atlyginimas užaugo kone keturis 
kartus, palyginti su rugsėju, dabar, net pakilus kainoms, turiu daugiau galimybių 
patenkinti savo poreikius nei anksčiau. 

1922 metų spalio 8 d. 
Sekmadienis 


Poryt pirma rinkimų į Seimą diena. Rinkiminė agitacija virte verda. Jau kelias die- 


nas mūrai, tvoros, stulpai apklijuoti tarp savęs kovojančių partijų plakatais. Įvairūs 


atsiliepimai, papuošti iliustracijomis, spalvoti plakatai kalba ne žodžiais, o vaizdais. 
Vilioja piliečius ir bando palenkti juos savo pusėn. Ypač šiandien didžiulis agitacinis 


ažiotažas, mat sekmadienis itin gera proga paskleisti informaciją. Laisvės alėjoje vi- 


sokios partijos dalija skrajutes, reklamas, važinėja sunkvežimis su pučiamųjų orkes- 


tru, kuris groja liaudies dainų popuri. Visas sunkvežimis šviečia nuo ryškiaspalvių 


Socialistų liaudininkų ir Valstie- 
čių sąjungos plakatų. Aikštėse 
turėjo vykti keli mitingai. Miestą 
užvaldė intensyvus ir aistringas 
veiksmas. 

Aš apsisprendžiau balsuoti 
už „Žemdirbius“ ir „Pažangą“. 
Ilgai svyravau, ką rinktis, juos ar 
lenkų sąrašus, ir nutariau balsą 
atiduoti už pirmuosius. Manau, 
būtų sveikintinas reiškinys, jeigu 
Lietuvos konservatoriai patektų 
į Seimą - jie padarytų teigiamą 
įtaką visai šalies raidai. Manau, 
autonominis tautinis lenkų są- 
rašas yra pozityvus reiškinys, bet 
nesu tikras, ar jis laikysis savo 
linijos ir anksčiau ar vėliau neiš- 
ryškės „peoviakų“ tendencijos ir 
siekiai. Na, dar turiu pastabų dėl 


Straipsnių „O co powinien troszczyć się 
Związek Ludzi Pracy” („Kuo turi rupintis 
Darbo żmoniy sajunga”),„Czy nam po- 
trzebne Wilno i Kłajpeda?” („Ar reikalingi 
mums Vilnius ir Klaipeda?”), išspausdintų 
savaitraštyje Nowiny (1922, nr. 40) [spalio 
5-12 d.], faksimilė. 


04 co powinien Kas 


NOW LNY, 


się Związek Ludzi Pracy. 


(Dokończenie). 


Należy dołożyć niezmiernie wiele starań, ab) 
podoieść kulturę rolutetwa. W tym celu powinny być 
zorganizowane jaknajprędzej klikadniowe kurzy dla 

gospodarzy wiejskich x odpowiedoiemi odczytami i 
Eoiaźwientaro, Prelekcje I pogadeoki maja być objaš- 
niane obrazami niknącemi tt’ aka energiczna 
praca ze strony rządu dodałaby bodźca naszym gos 
podarzom, zbudriłąby ich z ociężałości, 


10. Nie małą rolę w rozwoju rolnictwa odegra- 
łoby sorganizowanie speojalnych kursów technicznych 
w celu oznajomienia rolników, jak się mają obcho- 
dzić z motorami, motorowami płagami, łokomobiłami 
t t d. Jak również zapoznania ich z budownictwem. 
Gdy rząd wasz zdoła przygotować odpowiednio ludzi 
do każdej pracy, wėwozas dopiero kraj nasz będzie 

dž ać się kultorainie, Rząd i urzędnicy, 
pozbywająo się swoich blurokratycznych Bamykolas, 
mają postarać się o zbliżenie się do ludu, nie czeka: 
jąc M przejawi się inicjatywa postronza (moża na- 
wet bardzo ujemna). 


11. Nie mniej ważną kwestję przedstawia nie 
tylko przyrządzanie produktów, iecz również ich 
sptzodai. Obecnie nasi włościanie i okolice sprze- 
dają wszystkie swoje produkty za pośrednictwem 
przakupniów. Kooperatywy mające dobrych kierowni- 

ów mogłyby oddać znaczne w tym wegiędzia usłagi. 
Trzebaby również aby rząd dopomagał do organi- 
zownnia towarzystw akcyjnych przy udziale rolników, 
organizacji społecznych i rządu. Do każdej nowej 
gałezi pracy w tym zakreate, jak i wogóle, potrzebną 
jest zachęta, wzbudzenia energji w rolalkach, a wów. 
czas praca pójdzie dobrze. Handel ma być stasowozo 
wolny. 

12. Powinniśmy pajbardziej otabzać opiską nowo 
organizujące się gospodarstwa. Nowy gospodarz na 
stojące częstokroć odłogiem dworskiem polu, ma 
urządzić wzorową gospodarkę. Jest oo młody, po 
większej części energiczny | gdy ma się okaże ma- 


y terjalną pomoc, z pewnością nia zaniędba postawić 


swoją gospodarkę na wzorowej stopie. Ważną pomo- 
cą dis rolników byłoby zorganizowanie banku bypo- 
tecznego, dostępnego tak dla drobnych jak t dla 
znaczniejszych gospodarzy, któryby wydawał im po- 
życzki oa dogodnych warunkach. Największa waga 
ma być swrócona na to właśnie, aby nowoorganizu. 
jący gospodarkę mieli odpowiednie instytucje, któreby 
im dopomagaly, oraz zapewnioną opiekę rządu. 


18. Wiein braci naszych zginęło w walkach za 
ojczyznę. W sercach naszych ma wieki pozostania 
pamięć o tych bohaterach. Wisla jednak pozostało 
rannych na polu bitwy, Poderwani na zdrowia, zo” 
stali oni albo przyjęci do szpitali, Iub też uwolnieci. 
do domów, gdzie nie znajdując dostatecznej O faze 
męczą się i klną ewój los. Rząd niespra 
względem nich postępuje. Powiony dia nich yć 
urządzone kolonje na zabieranych oboonie od dwo- 
r ziemiach, cały naród powinien troszczyć się o 

b $os, jaka o swoich obrońcach, oo wywałczyłł nie- 
Aid dla Litwy. Ci nasi weterani powinni mieć 
należytą opiekę; kto z nioh zna jaką robotę, powini 
dostać materja? do niej, kto może pracowi a nie 
umie, tego trzeba naaczyć. 

14. Najciętej w obecnej chwili obłożeni sẹ po- 
aani włościanie í wogėla spożywcy. Cła coraz 

ną wyższe i nakładana przeważnie na przedmioty 
pierwszej potrzeby. Takle rozłożenie podatków spra- 
wilo, że życię rolnika ciężkia jest nad wszelki wyraz. 
Mieszkańcy miast | miasteczek znacznie mniej 
podatków, chociaż, zajmując się haodiem, większe 
mają zyski, To nie jest sprawiedliwe. Podatkami po- 
winni być obłożeni wszyscy bez wyjątku zależnie od 
ilości ziemi, a kopoy i bankierzy powinni dopłacać 
państwu ze swego zarobku. Przy rozkładaniu podat- 


„ków trzeba się prsytrsymywać systemu progr 


y 
nego, gdyż on jest oaoprasiediw iry, Dążąc do tego 
należy skasować podatek oelny Od narzędsi rolniczych 


~ Czy nam potrzebne Wilno i Kłajpeda? 


Minęły te czasy, gdy każdy rolnik jak ślimak 
zamknięty w swojem obejściu (zagrodzie), 
słyszeć i niewiedzieć, co się dzieje na świecie Cóż 
to rolnika może obchodzić, gdzie co się dzieje? 
„Niech ra całym świecie wojna, byle moja wieś spo- 
kojna“— mógł każdy 2 nich powtarzać i do pewnego 


stopnia sjysznie. 
Dziś jednak czasy zmieniły się I świat cały po- 
wiazany tysiącem nici, Oplatany siec dróg żelaznych 


i drutów lelegraficznych, jest jak w pajęczynie: niech 
drgnie jedna nitka, a poruszy się I zadrga cała sieć, 
Dziś tyłko ciemny i zatabaczony człowiek będzie po- 
wtarzał, że mu wszystko jedno, co myślą w Paryżu, 
lub że go nie Obchodzi; tak zarodziły zboża w Ame- 
ryce Południowej. W dzisiejszych bowiem czasach 
niema na świecie dwuch rzeczy całkowicie od Siebie 
niezależnych i często przedmioty od nas najdalsze są 
z nami w stosunku najbliższym. Weźmy: przykłady 
2 życia naszego kraju 

Na pierwszy rzut Oka, zdawałoby się, że takie 
sprzwy, jak Wileńska i Ktajpedzka, Jaknaimniej mogą 
obchodzić nasz nie znający się na polityce lud. — 
„Niech ss o to troszczą ministrowie i politycy. Oni 
2 tego chleb jedzą. A ja nie będę sobie nad tem 


głowy lamal“, — mówi niejeden z  „niepolilykėw“, 
często nawet nie wiedząc, że Kłajpeda jest kluczem 
do wszystkich rzek naszego kraju, a wzniesione przez 
naszych książąt Wilno znajduje się w samem sercu 
kraju } jest odległe o 2—5 godzin drogi’ koleją te- 
lazną. Ci nasi szaraczkowi niepolitycy zapominają, 
jakie znaczenie miało Wilno dla kraju przed Wielką 
Wojną, jak się tam įeždzito po zakupy | z własnemi 
produktami, jaki tam był ruch i przemysł. 

Ale jakże inaczej wygłądsłoby nasze życie obecne, 
gdybyśmy posiadali własny port, wyjście w morze, 
własne okręty, gdybyśmy byH gospodarzami nad a 
naszą rzeką (Niemnem) i jej ujściem? jakby zskwiti 
nasz handel, jakby opadły na wszystko ceny, llubyśmy 
gości miewali co roku z krajów najdalszych! Kraj 
ten, dotychczas przez naszych ziomków prowa 
jest nam blik l | Fe nietylko jako pamiątka naszych 
odwiecznych bojów z prusakami. lecz jako płuca dia 
całego kraju. mi płucami odetchnęlibyśtny swo- 
bodnie czystem mocskiem powietrzem, tutaj najłatwiej 
dosięgnąłby nas oddech Wolnej East bogatej 
przemyslowych Niemiec, Ojezyzny poetów 


Angi, 
i malarzy — Włoch, szczęśliwej bo dziś zwycięzkiej 
Francji... Każdy z tych krajów we wiasnym interesie 

šio sąrašo narių visalenkiškų pažiūrų. Labai norėčiau, kad lenkai į Seimą patektų 
sustiprėję. Lietuvos lenkų sąrašo šalininkai prognozuoja du mandatus: vieną Kauno 
apskrityje ir vieną Raseinių ir Kėdainių. Dėliojant tam tikras kombinacijas gal bus ir 
antras mandatas kiekvienoje iš šių apskričių, o gal - Vilkmergėje ir Panevėžyje. 


1922 metų spalio 9 d. 
Pirmadienis 


Jau rytoj vyks Seimo rinkimai. Agitacija kunkuliuoja. Nelaimingi politikai prakai- 
tuoja ir neriasi iš kailio, kad pritrauktų kuo daugiau rinkėjų. Manęs judėjimas vi- 
siškai nejaudina. Laiką leidžiu kaip tikras mokslininkas, kaip viduramžių vienuolis 
savo celėje - toli nuo žmonių minios, užsisklendęs tarp knygų ir savo rašymo. 

Labai domiuosi šių rinkimų rezultatais ir trokštu, kad Seime būtų daugiau įvai- 
rovės, kad absoliučios daugumos netektų kvailiausia ir primityviausia Krikščionių 
demokratų partija. Asmeniškai manęs visai nepalietė rinkiminės kampanijos ju- 
dėjimas. Balsuosiu už „Žemdirbius“ ir „Pažangą“, labai norėčiau, kad jie patektų 
į Seimą ir darbuotųsi. Balsuosiu ne todėl, kad mane visiškai tenkina jų programa 
ir ideologija. Taip nėra, tačiau jų funkcija valstybėje labai reikalinga. Dėl tos pat 
priežasties balsuočiau už esdekus, o susiklosčius tam tikroms aplinkybėms net už 
komunistus, t. y. jeigu Seime susidarytų tam tikros partijos dauguma ir radikalioji 
opozicija neturėtų galimybių pasireikšti. Rytoj Sfinksas pradės kalbėti ir dvi dienas 
kuždės paslaptingais lapeliais, o po dviejų dienų sužinosime nesuprantamos jo kal- 
bos paslaptis. 

Šiandien, kaip ir kasdien, po pietų iki pat vėlyvo vakaro rašiau paskaitų medžia- 
gą. Darbas sekėsi geriau nei vakar. Pavyko sklandžiai dėstyti mintis ir net išspausti 
kelias itin ypatingas. Jaučiausi pailsėjęs, gal dėl to taip gerai sekėsi, nes vakar, nors ir 
daug dirbau, nors ir daug parašiau, darbas tiesiog „nelipo“. Mano įrašai dienoraštyje 
vis trumpėja. 


1922 mety spalio 10 d. 
Antradienis 


Šiandien pirmoji Seimo rinkimų diena. Rinkimai tęsis dvi dienas. Oras nuostabus, 
šviečia saulė, o naktį spustelėjo smarkus šaltukas. Gatvėse gausu žmonių, didžiulis 
judėjimas, taip visada rinkimų dienomis. Aš balsavau ryte ir savo balsą atidaviau 
18 sąrašui - „Žemdirbiams“. Likusią vakaro dalį praleisiu namie ir toliau dirbsiu 
universitetui. Vis labiau ir labiau man patinka rašyti paskaitas. Dabar maloniau net 

Jelineką skaityti, galiu pats kurti, raštu dėstyti mintis. Vis tiek sunkus darbas, nes 
tai ne publicistinis straipsnis. Čia reikia geriau parinkti žodžius, atidžiau vartoti 
sąvokas, kurias, beje, pačiam tenka ir sukurti. Privalau vengti atsitiktinių sąvokų 
ir atminti: jos turi būti tokios, kad atitiktų tai, apie ką kalbu, ir tai, ką kalbėsiu atei- 
ty. Toks intensyvus darbas tam tikromis akimirkomis pasidaro nepakeliamai sun- 
kus, o po to, žiūrėk, ir be galo 

malonus, kupinas ypatingos Rinkimų vaizdelis. 
kūrybinės įtampos. Negaliu 
paneigti, kad toks darbas labai 
sekina, dažnai vakarais negaliu 
ilgai užmigti. Kamuoja nemiga, 
tarsi prieš miegą būčiau išgėręs 
juodos kavos. Na, o geras poil- 
sis, komfortiškas miegas - bū- 
tina sąlyga, kad kitą dieną vis- 
kas sklandžiai sektųsi. 


Natikėtura „Rikimų vaizdelis" pažiEpia Auisuresys Na, moterėlės-lelijčlės, sėskit, pavėžinsiu: nupyškinsiu, jei 
visuomenės požiurį Į rinkimus. norit, net į pačią rinkimų salę!.. 
Garnys, 1926, nr. 4 (83), p. 1. Mavėjos. Mes velyk tave šluotomis palydėsim!... 


1922 metų spalio m d. 
Trečiadienis 


Šiandien Tribunole gavau Marynios telegramą, siųstą iš Obelių. Negaliu suprasti 
telegramos turinio. Verčiant iš lietuvių kalbos skamba taip: „Su Steponu sulaikytu 
(o gal: Steponą sulaikytą) vežame demarkacine linija, šiandien važiuojame į Zara- 
sus, arbas pas Sližį, gelbėk Steponą, labai (toliau lietuviškas žodis, kurio nesuprantu: 
„susigražius“), atsakykite Zarasų apskrities karo komendantui.“ Labai sunku suvok- 
ti, ką Marynia norėjo pasakyti. Kadangi telegramą siunčia Marynia, įtariu, kad kal- 
ba apie savo sūnų Steponą, o ne apie Stefaną Mečkovskį, Elvyros vyrą, nors galėtų 
ir apie jį rašyti, kadangi jis ketino važiuoti į Bagdoniškį (kita vertus, lyg ir ne taip 
greitai) ir galėjo būti sulaikytas kertantis demarkacijos liniją. Jeigu kalbėtų apie jį, 
manau, Marynia būtų parašiusi Mečkovskio pavardę arba pasirašiusi Elvyros var- 
du. Na, jeigu buvo areštuotas Marynios sūnus Steponas — niekaip nesuprantu, ką 
jo sulaikymas turi bendra su demarkacijos linija. Rytoj su telegrama nueisiu pas 
Boleslovą Sližį, karo ministrą. Galbūt jis dėl meilės, kurią kitados, dar prieš karą, 
jautė Maryniai, parodys nuoširdumą, padės suprasti telegramos turinį ir sutiks jai 

padėti. Visa tai labai nemalonu, Steponas elgiasi neatsargiai, ką tik tarnavo Lenkijos 
kariuomenėje ir tarsi niekur nieko atvažiavo į Lietuvą. Nelemtas lenkų ir lietuvių 
priešiškumas kelia nepakeliamą skausmą ir man yra be galo nemalonus reiškinys. 
Jis žaloja tuos žmones, kurie yra nieko dėti, nes tokio nesusipratimo chaose patys 
nežinojo, ko griebtis, ir dabar privalo atsakyti už savo veiksmus. 

Šiandien baigėsi balsavimas. Po kelių dienų jau pradės aiškėti rinkimų rezultatai. 
Visiems įdomu - kokie jie. Visuotinė nuomonė tokia: krikščionys demokratai išliks 
stipriausia partija, tačiau neturės absoliučios daugumos, sustiprės du sparnai — ko- 
munistų ir „Žemdirbių-Pažangos“, kurių praėjusiame Seime nebuvo. „Žemdirbiai“ 
tikisi gauti 4-5 mandatus. Jie mano, kad komunistai taip pat gaus kelis mandatus. 
Sako, už komunistus daug balsų atidavė kariškiai. Na, jeigu tai tiesa, Lietuvos vals- 
tybingumui kyla pavojus. 

Vakarą universitete vyko Teisės fakulteto posėdis, kuriame jau dalyvavo prieš 
kelias dienas į Kauną atvykęs prof. Baloga”. Jis vengras, Romos teisės Vienoje pro- 
fesorius ir buvo pakviestas dirbti Kaune. Suprantama, dalyką dėstys vokiečių kalba. 
Iš pažiūros atrodo labai gyvybingas. Pasibaigus posėdžiui kartu išėjome pasivaikš- 
čioti po miestą. Kai Baloga sužinojo, kad baigiau Ecole de Sciences Politigues Pary- 
żiuje, ėmė su manimi kalbėti prancūziškai ir susižavėjo mano prancūzų kalba. Pats 
prastai šneka prancūziškai. 


1922 metų spalio 12 d. 
Ketvirtadienis 


Visą popietę praleidau bandydamas padėti Marynios sūnui [!] Steponui. Man rūpėjo 
ne tiek Steponas, nors ir jo buvo gaila, kiek Marynia, kuriai labai daug reiškia sū- 
naus buvimas šalia (aišku, jeigu ir toliau elgsis nepriekaištingai). Marynia labai bijo, 
kad praradęs pagrindą po kojomis jis vėl imsis senų darbelių. 

Tad keliavau nuo vieno ministro pas kitą. Kalbėjausi su pačiomis viršūnėmis - 
tai visuomet efektingiausia. Turiu užsitarnavęs vardą, ir ministrai manęs nenori 
ignoruoti. Įsitikinau, kad mano nuomonė jiems iš tiesų yra labai svarbi. 

Pirmiausia užsukau pas karo ministrą Balį Sližį, pas kurį užsukti prašė pati 
Marynia. Negalėjau suprasti telegramos turinio, o Sližys man paaiškino, kur slypi 
problema. Steponas nelegaliai kirto demarkacijos liniją ir atvyko į Lietuvą, tad val- 
džios atstovai sumanė jį išsiųsti atgal. Vis dėlto tokį potvarkį turėjo pasirašyti ne 
karo vadovybė, kuri neužsiima tokiais dalykais, o visuomeninio saugumo valdžia 


275. Baloga Elemeras (Balogh Elemćr; 1881-1955), 1903 m. baigė Budapešto universitetą, įgijo teisės daktaro 
laipsnį, 1922-1928 m. dėstė LU romėnų teisę. 

(administracija). Zarasų karo komendantas, apie jį telegramoje užsimena Marynia, 
tik vykdo civilinės valdžios įsakymą, o jis, Sližys, negali Zarasų komendantui nuro- 
dyti, kad pastarasis atšauktų Stepono išsiuntimą iš šalies be vidaus reikalų ministro 
Olekos** žinios ir sutikimo. Jeigu Oleka jam praneš neprieštaraująs, kad Steponas 
nebūtų deportuotas, jis tą pat akimirką sulaikysiąs procesą ir išsiųsiąs telegramą 
Zarasų komendantui. 

Tada nuėjau pas Oleką; jis manęs išklausė ir labai maloniai papasakojo, kad jo- 
kie leidimai kirsti demarkacijos liniją Vilniaus krašte neišduodami, mat šioji linija 
esanti besąlygiškai uždaryta. Tie Lietuvos piliečiai, kurie nori atvykti į neokupuotą 
Lietuvos teritoriją, privalo kreiptis į atitinkamoje neutralioje šalyje įsikūrusią Lie- 
tuvos atstovybę ir įrodyti, kad turi Lietuvos pilietybę. Įrodžius nebus kitų kliūčių — 
bus įleistas. Tačiau tas, kuris nelegaliai kirs demarkacijos liniją, bus išsiųstas atgal, 
nepaisant, ar galėtų gauti leidimą kirsti liniją, ar ne. Na, nebent būtų įrodyta, kad 
asmuo į Lietuvą atvyko turėdamas priešiškų ketinimų. Tada jis būtų ne išsiųstas 
atgal, o areštuotas. Štai tokia yra tvarka. Tuomet, kai jau maniau, kad visos mano 
pastangos nueis veltui, Oleka pažadėjo padėti ir pasakė, kad vidaus reikalų minis- 
tras tik vykdo įsakymus ir pats iniciatyvos nesiima. Iniciatyva priklauso užsienio 
reikalų ministrui. Vadinasi, jeigu Užsienio reikalų ministerija sutiks Steponui netai- 
kyti įstatymų, Oleka labai mielai sustabdys visą jo išsiuntimo procesą. 

Paskui nuėjau pas užsienio reikalų viceministrą Klimą???, kuris šiomis dienomis 
pavaduoja ministrą Galvanauską. Klimas priėmė, išklausė, turėjo tam tikrų pastabų 
ir, man negirdint, telefonu pasikalbėjo su Oleka. Po pokalbio pareiškė: kadangi Ole- 
ka sutinka neišsiųsti Stepono, šioji problema yra išspręsta. Tuomet vėl nukulniavau 
pas Oleką, kuris man įteikė telegramos, išsiųstos Rokiškio apskrities viršininkui 
Draugeliui?7*, dėl Stepono neišsiuntimo iš šalies kopiją. Nešinas gauta kopija pa- 
sibeldžiau į Sližio kabineto duris, kad šis, remdamasis Olekos sprendimu, Zarasų 
komendantui parašytų, jog Steponas nebus išsiųstas už demarkacijos linijos. 

Taip problemą pavyko išspręsti. Turiu vilties, kad atitinkami įsakymai bus vyk- 
domi laiku ir Steponas bus paleistas iš areštinės. Vis dėlto nežinau, ar nebus iškelta 
jam kokia nors byla. Vakare gavau dar vieną Marynios telegramą, kurioje ji maldau- 
ja padėti ir praneša, kad rytoj Steponas turi būti išsiųstas iš šalies. Aš iškart išsiun- 
čiau telegramą ir nuraminau, kad viskas sutvarkyta. 


276. Oleka Kazimieras. 
277. Klimas Petras (1891-1969), istorikas, Lietuvos diplomatas. 


278. Draugelis Eliziejus (1888-1981), gydytojas, dramaturgas, Lietuvos valstybės ir visuomenės veikėjas, Stei- 
giamojo seimo atstovas, E. Galvanausko kabinete dirbo vidaus reikalų ministru (1919 m. spalis-1920 m. 
birželis). 

Bolševiko pamokslas. Mūsų komunistai. 


| RETN proałą 


Draugai! Tovariščiai! Proletaraii 
Jūsų Lietuvoje da nedaug! Ir jei toj 
buržuazinė valdžia toliau bus, tai ir 
visai jūs išnyksite. Bet nenusimin- 
kite! Balsuokite už mus! Nes kur 


mes viešpataujam, ten proletarai ne- i Kad ir išmetė mus iš seimo, 
tik nenyksta, bet nuolat daugėja. Tai bet mes visgi atatinkamoj vietoj iš- 
gi Saukit: Ura, Sovietskaja Litval... » kabinom savo raudonąją vėliavą. 


Karikatūros „Bolševikų pamokslas“, „Mūsų komunistai“ 
atspindi rinkimų į Lietuvos seimą atmosferą. 
Garnys, 1924, nr. 12 (79), p. 13. 


1922 metų spalio 13 d. 
Penktadienis 


Rinkimų rezultatai vis dar neaiškūs. Tik šiandien pradėta skaičiuoti balsus apy- 
gardose. Galbūt rytoj paaiškės kokie nors apytiksliai rezultatai, tačiau tikslesni bus 
greičiausiai ne anksčiau negu pirmadienį. Labai įdomu. Žmonės iki šiolei daro ko- 
kias nors išvadas tik iš savo pastebėjimų. Sklinda kalbos, kad daug kas balsavo už 
komunistus. Kai kurie „pesimistai“ pranašauja, kad komunistai (bolševikai) gaus 
pusę mandatų Seime. Neneigiu, jų laimėjimas gali būti reikšmingas, ir netikiu, kad 
surinks pusę balsų. Galbūt Kaunas ir kiti miestai atidavė jiems daug balsų, galbūt 
kai kuriuose kaimuose jie surinks daugumą, tačiau šiaip jau kaimai neturėtų už 
komunistus balsuoti. Kaip visada baimės akys didelės, ir tie, kurie labiausiai baimi- 
nasi, garsiausiai skelbia apie savo laimėjimą. Kalbama, kad Kaunas nemažai balsų 
atidavė lenkų sąrašui. Žydai skundžiasi, kad nedaug tautiečių balsavo, tad nesitiki 
gauti daug mandatų. 

Labai įdomu, kaip pasibaigė Marynios sūnaus Stepono istorija. Labai viliuosi, 
kad visos vakarykštės mano pastangos nenuėjo veltui ir Steponas nebuvo išsiųstas 
kitapus demarkacijos linijos. Tikiuosi, Marynia iš Zarasų jį parsivežė į Bagdoniškį. 
Tikiuosi, kad sesuo laiminga. Šiandien mane pasiekė Marynios laiškas, rašytas tuo 

metu, kai Steponą vežė į Zarasus. Skaitydamas įsitikinau: ji ne taip baisiai išgyvena 
dėl Stepono, kaip man atrodė. Laiške yra daugiau liūdesio nei sielvarto. Ji rašo apie 
priekaištus Hektorui??, kurį įtaria pasistengus išsiųsti sūnų, mat jis atsisakė laiduoti 
už Steponą, kai Rokiškio milicija paklausė jo nuomonės. 


1922 metų spalio 14 d. 
Šeštadienis 


Pagaliau sulaukėme pirmųjų rinkimų rezultatų. Kol kas aišku, kaip balsavo Kaunas. 
Lietuvoje paskelbti kelių Kauno apskrities rinkiminių apygardų rezultatai. Kaune, 
kaip ir buvo prognozuojama, komunistai patyrė didžiulę sėkmę. Jų sąrašas, užregis- 
truotas pirmu numeriu, sulaukė daugiausiai balsų. Du sublokuoti lenkų sąrašai gavo 
daugiau balsy nei komunistai - 7216, o komunistai — 5031 balsą. Trys žydų sąrašai 
(ortodoksai, sionistai ir liaudininkai), kurie, berods, taip pat yra sublokuoti, kartu su- 
dėjus surinko daugiau balsų už komunistus - 5303. Vis dėlto komunistų laimėjimas 
didžiulis (bendras balsų skaičius 33 410). Bendras balsų skaičius, kuris buvo atiduotas 
įvairiems lietuvių sąrašams, su esdekais imtinai, yra 12 423, o iš šio skaičiaus atmetus 
3905 esdekų sąrašo balsus, nors jis ir lietuviškas, tačiau už jį turėjo balsuoti nemažai 
nelietuvių, lietuvių sąrašams belieka 8518 balsų — tai suteikia jiems persvarą prieš kitas 
tautines grupes. Tačiau lietuvių sąrašai yra išmėtyti. Daugiausiai balsų (1994) surinko 
„Žemdirbiai“ su „Pažanga“ - greičiausiai už juos balsavo tarnautojai. Iš lietuvių tauti- 
nių blokų pirmauja krikščionys demokratai (2792), po to eina „Žemdirbių“ ir nepar- 
tinis blokas (2404) ir galiausiai socialistai liaudininkai (2322). Tautinės grupės atrodo 
šitaip: vokiečiai gavo 1480 balsų, rusai - 668 balsus. Ouasi lenkų Nowiny ir Darbo 
žmonių sąjungos sąrašas surinko mažiausiai - 83 balsus! Kadangi Kaunas nėra atskira 
rinkiminė apygarda, skaičiai patys savaime dar nieko nesako apie galimus mandatus. 
Panašu, kad komunistai pateks į Seimą, ypač miestų apygardose jie renka balsus. Yra 
vilties, kad ir „Pažanga“ (Žemdirbiai) gaus kelis mandatus. 


1922 mety spalio 15 d. 
Sekmadienis 


Kol kas nėra tikslesnių duomenų apie rinkimų rezultatus arba jie dar neskelbiami. 
Tiktai Lietuvos žinios (socialistų liaudininkų leidinys) po pietų išleido priedą, ku- 
riame sumuoja rinkiminių apygardų balsus (dar ne visus) ir rašo, kad jie gali būti 


279. Kalbama apie Hektorą Komorovskį, Mykolo Pijaus Paskalio Romerio ir Marynios sūnėną. 

klaidingi. Gauti skaičiai rodo, kad krikščionys demokiatai visose apygardose turi 
didžiulę persvarą - tik vienoje, Utenos, apygardoje (jai priklauso ir mūsų Rokiškio 
apskritis) liaudininkai lenkia (?) krikščionis demokratus. Liaudininkai eina antri 
pagal balsų skaičių, o treti - esdekai. Komunistai šiose apygardose surinko po sau- 
jelę balsų, tad galima tikėti, kad gaus 6-7 mandatus. Panašu, kad lenkai žengia koja 
kojon su žydais. Lenkams tai prilygtų laimėjimui. Pagal pateiktus skaičius lenkai 
gali gauti mandatą ir Panevėžio apskrityje. Man liūdna, kad „Žemdirbiai“ su „Pa- 
žanga“ gavo mažai balsų. Abejoju, ar jie apskritai pateks į Seimą, ar kokioje nors 
apygardoje gaus mandatą. Atrodo, jie atsidūrė visai prie pat mandato ribos, bet šiek 
tiek balsų pritrūks. Lenkų laimėjimas yra teigiamas reiškinys ir parodys lietuviams, 
kaip jiems patiems kenkia lenkų persekiojimo politika. 

Rytą dalyvavau Teisės fakulteto posėdyje. 4 valandą vyko plenarinis Universite- 
to tarybos posėdis, į kurį aš nenuėjau. 


1922 metų spalio 16 d. 
Pirmadienis 


Vis dėlto netiesa, kad kareiviai masiškai balsavo už komunistus. Šią žinią itin smar- 
kiai eksploatuoja žydai. Labai lengva patikrinti, kam savo balsus atidavė kareiviai, 
kadangi jie balsavo atskirose rinkiminėse apygardose, atskirai nuo civilių rinkėjų. 
Kaune kareiviai komunistams atidavė 400 balsų, daugiausiai balsavo uż esdekų są- 
rašą - 3000 balsų. Tad už komunistus balsavo dauguma civilių, o kas jie tokie - sun- 
ku pasakyti, bet nesunku paspėlioti, kad daugiausiai už komunistus balsavo žydai: 
kai padaugėjo komunistų balsų, ženkliai sumažėjo žydų tautinių sąrašų balsų. Per 
rinkimus į Steigiamąjį seimą 1920 metais žydai gavo dvigubai daugiau mandatų nei 
lenkai. Dabar už lenkus balsavo kur kas daugiau rinkėjų, o už žydus mažiau. Taigi 
rezultatas toks, kad lenkai ir žydai surinko panašų balsų skaičių. Be jokios abejo- 
nės, žydai labai parėmė komunistų sąrašus ir patys tai puikiai supranta, tačiau iš 
paskutiniųjų ginasi, nori nuo savęs nukreipti dėmesį ir skleidžia gandus, kad už 
komunistus balsavo kariuomenė. 

Rinkimų rezultatai vis dar iki galo nepaaiškėjo, tačiau panašu, kad rezultatas 
nesiskirs nuo Steigiamojo seimo. Šiek tiek mandatų praras žydai ir esdekai, kiek 
daugiau gaus lenkai ir komunistai. Atrodo, daugiau permainų ir nenusimato. Deja, 
labai maža vilties, kad „Pažangos“ ir „Žemdirbių“ blokas gaus mandatą. Būtų tikras 
skandalas, jeigu net Smetona nepatektų į Seimą, kai čia patenka visokiausi nevykė- 
liai. Vienas įdomiausių dalykų, ar krikščionys demokratai vėl turės absoliučią dau- 
gumą, ar bus tik sąlyginai didžiausia partija Seime. 


1922 metų spalio 17 d. 
Antradienis 


Vis labiau aiškėja rinkimų rezultatai. Pagal šiandienos skaičiavimus paaiškėjo, kad 
visos trys ligšiolinės Seimo partijos - krikščionys demokratai, socialistai liaudinin- 
kai ir esdekai - turės mažiau deputatų nei praėjusiame Seime (ir ne tik dėl to, kad 
apskritai naujame Seime bus gerokai mažiau deputatų negu Steigiamajame seime. 
Jie tiesiog mažiau surinko balsų). Greičiausiai krikščionys demokratai praras ab- 
soliučią daugumą ir galės vadovauti tik radę kompromisą su kita partija — greičiau- 
siai su socialistais liaudininkais (Socialistų ir valstiečių sąjungos blokas). Vis dėlto 
proporcijos tarp trijų lietuviškų buvusio Seimo partijų išliko tokios pat: socialistai 
liaudininkai sudaro pusę krikščionių demokratų balsų, esdekai - pusę socialistų 
liaudininkų ir 14 krikščionių demokratų. Kiekvienos šitų partijų proporcijos yra 
maždaug vienodos. Žydai arba praras, arba geriausiu atveju išlaikys status guo. Len- 
kai patyrė didžiulį laimėjimą ir, nepaisant to, kad Seime bus mažiau deputatų, gaus 
daugiau mandatų, nei turėjo seniau. Tad tiek skaičiumi, tiek procentais mūsų Seime 
jie bus gerokai stipresni. Į Seimą patenka dvi naujos partijos, kurių Steigiamajame 
seime išvis nebuvo — du visiškai priešingų polių sparnai: komunistai gauna kelis 
mandatus ir „Pažangos“ bei „Žemdirbių“ sąjungos, kurios turės bent vieną, bet vei- 
kiausiai du arba net tris mandatus. 

Po pietų buvau nuėjęs į universitetą pasiklausyti viešos įžanginės prof. Balogos 
paskaitos apie Romos teisės įtaką teisės ir humanitariniams mokslams. Auditorija 
prisirinko sausakimša. Be studentų, susirinko nemažai profesorių iš visų univer- 
siteto skyrių. Visiems įdomu pasiklausyti Balogos, vieno iš nedaugelio svetimša- 
lių profesorių Lietuvos universitete. Baloga kelia šios mokymo įstaigos lygį, dėsto 
vokiečių kalba. Profesoriaus pranešimas buvo gražus ir aistringas, jį Baloga skaitė 
iš rankraščio. Kalbėjo kupinas entuziazmo ir išdėstė idealistišką požiūrį į Romos 
teisės sąsajas su humanistinė visos Europos kultūra. 


1922 mety spalio 18 d. 
Trečiadienis 


Prieš dvi savaites pradėjau rašyti paskaitas ir nebuvo nė dienos, kad nedirbčiau šio 
darbo. Kasdien po pietų sėdu prie stalo ir rašau. Rašau popieriuje, sukarpytame 
ilgomis juostomis. Tik vienoje pusėje, taip rašoma spaudai. Popieriaus lapą pada- 
liju į keturias išilginės dalis. Turiu jau šimtą prirašytų popieriaus juostų (apie 25 
lankus). Šiandien pradėjau antrą šimtinę. Noriu pasirašyti bent 200 juostelių prieš 

pradėdamas dėstyti. Pradėti skaityti paskaitas planuoju ne kitą, o dar kitą savai- 
tę — vadinasi, maždaug po dviejų savaičių nuo šiandienos. Privalau turėti pasirašęs 
paskaitų atsargas, nes dėstydamas 4 valandas per savaitę per vieną savaitę daugiau 
perskaitysiu, negu parašysiu. Rašau lėčiau, paskaitos — ne publicistinis straipsnis, 
kurį galėčiau labai greitai sukurpti. Tai mokslinė paskaita, kuriai ruošiantis reikia 
intensyviai mąstyti ir būti itin atidžiam. Be to, rašyti lietuviškai man sunku. Turiu 
susigrumti ne tik su teisės mokslu, bet ir su lietuvių kalba. Jeigu galėčiau šitai daryti 
lenkiškai, man būtų gerokai lengviau. Tačiau darbas man patinka, tik viena - jo šiek 
tiek per daug. Dabar rašau apie visuomenės santykį su valstybe. 

Marynia neatsiuntė jokių žinių, kaip baigėsi Stepono istorija. Viliuosi, kad viskas 
gerai, antraip sesė man būtų siuntusi telegramas. Penktadienio rytą buvau gavęs 
jos laišką, kuriame pranešė jau gavusi mano telegramą. Ji atrodė linksma, kupi- 
na vilties, man dėkinga, nors tuomet mano pastangos ir visi tarnybiniai potvarkiai 
dar nebuvo pasiekę Zarasų. Marynia laišką išsiuntė Zarasuose. Jau prabėgo beveik 
savaitė ir labai laukiu kokios nors žinios, jeigu Dievas leis - visų geriausios. Prieš 
tris mėnesius dėl Stepono nebūčiau taip stengęsis, bet geras jo elgesys Bagdoniškyje 
vertas paramos. Kad tik iš tiesų vaikinas būtų pasikeitęs! 


1922 metų spalio 19 d. 
Ketvirtadienis 


Labai lėtai skaičiuojami rinkimų balsai. Jau kelias dienas laikraščiuose aprašomos 
įvairios detalės, susijusios su balsavimu, pateikiami pavienių apygardų balsų skaičiai, 
o galutinio visų rinkiminių apygardų rezultato kažin kodėl vis nėra. Rezultatus kol 
kas galima tik dėliotis tarsi kokią dėlionę. Vyriausioji rinkimų komisija, kuriai va- 
dovauja Leonas, atrodo, taip pat dar negavo galutinių balsavimo rezultatų ir kol kas 
nepradėjo dalyti mandatų. Sklinda kalbos, kad valdantieji sluoksniai, priklausantys 
krikščionims demokratams, laužo galvą, kaip „prakišti“ tokią balsų skaičiavimo me- 
todiką, kuri apkarpytų mažumos mandatus. Senoji rinkimų komisija, dirbusi per rin- 
kimus į Steigiamąjį seimą, balsus skaičiavo pagal proporcijas. Toks skaičiavimo būdas 
nebuvo palankus mažumoms. Na, o per šitus rinkimus balsai skaičiuojami taip, kad 
mažumos turi daugiau galimybių mandatams gauti. Krikščionys demokratai, kurie 
Steigiamajame seime turėjo absoliučią daugumą, patys patvirtino naują balsų skai- 
čiavimo metodiką net ir nepastebėję, kad toks balsų skaičiavimas jiems yra nepatogus 
(opozicija, savaime aišku, tokią smulkmeną nutylėjo). Tad dabar krikščionys demo- 
kratai atrodo šiek tiek susierzinę ir tikisi kaip nors grąžinti senąjį balsų skaičiavimo 
metodą. Įtariu, kad tai neįmanoma, senąjį skaičiavimo metodą galima pritaikyti tik 

nusižengiant įstatymams, o to padaryti Vyriausioji rinkimų komisija negali sau leisti. 
Senoji ir naujoji metodikos skiriasi taip, kad, tarkime, „Pažanga“, kuri vadovaujantis 
dabartinio balsų skaičiavimo metodika turėtų gauti, ko gero, tris mandatus, skaičiuo- 
jant senuoju būdu negautų, berods, nė vieno. Žinoma, krikščionims demokratams 
labai patiktų nubraukti komunistų, lenkų ir „Pažangos“ laimėjimus, kita vertus, man 
atrodo, kad šiuo metu neįmanoma nieko pakeisti. 

Kalbama, kad krikščionys demokratai jau veda derybas su socialistais liaudinin- 
kais dėl kompromiso, kuris leistų jiems susikurti tvirtą daugumą naujajame Seime. 
Dabar socialistų liaudininkų pozicija einant į minėtąjį kompromisą būtų stipresnė 
nei ankstesnė Steigiamajame seime, nes anuomet krikščionys demokratai vieni tu- 
rėjo absoliučią daugumą, o dabar patys vieni, neidami į jokius kompromisus, dau- 
gumos jau neturės. Ten kompromisas buvo tiesiog politiškai patogus, o čia dar ir bū- 
tinas. Tad šį kartą socialistai liaudininkai veikiausiai pareikalaus daugiau nuolaidų. 
Dėlvisų susitarimų ir būtinybės eiti į kompromisą yra numatomi ministrų kabineto 
pokyčiai, o galbūt pasikeis ir visas ministrų kabinetas. Vėl pradedama minėti Gri- 
nių, kuris jau kartą vadovavo tokiai kompromisinei vyriausybei. 


1922 mety spalio 20 d. 
Penktadienis 


Toliau tyla. Jokių žinių. Jokių tikslių duomenų apie mandatų pasiskirstymą Seime, 
nors balsavimas įvyko jau prieš savaitę. Laikraščiuose ir toliau mirga nuobodūs 
skaičių kratiniai, rodantys, kaip buvo balsuota tam tikrose smulkiose apygardose. 
Šiandien nesigirdi net prognozių, kiek kokia partija turi gauti mandatų. Kas žino, ar 
nerengiama kokia nors staigmena. Krikščionys demokratai iš tiesų atrodo įsiaudri- 
nę dėl to, kaip veikia balsų skaičiavimo metodika, o ją patys ir patvirtino. Šioji me- 
todika, grįsta „sveiku protu“, visiškai nesiskaito su visur priimtu mandatų dalijimo 
būdu. Ji veikia taip: balsų skaičius, kurį surinko visos partijos tam tikroje rinkimų 
apygardoje, yra dalijamas iš skaičiaus mandatų, priskirtų būtent tai apygardai, o 
vėliau padalyta suma yra pritaikoma kiekvienos partijos balsų skaičiui. Jeigu tokiu 
būdu visi mandatai nebus išdalyti, tuomet likusieji bus išdalyti daugiausia balsų 
gavusiesiems. Tokios metodikos rezultatai, atrodo, yra visiškai netikėti. Kartais gru- 
pelė, surinkusi nedaug balsų, gali gauti mandatą, jeigu jų balsų skaičius pranoks 
didžiųjų partijų balsų likučius. Dabar krikščionys demokratai svaidosi kaltinimais, 
kad tokia metodika prieštarauja proporcingumo taisyklei, kuri buvo iškilmingai pa- 
skelbta pritariant minetiesiems nuostatams. Manau, netrukus paaiškės, ar bus ban- 
doma pakeisti mandatų skaičiavimo metodiką nepaisant įstatų ir motyvuojant pro- 

porcingumo taisykle, ar Vyriausioji rinkimų komisija pasuks šiuo keliu. Dabartin 
tyla greičiausiai rodo, kad kaip tik šitai yra svarstoma. Jeigu iš tikrųjų būtų pakeist 
mandatų skaičiavimo metodika, pirmiausia komunistai ir Voldemaras iš „Pažango 
sukeltų didžiulį skandalą, nes jie nukentėtų patys pirmi. Tad visiškai teisėtai galėt 
apkaltinti Vyriausiąją rinkimų komisiją laužant įstatymus. 

Nieko nežinau apie Marynią ir jos sūnaus Stepono likimą. Bagdoniškis tyli. 

Kartais man puikiai sekasi ruoštis paskaitoms. Šiandien viena tokių dienų, ke. 
mažame butelyje tyliai dirbdamas pasiekiau neblogų rezultatų. Dabar manau: vis 
dėlto dėstomoji mano medžiaga bus vertinga ir klausytojai iš tiesų susidomės. 


1922 metų spalio 21 d. 
Šeštadienis 


Paskutiniu metu krikščionys demokratai ir socialistai liaudininkai derasi dėl kom- 
promiso. Kalbama, kad pastarieji siūlo Jono Vileišio kandidatūrą į Lietuvos Res- 
publikos prezidento postą. Nežinau, ar šitos kalbos pasitvirtins ir ar krikščionys 
demokratai sutiks su socialistų liaudininkų siūlymu. Vileišis būtų vienas geriausių 
kandidatų, mat jis švarus, populiarus, drąsus, gerbiamas žmogus, žinomas visoje 
šalyje, o jo vardą mielai mini tiek lietuviai, tiek kitataučiai, gyvenantys šalyje. Dar 
kalbama, kad Sleževičius gali būti pakviestas vadovauti vyriausybei - kitaip tariant, 
kompromisiniam krikščionių demokratų ir socialistų liaudininkų kabinetui. 

Šiomis dienomis taip pat turi galutinai paaiškėti rinkimų rezultatai, nors Vy- 
riausioji rinkimų komisija, taip pasakojo Leonas, dar nėra gavusi visų rinkiminių 
apygardų rezultatų. Kol kas neaišku, kaip pasiskirstys mandatai, tačiau partijos lai- 
mėtojos jau labai aiškiai matomos — didelių siurprizų tikrai nesulauksime. Krikš- 
čionių demokratų ir socialistų liaudininkų kompromisas, jeigu tik jis bus pasiektas, 
nusvers daugumą savo pusėn. 


1922 mety spalio 22 d. 
Sekmadienis 


Mane jaudina viena problema, apie kurią, ko gero, dar plačiau pakalbėsiu dieno- 
raštyje. Na, trumpai tariant, aš štai apie ką: Voldemaras, dešiniųjų opozicijos vadas, 
kuris seniai itin aršiai kritikuoja vyriausybę ir krikščionis demokratus, dabar smar- 
kiai puola teisingumo ministrą Karoblį. Savaime aišku, valdantieji sluoksniai, ypač 
Karoblis, jo nekenčia, kelintą kartą kreipiasi į teismą ir kelia jam bylas. Viena tokių 
bylų, iškeltų dėl Voldemaro straipsnio „Spekuliacija ir neliečiamybė“ Tėvynės balse, 


164 


čia jis kalba apie garsią ir nemielą krikščionims demokratams Purickio bylą, kasa- 
ciniu keliu pakliuvo į Tribunolą. Mes panaikinome Apygardos teismo nuosprendį, 
grįstą tokiais motyvais, kurie turėjo išteisinti kaltinamąjį dar kartą nagrinėjant bylą, 
ir tai sukėlė Tribunolo valdžios nepasitenkinimą. Mes, aš su Janulaičiu, dėl to nesi- 
sielojome. Tačiau svarbiausia ne tai. Tarp daugelio Voldemarui iškeltų bylų, kurios 
kaip tik dabar yra nagrinėjamos, kelios pradėtos dėl ministro Karoblio įžeidimo ir 
dar dėl rinkiminių šūkių, kuriuose įžvelgtas melagingos informacijos apie preziden- 
tą Stulginskį skleidimas, na, ir kitokio pobūdžio. 

Viena tokių bylų, dabar gerai nepamenu kuri (berods, dėl Karoblio įžeidimo), 
perduota nagrinėti Taikos teismo teisėjui Grybauskui*š?. Reikalaujant kaltinama- 
jam, Grybauskas atidėjo bylos nagrinėjimą, kad Voldemaras turėtų laiko surinkti 
medžiagą, reikalingą savo nekaltumui įrodyti. Kalbama (iš tiesų remiuosi tik kalbo- 
mis, nes su byla nesu susipažinęs), toks termino atidėjimas skirtas, kad būtų galima 
pritaikyti tam tikrą gynybos metodiką, kuri iš anksto nulemia labai menkas gyny- 
bos galimybes apsiginti. Praėjus kelioms dienoms, kai buvo atidėta byla, kas, beje, 
Karobliui buvo nepalanku, Karoblis išsikvietė taikos teisėją Grybauską ir pasiūlė 
jam iš Kauno persikelti kažkur į provinciją — regis, į Grinkiškį. Grybauskas atsisakė. 
Nežinau, ar siūlymas Grybauskui pakeisti darbovietę iš tiesų buvo susijęs su byla, ar 
tiesiog jis radosi dėl ministro nepasitenkinimo teisėjo darbu. 

Kitą rytą, o gal praėjus kelioms dienoms po šito įvykio, Tėvynės balse pasirodo 
šokiruojantis įžanginis Voldemaro straipsnis, kuriame aršiai kritikuojamas Karoblis. 
Straipsnyje cituojamas ir Grybauskui pateiktas siūlymas persikelti į provinciją, ir rašo- 
ma, jog taip pasielgta dėl to, kad teisėjas Grybauskas nagrinėjo bylą neatsižvelgdamas į 
ministro pageidavimus. Na, o pasirodžius straipsniui, taikos teisėjas Grybauskas gavo 
visiškai nemotyvuotą Karoblio įsakymą atsistatydinti. Taigi tokie faktai. Greičiausiai 
dar dienoraštyje apie tai parašysiu, nes noriu sureaguoti į tokį įvykį. 


1922 metų spalio 23 d. 
Penktadienis 


Mano nuomone, Taikos teismo teisėjo Grybausko atstatydinimas yra tikras skan- 
dalas, kuris įrodo: teisingumo ministras Karoblis imasi neleistinų žingsnių. Ką jau 
kalbėti apie tai, kad tokiu negražiu ėjimu bando nuslėpti faktą, jog Grybausko atsta- 
tydinimas nėra susijęs su Karoblio ir Voldemaro byla, kurią Taikos teismo teisėjas 
nagrinėjo nepakankamai pataikaudamas Karobliui, ir dėl to ministras pasiūlė tei- 


280. Originaliame tekste: Grzybowski. 


165 


sėjui trauktis iš pareigų. Toks žingsnis turės didžiulę reikšmę, net jeigu jis ir nebūtų 
susijęs su byla, vis viena būtų labai svarus argumentas prieš teisėją Karoblį, - juk 
pakanka ir nedidelio žingsnio, kad jis paveiktų kitų sąžinę, ypač jaunų taikos teisėjų, 
kurie, nenorėdami prarasti darbo vietos ir karjeros galimybių, gali pradėti dirbti 
vadovaudamiesi ne įstatymais ir savo sąžinė, o pono ministro paliepimais. Gerai, 
tarkime, tai tėra tik sutapimas, atsitiktinumas, Karoblis nenorėjo pakenkti bylai ir 
net nemanė, kad toks jo ėjimas gali būti sietinas su byla. Sakykime, kad pasiūlymas 
teisėjui Grybauskui pereiti dirbti į provinciją jokiu būdu nebuvo susijęs su Voldema- 
ro byla, o teisėjo atstatydinimas pasirodžius Voldemaro straipsniui, kuriame kaip 
tik cituojamas Karoblio siūlymas Grybauskui atsistatydinti, negalėjo būti viešina- 
mas, nes Karoblis su Grybausku kalbėjosi asmeniškai, ministro kabinete. Galima 
būtų manyti, kad Grybauskas, perpasakodamas savo istoriją Voldemarui, peržengė 
visas ribas ir dar melagingai pastarąjį informavo. Tad ministras nusprendė: Gry- 
bauskas, pateikdamas spaudai melagingą informaciją, viršija tarnybinius savo įga- 
liojimus ir neteisėtai palaiko draugiškus santykius su kaltinamuoju, kurio bylą pats 
ir nagrinėja. Sakykime, kad Grybauskas buvo atstatydintas būtent dėl šių priežasčių, 
ir greičiausiai Karoblis tokiais argumentais bandys apginti savo poelgį. Ar galima 
šitaip pasiteisinti? Manau, kad ne. Grybauskas yra taikos teisėjas, tad jis pavaldus 
Apygardos teismui. Tad jeigu jis sulaukė teismo disciplinos komisijos priekaištų, ku- 
rių, mano manymu, tikrai galėjo sulaukti, ministras Karoblis galėjo Apygardos teis- 
mo pirmininkui pranešti įvykusį faktą, o pastarasis galėjo perduoti skundą teismo 
disciplinos komisijai, kuriai Grybauskas būtų turėjęs pasiaiškinti. Kas žino, galbūt 
Grybauskas ir būtų pateisinęs savo veiksmus, o gal būtų paaiškėję, kad jis apskritai 
nekaltas ir nieko dėtas. Na, o jeigu teismas įžvelgtų teisėjo poelgyje nusikalstamos 
veikos, tai būtų paskyręs jam tinkamą bausmę. Tuomet viskas būtų švaru ir teisinga, 
ant nieko nekristų įtarimų šešėliai. 


1922 metų spalio 24 d. 
Antradienis 


Rinkimų rezultatų vis dar nėra. Neaiškūs ne tik laimėtojai, bet ir balsų skaičiavimo 
sistema, nes Vyriausioji rinkimų komisija iki šiol nenusprendė, kaip balsus skai- 
čiuos. Jeigu balsai bus skaičiuojami neatsižvelgiant į jokias proporcijas, nemažai lai- 
mės nedidelės mažumų grupelės: komunistai, lenkai, žydai, vokiečiai, rusai, esdekai 
ir „Pažanga“, o didžiosios partijos, surinkusios balsų daugumą, nukentės - taigi 
toks skaičiavimas nepalankus krikščionims demokratams ir socialistams liaudinin- 
kams. Labai skiriasi balsų skaičiavimo metodikos, t. y. senoji, kuri buvo taikoma per 

rinkimus į Steigiamąjį seimą, ir dabartinė. Tarkime, taikant senąją metodiką lenkai 
ir žydai gautų tik po 3 mandatus, vokiečiai, rusai ir „Pažanga“ negautų nė vieno, 
esdekai gautų 6-7, o komunistai 3-4 mandatus. Pritaikius naująją metodiką, lenkai 
turėtų gauti 5 mandatus, žydai ir komunistai po 6, esdekai — iki 10, vokiečiai ir „Pa- 
žanga“ — po 2, O rusai — 1 mandatą (pastarieji iš Utenos apskrities, kuriai priklauso ir 
Zarasų apskritis, o čia gyvena nemažai sentikių). Tarp lietuvių yra tokių, kurie nori 
modifikuoti balsų skaičiavimo metodiką, tačiau neaišku, kaip tą metodiką reikėtų 
įteisinti, kai įstatymai kategoriškai šito neleidžia. Ko gero, reikėtų nusižengti įstaty- 
mams. Na, kol kas Vyriausioji rinkimų komisija dar nieko nenusprendė. 


1922 metų spalio 25 d. 
Trečiadienis 


Pastarosiomis dienomis gavau šiokių tokių žinių apie Bagdoniškį. Seserys parašė 
laiškus, o Marynia ir šiek tiek maisto produktų iš kaimo atsiuntė. Perdavė juos per 
pirklį Berkovičių iš Rokiškio, Malcą?*' iš Rūkelių, kuris yra mano tarnaitės Helenos 
įbrolis, ir dar per vokietį Mejerį?3?, Marynia pastarąją vasarą parsikvietė padėti jai 
tvarkytis ūkyje, o štai dabar jis grįžta į tėvynę, mat paaiškėjo, kad vokietis niekam 
tikęs darbininkas, ir patvirtino taisyklę: ne viskas, kas yra toli, yra geriau. Mejeris 
man atvežė kelis paukščius, uogienių, pupelių, naminio tabako ir šiandien pas mane 
nakvos, o rytoj išvyks į Vokietiją. Seserys rašė, kad pavyko apsaugoti Steponą ir jo 
neišsiuntė už demarkacijos linijos. Vis dėlto aš buvau tikras, kad Steponas ir toliau 
ramiai tūno Bagdoniškyje. 

Kaime tvyro didžiulis chaosas dėl to, kad staiga krito markės vertė. Labai pakilo 
kainos, o litą gauti tuose kraštuose dar be galo sunku. Marynia už parduotus obuo- 
lius turi sukaupusi nemažai markių, o Stavskiui už sodo nuomą turi sumokėti dole- 
riais. Sesuo labai nerimauja dėl markės nuosmukio. Panašu, kad Marynia neblogai 


pasipelnys iš nuomojamo sodo. 


1922 mety spalio 26 d. 
Ketvirtadienis 
Girdėjau, kad opozicijos grupės buvo surengusios bendrą pasitarimą ir nusprendė 


boikotuoti Seimą, t. y. visiškai atsisakyti mandatų, jeigu Vyriausioji rinkimų komi- 


281. Malcas Justinas. 


282. Mejeris, sodininkas (Meyer). 

sija nuspręstų skaičiuoti balsus jiems nepalankiu būdu. Padėtis gali pasidaryti išties 
nemaloni. Gali kilti konfliktas tarp lietuviškų daugumos partijų ir tautinių mažu- 
mų grupių, manau, kad būtent pastarosios gali forsuoti protestą, o visa tai Lietuvai 
neišeis į sveikatą. 


1922 mety spalio 27 d. 
Penktadienis 


Labai daug dirbu, vis ruošiuosi paskaitoms universitete ir nebeturiu nei laiko, nei 
jėgų rašyti dienoraštį. Tad užsirašau tik svarbiausius dalykus ir stengiuosi tai daryti 
kuo trumpiau 

Šiandien sužinojau, kad Vyriausioji rinkimų komisija, kurios sprendimo prireikė 
ilgai laukti, vakar patvirtino balsų skaičiavimo metodiką. Patvirtino tą balsų skaičia- 
vimo būdą, kuris palankus daugumos interesams, o mažumoms visiškai nepalankus. 
Puikiai žinojau, kad buvo uoliai stengiamasi paveikti Vyriausiąją rinkimų komisiją 
pritarti kaip tik šitai balsų skaičiavimo metodikai, kad daugumos partijos su Vyriau- 
siąja rinkimų komisija slapta tarėsi ir spaudė Leoną vadovaudamosi valstybės sau- 
gumo argumentais, atseit pati lietuvių tauta nukentės, jeigu į Seimą pateks daugiau 
mažumos atstovų. Kai rasiu laiko, norėčiau plačiau pakalbėti apie Vyriausiajai rinki- 
mų komisijai daromą spaudimą. Nors ir ore tvyrojo ši auganti politinė srovė, maniau, 
kad Vyriausioji rinkimų komisija jai atsispirs. Vis dėlto nutiko kitaip. Vyriausiosios 
rinkimų komisijos narys, Apygardos teismo pirmininkas Mačys balsuojant susilaikė, 
teisėjas Fridmanas posėdyje nedalyvavo, tad balsų persvara buvo nedidelė, bet visgi 
buvo. Leonas buvo karščiausias tokios skaičiavimo metodikos šalininkas. 

Iš pradžių pabandysiu keliais žodžiais papasakoti apie problemą, kurią komisi- 
ja turėjo išnarplioti. Atrodo, problema truputį kitokia, negu iš pradžių buvau die- 
noraštyje aprašęs. Rinkimų įstatymuose numatyta, kad mandatai paskirstomi turi 
būti taip: bendras balsų skaičius, surinktas visoje rinkiminėje apygardoje, turi būti 
dalijamas iš mandatų skaičiaus, kuris yra skirtas konkrečiai apygardai. Na, tarki- 
me, buvo 100 ooo balsų ir 10 mandatų. Padalijus šiuos skaičius vienam mandatui 
skiriama 10 000 balsų. Tuomet imami pavienių sąrašų balsai ir vėl dalijami tokiu 
pat būdu. Aišku, šitoks būdas tinka tik tiems sąrašams, kurie surenka per 10 000 
balsų. Paskui, kai šitaip sąrašams bus priskirti mandatai ir paaiškės, kad dar ne 
visi mandatai buvo išdalyti, likusieji mandatai bus padalijami vadinamiesiems li- 
kučiams, pradedant nuo daugiausiai balsų surinkusiųjų ir t. t. Dabar belieka išsiaiš- 
kinti, apie kokius likučius kalbama: ar likučiais yra laikomi likę balsai, skirti tiems 
sąrašams, kurie dalijant mandatus juos jau gavo (tarkime, kažkoks sąrašas surinko 

61 ooo balsų, gavo 6 mandatus, skaičiuojant po 10 000 balsų vienam mandatui, ir 
jam liko 1000 balsų likutis, nepadengtas dar 6 mandatais), ar likutis yra balsai tų 
sąrašų, kurie apskritai negavo nė vieno pilno mandato. Apygardos komisijos dirbo 
pagal antrą metodą ir tokiu būdu daug tautinių mažumų gavo mandatus, bet paaiš- 
kėjo, kad jų balsų skaičius yra didesnis už pilnų mandatų likutį. Dabar Vyriausioji 
rinkimų komisija vadovaujasi antru balsų skaičiavimo metodu — būtent tokiu, kai 
likučiais vadinami tik pilnus mandatus gavę sąrašai, dėl to nė vienas iš sąrašų, kuris 
negavo bent vieno viso mandato, jokiu būdu jo gauti negalės. Sąrašas (dalijant iš 
10 000), gavęs 9990 balsus, jokiu būdu negali gauti mandato, o sąrašas, gavęs 10 100 
balsų, gali savo 100 balsų likučiui gauti kitą mandatą su sąlyga, kad kitų mandatus 
gavusių sąrašų likučiai bus mažesni nei 100. Žinoma, toks santykis (surinkus 10 100 
balsų gaunami 2 mandatai, o surinkus 9990 balsy — nė vieno) yra neproporcingas 
ir neteisingas mažumų atžvilgiu. Taigi toks yra Vyriausiosios rinkimų komisijos 
sprendimo rezultatas. Beje, antros metodikos, palankios mažumoms, rezultatas irgi 
toks neproporcingas, kad tuomet būtų nuskriausta kita pusė. Apie tai pabandysiu 
pakalbėti vėliau. 


1922 metų spalio 28 d. 
Šeštadienis 


Q 


Po ilgesnės pertraukos Baltarusių reikalų ministerijos - įprastoje mūsų posėdžių — 
būstinėje vakare įvyko mūsų ložės „Lietuva“ posėdis. Jau seniai nekviečiau susirin- 
kimų, neturėjau laiko ir apskritai nelabai norėjau šita veikla užsiimti, nes mačiau, 
kokie miegaliai mūsų broliai, iš kurių daugelis neatvyksta net į posėdžius. 

Na, kurį laiką svarstau ir ketinu atsistatydinti iš „vćnerable *%3 pareigų. Kaip tik 
dabar iš Romos sugrįžo Jurgis Šaulys, vienas veikliausių mūsų brolijos narių, ir vien 
dėl jo sukviečiau šiandienos posėdį. Susirinko broliai Jonas Vileišis, Dominykas Se- 
maška, Jurgis Šaulys, Vincentas Čepinskis?3*, teisėjas Antanas Sugintas ir Viktoras 
Biržiška. Kartu su manimi iš viso 7 broliai, tad buvo quorum?5. Pirmiausia paprašęs 
išeiti brolių mokinių statusą turinčius Čepinskį, Sugintą ir Biržišką, pasiūliau bro- 


283. Vėnerable (pranc.) - gerbtinas, garbingas. Šiuo atveju — masonų ložės nario titulas ir pareigybė ar laips- 
nis, įvardijamas kaip meistras, t. y. ložės vadovas. 


284. Čepinskis Vincas (1871-1940), matematikas, politikas, Kauno Vytauto Didžiojo universiteto profeso- 
rius, tris kartus išrinktas rektoriumi, Lietuvos seimo narys (1920-1921), M. Sleževičiaus kabinete švietimo 
ministras (nuo 1926 m. birželio 15 d. iki 1926 m. gruodžio 17 d.). 


285. Quorum (lot.) - didelė dalis. Čia - reikiamas skaičius. 

Mykolo Romerio „Dienoraščio“ 
puslapio, pažymėto masonų 
ženklu ir rodančio, kad tą die- 
ną vyko masonų ložės narių 
susirinkimas, faksimilė. 
Dienoraštis, t. 29, p. 382. 


liams meistrais paskirti kitus brolius mokinius: Zigmantą Žemaitį, Kacenelenboge- 
ną?Š ir Gabrielę Petkevičaitę?š7, Meistro titulus suteikti Panevėžyje gyvenantiems 
Kacenelenbogenui ir Petkevičaitei norėjau dėl to, kad ten jie turi pradėti formuoti 
naujas lożes ir jiems reikės meistrų (yra meistras brolis Romas?33, bet šis jau senas ir 
neįgalus). Broliai sutiko su trim kandidatais, išskyrus Žemaitį, kuris, paaiškėjo, ne- 
atvyko į daugelį posėdžių ir, matyt, savo pareigas visiškai apleido. Parsikvietęs Če- 
pinskį ložėje paskelbiau trijų naujų meistrų nominacijas. Truputį vėliau pakvietėme 
brolius Biržišką ir Sugintą ir pradėjome įprastai posėdžiauti. Pasiūliau apsvarstyti 
galimybes prijungti mūsų Didžiuosius Lietuvos Rytus prie Tarptautinės laisvųjų 


286. Kacenelenbogenas Urija (Uria). 


287. Petkevičaitė-Bitė Gabrielė (1861-1943), visuomenės ir politikos veikėja, mokytoja, žinoma rašytoja ir pu- 
blicistė, kritinio realizmo lietuvių literatūroje atstovė, daugelio apsakymų (Krisłai, Ad astra ir kt.) autorė. 


288. Romas Jurgis, Gerasimas (Romm Jerzy; 1854-1932), chirurgas, žydų demokratinis veikėjas, jaunystėje 
susijęs su rusų kadetais. 

mūrininkų sąjungos, kuri buvo sukurta pagal federacinius principus 1921 mety spa- 
lį, kai Ženevoje vyko Tarptautinis laisvųjų mūrininkų kongresas. Perskaičiau „Prin- 
cipy deklaraciją“, kurią paskelbė Sąjungos steigėjai, ir pateikiau trumpą informaciją 
apie pačią Sąjungą. Broliai siūlymui pritarė ir priėmė nutarimą. Diskusija kilo tik 
dėl to, kaip mūsų sąjunga palaikys ryšius su tarptautine, kurios brolis ir Vyriausiasis 
kancleris turi būstinę Ženevoje. 

Vėliau paskelbiau balsavimą dėl mūsų I statuto projekto, numatančio bendrus 
mūsų organizacijos tikslus ir taisykles. Šitą skyrių sudaro 6 straipsniai. Kai juos 
perskaičiau, praktiškai visiems buvo pritarta be jokių diskusijų. Buvo pasiūlyta tik 
nedidelė 2 straipsnio pataisa, t. y. dėl mūsų Didžiųjų Rytų veiklos sferos (asmeninės 
ir teritorinės). Brolis Vileišis pasiūlė organizacijos pavadinime (Didieji Lietuvos 
Rytai) žodį „Rytai“ pakeisti žodžiu „Saulėtekis“. Vis dėlto tokiai pataisai nebuvo 
pritarta. Memorialą, kurį gavome iš Baltarusių laisvųjų mūrininkų organizacijos, o 
perdavė jį mums baltarusių brolis Lastouskis?3?, patikėjome referuoti broliui Vilei- 
šiui per kitą posėdį. 

Šita tema ir baigėme savo posėdį. Pagaliau I Statuto skyrius pavirto įstatymu. Po 
posėdžio Vileišis, Šaulys, Semaška ir aš nuėjome pavakarieniauti į lietuvių klubą, 
įsikūrusį „Metropolyje“. 


1922 metų spalio 29 d. 
Sekmadienis 


Šįryt buvau Teisės fakulteto posėdyje, kuriame dalyvavo dekanas Leonas, prof. Ba- 
loga??? ir docentai Vaclovas Biržiška, Tumėnas, Alfonsas Moravskis, Šalčius?’ ir aš. 
Aptarinėjome semestro sistemos, studentų darbo kontrolės, kolokviumų organizavi- 
mo, egzaminų klausimus. Kol kas dar nepaskelbiau, kada pradėsiu skaityti paskai- 
tas, tačiau rytoj kartu su sekretoriumi Vaclovu Biržiška aptarsime konkrečias datas 
ir laiką. Turėjau pradėti dėstyti jau kitą savaitę, bet pratempsiu savaitę ir pradėsiu 
skaityti paskaitas dar kitą pirmadienį. Laiką vilkinu ne aš vienas. Iki šiol nepradėjo 


289. Lastouskis Vaclavas (Lastoūski Vaclad). 
290. Baloga Elemeras (Balogh Elemėr). 


291. Šalčius Petras (1893-1958), teisininkas, kooperacijos specialistas, ekonomikos mokslų daktaras, profe- 
sorius. 1922 m. pradėjo dirbti docentu LU Teisės fakultete, dėstė politinę ekonomiją, ekonominių teorijų 
istoriją ir kooperaciją. Vienas žymiausių kooperacijos teoretikų ir ideologų Lietuvoje; paskelbė daug koo- 
peracijai skirtų publikacijų, 1919-1940 m. redagavo kooperatininkų žurnalą Talka. 1919-1925 m. Lietuvos 
kooperacijos bendrovių sąjungos valdybos pirmininkas, Lietuvos kooperatyvų tarybos, Lietuvos koopera- 
tininkų draugijos steigėjas ir ilgametis pirmininkas, Prekybos, pramonės ir amatų rūmų narys, Koopera- 
cijos banko valdybos narys, lietuvių-švedų draugijos pirmininkas. 1931 m. tapo Tarptautinio kooperacijos 
instituto nariu. 

dirbti Tumėnas, Moravskis. Iš nedaugelio akademinio jaunimo atstovų, su kuriais 
betarpiškai kalbėjausi, girdėjau, kad jaunimas nepatenkintas teisės skyriaus prele- 
gentais. Tokia jaunųjų klausytojų nuostata mane gąsdina, nes klausytojai, ko gero, 
susirinks reiklūs — bent dėl dalyko dėstymo technikos. Mano paskaitos gali būti 
laikomos nuobodžiomis, kadangi aš skaitysiu iš rankraščio ir dar tobulai nemoku 
lietuvių kalbos. 

Šiandien buvau kviestas papietauti pas advokatą Preisą, su kuriuo bendrauju iš 
Apygardos teismo laikų. 

Na, o dabar paaiškinsiu Vyriausiosios rinkimų komisijos balsų skaičiavimo 
būdą. Taigi kategoriškai buvo išmestos už borto tos grupės, kurios nesurinko pa- 
kankamai balsų gauti vienam pilnam mandatui. Dalijant likusius mandatus buvo 
skaičiuojami tik tų grupių, kurios gavo bent vieną visą mandatą, likučiai. Vadinasi, 
Seime nedalyvaus šios mažumų partijos: „Pažanga“, vokiečiai ir rusai. Lenkų de- 
putatų skaičius sumažėjo iki 2, pateko 2 arba 3 žydai, berods, 3 komunistai. Atrodo, 
padidėjo krikščionių demokratų, socialistų liaudininkų ir, ko gero, esdekų skaičius. 
Krikščionys demokratai dabar veikiausiai turės 38 mandatus - beveik pusę balsų 
(iki absoliučios daugumos jiems trūks 2 mandatų, o jeigu nuskriaustos mažumos 
grupės — lenkai ir žydai - apskritai nedalyvaus Seime, krikščionys demokratai iš- 
laikys absoliučią daugumą). Kadangi į Seimą pateks daug mažiau mažumų atstovų, 
susirinks krikščionys demokratai su socialistais liaudininkais ir nedidele esdekų 
dalimi. Bus dar trys komunistų deputatai, jeigu jie nepanorės apskritai boikotuoti 
Seimo. Komunistai negalės nieko nuveikti, nes Seime šeimininkaus kitos partijos. 

Žydai ir lenkai jau pasiryžo boikotuoti Seimą, vadinasi, atsisakys mandatų, jeigu 
Vyriausioji rinkimų komisija nepakeis balsų skaičiavimo būdo. Naujasis Seimas taps 
senojo — stovinčio vandens telkinio - krikščionių demokratų ir socialistų liaudi- 
ninkų kompromiso vieta. Tad ir toliau matysime jo neveiksnumą — tokį pat, koks 
buvo Steigiamasis seimas. Jeigu lietuvių patriotai tokiu būdu norėjo nukirsti galvą 
antivalstybiniams elementams, jiems tai pavyko. Lietuva ir toliau skęs krikščionių 
demokratų line. 


1922 mety spalio 30 d. 
Pirmadienis 


Rytą pasikalbėjau su Vaclovu Biržiška, kuris yra Teisės fakulteto sekretorius. Nutarė- 
me, kad kitą pirmadienį pradėsiu skaityti paskaitas. Biržiška tai praneš klausytojams. 

Sužinojau, kad teisėjas Mačys, turėjęs atsistatydinti iš Kauno apygardos teismo 
teisėjo pirmininko posto, jau kelias dienas teisme nebedirba. Jo vietą užėmė to pat 

teismo vicepirmininkas Petrauskas**, Mačio atsistatydinimas yra didžiulė netek- 
tis teismui. Jis buvo prastas administratorius, bet puikus teisėjas, teisininkas, ypač 
civilinių bylų žinovas, be jokios abejonės, teismas turės sunkumų. Be to, Mačys 
garbingas žmogus. Tokių pajėgų Lietuvos teisėsauga turi nedaug - šalis turi gerų 
teisininkų, bet jie nenori dirbti teismuose, o kol jauni ir nepatyrę įgus, tikrai daug 
vandens Nemune nutekės. 

Vyriausiosios rinkimų komisijos sprendimas, dėl kurio didžioji dalis mažumų 
gavo itin mažai mandatų, o kai kurios apskritai negavo, mano giliu įsitikinimu, 
yra ypač ydingas ir kenkia Lietuvos valstybingumui. Daugelis lietuvių, palaikančių 
dominuojančias grupes, džiaugiasi laimėjimu ir tikina, kad bent tokiu būdu Sei- 
mas išsivalys nuo antivalstybinių elementų, kuriems ir atstovauja mažumos grupės, 
visiškai jausmais nesusijusios su šalimi ir linkusios ją išduoti pirmai progai pasi- 
taikius. Jeigu iš tiesų lietuviai taip mano, reikėtų elgtis atitinkamai: tokias grupes 
saugiau turėti Seime ir matyti jų veiklą, o ne palikti kur nors veikti slapta. Abejonių 
nekyla, kad jos jausis nuskriaustos ir veiks. Dabar ir tos mažumos, kurios gavo kelis 
mandatus - tarkime, lenkai ir žydai - apskritai atsisako dirbti Seime. Garsas apie 
šitą problemą tikrai pasklis už Lietuvos ribų ir mūsų šaliai neatneš garbės. Lietuvai 
ji nenaudinga dvigubai, mat Vilniaus krašto gyventojai bus nepatenkinti, o jų ne- 
pasitenkinimu pradės manipuliuoti Lietuvos priešai. Esant tokioms tendencijoms 
Lietuva nelaimės simpatijų tarp Vilniaus krašto gyventojų ir nepasidarys jų trau- 
kos centru, o tokiu turėtų būti, jeigu jai rūpi Vilnius. Lietuviai į mestus priekaištus 
atsako: ir Lenkijoje galioja tokie pat rinkimų įstatymai, ir ten balsai skaičiuojami 
pasitelkus būtent tokį metodą, kurį patvirtino Lietuvos vyriausioji rinkimų komisi- 
ja. Sakydami, kad lenkai veltui kelia triukšmą, kai pati Lenkija elgiasi lygiai taip pat, 
ir kad neteisinga lietuviams kelti kitokius reikalavimus nei Lenkijai. Tačiau lenkai 
visiškai teisingai oponuoja, kad tai ne tas pat; Lenkijoje ši taisyklė yra griežtai regla- 
mentuota įstatymų, dėl to mažumos ją iš anksto žino ir gali savo rinkimų kampaniją 
taip organizuoti, kad pasiektų kuo geresnių rezultatų. Lenkijoje tautinės mažumos 
susivienijo į didžiulę rinkimų sąjungą, kuri paverstų mažumas stipria grupe ir pa- 
šalintų visas kliūtis mandatams į Seimą gauti. Na, jeigu Lietuvoje mažumos apie 
tai nieko nežinojo, nes įstatymai numato kitokias taisykles, tad negalėjo iš anksto 
numatyti Vyriausiosios rinkimų komisijos sprendimo, atsiradusio a posteriori?“s, ir 
negalėjo niekaip kitaip pasirengti rinkimams. Mažumos nesijungė į blokus - prie- 


292. Petrauskas Simonas (1867-1941), autoritetingas teisininkas, nuo 1919 m. Kauno apygardos teismo vi- 
cepirmininkas, 1922-1926 m, pirmininkas, o 1926 m. paskirtas Vyriausiojo Tribunolo teisėju. 1923-1926 m. 
buvo Vyriausiosios rinkimų komisijos narys. 


293. A posterióri (lot.) — iš patirties. 

šingai, buvo atsiskyrusios, mat pagal įstatymus tokiomis mažomis grupelėmis ei- 
damos į rinkimus turėjo daugiau galimybių susirinkti Seimo mandatus. Kitaip ta- 
riant, mažumos pateko į politinius spąstus, kurie nieko bendra su įstatymais neturi. 
Įstatymai gali būti sudėtingi ir blogi, o kai jie yra, paaiškėja, su kuo turima reikalų. 
Kai problema sprendžiama pasitelkus ne įstatymus, o politines priemones, tai jau 
nusikaltimas — o tai ir blogiausia. Tai, kad nebuvo laikytasi įstatymų ir tokio ėjimo 
mažumos negalėjo numatyti, geriausiai įrodo visos rinkiminės apygardos, išskyrus 
vieną - Utenos, - jos balsus skaičiavo palankiu mažumai būdu ir tik tada Vyriausioji 
rinkimų komisija pateikė staigmeną. 


1922 mety spalio 31 d. 
Antradienis 


Man labai nepatinka, kad Vyriausiosios rinkimų komisijos žingsnis buvo tiktai po- 
litinis, o ne teisinis. Vyriausioji rinkimų komisija, prireikus spręsti rinkimų klau- 
simus, prilygsta teismų institucijai, kuri privalo paisyti įstatymų ir visai nekreipti 
dėmesio į politines tendencijas. Ji gali atlikti tiktai teisines funkcijas ir negali nie- 
ko bendra turėti su politika. Tačiau kaip tik įvyko atvirkščiai. Vyriausioji rinki- 
mų komisija pasidarė šališka ir parėmė daugumos partijas, kurios susitapatino su 
Lietuvos tautiniais ir valstybiniais siekiais. Buvo nuspręsta, kad mažumų grupelių 
dalyvavimas Seime yra nepageidautinas ir kenksmingas Lietuvos tautiškumui ir 
valstybingumui. Tai krikščionių demokratų pozicija, kurią jie, panaudoję spaudimą, 
primetė ir Vyriausiosios rinkimų komisijos pirmininkui Leonui. Pats Leonas yra 
ne krikščionis demokratas, o nacionalistas ir labai jautriai reaguoja į visas galimas 
grėsmes šaliai. Šiuo atveju partinis krikščionių demokratų interesas sutapo su tauti- 
niais interesais ir Leonas priėmė tokį sprendimą. Kai krikščionys demokratai su juo 
šia tema pasikalbėjo, vėliau pasikalbėjo su socialistais liaudininkais ir socialdemo- 
kratais, kad įsitikintų, jog pastarosios partijos vėliau Seime nekels vėjo. Socialistai 
liaudininkai suvaidino nusiplauną rankas - bent taip Sleževičius aiškino žydams, — 
iš tiesų greičiausiai išsiderėjo kokių nors naudingų sprendimų ateities kompromisų 
vyriausybėje. Kai Leonas paklausė esdekų nuomonės, šie per Poželą?““ atsakė nieko 
neturį prieš tokį sprendimą. Klausimas buvo aptarinėjamas per Lietuvos literatų ir 


294. Požela Vladas (1879-1960), teisininkas, socialdemokratas, 1905-1907 m. revoliucijos dalyvis, daug kar- 
tų areštuotas ir kalintas, Pirmojo pasaulinio karo metais bendradarbiavo su bolševikais, dalyvavo 1917 m. 
Rusijos revoliucijoje ir Spalio mėn. bolševikų perversme, 1919 m. grįžo į Lietuvą ir dirbo advokatu, 1920 m. 
išrinktas į Seimą, XIII M. Sleževičiaus kabinete (1926 m. birželis-gruodis) vidaus reikalų ministras. 1941 m. 
pasitraukė į Vokietiją, 0 1949 m. emigravo į Australiją. 

žurnalistų draugijos susirinkimą. Kalbama, šios draugijos nariai vienbalsiai pritarė, 
kad balsai būtų skaičiuojami mažumų nenaudai. Vienu žodžiu, pirmiausia klausi- 
mas buvo aptartas su atitinkamais žmonėmis, kurie susieti su Lietuvos interesais, o 
tada Vyriausioji rinkimų komisija pateikė savo „juridišką“ sprendimą. Tautinės ma- 
žumos buvo dar labiau nuskriaustos, kadangi balsų skaičiavimo būdas pasirinktas 
tikrai tautiniais sumetimais ir buvo smarkiai politizuotas. 


1922 mety lapkričio 1 d. 
Trečiadienis 


Žiema. Snigo visą dieną, o snaigės baigė kloti žemę tik vėlų vakarą. Viskas po minkš- 
tu baltu patalu. Šalčių dar neatėjo, greičiausiai sniegas ilgai neužsibus. 

Man labai keista, kad lietuviai, net būdami labai pažangūs ir radikalūs, nepa- 
stebi, kaip ydinga nepaisyti tautinių mažumų teisių, ir paviršutiniškai pritaria Vy- 
riausiosios rinkimų komisijos sprendimui, kuris itin įskaudino ir sujaudino tautines 
mažumas. Lietuviai mano: visa tai labai paprasta ir teisinga, nukirs galvas tiems, 
kurie gali pakenkti Lietuvos valstybingumui. Jie nesuvokia, kad taip elgdamiesi pa- 
tys sau prieštarauja, nes toks aktas, kurį mažumos laiko jų teisių nepaisymu, iš tiesų 
tik jas sustiprins, sukaups bendram darbui ir galų gale maištui. Kas iš to, kad dabar 
mažumos Seime bus silpnesnės, o šalyje stiprės jų pozicijos! Kas iš to, kad Lenkijo- 
je, kaip ir Lietuvoje, rinkimų įstatymai yra nepalankūs tautinėms mažumoms arba 
kad Jungtinėse Amerikos Valstijose dar labiau remiama yra dauguma. Ar Lietu- 
vos tautinės mažumos, kurios šiandien jaučiasi Vyriausiosios rinkimų komisijos 
nuskriaustos, ims lyginti kitų šalių patirtį ir mąstys, ar tik jos buvo nuskriaustos, 
ar ir kitų šalių mažumos yra skriaudžiamos, o ta skriauda yra legalizuota? Aišku, 
žmonės vadovausis jausmais, o ne protu. Juk tokiai analizei reikia ir pakankamo 
išprusimo. Žmonėms pakanka fakto, kad prieš priimant sprendimą mandatų tu- 
rėjo būti daugiau ir kad būtent Vyriausioji rinkimų komisija šituos mandatus iš jų 
atėmė. Žmonės puikiai suvokia: rinkimų apygardos kitaip skaičiavo balsus ir juos 
nuskriaudė, nes Vyriausioji rinkimų komisija pažeidė įstatymus. 

Na, o aš, būdamas tikras Lietuvos valstybininkas, labai apgailestauju dėl to, kas 
įvyko. Kaip tik man, valstybininkui, o ne lenkų nacionalistui skauda, kad yra kasa- 
ma duobė lenkų ir lietuvių santykiams palaidoti. Jeigu būčiau lenkų nacionalistas, 
gal ir apsidžiaugčiau dėl viso to, kas įvyko. Visų tautų nacionalistai yra vienodi ir 
tokiu pat būdu kasa duobę. Abejoju, ar duobė bus kasama Lietuvos naudai. 

1922 metų lapkričio 2 d. 
Ketvirtadienis 


Šioji diena buvo tokia, kaip ir visos kitos. Iki pietų buvau mieste, sutvarkiau eina- 
muosius reikalus Tribunole, pasikalbėjau su žmonėmis. Po pietų parėjau namo ir 
visą vakarą rašiau paskaitas. Jau turiu prirašęs 200 juostelių, kurios yra mano viso 
darbo mėnesio vaisius. Atrodo, turiu prikaupęs nemažai medžiagos, vis dėlto su- 
naudosiu ją greičiau nei per mėnesį, nes skaitysiu po keturias paskaitas per savaitę. 
Skaičiuoju: per vieną valandą perskaitysiu po 20 juostelių, vadinasi, 200 juostelių 
išeikvosiu per dešimt paskaitų - kitaip tariant, per dvi su puse savaitės. Neturiu 
supratimo, ar skaityti paskaitas lietuviškai man seksis taip pat gerai, kaip skaityti 
jas lenkų kalba. Vis dėlto po kelių dienų jau pradėsiu tai daryti. Kaip tik šiomis die- 
nomis baiginėju didžiulį skyrių apie visuomenės santykį su valstybe. 


1922 mety lapkričio 3 d. 
Penktadienis 


Labai seniai nemačiau Zigmanto Žemaičio ir neturėjau tikslių žinių apie jo vado- 
vaujamos Rytų Lietuvos (Vilniaus krašto) reikalų komisijos veiklą. Ilgą laiką ir pats 
buvau šitos komisijos narys. Dar mano laikais ji vos vos vegetavo ir tik retkarčiais 
pasirodydavo kokiuose nors epizoduose. Kažką ji lyg ir veikė, bet visada buvo komos 
būsenos. Nesimatė jokios minėtosios komisijos veiklos tęstinumo. Be to, ji vegeta- 
vo kaip tikra biurokratinė institucija, atliekanti vien techninius baltarusių ar kitų 
bendruomenių nereikšmingus užsakymus - dažniausiai nešvarius, skirtus Vilniaus 
krašto aistroms pakurstyti. Dažniausiai komisija veikė pernelyg aštria antilenkiška 
kryptimi. Tokia veikla nebuvo planuota ir neturėjo konkrečių blogų ketinimų, tie- 
siog ją padiktavo išorės veiksniai, kurie kreipdavosi techninės pagalbos, o ta pagalba 
dažniausiai būdavo finansinė ir leidybinė. Komisijos veiklą, tokią stereotipinę ir biu- 
rokratinę, vykdė tiktai jos pirmininkas, o kiti nariai prie jos neprisidėjo. 

Kai šiemet išėjau, komisija jau vos merdėjo ir niekuo nebuvo panaši į tą 1921 
metais veikusią — tada per trumpą laiką daug nuveikė ieškodama bendros kalbos 
su Vilniumi. Jau atsistatydinęs išgirdau, kad komisija vos vos gyva, net nerengia 
nuolatinių posėdžių, o likę jos nariai (Rozenbaumas jaunesnysis ir Čerkasas) tapo 
tik pirmininko patarėjais. Na, o pats Žemaitis, kuris Griniaus kabineto laikais su 
pastaruoju palaikydavo nuolatinius ryšius, mat buvo patikimas Vilniaus problemos 
žinovas, pradėjus vadovauti Galvanauskui ir nuo šio vaidmens buvo pašalintas. Tad 
tiek komisija, tiek pirmininkas prarado bet kokį poreikį dirbti. Dar vėliau girdėjau, 

kad dabar komisija yra pavaldi Užsienio reikalų ministerijai. Žemaičiui žinia buvo 
labai nemaloni, nes tai buvo nuspręsta su juo nepasitarus. Šiandien Rozenbaumas 
jaunesnysis man pasakojo, kad komisija apskritai buvo likviduota tokiu pat būdu - 
Žemaičiui pranešta jau po fakto. Kalbama, kad čia slypi Jonyno užgaida. Neabejo- 
tina, tokia komisija niekam nereikalinga, nes ji nieko neveikė, tiktai gal panaikinti 
jos veiklą reikėjo kitokiu būdu. 


1922 mety lapkričio 4 d. 
Šeštadienis 


Šiandien kalbėjausi su teisėju Fridmanu, jis yra Vyriausiosios rinkimų komisijos 
narys. Fridmanas nedalyvavo Vyriausiosios rinkimų komisijos posėdyje, kuriame 
buvo nuspręsta skaičiuoti balsus taip, kad mandatų negautų grupė, neturinti nė vie- 
no viso mandato. Pasirodo, Fridmanui kaip tik tuo laiku teko išvažiuoti į teismo po- 
sėdį, vykusį kažkur provincijoje. Kaip žinia, komisija sprendimą priėmė dviem bal- 
sais - už balsavo komisijos pirmininkas Leonas ir jos narys krikščionis demokratas 
Jokantas295. Komisijos narys Mačys susilaikė, o narys lenkas Galera balsavo prieš ir, 
priėmus nutartį apie kitokį balsų skaičiavimo būdą, pareiškęs protestą iš komisijos 
pasitraukė. Dabar žydų spauda reikalauja, kad Fridmanas pateiktų tokį pat protestą 
ir pasitrauktų iš Vyriausiosios rinkimų komisijos, o Eridmanas, tarp mūsų kalbant, 
labai savotiškas žydas, neturintis prigimtinio instinkto būti solidarus su savo tauta, 
nenori teikti jokių protestų ir aiškina, kad komisijos formuluotė atitinka įstatymus 
ir Leonas laikėsi įstatymų, o ne politinių savo pažiūrų. Pasak Fridmano, rinkimų 
įstatymuose numatoma, kad likę mandatai yra dalijami balsų likučiams, kurie lieka 
jau išdalijus pilnus mandatus. Kadangi mandatai jau buvo padalyti tiems sąrašams, 
kurie surinko daugiau balsų, negu reikia bent vienam mandatui, pasak Fridmano, 
likę mandatai turi būti paskirstyti šių sąrašų likučiams. Lygiai taip įstatymus interpre- 
tuoja ir Vyriausioji rinkimų komisija. Galima interpretuoti ir kitaip: kadangi pirma- 
sis skirstymas turėjo liesti visus sąrašus, tad tie sąrašai, kurių balsų skaičiaus nepa- 
kako mandatui gauti, turėtų būti klasifikuojami kaip gavę nulį mandatų ir dėl to 
negavę mandato balsai taip pat laikomi likučiu. Vis dėlto Fridmanas pritaria Leonui 


295. Jokantas Kazimieras (1880-1942 ), Lietuvos valstybės veikėjas, pedagogas, gydytojas. 1917 m. Vilniaus 
konferencijos dalyvis ir organizacinio komiteto narys. 1918-1920 m. „Žiburio“ gimnazijos direktorius Ma- 
rijampolėje. Įsitraukė į Lietuvos ūkininkų sąjungos veiklą. 1920 m. gegužės 15-1922 m. lapkričio 13 d. Stei- 
giamojo seimo atstovas, išrinktas V (Panevėžio) rinkimų apygardoje. Priklausė Lietuvos ūkininkų sąjun- 
gos frakcijai, įėjusiai į Lietuvos krikščionių demokratų partijos bloką. 1922 m. lapkričio 13-1923 m. kovo 
13 d. Pirmojo Seimo, 1923 m. birželio 5-1926 m. birželio 2 d. Antrojo Seimo, 1926 m. birželio 2-1927 m. ba- 
landžio 12 d. Trečiojo Seimo atstovas; Antrojo Seimo pirmininko pavaduotojas. 

ir nesutinka su kitokiais teiginiais tvirtindamas, kad komisija laikosi įstatymų. Ma- 
žumos savo pretenzijas turėtų reikšti ne Vyriausiajai rinkimų komisijai, kuri gali 
veikti tik laikydamasi įstatymų, o įstatymui arba geriau tautinių mažumų deputa- 
tams, kurie Steigiamajame seime nemokėjo apginti savo teisių. Tarkime, ir žydai 
pražiopsojo tvirtinamą įstatymą galbūt dėl to, kad per menkai moka lietuvių kalbą. 
Antai lenkai kaip tik tuo laiku išsakė savo politinį nepasitenkinimą ir nedirbo Sei- 
me, o niekieno nekontroliuojami krikščionys demokratai patvirtino tokius rinkimų 
įstatymus, kurie jiems naudingi, o tautinėms mažumoms visiškai pražūtingi. 


1922 metų lapkričio 5 d. 
Sekmadienis 


Rytoj turiu pradėti skaityti paskaitas universitete. Šiek tiek nerimauju, bet labai 
smarkiai nebijau, kadangi paskaitas skaitysiu iš rankraščio, tad pati dėstymo proce- 
dūra nėra sudėtinga. Vis dėlto sumaniau prieš pradėdamas dėstyti padaryti įžangą 
ir papasakoti apie tai, kaip sudėtinga universitete skaityti paskaitą žmogui, kuris iš 
tiesų niekada nebuvo mokslininkas, o vėliau paaiškinsiu, kad esu lenkas ir man ne- 
lengva dalyką dėstyti lietuvių kalba. Būtent dėl šios priežasties ir pasirinkau dėstymo 


Profesorius Mykolas Romeris su studentais, Vilniaus universiteto Studentų namų Tauro gatvėje 
gyventojais, 1940 m. birželio 6 d., Vilnius. 
Nuotrauka iš Konstancijos Romerytės albumo. 


būdą — paskaitas skaityti iš parengto rankraščio. Šiandien pasirašiau tokį praneši- 
mą, kad geriau mano galvoje jis susigulėtų, tačiau rytoj kalbėsiu be jokio lapelio. 

Po pietų ir toliau konspektavau paskaitas. Guliausi anksti, rytoj turėsiu anksti 
keltis. Paskaitos prasideda 8 valandą ryto. 


1922 metų lapkričio 6 d. 
Pirmadienis 


Atsikėliau labai anksti, prieš 7, o 8 valandą ryto jau buvau universitete. Širdis taip 
daužėsi, kad, rodos, dūžių aidą girdėjau koridoriuose. Universiteto profesorių kam- 
baryje surūkiau papirosą, kad įgaučiau drąsos ir nurimtų nervinė įtampa. Išgėriau 
stiklinę vandens ir užlipau į viršų. Didžioji universiteto salė, didžiausia visame 
pastate, skirta, kaip man buvo paaiškinta, pirmam teisės paskaitų semestrui, buvo 
užrakinta. Tada kurjeris man parodė salę, kurioje turėjau skaityti paskaitą. Salė pri- 
sirinko sausakimša. Klausytojai ir klausytojos manęs jau laukė. Salė nelabai didelė, 
bet su suolais, skirtais studentams, ir pakylomis. Į mano paskaitą atėjo apie 70-80 
abiejų lyčių klausytojų. Pakalbėjau vakar pasiruošta tema, o vėliau ėmiausi tikrosios 
medžiagos, skaitytos iš rankraščio. Paskaita neužtruko ilgai ir prieš 9 valandą ryto 


Antra nuotraukos pusė su įrašu: „Studentų namų Ponui Globėjui M. Rómeriui. 
Vilnius, 1940. VI. 6“ Penki autografai. 

privalėjau užbaigti, mat daugelis studentų ir studenčių dirba valstybinėse įstaigose, 
kad turėtų iš ko gyventi, ir nuo 9 iki 13 valandos universitete paskaitos nevyksta. 
Jos skaitomos tiktai rytais nuo 8 iki 9 valandos ir po pietų. Tokia tvarka visuose 
fakultetuose. f 

Nemoku įvertinti, kokį pirmą įspūdį mano paskaitos padarė studentams. Kita 
vertus, pati pradžia nebuvo niekuo ypatinga. Aš jokio įspūdžio apie pirmąjį susiti- 
kimą su studentais nesusidariau. Kol kas niekaip negebėčiau susidaryti nuomonės 
apie savo klausytojus - universitetinį lietuvių jaunimą. 


1922 metų lapkričio 7 d. 
Antradienis 


Apie garsųjį Vyriausiosios rinkimų komisijos nutarimą kol kas nerašysiu, neturiu 
laiko, bet būtinai parašysiu, kai tik galėsiu. Šita tema vis dar labai aktuali ir be galo 
svarbi. Kol kas esu labai užsiėmęs - dirbu prie paskaitų ir dienoraščiui sunkiai ran- 
du laiko, o kai atrandu, labai noriu tiesiog pailsėti. 


1922 metų lapkričio 8 d. 
Trečiadienis 


Jau beveik mėnesį rašau paskaitas ir iki šiolei nepraleidau nė vienos dienos. Imtinai 
su šiandiena turiu parašęs 229 rankraščio juosteles. Dabar pradėjau raštu nagrinėtis 
vieną sudėtingiausių ir atsakingiausių problemų - valstybės sąvokos formuluotes. 


1922 metų lapkričio 9 d. 
Ketvirtadienis 


Man be galo įdomu, ar žydai iš tikrųjų vieningai boikotuos Seimą, jeigu Seimas 
pritars Vyriausiosios rinkimų komisijos nutarčiai dėl mažumoms nepalankaus 
mandatų paskirstymo. Esu visiškai tikras, kad Seimas kaip tik taip ir pasielgs. Vis 
dėlto krikščionys demokratai ne veltui skrupulingai viską suplanavo, kad įstatymų 
paaiškinimas iš neteisėto pavirto teisėtas ir nepageidaujamos mažumos praktiškai 
nepateks į Seimą. Na, bus jų kokie 9-10 deputatų, tačiau krikščionių demokratų 
darbo sutrikdyti jie neįstengs. Aišku, ne tam buvo įdėta tiek daug pastangų, kad 
pradėjus piktintis mažumoms reikėtų imti viską ir atšaukti. Šita kombinacija tik 
po rinkimų buvo inscenizuojama, kad būtų pakoreguoti rinkimų rezultatai, pagal 
krikščionių demokratų dūdelę, kurie dėl žmonių akių buvo pavadinti teisėtais, ir 

buvo slapta aptarta su socialistais liaudininkais, su kuriais krikščionys demokratai 
dalysis valdžią. Tad mažumų pašalinimas iš Seimo yra dviejų partijų darbas, partijų, 
kurios stipriai suims valdžią į savo rankas ir šaipysis iš kitų skriaudos bei priekaištų. 
Ilgai laukti nereikės, jos jau ir šiandien šaiposi. Tiek krikščionys demokratai, tiek 
liaudininkai (socialistai liaudininkai) energingai gina Vyriausiąją rinkimų komisiją 
ir plėtoja mintį, kad jos nutartis neprieštarauja įstatymams ir nėra politizuota. 

Panašu, jog abi valdančiosios partijos - o netrukus, vos pravėrus Seimui duris ir 
viena bendra valdžia (atrodo, pagrindiniu smuiku grieš Sleževičius) - slapta džiūgauja, 
kad žydai perėjo opozicijos pusėn, nes prieš tai buvęs jų kontaktas su žydais, kurie pas- 
tarąjį palaikė ir kurio nebuvo įmanoma nutraukti neapkaltinus antisemitizmu, jiems 
jau buvo įgrisęs ligi gyvo kaulo. Dabar štai jie natūraliai atitrūks nuo žydų. 

Žydų padėtis nelengva, tačiau jie laikosi ne mažiau aršiai kaip iki šiol ir net ne- 
mano atsisakyti reikalavimų atgauti iš jų neteisėtai atimtus mandatus. Žydų reakcija 
šiuo klausimu yra kiek kitokia negu lenkų. Lenkai pasisakė aštriai ir besąlygiškai, į 
lietuvius nesikreipia. Na, o žydai rašo vieną po kito atvirus laiškus ir straipsnius į 
lietuvių spaudą. Juos spausdina opozicinis dešiniųjų leidinys Krašto balsas („Pažan- 
gos“ leidinys), kuris, berods, vienintelis iš visos lietuvių spaudos palaiko mažumas 
ir smerkia Vyriausiosios rinkimų komisijos nutartį. „Pažanga“, kas be ko, yra tarp 
tų partijų, kurios dėl minėtosios nutarties prarado du mandatus. 

Šiandien nuo 5 iki 7 valandos vakaro skaičiau antrą ir trečią paskaitą universitete. 
Atrodo, kad paskaita, ypač antroji, buvo neprasta. Vis dėlto dar neperprantu, ką apie 
mane galvoja studentai, o man labai rūpi, ar jiems mano dėstomos paskaitos patinka. 


1922 metų lapkričio 10 d. 
Penktadienis 


Diskusijos dėl mandatų paskirstymo vis dar verda ir, ko gero, dar ilgai virs. Šiuo 
klausimu savo nuomonę dėsto nuskriaustieji - žydai, lenkai, vokiečiai, rusai, lietu- 
vių „Pažanga“ ir dvi valdančios sublokuotos partijos - krikščionys demokratai ir so- 
cialistai liaudininkai. Rusai ir lenkai savo nuomonę išsako tik artimame rate, lenkai 
taip pat tik savo spaudoje - jokios informacijos lietuvių spaudai nepateikia, Žydai, 
kurie artimiau bendravo su lietuviais ir šiomis valdančiosiomis partijomis, neapsiri- 
boja vien savo spauda, kuri kalba aštriu tonu ir patiria spaudimą, nuolatos kreipiasi 
į lietuvių spaudą ir lietuvių skaitytoją. Jų straipsnius spausdina „Pažangos“ leidinys 
Krašto balsas (jis leidžiamas dėl karinės padėties uždaryto Tėvynės balso). Dėl anti- 
semitinių pažiūrų iki šiol žydai vengė bendradarbiauti su „Pažanga“, o dabar labai 
mielai naudojasi jos paslaugomis. Laisvė (krikščionių demokratų leidinys) ir Lietu- 

vos žinios (socialistų liaudininkų leidinys), pasisakydamos apie Vyriausiosios rinki- 
mų komisijos nutartį, gina valstybinę poziciją ir nutarties nekritikuoja. Vyriausybės 
leidinys Lietuva, jos redaktoriumi dirba Mykolas Biržiška, savaime aišku, palaiko 
valstybės poziciją, paiso daugumos nuomonės ir rašo, kad mažumos yra neteisios, 
mat Vyriausioji rinkimų komisija tokią nutartį priėmė laikydamasi įstatymų. So- 
cialistai liaudininkai, kurie, berods, daug laimėjo pasirodžius tokiai Vyriausiosios 
rinkimų komisijos nutarčiai ir kurie slapta sutiko su tokia įvykių eiga, elgiasi labai 
santūriai, o puse lūpų smerkia daugumą. Toks elgesys rodo, kad greičiausiai Seime, 
bent jau apsimesdami, jog yra opozicijoje, pritars mažumų priekaištams. Esdekai 
nerimauja, ar mažumos iš tiesų boikotuos Seimą. Jiems tai būtų neparanku, kadan- 
gi krikščionys demokratai ir vėl būtų vienvaldžiai, o esdekų vaidmuo opozicijoje 
sumažėtų. Vienas esdekas, Vaclovas Bielskis, atvirame laiške Leonui, išspausdin- 
tame ne esdekų leidinyje, o Krašto balse, labai aiškiai, karštai, taip būdinga esde- 
kams, pareiškė protestą dėl neteisybės. Na, o bolševikai, kurie turės 5 mandatus, tyli. 
Pastarieji tikrai neboikotuos Seimo, jiems rūpi ne mandatai ir ne Seimas, o vieta, 
kurioje jie galėtų nuolatos kritikuoti ir įvesti destrukciją buržuazinėje šalyje. Šitie, 
be jokios abejonės, pasinaudos nutartimi ir puls Vyriausybę, buržuaziją, naciona- 
lizmą ir valstybę, tačiau jiems Seimas nėra toks svarbus, kaip kitoms mažumoms, 


nuskriaustoms dėl Vyriausiosios rinkimų komisijos nutarties. 


1922 mety lapkričio 11 d. 
Šeštadienis 


Šiandien gavau du laiškus, vieną parašė Julekas Komorovskis iš Kavoliškio, o kitą Ma- 
rynia iš Bagdoniškio. Julius mane įspėja, kad pas miškų urėdą Bagdoniškyje matė Miš- 
kų departamento atsiųstą raštą, kuriame rašoma, kad Miškų departamentas yra gavęs 
skundų del Bagdoniškio miškuose, priklausančiuose Mykolo Rómerio palikuonims, 
tariamai nuolat neteisėtai (negavus leidimo) parduodamos medienos. Departamentas 
įsako miškų urėdui šitas žinias patikrinti. Marynia rašo, kad miškų urėdas apsilan- 
įsitikino, kad Bagdoniškio miškai padalijus turtą nebuvo suvalstybinti. Vis dėto jis 
pasivaikščiojo po miškus norėdamas patikrinti, ar nėra ženklų, liudijančių, kad ką tik 
buvo kirsti medžiai. Mano Gojuje rado naujų kelmų (medžiai buvo nukirsti Berkovi- 
čiui). Marynia mane ragina kuo greičiau kreiptis į Miškų departamentą ir legalizuoti 
medžių kirtimą nurodant, kad jie kertami mano namo statybai. Pirmadienį nueisiu 
pas Miškų departamento direktorių Steponą Bilevičių, pabandysiu viską išsiaiškinti 
ir paprašyti leidimo kirsti medžius namo statybai. Vis dėlto bijau aiškintis Miškų de- 

partamente, kad nepakenkčiau mūsų miškams; jeigu būtų pastebėta, kad nuosavybė 
įsigaliojo vėliau, nei buvo priimtas įstatymas, nukentėtume visi. 


1922 metų lapkričio 12 d. 
Sekmadienis 


Paprastai sekmadienio vakarais universitete vyksta Teisės fakulteto susirinkimas. Šian- 
dien taip pat įvyko. Susirinkimams vadovauja fakulteto dekanas Leonas, o sekretorius 
būna Vaclovas Biržiška, kuris jau dėsto arba dar tik dėstys administracinę teisę. 
Šiandienos susirinkime, be minėtųjų asmenų, dalyvavo šie profesoriai: prof. Ba- 
loga, aś, Pokrovskis?99, Beliackinas?97, Moravskis?93, Šalčius. Apie Balogą jau rašiau - 
užsienietis profesorius, kilęs iš Vengrijos, dirbęs Vienos universiteto profesoriumi, 
gana žinomas mokslininkas romanistas (Romos teisė) - ko gero, iš visų mūsų yra 
profesionalus mokslininkas. Simpatiškas žmogus, mąstantis, ne tik sausas moksli- 
ninkas, mokslinės scholastikos analitikas - tai žmogus, kuris moka mokyti ir do- 
misi visuomeniniu gyvenimu. Lietuvių universitetas, pasikvietęs jį, be jokios abejo- 
nės, labai daug laimėjo. Per trumpą laiką profesorius sugebėjo užmegzti ryšius su 
jaunaisiais lietuvių mokslininkais, bendrauja su diplomatais ir politikais. Pokrovs- 
kis ir Beliackinas pirmą kartą dalyvavo susirinkime. Pokrovskis jau senas žmogus: 
nutukęs, susikūprinęs, fiziškai nepatrauklus, tačiau atrodo itin šviesaus proto, turi 
nemažai žinių ir labai kultūringas. Carinės Rusijos laikais, prieš karą, kurį laiką jis 
buvo finansų ministras, o 1916 metais, regis, 1917 metų pradžioje iki pat rusų revo- 
liucijos dirbo užsienio reikalų ministru, paskutinis carinės Rusijos užsienio reikalų 
ministras. Nežinau, kokios jo politinės pažiūros, bet spėju — jis nuosaikusis dešiny- 
sis. Dabar profesorius gyvena Lietuvoje, turi Lietuvos pilietybę ir yra įsigijęs žemės 
valdą prie Kėdainių. Iš Kėdainių kartą per savaitę važinės į paskaitas, dėstys finansy 
teisę rusiškai, nes lietuviškai nekalba. Beliackinas neseniai grįžo iš Berlyno — po 
žmonos mirties jis sunkiai sirgo nervine liga. Lietuviškai kalbantis žydas ir paskai- 
tas skaitys lietuviškai. Jis gali būti labai stiprus, kadangi yra šviesus, protingas, geba 
mąstyti. Turi dėstyti prekybos teisę, tam tikrus bendros civilinės teisės skyrius ir 
gal kitais metais tarptautinę teisę. Na, o nevykėlis, tam tikra prasme žioplys, kuris 
nebus naudingas fakultetui, tačiau, ko gero, čia dirbs ilgai, mat jis nulis ir niekada 


296. Pokrovskis Nikolajus (1865-1930), teisininkas, Lietuvoje nuo 1920 m., nuo 1922 m. rugpjūčio 29 d. dirbo 
LU docentu Finansų teisės katedroje, nuo 1926 m. - ekstraordinariniu (e.o.) profesoriumi. 


297. Beliackinas Simonas. 


298. Moravskis Alfonsas. 

netaps kitkuo, yra Alfonsas Moravskis. Iki šiolei jis nepradėjo skaityti paskaitų, o 
turėtų dėstyti finansų mokslą. 


1922 metų lapkričio 13 d. 
Pirmadienis 


Šįryt skaičiau jau ketvirtą paskaitą. Šiandienos paskaita atrodė pakankamai bes- 
palvė, o ketvirtadienį po pietų dėstysiu kur kas įdomesnę medžiagą, kuri, manau, 
patiks studentams. 

Šiandien naujojo Seimo atidarymo iškilmės. Manęs į iškilmes niekas nepakvietė, 
tad ir nedalyvavau. Jeigu būčiau prašęsis pakviečiamas, kvietimą man būtų įteikę, 
bet tokioje šventėje dalyvauti nenorėjau. Man - liūdnos iškilmės, kadangi taip ne- 
gražiai iš Seimo buvo pašalintos mažumos. Liūdna, nors į Seimą pateko nemažai 
inteligentų ir jo pajėgos bus aukštesnio lygio, nei kad turėjo Steigiamasis seimas. 

Buvau nuėjęs į Miškų departamentą, susitikau su direktoriumi Steponu Bilevi- 
čiumi ir pasakiau, kad planuoju statytis namą ir turiu leidimą kirsti medžius jo 
statybai. Neužsiminiau apie skundus, kuriuos persiuntė Miškų departamentas Ro- 
kiškio miškų urėdui, ir tai, kad urėdas lankėsi mūsų miškuose. Bilevičius apie tai 
nieko nežino. Jis nežino ir teisinės Bagdoniškio miškų būklės. Manęs tik paklausė, 
ar miškas nėra suvalstybintas, ir patarė rašyti prašymą Departamentui leisti kirsti 
medžius. Prašymą parašysiu rytoj. Vis dėlto bijau, kad nesužinotų, jog Bagdoniškio 
miškų statusas vis dar nepaaiškėjo. 


1922 metų lapkričio 14 d. 
Antradienis 


Šiandien sužinojau, kad vakarykščiame iškilmingame Seimo atidaryme dalyvavo visų 
deputatų grupės ir mažumos, kurios nukentėjo dėl Vyriausiosios rinkimų komisijos 
sprendimo. Žinoma, dalyvavo tik tos, kurios gavo šiek tiek mandatų, pavyzdžiui, „Pa- 
žanga“, vokiečiai, rusai, neturėdami nė vieno mandato, iškilmėse net negalėjo daly- 
vauti. Lenkų ir žydų dalyvavimas aiškinamas taip: kol Seimas tars galutinį žodį dėl 
mandatų paskirstymo, mat jis nėra pavaldus Vyriausiajai rinkimų komisijai, mažu- 
mos neturi pagrindo boikotuoti. Tačiau lenkai ir žydai planuoja artimiausiu laiku Sei- 
me iškelti šį klausimą ir išprovokuoti Seimą pasisakyti, o tada pasilikti arba demons- 
tratyviai išeiti. Kalbama, kad jie jau turi parengę reikiamas deklaracijas. 

Vakar vyko oficiali Seimo atidarymo šventė, ir deputatai davė priesaiką. Krikš- 
čionių demokratų bloko deputatai prisiekė vyskupo akivaizdoje (galbūt ir lenkai 

davė bažnytinę priesaiką?), kitų partijų atstovai, pradedant socialistais liaudinin- 
kais ir baigiant komunistais, davė iškilmingą priesaiką. Komunistai neatsisakė 
duoti priesaikos - na, tai, be abejonės, sąlyga, be kurios neįmanoma dirbti Seime. 
Iškilmingam posėdžiui pirmininkavo vyriausias deputatas, 55 metų (nors atrodo 
tik kaip keturiasdešimtmetis) kun. Staugaitis“9?. Kaip matome, Seimas yra jaunas. 
Inauguracinio posėdžio sekretorius, t. y. jauniausias deputatas, buvo vienas komu- 
nistų atstovas, kuris tokio vaidmens neatsisakė3“?. Kitas Seimo posėdis, kuriame 
greičiausiai prasidės pirmieji pasiskirstymai koalicijomis, įvyks penktadienį. Labai 
greitai į dienotvarkę bus įtraukti Respublikos Prezidento rinkimai ir Vyriausybės 
formavimas. Kol kas aptarinėjamos įvairios galimybės. 


1922 metų lapkričio 15 d. 
Trečiadienis 


Šiandien pas mane užsuko buvusi tarnaitė Jadzė Čepaitė. Dabar ji tarnauja kaime 
prie Kauno pas mokytoją, dirbančią nedidelėje kelių klasių liaudies mokyklėlėje. Pa- 
našu, kad Jadzė mane įsimylėjusi, kad ilgisi mano prisilietimų, kurie ją įjautrina. La- 
bai graži mergina ir dabar tokio amžiaus, kai gimsta lytinio potraukio šiurpuliukai. 
Matau, ji ieško vyriško mano kontakto, bet visiškai man neatsiduoda. Jadzė labai 
bijo, o aš nenoriu jos nuskriausti. Jadzė pas mane praleido visą vakarą ir pasiliks 
nakčiai. Su manimi praleistas laikas jai — ir atostogos, ir pramoga. 


1922 metų lapkričio 16 d. 
Ketvirtadienis 


Šiandien visiškai neturiu laiko dienoraščiui. Kita vertus, nieko ypatinga ir neįvy- 
ko. Ko gero, paminėsiu, kad gavau Liudviko Abramovičiaus, gyvenančio Vilniuje, 
laišką, kuris mane pasiekė per Bydgoščių ir Gdanską. Iš laiško supratau: Liudviko 
ginama lietuviškoji valstybingumo nuostata, kurią jis propaguoja leidinyje Przegląd 
Wilenski, nesulaukia jokio atoveiksmio, Liudvikas jaučiasi paliktas visiškai vienas 
su savo mintimis ir siekiais (krikščionių demokratų valdžia Vilniuje ir jo apylin- 


299. Staugaitis Justinas (1866-1943), dvasininkas, krikščionių demokratų partijos narys ir veikėjas, Lietuvos 
nepriklausomybės akto signataras, deputatas, Steigiamojo seimo vicepirmininkas ir II Seimo pirmininkas. 


300. Suklysta. Sekretoriumi buvo išrinktas socialdemokratas Vincas Galinis (1885-19?), dirbo Kauno ligo- 
nių kasoje, nuo 1928 m. spalio 28 d. - Ligonių kasos pirmininkas, 1922 m. - I Seimo narys, 1923 m. - II Sei- 
mo, 1925 m. - III Seimo narys. 1924 m. - „Žiežirbos“ narys. 1926 m. gruodžio 30 d. dalyvavo III sesijos 66 
posėdyje per valstybės perversmą. 1925 m. Lietuvos socialdemokratų partijos XII suvažiavime išrinktas CK 
sekretoriumi. 

kese nepajėgia sukelti simpatijų Lietuvai, ypač tarp lenkų, o ir žydams, nes ji jiems 
pastaruoju laiku yra įgrisusi iki gyvo kaulo). Dar užsiminsiu, kad šiandien po pietų 
2 valandas skaičiau paskaitas universitete. 


1922 metų lapkričio 17 d. 
Penktadienis 


y 

Šiandien Tribunolą pasiekė Teisingumo ministerijos įsakymo kopija dėl Kalniečio 
paskyrimo eiti Tribunolo teisėjo pareigas. Įvyko tai, kas blogiausia ir ko bijojome — 
Kalnietis taps Tribunolo teisėju. Tad mes, aš su Janulaičiu, turėdami omeny, kad 
taip gali nutikti, iš anksto susitarėme atsistatydinti iš Tribunolo teisėjų pareigų. 

Esu tvirtai apsisprendęs laikytis šito sumanymo, nors labai gailausiu išeiti iš dar- 
bo - mėgstu jį ir vertinu. Vis dėlto nė akimirkos neabejoju, kad kartu su Kalniečiu 
nedirbsiu. Man — teisėjui - toks žingsnis atrodo logiškas ir tikrai teisingas. Gaila, 
Janulaičio šiomis dienomis nėra Kaune, jis dabar Berlyne atstovauja lietuvių delega- 
cijai derybose su vokiečiais del ostmarkių?“! likvidavimo. Parašiau Janulaičiui laišką 
ir pranešiau apie Kalniečio paskyrimą, o dabar laukiu savo kolegos sugrįžtant. Ka- 
dangi šiuo klausimu esame solidarūs, palauksiu sugrįžtančio ir tuomet įteiksiu at- 
sistatydinimo pareiškimą. Janulaitis turėtų netrukus parvažiuoti. Noriu jo sulaukti, 
kad kartu demonstratyviai įteiktume atsistatydinimo pareiškimus, o prieš tai abu 
pasitartume, kaip geriau tai padaryti - atsistatydinimą motyvuoti ar ne, jeigu taip — 
kaip tą motyvaciją pateikti. Mano nuomone, geriausia tiesiog įteikti atsistatydinimo 
pareiškimus ir nieko neaiškinti, nes žinia apie mūsų pasitraukimą nuskambės ir 
tikrai neliks be atgarsio. 

Šiandien per mūsų ložės susirinkimą kalbėjausi šia tema su Sleževičiumi, Kairiu 
ir Jonu Vileišiu. Visi jie yra deputatai ir visi nusprendė šiuo klausimu pateikti in- 
terpeliaciją. Įvyko išties negražus dalykas, kurį buvo sunku numatyti. Tikėjomės ir 
žinojome, kad ministras Karoblis pasisakė už Kalnietį. Taip pat įtarėme, kad mūsų 
pasiūlyta Ciplijausko??* kandidatūra nepatiks Karobliui ir ponams valdantiesiems — 
krikščionims demokratams, kurie nėra itin patenkinti nuo nieko nepriklausoma ir 
skaidria Tribunolo veikla, o tokią aš ir Janulaitis vykdome. Krikščionys demokratai 
nepakenčia savarankiškų ir nepriklausomų asmenybių, jų valdymo stilius primena 
kunigo klebono valdymą parapijoje, be to, jie mėgsta rusų biurokratijos atstovus. 
Krikščionys demokratai nepatenkinti keliais mūsų nuosprendžiais, ypač jų neten- 


301. 1918 m. vasario 16 d. Lietuvos taryba paskelbė nepriklausomą demokratiniais pagrindais sutvarky- 
tą Lietuvos valstybę. Tuo laiku atkuriamos valstybės teritorijoje vienintelė teisėta ir privaloma mokėji- 
mo priemonė buvo Rytų paskolos kasos leidžiami popieriniai pinigai, kurie turėjo pakeisti rusų rublius 
ir vokiečių markes (vienas ostrublis buvo prilygintas dviem vokiečių markėms ir vienam rusų rubliui, o 
viena ostmarkė buvo lygi vienai vokiečių markei). 1918 m. lapkričio 11 d. pradeda veikti pirmoji atkurtos 
nepriklausomos Lietuvos vyriausybė, kuriai sutikus ostpinigai pasidarė valstybiniais mūsų šalies pinigais. 
Ostpinigų suvalstybinimas ir įsigalėjimas nepriklausomoje Lietuvoje yra artimai susietas su vokiečių duo- 
tomis paskolomis. 1918 m. gruodžio 30 d. Lietuvos vyriausybė ir „Darlehenskasse Ost“ pasirašė sutartį, 
pagal kurią šioji turėjo ir toliau eiti emisijos banko pareigas Lietuvoje, o jos leidžiami banknotai (oficialiai 
vadinami auksinais) buvo teisėti Lietuvos pinigai iki 1922 m. pabaigos. Atėjus paskolos mokėjimo terminui, 
Lietuva Vokietijai pasiūlė derėtis tiek dėl paskolos likvidavimo, tiek del kitų daugiau ar mažiau su paskola 
susijusių klausimų. Įvykusios derybos nedavė jokių rezultatų. Todėl Lietuva imasi pati be jokios sutarties 
savarankiškai likviduoti obostų pinigus. 1922 m. rugpjūčio 11 d. Steigiamasis seimas priėmė Lietuvos banko 
įstatymą, kuriuo Lietuvos bankui buvo duota išimtinė teisė leisti notas. Lietuvos emisijos bankas turėjo 
išpirkti iš žmonių obostus ir tai jis padarė nepaisydamas paskolos sutarties atiduoti juos „Darlehenskasse 
Ost“. Išpirkti obostai buvo tuojau pardavinėjami per bankus Berlyno biržoje, o už juos gauti JAV doleriai iš 
dalies keičiami auksu ir iš dalies tiesiog naudojami naujų notų emisijai padengti. 


302. Ciplijauskas Liudvikas. 


187 


kina kaip tik šiuo metu nagrinėjama Voldemaro byla, kurioje mes jau panaikino- 
me Apygardos teismo priimtą kaltinamąjį nuosprendį. Manau, partijai nepatiko ir 
buvusio ministro Draugelio byla; negalėdami mūsų, manęs su Janulaičiu, pažaboti, 
krikščionys demokratai tikisi į Tribunolą „įmesti“ savo žmogų, kuris, šiaip ar taip, 
yra pratęs valdžiai nuolaidžiauti, Tokiu būdu valdantieji turėtų šiokią tokią atsvarą 
mūsų veiklai. Puikiai žinome: kaip tik šito siekia Karoblis ir visa jo kompanija, bet 
vis viena keista, kad taip be jokių skrupulų imtų ir įspirtų Tribunolui, aukščiausiajai 
šalies teismo instancijai. Sunku buvo tuo patikėti. 


1922 metų lapkričio 18 d. 
Šeštadienis 


Per visuotinį Tribunolo susirinkimą vienbalsiai nubalsavome už Ciplijausko kandi- 
datūrą. Ciplijauskas sutiko užimti Tribunolo teisėjo pareigas. Tribunolo nutarimas 
dėl Ciplijausko kandidatūros buvo perduotas teisingumo ministrui Karobliui. Jau 
atrodė, kad Ciplijauskas bus patvirtintas Tribunolo teisėju. Tiesą pasakius, iki šiol 
nepatvirtinti įstatymai dėl Tribunolo teisėjų skyrimo*%, Pirminiame Konstitucijos 
projekte buvo sakoma, kad Seimas paskiria Tribunolo teisėjus. Tokiu atveju teisėjai 
būtų paskiriami neabejotinai iš politinių paskatų ir priklausytų nuo valdančiosios 
daugumos, o tai teismams yra visiškai nepalanku. Žinoma, projektas buvo sukri- 
tikuotas ir projekte, kurį Teisininkų draugija perdavė Konstitucijos sudarytojams, 
buvo numatyta, kad teisėjus pasirinks pats Tribunolas. Seimas abu pasiūlymus at- 
metė ir tokiai situacijai spręsti Konstitucijos tekste paliko nuorodą į atitinkamus 
įstatymus. O jų iki šiol nėra. Todėl reikia ieškoti direktyvų rusų įstatymuose, kurie 
pas mus dar galioja, su sąlyga, kad jie neprieštarauja Konstitucijai ir Lietuvos įsta- 
tymams. Tribunolas, galima sakyti, yra buvusio Rusijos senato ir buvusios Rusijos 
teismo rūmų pakaitalas. 1919 metais kuriamas Tribunolas neturėjo kasacinės funk- 
cijos, o būdamas tik apeliacinė instancija buvo kuriamas pagal buvusios Rusijos teis- 
mo rūmų pavyzdį. Senuosiuose rusų įstatymuose buvo įrašų apie teisėjų skyrimą į 
Teismo rūmus. Per visuotinį susirinkimą būdavo renkami kandidatai, tačiau caras 
neprivalėdavo jų patvirtinti ir galėdavo paskirti visiškai kitą kandidatą, tarkime, 
teisingumo ministro pasiūlytąjį. Jeigu Lietuvos prezidentui priskirtume tokias pat 
teises, kokias turėjo Rusijos caras, Karoblio pateikta Kalniečio kandidatūra ir yra 
teisėta. Galbūt Karoblis ir krikščionys demokratai Seime norės pateisinti Kalniečio 
kandidatūrą, sakydami, kad 1919 metų Lietuvos įstatymai kalba tik apie prezidento 


303. Originaliame tekste trūksta žodžio. 

nominaciją. Vis dėlto Tribunolas, kuris Lietuvoje yra aukščiausioji teismų instancija, 
buvo visiškai ignoruojamas ir dar į užpakalį įspirtas. Pats faktas, kad ignoruojami 
teismai, yra neįtikėtinai įžūlus. Kaip galima teismams primesti kokią nors politinę 
valią ir nepaisyti, kad skiriant Tribunolo teisėją vis dar nėra sureguliuotos įstatymų 
bazės. Kalniečio kandidatūros pateikimo forma tiesiog įžeidžia. Pagalvokime: jeigu 
Tribunolo pirmininkas teisingumo ministrui pranešė apie Ciplijausko kandidatū- 
rą, reikėjo bent pasikalbėti apie Kalnietį su Tribunolo pirmininku arba bent įspėti 
jį, kaip nors paaiškinti, kodėl Kalnietis skiriamas Tribunolo teisėju, o ne praneš- 
ti - Kalnietis bus Tribunolo teisėjas. Jeigu ponui Karobliui ir krikščionims demo- 
kratams Ciplijausko, kuris yra esdekas, pavardė tokia šlykšti, galima buvo pasielgti 
pagal posakį est modus in rebus?“*. Tarkime, galima buvo dėl akių parodyti, kad 
Marijampolės apygardos teismo teisėjas Ciplijauskas negali tapti Tribunolo teisėju, 
nes Marijampolės teismo darbas būtų dezorganizuotas ir nebūtų kam pakeisti Cipli- 
jausko, ir ministras ieško kito žmogaus į šitą postą. Jeigu būtų buvę pasitelkti tokie 
argumentai, mes, aš su Janulaičiu, būtume sakę, kad jį remiame, nes Ciplijauskas 
sutiko dirbti Tribunolo teisėju. Tokiu atveju Karoblis būtų galėjęs pasiteisinti: Tri- 
bunolas pateikė netinkamą kandidatą, kuriam išėjus iš ankstesnio darbo nukentėtų 
teisėtvarka, ir būtų galėjęs siūlyti kitą kandidatą. Tokiu būdu teisingumo ministras 
būtų bent jau dėl akių švarus. 


1922 metų lapkričio 19 d. 
Sekmadienis 


Rytą nuėjau į Teisės fakulteto susirinkimą. Jame dalyvavo: dekanas Leonas, fakulte- 
to sekretorius Biržiška, profesorius Baloga ir docentai Tumėnas, Šalčius, Moravskis 
ir aš. Tačiau apie posėdį nerašysiu, nes man labiau rūpi Tribunolas ir jo ateitis. 
Vadovaudamas Karoblis ne kartą nesiskaitė su kitais. Žinoma, kad jo spaudžiami 
atsistatydino taikos teisėjai Balcevičius ir Grybauskas, be to, žinomas atvejis, kai 
buvo atsisakyta paskirti Marijampolės apygardos teismo teisėju kažkokį Lindžių 
(dabar jis dirba advokatu), kurį parinko Apygardos teismas. Atsisakyta, nes kandi- 
datas buvo kairiųjų pažiūrų. Pasitaikė ir daugiau netaktiško Karoblio elgesio pavyz- 
džių su teisėjais, tarkime, kitados su Preisu ir Fridmanu. Karoblis vis dažniau veikė 
pagal Rusijos teisingumo ministrų pavyzdžius, ypač Ščeglovitovo3“, paskutiniais 


304. Est modus in rebus (Horatius; lot.) — yra ribos, kurių nevalia peržengti. 


305. Ščeglovitovas Ivanas (Szczeglowitow Iwan; 1861-1918), teisininkas, Rusijos teisingumo ministras (1906- 
1915), paskutinis Rusijos Valstybės tarybos pirmininkas (1917). 

Nikolajaus IB** valdymo metais, bet jis visuomet išsisukdavo nebaudžiamas. Vie- 
nintelis Voldemaras Tėvynės balse be gailesčio puolė ministrą, na, dar Karo teismo 

teisėjai valdininkiškai pranešdavo apie neteisėtą ministro elgesį. Tačiau Steigiama- 
jame seime ministras nesulaukdavo jokių priekaištų, o krikščionys demokratai net 

džiūgaudavo dėl tokios ministro veiklos. Tai suteikė jam drąsos elgtis vis įžūliau ir 
išdrįsti spjauti į Tribunolą. Na, jeigu dabar šita istorija pagarsės, Tribunolas pateks į 

sudėtingą krizę, visa ministro veikla išryškės ir problema pasidarys labai nelengvai 

suvirškinama tiems patiems krikščionims demokratams. Ką gi, mes dėl to nekalti. 
Ne mes išrinkdami esdeką (beje, nepartinį) Ciplijauską vadovavomės politinėmis 

pažiūromis. Ne mes, o ponas Karoblis. Mes pirmiausia svarstėme Tumėno kandida- 
tūrą, kuris ir yra krikščionis demokratas. Jam pirmajam pasiūlėme būti Tribunolo 

teisėju. Mums nerūpėjo, kokių pažiūrų žmogus užims teisėjo postą. Tumėnas at- 
sisakė. Tada siūlėme šią vietą Mačiui, Petrauskui, advokatui Stašinskiui. Pastarieji 

nėra socialdemokratai. Tad, kaip matome, mes nesivadovavome politinėmis pažiū- 
romis ir nenorėjome išrinkti būtent socialdemokrato. Vis dėlto visi kandidatai at- 
sisakė. Štai tada pasiūlėme vietą Ciplijauskui. Jis ne koks nors šaliai kenksmingas 

bolševikas, o Marijampolės apygardos teismo pirmininkas ir šiame poste dirba nuo 

Lietuvos teisėtvarkos susikūrimo dienos. Na, kad jis pagal įsitikinimus socialdemo- 
kratas — netrukdo gerai atlikti teisėjo pareigas. Tačiau Karobliui rūpėjo ne tai, jam 
reikėjo ne teisėjo, o Vyriausybės pastumdėlio. 


1922 mety gruodžio 7 d. 
Ketvirtadienis 


Šiandien jaučiuosi labai pavargęs, nes vakar vakare atvažiavo buvusi tarnaitė Jadzė 
Čepaitė, o išvažiavo tik šįryt. Mergina kaskart vis gražesnė ir gražesnė. Nuo tada, 
kai baigė pas mane tarnauti, pajutome vienas kitam šiltus jausmus ir aistrą. Mūsų 
santykiai dar nėra kūniški, bet vis viena labai smarkiai pasistūmėję į tą pusę. Dabar, 
kai Jadzė tarnauja Kauno apylinkės kaime ties Panemuniu, kartkartėmis po pietų 
atvyksta į miestą ir nakvoja mano namuose. Kalbuosi su ja, gailiuosi jos, o kai tar- 
naitė Helena nemato - bučiuoju, apkabinu, pasisodinu ant kelių. Naktį, kai Helena 
užmiega, pasikviečiu Jadzę į savo lovą. Jadzė labai mėgsta atsigulti šalia - jos kūnas 
virpa mano rankų liečiamas. Kol kas ji bijo to tikrojo artumo, neprisileidžia, o aš 
baiminuosi ją nuskriausti. Mūsų glamonės trunka iki vėlyvos nakties arba paryčių. 


306. Nikolajus II (dar kitaip Mikalojus II, rus. Hukonaū II, Hukonaū Anekcanoposuu Pomanoe; 1868-1918) 
valdė 1894-1917 m., paskutinis Romanovų dinastijos Rusijos caras. 

Manau, mums būtų nesaugu, jeigu Jadzė per dažnai pradėtų mane lankyti arba, tar- 
kime, jeigu sugrįžtų tarnauti. Ji sako, kad labai šito norėtų. 

Vakar pirmą kartą per du mėnesius neparašiau nė vieno sakinio universiteto 
paskaitoms. Sutrukde Jadzė ir Hektoras Komorovskis*7, kuris apie 4 valandas pas 
mane viešėjo. Su Hektoru pasikalbėjome apie Bagdoniškio miškų problemas, jų pa- 
dėtis kritinė. Kai dėl skundų urėdas pradėjo tikrinti Bagdoniškio miškus ir žiūrėti, 
ar nevykdomas nelegalus kirtimas, Marynia ir Elvyra labai išsigando, tačiau ramiai 
pasikalbėjo su urėdu. Po to aš nuėjau į Miškų departamentą ir parašiau prašymą 
iškirsti 350 medžių namo statybai. Anksčiau bijojau tokį prašymą rašyti, kad neat- 
kreipčiau Departamento dėmesio ir nebūtų pradėta aiškintis, ar po Papos mirties 
iš tiesų miškas neturėjo būti suvalstybintas. Dabar, nors su urėdu ir nekilo jokių 
problemų, mes faktiškai jau nebegalime įžengti į savo mišką ir privalome laukti, ko! 
Departamentas duos leidimą medžiams kirsti. Kol tokio leidimo neturime, būtų la- 
bai pavojinga savavališkai kirsti mišką, nes, be abejonės, vėl pasipiltų skundai. Man 
rūpi atiduoti Berkovičiui jau parduotus medžius ir ryžausi prašyti tokio leidimo. 
Prieš kelias dienas gavau Departamento raštą: mano prašymas nebus svarstomas, 
kol nepateiksiu... Papos mirties liudijimo, kurį pateikti Departamentas jau pernai 
siuntė prašymą. Na, ką gi, ir vėl iškilo Papos mirties liudijimo klausimas. 


1922 metų gruodžio 8 d. 
Penktadienis 


Iki šiolei vis dar dėliojamos politinės pajėgos Seime. Liaudininkai, kurie sudarė va- 
dinamąjį socialistų liaudininkų bloką (labai keistu pavadinimu „Socialistai-liaudi- 
ninkai-demokratai“), kartu su Valstiečių sąjunga ir dabar per Valstiečių sąjungos 
suvažiavimą suliejo abu blokus į vieną politinę visumą, pavadintą „Lietuvos valstie- 
čių-liaudininkų sąjunga“, pagaliau linksta prie kompromiso ir susitarimo sudaryti 
bendrą vyriausybę su krikščionimis demokratais. Jie labai ilgai svyravo, vaidino, 
kad pasiliks opozicijoje, rodė savo ištikimybę radikaliųjų srovių principams - beje, 
kai kurie jų nariai išties tuo šventai tikėjo, — tačiau galų gale pasidavė kompromisui. 
Ką gi, Sleževičius laimėjo. Naujas, jaunatviškas liaudininkų lyderis, tikrasis idealis- 
tas Toliušis labai uoliai gynė tuos programos principus, kurių reikėtų laikytis net 
einant į kompromisą su krikščionimis demokratais. Per suvažiavimą netrūko ir itin 


307. Komorovskis Hektoras (Komorowski Hektor; 1892-1966), vyriausias Zygmunto ir Elizos (Rėmerytės) 
Komorovskių sūnus, M. Romerio sūnėnas. Grafas, dvarininkas, Kavoliškio dvaro, esančio šalia Rokiškio, 
savininkas, lenkų visuomenės veikėjas, nuo 1928 m. Lenkų komiteto narys, vėliau „Pochodnia“ („Deglas“) 
draugijos sekretorius. 

radikalių pasisakymų, net kvepiančių oportunizmu, jiė nuskambėjo iš senųjų lyde- 
rių - Sleževičiaus ir Griniaus - lūpų. Iki šiol nepatvirtinta oficiali programa kartu su 
krikščionimis demokratais, kalbama, kad ji jau parengta ir būtent ne programos me- 
todu, kurį siūlė Toliušis. Kiek žinau, bus patvirtintas Sleževičiaus praktinio veikimo, 
t. y. bendros veiklos, planas. Taigi, visi reikalai bus patikėti spręsti pavienių žmonių 
nuožiūra, į šalį nustumiant programos principus. Pirmasis susitarimo klausimas 
yra Respublikos Prezidentas. Krikščionių demokratų kandidatas buvo Stulginskis, 
tačiau nesutiko liaudininkai ir kandidatu pasirinko Joną Vileišį, o pastarąjį atmetė 
krikščionys demokratai. Jie sutinka atsisakyti Stulginskio kandidatūros ir ieškoti 
abiem partijoms tinkančio kandidato, bet juo negali būti partinis liaudininkas Vi- 
leišis. Buvo atmesta ir Smetonos kandidatūra, kuriai nepritaria liaudininkai. Dar 
buvo minimi Galvanauskas“?, Naruševičius?’ ir net Tribunolo pirmininkas Kriš- 
čiukaitis. Na, galų gale iškilo rimčiausia Leono kandidatūra ir tiko abiem pusėms. 
Ir štai Leonas, apsvarstęs pasiūlymą, sutiko kandidatuoti į Respublikos Prezidento 
postą. Taigi, berods, jis taps Prezidentu. Leonas nėra Lietuvai nusipelnęs žmogus, 
nėra rimtas, vertas pagarbos. Taip, jis nekvailas, nors karštakošis, labai nekantrus, 
ne kartą įsitikinau, kad dar labai aršus ir kartais nemalonus. Faktas — jis nesusite- 
pęs, nenusikaltęs, tačiau nacionalistas, pasiduoda politinėms srovėms, o jeigu reikia, 
bet kokiomis priemonėmis siekia tikslo. Jo kandidatūra sukels nemalonių jausmų 
tautinėms mažumoms ir dėl to gali pakenkti Lietuvai. Visi Leono pavardę susies 
su Vyriausiosios rinkimų komisijos balsų skaičiavimo nutartimi, kadangi būtent 
Leonas ėjo šios komisijos pirmininko pareigas. Minėtoji nutartis labai skaudžiai pa- 
lietė mažumas ir sujaukė visuomenės santykius. Leono pasirinkimas kandidatu bus 
komentuojamas kaip susitarimo su Vyriausiąja rinkimų komisija atomazga. Ranka 
ranką plauna, arba už nutartį - prezidento postas. Leono, kaip kandidato į prezi- 
dentus, trūkumas yra tas, kad jis nemoka užsienio kalbų (supranta vokiškai ir pran- 
cūziškai, bet praktiškai nekalba). Antrasis krikščionių demokratų ir liaudininkų 
susitarimo žingsnis yra ministrų paskyrimas. Kol kas kandidatų dar ieško ir daro 
tai labai energingai. Švietimo ministru liaudininkai siūlo Zigmantą Žemaitį, atrodo, 
krikščionims demokratams jis tinka. Krikščionys demokratai norėtų, kad vidaus 


308. Galvanauskas Ernestas. 


309. Naruševičius Tomas (Norus-Naruševičius; 1871-1927 ), inžinierius, diplomatas, politikos ir visuome- 
nės veikėjas. 1919 m. JAV lietuvių atstovas Paryžiaus taikos konferencijoje, 1920 m. Lietuvos delegacijos Tau- 
tų Sąjungos posėdžiuose narys, taikos derybų su Tarybų Rusija delegacijos vadovas, 1921 m. Lietuvos derybų 
su Lenkija Briuselyje, tarpininkaujant Tautų Sąjungai ir Antantės valstybėms, delegacijos narys, 1922 m. 
delegacijos Genujos konferencijoje narys. 1921-1923 m. Lietuvos pasiuntinys Londone, 1923-1924 m. Lietu- 
vos susisiekimo ministras 

reikalų ministru liktų Oleka arba jį pakeistų Draugelis*“, liaudininkai nepritaria 
nei vienam, nei kitam ir siūlo krikščionims demokratams pasirinkti iš jų gretų po- 
litiškai nesusitepusį ir nekvailą Starkų?". Vis dėlto krikščionys demokratai Starkaus 
netvirtina. Karo ministro portfelis turėtų būti pasiūlytas Karo teismo pirmininkui 
Śniukśtai*2, o jeigu šis nesutiktų — Viktorui Biržiškai, o Šniukštai - teisingumo mi- 
nistro portfelis. Na, panašu, kad Šniukšta atsisakys abiejų siūlymų. Dėkui Dievui, 
atrodo, kad Karobliui nebus pasiūlytas nė vienas ministro portfelis. Kandidatais į 
teisingumo ministrus buvo išvardyti Jonas Vileišis ir Toliušis, o kurį laiką minimas 
ir Janulaitis. Tačiau Janulaičio kandidatūra atkrito, o Toliušio nenorės krikščionys 
demokratai - pirmiausia dėl to, kad jis vadovavo Purickio bylos nagrinėjimui ir dir- 
bo itin skrupulingai. Ši byla labai nemaloni krikščionims demokratams, o ypač Vai- 
lokaičiui. Kita priežastis, kodėl netinka Toliušis - jis labai sąžiningas ir karštakošis. 


1922 Metų gruodžio 9 d. 
Šeštadienis 


Šiandien Lietuvos žiniose perskaičiau redakcijos žinutę: krikščionys demokratai ir 
liaudininkai susitarė dėl Leono kandidatūros į Lietuvos prezidento postą ir Kru- 
pavičiaus?3 į ministro pirmininko postą. Kandidatai dar nėra galutinai patvirtinti, 
tačiau jeigu partijos jau susitarė ir liaudininkų leidinys tokią informaciją praneša, 
vadinasi, niekas nesikeis. Man tikra naujiena - Krupavičiui patikėta vadovauti vy- 
riausybei. Anksčiau nieko apie jo kandidatūrą nebuvau girdėjęs, visi kalbėjo apie 
Galvanauską. Man visiškai nepatinka Krupavičiaus pasirinkimas. Nėra nė vieno, 
kuris taip gerai įkūnytų krikščionių demokratų demagogiją. Be abejo, jis energingas 
ir kartu labiausiai opozicijos nekenčiamas. Aš asmeniškai juo nepasitikiu ir jo ne- 
gerbiu. Dar parašysiu, kad šiomis dienomis turi įvykti Žemdirbių sąjungos suvažia- 
vimas ir ji turėtų susilieti su Ūkininkų sąjunga, kuri nenori priklausyti nuo krikš- 
čionių demokratų ir planuoja laikytis aiškios visuomeninės klasių pozicijos — t. y. 


310. Draugelis Eliziejus (1888-1981), gydytojas, dramaturgas, visuomenės ir politikos veikėjas, ilgametis 
Ūkininkų sąjungos pirmininkas. Nuo 1918 m. liepos 23 d. Lietuvos tarybos narys, 1919-1920 m. E. Gal- 
vanausko kabinete vidaus reikalų ministras, Steigiamojo seimo, I ir II Seimų narys, Antrojo sekretorius, 
1927 m. Socialinės apsaugos departamento direktorius. 

311. Starkus Zigmas (1892-1944), teisininkas, lietuvių valstybės ir politikos veikėjas. 1920-1927 m. Seimo 
narys, krikščionių demokratų atstovas, pirmosios Lietuvos konstitucijos projekto referentas. 1922-1924 m. 
agrarinės reformos valdybos pirmininkas. 


312. Śniukśta Petras (1877-1952), teisininkas. 1919 m. pašauktas į kariuomenę pasiliko tarnauti, Karo teismo 
pirmininkas iki 1934 m., dviejų J. Tūbelio kabinetų gynybos ministras (1934-1935). 


313. Krupavičius Mykolas Jeronimas (Krupowicz). 

orientuotis į vidutinį ūkininką. Iki šiol tokios pozicijos laikėsi Žemdirbių sąjunga. 
Sudariusios bloką Žemdirbių sąjunga ir „Pažanga“ per rinkimus surinko apie 30 000 
balsų, jeigu ne Vyriausiosios rinkimų komisijos sprendimas, Seime būtų turėjusios 
2 + 3 mandatus, bet tai, kad trejus metus praleis už Seimo durų, ją labai susilpnina ir 
verčia ieškoti kompromiso su artimiausia Seimo grupe. 


1922 mety gruodžio 10 d. 
Sekmadienis 


Rytą buvau universitete, Teisės fakulteto posėdyje, kuriame dalyvavo: dekanas Le- 
onas, Vaclovas Biržiška, Baloga, Moravskis, Tumėnas, Beliackinas, Šalčius, aš ir 
Biuchleris (pastarasis labai retas mūsų posėdžių svečias, visiškai nekalbėjo, o atėjo, 
ko gero, tik pasiprašyti išleidžiamas ilgesnių atostogų). Berods, jau neabejojama, kad 
Leonas bus išrinktas Respublikos Prezidentu, netrukus universitetui teks surengti 
fakulteto dekano rinkimus. Savaime aišku, Prezidentas tokių pareigų eiti negalės. 
Išsirinkti dekaną nebus lengva, daugelis mūsų esame docentai, o profesoriai iki šiol 
buvo tik Leonas ir Baloga. Pastarasis negali dirbti dekanu, nes jis svetimšalis ir dar 
nekalba lietuviškai. Po Naujųjų metų fakultetą papildys du profesoriai: Kriščiukai- 
tis (baudžiamosios procedūros) ir Mačys (civilinės procedūros). Mačys galėtų tapti 
dekanu, mat Kriščiukaitis yra pernelyg užimtas, vis dėlto ir Mačys nelabai tinka, 
nes dar nesusipažino su universiteto darbu ir fakultetu, be to, dar nepelnė vardo 
kaip mokslininkas (reikia pripažinti, kad jo neturėjo ir Leonas). Būtų idealu, jei Ja- 
nulaitis sutiktų tapti dekanu, jis mokslininkas ir tinkamiausias dekano vietai užim- 
ti. Na, kažin ar Janulaitis sutiks dirbti fakultete. Jis iki šiol yra fakulteto narys, visi 
mes esame nelegaliai įdarbinti, dėsto tik kaip lektorius ir nėra įdarbintas. 


1922 mety gruodžio 1 d. 

Pirmadienis 

Nieko nerašysiu. Esu pavargęs. Dirbu kaip jautis. 
1922 mety gruodžio 12 d. 

Antradienis 


Girdėjau, kad visi valdančiųjų planai subyrėjo, Prezidento ir Ministrų kabineto 
klausimas vėl yra atviras. Sleževičius pasakojo, kad liaudininkai turi tokį padėties 
paaiškinimą: kai galutinai buvo nuspręsta, jog Leonas bus renkamas Valstybės pre- 

zidentu, ir kai krikščionys demokratai su liaudininkais pasidalijo ministrų port- 
felius, o liaudininkų parengta kompromiso programos platforma buvo patvirtinta 
ir liaudininkai sutiko matyti Krupavičių ministru pirmininku, staiga Krupavičius 
pareikalavo pats parinkti ir patvirtinti ministrus (laikantis susitarimo dėl portfelių 
padalijimo) ir garantijos, kad tie frakcijos atstovai, į kuriuos jis kreipsis, sutiks pri- 
imti ministro portfelius. Liaudininkai mano: tokiu būdu bus pakeista programinė 
platforma — bus parenkami krikščionims demokratams parankiausi asmenys. To- 
dėl jie kategoriškai atsisakė sutikti su Krupavičiaus reikalavimais ir pareiškė: tai ne 
turgus, kuriame deramasi dėl produktų kainos. Jų programos platforma numato 
kompromisą, jeigu krikščionys demokratai nori, gali ieškoti kompromisų remda- 
miesi programa, o jeigu ne - tegul ir lieka vieni. Liaudininkai griežtai reikalauja 
šitų ministrų portfelių: ūkio, švietimo ir teisingumo, o kandidatus į postus išrinks 
patys. Kalbama, kad prieš kompromisą pasisako Šilingas?'“, kurį liaudininkai laiko 
intrigantu. Mano manymu, visi Šilingo veiksmai susiję su jau matomu Ūkininkų 

sąjungos, „Pažangos“ ir „Żemdirbiy'35 susiliejimu. Ne veltui Šilingas į Seimą pa- 
teko per Ūkininkų sąjungą ir buvo laikomas „Pažangos“ persiorientavimo į dešinę 
tiltu. Vyriausiajai rinkimų komisijai pagal nutartį „atėmus“ „Pažangos“ mandatus, 
atsirado praraja tarp jos ir Seimo frakcijų. Vis dėlto akivaizdu, kad Ūkininkų są- 
junga vis ryškiau orientuojasi į dešinę, nepritaria demagogijai ir verčia krikščionis 
demokratus nuolatos laviruoti tarp konservatyviųjų Ūkininkų sąjungos ir aiškios 
Darbo federacijos demagogijos, taip pat pasistūmėti dešinėn ir per daug neflirtuoti 
su liaudininkais. Taip pat akivaizdu, kad Ūkininkų sąjunga, ko gero, netrukus pra- 
ris konservatyviąją Žemdirbių sąjungą ir šitaip susigiminiuos su „Pažanga“. 

Labai įdomių žinių turiu iš Lenkijos, kurioje vyko valstybės Prezidento rinkimai. 
Buvo išrinktas... Gabrielius Narutavičius?!“. Pilsudskis savo kandidatūrą, regis, atsi- 
ėmė. Narutavičius priklauso kairiesiems — Pilsudskio stovyklai. Pastaruoju metu jis 
buvo Lenkijos užsienio reikalų ministras. Narutavičius inžinierius, dirbo profeso- 
riumi Šveicarijoje, gabus žmogus ir ryški asmenybė. Vis dėlto po Juzefo Pilsudskio 
jo kandidatūra netikėta. Na, o įdomiausia, Lenkijai vėl vadovaus lietuvis. Pilsudskis 
yra lietuvis, Gabrielius Narutavičius taip pat lietuvis, tiksliau žemaitis iš Telšių aps- 


314. Šilingas Stasys. 
315. Kalbama apie Žemdirbių sąjungą. 


316. Narutavičius, Narutovičius Gabrielius (Narutowicz Gabriel; 1862-1922), inžinierius, lenkų politikos 
veikėjas. 1920-1922 m. viešųjų darbų ir agrarinių reikalų ministras, 1922 m. išrinktas Lenkijos Respublikos 
prezidentu. Gimė lietuvių kilmės bajorų šeimoje Telšiuose, gyveno Alsėdžių valsčiuje, Brėvikių dvarelyje. 
Tėvas Jonas Narutavičius buvo vietos teisėjas, už dalyvavimą 1863 m. sukilime nuteistas vienerius metus 
kalėjimo. Tėvas mirė, kai Gabrieliui buvo vos vieneri metai. Augo su broliu Stanislovu, Vasario 16-osios, 
Lietuvos nepriklausomybės akto signataru, Renavo dvare, kuriame mokytojavo Laurynas Ivinskis. 

Trys Mykolo Rėmerio seserys 
1936 m.: Marija Rómeryte- 
Rómeriene Budkevičienė, Eliza 
Rómeryte-Komorovska ir Elvyra 
Rómeryte-Mećkovska. 
Nuotrauka iś Konstancijos Romery- 
tes albumo. 


Antra nuotraukos pusė su įrašu: 
„Moje trzy siostry w roku 1936 
(z lewa na prawo): a. 58-letnia 
Marynia z Rómerów Witoldowa 
Rómerowa Justynowa Budkie- 
wiczowa (zmarła w roku 1937 
na raka); b. 65-letnia Elizka z 
Rómerów hrabinia Zygmuntowa 
Komorowska; c. 62-letnia Elwira 
z Rómerów Stefanowa Miecz- 
kowska. Michał Römer, Kowno, 
1938. XII. 30” (Mano trys seserys 
1936 m. (iš dešinės į kairę): a. 58 
metų Marynia, Marija Romery- 
te-Rómeriene, Vitoldo žmona, 
antrą kartą ištekėjusi už Justino Budkevičiaus (mirė 1937 m., nuo vėžio); b. 65-eriy Elizka, Eliza Rómeryte, 
grafienė Komorovska, Zygmunto žmona; c. 62-ejų Elvyra Rėmerytė-Mečkovska, Stefano Mečkovskio 
žmona. Mykolas Romeris, Kaunas, 1938 m. gruodžio 30 d.) 

krities. Stanislovo Narutavičiaus, buvusio Vilniaus Tarybos nario, brolis, kuris dar 
neseniai dirbo Kauno apygardos teisme, o dabar yra Telšių dvarininkas. Prieš karą 
jis save laikė lietuviu, simpatizavo esdekams, o pastaraisiais metais buvo smarkiai 
orientuotas į lenkų tautybę. Gabrieliaus Narutavičiaus išrinkimas lietuviams pasi- 
rodė ir sensacingas, ir nemalonus. Lietuvius erzina, kad Lenkija nuolatos pasirenka 
lietuvius ir tarsi pabrėžia Lietuvos lenkiškumą, lietuviai tokius žingsnius laiko tam 
tikrais Lenkijos žingsniais, keliančiais pavojų Lietuvos valstybingumui. Ar iš tiesų 
lietuvių galvos geresnės, kad Lenkija be jų negali išsiversti, ar yra taip, kaip sako 
Janulaitis — tęsiame Jogailaičių tradiciją, kai kitados Lenkijos karaliais buvo renka- 
mi Jogailaičiai, turintys Didžio- 
jo Lietuvos kunigaikščio titulą, 
mat taip buvo realizuojama 
Unija. Ar ir dabar Lenkija, pa- 
sirinkdama lietuvius, jau ne ku- 
nigaikščius, o šalies prezidentus, 
ieško kelių Unijai atgaivinti? 


Juzefas Pilsudskis ir Prezidentas Gabrielius 
Narutovičius po rinkimų, 1922 m. gruodis. 
J. Szaniawski, Victoria Polska. Marszałek 
Piłsudski w Obronie Europy, 

Warszawa, 2010, s. 137. 


1922 mety gruodžio 13 d. 
Trečiadienis 


Krikščionių demokratų bloko frakcijos toliau derasi dėl vyriausybės ir galimo kom- 
promiso su liaudininkais. Krikščionių demokratų padėtis nėra lengva, jų blokas ne 
itin vieningas ir nuolatos skilinėja: Ūkininkų sąjunga aiškiai rodo konservatyvią 
kryptį, o Darbo federacija prisisėmusi demagogijos — labiau net už liaudininkus. 
Kalbama, kad blokas nesubyra tik dėl kun. Krupavičiaus pastangų. Žlugus kom- 
promisui, kuris jau buvo sutartas, liaudininkai meta kaltinimus Šilingui ir vadina 
jį „intrigantu“. Manau, Šilingas užsiima kažkuo daugiau nei vien intrigos. Demo- 
kratų konservatyvioji orientacija taip pat nėra lengva, nes jos blokas nevieningas: 
Ūkininkų sąjunga perspjaus krikščionių demokratų demagogiją, ar ne? Ūkininkų 
sąjungai kompromisas su liaudininkais, ko gero, nėra palankus. Manau, mielesnis 
būtų su „Pažanga“, tačiau „Pažanga“ kelia labai griežtas sąlygas: kategoriškai pasisa- 
ko prieš Leono kandidatūrą į šalies prezidento postą, jai nepakanka vieno ministro 

portfelio (Smetonai buvo pasiūlytas užsienio reikalų ministro portfelis), reikalauja 
sulėtinti agrarinės reformos tempą arba apskritai ją atšaukti, o gal pakeisti jos taisy- 
kles. Vis dėlto kompromisas su liaudininkais tikėtinas labiausiai. Pasak krikščionių 
demokratų, didžiausia kliūtis susitarti su liaudininkais — pastarųjų reikalavimas 
gauti portfelių ir nenoras sutikti su krikščionių demokratų pasirinktais kandida- 
tais. Krikščionys demokratai sutiktų atiduoti tris portfelius liaudininkams ir norėtų 
matyti šiuos partijos atstovus: Sleževičių, Grinių ir dr. Lašą (Sleževičius ir Grinius 
priklauso nuosaikiųjų liaudininkų sparnui). Liaudininkai reikalauja portfelių ir ga- 
limybės patiems parinkti ministrus. Viena sudėtingiausių problemų - teisingumo 
ministro postas. Krikščionys demokratai pasiūlė Šniukštą, jam pritarė ir liaudinin- 
kai, tačiau kandidatas atsisakė. Liaudininkų kandidatų - Jono Vileišio ir ypač Toliu- 
šio — nenori krikščionys demokratai. Tada ministru pasiūlė tapti Janulaičiui, kuris 
sutiko, ir dabar jo kandidatūrą siūlys liaudininkai. Dar klausimas, ar Janulaitis tiks 
krikščionims demokratams. 


1922 metų gruodžio 14 d. 
Ketvirtadienis 


Labai noriu parašyti apie Bagdoniškio miškus, tačiau vis neprisiruošiu. Kai neturiu 
įdomių naujienų, tokių kaip mūsų Tribunolo reikalai, tuomet tingiu, nes jaučiuosi 
pervargęs. Galbūt prie šitos temos sugrįšiu per šventes, kai būsiu Bagdoniškyje, nors 
manau, kad ir ten netinginiausiu, kasdien sistemingai privalėsiu rašyti paskaitas. 
Jaučiu, ten bus dar sunkiau dirbti, nes bus šventės, norėsis pasikalbėti su seserimis, 
pažaisti su vaikais ir apskritai atsipalaiduoti. Darbų turėsiu daug — ir paskaitas uż- 
sirašyti, ir nuosprendžius Tribunolo teismui parengti. 

Janulaitis vėl išvyko į Berlyną. Na, sugrįžęs į Kauną jis daug nuveikė vardan 
"Tribunolo. Dabar reikalas užsitęs, netrukus prasidės šventinis laikotarpis, tad Ja- 
nulaičio išvykimas jau mažiau reikšmingas. Kas žino, galbūt po švenčių Janulaitis 
sugrįš iš Berlyno... būdamas ministras, gal liaudininkų iškelta jo kandidatūra įtiks 
krikščionims demokratams. 

Labai abejoju, kad tai įmanoma. 


1922 metų gruodžio 15 d. 
Penktadienis 


Jau seniai planavau parašyti testamentą. Gal jis nebus galutinis, jeigu ilgiau gyven- 
čiau. Vis dėto labai norėjau sutvarkyti Bagdoniškio palikimą, jeigu tektų staiga mir- 

ti. Antai šiandien parašiau testamentą ir perdaviau jį patvirtinti Kriščiukaičiui, pro- 
kuroro pavaduotojui Žilinskui **7 ir advokatui Noreikai. Testamentą įdėsiu į voką ir 
laikysiu ugniai atspariame seife Bagdoniškyje. Testamentu savo Bagdoniškio dalį 
perduodu Elvyros sūnui Andžejui Mečkovskiui, o visą kilnojamąjį turtą Maryniai 
Rómerienei. Manau, jeigu ne Regina, tai bent mano dukra Cesia gerbs tėvo valią ir 
nenorės testamento užginčyti. Privačiu paliepimu įpareigosiu seseris išmokėti du- 
krai Cesiai jos paveldėjimo dalį, kurios savo testamente nenumačiau. Cesiai Bag- 
doniškis svetimas ir toks, ko gero, liks visą laiką, nemanau, kad ji veržtųsi atgauti 
tą nedidelį žemės lopinėlį. Ji po motinos mirties paveldės daug didesnę nuosavy- 
bę - Luną ties Gardinu. Elvyros vaikams, augantiems Bagdoniškyje, mano dalis 
bus labai vertinga. Testamentas parašytas tik remiantis dabartinėmis sąlygomis ir 
pasikeitus aplinkybėms gali keistis. 

Šiandien vienas žydas man perdavė Stepono Mečkovskio laišką, kuriame buvo 
ir Elvyros rašytas laiškas. Žinojau, kad šiek tiek pasikeitus Lenkijos ir Rusijos sienai 
ties Mamilais mūsų Venzaveco3* dalis - maždaug 8-10 dešimtinių miško, vadina- 
mo Gojumi - dabar atsidūrė ne bolševikų, o Lenkijos teritorijoje. Prieš karą buvo 
gražus pušynas. Dabar pušys jau iškirstos, beliko tik smulkūs medžiai, tinkami po- 
pieriaus gamybai. Tad Steponas likusius medžius skubiai kerta ir parduoda. Ven- 
zavecas priklauso Elvyrai, tačiau ten ir aš turiu savo neišskirtą 14 dalį. Vadinasi, 
septintoji sumos, gautos už parduotus medžius, dalis priklauso man. Steponas rašo, 
kad man jau surinko apie 4 milijonus Lenkijos markių. Suma skamba efektingai, 
galiu jaustis „milijonierius“, nors tie lenkiški milijonai verti 200-250 dolerių, arba 
2-2 % tūkstančio litų. Nieko nesakau, gerai ir tai. Elvyrai Steponas surinko apie 
20 milijonų Lenkijos markių. Tad reikia kuo skubiau parašyti Steponui, kad mano 
sumą greičiau paverstų doleriais arba kita tvirta valiuta, nes laikyti markes, kurios 
nuolatos smunka, neapsimoka. Steponui sudėtinga pinigus persiųsti, per banką do- 
lerių perduoti neįmanoma. Lenkijoje draudžiama išvežti ir išsiųsti iš šalies svetimą 
valiutą. Pavasariop labai mielai nuvažiuočiau pas Steponą ir atsiimčiau savo ir El- 
vyros pinigus, jeigu Elvyra padengtų bent pusę kelionės išlaidų. Antraip už kelionę 
tektų pakloti pusę sumos, kurios pasiimti vykčiau. Na, tai tik planai, nes keliauti į 
Vilniaus kraštą ne tik brangu, bet ir sudėtinga. 


317. Žilinskas Aleksandras (Żyliński Aleksander). 


318. Venzavecas (Wiązowec, Więzowiec) — kaimas ir dvarelis Vileikos apskrityje (dabar - Baltarusija), 
30 km nuo Vileikos, prie Vilniaus-Minsko kelio, 6 km nuo Maladečinos. M. Rėmerio motinos Konstanci- 
jos Tukalos (1847-1914) nuosavybė. Konstancija Tukala ištekėjo už Mykolo Kazimiero Romerio 1869 m. 

1922 mety gruodžio 16 d. 
Šeštadienis 


Mačiulis?"?, vienas iš 33 lenkų valdžios iš Vilniaus išvarytų vilniečių, dirbantis mūsų 
Tribunolo raštinėje, pasakojo, kad lyg mirė p. Tadeušas Vrublevskis. Iki šiol negirdė- 
jau, kad šioji žinia būtų patvirtinta. Mačiuliui tai pasakė sesuo. Jeigu tai tiesa - būtų 
labai liūdna. Vrublevskis buvo neeilinis žmogus, be galo protingas, nors kartais 
sudėtingo būdo. Jis, jo butas ir rinkiniai jau buvo tapę vienu iš Vilniaus kultūros 
elementų. Aš prie šio žmogaus labai prisirišau. Nuo 1905 metų mudu siejo įvairūs 
santykiai. Pastaruoju laiku jis nedalyvavo politiniame Vilniaus gyvenime, nes ne- 
pritarė Vilniaus prijungimui prie Lenkijos, prarado senuosius draugus ir buvo vi- 
siškai izoliuotas, bet jo mirtis pačiame Vilniaus gyvenime paliks didžiulę tuštumą. 
Šis žmogus tapo vienišiumi, nuo kurio pasitraukė dabartinis Vilnius, vis viena buvo 
vienišius, kurio neįmanoma pamiršti ir be kurio neįmanoma įsivaizduoti Vilniaus. 
Aišku, jo rinkiniai išliks, bet tarp jų yra keliolika mano dienoraščio sąsiuvinių, ku- 
riuos 1920 metais palikau jam saugoti. Bijau, kad bus sudėtinga juos atsiimti, o jeigu 
pavyks, labai sunku apsaugoti ir paskui atsivežti į Kauną. Jeigu paaiškės, kad žinia 
apie p. Tado mirtį yra teisinga, turėsiu būtinai kaip nors atgauti dienoraščius. 

Advokatų tarybos pirmininkas Stašinskis3*? pasakojo, kad Kalnietis*** parašė 
prašymą įtraukti jį į prisiekusiųjų advokatų sąrašą. Vadinasi, iš tiesų planuoja laiky- 
tis duoto žodžio ir nedirbti Tribunole. 

Pastarosiomis dienomis leidiniai daug dėmesio skiria Varšuvos žinioms, tiksliau 
Garbieliui Narutavičiui, kuris tapo Lenkijos Respublikos prezidentu. Tautinė demo- 
kratija susitelkė ir išėjusi į gatves surengė didžiulius mitingus prieš išrinktąjį Naru- 
tavičių, turėjusį tautinių mažumų paramą. Tą dieną, kai Prezidentas davė priesaiką, 
demokratų endekų būriai sukiojosi apie Seimą. Buvo sumušti kairiųjų deputatai, 
tarp jų Dašynskis?** ir Limanovskis323 (negi senukas Boleslavas?!), o Narutavičius, 
važiavęs atviru automobiliu lydimas ulonų, buvo įžeidinėjamas ir drabstomas pur- 


319. Kalbama apie Pijų Mičiulį. Mičiulis Pijus (1882-1923), lietuvių rašytojas, Vilniaus lietuvių visuomenės 
veikėjas. Lietuvių-baltarusių komisijos pirmininkas, Vilniaus krašto lietuvių sveikatos tarnybos draugijos 
vicepirmininkas, liaudies leidinio, savaitraščio Glos Ludu (Liaudies balsas) redaktorius (1921). 

320. Stašinskas Vladas (Staszynski). 

321. Kalnietis Vincas, 

322. Dašynskis Ignacas (Ignacy Daszyński; 1866-1936), Lenkijos politikas, socialistas, 1918 m. Lenkijos 
Respublikos laikinosios vyriausybės Liubline pirmininkas, 1919-1934 m. vienas iš LSP-PPS lyderių, 1919- 
1930 m. Seimo maršalas. 

323. Limanovskis Boleslavas (Limanowski Bolesław; 1835-1935), vienas pirmųjų lenkų socialistinio judėjimo 
veikėjų, istorikas, sociologas, publicistas. Palaikė ryšius su Paryžiaus lietuvių „Lithuania“ draugija, kurios 
veikloje 1904-1905 m. dalyvavo ir M. Rómeris. 

vais. Dešiniųjų deputatai nedalyvavo prezidento priesaikoje. Lenkijoje verda arši, 
temperamentinga kova. Gali būti, kad ji dar paaštrės, nes abiejų pusių jėgos atrodo 
labai panašios ir nė viena neketina nusileisti. Kairiųjų silpnybė — parlamentinėje 
veikloje jie turi atsižvelgti į tautines mažumas, o tai leidžia endekams kiršinti juos 
su žydais, vokiečiais ir t. t. bei menkinti lenkų akyse. Tačiau Juzefas Pilsudskis išliko 
kariuomenės vadu, o jis toks žmogus: pamatęs, kad nėra kitos išeities, suvaldys šalį 
įvedęs karinę diktatūrą. Endekai naudojasi Halerio3*4, kuris juos remia, populiaru- 
mu. Prieš endekų gatvių demonstrantus pasirodė socialistų kotrdemonstrantai. 


1922 metų gruodžio 17 d. 
Sekmadienis 


Po pietų dalyvavau Universiteto tarybos posėdyje. Iš kolegų profesorių, prie kurių 
priklauso ir žurnalistai (Mykolas Biržiška), sužinojau: vakar „Elta“ gavo praneši- 
mą, kad ką tik išrinktas Lenkijos Respublikos prezidentas Gabrielius Narutavičius 
buvo nužudytas! Narutavičius endekus labiausiai siutino dėl to, kad buvo išrinktas 
tautinių mažumų deputatų balsais (žydų, vokiečių, ukrainiečių ir baltarusių). Ende- 
kų kandidatas Zamoyskis33 surinko 230 lenkų balsų, o Narutavičius, kurį išrinko 
kairieji, surinko 280 balsų, iš jų 103 atidavė tautinių mažumų atstovai. Atmetus mi- 
nėtuosius 103 balsus Narutavičius nebūtų tapęs Prezidentu. Zamoyskis atstovauja 
lenkų balsams, tad, žvelgiant per tautinės valstybės perspektyvas, būtent jam pri- 
klauso Prezidento titulas. Šį faktą endekai panaudojo savaip: išvadino Narutavičių 
„žydų prezidentu“. Nežinau, kokiomis aplinkybėmis buvo nužudytas Narutavičius. 
Aišku, endekai yra linkę veikti pagal dabar madingus „fašistinius“ metodus, kurie 
iš esmės yra paprastas maksimalizmas, vertinamas labiau už įstatymus ir bet kurią 
legalią, parlamentinę, konstitucinę veiklą. Šio pokario maksimalizmo atstovai tarp 
kairiųjų buvo bolševikai, o dešiniųjų - šiandieną madingi italų „fašistai“. Šiandien 
„fašistais“ tampa endekai, o anksčiau toks pat „fašistas“ savo dvasia ir esme buvo ir, 
beje, iki šiol yra Juzefas Pilsudskis. Būtent jis šiandien vadovauja Lenkijos kariuo- 


324. Haleris Juzefas (Haller Józef; 1873-1960), lenkų nepriklausomybės veikėjas, II lenkų legionų brigados 
vadas, Lenkijos kariuomenės generolas, 1918-1919 m. lenkų armijos Prancūzijoje vadas, 1920 m. Savanorių 
armijos generalinis inspektorius, politikas, ideologiškai susijęs su krikščioniais demokratais, o vėliau su 
Darbo partija, po 1939 m. rugsėjo Lenkijos valdžios išeivijoje narys. 

325. Zamoyskis Maurycas (Zamoyski Maurycy; 1871-1939), grafas, politikas, visuomenės veikėjas. Nuo 
1904 m. Tautos Lygoje Lenkijos atstovas, Tautinės demokratinės partijos narys rusų laikais, 1906 m. Rusijos 
I valstybės dūmos deputatas. Pirmojo pasaulinio karo metais Lenkų tautinio komiteto Varšuvoje vicepir- 
mininkas, vėliau Lenkų tautinio komiteto Paryžiuje vicepirmininkas, 1919-1924 m. deputatas Prancūzijoje. 
1924 m. Lenkijos užsienio reikalų ministras, 1925-1927 m. Vyriausiosios dvarininkų organizacijos tarybos 
pirmininkas. 

menei. Ar jis pasidarys kokias nors išvadas po šito įvykio? Narutavičiaus nužudy- 
mas nėra epizodas — tai kovos elementas, tragiškos įtampos išraiška. Ar galimas 
koks nors lenkų konflikto kompromisas? Panašu, kad padėtis pasiekė tokį lygį, kai 
turi prasidėti arba pilietinis karas, arba vienos pusės prievarta kitai. Ką gi, Lenkija 
nerimsta: joje kaunasi individualizmo pradas ir anarchija, kurie gyvi čia dar nuo 
senųjų „šlėktų“ laikų. 


1922 metų gruodžio 18 d. 
Pirmadienis 


Šįryt skaičiau paskutinę paskaitą prieš šventes. Per visą švenčių laikotarpį privalė- 
siu dirbti ir rašyti paskaitas, nes įtariu, kad skaitydamas po 4 paskaitas per savaitę 
vasarį jau nebeturėsiu medžiagos, o rašyti sekasi lėčiau negu kalbėti. Tuomet teks 
organizuoti ilgesnę pertrauką, ruošti kolokviumus, kad liktų laiko kitoms paskai- 
toms pasirengti ir sukaupti kuo daugiau rankraščio. 

Ketvirtadienį išvažiuoju į Bagdoniškį praleisti švenčių. Jeigu Dievas duos - pa- 
būsiu ten iki sausio 9 dienos. 

Laikraščiai rašo, kad Gabrielių Narutavičių Varšuvoje nužudė kažkoks daili- 
ninkas Neviadomskis3?9 paveikslų galerijoje. Kol kas Lietuvos spauda apie tolesnius 
įvykius Lenkijoje nerašo. 


1922 metų gruodžio 19 d. 
Antradienis 


Nieko ypatinga. 

Kalnietis jau įtrauktas į prisiekusiųjų advokatų sąrašą. Jis prašė pirmininko ry- 
toj Tribunole duoti priesaiką. Na, kadangi Teisingumo ministerijai Kalnietis parašė 
pareiškimą, kad nuo lapkričio 19 dienos žinojo apie savo paskyrimą dirbti Tribunole 
ir praėjus mėnesiui pasidarė laisvas, todėl ir sutiko rytoj duoti priesaiką. Kalnietis 
atsisakė darbo Tribunole, o galėjusi būti itin sudėtinga Tribunolo krizė baigėsi. Na, 
šiuo požiūriu mes, aš su Janulaičiu, laimėjome. Dabar įdomu, kas bus paskirtas tei- 
sėju: Ciplijauskas ar kas nors kitas? Klausimas bus išspręstas po švenčių. 


326. Neviadomskis Eligijušas (Niewiadomski Eligijusz; 1869-1923), dailininkas, meno kritikas, Varšuvos 
politechnikos instituto dėstytojas, kraštutinis tautininkas nacionalistas, aktyvus lenkų tautinių demokratų 
judėjimo dalyvis nuo 1891 m., kovotojas už Lenkijos nepriklausomybę, legionierius. Už Lenkijos prezidento 
Gabrieliaus Narutavičiaus nužudymą nuteistas mirties bausme, kuri įvykdyta 1923 m. sausio 31 d. 

Vakar turėjo vykti Lietuvos Respublikos prezidento rinkimai, tačiau taip ir nej- 
vyko. Kalbama, kad ketvirtadienį prezidentą jau turėsime. Dar girdėjau, kad Leonas 
atsiėmė savo kandidatūrą. 


1922 mety gruodžio 20 d. 
Trečiadienis 


Šiandien Tribunolo posėdyje Kalnietis davė advokato priesaiką. Nuo šiol jis jau nebe 
Tribunolo teisėjas. 

Rytoj važiuoju švenčių į Bagdoniškį, visą vakarą ruošiausi. Dabar gyvenu labai 
sėsliai, tad tokia paprasta išvyka man jau prilygsta didžiulei kelionei. 

Rytoj turi vykti Respublikos prezidento rinkimai. Kas juo taps? Leonas ar Stul- 
ginskis, o gal Mykolas Biržiška, Galvanauskas arba dar kuris nors kitas? Rytoj po 
pietų, per iškilmingą Seimo posėdį, naujasis prezidentas turi duoti konstitucinę 
priesaiką. 

Iš Varšuvos mus pasiekia labai menkos žinios apie tolesnę įvykių eigą. Kol kas 
Lenkijos Respublikos prezidento pareigas eina Seimo maršalas (pirmininkas) Rata- 
jus3?7, Vitoso3?š frakcijos deputatas. Jis sukūrė laikinąjį kabinetą su generolu Sikors- 
kiu??? priešaky — kadaise jį pažinojau, kai dirbo Karo departamento NKN Piotrko- 
ve viršininku. 1920 metais jis narsiai gynė Modliną ir pagarsėjo kontrofenzyva ties 
Modlinu prieš bolševikus. Sikorskis lankstus ir protingas žmogus. Kitados legio- 
nuose buvo austrofilų stovyklos prieš Pilsudskį vadas, o dabar ryžtingai atstovauja 


327. Ratajus Macejus (Rataj Maciej; 1884-1940), Lenkijos liaudininkų judėjimo veikėjas, publicistas, moky- 
tojas. 1918-1919 m. Liaudininky politinės partijos (PSL) „Wyzwolenie“ („Išsivadavimas“) narys, 1920-1931 m. 
veikė Liaudininkų politinės partijos „Piast“ („Piastas“)gretose, 1921-1931 m. šios partijos Vyriausiosios ta- 
rybos narys. 1919-1930 ir 1934-1935 m. Lenkijos seimo deputatas, 1922-1928 m. maršalas; 1922 m. gruodį ir 
1926 m. gegužę ėjo Lenkijos Respublikos prezidento pareigas. 


328. Vitosas Vincentas (Witos Wincenty; 1875-1945), Lenkijos liaudininkų judėjimo veikėjas, politikas, pu- 
blicistas. Liaudininkų politinės partijos (PSL) „Piast“ vienas kūrėjų, Vyriausiosios tarybos narys. 1914 m. 
Vyriausiojo tautinio komiteto (NKN) vienas kūrėjų, iš pradžių rėmė Lenkijos legionų kūrimą. 1919-1933 m. 
Lenkijos seimo deputatas, iki 1931 m. su trumpomis pertraukomis parlamentinio klubo PSL „Piast“ pir- 
mininkas. 1920 m. liepą-1921 m. rugsėjį Tautinės gynybos vyriausybės narys ir Valstybės gynimo tarybos 
narys, vienas Centro dešiniųjų koalicijos kūrėjų. 1923 m. geužės-gruodžio mėn ir 1926 m. gegužės 19 d. 
premjeras. Po gegužę (1926 m. gegužės 12-15 d.) J. Pilsudskio įvykdyto perversmo — vienas opozicijos vadų. 
329. Sikorskis Vladyslavas Eugeniušas (Sikorski Wladyslaw Eugienjusz; 1881-1943), Lenkijos nepriklauso- 
mybės veikėjas, generolas, politikas. Lenkų paramilitarinių organizacijų Galicijoje vienas organizatorių 
(1908-1914), NKN narys (nuo 1914) ir Karinio departamento NKN viršininkas (nuo 1915). Nuo 1918 m. tarna- 
vo Lenkijos kariuomenėje. Lenkų ir sovietų kare vadovavo 5 ir 3 armijai. Tarpukariu Lenkijos kariuomenės 
štabo viršininkas, premjeras ir karo ministras. Po 1926 m. gegužės 12-15 d. J. Pilsudskio perversmo perėjo į 
opoziciją. Nuo 1939 m. vyriausybės emigracijoje premjeras ir Vyriausiasis kariuomenės vadas. 

politiniame gyvenime dominuojančiai Pilsudskio ir kairiųjų srovei. Labai man įdo- 
mu, kaip toliau klostysis įvykiai Lenkijoje. | , 

Manau, gandai apie Vrublevskio mirtį nepasitvirtino, nes iki šiol neturiu jokių 
žinių“, 


1922 mety gruodžio 21 d. 
Ketvirtadienis 


Atsikėliau anksti rytą ir kartu su tarnaite Helena išėjome į traukinių stotį, o ten 9 
valandą pajudėjome iš Kauno. Važiavome visą dieną ir apie 11 valandą vakaro pa- 
siekėme Rokiškį. Mūsų jau laukė Bagdoniškio kinkiniai. Be vežėjo, mūsų pasitikti 
atvažiavo Marynios sūnus Steponas didelėmis, dvikinkėmis rogėmis. Naktį atsidū- 
riau Bagdoniškyje. 


1922 mety gruodžio 22 d. 
Penktadienis 


Bagdoniškis vėl man pasirodė liūdnas, nes Elvyra ir Marynia neturi jokių grynųjų 
ir pačios nežino, į ką investuoti ūkyje, kuris viską suryja ir praktiškai nieko atgal 
neduoda. Darbininkai brangiai kainuoja, o samdiniai, valstybės palaikomi, pasida- 
re labai reiklūs. Visos prekės įvedus litą pabrango, mokesčiai nepakeliami, o pelno 
nėra. Ūkio produktus sunku parduoti, jų kainos nedidelės, o javai šiemet neužde- 
rėjo. Savaime aišku, neimu iš Marynios pinigų už savo žemės nuomą, tačiau tai tik 
lašas jūroje. Sesės nerimauja dėl miško, kurį gali iš mūsų atimti, kadangi šis klau- 
simas dabar paaštrėjo ir neaišku, kuo baigsis. Dabar reikia atsisakyti minčių apie 
jo iškirtimą, o kai negalime kirsti net ir turėdami miško, neturime jo. Aplinkiniai 
stebi ir praneša apie kiekvieną nukirstą medį. 

Gaila man sesių. Elvyrai ūkininkauti sekasi prasčiau negu Maryniai, bet ji jaučia 
vyro palaikymą ir žino, kad prireikus gaus materialinę paramą. Marynia yra viena 
ir gali pasikliauti tik savo jėgomis. Narsi ir darbšti mano sesė, tačiau mato, kad po 
dvejų sunkaus darbo metų jos padėtis nepagerėjo. Maža to, šią žiemą jai dar sunkiau, 
negu buvo pernai. Neturi kam parduoti paukščių, javai neužderėjo, nėra iš kur gauti 
grynųjų, o išlaidų vis daugėja ir daugėja. Pernai Marynia gavo grynųjų už mišką, o 
šiemet apskritai jų neturi. 


330. Netikras pranešimas. Tadeušas Vrublevskis mirė 1928 m. liepos 3 d. 

Praėjusį pavasarį ir vasarą gera buvo stebėti Marynią - tokią energingą, tokią 
darbščią, pasitikinčią savo jėgomis ir tikinčią Bagdoniškio ateitimi. Na, o dabar jai 
rankos nusviro, nežino, ko griebtis, kaip suktis. Vis dėlto sesuo neatrodo paniurusi. 
Turi stogą virš galvos ir sūnų. Kas toliau? Planuoja parduoti dvi kumeles, už kurias 
gaus būtinų lėšų, bet dėl to susilpnės ūkis. 

Elvyros vaikai labai džiaugiasi, kad atvykau. Atvežiau jiems daug saldumynų ir 
žaisliukų. 


1922 metų gruodžio 23 d. 
Šeštadienis 


Neprisiverčiu būdamas Bagdoniškyje sistemingai dirbti ir rašyti paskaitų. Dvi die- 
nas nieko neveikiau. Rytoj jau būtinai privalau padirbėti, nes turiu nedaug medžia- 
gos atsargų ir privalau jas papildyti per šventes. 

Kai atvažiuoju iš miesto į Bagdoniškį, visada aptingstu ir nemoku tingulio nu- 
galėti. 

Šiandien apžiūrėjau savo vaismedžių sodą, kurį sudaro 40 medelių. Atrodo di- 
delis, tik ar sulauksiu vaisių ir ar sugebėsiu čia kada nors įsikurti? Visi mano planai 
labai migloti. Dirbu, kad turėčiau ką veikti, apie ką svajoti, ko nors siekti. Tačiau virš 
Bagdoniškio pakibęs kažkoks praradimo liūdesys, kuris paliečia ne tik mus, bet ir 
visus šalies dvarus. 

Nejaučiu gyvybės, energijos, kuri turėtų augti ir plėstis. Dabar juntamos tik di- 
džiulės pastangos išlikti ir kažin koks keistas įsikibimas į mylimą tėviškę. Šitas liūde- 
sys pradeda sklaidyti visus planus. Labai nemalonu, kad aplinkiniai mus laiko priešais, 
kad šiepia dantis į viską, kas sietina su dvaru, kas nėra valstietiška ir lietuviška. 


1922 metų gruodžio 24 d. 
Sekmadienis 


Šiandien sekmadienis - valgėme kūčių vakarienę neperkeldami jos į šeštadienį. 
Vakarienė buvo kukli. Turėjome žuvies konservų (kelias silkių skardines ir kilkių 
skardinę), aš atvežiau iš Kauno, bulvių, kopūstienės su grybais, sližikų su aguono- 
mis ir medaus padažu, keptų žirnių, spanguolių kisieliaus ir nuostabaus naminio 
alaus. Kūčių vakarienės valgyti sėdome aš, Elvyra su vaikais - Helcia, Andžejumi ir 
Michasiumi Mečkovskiais - ir Marynia su sūnumi Steponu Rómeriu. Po vakarienės 
uždegėme žvakutes ant eglutės, kurią gražiai puošė mano atvežti iš Kauno žaisliu- 
kai. Štai ir visos kūčios. 

Kaimas gyvena su lito ženklu. Visi skundžiasi, kad sunku, visiems reikia litų, o 
gauti jų praktiškai neįmanoma. Na, dar gyvenimą paįvairina vilkai, apie kuriuos 
daug kalbama, mat jie šiuose kraštuose tikra sensacija. Vilkai čia nepasirodė poka- 
rio metais, bet dabar priviso ir atklysta dar daugiau iš Baltosios Rusios ir Latvijos 
(Kurliandijos). Šią žiemą jų išties labai daug. Antai Kligys prieš dvi dienas su giri- 
ninku Sadausku išvažiavo į Gojų tikėdamiesi sugauti miško vagis ir pamatė kelis 
vilkus. Kligys šovė jų pusėn, tačiau nepataikė ir vilkai pabėgo. Naktį žvėrys pri- 
sliūkino prie Kelečio akalicos už Gojaus, o prieš kelias dienas juos pastebėjo visai 
šalia Jonavos kaimo. Vienas vilkas nutipeno į Kazimiero Jankausko kiemą. Pačiame 
Gojuje ir netoliese rado labai daug vilkų pėdsakų. Kol kas niekas negirdėjo, kad 
vilkai būtų puolę žmonės, nors gandai sklando, kad vilkai užpuolė kažkokią vargetą 
ar puolė keturis ginkluotus kareivius miške prie Rokiškio. Tačiau visa tai, ko gero, 
pasakos. 


1922 metų gruodžio 25 d. 
Pirmadienis 


Šventinė diena prabėgo ramiai ir tyliai. Marynia su sūnumi Steponu ir Helcia Meč- 
kovska nuvažiavo pas Rosenus į Gačionis, o aš su Elvyra ir Andžejumi likome na- 
mie. Mus aplankė Kazimieras Jankauskas ir Kligys su žmona (Maryte Pagiryte iš 
Ažubalių, ji pas mus pernai dirbo virėja, o prieš metus Kligys ją vedė). 

Ką gi, vakar ir šiandien jau nugalėjau tinginį ir rašiau paskaitas. 


1922 metų gruodžio 26 d. 
Antradienis 


Kartu su Elvyra ir Marynia buvau nuvykęs į Kavoliškį. Ilgai neužsibuvome, mat 
atvažiavome apie 1 valandą po pietų, o apie 4 jau turėjome grįžti. Kavoliškio namai 
pilni svečių. Prie stalo sėda apie 20, o gal ir dar daugiau žmonių. Yra Komorovskiai 
iš Gikoniy**, Komorovskiai iš Skrebiškio3?*, panelė Milina Guidoni33, dar apie 10 
namiškių, įvairūs korepetitoriai, mokytojai ir mokytojos, na, ir panelė Erika Polej33*, 


331. Komorovskiai iš Gikonių - dvarininkų šeima, gimininga su Elizos Irenos Rėmerytės, M. Romerio sesers 
vyru. Gikonių dvaras yra Rokiškio apskrityje ir buvo Jono Komorovskio (Jan Komorowski) nuosavybė. 


332. Komorovskiai iš Skrebiškio — dvarininkų šeima, gimininga su M. Rómerio sesers Elizos Irenos Komorov- 
skos vyru. Skrebiškio dvaras, buvęs Rokiškio apskrityje ir kitados priklausęs Tyzenhauzams iš Rokiškio. 


333. Milina Guidoni, Komorovskių šeimos iš Kavoliškio viešnia. 


334. Eryka Pollej, vengrė, Zitos Komorovskos draugė. 

vengrė, Zitos prieškario laikų draugė, kuri atvyko čia iš Berlyno mėnesiui pailsėti. 
Pasirodo, net kavoliškiečiams sunku verstis, kai trūksta litų. Jie turi dolerių, bet šie 
yra neliečiami. Čia jaučiama dviguba neapykanta Lietuvai ir viskam, kas lietuviška. 

Bagdoniškis negauna lietuvių spaudos, tad tik Kavoliškyje šiek tiek pasaulio nau- 
jienų sužinojau. Lietuvos Respublikos prezidentu buvo išrinktas Stulginskis. Vadi- 
nasi, nepavyko krikščionių demokratų ir liaudininkų susitarimas, nes liaudininkai 
priešinosi Stulginskio kandidatūrai. Lenkijoje nužudyto prezidento vietą užėmė 
Stanislavas Voicechovskis?“. Kalbama, kad dešinieji jau kelia vėjus prieš jį, kaip kad 
kėlė prieš nelaimėlį Narutavičių. 


1922 metų gruodžio 27 d. 
Trečiadienis 


Dar viena rami diena, praleista namie. Kasdien dirbu po tris valandas - dažniausiai 
vakarais rašau paskaitas, šiek tiek laiko skiriu Tribunolo nuosprendžių motyvams. 
Kadangi jau prisikaupė daug darbų, atsivežiau juos iš Kauno. Didžiąją laiko dalį 
praleidžiu žaisdamas su Elvyros vaikais ir Steponu Rómeriu. Daugiausia žaidžiame 
įvairius žaidimus iš saldainių. 

Noriu užsiminti apie vieną epizodą, kurį vakar girdėjau Kavoliškyje. Pasakojo, 
kad atseit Zarasus užpuolė kažkoks lenkų lengvosios kavalerijos būrys. Kalbėta, kad 
lenkų ulonai sugavo kelis vietinius, užkietėjusius „litvomanus“, t. y. Lietuvos valsty- 
bėsirlietuvių tautos kurstytojus sulenkėjusiuose Zarasuose, ir išplakė juos rykštėmis 
(tarp jų buvo ir kunigo šeimininkė, uoli lietuvė). Kelis išsivedė už linijos kaip įkaitus 
ir pagrasino, kad netrukus sugrįš ir padarys dar didesnę „tvarką“. Lietuviai supani- 
kavo, kas galėjo, tas pabėgo. Kalbama, apie 70 lietuvių kareivių „šaulių“ išsibėgiojo 
į visas keturias puses, o vietiniai pasislėpė. Zarasų komendantas pabėgo, išrūko net 
Antanašės komendantas, o lietuvių tarnautojai taip išsigando, kad Rokiškio miškų 
urėdas atbėgo pas Pšezdzeckį““ ir patikino: jis pats ęsąs lenkas ir dėl to labai už- 
jaučiąs lietuvių engiamą Pšezdzeckį. Dar pažadėjo sunaikinti kažkokius skundus, 
gautus dėl Pšezdzeckio nelegaliai kertamų medelių. Pastarasis sakinys ir yra raktas 
į viso pasakojimo esmę — istoriją paskleidė pats Pšezdzeckis. Nežinau, ar visa tai iš 
tiesų nutiko. Gal ir nutiko kas nors panašaus, nes pastaruoju metu įvyko keli sava- 


335. Voicechovskis Stanislavas (Wojciechowski Stanistaw; 1869-1953), Lenkijos Respublikos prezidentas, 
kooperacijos judėjimo teoretikas ir veikėjas. 1919-1920 m. vidaus reikalų ministras, Lenkijos Respublikos 
prezidentas nuo 1922 m. Po 1926 m. gegužės perversmo atsisakė prezidento pareigų ir apskritai pasitraukė 
iš politinio gyvenimo. 


336. Janas Pšezdzeckis (Jan Przedziecki). 

vališki lenkų užpuolimai (Suvalkų krašte). Aišku, tokie puldinėjimai yra neteisėti, 
turint tikslą sustiprinti vietos lietuvių engiamų lenkų dvasią, tačiau oficialiai lenkų 
valdžia juos neigia arba įvardija savavališkais, neturinčiais nieko bendra su Lenkijos 
politine kryptimi (Lenkijoje kalbama, kad tokius pat užpuolimus neutralioje zonoje 
vykdo lietuviai). Tokie išpuoliai, neretai susiję su savivale ir turto grobimu, niekam 
garbės nedaro. Mūsų dvarininkai su Pšezdzeckiu priešaky taip nekenčia Lietuvos 
ir lietuvių, kad tokie įvykiai jiems suteikia didžiulio pasitenkinimo - juk malonu 
parodyti, kokie „bailiai“ yra lietuviai. Suprantama, tokius išpuolius organizuoja ne 
tikroji Lenkija, o banditai arba „kresų“ gyventojai. Mūsų „ponus dvarininkus“ (ma- 
nau, ne visus, bet tokius vargetas kaip Pšezdzeckis) labai džiugina. Banditus jie laiko 
savo keršytojais, dvarininkų riteriais. Dvarai patyrė nemažai skriaudų ir iki šiol jų 
patiria, bet vieni kenčia kilniai ir išdidžiai, galbūt laukia atpildo, neprarasdami iš- 
didumo. Na, kiti jaučia pasitenkinimą neigdami ir nekęsdami visko, kas lietuviška, 
ir atsiduria septintame danguje, kai gali bent piktai pakalbėti apie lietuvius. Gerai, 
tegu turi nors tokį džiaugsmą! Man jie primena žmones, kurie ko nors nekęsdami 
mielai sudegina nekenčiamojo portretą arba pakaria iškamšą. Dar primena eretikus 
ir satanistus, nekenčiančius Kristaus ir Bažnyčios. 

Ir pats negaliu nekritiškai žavėtis viskuo, kas lietuviška, o tokios „brolių dvari- 
ninkų“ kalbos man įspūdžio nedaro. Jie vargšai savo dvasia ir turtuoliai nuodais. 


1922 mety gruodžio 28 d. 
Ketvirtadienis 


Pas mus iš Gačionių??? atvažiuoja p. Ana Pisaniova33s, labai nervinga ir nuliūdusi 
dėl iš Vilniaus gautos žinios, kurią jai perdavė svainis Konstantinas Pisanis?39. Žinia 
apie jos sūnų Tadą Pisanj3*, degradavusį ir prasigėrusį jaunuolį. Jis visiškai pasi- 
keitė po tarnybos kariuomenėje, Vilniuje ar Varšuvoje įvykdė kažkokį nusikaltimą 
arba vagystę. Dabar areštuotas, gresia baudžiamoji atsakomybė ir Pisanių namų 


337. Dvaras Gačionyse, Rokiškio rajone. Dvarą valdė apie tris šimtmečius baronai Rozenai (Rosenai, Rosen). 
Pirmoji Rozenų sodyba neišliko. Dabartiniai neoklasicistiniai mediniai dvaro rūmai buvo pastatyti 1870 m. 
pagal inžinieriaus Jano Rozeno (Rosen) projektą. Senieji dvaro baldai ir meno vertybės ypač nukentėjo Pir- 
mojo pasaulinio karo metais. Po Nepriklausomybės atkūrimo 1990 m. Gačionių dvaro rūmus susigrąžino 
Lietuvos pilietybę iśsąugojęs baronas Antonas Rozenas (Rosen), kuris, pabėgęs iš sovietinių lagerių, gyveno 
Lenkijoje. XXI a. pradžioje A. Rozenas dvarą padovanojo savo sūnui Piotrui. Po didelių atkuriamųjų darbų 
vienas gražiausių ir stilingiausių naujojo klasicizmo stiliaus medinių pastatų Lietuvoje atgijo. Atkurtos ne 
tik statinio išorės detalės, bet ir išsaugota vidaus autentika. Restauruotos senosios lubos, dalis grindų. 


338. Pisaniova Ana, Rómerytć (Pisaniowa Anna, Rómerówna) Rosenų, valdžiusių Gačionių dvarą, giminaitė. 
339. Konstanty Pisan. 


340. Tadeusz Pisan, Anos Pisaniovos sūnus. 

Vilniuje areštas. Šitas jaunuolis kažkuo primena Marynios sūnų Steponą, kuris, pri- 
sidengęs „patriotizmo“ kauke ir tarnyba „tėvynei“, įstojo į Lenkijos kariuomenę, o iš 
tiesų mėgaudamasis gyvenimu tenkino savo kūno ir minčių geidulius. 

Ponia Pisaniova atvyko pasitarti ir ieškoti pagalbos, nes norėjo kuo greičiau su- 
grįžti į Lenkiją. Nusprendė, nors ir labai bijodama, važiuoti vadinamąja „žaliąja siena“, 
t. y. be jokio leidimo, nelegaliai. Marynia ketina ją palydėti iki demarkacijos linijos, iki 
tos vietos, kurią galima pereiti — čia turime pažįstamų. Tuo pat metu ir Elvyra užsima- 
nė išvykti pas vyrą Steponą Mečkovskį paimti pinigų, tačiau sesė dar svyruoja ir labai 
bijo. Bandau ją atkalbėti, gali rastis įvairių netikėtumų, ypač grįžtant. 


1922 metų gruodžio 29 d. 
Penktadienis 


Šiandien į Bagdoniškį buvo užsukęs ponas miškų urėdas iš Rokiškio. Apie savo at- 
vykimą buvo pranešęs prieš kurį laiką. Kligys jau seniai ruošėsi urėdo atvykimui. 
Urėdą atvežė Hektoras Komorovskis pasikinkęs savo arklius. Skundas dėl savavališ- 
ko kirtimo labai sunervino Elvyrą ir Marynią, tačiau tuomet jas apgynė Peisachas 
Ruchas, dabartinis Rokiškio turtuolis. Peisachas, prisidengęs prekyba karvėmis, 
nukreipė miškų urėdo ir miškų inspektoriaus Tupalskio iš Kraštų3* dėmesį nuo 
Bagdoniškio. Tokia paslauga mums kainuos 500 litų (500 dolerių). Miškų urėdas, 
labai mandagus ir simpatiškas žmogus, atvažiavo apžiūrėti mano Gojaus, mat bu- 
vau pateikęs prašymą Miškų departamentui iškirsti 30 pušų. Miškų urėdo spren- 
dimas bus teigiamas - t. y. mums palankus. Kartu su uredu nuvažiavome į Gojų, o 
Hektoras jam dar parodė ir savo mišką (tiksliau Elizkos), ir Elvyros Stačiaragyje; 
tokios apžiūros reikėtų, jeigu sesės ateityje pateiktų prašymą miškui kirsti. Urėdas 
pareiškė, kad prieš kelis mėnesius iš Miškų departamento gavo paliepimą perimti 
kelių dvarų miškus, kurie iki šiol nebuvo perimti - tarp jų ir Bagdoniškio mišką. 
Sutarėme, kad urėdas, vykdydamas potvarkį, pirmomis sausio dienomis, kol aš dar 
būsiu čia, atvyks su miškų komisija. Tuomet komisijai pateiksime mūsų miškų pa- 
dalijimo aktą, kuriuo remdamasi komisija surašys aktą, kad Bagdoniškio miškas 
dėl minėtojo padalijimo neturėtų atitekti valstybei. Viskas būtų gerai, jeigu Miškų 
departamentas nereikalautų Papos mirties akto. Na, tada paaiškės, kad, pradėjus 
galioti įstatymams dėl Bagdoniškio miškų suvalstybinimo, miškai dar nebuvo pa- 
dalyti ir priklausė Papai. Šitas faktas gali lemti, kad mūsų miškus atims. 
Vakare aplankė Piotras Rosenas iš Gačionių ir Lisandras iš Kriaunų. 


341. Kraštai (Kroszty) - smulkus dvarelis, 30 km nuo Zarasų. 

1922 metų gruodžio 30 d. 
Šeštadienis 


Marynia ir Elvyra po pietų išvyko į Gačionis ir namo grįžo tiktai naktį. Aš visą laiką 


sėdėjau namuose. Mano širdies būklė labai bloga. Jaučiu, negaluoja širdies nervas. 


Dieve mano, leisk man palikti šį pasaulį. Nebijau mirties — norėčiau jos. Gyvenimo 


jau pasisotinau ir nesu tas, kuris išeitų be pėdsako. Mano gyvenimas paliks vaisių 


ir ateities kartos (viliuosi, abiejų mano tėvynių — Lietuvos ir Lenkijos — gyventojai) 


pripažins mano darbus. Labai gailiuosi, kad dienoraštį rašau sistemingai tik nuo 


Demokratiškas Naujų Metų sutikimas. 

1911 metų ir kad nerašiau jo bent nuo 1904 
metų, kai pradėjau viso gyvenimo veiklą. Gal 
ir dar anksčiau, kol buvau tik žiedas, nespėjęs 
subrandinti vaisių. Nesijaućiu senas, tačiau 
jaučiu, kad mano gyvenimas jau prabėgo ir... 
kad jau noriu mirti! Suteik man tokią malonę, 
Dieve! O jeigu gali - ir nuo kančių apsaugok! 

Prieš pietus pasiėmiau vaikus ir išėjome 
pasivaikščioti: važinėjomės rogutėmis nuo 
kalno iki Prūdelio lankos. 

Elvyra vis dar ruošiasi vykti pas vyrą už 
demarkacijos linijos kartu su ponia Ana Pi- 
saniova. Na, tiesą pasakius, ji ir ruošiasi, ir 
bijo, ir svyruoja. 


1922 metų gruodžio 31 d. 
Sekmadienis 


Paskutinė metų diena. Prabėgo visai kaip ei- 
linė. Iš namų neiškėliau kojos, kiti bagdoniš- 
kiečiai taip pat, o pas mus niekas neužsuko. 
Vakare, kai baigiau ruoštis paskaitoms, iškart 
nuėjau miegoti ir neįsitraukiau į vadinamųjų 
„Naujųjų metų sutikimą“. Visi juos sutikome 
miegodami arba versdamiesi ant kito šono. 
Karikatūros „Aristokratiškas Naujųjų Metų sutikimas“ ir 


„Demokratiškas Naujųjų metų sutikimas“. 
Garnys, 1924, nr. 1 (56), p. 14. 


1923 mety sausio 1 d. 
Pirmadienis 


Jau 1923-ieji. Kaip pasveikinti jus, Naujieji metai? Ko palinkėti? Sau turiu tik vieną 
palinkėjimą: kad būčiau su Dievu, o Dievas su manimi, nes tada 

ant pikto liūto be baimės josi 

ir jodinėsi per akliną tamsą, 

o Dievas, 

jis angelams sargams palieps tave stebėti, 

ant rankų nešioti, 

kad eidamas keliu 

neužkliudytum akmens ašmeny3** 

Na, o darbe, jeigu Dievas bus su manimi, leisiu sau palinkėti, kad mano paskaitos 
virstų veikalu ir knyga, puošiančia mokslinę Lietuvos literatūrą. 

Šaliai linkiu, kad nurimtų audringi tarpusavio santykiai, kad tvyrotų taika ir 
vienybė. Nenorėčiau, nors tai įvykdyti ir labai sudėtinga, kad tų santykių pagerėji- 
mas atimtų iš Lietuvos Vilnių. 

Šiandien atolydis, rogių kelias tirpsta, laiką leidome namie. Vakarop mus ap- 
lankė p. Brunonienė Vasilevska iš Norvydiškio3* kartu su sūneliu Bogdanu ir du- 
kra Maryte. Ponia Vasilevska, graži gyvanašlė, bet jos reputacija smarkiai suteršta 
meilės; šiandien man labiau patiko nei prieš dvejus metus, kai mačiau ją paskutinį 
kartą. Dabar atrodė labai gyvybinga ir, nepaisant amžiaus (maždaug keturiasdešimt 
metų), graži. Visa savo esybe viešnia spinduliuoja jausmus, gyvenimo džiaugsmą ir 
aistrą, kartu ji jautri, nekvaila ir apskritai atvira gyvenimui. 

Naktį atvažiavo Ana Pisaniova. 


342. Originalus tekstas skamba taip: na lwa srogiego bez obrazy wsiądziesz / i na ogromnym zmroku jezdzić 
będziesz, a Bóg / aniołem Swoim każe cię piastować, / na ręku nosić, / abyś, idąc drogą,/ na ostrzy kamień 
nie ugodził nogą. 


343. Brunonienė Vasilevska iš Narvydiškių (Brunonowa Wasilewska z Norwidyszek), dvarininkė, Narvy- 
diškių dvaro Ukmergės apskrityje savininkė (Narvydiškių, Narvydiškio dvaras); anksčiau tai buvo Bruno- 
no Tomaševskio nuosavybė. Narvydiškio dvarvietė yra apie 5 km nuo Vilniaus-Panevėžio automagistralės, 
prie Vileikiškių-Musninkų kelio. Iš XIX a. antrosios pusės dvaro pastatų likę eklektinių formų mūriniai 
dviaukščiai rūmai su mansarda ir svirnas. Sename sulaukėjusiame parke tyvuliuoja nemažas tvenkinys 
su sala. Pasakojama, kad tvenkinys iškastas rankomis — be technikos. Dvarvietė priklausė garsių didikų 
giminėms. XV-XVI a. šio dvaro savininkai buvo Kęsgailos, Radvilos. XIX a. pirmojoje pusėje Narvydiškiai 
atiteko naujiems šeimininkams Andżejevskiams, o to pat amžiaus antrojoje pusėje į dvarą įsikėlė Jasinskiai. 
Per 1931 m. žemės reformą valdos parduotos trims šeimoms: Petkevičių, Markevičių ir Taparauskų. Pačia- 
me dvaro centre įsikūrė Markevičiai ir dvarą praskolino. 1938 m. jį nusipirko Musninkų policijos nuovados 
viršininkas Vainilauskas. 

Kosakovskių šeima ir šešiolikme- 
tis Mykolas Rómeris su motina 
Konstancija Tukalaite-Rómeriene 
(Tukałłówna) 1895 m. 

Nuotrauka iš Konstancijos Romerytės 
albumo. 


Antra nuotraukos pusė su 
Mykolo Romerio įrašu: „W roku 
1896 w Leonardowie [?] u pp. 
Kossakowskich w powiecie Po- 
niewiežskim. Od lewa w prawo: 
siedzą na porączu i obók niej na 
kreśle — dwie panny Kossakows- 
kie - Pola i Hela; dalej w głębi 
siedzi moja Matka Konstancja z 
Tukałłów Michałowa-Kazimierzo- 
wa Rómerowa; obók niej siedzi 
p. Kossakowska, Kończanka z 
domu; wreście siedzę ja; Michał 
Rómer, jako chłopiec 16-letni 

w mundurze Cesarskiej Szkoły 
Prawa w Petersburgu. Michał 
Römer. Kowno, 1938. XII. 7/ 


1923 metų sausio 2 d. 
Antradienis 


Neturiu ką parašyti. 


1923 metų sausio 3 d. 
Trečiadienis 


Tvarkydamas asmeninių dokumentų ir laiškų archyvą, radau sąsiuvinį, pavadin- 
tą „Mykolo Rėmerio eilėraščiai. IV klasė. 1897-1898 metai“. Sąsiuvinyje yra keli 
mano jaunystės eilėraščiai, mano poezijos bandymai. Ko gero, kiekvienas arba 
beveik kiekvienas inteligentiškas žmogus, kuris jaučia potraukį plunksnai, yra 
bandęs kurti eilėraščius. Štai vienas mano eilėraštukų, rašytų 1897 metų rugpjū- 
čio 31-rugsėjo 1 d.: 


Lizdui 

Nežinau, ką rašyti, nes neturiu temos, 

Ir nenoriu galvoti, galvoje ieškoti, 
Verčiau imsiu plunksną ir rašyt pradėsiu, 
Ką gerbiamas įkvėpimas rašyt įsakys, 
Sugrįžtu namo - et, kam gi tai slėpti! 
Gailestis smelkiasi gilyn į sielą. 

Šiame gimtajame, mylimame lizdelyje, 
Kuriame gyvenimas buvo tapęs rojum, 
Kai buvau mažytis, kai buvau vaikelis, 
Kuris mane mažą, mažutėlį vaiką, 

Taip stipriai prispaudė prie savųjų įsčių, 
Taip gerai išsupo ir glamonių negailėjo, 
Negailėjo laiko rūpintis manim... 

Ir štai šį paukštelį pasigavo gyvenimas, 
Nešėsi per tolius, erdves beribes, 

Mėtė į gyvenimo sūkurius, klaidino rūkuose, 
Todėl vargšas vaikas ne kartą paklydo. 

Ir ne kartą pasirinko klaidingus takus, 
Ir, ko gero, būtų tuo, kuo šiandien, deja, yra 
Daugelis žmonių: keistų padarų, 
Dvasiškai smukusių, bet angelo veidu, 

Tačiau tokiu niekingai bjauriu, 

Jeigu jo gražūs vaikystės prisiminimai 

Tuos kelerius metus, praleistus lizde 

Su tėvu ir motina, su mylimomis sesytėmis, 
Nesaugoty tarsi skydas 

Nuo pagundų, audrų, 

Jei nebūtų tie metai inkaru virtę. 

Įstrigusiu jūroje geiduliy. 

Ir kam dar svajoti! Juk veltui rašau, 

Pagautas akimirkos įspūdžio, 

Kaip tik tada, kai mane pasičiupo tyriausi jausmai. 
Svajonės negelbės! Tas jaunas paukštelis 
Nedėkingas buvo, yra ir dar bus... 

Tad kam gi svajoti apie vaikystės metus, 

Kam kviestis laikus, praleistus lizdely, 

Kam aitrinti širdį, 

Kam skaudinti ir dirbtinai kelti jos meilę lizdeliui! 
Myliu šį lizdelį, labai myliu jį, 

Ir gaila, kad teks jį palikti, 

Tačiau, mano lizde, lizdeli mielasis, 

Atleisk man, prašau, kad sąžiningai prisipažinsiu, 
Kad kai per ilgai tavyje užsibūnu, 

Ilgiuosi judėjimo, miesto gyvenimo, 

Ilgiuosi žmonių... Taip, sakau tiesą! 

Žinau, kad nesielgiu kilniai, 

Žinau, kad ne veltui man sąžinė šnabžda, 

Esu nedėkingas, nevertas lizdelio, 

Bet, Dieve, ką man daryti? Ar galiu užgniaužti? 
Žema, niekinga jausti ilgesį 

Gyvenimo tuštybei, niekingam pasauliui 

Ir tam užterštam miesto orui! 

Atleisk man, atleiski, mielasis lizdeli, 

Atleisk man, atleiski, mano miela mama, 
Atleisk man, atleiski, mano brangus tėveli, 
Atleiskit ir jūs man, mielosios sesutės, 

Kad esu nedėkingas, kad tapau niekingas. 

Bet jus visus myliu... garbės žodis - myliu, 

Prisiekiu, kad Jūs man brangiausi, 

Kad nieko už jus brangesnio pasauly nėra! 
Tačiau aš kaip žmogus, kuris nuo vaikystės 
Pradėjo vartoti nuodus ir negali nuo jų atprasti, 
Net jeigu suvokia, kad pats sau kenkia, 

Kad savo organizmą tais nuodais kankina, 
Taip ir aš, nuo mažens prie šurmulio pratęs, 
Prie šių moralinių nuodų, prie gyvenimo, 
Dažnai tarp niekšingų žmonių, 

Negaliu pakęsti per ilgos tylos 

Ir imu ilgėtis šurmulio, ilgėtis żmoniy?44 


Štai toks mano poezijos bandymas. Tada man buvo 17 metų. 


344. Originalus tekstas skamba taip: 
Do gniazdka 

Nie wiem, co pisać, bo niemam tematu, / I nie chcę rozmyślać, nie chcę w głowie szukać, / Wezmę więc 
pióro i będę pisać, / Co mi szanowna wena dziś rozkaże. / Powracam z domu, i - poco ukrywać! - / Żal mi 
się wdziera na dno mojej duszy. / Po tem rodzonem, kochanem gniazdeczku, / W którem mi życie płynięło 
rajem,/ Gdym był analeńkom, gdym był dziecięciem, / Które mię wówczas, małego dziecięciu, / Tak przy- 
garnęło do swego łona / I wychuchało, i wypieściło, / I nie szczędziło mi swej opieki... / Lecz to pisklątko 
porwało życie, / Uniosło daleko, hen, w przestrzeń odległą, / Rzucało do wirów, pędziło w manowce, / I bie- 
dne dziecię nieraz zbłądziło, / I wiele falszywych kroków zrobiła, / I byłoby może tam, czem dziś, niestety, 
/ Jest wiek u ludzi: przewrotnem, podłem, / Moralnym potworem z bezczelnem obliczem, / Z obliczem ws- 
trętnem, podłem, nikczemnem, / Gdyby go czyste wspomnienia dzieciństwa, / Te latek kilka, spędzonych w 
gniazdeczku / W śród racnych ojca, matki, siostrzynek,/ Gdyby go one nie były nastrzegły, / Gdyby mu one 
nie były tarczą, / Tarczą sprzeciwko pokusom i burzom, / Kotwicą w morzu ludzkich podłości./ Lecz poco 
marzyć! Darmo, te słów kilka, / Wypowiedzianych w moment zapądu, / W moment napływu szlachetnych 
uczuć / Nic nie pomogą! To ptaszę młode / Było niewdzięcznem, jest niem i będzie... / Poco mam marzyć 
o latach dziedzinnych, / Wspominać lata, spędzone w gniazdeczku, / Rozdraźniać rany mojego serca / I 
sztucznie wzbudzać miłość do gniazdka! / Kocham to gniazdko, o, kocham bardzo, / Žal mi się robi, gdy 
go porzucę, / Lecz gniazdko moje, gniazdko kochane, / Przebać mi, proszę, gdy Ci wyznam szczerze, / Że, 
gdy dość długi spędzę czas u Ciebie, / Tęsknię za gwarem, za tem życiem miejskiem, / Wreszcie za ludźmi... 
Tak, prawdę rzekłem! / Wiem, że to nie jest szlachetne z mej strony, / Wiem - i niedarmo głos wewnętrzny 
wyrzuca, -/ Że jestem niewzdzięczny, niegodny gniazdeczka, / Lecz, Boże, coś robić? Czyż ja mogę stłumić / 
To podłe, nikczemne narzucie tęsknoty / Za życiem marnym, za światem nikczemnym / I na tem miejskiem 
trującem powietrzem! / Przebacz mi, przebacz, moje drogie gniazdko, / Przebacz mi, przebacz, moja droga 
matko, / Przebacz mi, przebacz, mój drogi ojczulku, / Przebaczcie wreszcie i Wy, me siostryczki, / Żem tak 
niewdzięczny, żem tak znikczemniał. / Lecz ja Was kocham ... daję słowo - kochem, / Przysięgam, že Wy mi 
jesteście najdrożsi, / Że od Was dla mnie niema droższych w świecie! / Lecz jak ten człowiek, co z maleństwa 
przywykł/ Zużywać truciznę, — nie może odwyknąć, / Choćby pojmował, jak tem sobie szkodzi, / Jak swój 
organizm tą trucizną gubi, / Tak ja, z maleństwa przywykły do gwaru, / Do tej trucizny moralnej, do życia, 
/ Życia wśród ludzi często podłych, gnuśnych, / Nie mogę przepędzić czas długi w tej ciszy / I tęsknie za 
gwarem, i tęsknię za ludźmi! 

1923 metų sausio 4 d. 
Ketvirtadienis 


Dar vienas poezijos bandymas. 1897 metai. Eilėraštis nebaigtas ir neturi pavadini- 
mo, o tekstas toks: 
Tyli naktis stojo - blyškus mėnuo šviečia, 
O aplink gili tyla - niekas niekas jos netrikdo, 
Tik miško paukštelis sparnais sušlamena, 
Ir vėl vien tyla, lėtai garinanti orą, 
Ima paukštelius kankinti... Kartais vėjas pakyla, 
Praskrenda, lėtai paliečia veidą mergaitės, 
Su žvaigždėmis pašnabždėti ir jų nuomonės paklausti, 
Kaip mylimojo širdelę pavergti savo pusėn, 
Priversti ją, kad mylėtų, kad meilės kančias pažintų, 
Kurios mergaitę kankino, jos širdį neramino. 
Vėjelis, garsus savavalis, bėgdamas pro šalį 
Glamonėjo mergaitę, taip gražiai sudėtą, 
Negalėdamas atsispirti norui savavališkai ją liesti, 
Pabučiavo veidelį, pažvelgė į akis mergelei, 
Ir išvydo gražias akeles — gilias ir geras - 
Jos aksomu tuo metu spindėjo, 
Ir jų spindesys visus pakerėt privalėjo. 
Susimąstęs vėjelis palietė mergelę, 
Jos baltas, pusiau atidengtas krūtis ir nuogus pečius, 
Ištyrinėjo jos kūno linijas, išlaisvino supintas kasas, 
Gražiai krentančias ant nugaros. 
Ir vilioklis vėjas nuskriejo toliau į pasaulį, 
O mergaitė, pamylėta jo šiltų gūsių, 
Negalėjo pamiršti jo saldžių bučinių. 
Ir gaila mergatei, kad tai vėjas padarė, 
O ne Mykolas, tironas jos širdelės. 

Mergaitė nuleido galvelę, kurį laiką mąstė, 

O vėliau žaviu balseliu paniūniavo dainelę.35 

Šioje vietoje eilėraštis nutrūksta. Man atrodo, jis silpnesnis už vakar cituotąjį 
eilėraštį „Lizdeliui“. 


1923 Metų sausio 5 d. 
Penktadienis 


Šventinės mano atostogos jau netrukus baigsis. Po ke- 
lių dienų teks gįžti į Kauną. Na, o Bagdoniškyje vis 
dar nelinksmos nuotaikos. Maryniai ir Elvyrai labai 
sunku ūkninkauti. Iš tiesų jų ūkis vos vos kvėpuoja, 
vos galą su galu suduria. Marynia dar šiaip taip sukasi, 
kadangi nuomojasi mano žemę ir apskritai yra apsu- 
kresnė, na, o Elvyrai itin sunku, jeigu ne pajamos iš 
miško ir ne ateities pajamos iš vyro parduoto Venza- 
veco - niekaip negalėtų išgyventi Bagdoniškyje. Tad 
ypač Elvyrai Bagdoniškio perspektyvos yra neaiškios. 
Dabar abi sesės baiminasi, kad bus atimti jų miškai. 


| 
| 
| 
| 


1923 Metų sausio 6 d. 
Šeštadienis 


IL TAN oho allina akadai ai a Ali a a 


Dieną prieš išvykdamas į Kauną neturėjau pas ką pa- Bronislavas Leduchovskis. Mykolo Kazimiero 
Romerio įrašas: „P. Bronisław Ledóchowski.” 
A. Straus et Brzozowski. 

dėjęs. Net pasivaikščioti nenorėjau išeiti ir tik kartą Nuotrauka iš Konstancijos Romerytės albumo. 


sisvečiuoti. Manau, net ir turėdamas nebūčiau paju- 


345. Originalas skamba taip: 

Noc cicha zapadła - blady księżyc świeci, / Wkoło cisza głęboka - nic jej nie przerywa, / Jeno puszczyk lub 
inny nocny ptak przeleci, / I znów cicho, bez szmeru, prując zwolna powietrze, / Leci gnębić ptaszęta... Cza- 
sem wietrzych się zrywa, / Przeleci, zlekka muśnie po twarzyczce dzieweczne, / Która wyszła w noc cichą 
pogawędzić z księ. 


życiem, / Z gwiazdeczkami pogwarzyć i zasięgnąć ich rody, / Jak serduszko lubego skłonić na 
swą stronę, / Zmusić je, by kochała, by te męki poznało, / Które dziewczę trapiły , jej serdeczko dręczyły. / Wie- 
trzyk, znany swawolnik, przebiegając cyszał / Dziewczę cudnej piękności i kształtów / I nie mogąc się oprzeć 
chętce dosyć swawolnej, / Pocałował twarzyczkę, spójrzał w oczy dzieweczce, / Ujrzał oczki śliczne - głębokie 
i dobre — / Miękki blask miały, blask aksomitu, / I blask ten musiał czarować każdego. / Dumiony wietrzyk 
musnął dzieweczkę / Po białych wpół odkrytych piersiach i ramionach, / Zbadał jej kształty, rozwiał krucze 
warkocze, / Co fatalni spadały na plecy. / Filut - wietrzyk poleciał broić figle po świecie, / A zaś dziewczę 
kochane działo całem ciałkiem / Na wspomnienie słodkiego całusu wietrzyka. / I dziewczięciu żal było, że to 
wietrzyk uczynił, / Nie zaś Miś, ten serduszka jej tyran. / Dziewczę głowę zwiesiło, przez czas jakiś dumało, / 
Potem głosem uroczym zanuciło piosenkę. 


išsiruošiau į Kavoliškį. Po pietų buvo atvažiavęs Hektoras Komorovskis ir siūlė vyk- 
ti kartu pas Piotrą Roseną į Gačionis dėl Valunio Veisenhofo34. Valunis su šeima 
gyvena itin nepasiturinčiai, pagaliau pradėjo dėti pastangas grįžti į šalį ir atgauti 
savo dvarą, o tikriau tai, kas iš jo liko, kaip nors užtikrinti šeimos gerovę. Kol kas jo 
žmona su vaikais apsistojo Vilniuje, o pats nuvažiavo į Rygą ir per Lietuvos konsu- 
latą, mat yra Lietuvos pilietis, bando gauti leidimą sugrįžti. Tačiau jis visiškai neturi 
pinigų. Rašė laiškus Rosenui ir Hektorui Komorovskiui, o iš laiškų sužinojau, kad 
ir man siuntė į Kauną. Kadangi Rosenas, turėdamas įgaliojimus, prižiūri jo dvarą, 
prašo atsiųsti pinigų, Jūžintų valsčiuje gauti patvirtinimą, kad jis buvo nuolatinis 
valsčiaus gyventojas ir valsčius neprieštarauja, jog jis sugrįžtų. Na, manęs prašo, kad 
nueičiau į ministeriją Kaune ir padėčiau jam gauti leidimą. 

Tad Hektoras nuvyko pas Roseną prašyti išsiųsti pinigų Valuniui ir padėti vals- 
čiuje gauti leidimą dėl gyvenamosios vietos patvirtinimo. Kartu pasiėmė mane, kad 
padaryčiau jam didesnį spaudimą. Rosenas nėra labai skrupulingas ir Valunio rei- 
kalus tvarkė bet kaip. Ne kartą Valunio pinigus panaudojo asmeniniams reikalams. 

Kai nuvykome į Gačionis, radome pilnus namus žmonių. Pasikalbėjome su Ro- 
senu apie Valunio bėdas. Vis dėlto labai maža vilties, kad Rosenas jam išsiųs pinigų, 
bet pažymą iš Jūžintų seniūnijos gaus. 


1923 mety sausio 7 d. 
Sekmadienis 


Paskutinė mano diena Bagdoniškyje. Hektoras vakar pasiliko nakvoti Bagdoniškyje 
ir šiandien užsibuvo iki vakaro. 

Seserys, o ypač jų vaikai labai liūdėjo, kad man reikia išvažiuoti. Atrodo, ir Ma- 
rynios sūnus Steponas Romeris yra labai prie manęs prisirišęs. Iki šiol elgiasi pavyz- 
dingai. Motinai jis geras ir šiaip tylus, niekam nei pretenzijų, nei priekaištų neturi, 
kita vertus, didžiulis tinginys, nieko jai nepadeda, bet bent jau tūno tyliai, tarsi pelė 
po šluota. 

Atrodo, jis laimingiausias, kai gali ištisas dienas leisti savo kambaryje, sėdėti prie 
stalo, piešti, braižyti planus, rašyti dienoraščius ir - nieko neveikti. Taip ir bėga jo 
dienos. Visa jo pagalba motinai — nueina atnešti obuolių iš rūsio, įpila arkliams 
avižų, kartais ką nors nuneša į sandėlį arba iš jo parneša ir daro tai, ko konrečiai jo 


346. Veisenhofas Valdemaras (Weyssenhof Waldemar), grafas, dvarininkas, Mykolo sūnus, vedęs grafai- 
tę Leduchovską. Turėjo ūkį Tarnove, tačiau Pirmojo pasaulinio karo metais ir po jo finansinius reikalus 
tvarkė itin prastai. Gyveno iš pinigų, kuriuos kasmet dukrai išmokėdavo Leduchovskiai. Vyresnysis brolis 
Juzefas, literatas, kortomis pralošė visą savo turtą ir gyveno tik iš rašymo. 

paprašo. Marynia nedejuoja dėl tinginio sūnaus arba dėl to, kad jis toks neūkiškas; 
kol jis elgiasi ramiai, nepasiduoda pagundai, kuriai nesugeba atsispirti. Jeigu išvyk- 
tų kur nors dirbti ir pradėtų savarankiškai gyventi, vėl imtųsi nešvarių darbelių. 
Steponas yra gabus, ypatingai apdovanotas talentu piešti. 
Vėlų vakarą Hektoras Komorovskis savo arkliais mane ir tarnaitę Heleną nuvežė 
į Rokiškio traukinių stotį. 


1923 mety sausio 8 d. 
Pirmadienis 


Iš Rokiškio į Kauną jau važiuoja du traukiniai: vienas 1 valandą nakties, o kitas 3.30 
ryto. Pirmasis yra greitesnis, važiuoja per Kalkūnus (juos latviai pervadino Griva3*?), 
Kauną pasiekia 11 valandą ryto. Antrasis važiuoja per Obelius ir į Kauną atvyksta 
430 po pietų. Planavau sėsti į pirmąjį traukinį, tačiau vežimas taip dardėjo ir kratėsi 
(rogiakelio jau nėra), kad iširo medinė dėžė, kurioje vežiausi iš Marynios pirktus 
gaidžius ir kalakutus. Rokiškyje teko dėžę iš naujo kalti ir jau nebespėjau į traukinį. 
Privalėjau pasitenkinti vėlesniuoju. Kauną su Helena pasiekėme vakare. Šiandien 
su niekuo nebuvau susitikęs. Nežinau, kas vyksta pasaulyje, mat ir Bagdoniškyje 
laikraščių neskaičiau. 


1923 metų sausio 9 d. 
Antradienis 


Šiandien buvau susitikęs su žmonėmis ir paskaičiau laikraščių. Pasikalbėjau ir per- 
skaičiau, kas įvyko pasaulyje per tas dvi savaites, kurias praleidau kaime. 

Vienas įvykis buvo itin svarbus, mat paskutinėmis praėjusių metų dienomis vadi- 
namoji Ambasadorių taryba, Antantės organas, pagaliau Lietuvą pripažino de jure. 
Tai reiškia, kad Lietuvą pripažino pagrindinės, šiuo metu pasaulį valdančios šalys: 
Prancūzija, Anglija, Italija ir mažoji, tačiau įtakinga jų bendrininkė Belgija. Svar- 
biausias tarptautinis Lietuvos pripažinimas, kuris ją išskiria iš daugelio kitų poka- 
rio valstybių. Na, Lietuvos džiaugsmą temdo faktas: šis pripažinimas neišsprendžia 


347. Kalkūnai, Kaukonys (latv. Kalkūni) - gyvenvietė pietryčių Latvijoje, į pietus nuo Daugpilio miesto, ne- 
toli Dauguvos ir Laukesos santakos. Pro gyvenvietę eina Kauno-Daugpilio kelias ir Vilniaus-Daugpilio 
geležinkelis. 1873 m. nutiesta geležinkelio linija Radviliškis-Kalkūnai. XIX a. pabaigoje-XX a. pradžioje 
garsėjo Kalkuonės geležinkelio stotis - Sankt Peterburgo-Varšuvos ir Liepojos-Romnų geležinkelių susikir- 
timo vieta. Stoties pavadinimas buvo netikslus - ji arčiau Grivos gyvenvietės, todėl pervadinta į Grivos ge- 
ležinkelio stotį. Viešojoje informacijoje (internete: wikipedia ir kt.) nurodoma, kad buvo pervadinta 1924 m., 
tačiau, kaip matome, Dienoraštyje rašoma, jog 1923 m. sausio 8 d. tas pervadinimas jau buvo įvykęs. 

Kitur užsieny dvigubai brangiau negu Lietuvoje| 


Nr. 50 (129) | Kaunas, 1922m. Gruodžio mėn. 25 d. |m metal. 


Sveiki, Sulauke Šventų Kalėdų 
ir Naujų Metų! 


Klaipėdos nelaisvė. 


Kaip kartais stebuklingai kartojasi tautų istorijai 

Lietuviai gali šiandien apie save taip pasakyti, Żvilę- 
terėkime į savo žiląją senovę, sulyginkime ją su mūsų da- 
bartimi ir pamatysime, kiek yra panašumo tarp mūsų pra 
cities ir mūsų gyvenamosios dabarties, 

Tryliktasis amžius, Mindaugo gadynė, Lietuva tvarko- 
si vieningon valstybėn, plečiasi į visas puses. Tuo tarpu 
Mozurų kunigaikštis Konradas pasodino lietuvių giminai- 
čių Prūsų žemėje vokiečių Kryżeiviy Ordiną. Įsigalėjęs, 
Prūsuose, vokiečių ordinas įniko pulti lietuvius, aprėpė juos 
lyg kokiomis replėmis tvirtovių eile iš abiejų pusių— 
Nemuno ir Dauguvos. Čia pastatė pajūryje Klaipėdos pilį 
(1252 m.), ten Dinabarką (Naujini). Klaipėda tapo plėš= 
riują paukščių lizdas, iš kurio vanagai kryžeiviai puolė 


skausmingiausios problemos - nepri- 
jungia Vilniaus ir Klaipėdos prie Lietu- 
vos valstybės. Šioji problema dabar pri- 
klauso nuo tarptautinių veiksnių, tad 
Lietuva mato, kad didysis jos skausmas 
tarptautinėje arenoje ignoruojamas, o 
pati neturi sąlygų ir priemonių šitai 
problemai savarankiškai išspręsti. 

Dabar ypač nerimaujama dėl Klai- 
pėdos, mat artimiausiomis dienomis 
Klaipėdos likimą, kuris buvo kelis 
kartus atidėliojamas, spręs didžiosios 
valstybės. 

Viena alternatyva - atiduoti Klaipė- 
dą vokiečiams - jau atmesta, tad belie- 
ka dilema: Klaipėdą prijungti prie Lie- 
tuvos autonomijos principais ar įkurti 
laisvą Klaipėdos valstybę („Freistaat“). 
Pastarasis sprendimas būtų laikinas ir 
jam pritaria Klaipėdos vokiečiai, kurie 
labai nori išvengti krašto prijungimo 
prie Lietuvos. Lenkai taip pat palai- 
ko būtent antrąjį sprendimą, kadangi 
ateityje, galbūt gavę Gdanską ir Klai- 
pėdą, norėtų užsitikrinti savo pozicijas 


Klaipėdoje ir kartu turėti didesnę įtaką 


1922 m. gruodžio 23 d. laikraščio Trimitas (nr. 50 (120) Antano Smetonos 
straipsnio „Klaipėdos nelaisvė“ apie Klaipėdos reikšmingumą Lietuvai 


isi ūsi kuriuos ilgainiui 
faksimilė. visiems Rytprūsiams, g 


prijungtų prie Lenkijos valstybės. Tai 

būtų etapas Lietuvai gauti, kad susida- 
rytų vientisas plotas nuo Gdansko iki Dvinos (Dauguvos), Polesės, Dniestro ir Kar- 
patų. Lietuva nori gauti Klaipėdą, nes tai būtų galimybė išlaikyti krašto tautiškumą 
ir ekonominį vientisumą, atsikratyti Lenkijos lūkesčių dėl didžiosios valstybės. Jei- 
gu lūkesčiai išsipildytų, Lenkija Lietuvą prarytų. Vis dėlto labai maža tikimybė, kad 
didžiosios Europos valstybės įsiklausytų į Lietuvos prašymą. Dabar vyrauja įsiti- 
kinimas, kuris greičiausiai grindžiamas informacija, kad „Ereistaato“348 koncepcija 


348. Freistaat (vok.) - laisva valstybė. 

laimės. Kas žino, ar ne todėl Lietuvą paskubėta pripažinti de jure ir taip užmigdyti 
jos budrumą. Yra dar vienas itin įdomus dalykas: idėja Klaipėdoje inscenizuoti su- 
kilimą, labai panašų į tą, kuris vyko Lenkijoje, Aukštutinėje Silezijoje, kai ją buvo 
norima prijungti prie Lenkijos. Lietuvoje pupuliarėja „įvykusių faktų“ idėja ir va- 
lios, inscenizuojant veiksmus, demonstravimas. Ir labai gerai. Pilsudskio metodika 
protinga — veiksmas visada iškalbingesnis už norus ir lėtai vykdomus nutarimus. 
Lietuva turi savo šaulius, savo idėją, tad turi imtis tokių veiksmų, kurie užtikrins jos 
ateitį ir nepriklausomybę. 


1923 mety sausio 10 d. 
Trečiadienis 


Dar būdamas Bagdoniškyje girdėjau, kad Respublikos prezidentu išrinktas Stul- 
ginskis?*?, tačiau nieko negirdėjau apie konfliktą, kurį jo išrinkimas sukėlė. Išsky- 
rus tris krikščionių demokratų frakcijas, jos sudaro labai nežymią daugumą Seime, 
visi Seimo kairieji, pradedant liaudininkais, mano, kad prezidento rinkimai buvo 
neteisėti, ir atsisako pripažinti Stulginskį prezidentu, išrinktu laikantis Konstituci- 
jos. Seimo posėdyje, kuriame buvo išrinktas Stulginskis, dalyvavo tik krikščionių 
demokratų bloko frakcijos. Buvo tik 38 deputatai ir tik jų balsais išrinktas Stulgins- 
kis. Normaliam Seimo kvorumui tokio deputatų skaičiaus pakanka, tad krikščionys 
demokratai mano, kad rinkimai buvo teisėti. 41 Konstitucijos straipsnis sako, kad 
Prezidentas turi būti išrinktas balsų dauguma. Todėl kairieji teigia, kad teisėti rin- 
kimai pripažįstami tada, kai balsuoja absoliuti deputatų dauguma, o ne susirinkęs 
kvorumas. Absoliuti deputatų dauguma (kartu su Seimą boikotuojančiais lenkais 
ir žydais) yra 78, vadinasi, turėtų būti pusė Seimo deputatų + 1, tai reiškia 39 + 1 = 
40. Todėl prezidento rinkimai laikomi neteisėtais. Abi pusės laikosi savo nuomonės. 
Stulginskis funkcionuoja, krikščionys demokratai apie neteisėtus rinkimus nieko 
girdėti nenori, o kairieji su liaudininkais priešaky neigia prezidentą ir jo išleistų 
aktų nepripažįsta. 

Teisiniu požiūriu tai pavojingas konfliktas. Esant tokioms aplinkybėms nega- 
li būti nė kalbos apie krikščionių demokratų ir liaudininkų kompromisą. Visiškai 
neaišku, kaip šis konfliktas baigsis. Na, aišku, tai iš principo tik kova dėl valdžios - 
liaudininkai nori priversti krikščionis demokratus skaitytis su jais ir nusileisti, su- 
daryti lygiavertę valdančiąją sąjungą, kai kiekviena šalis galėtų kelti reikalavimus ir 
sąlygas. Krikščionys demokratai, kurie nori matyti liaudininkus vyriausybėje, tikisi 


349. Stulginskis Aleksandras. 

parodyti, kad gali ir be jų apsieiti. Vis dėlto be liaudinininkų sunku krikščionims 
demokratams ko nors pasiekti. Tad dabar jau nusistovėjo ilgalaikė neapibrėžta pozi- 
cija. Ir dėl Vyriausybės, ir dėl Prezidento. Galvanausko kabinetas tik faktiškai veikia, 
nes jau seniai pareiškė oficialų atsistatydinimą. . 


1923 metų sausio 11 d. 
Ketvirtadienis 
Šiandien laikraščiai ūžia nuo sensacingų naujienų apie sukilimą, kuris vakar įvyko 


Klaipėdos krašte. Žinoma, kad sukilimą organizavo Lietuva. Tai bandymas sureng- 


Ns NOWINY LJ 


gospodarcze I oczekiwać, až prolętarjat Raropy trząci 
z siebie jarzmo kapitalizme“, a > 

Nota Ameryki. Stany Zjednoczona Ameryki 
Północnej mają posłać rządom sprzymierzonym nową 
note, w której będzie wyłożone stanowisko Stanów 
Zjednoczonych oo do odbudowy Earopy i sprawy 
odszkodowań (reparacji), oprócz tego żądanie. aby 
Fraoeja swołoiła część wojska. O ila spreymierzeńcy 
wypełnią żądania Ameryki, Stany Zjedn. zgodzą się 
na odłożenie wypłaty dłagów Earopy na dzsesięć lat. 

Zajęcie kraju Ruhr. Francuzi pragnąc wymóc 
Ba nietncach jaknajprędsze wypłacenie odszkodowania, 
postanowili zajecie zagłębia Ruhr, Dn. IL stycznią 
wojsko tranonskie zajęło już Essen. Urzędnicy i Inžy- 
uierowie irancnscy obejmują w swą kontrolę kopalnie, 
zakłady przemysłowe | poboru podatków. Bedą oni 
brać ila się tylko da i zysk dzteliė sobie, Włochora 
| Belgii. Niemoy nie sprzeciwiają się, lecz wycofali 
swą banki, rzędy | wywieżli dokumenty. Wojsko 
angielskie jeszoze nie zostało odwołane z okręgu 

lrzoka). Wojsko amerykańskie zaś zamierza 
opuścić niezwłocznie okupowany kraj. 
(>> Czy nowa wojna? Nacisk, wywierany obetnie 
na Niemcy przez Przymierze, może doprowadzić do 
poważnych niebezpieczeństw, Kanclerz niemiecki Kaao 
oświadczył, że pomimo nowej okupacji francuskiej, 
Niemoy nio zdołają zapłacić odszkodowania. Dodał 
on jeszcze, że joet możliwe, iż Niemcy znowu póldą 
drogą męczarni, t. į. podejmą mową wojoę. Zajęcia 
przet francuzów kraja Ruhr może wywołać utworzenie 
prząs lewicowców | oentrowców nowego gabinelu 
ministrów, dla przeciwstawienia się działalności stroo- 
ników Hindenburga, która dla Niemiet nie jest po- 
żądana, gdyż pcha do wojny. Należy się spodziewać 
iż tranouzi będą robić wszystko, aby osłabić Niomcy, 
wywołując tam wojoę domowa, między oddzielnemi 
państwami składowemi | partjami. Można oczekiwać, 
Że wojna naprawdę wybnchnia. Niemcy odwolaly 
swych przedsiawielsti 2 Paryża i Brukseli, ziywając 
przez to dyplomatyczne etosunki z Francją i Belgiją. 
Wszakże watrzemiężliwe stanowisko Anglji i Ameryki 
znaczaia ochłodziło zapały franourów I oi wahają się 
* ostatecznem zajęciem kopalni Ruhr. Obecny gabinet 
ministrów w Polsce również nie pragoie wojny z 
Niemcami w teraźniejszych warunkach. 

Burza nletyiko na zachodzie, lecz i na 
wschodzie. Do Essen przybyło już 50.000 wojska 
iraacuskiego. W wręści zajinowanej przez franeniów 
utworzył wę tajny niemiecki „komitet sprzeciwiacia 
się wojskom okupacyjnym". Celem tego komitatu 
jest zawzięta partyzancka walka przeciw okupantom 
w zagłębia Rohr. To może wywołać wojnę 2 Francją. 
Bolszewicy również się szykują va wszelki wypadek. 
Na polskiej granicy gromadzą oni znaczną ilość woj- 
ska; przybyły dwie eskadryle lotników, pociągi opan- 
Serzone, bataljon techniczny oraz dużo piechoty. W 
okregu Smoleńskim zaajdują wię już dwa korpusy 
wojska. Trockij wydał do czerwonej armji rozkaz 
nakazujący być na pogotowiu. (gdyż „wybiła dwunasta 
godzina barżnazyjnej Europy“. 

„ Polacy okupują Prusy Wschodnie. Polacy 
zajęti kika wsi w okolicy niemieckiej Siawy (Einu). 
Żajęto już spory obszar terytorjam niemieckiego. 
Wojskojpolskie; posuwa się naprzód. 

Ostatnia ¥ chęć Niewiadomskiego. Zabójca 
| resydeeta Narutowiera doręczył sądowi okręgowemu 
pismo, w ktėrėm oświadcza, ża nie będzie apslował, 
gdyż nie chce aby darowano mu winę. Žada On sia- 
mowezo kary Śmierci; pragnie tylko, żeby 5 pułk 
łegjonów, w którym słażył jako szeregowiec, oddal 
mu po Śmierci honory wojskowe. 

Kto rządzi Rosją. Organ sowiecki „Iswiesija“ 
pisze, że wśród obecnych rządców Rosji jest G4*/+ 
którzy ukończyli tylko szkołę ludową, 10%% mających 
Średnie wykształcenie i tylko 5,6 procentów Z wyż- 
szem wykształosniem. U steru władzy są ludzie bez 
nanki, uczonych zaś prześladują, inb wysiedięją ma- 
granicę. Kraj ba tem bie wygrywa. 


W kraju. 


W Kłajpedzie powstanie! Tak donoszą depe- 
sze. Litwinom pruskim zabrakło wreszcie cierpl wości 
i powstali zbrojnie przeciw okupantom francuzom 
oraz niemcom zwolennikom „Frzstadtu”, Ruch roz- 
począł się w całym kraju Dotychczas nadchodzą 
stamtąd zaledwie urywkowe wiadomości, tak, że trudno 
jeszcze sądzić o calkowitym przebiegu powstania, Ko. 
mitet Ratowania Litwy Mniejszej (M. Liet Gelbėjimo 
Komitetas) wziął władzą kraju w swe ręce. Naczelny 
komisarz kraju Kłapedy Petisnė wydał odezwę do 
, aby zachowała spokój, a sam przenio-! się 
na pancernik Należy się spodziewać, że ta odcięta 
część Litwy wkrótce zostanie wyzwolona z pod wla- 
dzy okupantów i ludność tamiejszs odelchne swo- 
bodniej Cały kraj Kłajpedy już je»! w rękach powstań: 
ców. Jedynie tylko miezajęte jest miasto Klajpeda, 
w którem znajduje się wojska Irancuskie. Powstańcy 
otoczyli masto, klóre francuzi okopal. W mieście 
opłoszono stan oblężenia. W pozostały n kraju panuje 
spokój; łudność sprzyja nowemu rządowi. Urzędnicy, 
policja przyrzekh wiernie mu służyć 

Od strony polskiej niespokojnie. W okregu 
Koszedat ukazały się bezne oddziały polskiej piechoty 
i konnicy, wśród nich znayduje się wielu kozaków, 
petlurowcėw i innych. Te bandy leroryznią ludność. 

Wczesna wiosna? Zima legoroczna jest nad- 
zwyczaj lekka Trudno sądzić, czy jeszcze chłodnie, 
Czy już będzie wiosna, W wielu miej cach zakwity 
fiżołki, przyłaszczk, sasanki, W niektóryzh okolicach 
rozpoczęto orać. Czy tylko aby nie zawczesna wiosna 

Szkoła w Jewjach. W pierwszy dzień Bożegu 
Narodzenia w Jewjach urządzono choinkę w szkole 
ludowej. Było przedstawienie. spiewy, deklamacje, 
zabawy. Na drugi dzień świąt grano komedję „Ant 
bedugnės krašto“ (Na skraju przepaści) Po przedsta- 
wenu były zabawy i tańce. Grala orkiesiia Dzieci 
t dorośli bawili się ochoczo. 

Rezolucje. Zeprani dn. 24 grudnia w liczbie 
zgórą dwuch tysięcy mieszkańcy Bunymańc żądali, 
żeby rząd jeknejenergocznej starał sę o oswobodzenie 
Wilna i przyłączenie do Liwy Kłajpedy. Oprócz tego 
zebranie stanowczo potępilo mordy w pasie neutral- 
nym oraz przy froncie, rak Łubowie, Kuczunach i t, d. 

Nieszczęśliwy wypadek. Dn. 14 grudnia w za 
toce Kur fskret (gdzie wpada Nemen) rozszalała się 
burza. Pewien motorowo-żaglowy rlałek płynący do 
Królewca został wszkodzowy przez burzę i załonżł 
12 mężczyzn z.łoni wsiadło na dwie łodzie ratunkowe. 
Szalejaca butza rozdziella te dwie łódki. Po 22 go- 
dzinach jedna łódź przybyła pod juodkrantis (Szwarc 
on) W odleglosci 6 kilometrów od brzegu została 
ona przez fale wywrócona, gdyż marynarze byli strasz- 
nie zmęczeni Z powudu į wyczerpania sił nie zdoła 
ulrzymać się na wodzie i utonęli. Tylko jednemu 
1740 letniemu chłopcu udało się z | udem dopłynąć 
do brzegu. Deciążnąt się do stróż: wybrztżi, gdzie 
zemdlał. Do Kłajpedy dano wiado ność o nieszczęściu; 
posp eszył stamtad statek, lecz nic nie znalazł Ne 
znaleziono | drugiej łodzi. Widocznie również spotkał 
ią ten sam los. 

Huta szklana. Niedawno zakończono budowę 
kuty szklanej koło Pietraszun (w pobliżu Kowna). 


t 


Savaitraščio Nowiny (1923, 
nr. 3) [sausio 11-18 d.] 
pranešimo apie sukilimą 
Klaipėdoje faksimilė, 


ti tokią pat akciją, kaip Korfanto*“ sukilimas Aukštutinėje Silezijoje ir 1921 metų 
Želigovskio afera. Lenkija, laikydamasi Pilsudskio metodų, organizavo tokius veiks- 
mus. Kodėl tokiu metodu negalėtų pasinaudoti Lietuva! Aišku, oficialiai teigiama, 
kad tai vietos gyventojų organizuotas sukilimas, gimęs spontaniškai ir niekieno ne- 
inscenizuotas. Dabar Lietuvos priešininkai įtarinės, kad judėjimas buvo organizuo- 
tas, o Lietuva protestuos prieš tokius kaltinimus ir galės savo reikalavimus pagrįsti 
vietos gyventojų valia. Įdomu, kaip pasielgs prancūzai, kurie yra laikini Klaipėdos 
okupantai. Judėjimas daugiausiai apėmė šiaurinę Klaipėdos apskrities dalį, tas vie- 
tas, kurios ribojasi su Lietuva. Vyriausiasis Mažosios Lietuvos gelbėjimo komite- 
tas*', vadovaujantis judėjimui, organizuoja valdžią. Na, o Kaune lietuviai sujudę: 
jiems patinka naujasis veikimo metodas. Vis dėlto kai kurie su nerimu klausia, ar 
Lenkija nenorės tokiu pat būdu įsiveržti į Lietuvą. 


1923 metų sausio 12 d. 
Penktadienis 


Vėl tapau darbo jaučiu ir vis tiek para turi per mažai valandų, kad viską suspėčiau 
atlikti laiku. Toliau forsuoju dėstomąją medžiagą universitete. Po švenčių dar nepra- 
dėjau dėstyti. Planuoju paskaitas atnaujinti tik po 10 dienų, o iki to laiko privalau 
parengti pakankamai rankraščio. Tribunole taip pat prisikaupė darbų. Janulaitis 
vis dar Berlyne, dirba Lietuvos ir Vokietijos derybų komisijoje. Kai nėra Janulaičio, 
man tenka kur kas daugiau darbo. 


1923 Metų sausio 13 d. 
Šeštadienis 


Laikraščių naujienos kvepia karu. Anglija su Prancūzija kelia skandalą dėl Vokieti- 
jai iškeltų reikalavimų. Prancūzija pavedė okupuoti Vokietijos Ruro sritį, prancūzų 
ir belgų okupacinis korpusas įžengė į Vokietijos teritoriją. Vokiečiai protestuoja, at- 


350. Korfanto sukilimas (Powstanie Korfantego) - tris kartus įvykęs ginkluotas lenkų gyventojų, gyvenančių 
Aukštutinėje Silezijoje, sukilimas prieš vokiečius, kurio tikslas - sugrąžinti šį regioną Lenkijai. Voicechas 
Korfantas (Wojciech Korfanty; 1873-1939), politikas, Silezijos krašto tautinis veikėjas, publicistas, nuo 
1920 m. II Lenkijos Respublikos plebiscito komisaras Aukštutinėje Silezijoje. 1921 m. gegužės 1 d. organiza- 
vo visuotinį streiką Aukštutinėje Silezijoje, 1921 m. gegužės 3 d. pasiskelbė trečiojo sukilimo diktatoriumi. 
Sukilėliai perėmė beveik visą plebiscito teritoriją. Oficialiai Lenkijoje valdžia atsiribojo nuo atsakomybės 
dėl šio sukilimo. Po trečiojo sukilimo 1921 m. spalio 20 d. Ambasadorių taryba priėmė sprendimą dėl Len- 
kijai naudingesnio Aukštutinės Silezijos padalijimo. 

351. Vyriausiasis Mažosios Lietuvos gelbėjimo komitetas 1923 m. sausio 9 d. Vyriausiuoju vadu paskyrė Joną 
Budrį ir sukilimo datą nurodė naktį iš sausio 9-osios į 10-ąją. 

šaukė savo ambasadorius iš Paryžiaus ir Briuselio, niršta ir nekenčia beatodairiš- 
kų prancūzų laimėjimų, kuriuos 1871 metais patys organizavo. Kalba, kad atkeršys 
prancūzams, tačiau kol kas to daryti nedrįsta. Lenkija svarsto galimybę prancūzų 
veiksmams paremti, galvodama, kad iš tokios paramos ateity gali gauti naudos — 
galbūt turi galvoje Rytprūsius. Lenkijos ketinimai kelia nerimą Lietuvai. Tokiomis 
sąlygomis Klaipėdos klausimas, kurį Lietuva nusprendė išjudinti sukilimu, tampa 
ypatingai karštas. Sklinda gandai, kad Sovietų Rusija kažkokią kariuomenę telkia 
prie sienos, kad kelia balsą aktualiomis Europai problemomis ir kelia reikalavimus 
savo politikai. Netrūksta neaiškių gandų apie lenkų planus ir toliau organizuoti su- 
kilimus Aukštutinės Silezijos teritorijose, kurios dalijant šį kraštą liko Vokietijos 
teritorijoje. Balkanų rytai taip pat nenuraminti. Cešyno ir Trakijos problema neiš- 
spręsta. 

Vis dėlto manau, kad nekils dar viena katastrofa. Kasmet artėjant pavasariui 
kaupiasi debesys, bet įtampa kažkaip atslūgsta ir taika toliau vegetuoja, nors įvairių 
tautinių ir nacionalinių maksimalizmų vulkanai be atokvėpio kunkuliuoja visose 
šalyse. 


1923 Metų sausio 14 d. 
Sekmadienis 


Rytą universitete vyko Teisės fakulteto posėdis, kuriame pirmą kartą dalyvavo du 
nauji profesoriai: mūsų Tribunolo pirmininkas Kriščiukaitis ir buvęs Apygardos 
teismo pirmininkas Mačys. Visi kiti buvo nuolatiniai Teisės fakulteto posėdžių da- 
lyviai: dekanas Leonas, fakulteto sekretorius Vaclovas Biržiška, profesorius Baloga, 
docentai Tumėnas, Beliackinas, Šalčius, Moravskis ir aš. Kiti fakulteto nariai — Šal- 
kauskis3* ir Pokrovskis?’ — susirinkimuose nedalyvauja, kadangi negyvena Kau- 
ne. Na, o Papečkys“* yra viceministras, labai užimtas žmogus. Biuchleris apskri- 
tai ignoruoja savo pareigas ir niekada neateina į susirinkimus. Šiandien aptarėme 
skubius, bet smulkius neatidėliotinus reikalus, kurių per mėnesį nemažai prisikau- 
pė. Be to, prof. Balogos honoraro sąlygas, na, ir įvairių teisinių leidinių, kurie būtų 
mūsų vadovėliai, vertimus, vertėjų honorarus ir t. t. Taip pat kalbėjome apie dekano 


352. Šalkauskis Kazys (1885-1960), teisininkas, filosofo Stasio Šalkauskio brolis (1866-1941). 1912-1915 m. 
dirbo advokatu Samarkande. 1922-1936 m. Lietuvos (vėliau - VDU) universiteto docentas, profesorius, 
1940-1950 m. Vilniaus universiteto profesorius. 


353. Pokrovskis Mikalojus (Nikolajus). 


354. Papečkys Juozas (1890-1942), teisininkas. Nuo 1921 m. Lietuvos gynybos ministerijos konsultantas, vie- 
nas iš Šaulių sąjungos įkūrėjų ir vienas judėjimo, siekiančio prie Lietuvos prijungti Klaipėdą, vadų, gyny- 
bos ministras Sleževičiaus kabinete (1926 m. birželis-gruodis). 

rinkimus 1923 metais. Vis dėlto šio ir dar kelių klausimų aptarti nespėjome. Juos 
atidėjome kitam sekmadieniui. 

Po pietų Leonas dėstė paskaitą ar viešą konferenciją garsiojo 75 rinkimų straips- 
nio tema. Labai gailiuosi, kad negalėjau dalyvauti. Ta paskaita buvo skirta apginti 
Vyriausiąją rinkimų komisiją, kurios pirmininkas ir buvo Leonas; jis turėjo atremti 
kelių valstybės teisės specialistų argumentus. Į šiuos specialistus kreipėsi Rozen- 
baumas, norėdamas įrodyti, kad Vyriausioji rinkimų komisija pasielgė netinkamai. 
Leonas pasirinko kultūringą kelią ir savo sprendimą paaiškino viešai. 

Šiandien mieste vyko didžiulė demonstracija dėl Klaipėdos įvykių. 


1923 mety sausio 15 d. 
Pirmadienis 


Nemanau, kad Lenkija kėsintųsi į Lietuvą dėl Klaipėdos įvykių, nors spaudoje 
jau pasirodo žinučių, kad Lenkijoje ruošiamasi intervencijai ir tikimasi Antantės 
pritarimo Lietuvos veiksmams Klaipėdoje sustabdyti, be to, kad Pilsudskis jau 
pasirengęs kovoti Rytų (rusų ir lietuvių) fronte. Vis dėlto didelio sujudimo Kau- 
ne nesijaučia. Priešingai, juntamas pasididžiavimas Klaipėdos įvykiais, kad antai 
Lietuva ryžosi politiškai drąsiam ir savarankiškam žingsniui ir pati gali tapti savo 
likimo kalve. 

Girdėjau gandus, kad atseit Stanislovas Narutavičius, nužudytojo Lenkijos 
Respublikos prezidento Gabrieliaus Narutavičiaus brolis, grįžęs iš Lenkijoje vy- 
kusių brolio laidotuvių, užsidegė kovos perspektyva ir Klaipėdoje kartu su ži- 
nomu Aukśtuolaiciu?5, lenkų politikos šalininku Lietuvoje, kurį lietuviai laiko 
išdaviku ir Lenkijos agentu (ar jis toks yra, nežinau), jo poziciją, kuri jau 3-4 
metus yra gana ryški ir visai neprimena 1917-1918 metų nuostatų, dėl kurių jis 
atėjo į Lietuvos tarybą Vilniuje, tačiau jis, manau, pritrūktų ryžto ir drąsos tokį 
atsišaukimą išleisti. 


355. Aukštuolaitis Jurgis, visuomenės ir politikos veikėjas. Vidaus reikalų ministerijos patarėjas A. Volde- 
maro kabinete (1918), Šalies gynybos ministerijos tarnautojas (1919 m. vasaris-liepa), POW sukilimo Lietu- 
voje dalyvis. Pabėgęs iš Lietuvos iki 1919 m. pabaigos gyveno Klaipėdoje. 

Straipsnio „Ustawa o reformie rolnej“ („Įstatymas apie žemės reformą“), išspausdinto savaitraštyje Nowiny 


180 NOWINY 


Na 17 


dworscy, dzierżawiący nie więcej niż 50 dziesięcin 
rozparcelowywanego dworu. 
§ 15. 

Na obszarze wsi dawana jest ziemia bezrolnym 
od 8 do 20 hektarów, a małorolnym dodaje się ziemi 
do tej normy. Ziemia jest dawana w jednym miejscu, 
o ile jest możliwem pod względem gospodarczym 
w racjonalnych typach kotonji. 

S 16." r 

Rzemieślnicy wiejscy (bednarze, kowale i inni). 
którzy ze swego rzemiosła nie mogą wyżyć i dlatego 
są zmuszeni pracować na roli, mają prawo otrzymać 
ziemię na równi z innymi bezrolnymi i małorolnymi, 
lecz w mniejszej normie, mianowicie, od 1⁄2 do 2 
hektarów. 

$ 17. 


Dawane są obszary ziem pracownikom i urzędni- 
kom miejskim i wogóle z instytucji lub zakładów 
prywatnych i rządowych handlu, przemysłu, komuni- 
kacji i innych, ci którzy nie mają nieruchomego ma- 
jątku, ażeby mogli postawić budynki, założyć sad 
i ogród. Do wspomnianych w tym paragrafie osób 
nie stosuje się ograniczenie, wskazane w § 20 
w punkcie b. 

§ 18. 


Oprócz wskazanych cełów w $$ 15, 16, 17 zie- 
mia jest dawana: 

a) szkołom rolniczym, początkowym i innym szko- 
łom i wogóle instytucjom naukowym lub szkolnym 
nie mniej nad 3 hekiary; ` 

b) na potrzeby kultury rolnej, mianowicie: na 
gospodarstwa rasowego bydła, gatunkowego zboża, 
na szkółki i t. d.; 

c) szpitałom, sanatorjom i ochronom; 

d) na utrzymywanie samorządowych instytucji 
a znaczeniu socjalnem, jeżeli takie instytucje są przez 
nie faktycznie utrzymywane, kancelarjom gminnym 
i na wybudowanie innych potrzebnych samorządom 
budynków; 

e) na potrzeby przemysłowe; 


Patrz, Oto na misrę ćwieczek, 

Cal gruby, długi trzy cale, 

W każde z makowych ziareczek 

Wbij mi takie trzy bretnale.* 
Melistofil duchem skoczy, 
Konia czyści, karmi, poi, 
Potem biez z piasku utoczy: 

I już w gotowości stoi. 
Twardowski dosiadł biegusa, 
Próbuje podskoków, zwrotów, 
Stepa, galopuje, kłusa, 

Patrzy, aż i gmach jaż gotów. 
„No! wygrałeś, panie bisie; 
Leoz draga rzecz nie skończona, 
Trzeba skąpać się w tej misie, 
A to jest woda Święcona.” 

Djabeł kurczy się i krztusi,, 

Aż zimny pot na nim bije; 

Lecz pan każe, sługa musi. 

Skąpał się biedak po szyję. 
Wyleciał potem, jak z procy, 
'Otrząsł się, dbrum! parsknął raźnie. 
„Teraz jnżeś w naszej mocy, 
Najgorętsząm odbył łaźnię". 


i) na potrzeby rozwoju i uporządkowania miast 
i miasteczek; A 

g} nowobudującym się parafjaltym kościotom 
i odpowiednim instytucjom innych wyznań, kościołom 
parafjalnym, zupełnie nie mającym ziemi albo mającym 
mniej nad 8 hektarów i cmentarzom. Ziemia może 
być dawana tylko tym parafjalnym kościołom, które 
mają nie mniej jak 2.000 członków. 

Uwaga. Warunki władania albo normę 
ziemi dawaną na te cele ustanawia najwyższa 
instytucja przeprowadzająca reformę ziemi, 
z wyjątkiem punktu g, na mocy którego 
ziemia jest dawana na własność. Wyliczonym 
w punkciefjg kościołom, nie mającym ziemi, 
dawane jest 8 hektarów, a mającym dodawane 
jest tyle, żeby z wladaną ziemią utworzyły nie 
więcej jak 8 hektarów. 

8 19. 
Ziemia nie może być dawaną: 
a) obywatełom obcych państw i 
b) obywatelom Litwy, którzy drogą sądową są 
osądzeni o przestępstwa, jeżeli im odebrano lub ogra- 
niczono prawa, z wyjątkiem osądzonych za przesięp- 
stwa polityczne przez sąd rządu rosyjskiego lub okų- 
pacyjnego. 
$ 20. 


Żeby wszyscy mający prawo otrzymać ziemię 
($$ 13 i 14) byli w ziemię zaopatrzeni, to ziemia 
może być dawana: 

a) osobom, które z pracy na roli nie żyją i nie żyły; 

b) osobom, które w przeciągu ostatnich dziesięciu 
lat, mając nie mniej nad 10 hektarów, swoją ziemię 
sprzedały i nie żyją z pracy w gospodarstwie rolnem; 

<) osobom, które drogą sądową były osądzone 
za niestawienie się w wojsku litewskiem, albo za 
samowolne opuszczenie jego szeregów, albo za pod- 
danie się w niewolę; 

d) osobom, które były przez prawo osądzone za 
potajemne wyrabianie wódki. 

DALSZY CIĄG NASTĄPI). 


„Jeszcze jedno, będzie kwita: 
Zaraz pęknie moe czartowska! 
Patrzaj, oto jest kobieta, 
Moja żoneczka— Twardowska. 
dą na rok u Belzebuba 
Przyjmę za ciebie mieszkanie; 
Niech przez ten rok moja luba 
Z tobą, jak z mężem, zostanie. 
Przysiąż jej miłość, szacunek 
I posłuszeństwo bez granic; 
Złamiesz choć jeden warunek ; 
Już cała ugoda na nic“ 
Djabeł do niego pół ucha, 
Pół oka zwrócił do samki; 
Niby, patrzy, niby słucha, 
Tymczasem już blisko klamki. 
Gdy mu Twardowski dokucza, 
Od drzwi, od okien odpycha, 
Czmychnąwszy dziurką od klucza, 
Dotąd jak czmycha, tak czmycha. 


C © Ra 


(1922, nr. 17), iśtraukos faksimile. Pateikiami jstatymo punktai, kam galima duoti żemes. 

kilėlius, suteikusius jiems laisvės. Seimas 
Įstaigos pasipuošė taiiinėmis vėliavomis. 17-32 postals 123 P tanlo mėn. 12 d. 
Ę Mieste pavyzdinga tvarka. Selmo Prezidiumui pasitikėjimo klausimas del 


Respublikos Prizidento rinkimu pravedimo 


Lietuvos dienraščio (1923, sausio 17, nr. 12) vinjetės ir pranešimo apie Klaipėdos 
užėmimą faksimilė. 


Powstanie w Klajpedzie. Powstańcy zajmują okopy francuskie. z i 


Informacija apie Klaipėdos sukilimą, piešinys „Z powstania w Klajpedzie“ („Iš sukilimo 
Klaipėdoje“), išspausdinta savaitraštyje Nowiny (1923, nr. 24). Komentaras po piešiniu: 
„Sukilėliai užima prancūzų įtvirtinimus“ 

1923 mety sausio 16 d. 
Antradienis 


Šiandienos telegramos praneša, kad vakar sukilėliai užėmė Klaipėdos miestą. Pran- 
cūzai, kurių nedidelė okupacinė įgula, vadovaujama komisaro Petisnė““, šiuo laiku 
atstovauja laikinajam Antantės suverenumui, kartu su vokiečių vietos žandarme- 
rija priešinosi. Kalbama, kad žuvo du prancūzų kareiviai. Sukilėliai paskelbė naują 
Direktoriją - laikiną kolegialią krašto valdžą. Atrodo, jie nori pripažinti Antantės 
komisaro valdžią arba bent jau skelbiasi, kad jų veiksmai nukreipti ne prieš Antantę, 
o prieš ligšiolinę Direktoriją, kuri buvo palanki vokiečiams. Vis dėlto norėdami iš- 
vengti arba bent sušvelninti konfliktą su Antante ir prancūzais - Klaipėdos okupan- 
tais, — kaip tik dėl to prasidėjo 
sukilimas. Sukilėlių laimėjimas 
siejasi su Lietuvos trispalve, lie- 
tuviška valiuta ir t. t. Prancūzai 
protestuoja, grasina atsiųsti ka- 
riuomenę ir desantą. Žiūrėsime, 
kaip Klaipėdos likimas toliau 
rutuliosis. 


1923 Metų sausio 17 d. 
Trečiadienis 


Vėl dėl nesibaigiančių darbų vi- 


y FE. 

Z powstania w Kłajpedzie: -Powstaniec przepuszeza przez most francuzów, którzy siškai nelieka laiko dienoraščiui. 
byh wzięci przez powstańców do ESL „Powstańcy francuzów oswobodzili 
i zwrócili im broń. 


Dabar, ko gero, turiu jo dar ma- 
žiau nei kada nors anksčiau. Tad, 


Informacija apie Klaipėdos sukilimą, piešinys „Z powstania w Klajpedzie“ R d kuri A 
(„Iš sukilimo Klaipėdoje“), išspausdinta savaitraštyje Nowiny (1923, nr. 12). nors ir yra daug temų, kuriomis 
Komentaras po piešiniu: „Sukilėlis praleidžia prancūzus, kurie anksčiau norėčiau pasidalyti, privalau pa- 


buvo paimti į nelaisvę, per tiltą. Sukilėliai išlaisvino prancūzus ir sugrąžino 


jiems ginklus“ 


sitenkinti tik keliais sakiniais. 
Kita vertus, kaip tik dabar labai 
gerai sekasi ruoštis universiteto 
paskaitoms. Jau baigiau visokias įžangas ir bendrus skyrius ir rengiu paskaitas apie 
konkrečias sąvokas. Darbas nėra lengvas, ypač man, kadangi niekuomet nebuvau 
mokslininkas tikrąja to žodžio prasme. 


356. Petisnė Gabriel Jean (1881-1932), prancūzų tarnautojas, Klaipėdos krašto komisaras 1920-1923 m. 

1923 metų sausio 18 d. 
Ketvirtadienis 


Šiandien ir vėl Kaune vyko didžiulis manifestas dėl Klaipėdos sukilimo. Demonstra- 
vo minios žmonių, žygiavo eisena, mirgėjo plakatai, kalbos. Šį kartą minia nėjo prie 
prancūzų konsulato (prancūzai laikomi labiausiai nusiteikusiais prieš Klaipėdos suki- 
limą, tad Kaune vykstančios demonstracijos nėra draugiškai nusiteikusios prancūzų 
atžvilgiu). Dėl didžiulės Prancūzijos įtakos Europoje demonstracijos organizatoriai 
bijo erzinti prancūzus ir vengia atvirai demonstruoti priešiškumą Prancūzijai. Jie 
kreipiasi prašydami atkurti humanitarines laisvės tradicijas. Pastarąjį kartą prancūzų 
konsulas Padovani?” neišėjo susitikti su demonstrantais ir nepriėmė jų delegacijos, šį 
sykį minia patraukė prie Amerikos konsulato, kur Jungtinių Amerikos Valstijų kon- 
sulato atstovas labai nuoširdžiai pasikalbėjo su minia, o pastaroji jį ant rankų mėtė į 
viršų. Vėliau minia patraukė prie Anglijos konsulato, bet konsulas nepasirodė. 

Klaipėdos krašto padėtis vis dar neapibrėžta. Kol kas sukilėliai jaučiasi padėties 
valdovai, o Europa protestuoja. Ypač garsiai šaukia Prancūzija, Lenkija elgiasi tarsi 
pavergta karštinės, Antantė siunčia tarnybinę komisiją padėčiai ištirti ir nustatyti, 
kokių veiksmų toliau imtis. Klaipėdos tema nuolatos aptariama ir panašu, kad Eu- 
ropoje tuoj kils skandalas, kuriam malšinti skiriamas ypatingas dėmesys. Labai įdo- 
mu, kaip toliau rutuliosis Klaipėdos likimas. Vis dėlto manau, kad Lietuva teisingai 
pasielgė sukeldama šį sukilimą. 

Kauno apygardos teisme yra dvi laisvos teisėjų vietos. Viena vieta atsirado at- 
sistatydinus Sugintui, kuris šiuo metu yra Seimo deputatas (liaudininkas). Antras 
etatas jau ilgesnį laiką laisvas, mat iš atsistatydinusio teismo pirmininko Mačio 
pareigas perėmė buvęs pirmininko pavaduotojas Petrauskas, o pirmininko pava- 
duotoju paskirtas to pat teismo teisėjas Masiulis, kurio vieta ir yra laisva. Vakar per 
visuotinį susirinkimą buvo renkami kandidatai į šitas dvi laisvas vietas. Buvo iš- 
rinkti: Buika! — į civilinį skyrių ir Tibunolo prokuroro pavaduotojas Aleksandras 
Žilinskas“? — į baudžiamąjį skyrių. Žilinskas atrodo gana veiklus, tačiau nepasiży- 
mi skvarbiu politiniu mąstymu, priklauso opozicinei Žemdirbių sąjungai, tad grei- 
čiausiai nebus labai mielas kandidatas krikščionims demokratams. Dar neaišku, ar 


357. Padowani Jean Marie Gabriel (1893-1952), pirmasis prancūzų diplomatas Lietuvoje, prancūzų konsulas 
Kaune (1922-1923), 1924-1926 m. vadovavo prancūzų atstovybei Lietuvoje. 


358. Buika Ignas (Buyko Ignacy), tarpukariu Kauno informaciniuose leidiniuose jis pristatomas Igno vardu. 


359. Žilinskas Aleksandras (1885-1942), teisininkas, Lietuvos visuomenės ir politikos veikėjas. 1919 m. pa- 
baigoje kurį laiką vidaus reikalų viceministras, nuo 1920 m. pavasario - Kauno apygardos teismo valstybės 
gynėjo padėjėjas, nuo 1924 m. Kauno apygardos teismo narys, vėliau - piliečių apsaugos departamento 
direktorius, Kauno apygardos teismo narys. 

jo likimas nesusiklostys taip, kaip kandidato į Tribunolo teisėjus Ciplijausko. Nors 
galbūt Karoblis, gavęs Tribunolo pamoką, neišdrįs ignoruoti šitos kandidatūros, 
išrinktos per Visuotinį teismo susirinkimą. Apie rinkimus užsimenu labiausiai dėl 
to, kad Buika yra lenkas. Jis save laiko lenku ir tautybės neslepia. Jo vaikai lanko 
lenkų mokyklas. Buika yra Jano Buikos*%, žinomo Vilniaus advokato, kuris pas- 
taruoju metu dirba Vilniaus apygardos teismo pirmininko pavaduotoju, pusbrolis. 
Janas Buika yra kitados labai populiaraus Vilniuje mecenato Tadeušo Buikos** sū- 
nus. Tadeušas mirė per karą, o šis Buika, kuris dabar išrinktas Kauno apygardos 
teismo teisėju, yra mecenato Tadeušo brolio sūnus. Jis profesionalus teisininkas, 
maždaug 40 metų. Kurį laiką dirbo Rusijoje, bet turėjo kuklų miesto teisėjo postą. 
Kadangi turi nedidelį dvarelį Žemaitijoje, 1920 metais sugrįžo į Lietuvą, nors save 
laiko lenku. 


1923 mety sausio 19 d. 
Penktadienis 


Jaučiuosi pavargęs. Dabar 9.30 vakaro. Iki šiol intensyviai dirbau prie universiteto 
paskaitų, o dar reikia bent vieną Tribunolo nuosprendį motyvuoti. Be to, privalau 
parašyti Eugenijui Rómeriui laišką, o dienoraščiui vėl neturiu laiko. Taip. 

Buika — vienas iš nedaugelio lenkų, dirbančių Lietuvos teisėsaugoje. Niekada jų 
nebuvo daug, tačiau dabar dar mažiau. Aš esu Tribunole, Kaune yra taikos teisėjas 
Herubovičius3*?, prokuroro pavaduotojas Dobrovolskis? Kauno apygardos teisme, 
dar senukas Juzefovičius3“+ ir Buika, neturintys apibrėžtų postų Kaune. Jie laikomi 
„kandidatais užimti teisėjo postą“, nepaisant to, kad yra teisininkai. Tai, ko gero, visi 
lenkų tautybės teisėjai. Esama daugiau šiam ratui priklausančių Lietuvos lenkų, bet 
jau tokių, kurių tėvų šeimose buvo puoselėjama lenkų kultūra, tarkime, Apygardos 
teismo prokuroras Rimša, Apygardos teismo teisėjai Kaune Rusteika?““, Boreiša3*7 
arba antai lietuvių ultrapatriotas, lenkų ėdikas Budreckas, prokuroro pavaduotojas 


360. Buyko Jan. 

361. Buika Tadeušas (Buyko Tadeusz), vienas iš garsios valstiečių iš Kražių bylos gynėjų. 

362. Herubowicz. | 

363. Dobrovolskis (Dobrowolski), Kauno apygardos teismo prokuroro pavaduotojas (1921-1923). 
364. Józefowicz. 

365. Rimša, Kauno apygardos teismo prokuroras (1921-1923). 

366. Rusteika, Kauno apygardos teismo teisėjas (1921-1923). 


367. Boreiša (Borejsza), Kauno apygardos teismo teisėjas (1921-1923). 

Paulauskas*Ś ir t. t., tačiau visi jie nuoširdžiai, o gal ir nenuoširdžiai, manau, ypač del 
karjeros save vadina lietuviais. Ir tai jiems nesutrukdytų Kaune įsiviešpatavus Len- 
kijai tapti ne mažiau aršiais lenkais, nei šiandien yra lietuviais. Aš esu tuo įsitikinęs. 
Tuomet jiems Lietuvos valstybingumas mažiau rūpėtų nei man, nors aš visada buvau 
ir esu tas, kas esu, ir labai atvirai sakau, kad esu lenkas, Lietuvos pilietis. Buika yra 
vienas iš nedaugelio, kurie neslepia lenkiškos kilmės, tačiau jis nėra nei lenkų nacio- 
nalistas, nei, ko gero, uolus Lenkijos patriotas. Na, bet jis lenkas ir neslepia savo kilmės, 
nevaidina lietuvio, dėl karjeros neperkelia vaikų į lietuviškas mokyklas, o taip daro 
nemažai kitų lenkų kilmės tarnautojų. Už tai jį gerbiu ir vertinu, o dar labiau už tai, 
kad jis nėra nei erelis, nei tautinio patriotizmo fanatikas. Jis yra savimi ir turi drąsos 
toks būti. Deja, dabar santykiai šalyje tokie, kad reikia drąsos tiesiog būti savimi. 


1923 metų sausio 20 d. 
Šeštadienis 


Štai baigiu dar vieną dienoraščio tomą. Tų tomų turiu jau daug, nes dienoraštį rašau 
sistemingai nuo 1911 metų sausio 1 dienos. Turiu ir senesnių dienoraščių, bet jie ne to- 
kie, nes rašyti įvairiais laikais, fragmentiškai. Kai Vilnius buvo atplėštas nuo Lietuvos, 
dalis mano daiktų liko Vilniuje - baldai, kurių negaliu atsiimti, ir dalis dienoraščių. 
Neturiu vilties, kad greitai juos atgausiu. Apskritai nežinau, ar tai pavyks man gy- 
vam esant, na, nebent Vilnius bus prijungtas prie nepriklausomos Lietuvos teritorijos. 
Greičiau galima tikėtis, kad pagal status guo3“? susikurs koks nors modus vivendis?9 
tarp Lenkijos ir Lietuvos ir bus galima nukeliauti į Vilnių. Tačiau net ir tokios įvykių 
tėkmės neįmanoma numatyti. Jeigu sveikata leis, norėčiau šiemet iškeliauti į užsienį, 
o tada iš Vilniaus parsigabenti bent savo dienoraščius, kuriuos vėliau parsivežčiau į 
Kauną. Į Vilnių neketinu vykti, tačiau į Lenkiją užsukti norėčiau. Norėčiau į Lomžą, 
Varšuvą, Krokuvą, Zakopanę, Bydgoščių. Vienu metu visų minėtųjų vietų neaplanky- 
siu. Kelionė į Lenkiją irgi ne lengva pirmiausia dėl to, kad nelegali. 

Šios dienos laikraščiai rašo, kad Antanas Smetona tapo Lietuvos atstovu Klaipė- 
doje. Labai reikšmingas paskyrimas??!. 


368. Paulauskas (Pawlowicz), Kauno apygardos teismo prokuroro pavaduotojas (1923). 
369. Status guo (lot.) - dabartinė padėtis, ta pat padėtis. 
370. Modus vivendi (lot.) - sugyvenimo būdas. 


371. Labai tiksli pramata. Derybas tarp Ambasadorių konferencijos sausio 17 d. paskyrė Ypatingoji komisija, 
vadovaujama Georges Clinchant ir Lietuvos vyriausybės ypatingojo atstovo Klaipėdos kraštui sausio 20 d. 
paskirto buvusio prezidento Antano Smetonos; jos baigėsi suvereniteto teisių Klaipėdos krašte perdavimu 
Lietuvos Respublikai. 

Mykolo Rómerio Dienoraščio 30 tomo titulinio lapo faksimilė. 
Lietuvos mokslų akademijos Vrublevskių biblioteka, F. 138-2256. 

1923 metų sausio 21 d. 
Sekmadienis 


Rytą buvau universitete, Teisės fakulteto tarybos posėdyje. Jame dalyvavo: fakulteto 
dekanas Leonas, profesoriai Mačys ir Baloga, fakulteto sekretorius Vaclovas Biržiš- 
ka ir docentas Tumėnas, Beliackinas, Šalčius, Alfonsas Moravskis ir aš. Pagrindinė 
posėdžio tema — stipendijos ir atleidimas nuo mokesčių. Taip pat gvildenome Leono 
iškeltą klausimą dėl dekano rinkimų. Leonas teigė, kad dekano rinkimai įvyko tuo 
laiku, kai fakultetas dar tik formavosi (nepamenu, vasarą ar rudenį) ir vienintelis 
profesorius buvo Leonas. Tad dabar, kai fakultetas suformuotas, dekano rinkimai 
negali būti teisėti. Pasigirdo siūlymų tiesiog patvirtinti Leono kandidatūrą, tačiau 
jis užsispyrė, kad posėdžio dalyviai balsuotų slapta. Vienbalsiai buvo išrinktas Leo- 
nas. Kad ir kaip ten būtų, bet kol kas geresnio kandidato už jį nėra. Tik keturi mūsų 
fakulteto nariai turi profesoriaus titulą: Leonas, Baloga, Mačys ir Kriščiukaitis. Ba- 
loga yra svetimšalis, Kriščiukaitis negali būti dekanas, nes dirba Tribunolo pirmi- 
ninku ir neturėtų laiko eiti dar dekano pareigas. Mačys yra fakulteto narys tik nuo 
sausio 1 dienos ir kol kas nėra susipažinęs su universiteto specifika. Jeigu Janulaitis 
būtų fakulteto narys, jis tikrai būtų kur kas tinkamesnis kandidatas už Leoną, bet 
del tam tikrų priežasčių, apie kurias rašiau vasarą, jis nesutinka būti fakulteto narys, 
o dėstyti atvyksta tik kaip lektorius. Dar kalbėjome apie pavasario egzaminus tiems 
klausytojams, kurie anksčiau yra baigę universitetą, tačiau nėra laikę diplominio 
egzamino. Keli tokie asmenys jau kreipėsi į mus dėl galimybės laikyti egzaminą. 
Daugiausia tai žmonės, kurie karo laikais baigė Rusijos universitetus ir kad gautų 
diplomą, jiems reikia išlaikyti dar kelis egzaminus. Man buvo pavesta peržiūrėti 
minėtųjų asmenų prašymus ir pateikti savo sprendimą Fakulteto tarybai. 
Jokių politinių naujienų šiandien nesužinojau. 

1923 mety sausio 22 d. 
Pirmadienis 


Baisu darosi, kai pagalvoju, kiek daug darbo dar liko, kol gautinai pabaigsiu rašyti 
paskaitas. Dabar esu padaręs tik pusę darbo, kas žino, ar prieš akis nelaukia sun- 
kiausi - labai tikslūs - dėstomos medžiagos skyriai. Kasdien ariu tarsi jautis ir galo 
nematau. O, kaip norėčiau pagaliau atsikvėpti ir pasakyti: darbas baigtas. Dabar net 
abejoti pradėjau, ar apskritai man pavyks pabaigti paskaitas iki semestro pabaigos. 
Kuo labiau gilinuosi į šį darbą, tuo su didesnėmis kliūtimis susiduriu. Pirmiausia dėl 
to, kad nėra tokios temos, prie kurios ankstesnėse paskaitose vienaip ar kitaip ne- 
būčiau prisilietęs. Turiu nuolatos pasitikrinti, kad nepasikartočiau ir nenukrypčiau 
nuo ankstesnių savo teiginių ir pats sau neprieštaraučiau. Per mažai dirbu prie dar- 
bo visumos, neturiu tiek mokslininko patirties, kiek reikėtų turėti, kad tokį darbą 
sugebėčiau lengvai dirbti. Antra - kiekviena mano peržiūrėta knyga apie valstybės 
teisę padaro vienokią ar kitokią įtaką mano darbui. Sumaištį sukėlė ypač Diugi"“, 
puikus mokslininkas, kurio naujausias veikalas kupinas skvarbių originalių įžvalgų. 
Kaip tik neseniai skaitinėjau jo knygą. Šitas autorius privertė mane suabejoti Jeli- 
neko veikalu, kuris ir yra mano darbo pagrindas. Patyręs mokslininkas gali vienu 
metu skaityti kelis veikalus ir jam nebus sudėtinga atsirinkti, kas yra kas. Mat toks 
mokslininkas jau turi tvirtus minčių griaučius, paties mokslo idėją. Sunkiau tokiam 
kaip aš, kuris tik pradeda mokslininko karjerą ir kai dar reikia kartu parengti vien- 
tisą mokslinį veikalą. 

Nelabai įsivaizduoju, kaip teks dėstyti kitais metais. Juk neskaitysiu vien šių- 
mečio rankraščio, o dėstyti žodžiu neišdrįsiu. Jau labai daug ką reikėtų pakeisti šių 
metų paskaitose, ištaisyti, iš naujo išanalizuoti. 

Po švenčių dar nepradėjau dėstyti. Greičiausiai pradėsiu nuo kito pirmadienio. 


1923 Metų sausio 23 d. 
Antradienis 


Agrarinės reformos apskričių komisijos paskelbė nutartis, numatančias dėl refor- 
mos naudotis daugeliu dvarų, kurie, nepasirodžius savininkams, atiteko valstybės 
nuosavybėn. Mūsų Rokiškio apskrityje valstybės žinion perėjo šie dvarai: Reinol- 


372. Diugi Leonas (Duguit Lėon; 1859-1928), prancūzų teisininkas, valstybės ir teisės teoretikas. 

Edvardo Romerio nuotrauka. Mykolo Kazimiero Romerio įrašas: „Stryj Edward Römer, 
zmarł w 1878 r. 1-ego/13 maja w Wilnie" (Dėdė Edvardas Romeris. Mirė 1878 m. 
gegužės 1-ą-13-ą Vilniuje). 


Nuotrauka iš Konstancijos Romerytės albumo. 

do Pšezdzeckio??3 Jūžintai ir Valunio Veisenhofo Tarnavas**, Rėmerių?5 Antana- 
śe, Veisenhofy Pakriauniai37%, Kupsčių Vengerinė ir Kraštai”, Komaro Onuškis? $, 
Krasickos Panemunis??? ir dar keli kiti. Per dvi savaites dvarų savininkai turi teisę 
373. Pšezdzeckis Reinoldas (Przezdziecki Rajnold Franciszek Feliks; 1884-1955), Jano Pšezdzeckio (1877- 


1944), paskutinio Rokiškio dvaro savininko (valdė 1897-1940 m.) sūnus, diplomatas ir istorikas. Taigi, iš 
tikrųjų kalbama apie jo tėvo valdas. 


374. Tarnavo ir Jūžintų dvarus valdė Veisenhofai (Weyssenhoff) - sena „Gulbės“ herbo riterių baronų gi- 
minė, XVII a. apsigyvenusi Livonijoje ir sulenkėjusi. Jūžintų dvaras, valsčius ir bažnyčia minimi 1695 m. 
Ukmergės miesto teismo aktuose yra įrašų, kad 1569 m. Jūžintuose buvo smuklė, užvažiuojamieji namai, 
arklidės. Apie 1600-uosius Žygimantas III Jūžintus padovanojo Minsko vaivadai Gedeonui Rajeckui. Se- 
nasis Jūžintų dvaras sudegė 1685 m. Atstatytas medinis dvaras ir jo turtai kartų su Tarnavo dvaru 1769 m. 
atiteko Mykolui Veisenhofui (vietos žmonės vadino Mykolu Vaisonu; 1715-1789) kaip Teresės Rajeckaitės 
kraitis. Iki tol, nuo 1667 m., Tarnavas priklausė Karoliui Jurgiui Krošinskiui, Breslaujos pakamorei, Kama- 
jų, Jūžintų, Aknystos ir Gudiškių dvarų Vilkmergės paviete savininkui. 1739 m. po Mstislavlio vaivadienės 
Elenos Vainaitės Jonienės Tyzenhauzienės mirties dvaras atiteko Vilkmergės teismo seniūnui Benediktui 
Tyzenhauzui. Paveldint ar perkant Tarnavas pereina Duninams-Rajeckams. 

Naujasis dvaro savininkas - Mykolas Veisenhofas - ėmė plėsti dvaro valdas pigiai pirktomis žemėmis. 
XIX a. Jūžintų dvaras turėjo: Jūžintų, Tarnavo, Ažubalių, Patiltės palivarkus ir keletą ažusienių. 1860 m. jis 
turėjo 3050 dešimtinių žemės, o perleidus dalį buvusiems baudžiauninkams, 1892 m. beliko 1625 dešimtinės. 
Atstatyti mediniai Jūžintų dvaro rūmai vėliau vėl sunyko. Dabar Tarnavo dvaro mūrinių pastatų būklė 
prasta, parkas apleistas. Tačiau dvaro rūmus nupirkęs iš Jūžintų kilęs kaunietis verslininkas Sigitas Vaške- 
lis tikisi juos prikelti antram gyvenimui. 

375. XVIII a. II pusėje šį dvarą su jam priklausančiais miškų ir žemės plotais valdė Bilevičiai, vėliau Morikoniai, 
o XIX a. pradžioje jau Rómeriai. Antanašėje apsigyveno žymusis profesoriaus Mykolo Romerio prosenelis 
Juozapas Mykolas Rómeris (1880-1945). Be Antanašės, Juozapas Mykolas Romeris valdė Bagdoniškį, Kriaunas. 
Pirmieji rūmai Antanašėje neišliko, sudegė 1855 m. Tuomet Edvardas Romeris, Mykolo sūnus, pradėjo statyti 
naują mūrinį namą, neogotikinio stiliaus, susidedantį iš dviejų dalių. Dvaro rūmus po Antrojo pasaulinio 
karo naudojo ir tvarkė kolūkis, po to - žemės ūkio bendrovė. Vėliau dvaro pastatas buvo privatizuotas. 

376. Pakriauniai - kaimas, 1923 m. turėjo 57 kiemus, 282 gyventojus (Lietuvos apgyventos vietos. Pirmojo 
visuotinojo Lietuvos gyventojų 1923 m. surašymo duomenys, Kaunas, 1925, p. 243). 


377. Kupsčių Vengerinės ir Kraštų dvarai bei jų valdos. Vengerinės dvaras minimas 1923 m. surašymo duo- 
menyse ir nurodoma čia buvus 3 kiemus su 52 gyventojais (Op. cit., p. 259). Kraštų dvaro rūmus 1892 m. 
pastatė Juozas Tupalskis, įkūrė parką, sodą, valdė ir 4,5 ha dydžio ežerą. 1919-1939 m. Kraštus kaip ir Ven- 
gerinę valdė Kupstis (?). Tuomet dvare buvo įkurta pradžios mokykla, veikusi iki 1966 m. Kolūkių laikais, 
po 1945 m., dvaro pastatuose šalia pradinės mokyklos veikė kontora ir parduotuvė. Tupalskiai dvarą atgavo 
1990 m. (Romas Tupalskis). 2014 m. dvarą nupirko ir iš Kauno persikraustė cirko artistai (meškų dresuoto- 
jai) Agnė ir Mykolas Zobovai. 

378. Onuškis - miestelis. XVIII-XIX a. sandūroje Onuškio dvarą nusipirko Juozapas Komaras, miręs 
1847 m. Jo sūnus Teofilis čia pastatė vėlyvojo klasicizmo rūmus (projektavo Vavžinecas Cezaris Anikinis). 
Onuškio rūmai sudegė per Pirmąjį pasaulinį karą, nors meniški griuvėsiai atlaikė net Antrąjį pasaulinį 
karą ir stovi šiandien. 

379. Panemunio valsčius ir čia buvęs dvaras 1598 m. atiteko kunigaikščiui Jurgiui Masalskiui. Dvarą 1635 m. 
nupirkus Ozemblovskiams, jis iš priešingos Nemunėlio upės pusės perkeliamas prie Pilies kalno. 1773 m. 
dvaras su valdomis atiteko Morikoniams, kurie jį rekonstravo. Dar kartą XIX a. viduryje Komarai dvaro 
ansamblį rekonstravo. 1924 m. dvarą nusipirko Osvaldas Lauriškis. Tai buvo reprezentaciniai rūmai su 
vertingais, savitais Liudviko XV stiliaus salonais, neogotiškais kabinetais, biblioteka. Iki 1993 m. rūmuose 
veikė mokykla. 1993 m. rūmai grąžinti Osvaldo Lauriškio palikuonims. Dabar Panemunio dvaras sunykęs, 


238 


apskųsti nutartį arba nurodyti, kurie dvarams priklausantys 80 hektarų yra nelie- 
čiami ir turi būti palikti jų nuosavybei. Daugelis savininkų nepasinaudos galimybe, 
nes jų nėra šalyje ir nėra jų įgaliotų asmenų, galinčių veikti. Tokioje padėtyje atsidū- 
re ir Rómeriy Antanašė - vienas seniausių mūsų dvarų. Antanašės savininkai, jau- 
nesnieji Rómeriai, nesiėmė jokių veiksmų, kad išsaugotų dvarą. Bronislavas3š“ jau 
miręs - buvo nužudytas bolševikų Rusijoje 1918 ar 1919 metais, kai bandė prasibrauti 
į Murmaną**' ir ketino patekti į šiaurėje veikusius lenkų kariuomenės savanorių da- 
linius. Motiejus»*, vedęs Daškevičiūtę, gyvena Varšuvoje, yra karininkas, berods, 
karo ministro adjutantas. Tadeušas35, buvęs Dmovskio sekretorius buvusiame 
Tautiniame komitete Paryžiuje, taip pat gyvena Varšuvoje ir dirba Užsienio reikalų 
ministerijoje. Jų sesuo Jadvyga Romerytės*“, kuri turėtų būti maždaug 30 metų, jau 
kelerius metus gyvena Amerikoje, tačiau nežinau, ką ji ten veikia. Nė vienam jų An- 
tanašė nerūpi, jeigu būtų laiku pradėję veikti, būtų išsaugoję maždaug nuo 240 iki 
320 hektarų - kiekvienam po 80. Jie niekam net įgaliojimų neparašė ir dabar grei- 


380. Rómeris Bronislavas Dimitras Konstantinas Bogdanas (1891-1918), antrasis Bronislavo ir Marijos Du- 
nin-Jundzilaitės sūnus, Krokuvos Jogailaičių universiteto absolventas (1913), 1912 m. atliko vienerių metų 
karinės tarnybos prievolę 13-ajame Narvos husarų pulke Sedlcuose, gavo atsargos karinį laipsnį. Baigęs 
studijas kartu su broliu Motiejumi ėmėsi ūkininkauti Antanašėje ir iš B. Romerio įsigytose Vladikiškėse 
1914 m. liepą prasidėjęs karas jo darbą sutrukdė. Po mobilizacijos pašauktas į Rusijos armiją, pateko į ge- 
nerolo Paulio von Renenkampfo husarų pulką, kariavo mūšiuose prieš vokiečius Rytų Prūsijoje, rugpjūčio 
28 d. dalyvavo kautynėse prie Geldapės, kovėsi prie Šešupės Marijampolės apylinkėse ir kitur. 1915 m. va- 
sario 12 d. buvo sužeistas Seinuose, pateko į Vilniaus ligoninę. Po Rusijos vasario revoliucijos Petrograde 
įsitraukė į lenkų kariškių veiklą, suformavo savarankišką ulonų pulką, 1918 m. sausį kovojo su bolševikais 
prie Minsko ir Bobruisko, vėliau Lopacišiuose, prie Dniepro Poplavščiznos rajone netoli Mogiliavo. Pa- 
keliui į Murmaną (Murmanską) buvo areštuotas bolševikų ir revoliucinio teismo nuosprendžiu kartu su 
bendražygiais sušaudytas 1918 m. rugsėjo 23 d. 


381. To meto lenkų ir lietuvių spaudoje bei kasdieniame gyvenime taip buvo vadinamas Murmanskas. 


382. Rómeris Motiejus Steponas (Römer Maciej Stefan; 1890-1955), pirmasis Bronislavo ir Marijos 
Jundzilaites-Rómerienćs sūnus, Politinių mokslų mokyklos prie Jogailaičių universiteto absolventas (1913), 
tais pat metais vedė Mariją Koribut-Daškevič. Per Pirmąjį pasaulinį karą pašauktas į rusų armiją, už drąsą 
apdovanotas šv. Jurgio kryžiumi. Įkūrus J. Daubaro-Musnickio batalioną vadovavo tarnybai prie vyriau- 
siojo štabo. Vėliau buvo karo ministro generolo Sosnkovskio adjutantas. Baigęs Karo akademijos kursus 
tapo Lenkijos kariuomenės majoru. Tarpukariu dirbo Pašto ir telegramų vyriausiojoje tarnyboje Varšuvoje, 
o vėliau Pašto ir telegramų ministerijos komunikacijos skyriuje. Antrojo pasaulinio karo metais buvo 
Varšuvoje. Ten ir mirė. 


383. Romeris, Romeris Tadeušas (Rómer, Romer Tadeusz; 1894-1978), diplomatas, Lozanos universiteto 
teisės mokslų absolventas, Lenkų tautinio komiteto Paryžiuje sekretorius (1917-1918), tarpukariu dirbo 
Užsienio reikalų ministerijoje Varšuvoje ir Romos, Lisabonos, Tokijo atstovybėse. 1942-1943 m. Lenki- 
jos Respublikos ambasadorius Maskvoje. Užsienio reikalų ministras S. Mikolaičiko vyriausybėje (1943 m. 
liepa-1944 m. lapkritis). 1948 m. emigravo į Kanadą. Vedė Zofiją Vankovičuvną (Zofia Wańkowiczówna; 
1897-1981). 

384. Rómerienć Jadvyga Zofija (Rómerówna Jadwiga Zofia; 1897-1956), Bronislavo ir Marijos (Dunnin-Jun- 
dzill) Rómeriy dukra, viena iš Antanašės įkūrėjų; prieš Pirmąjį pasaulinį karą apsigyveno Šveicarijoje, dir- 
bo Tautų Lygos sekretoriate. 

čiausiai apskritai viską praras. Vaikystėje jie tapo našlaičiais, o augino juos giminai- 
čiai, gyvenantys toli nuo Lietuvos - Lenkijoje (Galicijoje) arba Šveicarijoje. Tad jie 
visiškai neprisiriśo prie šalies (Lietuvos) ir juo labiau Antanašės. Visi — karšti lenkai, 
bet tik lenkai, nelaikantys savęs Lietuvos lenkais. Bronislavas ir Motiejus dar galėjo 
jausti sentimentų Antanašei, nes kartais per atostogas atvykdavo į dvarą, o pasku- 
tiniais metais prieš karą net ūkininkavo. Tačiau Bronislavas mirė, o Motiejus labai 
neturtingas ir po žmonos padu - žmona nemėgsta Antanašės ir apskritai stengiasi 
jį atriboti nuo šeimos ir giminės. Tadeušas ir Jadvyga nuo mažens augo Šveicarijo- 
je, Lietuva, ko gero, jiems visiškai neįdomi, juolab Antanašė nieko jiems nereiškia. 
1920 metais Jadvyga ketino aplankyti Antanašę, tačiau kaip tik tuo laiku bolševikai 
vykdė ofenzyvą prieš Lenkiją ir užėmė Vilnių. Ji išsigando ir nepasirodė. Nežinau, 
ko tikisi Antanašės Rómeriai. Nenumanau, ar Antanašė visiškai jiems nerūpi, net 
dėl materialinių paskatų, ar tikisi kokių nors politinių permainų, kurios sustabdys 
agrarinę reformą. Gal tikisi Lenkijos intervencijos, kuri prarys Lietuvą ir pamalo- 
nins lenkų dvarininkų Lietuvoje lūkesčius, o ypač apdovanos tuos, kurie sąžiningai 
tarnavo Lenkijai pamiršę net asmeninę naudą, kurie rėmė Lenkiją išduodami gim- 
tąjį kraštą. Toks pat likimas gresia ir kitam Rómeriy dvarui - Vladikiškėms Trakų 
apskrityje, kurį suvalgys agrarinė reforma. Dėdienė Rėmerienė, Boleslavo žmonašs, 
jai priklauso šis dvaras, iš Vilniaus siunčia pagalbos šauksmą jam išsaugoti. Nuo- 
latos rašo man, Kamilei Rėmerytei38*, Eugenijui Romeriui**?. Vis dėlto ji labiausiai 
tikisi parduoti sklypus Kaišiadoryse, o kai dabar ir Vladikiškės pateko į agrarinės 
reformos pinkles ir kai reikėjo pačiai pakovoti - mat per pasitarimą, kurį šiandien 
mes keturiese organizavome, t. y. aš, Eugenijus Romeris, Kamilė Rómeryte ir advo- 


385. Romerienė Elžbieta (Rómerowa Elžbieta; 1859-1934), Boleslavo Liudviko Romerio (1841-1920) žmona, 
Stepono Romerio (1881-1935) motina. Ji buvo Edvardo Jono Rómerio ir Sofijos Manvydaitės-Bialozoraitės 
dukra. 


386. Romerytė Kamilė (Römer Kamilla; 1875—?), Jono Jaroslavo Rómerio (1823-1884), Staniavos dvaro Trakų 
apskrityje paveldėtojo, ir jo antros žmonos Jadvygos Zemenckytės (Ziemęcka, herbas Sulima) dukra. Ji iš 
Staniavos dvaro išskyrė kaip savarankišką dvarą Lionos palivarką. 


387. Romeris Eugenijus (Romer Eugeniusz; 1871-1943), Mykolo pusbrolis, ekonomistas, stambus žemvaldys, 
Tytuvėnų ir Pagryžuvio dvarų Žemaitijoje savininkas, tarpukario Lietuvos lenkų visuomenės ir politikos 
veikėjas, rėmęsis tautine lenkų ideologija. 

Pastaba dėl pavardės rašybos. Iki 1925 m. jo pavardėje buvo vartojama „6“ (umlaut). Turint galvoje, 
kad lenkiškai dažniausia „6“ („io“) buvo tariama kaip garsas „o“, keli giminės nariai nutarė sulenkinti, 
pakeičiant pavardės „Romeris“ rašybą į „Romeris“. Vadinamajame Varšuvos pasitarime 1925 m. taip nutarė 
pasielgti čia minimas Eugenijus Romeris, jo jaunesnysis brolis Stanislovas, anksčiau minėtasis buvęs tar- 
pukario Lenkijos Respublikos užsienio reikalų ministerijos tarnautojas ir ambasadorius Tadeušas Romeris 
bei jo brolis Motiejus. Nesutiko Antanas Romeris iš Janapolės. (Plačiau žr. Romer E., Livonijos ir Lietuvos 
Rėmerių giminės istorija / Monografia rodu Rómerów na Inflantach i Litwie, Vilnius, 2009, p. 9.) 

Bronislavas Romeris 1912 m. Įrašas: „Bronisław Römer, XII, 19127 
Nuotrauka iš Konstancijos Romerytės albumo. 


r. MIBĖRNĖ“ 


DIEDLCE | 
ULWARSZAWSKA 5? 


i Arola, Praskiej Mleka L pR L, 


Luca 


IEDLCE 


ul. WARSZAWSKA N*?58. 
Fija MIŃSK - MAZOW. 


Klisze przechowują się 
Telefonu N°. . 


M ELLEMBAND. WARSZAJE 


Antros nuotraukos pusės įrašas: 

„13. Husarski Narwski J. C. K. Mšci Niem. Króla Pruskiego Wilchelma II półk 13 Dywizja kawaleryi, 14 korpus 
armji. Dollman niebieski, spodnie czerwone, czapka barankowa z żółtem dnem“ 
(Šviesiausios karališkos malonybės Prūsijos karaliaus Vilhelmo II Narvos husarų pulkas, 13 kavalerijos 
divizija, 14 armijos korpusas. Kitelis žydras, kelnės raudonos, avikailio kepurė su geltonu dugnu). 
|spaudas: „Fotografja Moderne. Siedlce, ul. Warszawska Nr. 58, Filja Mińsk - Mazow. 
Klisze przechowują się. Telefonu Nr. ..“ 
Nuotrauka iš Konstancijos Romerytės albumo. 


242 


katas Romanas Chodakovskis38š — paaiškėjo, | sė = 
kad ji neparašė įgaliojimo, o vienintelis įga- | l > 
liojimas, kurį turi Kamilė, skirtas tik Kaišia- 
dorių sklypams3*?. 


1923 mety sausio 24 d. 
Trečiadienis 


Lietuvos priešai, kurių išties daug yra pačioje 
Lietuvoje, labai džiūgauja dėl bet kokios Lie- 
tuvos nesėkmės ir laukia kiekvieno galinčio 


pakenkti reiškinio. Nuolatos prognozuoja Z powstania w Kłajpedzie: Francuskie i angielskie okręty wojenne 

negandas - tarkime, nuo pat tos dienos, kai PRZED 

į apyvartą pateko litai, jie lojo, kad dirbtinai Informacija apie Klaipėdos sukilimą, piešinys „Z powstania 

palaikoma valiuta gyvuoti gali itin trumpai, w Klajpedzie“ („Iš sukilimo Klaipėdoje“) išspausdintas 
savaitraštyje Nowiny (1923, nr. 11). Komentaras po piešiniu: 


388. Chodakauskas Romanas (1850-1925), advokatas. „Prancūzų ir anglų kariniai laivai uoste: 


389. Vladikiškių dvaras kadaise priklausė Kierdejams. XVII a. pabaigoje perėjo į Romerių giminės rankas: 
Motiejus Romeris (mirė 1718) vedė Heleną Kierdėjūtę, Aleksandro Kierdėjaus dukrą. Kiti Vladikiškių savi- 
ninkai buvo Damašius Romeris, Prūsijos kariuomenės kapitonas, su žmona Kotryna. D. Romeris palaidotas 
buvusio Paparčių dominikonų vienuolyno bažnyčios koplyčioje šalia kitų Rómeriy. Po jų dvaras priklausė 
D. Rėmerio sesers Helenos sūnui Aleksandrui Juozapui Jonui Rómeriui (1784-1861), Lenkijos kariuomenės 
kapitonui. Po jo mirties dvaro savininku tapo sūnus Boleslavas Romeris. Vėliau, Vladikiškių k. seniūno 
teigimu, dėl šeimyninių konfliktų B. Romeris sūnui Stanislovui nepaliko dvaro, bet 1914 m. ir dvarą, ir 880 
dešimtinių žemės pardavė Bronislavui Rómeriui uż 203 968 rublius. Kiek anksčiau Vladikiškių dvaras buvo 
užstatytas Vilniaus žemės bankui už Boleslavo ir jo žmonos Elžbietos skolas, todėl Bronislavas, įsigydamas 
dvarą, perėmė ir įsipareigojimus bankui. Tačiau jam beveik neteko dvare šeimininkauti, nes tais pat metais 
jis buvo paimtas į kariuomenę. Ilgą laiką buvo manoma, kad žuvo Rusijoje ir nepaliko jokio įpėdinio. 

Remdamasis 1922 m. žemės reformos įstatymu, Trakų apskrities žemės tvarkytojas paskelbė dvaro že- 
mės parceliaciją. Iš buvusių 330 ha Vladikiškių dvaro žemių 250 ha skirta išdalyti į 20 atskirų sklypų, ku- 
rie paskirti bežemiams ir mažažemiams valstiečiams (taip įsikūrė Stasiūnų k.). Pagal įstatymą neliečiama 
80 ha žemės norma palikta savininkui (tiksliau 70,52 ha). Kadangi dvarą padalijant savininko B. Romerio 
Lietuvoje nebuvo, nutarta dvaro sodybą palikti valdžios žinioje, kol savininkas atsiras. Tačiau 1923 m. Lio- 
nos dvaro savininkė Kamilė Rómeryte pristatė B. Romerio įgaliojimą valdyti Vladikiškių dvarą ir pagal 
perdavimo aktą jį perėmė. Tuo laiku dvaro sodyboje stovėjo 3 gyvenamieji ir 7 ūkiniai pastatai. Be to, akte 
minimas sodas, kuriame augo 1961 vnt. vaismedžių. 1926 m. Bronislavo įgaliotinė K. Rėmerytė „Vladikiš- 
kių dvarą su sodu ir trobomis (69 ha), iš kurių: 41 ha - sodyba, 20 ha — pievos, 8 ha - sodas“ uż 83 tūkstančius 
litų parduoda Vladislovui ir Pranui Chatkevičiams. Taigi, Rómeriy giminė, Vladikiškių dvarą valdžiusi 
apie 250 metų, neteko šios nuosavybės. Dvarininkai Rómeriai nuo XIX a. pradžios buvo laidojami Mažųjų 
Vladikiškių kaime esančiose kapinėse. Paskutinis dvaro savininkas, iš kurio 1940 m. ir buvo nusavinta 
beveik visa dvaro žemė - Zigmas Šimašius, dvarą įsigijęs 1934 m. 1941 m. 7 asmenų Šimašių šeima buvo 
ištremta. Z. Šimašius nuo šeimos atskirtas ir išvežtas į Archangelsko sritį, 1942 m. mirė. Grįžusi iš tremties 
dvaro gyvenamąjį pastatą ir žemę atsiėmė Z. Šimašiaus duktė Teresė Šimašiūtė. Sovietmečiu dvaro sodyba 
buvo stipriai sudarkyta: pastatyta pastatų svetimkūnių, ūkiniai pastatai apstatyti priestatais. Iki mūsų die- 
nų išliko gyvenamasis namas (dalis namo apkalta lentomis, kita dalis - mūrinė), mūrinis tvartas ir svirnas, 
taip pat dalis parko ir tvenkinys. 

ir tikėjosi, kad po Naujųjų jos vertė pradės smukti. Sausis jau ketvirtasis lito gyva- 
vimo mėnuo. Ar lito kursas krenta? Sunku kategoriškai atsakyti. Atrodo, kad ne, ir 
atrodo, kad taip. Kaune litai į dolerius keičiami pagal nominalų kursą. Banke, bent 
jau didžiuosiuose Lietuvos bankuose, už 10 litų gaunamas vienas doleris. Dar reikia 
primokėti nedidelį komisinį mokestį už pinigų keitimą, tačiau tikrai tai minimali 
suma. Na, o lito kursą vertinant pagal kainas (išskyrus daugelio ūkio prekių kainas 
provincijoje) litas, ko gero, krenta, nes kainos nuolatos ir labai ženkliai kyla. Dabar 
jos aukštesnės nei buvo prieš kainą santykiu su nominalia valiuta - auksiniu litu. 
Kadangi tarptautinėje valiutų rinkoje litas savarankiškai neegzistuoja, labai sudė- 
tinga patikrinti, ar jo vertė krenta, ar ne. Lietuvos bankų politiką diktuoja valstybė, 
kurios tikslas remti savo valiutą, bankai iš tiesų neatspindi tikrosios padėties. Jeigu 
iš tiesų lito vertė krenta, valstybė sugeba tai nuslėpti. Jeigu lito vertė ims kristi, šaliai 
prasidės sunkūs laikai. Kita vertus, šalies ekonomikai lito nuosmukis būtų pagei- 
dautinas. Ūkininkai labai skundžiasi litu, nes pirmiausia sudėtinga gauti grynųjų 
pinigų, be to, jis užkerta kelią eksportuoti produktų perteklių į kaimynines šalis, 
kuriose valiutų kursas yra žemas. Jeigu litas smuktų, atgytų ir pramonė. Lito bėda 
ta, kad aplinkinėse šalyse cirkuliuoja silpnos valiutos. Tai visuomet nėra gerai. Šaliai 
pinigų vertės sumažėjimas yra pavojingas ir dar nepageidautinas dėl to, kad jam 
prasidėjus sunku sustabdyti patį procesą ir kritimas tampa nevaldomas. Tuomet 
arba žlunga kapitalistinė santvarka, arba bankrutuoja šalies finansai. 


1923 mety sausio 25 d. 
Ketvirtadienis 


Šiandien pats pasidovanojau šiais laikais neregėtą malonumą — nuėjau į operą. Esu 
taip užsiėmęs, kad neturiu laiko tokiems malonumams. Šiandien atsipalaidavau ir 
kartu įsitikinau, kokia prasta mano širdies būklė. Per pertraukas ėjau parūkyti ir 
dusdavau dėl neritmiško širdies darbo. Man atrodė, kad tuoj sutrūkinės kraujagys- 
lės, kad apalpsiu. Mano sveikatos būklė iš tiesų labai sunki. Širdis tėra vienas simp- 
tomų. Greičiausiai ji streikuoja dėl nervinio pagrindo - dėl nerimo, kurį nuolatos 
jaučiu, visgi ligos ir nerimo šaltinis greičiausiai slypi kur kas giliau. 

Pirmą kartą žiūrėjau lietuvišką operą. Apie ją buvau daug girdėjęs ir skaitęs 
nemažai recenzijų. Jaunas lietuviškas menas su didžiuliu pietizmu puoselėja tuos 
daigus, kuriais visa tauta didžiuojasi. Nėra ko stebėtis. Juk prieš kelerius metus 
lietuviai negalėjo nė pasvajoti apie savo dramos teatrą ir buvo tenkinamasi ne- 
profesionalų darbais. Opera apskritai atrodė utopija, apie ją net drąsiausiuose sa- 
pnuose nesapnuota. Tačiau nepriklausomybė labai sparčiai atgaivino kultūrą. Lie- 


244 


tuviai labai greitai artėja prie Europos ir gauna tai, apie ką ilgus dešimtmečius nė 
pasvajoti negalėjo. Dabar buvo pastatyta opera „Faustas“ - itin ją mėgstu. Aišku, 
opera pastatyta lietuvių kalba. Lietuviai jau parodė kelias operos premjeras. Teks- 
tai buvo išversti į lietuvių kalbą, o spektakliai rodomi tautinėje scenoje („Faustas“, 
„Traviata“, „Pajacai“ ir dar kelios kitos). Kadangi teatro patalpos yra remontuoja- 
mos ir dar tik turi būti skirtos teatro poreikiams, šį sezoną spektakliai rodomi va- 
dinamojoje Filharmonijoje, beje, labai prastoje. Šiandien Fausto vaidmenį atliko 
Kipras Petrauskas??? - lietuviškosios operos pasididžiavimas. Iš tiesų aukščiausio 
lygio artistas, prieš tai dainavęs carinės Rusijos operoje, nuostabaus balso ir pui- 
kios vokalinės kultūros žmogus. Nors „Faustas“ jau daug kartų buvo rodomas, o 
kainos dėl Petrausko populiarumo aukštesnės, vis viena salė prisirinko sausakim- 
ša. Petrauskas, kaip ir kiti lietuviškosios operos solistai, dažnai vyksta į Ameriką, 
Rygą ir kitus miestus koncertuoti, o Kaune būna tik retkarčiais, nors jis ir yra 
etatinis Kauno operos darbuotojas. Jis iš tikrųjų neeilinis, visi kiti atrodo kur kas 
silpnesni. Mefistofelio vaidmenį atliko Katelės"', kuris pirmąjį aktą dainavo labai 
silpnai, o vėliau jau geriau. Jo balsas nėra stiprus, tačiau paskui kažkaip įsidainavo 
ir geriau klausėsi. Kita vertus, jo vaidyba stipri. Valentino vaidmenį atliko Bieliū- 
nas???, bene silpniausias šiandienos „Fausto“ solistas. Margaritos vaidmenį atliko 
Dvarionaitė393 — jos balsas visai gražus ir pakankamai stiprus. Jaunojo Sibelijaus 
vaidmenį atliko Grigaitienė??* - gražus išlavintas vokalas. Orkestrui dirigavo pats 
kompozitorius Tallat-Kelpša3“. Visai neblogai pasirodė chorai, statistai, baletas. 
Baleto artistiškumas ypač keliamas ir daug su juo dirbama. Apskritai opera pa- 
statyta su dideliu entuziazmu. Na, dekoracijos labai skurdžios, ypač lyginant su 
Peterburgo ir Paryžiaus operų scenomis, prie kurių buvau pratęs. Vakaras praėjo 
labai maloniai. 


390. Petrauskas Kipras (1885-1968), žymus Lietuvos dainininkas (tenoras), operose sukūręs apie 80 vaidmenų, 
profesorius, Lietuvos meno kūrėjų draugijos narys. Su K. Petrausku siejamas nacionalinės operos įkūrimas. 


391. Katelė Juozas (1884-1981), vargonininkas, chorvedys, dainininkas (bosas), pedagogas. 
392. Bieliūnas Juozas (1890-1955), lietuvių vargonininkas, pedagogas, chorvedys, dainininkas (baritonas). 
393. Dvarionaitė-Montvydienė Julija (1893-1947), Lietuvos dainininkė (sopranas), aktorė. 


394. Grigaitienė-Polovinskaitė Vladislava (1890-1961), Lietuvos dainininkė (sopranas, iki 1925 m. mecoso- 
pranas). 


395. Tallat-Kelpša Juozas (1889-1949), Lietuvos profesionalaus operos teatro organizatorius, operos dirigen- 
tas, kompozitorius, pedagogas, muzikas visuomenininkas. 

1923 mety sausio 26 d. 
Penktadienis 


Vakar žiūrėdamas pirmąją „Fausto“ dalį, lyginau save su Faustu, kuris senatvėje 
lieka vienas knygų apsuptoje dirbtuvėje ir staiga suvokia, kad tiesų, kurių ieškojo 
visą gyvenimą atsisakydamas meilės ir laimės, paslaptis niekada nebus atskleista. 
Staiga Faustas pajunta gyvenimo ilgesį ir pradeda jausti, kad žmogiškoji tiesa sly- 
pi ne įmantriose mintyse, ne intelektualiajame didžiųjų tiesų ieškojime, o pačiame 
gyvenime, jo veikloje. Ir jis prakeikia sausą vienišiaus išmintį, o gatvės dainuška jį 
traukia kaip laimės, kurios nepatyrė, burtai. Prakeiksmas pažadina šėtoną, kuris 
jam suteikia priemones, kad galėtų gyventi - už amžinosios mirties kainą, nes gy- 
venimas ir laimė tėra trąša kitų gyvenimui - ir taip be galo. Aš čia, savo vienišiaus 
būstinėje, tarp knygų ir nesibaigiančių darbų jaučiuosi kaip atsiskyrėlis, niekaip ne- 
dalyvaujantis gyvenime. Nematau jokios kitokios ateities, kaip tik darbą, senatvę ir 
mirtį. Tiesa, turiu dukrą, tačiau nematau jokių gyvenimiškų prošvaisčių, jokių kelių, 
jokių didžiųjų tikslų, jokių permainų. Nematau nieko, tik darbą, darbą, darbą... Aš 
tarytum tas Faustas nematau prasmės mokslininko darbe, kuris mane taip įtraukė, 
bet nesuteikė stiprių garantijų, absoliučių tikslų, neginčijamų tiesų pajautos. Kanki- 
na mane mokslo skeptiškumas, nes mokslui priskiriu tik visuomeninę funkciją, o jo 
nelaikau keliu į absoliučią tiesą. Vis dėlto aš nesu Faustas ir manęs neužvaldys toks 
pat ilgesys, nes Faustas paseno nieko nepatyręs, o aš rankose laikiau laimę, mylėjau, 
buvau mylimas ir laimingas. Tik Tu, mano Ana, esi mano laimės liudininke. Tu 
esi Fausto tragedijos atsvara. Tik su Tavim Aš buvau gyvastingas ir veiklus, gyvenau 
taip, kaip galbūt mažai kas gyveno. 


1923 metų sausio 27 d. 
Šeštadienis 


Mano sveikatos būklė labai prasta, ir taip jaučiuosi maždaug nuo pusės spalio. Man 
trūksta oro, širdis plaka neritmiškai ir jaučiu ne skausmą, o kažką, ko dar nemo- 
ku paaiškinti, kažkokį jausmą širdies plote. Labai nemalonus jausmas, keliantis di- 
džiulį nerimą. Kartojasi kelis kartus per dieną, maždaug tuo pat metu. Prasčiausiai 
jaučiuosi maždaug nuo šeštos iki dešimtos valandos vakaro, kai daugiausiai dirbu. 
Labai keista, mat esant širdies nepakankamumui įprastai ligonis prasčiausiai jaučia- 
si gulėdamas, o neretai net gulėti negali, aš, priešingai - geriausiai jaučiuosi guleda- 
mas. Tuomet ir širdis nurimsta. Todėl norėčiau kuo greičiau pabaigti konspektuoti 


396. Wolberg Anna. 

paskaitas ir turėti laiko ramiai pagulėti, pailsėti. Ilgos valandos, praleistos prie dar- 
bo stalo, išties vargina, tačiau kol kas negaliu nedirbti. Mano sveikatos būklė greitai 
prastėja. Kas žino, ar sulauksiu vasaros, o jeigu sulauksiu, ko gero, teks vykti gydytis 
į Karaliaučių. Nepadeda man širdies lašai, kuriuos išrašė gydytojas. Geriu juos tris 
kartus per dieną po 25 lašus. Iš pradžių atrodė veiksmingi, o dabar ne. Paskaitas 
raštu dėstysiu dar bent du mėnesius, o gal ir ilgiau. Alkoholio nevartoju. Jokio. Ne- 
trukus ir kavos atsisakysiu, tik štai mesti rūkyti niekaip neįstengiu. 


1923 mety sausio 28 d. 
Sekmadienis 


Šiandien porą valandų praleidau kartu su Adolfu Grajevskiu*7, kuris kelioms die- 
noms atvažiavo į Kauną. Labai mėgstu šį žmogų ir visuomet su didžiuliu malonu- 
mu su juo susitinku pabendrauti. Nepaisant nuomonių skirtumo daugeliu klausimų, 
itin maloniai pasišnekame ir turime nemažai bendrų temų ir idėjų. Labai vertinu 
Grajevskį už atvirumą ir neslepiamus įsitikinimus. Aš taip pat labai atvirai su juo 
kalbuosi ir nesijaučiu dėl to blogai, nes bendrauju su tikru bičiuliu. Labai gailiuosi, 
kad Grajevskis jau negyvena Kaune ir negaliu su juo dažniau pasikalbėti. Seniai jo 
nebuvau matęs, nes retai čia pasirodo. Grajevskis atsisveikino su politika ir gyvena 
ramiame kaime, Tauragės apskrityje. Dirba advokatu vietiniuose taikos teismuose 
ir Šiaulių apygardos teisme. Jis minėjo, kad neseniai buvo nuvykęs į Lenkiją. Va- 
žiavo per Latviją — buvo Vilniuje, kalbėjosi su Bronislavu Kšyžanovskiu39*. Sako, 
vilniečiai vis mažiau domisi Lietuva ir iš tiesų tada, kai Vilnius buvo atplėštas nuo 
Lietuvos, vis labiau nuo jos tolsta ir vis mažiau ji rūpi. Esu tikras: kaip tik taip mąs- 
to Vilniaus lenkai, Vilniaus lenkų politikai, palaikantys Lenkijos planus — tokie 
kaip Bronislavas Kšyžanovskis, pamatę Vilniaus istorijos giją ir svaičiojantys apie 
didžiosios Lenkijos politiką. Jie nebejaučia Lietuvos, neturi su ja jokio ryšio. Tačiau 
visi kiti... Taip, išsiskyrimas iš tiesų daugelį paveikė, bet nemanau, kad per kelerius 
metus taip paprastai galėjo išnykti ryšys su Lietuva. Vėl išgirdau, kad Stanislovas 
Narutavičius??? buvo sukompromituotas, kai Klaipėdos sukilėliai surado kažkokių 
dokumentų, įrodančių, kad jis šnipinėjo Lenkijai. Labai abejoju, ar tai tiesa, ar Na- 
rutavičius galėtų ryžtis tokiam žingsniui. Galbūt kitados ir teikė kokią nors infor- 


397. Grajevskis Adolfas (Grajewski Adolf; 1877-1967), teisininkas, ilgametis M. Romerio bičiulis. 


398. Kšyžanovskis Bronislavas (Kžyžanowskis, Krzyzanowski Bronislaw; 1876-1943), advokatas, politikos 
veikėjas, su M. Rómeriu dirbo Vilniuje 1910-1915 m., leidžiant laikraščius Gazeta Wileńska, Przegląd Wi- 
lenski, plėtojant masonų ložių veiklą. 


399. Narutowicz Stanislaw. 

maciją Aukštuolaičiui*“? arba Šarotai*“', bet kad būtų tikras šnipas — tikrai nema- 
nau. Vis dėlto dalis tiesos tokiuose ganduose turi būti, nes girdžiu jau antrą kartą, 
nors žinučių detalės nesutampa. 


1923 metų sausio 29 d. 
Pirmadienis 


Šiandien ir vėl pradėjau skaityti paskaitas universitete. Į rytinę paskaitą, kuri vyko 
nuo 8 iki 9 valandos ryto, atėjo tik keliolika klausytojų. Greičiausiai dar nepasklido 
žinia, kad vėl prasidėjo mano paskaitos. Beje, nesu tikras, kad mano paskaitos do- 
mina studentus. Tikrai nesu tobulai įvaldęs lietuvių kalbos, be to, galbūt pernelyg 
daug gilinuosi į dėstomą dalyką, per daug filosofiškai jį dėstau ir per mažai pateikiu 
konkrečių faktų. Mokslas apie valstybę ir valstybės teisę, mano tvirtu įsitikinimu, 
turi remtis pagrindinių valstybės sąvokų analize. Tad galbūt studentams mano pas- 
kaitos ir yra per daug gilios, gal jiems sudėtinga išlaikyti dėmesį, ypač jeigu jiems 
trūksta teisinio išprusimo. Visa tai man mažiau rūpėtų, jeigu būčiau tikras, kad 
mano darbas vientisas ir dėstoma valstybės problematika yra nuosekliai pateikiama. 
Na, tokiu atveju tam tikriems studentams gali būti sudėtinga suvirškinti vienokias 
ar kitokias mintis. Ką gi, tegul lavinasi ir papildo žinių spragas. Studentai privalo ne 
tik paklausyti paskaitų, bet ir savarankiškai dirbti, mokytis ir mąstyti. Universiteto 
katedra turi vykdyti mokslinį darbą, o dėstytojai negali dėstyti populiarioms ma- 
sėms. Tačiau jeigu paskaita neturi vienalytės minties, jeigu ji primena feljetoną arba 
žurnalisto straipsnį — be abejo, labai blogai. Kaip tik šito bijau, nes nesijaučiu stiprus 
mokslininkas, įvaldęs dėstomąją metodiką. Prisiliesdamas prie vieno skyriaus, lei- 
džiu mintims keliauti viena kryptimi, o kitame skyriuje minėdamas tas pat sąvokas, 
kardinaliai pakeičiu minčių srautą. To labai bijau, bet jaučiu, kad mano dėstomam 
dalykui gresia šis nenuoseklumas. 

Turiu nemalonių žinių iš Bagdoniškio. Elvyros dukra Helia Mečkovska, ji 
dar nesulaukė nė dvidešimties metų, susirgo kažkokiais traukuliais, kurie tęsia- 
si maždaug savaitę. Ji nekarščiuoja, gerai valgo, tačiau kūną krečia drebulys, o 
veidą iškraipo keistos grimasos. Rankų ir kojų judesiai nekoordinuoti, sąmonė 
prislopinta. Kartais mergina nepažįsta net savo motinos. Kelias dienas Elvyra ne- 
sikreipė į gydytoją, nes manė, kad tai ispaniškasis gripas. Tik tuomet, kai Mary- 


400. Aukštuolaitis Jurgis. 


401. Šarota Marcelis (Szarota Marceli; 1876-1951), istorikas, publicistas, diplomatas, M. Rėmerio kolega iš 
École libre des Sciences Politiques (Laisvosios politinių mokslų mokyklos) Paryžiuje laikų. 1920-1921 m. Len- 
kijos Respublikos delegatas į Sąjungininkų komisiją Klaipėdoje. 

nia apsilankė Kavoliškyje ir išbarė Elizką, kad dukrai nekviečia pagalbos, Elizka 
parsivežė dr. Kazlauską iš Rokiškio. Daktaras nusprendė: traukuliai atsiranda dėl 
Helios „formavimosi“, t. y. lytinės brandos, ir prigąsdino, kad toks reiškinys ne- 
normalus ir jeigu traukuliai nesiliaus per tris dienas, gali vėliau pereiti į sudėtingą 
nervinę ligą, vadinamą šv. Vito šokiu““?. Elvyra yra itin jautri ir linkusi perdėtai 
vertinti įvairias paslaptingas ligas, jas mistifikuoti, dabar labai išsigandusi. Vis 
dėl to manau, kad tai paprasta isterija, tik sunkios formos. Jau seniai buvo aišku, 
kad Helia Mečkovska linkusi į isteriją. Hektoras Komorovskis visada tai pabrėž- 
davo, sakydavo, kad merginos akių išraiška keista, kad elgiasi nenatūraliai ir dėl 
kiekvienos smulkmenos apsiverkia. Galbūt tik Elvyra keisto dukros elgesio ne- 
pastebėjo arba apie tai kalbėti nenorėjo. Kita vertus, isterija yra baisi liga, viena 
baisiausių, primenanti šėtono apsėdimą. Jos protrūkių prisižiūrėjau Lenkijoje 1916 
metais, Kamensko legionierių sanatorijoje. Žinau, kaip atrodo isterijos atakos ir 
kaip jos gąsdina. Žinau, kaip isterija ne tik fiziškai išsekina ligonius, bet ir mora- 
liai juos palaužia — ir tikrai labai baisu. Gaila man Elvyros, ji nemažai prisikentės 
dėl dukros, ypač kai šioji suaugs. Bjaurios atakos dar virsta kaprizais ir egoizmu — 
tikra nelaimė šeimoje auginti isterijos apniktą žmonų. Gaila man Elvyros. Kur 
kas labiau negu Helios. Kad tik Andžejui nenutiktų kokia nelaimė, nes jis būtų 
Elvyros paguoda. Panašu, kad auga labai sumanus ir geras berniukas. Jauniausias 
Elvyros sūnus Michasius man irgi kelia nerimą. Jeigu jis ir nebus idiotas, tai bus 
labai silpno intelekto žmogus. Iki šiol labai neaiškiai kalba ir yra silpnai protiškai 
išsivystęs. Anksčiau, nors ir nedaug kalbėjo, bent gyvesnis atrodė, o dabar man jis 
visiškai neaiškus. Kai pernai nugriuvo ant galvos, rodos, ir sustojo jo raida. 


402. Šv. Vitas, krikščionių šventasis, žuvo 303 m. Viduramžių Europoje tikėta, kad per šv. Vito vardines 
galima pasveikti, jei tik sušoksi prieš jo statulą. Viduramžiais, daugiausia nuo 1374 iki 1518 m., Vokietijos, 
Nyderlandų ir Prancūzijos gyventojus kartkartėmis apimdavo masinės psichozės, pasireiškusios nirtulin- 
gu siautuliu, trepsėjimu; epidemijos pavadintos šv. Vito šokiu ir „šokių maru“. Daugelis „šokėjų“ masiškai 
mirdavo nuo širdies smūgių, insultų, traukulių, išsekimo. Artimieji dažnai tik guosdavosi, kad mirusieji 
patekdavo tiesiai pas šv. Vitą. XVI-XVIII a. panaši epidemija siautėjo ir Rusijoje. Čia šėlo vadinamosios 
klykūnės, buvo sakoma — nelabojo apsėstos moterys. Išaiškinta, kad siautulį sukeldavo paprastosios skalsės 
(lot. Claviceps purpurea), t. y. rugiuose parazituojantis skalsiagrybių genties grybelis, labai nuodingas, nes 
jame susidarantys alkaloidai veikia centrinę nervų sistemą kaip haliucinogenas, narkotizuojanti medžiaga. 
Kita vertus, jie sukelia ir gangreną. Nustatytos „šokių maro“ sąsajos su ruginės duonos plitimu. Pažymė- 
tina, kad rugiai Europoje paplito kaip tik viduramžiais ir iki tol laikyti į kviečius įsimaišiusia piktžole. 
Kaip žinia, romėnai valgė kvietinę duoną, o rugius aprašinėjo kaip nežinomus javus, kuriuos sėja barbarai. 
Būdami kur kas atsparesni nepalankiam klimatui, rugiai viduramžiais iš Vidurio Europos beveik išstūmė 
kviečius. Beje, šv. Vitas yra paskelbtas balerinų ir aktorių globėju. 

1923 mety sausio 30 d. 
Antradienis 


Šiandien mane nustebino Apygardos teismo pirmininko Petrausko*“3 elgesys. Pe- 
trauskas, pamatęs mane einantį koridoriumi, pakvietė užeiti į kabinetą ir pradėjo 
kamantinėti apie Buiką, kurį Apygardos teismo visuotinis susirinkimas išrinko 
kandidatu į teismo teisėjo vietą. Klausinėjo apie Buikos šeimyninius santykius, gi- 
minystę ir ryšius su pusbroliu Janu Buika - Vilniaus apygardos teismo vicepirmi- 
ninku. Petrauskas ieškojo informacijos, ar Buika nėra artimai susijęs su Vilniaus 
krašto lenkais. Tokie klausimai rodo, kad valdžia, kuri ir gali patvirtinti jo kandida- 
tūrą, turi abejonių ir bijo, jog į teismą pateks žmogus, kuriuo pasinaudos nedraugiš- 
kos lenkų jėgos. Būtent dėl šios priežasties prieš dvejus metus prokuroro pavaduo- 
tojas lenkas Dobrovolskis nebuvo paskirtas Apygardos teismo teisėju. Sklido gandai, 
kad Želigovskio valdžia Vilniuje ketina šį teisėją paskirti Kauno apygardos teismo 
prokuroru, jeigu Kaunas būtų okupuotas. Man atrodo, kad Buika apskritai niekaip 
nesusijęs su politika ir niekuo šaliai pakenkti negali. Man labai nemalonus kraštu- 
tinis lietuvių nepasitikėjimas lenkais, tačiau ne mažiau nustebau, kad Petrauskas 
klausinėja manęs - jis, aišku, gali žinoti, kad kategoriškai pasisakau uż Lietuvos 
valstybingumą, o kartu žino, kad esu lenkas ir niekaip nepritariu tokiam dideliam 
nepasitikėjimui lenkais. Priešingai, manau, kad su lenkais reikia kuo daugiau ben- 
dradarbiauti bendram valstybės labui. Petrauską nuraminau dėl Buikos, tačiau ne- 
žinau, ar mano informacija jis pasinaudos. Labai norėčiau, kad Buika taptų teisėju. 
Jeigu tokie ramūs ir politiškai bespalviai žmonės kaip Buika lietuviams gali atrodyti 
pavojingi dėl to, kad yra lenkai, tai ką jau kalbėti apie mano idėją, kuo daugiau lenkų 
įtraukti į bendrą valstybės veiklą! 

Klaipėdoje pradėjo dirbti tarptautinė komisija, kurią sudaro Prancūzijos, An- 
glijos ir Italijos atstovai; juos delegavo atlikti „tyrimą“ ir įvesti „tvarką“ Klaipėdoje. 
Komisija bando veikti griežtai. Nenori pripažinti Smetonos, kuris yra ypatingasis 
atstovas Klaipėdoje. Komisija pareikalavo, kad sukilėliai sudėtų ginklus, bet pasta- 
rųjų vadovybė atsisakė. Aiškėja, kad Klaipėdos lietuviškoji sukilėlių valdžia rimtai 
nusiteikusi nenusileisti ir nesileisti įbauginama. Ji tikisi, kad Europa neįves desanto, 
ojokia aplinkinė šalis nesiims karo žingsnių, nes bijos didžiulio sprogimo. 


403. Petrauskas Simonas. 

1923 mety sausio 31 d. 
Trečiadienis 


Kaip tik dabar ruošiuosi paskaitoms, pradėjau labai sudėtingą ir prieštaringą moks- 
lo ir politikos dalį apie suverenitetą. Dėl to darau dviejų dienų pertrauką, t. y. nera- 
śysiu medžiagos, o skaitysiu ir gilinsiuos į klausimo esmę. 


1923 metų vasario 1 d. 
Ketvirtadienis 


Na, pagaliau iš Berlyno sugrįžo Janulaitis. Berlyne jis dirbo Lietuvių komisijos san- 
tykiams su Vokietija teisės patarėju. Komisija susirinko aptarti ostų panaikinimo ir 
prekybos sutarties sudarymo klausimus. Vokietijoje Janulaitis praleido tris mėne- 
sius (nuo lapkričio pradžios). Per visą tą laiką tik kartą, gruodžio mėnesį, savaitei 
buvo grįžęs į Kauną ir po to vėl išvažiavo į Berlyną. Kai lapkritį ruošėsi į kelionę, 
galvojo, kad vyksta tik dviem savaitėms. Mes, aš su Kriščiukaičiu, jau labai buvome 
pasiilgę kolegos, na, kas tiesa, tai tiesa, daugiausiai dėl darbų, kurių tiek prisikaupė, 
kad nespėjome suktis. Na, Janulaitis jau parvažiavo. Rodos, grįžti jis neskubėjo, nes 
Vokietijoje nepersidirbo ir galėjo atsiduoti mėgstamam darbui - lankytis bibliotekos 
archyvuose, kaupti medžiagą apie įvairius istorinius įvykius. Kaip komisijos narys 
gaudavo neblogą atlygį, dar gaudavo Tribunolo teisėjo atlyginimą, universiteto pro- 
fesoriaus algą ir už Užsienio reikalų ministerijos juriskonsulto darbą. Taigi džiau- 
giuosi ir dėl to, kad dabar gal greičiau spręsis trečiojo Tribunolo teisėjo paskyrimas, 
kuris, regis, pakibo ore po Kalniečio ir Ciplijausko krizės. 

Noriu parašyti apie įdomų klausimą, kurį šiandien Tribunole iškėlė Janulaitis. 
Per posėdį buvo svarstomi ūkio reikalai. Vėliau aptarėme dar kelis kitus klausimus, 
kuriuos nagrinėti turėtų visuotinis Tribunolo susirinkimas. Vienas jų, visai nedi- 
delis — susipažinimas su Boleslovo Masiulio skyrimu į Kauno apygardos teismo vi- 
cepirmininko vietą. Paskyrimo tvarka yra tokia: apie visus skyrimus teisingumo 
ministras informuoja Tribunolą ir apygardos teismus savo įsakymais, kurie tiesiog 
registruojami bendrųjų susirinkimų metu. Taip nutiko ir šįkart su Masiulio no- 
minacija. Rodos, paprasčiausias dalykas pasaulyje — tiesiog užregistruoti žmogaus 
pavardę Tribunole. Staiga Janulaitis paprasto sprendimo vos nepavertė valstybinės 
svarbos reikalu, kuris galėtų virsti didžiulių problemų precedentu. Aš jau buvau 
dienoraštyje užsiminęs: Seimo kairieji kartu su liaudininkais laikosi nuostatos, kad 
Stulginskis buvo neteisėtai ir laužant Konstituciją išrinktas Respublikos prezidentu, 
dėl to šios partijos nelaiko jo prezidentu. Ginčas kilo dėl 41 Konstitucijos straipsnio — 


251 


būtinas kvorumas prezidento rinkimams. Aišku, ginćaś yra tiktai politinis. Seimas 
jį išsprendė ir balsų dauguma pritarė, kad krikščionių demokratų interpretacija dėl 
kvorumo ir prezidento rinkimų buvo teisinga, tad Stulginskis išrinktas laikantis 
demokratijos principų ir išrinktas teisėtai. Ir štai Janulaitis iškėlė klausimą dėl Ma- 
siulio paskyrimo teisėtumo, paminėjo faktą, kad Stulginskis patvirtino jo nomi- 
naciją. Jeigu eitume tuo keliu, reikėtų iš naujo nagrinėti kiekvieną naują įstatymą, 
mat įstatymai pradeda galioti tik tada, kai juos paskelbia prezidentas. Tokiu būdu 
Tribunolas įsitrauktų į politinį ginčą ir bandytų tapti už Seimą aukštesne instancija, 
galinčia užginčyti Seimo nutartis, kurios patvirtinto aukščiausiojo valdžios organo 
yra neginčijamos, kadangi antraip valstybės santvarką paveiktų anarchija. Aš Janu- 
laičio nuomonei nepritariau, jo iškeltas klausimas nebuvo nagrinėjamas, Janulaičio 
visiškai įtikinti nepavyko, ir negarantuoju, kad jis šio klausimo dar kada nors neiš- 
kels. Pirmininkas Kriščiukaitis buvo pasipiktinęs ir pasibjaurėjęs Janulaičio pozi- 
cija apskritai kelti tokį klausimą. Iš „liaudies suverenumo“ pozicijos, kurią skelbia 
Lietuvos Konstitucija, Seimas yra ne valdžios organas, o vien tik Suverenios liau- 
dies ribota delegacija ir todėl Janulaičio klausimas gali būti taiklus. Tačiau iš esmės 
valstybės santvarka nėra ir negali būti grįsta Liaudies suverenumo fikcija realiomis 
politinėmis mūsų sąlygomis. Mūsų Seimas yra ne visagalės liaudies funkcionierius, 
o aukščiausias realus suverenios valstybės valdžios organas. 


1923 metų vasario 2 d. 
Penktadienis 


Esama žmonių, kurie kiekviename žingsnyje pritraukia kam nors nelaimes ir kurių 
pasirodymas laikomas nesusipratimų, komplikacijų arba skriaudų ženklu. Vienas 
tokių yra Kalnietis. Dažniausiai tai blogi žmonės. Gal ne dažniausiai, bet visada. 
Net ir tuomet, kai jie nėra tiesioginiai skriaudų arba nesusipratimų, vienaip ar kitaip 
susijusių su jais, kaltininkai, jie paprastai pasidaro nejautrūs tiems nesusipratimams 
ir neleidžia jų susieti su savo pavarde. Na, o jautrios prigimties žmogus visuomet 
tokius įvykius numatys arba nujaus, kad kas nors vyksta negerai, ir atsitrauks. Be to, 
tai dažniausiai tokie žmonės, kurie realiai vertingi ir neranda pasaulyje tinkamos 
vietos, bet visuomet veržiasi į jau užimtą vietą, kurioje nepageidaujami, tačiau išsi- 
kovoja ją per pažintis arba apsukrumą ir bando ją užimti absoliučiai nekreipdami 
dėmesio į tai, kad kitiems trukdo arba kenkia. 

Kalnietis 1920 metais buvo paskirtas Vilniaus apygardos teismo teisėju (ir tai 
padarė lietuviai). Jis tapo vienu nesėkmingiausių Vilniaus valdžios ir institucijų 


252 


vadovu. Kartu su Penkaičiu““* labai sukompromitavo Lietuvą ir lietuvius vilniečių 
akyse. Vėliau dirbo lietuvių komisijos pirmininku Maskvoje. Komisija rūpinosi Lie- 
tuvos ir Rusijos taikos sutarties įgyvendinimu, tačiau Kalnietis ir čia pasižymėjo 
kaip visiškas nemokša, užsiiminėjo kontrabanda kartu su kitais komisijos nariais. 
Jo bandymai patekti į Tribunolą išprovokavo krizę, kuri vos neišvarė manęs ir Ja- 
nulaičio iš Tribunolo. Kalnietis atsisakė tokių kėslų tik todėl, kad nenorėjo pakenkti 
sau. Būtent dėl to jis tapo advokatu ir kartu susirado juriskonsulto vietą ministrų 
kabinete. Iki šiol komisijos pirmininkas buvo Veryha-Darovskis*“5, lenkas, Finansų 
ministerijos juriskonsultas, einantis šias pareigas nuo pat pradžių, t. y. nuo 1919 metų. 
Iš pareigų Veryha-Darovskis buvo atleistas. Vieną dieną jis kabinete rado finansų 
ministro Petrulio*““ laišką, kad del etatų mažinimo jo pareigos panaikinamos, o jis 
atleidžiamas iš darbo. Aišku, Kalnietis tiesiogiai nėra įsipainiojęs, tačiau Kalnietis 
yra tarsi prakeiksmas - kur pasirodo, ten kas nors įvyksta. Vargšas Veryha palūžo. 
Juk jis yra teisininkas ir galėtų dirbti advokatu, bet neturi advokato gyslelės, todėl 
visą gyvenimą dirbo valstybės tarnybose. Jeigu jis būtų lietuvis, be jokių problemų 
susirastų darbo, lenkui, deja, nėra paprasta, nors sunku būtų rasti kitą tokį lojalų 
šaliai ir apolitišką žmogų. Net neabejoju: buvo atleistas dėl to, kad yra lenkas. Dabar 
jis bando gauti darbą prokuratūroje, bet nesu tikras, ar ten jį įdarbins. 


1923 metų vasario 3 d. 
Šeštadienis 


Šiandien neturiu ko parašyti. 

Atskriejo žinios iš Klaipėdos ir jas patvirtino vakariniai laikraščiai, išspausdinę 
telegramas, kad Aliantų komisija pateikė Lietuvai ultimatumą atšaukti iš Klaipėdos 
apskrities pavaldžius sukilėlius ir atšaukti savo valdžią Klaipėdoje. Sukilėliams pa- 
liepė nusiginkluoti. Ultimatumas turi būti įvykdytas per septynias dienas. Abejoju, 


oficialiai neigia bet kokias sąsajas su sukilėliais, greičiausiai atsakys taip, kaip nuo 


404. Penkaitis Antanas Algirdas (1902-72), teisininkas. 1922 m. baigė Vytauto Didžiojo lietuvių gimnaziją 
Vilniuje, studijavo Lietuvos universitete (1922-1926). 


405. Turimas galvoje Antanas Ignas Darovskis-Veryha (Weryho-Darowski; 1884-1952), Lietuvos teisinin- 
kas, ekonomistas, finansų istorikas. Nuo 1919 m. Lietuvos finansų ministerijos juriskonsultas, Juriskonsultų 
komisijos pirmininkas. 1923-1939 m. Lietuvos universitete (nuo 1930 m. Vytauto Didžiojo universitetas) 
dėstė Lietuvos mokesčių istoriją, nuo 1939 m. gyveno ir ūkininkavo Lekėčiuose, nuo 1945 m. dirbo Vilniaus 
universiteto ir Lietuvos mokslų akademijos bibliotekose. 


406. Petrulis Vytautas (1890-1941), Ministras pirmininkas, finansų ministras, Seimo narys ir prezidiumo 
pirmininkas, Lietuvių krikščionių demokratų partijos vadovas, ekonomistas, vienas Eksporto prekybos 
bendrovės kūrėjų ir direktorių, žurnalo Tauta redaktorius. 

pat pradžių atsakinėjo į komisijos klausimus Lietuvos atstovas Smetona: Lietuva ne- 
galės įvykdyti reikalavimo, kadangi šalis neturi jokios valdžios ir įtakos Klaipėdos 
teritorijoje. Pagyvensim, pamatysim, kaip reaguos komisija. 


1923 metų vasario 4 d. 
Sekmadienis 


Ryte išėjęs į miestą atkreipiau dėmesį į žmonių būrelius (daugiausia žydus), stovi- 
niuojančius tai ten, tai šen ir kažko susijaudinusius. Iš pradžių pamaniau, kad jie 
žino kokių nors naujienų apie Klaipėdą, bet paskui sutikau žinomą žydų veikėją 
Rachmilevičių“??, kuris man ir paaiškino žydų susirūpinimą. Galėjau pats patikrin- 
ti, sako jis tiesą, ar ne. Pasirodo, šiąnakt visi nelietuviški užrašai (lenkų, žydų, rusų 
kalbomis), t. y. iškabos, skelbimai, gatvių pavadinimai, žodžiu, visi nelietuviški už- 
rašai buvo užtepti juodais dažais. Kas taip pasielgė - neaišku, bet faktas, kad užrašai 
neįskaitomi. Visame mieste vienu metu buvo uždažytos visos nelietuviškos lentelės. 
Aišku, tai turėjo būti organizuotas veiksmas, nes dešimties žmonių nebūtų pakakę. 
Tokiam darbeliui ir dažų nemažai reikėjo - ne kokios skardinės, o kelių statinių. 
Tie, kas taip pasielgė, turėjo bent poromis veikti, nešioti dažų skardines ir turėti tep- 
tukų ilgais kotais - juk tik su tokiais įmanoma pasiekti iškabas. Visa turėjo matyti 
milicija - dėl karinės padėties negalima Kaune naktimis vaikščioti, - naktį milicija 
gaudo kiekvieną bastūną. Toks elgesys šiais laikais yra madingo fašizmo išraiška, 
įkvėpta analogiško sėkmingo italų judėjimo. Fašizmas - tam tikra bolševizmo rū- 
šis „á rebours%%; ji neigia viską, kas yra legalu, taip pat bet kokį parlamentarizmą, 
nepaiso įstatymų, demokratinės daugumos ir t. t. Yra tam tikras betarpiškas nacio- 
nalizmas, paremtas valia, veiksmu ir įsakymu tų, kurie nori veikti ir įsakinėti. Grei- 
čiausiai tai arba šaulių, arba studentų tautininkų, susibūrusių universitete ir aiškiai 
veikiančių fašistiniais būdais, darbelis. Minėtieji studentai universitete nepaiso jo- 
kių daugumos priimtų nuostatų, nepaiso balsavimo rezultatų, jeigu jie nesutampa 
su jų nuomone. Nepaiso jie nieko, kitiems primeta savo valią, išvaiko priešininkus, 
griauna tai, kas jiems nepatinka, kad statytų tai, kas jiems patiems patinka. Dar yra 
vadinamoji Lietuvių kalbos gynimo sąjunga, kurią sudaro tokie pat nacionalizmo 
persmelkti elementai; galbūt čia jie pasidarbavo. Kad ir kaip ten būtų, nacionalis- 
tinio fašizmo judėjimas kelia galvą aukštyn ir greičiausiai turės įtakos politiniams 
ir visuomeniniams santykiams. Tendencija yra priešinga socializmui ir bet kuriam 
407. Rachmilevičius Nachmanas (1876-1942), ekonomistas, diplomatas, politikos ir žydų visuomenės veikė- 


jas. 1918 m. buvo išrinktas į Lietuvos valstybės tarybą. 


408. A rebours (pranc.) - atvirkščiai. 


254 


visuomeniniam radikalizmui. Klaipėdos įvykiai labai sustiprino šį judėjimą. Kas 
žino, ar kada nors jis nenugriaus parlamentinės kairiųjų daugumos, mat dešinieji 
iš valdančiųjų pašalinti. Judėjimo veiklos taisyklė — sprendimus priima ne pasyvi 
dauguma, o tie, kurie turi drąsos ir noro įsakinėti. 

Šiandien universitete įvyko Teisės fakulteto tarybos posėdis. Aš pateikiau atas- 
kaitą apie diplominius egzaminus tiems asmenims, kurie baigė teisės studijas rusų 
universitetuose prieš arba per karą, tačiau nėra laikę diplominių egzaminų. Jau 
šeši asmenys parašė prašymus laikyti tokius diplominius egzaminus ir buvo prie 
jų prileisti. Tai Kauno apygardos teismo vicepirmininkas Masiulis*“?, buvęs Kauno 
apygardos teismo teisėjas, o dabar Seimo narys Sugintas*“, užsienio reikalų vicemi- 
nistras Adolfas Klimas*", buvęs Steigiamojo seimo narys Marma*"“, buvęs ministro 
pirmininko kanceliarijos sekretorius Tadeušas Petkevićius*3 ir toks Naujokaitis. 
Buvo nuspręsta jiems leisti laikyti egzaminus ir kiekvienam pagal pateiktus doku- 
mentus patvirtinta, kokių dalykų egzaminus privalo išlaikyti. 


1923 mety vasario 5 d. 
Pirmadienis 


Vienoje Tribunolo nagrinėjamoje civilinėje byloje, kuri pateko pateikus apeliaciją, 
buvau Tribunolo deleguotas vietoje apklausti liudininkus. Toks atvejis labai retai 
pasitaiko Tribunolo praktikoje, nes paprastai Tribunolas tokius veiksmus atlikti pa- 
veda žemesniems pavaldiems teismams. Na, kadangi šiuo atveju ginčas liečia Kauno 
apylinkėje esančias žemes, Tribunolas veiksmą atlikti pavedė savo nariui. Kalba eina 


409. Masiulis Alfonsas. 

410. Sugintas Antanas. 

411. Suklysta. Iš tikrųjų kalbama apie Petrą Klimą, nes Adolfas Klimas, jo brolis, buvo žurnalistas. 
412. Marma Mykolas. 


413. Petkevičius Tadas (1893-1964), teisininkas, profesorius, visuomenės veikėjas. Nors pats buvo kilęs iš 
bajorų, griežtai smerkė luomų santvarką ir reiškėsi kaip uolus Lietuvos patriotas, entuziastingas nepriklau- 
somos Lietuvos šalininkas ir vienas iš jos kūrėjų. 1919-1940 m. Užsienio reikalų ministerijos konsultantas, 
kanceliarijos reikalų tvarkytojas. Nuo 1922 m. Lietuvos universiteto dėstytojas, profesorius. 

apie 60 margų*!* Pučagrūdžio(?)*5 dvaro žemės — dabar šis dvaras priklauso vokie- 
čiui Biuchleriui, docento ir buvusio Steigiamojo seimo deputato broliui. Į tuos pat 60 
margų žemės pretenduoja aplinkiniai valstiečiai iš Diedonių(?) ir tvirtina, kad nuo 
seno žemė priklausė jų protėviams, tačiau baudžiavos laikais Pučas(?)*** neteisėtai 
ją atėmė, nors žemė buvo jų nuosavybės dokumentuose įrašyta. Žemės negrąžino 
nei Pučas, nei Biuchleris, tačiau jie, Diedonys, jau keliolika metų dėl jos bylinėjasi. 
Pučagrūdžio valda nuo Kauno nutolusi 18 km, Suvalkijoje, važiuojant Prienų link. 
Rytą išvykome iš Kauno kartu su Tribunolo sekretoriaus pavaduotoju Rimkevičiu- 
mi. Važiavome Biuchlerio kinkiniu - tipiška miesto bričkele. Pas Biuchlerį sušilome 
ir gerai pasisotinome, o tada susitikome su šalimis ir vadinamaisiais žiopliais, atėju- 
siais pažiopsoti į kokį nors įvykį. Biuchleris yra tipiškas kolonistas, gyvenantis gana 
vargingai savo valdose. Jo gyvenamasis namas - drėgnos buvusios aludės patalpos, 
kuriose net grindų nėra - tik nelygi asla. Tas pat kambarys yra ir valgomasis, ir mie- 
gamasis, ir salonas. Jame gausu įvairių ūkio rakandų, tarp jų ir ant sienų sukabinėti 
arklių pakinktai. Mes savo darbą atlikome gana greitai. Kartu su visu būriu lydin- 
čių asmenų nuvažiavome apžiūrėti ginčytinos žemės. Ten apklausiau liudininkus, o 
vėliau namuose sekretorius surašė protokolą, kurį perskaitė ir pasirašė. Taip mūsų 
veiksmai buvo baigti. Apklausti senukai, kurie dar pamena baudžiavos laikus, teigia, 
kad Pučagrūdžio valdas prieš 60 metų sukūrė pats Pučas, atėmęs valstiečių žemes, ir 
juos išvarė iš sodybų. Aišku, Biuchleris nieko dėtas ir dabar įsigijo nuosavybę sena- 
ties tvarka, tačiau greičiausiai bent pusę ginčytinos žemės teks Diedonims priteisti, 
nes jie gali kelti reikalavimus tik pusei žemės, o senaties terminas dėl nuolatinių 
ginčų gali būti atmestas. Kita vertus, Biuchleris nieko nepraras, nes antrą pusę gin- 
čytinų žemių pardavė, o iš kitos turto dalies, kurią palietė agrarinė reforma, atskirta 
30 margų tokio ploto, kurį reforma palieka kaip kompensaciją dėl rinkos kainos. 
Išgėrę arbatos, pasivaišinę labai skania rūkyta mėsa, vokiška kava ir bandelėmis su 
sviestu, kartu su Rimkevičiumi išvykome į Kauną. Šį kartą labai patogiai — rogėmis. 
Pasiekėme Panemunę, o iš ten į Kauną siauruoju geležinkeliu. Kaune Rimkevičių 
pakviečiau pavakarieniauti „Metropolio“ restorane. 


414. Margas (lenk. morga, kilęs iš vok. Morgen - rytas) - senovinis Europos žemės ploto matavimo vienetas. 
Iš pradžių margu vadintas plotas, kurį žmogus gali suarti arba nupjauti nuo ryto iki pietų. Lietuvos Didžio- 
joje Kunigaikštystėje margas paplito XVI a. viduryje per Valakų reformą. Margo dydis Lietuvos Didžiojoje 
Kunigaikštystėje buvo 0,71 hektaro, Užnemunėje nuo 1819 m. Kulmo margas - 0,56 ha, Prūsijoje ir Mažojo- 
je Lietuvoje - mažasis — 0,2553, didysis — 0,5673 hektaro. Po Liublino unijos buvo vartojamas ir lenkiškasis 
margas, lygus 0,5598 hektaro. Lietuvoje margas prilygo 30 rykščių. 30-33 margai sudarė 1 valaką. Naudotas 
iki metrinės matų sistemos įvedimo 1921 m. sausio 1 d. 


415. Originale: Puczogród. Taip įvardytos vietovės nepavyko rasti. 


416. Originale: Pucz. 


256 


1923 mety vasario 6 d. 
Antradienis 


Valstybiniame dienraštyje Lietuva buvo išspausdintas Mykolo Biržiškos straips- 
nis, pavadintas „Asilo uodegos brolija“, kuriame jis smerkia prieš kelias dienas 
vykusį nakties išpuolį - užtepliotus nelietuviškus užrašus. Pasak Biržiškos, iki 
šiol, bent iki 1921 metų, Vilniaus lietuviai patyrė labai panašių išpuolių, protes- 
tuodami galėjo pasiremti Kauno pavyzdžiu, kuriame lietuviai toleruoja visas tau- 
tybes - neišskiriant lenkų, nors lenkų ir lietuvių santykiai nekokie. Na, o dabar 
lietuvių nacionalistai ima pavyzdį iš Vilniaus lenkų nacionalistų ir kartu atima 
iš savęs tokį svarbų gynybos argumentą. Pasak Biržiškos, toks elgesys tik pakurs- 
tys lenkų aistras dėl Vilniaus ir jis, Biržiška, nenustebtų, jeigu tai būtų Vilniaus 
lenkų provokatorių darbas. Šitie ponai „patriotai“ ir lietuvių kalbos prerogatyvų 
„patriotai“, juos Biržiška lygina su žinomu asilu, kurio paveikslas buvo eksponuo- 
jamas prieš keliolika metų vienoje Paryžiaus parodoje, yra didžiausi sąžiningos 
lietuvių politikos kenkėjai. Jeigu iš Biržiškos straipsnio būtų išbrauktos vietos, kai 
itin šališkai puolami lenkai, jo rašyta medžiaga būtų išties ideali. Parašiau jam 
padėkos laišką už straipsnį. Vis dėlto atrodo, kad jo pastangos neduos vaisių, nes 
niekas nesustabdys lietuvių nacionalistų, veikiančių fašistiniais principais. Naci- 
onalizmas veržiasi tarsi vulkano lava ir bando sunaikinti Lietuvoje gyvuojančias 
kitų tautų kalbas. Taip, tos formos ir metodikos, į kurias vis labiau įpainiojama 
lietuvių kalba, nėra kitokios ir niekuo geresnės už tas, kuriomis veikiama Vil- 
niuje. Skirtumas tik tas, kad čia judėjimas prasidėjo šiek tiek vėliau. Greičiausiai 
tokie žmonės kaip Mykolas Biržiška, Zigmantas Žemaitis ir daugelis kitų puikiai 
supranta, kokia skriauda daroma Lietuvai ir Vilniui, o ką kalbėti apie skriaudą 
kultūrai, net ir Biržiškos pavardė nesustabdys plintančio reiškinio. Vienoje vie- 
šoje įstaigoje — berods, Maty ir svorio skyriuje — jau atsirado užrašas, kad viešai 
bendrauti nelietuvių kalba draudžiama. Toks lietuvinimo procesas labai kursto 
lietuvių aistras. Panašu, kad būtent tokiame fone gimsta politinis judėjimas, kurio 
tikslas - mažos grupelės valią primesti visai šaliai, nepaisant jokių demokratinių 
principų. Dešinieji, nepasiteisinus demokratinio šablono akcijai, ieško naujų savo 
veiklos būdų. Kaip jiems seksis naujame kelyje, paaiškės artimiausiais metais. 

1923 Metų vasario 7 d. 
Penktadienis 


Iš Klaipėdos atskrieja raminančios žinios ir paneigia gandus, kuriuos paskleidė 
valdantieji sluoksniai. Taigi, Nepaprastoji Aliantų komisija“? aiškiai leido suprasti 
lietuviams, ko gero, slapta net juos patikino, kad Paryžiuje jau priimtas sprendimas 
Klaipėdą atiduoti Lietuvai — aišku, tik su įsipareigojimu valdyti kraštą pasiremiant 
autonomijos principais, su kuriais ir Lietuva, ir sukilėliai sutinka. Be abejo, Antan- 
tei rūpi ne tik prestižas ir noras nuslėpti, kad tokį sprendimą išprovokavo Lietuva, 
pasiųsdama į Klaipėdą sukilėlius, bet ir veikiančios šiame krašte valdžios formavi- 
mas. Tad ultimatumas nebuvo toks baisus, kaip iš pradžių atrodė. Lietuvių valdžia 
ultimatumą vykdo tik iš dalies. Iki šiol nedrįsta prisipažinti, kad pati inscenizavo 
sukilimą, ir dėl to neatšaukia savo sukilėlių (silpnoji šio reikalavimo pusė yra ta, 
kad Lietuva Klaipėdoje neturi savo egzekutyvos (vykdomųjų valdžios organų), tad 
nėra galimybių logiškai ją apkaltinti nenumalšinus sukilimo). Kita vertus, lietuvių 
valdžia bijo ignoruoti ultimatumą ir dėl to vakar Lietuvoje paskelbė keistą įsakymą, 

kurį pasirašė ministrai Galvanauskas 

ir Oleka. Įsakyme rašoma: Aliantų ko- 

misija tvirtina, kad tarp sukilėlių yra 


SĄ “r Lietuvos piliečių, tad jiems įsakoma per 


nurodytą laiką sugrįžti į šalį, priešingu 
atveju jie bus nubausti pagal galiojan- 
čius įstatymus (kokius?). Suprantama, 
tai tik pėdų mėtymas, ir visiškai neaiš- 
ku, ar juo pasitenkins Aliantai. Tačiau 
ultimatumas gresia Lietuvai diploma- 
tinių santykių nutraukimu, ko šalis ir 
turi bijoti. 


Tokios pat optimistinės versijos, pa- 
Powstanie w Kłajpedzie: Powstańcy pilnują mostu drogi żelaznej. 


gal kurias Klaipeda priklausys Lietu- 


Informacija apie Klaipėdos sukilimą, piešinys „Z powstania w vai, skelbia, kad ši informacija neliečia 


Klajpedzie“ („Iš sukilimo Klaipėdoje“), išspausdintas savaitraštyje Klaipėdos uosto, kuris bus paskelbtas 
Nowiny (1923, nr. 13). Komentaras po piešiniu: „Sukilėliai saugo 


geležinkelio tiltą“ laisvu, turinčiu tarptautines garantijas 


miestu. 


417. Kalbama apie Nepaprastąją Antantės komisiją, kuriai vadovavo prancūzas Žoržas Klinšanas (Georges 
Clinchant). Komisijos nariai buvo britas Frajus (Fry) ir italas Pompėjas Aloizis (Pompeo Aloisi). 

1923 metų vasario 8 d. 
Ketvirtadienis 


Gavau Marynios laišką, sesė rašo, kad, dėkui Dievui, Helios Mečkovskos liga nėra 
tokia baisi, kaip iš pradžių atrodė. Pastarosiomis dienomis jos būklė buvo pagerėjusi, 
tačiau Elvyra, pasikvietusi gydytoją Kazlauską, jau nei jo, nei kito daktaro nebeno- 
rėjo kviesti. Vis dėlto atvažiavo Julekas Komorovskis ir sugebėjo labai švelniai ir 
taktiškai įtikinti Elvyrą, kad šioji sutiktų už Komorovskių pinigus iškviesti Heliai 
gydytoją. Paskui pats iš Rokiškio atvežė gyd. Toną. Tuo laiku Helios jau nebevargi- 
no konvulsijos, bet ji dar turėjo temperatūros, pirštai buvo nusėti mažų vočių ir di- 
delė votis ant nugaros. Ji visiškai nejautė pirštų, nes pradūrus votis nejautė skausmo. 
Apžiūrėjęs Helią gydytojas pasakė, kad liga neturi nieko bendra su tariama lytine 
branda, kuri Heliai dar neprasidėjo. Tai ne isterija ir juo labiau ne „šv. Vito šokiai“. 
Pasak gydytojo, tai ispaniškojo gripo („ispanka“) komplikacijos, kurios nėra pavo- 
jingos. Na, votys atsirado dėl asmeninės higienos stokos. Vienu žodžiu, daktaras vi- 
sus nuramino, o Elvyra net atsigavo ir pralinksmėjo. Dieve duok, kad tai būtų tiesa. 
Greičiausiai aliarmas buvo perdėtas, daktaras Kazlauskas visus ne juokais išgąsdino. 
Vis viena aš įsitikinęs, kad Helia yra isterikė ir jos polinkis į isteriją turėjo reikšmės 
net gripo eigai. Kad ji isterikė, be abejonės, rodo ne ši liga, o jos elgesys tada, kai yra 
visiškai sveika. 

Dar Marynia rašo, kad netikėtai Bagdoniškyje pasirodė Valunis Veisenhofas. 
Kurį laiką jis buvo apsistojęs Latvijoje ir bandė gauti leidimą grįžti į Lietuvą. Kol kas 
yra gavęs tik laikiną latvišką leidimą keliolika dienų išvykti į Lietuvą, tačiau tik 15 
varstų nuo Latvijos sienos. Tad leidimu pasinaudojo ir atvažiavo. Ko gero, jis ketina 
čia pasilikti, net jeigu negaus leidimo nuolatos gyventi Lietuvoje. Valunis apsispren- 
dė kovoti ir pasiliko čia tvarkyti leidimą gyventi, net ir žinodamas, kad gali turėti 
nemalonumų, būti areštuotas ir pan. 


1923 mety vasario 9 d. 
Penktadienis 


Kelias savaites kankinuosi dėl žaizdelių, kurios nusėjo mano kojas. Daugiausiai jų 
turiu ant pėdų ir ties kulniukais. Panašią problemą turėjau 1915 metais tarnaudamas 
Legionuose. Žaizdeles niežti ir skauda. Gydausi pas daktarą Frumkiną. Dabar jau 
žaizdelės pradeda gyti, kai kurios visai užgijo, o kitos dar tik gyja, bet vis atsiranda 
naujų, nors jos ir mažesnės už anksčiau atsivėrusiąsias. Ant kairės rankos alkūnės 
dar išaugo didžiulė skausminga votis, kuri vis pulsuoja ir pulsuoja, neleidžia atsi- 

kvėpti nuo skausmo. Ir neleis, kol netrūks. O kai pratrūks, bijau, netoliese atsiras 
dar viena arba kelios mažesnės. Žinau, jau turėjau tokią bėdą. Be skausmo, votis dar 
sukelia vietinį uždegimą, kuris, berods, sukelia ir viso kūno temperatūrą. Jaučiu, 
kad krečia drebulys, o kojos nuolatos šąla. Vienu žodžiu, nieko daugiau, tiktai bėdos. 
Trukdo man dirbti, o dabar negaliu sau leisti padaryti pertrauką ir pailsėti. 


1923 metų vasario 10 d. 
Šeštadienis 


Sleževičius mane pakvietė į grupės, kuriančios lietuvių Tautų lygą, susirinkimą. 
Į susirinkimą atėjo daugiausiai diplomatai ir lietuvių visuomenės viršūnių atsto- 
vai, dalyvavo ir šie asmenys: a. žinomas lietuvių literatas ir mokslininkas, prelatas 
Aleksandras Dambrauskas (Jakštas), aistringas Lietuvos patriotas, vienas iš lietuvių 
tautinio judėjimo korifėjų, nepalaužiamo būdo žmogus, b. dr. Jonas Šliūpas, Basa- 
navičiaus bičiulis iš Aušros, lietuviškojo patriotizmo veteranas, vienas atgimusios 
Lietuvos patriarchų, c. ministras pirmininkas Galvanauskas, d. užsienio reikalų 
viceministras Klimas, e. Užsienio reikalų ministerijos departamento direktorius 
Balutis, f. lietuvių atstovas Londone Naruševičius, g. lietuvių atstovas Paryžiuje 
Milašius, h. lietuvių atstovas Berlyne Sidzikauskas, i. Užsienio reikalų ministerijos 
direktorius ypatingiems Vilniaus reikalams Ignas Jonynas, į. Kauno meras Jonas 
Vileišis, k. Ministras pirmininkas Kazimieras Grinius, l. deputatas Antanas Tumė- 
nas, m. milijardierius, pramonininkas ir visuomeninis dešiniųjų stovyklos veikėjas 
Martynas Yčas, n. Augustinas Janulaitis, o. Teisės fakulteto dekanas Leonas, p. pro- 


fesorius Baloga, r. Tribunolo pirmininkas Kriščiukaitis, s. namų šeimininkas, liau- 
dininkų lyderis ir deputatas Sleževičius, t. Tadas Petkevičius, u. aš, kukliausias šiame 
Lietuvos didžiavyrių būryje. Susirinkimo pirmininkas buvo Leonas. Susirinkimas 
truko neilgai, nes svarstytas reikalas nekėlė nei klausimų, nei ginčų. Visos valstybės 
turi savo tautines arba šalies Tautų lygas, kitaip sakant, „socićtć pour la Socićtć des 
Nations“, kurių užduotis yra skleisti Tautų Lygos idėją, t. y. tarptautinio solidarumo 
idėją kaip būdą valstybių ir tautų santykiams sureguliuoti. Aišku, dabartinė Tautų 
Lyga, kuri ir turi būti šios idėjos išraiška, iš tiesų yra Antantės hegemonijos įrankis. 
Tautų Lyga yra tarptautinė valstybių organizacija, o tautinės Tautų lygos draugijos 
yra visuomeninės organizacijos, sudarančios tarptautinę draugiją. Jos remia ir pa- 
pildo valstybės veiklą. Iš esmės mažesnėms valstybėms tai tėra tarptautinė reklama 
ir propagandos įrankis, o kartu valstybinių interesų skleidimas tarptautiniu mastu. 
Lietuvoje jau seniai buvo patvirtinta Šliūpo, prelato Dambrausko ir Martyno Yčo 
iniciatyva įkurti tokią draugiją. Tarptautinės sąjungos sekretoriatas buvo informuo- 

tas apie draugijos įkūrimą, bet faktiškai iki šiol draugija neveikė ir oficialiai nebu- 
vo įkurta: neturi statuto ir nėra užregistruota. Buvo nuspręsta sukurti draugijos 
statutą, kuris bus nukopijuotas pagal analogiškos anglų draugijos statutą, išrinkti 
valdybą ir pradėti veiklą. Visi posėdžio dalyviai buvo laikomi draugijos įkūrėjais ir 
išrinko komisiją (Janulaitį, Sleževičių ir Jonyną), atsakingą už statuto įregistravimą 
ir visuotinio steigėjų susirinkimo sukvietimą. 

Tame pat posėdyje prof. Balogos iniciatyva buvo iškeltas ir kitos draugijos klau- 
simas - Universiteto bičiulių, tačiau jis nebuvo gvildenamas; neaišku, kokiais prin- 
cipais remdamasi ji turėtų veikti. 


1923 mety vasario 11 d. 
Sekmadienis 


Rytą buvau Teisės fakulteto tarybos posėdyje. Dalyvavo dekanas Leonas, profeso- 
riai Kriščiukaitis, Mačys, Baloga, docentas Vaclovas Biržiška, Tumėnas, Beliackinas, 
Šalčius ir aš. Aptarinėjome daugiausiai egzaminų taisykles ir tvarką tiems aukštes- 
nių kursų studentams, kurie jau turi pažymas apie išklausytas paskaitas universitete 
arba Kauno aukštesniuosiuose mokslo kursuose. Be to, aptarinėjome įvairius kitus 
klausimus. 

Pagaliau trūko ant alkūnės atsiradusi votis. Buvo nežmoniškai skausminga ir 
sukėlė karščiavimą. 


1923 mety vasario 12 d. 
Pirmadienis 


Vakar po pietų universitete vyko visuotinis lietuvių studentų susirinkimas ir buvo 
priimti aiškiai antisemitiniai nutarimai. Nuspręsta reikalauti „numerus clausus *5, 
t. y. tam tikro maksimalaus skaičiaus, kurio negalima viršyti priimant žydus į uni- 
versitetą. Numerus clausus buvo priimtas atitinkamai pagal žydų skaičių valstybėje. 
Taip pat nuspręsta reikalauti, kad visi žydų tautybės studentai išlaikytų lietuvių kal- 
bos egzaminą, o jo neišlaikiusieji būtų pašalinti iš universiteto. Taip pat nuspręsta 
reikalauti, kad žydai medikai negalėtų dalyvauti tiriant krikščionių palaikus ir at- 
likti skrodimo. Lietuvių jaunimo antisemitinis judėjimas egzistuoja, tačiau jis laiko- 
si tik dėl saujelės tautininkų, o saujelei vadovauja Marčiulionis („Pažangos“ narys), 
Čėpla ir keli kiti. Tautininkų draugijai priklauso, ko gero, tik dvidešimt keli nariai 


418. Numerus clausus (lot.) - ribotas skaičius. 

arba bent jau tiek jų yra matomi. Vis dėlto saujelė sugebėjo paveikti ir kitą jauni- 
mą. Antisemitinis judėjimas universitete išsiplėtė dar rudenį. Tuo pat metu pradėjo 

veikti ir Tautininkų draugija. Reikia pripažinti: labai daug žydų pradėjo lankyti Lie- 
tuvos universitetą ir radosi pagrindas baimintis, kad universitetas pasidarys labiau 

žydiškas nei lietuviškas. Apskritai žydai, naudodamiesi flirtu, kurį su jais užmezgė 
Lietuva nuo pat savo gyvavimo pradžios, buvo linkę laikyti ją vos ne pažadėtąja 

žeme, kuri vykdo visus jų reikalavimus (beje, tuos, kuriuos kitos šalys ignoruoja). 
Lietuva žydams turėjo tapti bandomuoju lauku ir žydų teisių precedento pavyzdžiu. 
Kadangi žydai labai karštai palaikė Lietuvą tarptautinėje arenoje, lietuviai jiems 

negailėjo pažadų ir suteikė išskirtines teises savo šalyje. Minios žydų patraukė į 

šalį ir čia apsistojo: jie traukė būriais iš Rusijos, Vilniaus krašto, Baltosios Rusios. Į 
Lietuvos universitetą atvyko daugybė žydų iš Latvijos, Baltosios Rusios, o daugelis 

Lietuvos žydų pradėjo lankyti universitetą, kad išvengtų kariuomenės. Kitose šalyse, 
tarkime Lenkijoje, Vilniuje, Rygoje, žydai universitetuose nesijaučia lygiaverčiai su 
studentais krikščionimis, tad čia, Kaune, tikėjosi visiškos laisvės ir galimybių gauti 
tokias teises, kad galėtų elgtis taip, kaip jiems patinka. Tad universitete jie elgėsi 
skandalingai, demonstratyviai kalbėjo ne tik žargonu, bet ir rusiškai, daug prasčiau 
lankė paskaitas ir dalyvavo moksliniuose darbuose nei lietuvių studentai. Tai labai 
erzino kolegas lietuvius, ypač nacionalistines jaunimo grupuotes. Savo universitete 
lietuviai jautėsi prastesni už žydus. Akademinių mokslo metų pradžioje dėl žydų 
elgesio kilo tam tikrų nesusipratimų. Daugelis žydų dėvėjo rusiškas studentų ke- 
puraites, o lietuvių jaunimas, kurį erzino rusų valstybės simbolis, priėmė nutartį 
uždrausti studentams nešioti tokias kepurėlės. Jaunimo grupelės gatvėje stabdydavo 
studentus (aišku, žydus), kurie turėjo tokias kepurėles, ir priversdavo tuoj pat nu- 
sipirkti kitą kepurę arba skrybėlę, o rusiškąją atimdavo. Vis dėlto kepurėlių istorija 
dar nealsavo aiškiomis antisemitinėmis gaidomis. Vėliau prasidėjo rimtesnės pro- 
blemos - visuotiniuose studentų susirinkimuose vartojama kalba. Žydų jaunimas 

reikalavo, kad tie studentai, kurie nemoka lietuvių kalbos, turėtų teisę kalbėti ru- 
siškai. Nors lietuvių jaunimas, priklausantis kairiųjų ir socialdemokratų stovyklai, 
vardan tolerancijos sutiko su šiuo reikalavimu, dešinieji kartu su saujelę tautininkų 
labai smarkiai ir aršiai pasipriešino, neleido dėl to net balsuoti. Buvo nuspręsta be 

jokių išlygų uždrausti žydams per susirinkimus kalbėti rusiškai arba žydiškai. Taip 
tautinis lietuvių jaunimas pasiekė savo tikslą. Šiandien jau nė kalbos negali būti apie 
tai, kad akademiniai klausimai būtų sprendžiami ne lietuvių kalba. 

1923 mety vasario 13 d. 
Antradienis 


Žydų visuomenė jau kurį laiką skambina pavojaus varpais dėl Lietuvoje plintančio 
antisemitizmo ir neslepia didžiulio pasipiktinimo dėl akademinio jaunimo nuta- 
rimų. Vienas žydų inteligentų, su kuriuo kaip tik šiandien kalbejausi, sakė: jeigu 
lietuviai ir toliau žygiuos šiuo keliu, Amerikos žydai pasistengs, kad lietuviai jau 
ne tik 10, bet ir 20 litų už dolerį negaus, t. y. į lietuvių antisemitizmą žydai atsakys 
stipriausiu argumentu - laidodami Lietuvos nacionalinę valiutą. Suprantama, žydai 
turi įtaką pasaulio valiutų kursams. Ar iš tiesų tik dėl jų indėlio lito kursas yra sta- 
bilus? Labai abejoju. Pasak lietuvių, žydai nerodė jokios paramos Lietuvos valiutai 
tuo metu, kai ji pradėjo cirkuliuoti. Finansų ministras Petrulis ir banko vadovybė, 
ją sudaro lietuviai, su kun. Jurgučiu priešaky vieni pasiekė, kad valiuta turi geras po- 
zicijas. Jie tikrai žydams mažai už ką dėkingi. Tačiau, net jeigu žydai būtų prisidėję 
prie Lietuvos valiutos stabilumo, tai dar nereiškia, kad panorėję jai pakenkti iš tiesų 
nepakenktų. Vis dėlto labai abejoju, kad žydai imtųsi kokių nors žygių prieš Lietuvą 
ir ryžtųsi sudeginti visus tiltus. Jie dar turi ką prarasti. 

Antisemitinis judėjimas universitete vis ryškėja ir vis labiau virsta tiesioginio 
priekabiavimo formomis, kurių tolesnės plėtros neįmanoma numatyti. Kai nese- 
niai grupelė patriotų avantiūristų juodais dažais užtepliojo žydiškas, lenkiškas ir 
rusiškas iškabas - kalbama, kad tai padarė akademinis jaunimas ir gimnazistai, 
vadovaujami apskrities milicijos ar panašias pareigas užimančio pareigūno, kuris 
kartu yra universiteto studentas ir tautininkų korporacijos narys, - žydai iš tiesų 
turėjo įsiusti. Galbūt tie įvykiai ir buvo tik epizodinis chuliganizmas, nes, tarkime, 
universitete į antisemitinį judėjimą tikrai nėra įsitraukusi lietuvių jaunimo daugu- 
ma: daugelis pritaria įvairiems socialistinio arba socialistų liaudininkų judėjimams, 
bet šioji dauguma yra pasyvi ir beveik nereaguoja į stiprius nacionalistų veiksmus. 
Antisemitinis judėjimas yra forsuojamas ir primetamas jaunimui — visa tai fašisti- 
niais metodais daro maža, bet kam pasiryžusi grupelė, kurią tam tikroje veikloje 
remia akademiniai kariškiai (jų universitete nemažai), paslapčia remia klerikalai iš 
krikščionių demokratų „Ateitininkų“ organizacijos ir akademiniai teologai. Tad se- 
kmadienio nutarimą dėl numerus clausus ir draudimą žydams dalyvauti skrodžiant 
krikščionių lavonus priėmė ne pažangusis jaunimas, susirinkime tokio jaunimo ne- 
daug prigužėjo, tačiau susirinko in corpore**? klerikalai iš dvasininkų seminarijos, 
vienuoliai ir vienuolės, užrašyti į Teologijos fakultetą, kurie slapta balsavo taip, kaip 
jiems nurodė rėkiantys ponai marčiulioniai, čėplos, neverdovičiai - tautininkų kor- 


419. In corpore (lot.) — visi, visi drauge. 

poracijos lyderiai. Svarbiausia tai, kad šis judėjimas, nors ir mažumos palaikomas, 
vis dėlto turi stiprų nugalėtojo pagreitį, kai vakar pažangioji jaunimo dauguma 
protestavo bandydama kovoti dėl tolerancijos ir nepaisė, kad tautininkai neturėjo 
daugumos. Jaunimas laimėjo ir niekas to laimėjimo nenori užginčyti. Šiam judėji- 
mui būdingi tie pat šūkiai, kuriuos naudojo Rygos, Vilniaus, Vienos ir Bukarešto 
antisemitiniai judėjimai. Tad tai ne vien epizodinis ir vietinis judėjimas, o didžiulio 
tarptautinio antisemitinio judėjimo židinys. 


1923 mety vasario 14 d. 
Trečiadienis 


Lietuvių jaunimas, o tiksliau tautinė jo atšaka, kuri išsikovojo nutartį dėl numerus 
clausus ir dėl draudimo žydų medikams skrosti krikščionių lavonus, savo sprendi- 
mą grindžia taip: atseit žydai tokiu būdu daro spaudimą visai krikščionių bendruo- 
menei. Sakoma, kad žydų lavonai neliečiami lavoninėse, nes žydų religija neleidžia 
pjaustyti mirusių žydų. Tai yra privilegija, leidžianti žydų kūnams būti neliečia- 
miems, tam tikras žydų išaukštinimas prieš krikščionių kūnus, kurie gali būti skro- 
džiami ir su jais gali būti eksperimentuojama. Tai gali būti laikoma ne pažeminimu, 
o kūno nuopelnu, mat jis net po mirties išlieka solidarus visuomenei, padeda moks- 
lui atskleisti žmogaus organizmo paslaptis. Tačiau tokią solidarumo idėją mažiau 
suvokia eilinis žmogus. Jam lengviau suprasti pažeminimo idėją. Todėl krikščionių 
jaunimas, kuris pažeminimą suvokia geriau negu solidarumą, labai piktinasi žydų 
privilegijomis ir žydams aiškina taip: jeigu jūs norite kartu su mumis dalyvauti 
pjaustant lavonus, duokite ir savo tautiečių kūnų, o jeigu jų neduodate - negalite 
prie mūsų kūnų liestis. Pjaustykit savo lavonus, mes jų iš jūsų nereikalausime, tačiau 
ir savy neduosime. Taip man aiškino Stadzevičius**“ ir Kriščiukaitis, kurių sūnūs 
universitete studijuoja mediciną. Visi laikosi studentų nutarimų: kai lavoninėje yra 
atliekamas skrodimas ir kai žydų studentai nori prieiti arčiau ar net dalyvauti, iš 
karto koks nors kariškis lietuvių studentas labai energingai nustumia žydą nuo sta- 
lo, o šis nukiūtina į kampą ir jau nebedrįsta priartėti prie kūno. 

Lietuviški laikraščiai nė žodeliu neužsimena apie tokį studentų nutarimą. Neno- 
ri girtis ir viešinti - matyt, gėdijasi, nepaisant to, kad pamažu patys kartu su visa lie- 
tuvių visuomene nutraukia flirtą su žydais ir laviruoja ties saikingojo antisemitizmo 
riba, bet nenori, kad lietuviai pasauliui pasirodytų esą antisemitai, tokie kaip lenkai, 
rumunai ir, berods, latviai. Vis dėlto lietuviai eina tokia pat antisemitine kryptimi, 


420. Stadzevičius Boleslovas. 

kaip ir kaimyninių šalių visuomenės. Na, dešiniųjų, arba krikščionių demokratų, 
spaudos leidiniai, kurie iš principo palankūs šiam judėjimui, nenori atvirai jame 
dalyvauti ir laukia, kol visuomenė į tai sureaguos, o tuomet jau pradės pulti žydus, 
gindami antisemitizmą, nes žydai pirmieji pradės lietuvius kaltinti antisemitizmu. 
Tokia politinė strategija jau išbandyta. 


1923 Metų vasario 15 d. 
Ketvirtadienis 


Rytoj planuojama nufotografuoti viso universiteto personalą, kilo mintis atskirai 
nufotografuoti ir mūsų Teisės fakulteto darbuotojus. Šiandien fotografavomės. 10 
valandą ryto susirinkome pas fotografą. Atėjo šie asmenys: Leonas, Mačys, Kriš- 
čiukaitis, Baloga, Tumėnas, Beliackinas, Šalčius, Šalkauskis, Pokrovskis, Vaclovas 
Biržiška. Neatėjo Biuchleris, Moravskis, Papečkys, jis yra karo viceministras ir per 
šiuos metus skaitė tik vieną paskaitą. Nesifotografavo ir Janulaitis, jis tik ad hoc 


Olnuręncieto moxtlo DAL 
(0. ROR. sie 


Lietuvos universiteto mokslo personalas 1923 m. vasario 16 d. Mykolas Romeris stovi trečios eilės nuo 
viršaus dešinėje iš krašto. 
Nuotrauka iš Vyčio Ramanausko rinkinių: Mykolas Romeris. 

lektorius ir nepriklauso fakultetui, nes mano, kad jis susikūrė nelegaliai, pažeidžiant 
statutą. Šios ir rytdienos nuotraukos (viso universiteto darbuotojų) bus rytoj spaus- 
dinamos laikraščiuose. Pasirodys ir teisininkų leidinyje Teisė, kurio pavasarinis nu- 
meris, Toliušiui prašant, skiriamas būtent Teisės fakultetui. 

Šiandien gavau Marynios iš Bagdoniškio laišką ir sužinojau mums palankią 
ir svarbią naujieną. Rudenį Miškų departamentui rašiau prašymą leisti iškirsti 
Gojuje 350 pušų ir pagaliau gavome oficialų leidimą tai daryti. Leidimas yra be 
galo svarbus, kadangi buvau gavęs oficialų departamento raštą, kad klausimas ne- 
bus sprendžiamas, kol nepateiksiu Papos mirties liudijimo. 1921 metais jau turė- 
jau tokį reikalavimą, tačiau jo nevykdžiau. Suvaidinau, kad pamiršau, ir vyliausi, 
kad ir departamentas pamirš. Mirties liudijimo pateikti nenorėjau, nes Papa mirė 
1920 metų rudenį, o pagal departamento reikalavimus (mano nuomone, neteisin- 
gus) privatūs miškai buvo suvalstybinti tą dieną, kai buvo priimtas atitinkamas 
įstatymas, t. y. 1920 metų rugpjūtį. Jeigu būčiau pateikęs Papos mirties liudiji- 
mą, greičiausiai departamentas būtų nusprendęs, kad Bagdoniškio miškai atite- 
ko valstybei ir mūsų 1921 metais palikimo dalybos laikomos neteisėtomis. Miškai 
būtų atimti. Todėl praėjusį rudenį, parašęs prašymą kirsti medžius, išsigandau, 
kai išgirdau reikalavimą pateikti Papos mirties liudijimą. Pasitariau su Hektoru 
ir nusprendžiau pateikti departamentui tą liudijimą norėdamas pagaliau oficia- 
liai išspręsti Bagdoniškio miškų klausimą. Paskui vis atidėliojau ir atidėliojau šį 
žingsnį ir štai išgirdau, kad departamentas atsiuntė miškų urėdui paklausimą dėl 
leidimo kirsti mano mišką. Tuo laiku, kai viešėjau Bagdoniškyje, miškų urėdas 
leidimo kirsti medžius. Nežinau, ar tarnautojai pamiršo, kad reikalavo pateikti 
mirties liudijimą, ar pagaliau nusprendė palikti viską taip, kaip yra. Bet kuriuo 
atveju man raštas dvigubai naudingas: ir dėl to, kad galiu naudotis medžiais, ir 
kaip valdininkų precedentas dėl mūsų miškų nuosavybės. Na, dabar tai jau tikrai 
nenešiu Papos mirties liudijimo. Dieve duok, kad išliktų mano mylimas Gojus. 
Leidimas suteiks man galimybę išsikirsti medžių ir namo statybai. 

Kelias savaites Bagdoniškyje viešėjo Valunis Veisenhofas. Jis dar neturi ofi- 
cialaus leidimo gyventi Lietuvoje, bet bando jį gauti. Atvyko turėdamas latvių 
leidimą pabūti pasienio zonoje, į kurią įeina Bagdoniškis. Bandė susirasti Piotrą 
Roseną, turintį įgaliojimus tvarkyti jo turtą, o apie jį kalbama, kad švaisto Valu- 
nio pinigus. 

1923 metų vasario 16 d. 
Penktadienis 


Penktosios Lietuvos nepriklausomybės metinės. 1918 metais Lietuvą okupavo vokie- 
čiai ir saujelė tautinių veikėjų Vilniuje įkūrė Tarybą, arba kitaip Valstybės tarybą, 
kurią vokiečiai pripažino kaip neturinčią jokių valstybės valdymo teisių. Vis dėlto 
stiprių patriotų saujelė - visuomenės ir kultūros veikėjai — sugebėjo šaliai primesti 
savo valią. Pokario krizės metais (1918-1920) jie nepalūžo, įveikė šios Europos dalies 
istorinio vyksmo komplikacijas ir neišsigando Lenkijos agresijos, nors patyrė suža- 


a s H śri li i cośmy siracili. Tym sposobem možemy ocenić war- 
DĄ į TOCZNICĘ NIEDO i piil tość naszej mepodłegłości. 

3 Gdy przebiegniemy myślą pięć lat samoistnego 
Hi-torja nasza posiada nadzwyczaj ważne chwile. życa na-zego, otrzymamy najbardziej: „zadawalający 
jedną z takch chwil jet szesnasty luly, data, rezult t, gdyż przekonamy się, iż uczyniiiśmy niemały 

którą wspominaliśmy w poprzednie lala, wspominamy postęp. x 
w roku bieżącym Pierwszy rok nie- 
i będziemy wspo- podległości, t j. 1918 
minać d póty, do- rok zmian przyniósł 
póki będzie istniał mało, gdyż wów- 
nasz naród. tô luty czas Litwa znatdo- 
r. 1918 — to prze- wala się pod ciężką 
łomowa chwila w okupacją niemiecką, 
dziejach naszego chociaż posiadaliś- 
kra u, chwiła, zapi- my własny rząd, 
sana w historji nie- jednak wobec władz 
zatartemi złotemi niemieckich był on 
zgłoskami. bezsilny. Dwa na- 
Czy warto jednak stępne lata—to pra- 
Č wie ciapla walka o 
kosę Nam Otrzymanie wołnoś- 
donioślejsze zna- ci, na którą czyhali 
czenie? 16 luty 1918 | nasi sąsiedzi; tata 
r.— to początek i 1921 i 1922 są 
wskrzeszonej na- utrwalaniem nie- 
szej niecodiegiošci, podległości i pracy 

to poczatek wystą- ci pokojowej, r 

pienia narodu na: Most drewniany na rzece Dubisie. W pobliżu Liloiwan. Ten most zbudn- Państwo litew- 
szego na szeroki wali niemry w czasie womy. Byla to jedna z największych prac budowniczych skie nie było jeszcze 
Świat, uznanie sie w czasie wojny. Następnie most drewniany niemcy zamienii na żelazny. zorganizowane, 
bie za jednostkę wojska nie bvło, a 
kultoralną. Wobec doniosłnści tego dnia uczynimy już od południa i wschadu runęła nawała. Że Litwa 
chociaż powierzchowny rachunek za minione lata na- nie została nanowo podeptana butami wrogów, zawdzię- 
szego niepodieulego życia, zobaczymy, cośmy dokonali czać lo należy siłe ducha narodu naszego, zapałowi 
i co jeszcze pozostało do zrobienia, cośmy uzyskali młodzieży, która slanęla do waiki w szeregach wojska 


. u Straipsnio „Piątą rocznicą Niepodleg- 

A à tości Litwy“ („Penktosios Lietuvos Ne- 
priklausomybės metinės”), išspausdin- 
to savaitraštyje Nowiny (1923, nr. 7), 
teksto faksimilė. 


Informacija apie Klaipėdos sukilimą, 
piešinys „Z powstania w Klajpedzie“ 
(„Iš sukilimo Klaipėdoje“), iśspausdin- 
ta savaitraštyje Nowiny (1923, nr. 14). 
Komentaras po piešiniu: „Anglų jūrei- 
viai sušelpia sukilėlius cukrumi“ 


Z powstania w Ktajpedzie: Angielscy marynarze ofiarowują powstańcom wóz cukru. 

lojimų dėl Vilniaus netekties, sugebėjo įkurti valstybę, kuri iki šiol yra nepriklau- 
soma ir vis geriau bei laisviau alsuoja. Sveikinu Tave, Lietuva, Tėvyne mano. Kad 
ir kaip užgautum man širdį, palaiminta būki. Lai saldus Tavo žemės skonis, Tavo 
diskretiškos prigimties žavesys ir žmonijos sintezė suranda vietą šioje žemėje. Tegu 
visa tai ir tampa Tėvynės pirmtaku. Būki, Lietuva, savimi, tegu tavo šypsena nugali 
visas negandas, kad galėtum laisvai veikti. Negi tik svajonėmis liks noras, kad Tavo 
sintezėje ištirptų mūsų adomai mickevičiai, juzefai pilsudskiai ir kiti Lietuvos len- 
kai, kurie Tave praturtinti galėtų, tačiau niekados prieš Tave rankos nepakeltų. Negi 
juos išmesi, negi atstumsi, o gal prisijaukinsi? Šiandien per iškilmes stebėjau Kauno 
lenkiškos mokyklos vaikus, kurie iš parado prie Karo muziejaus Laisvės alėja grį- 
žo namo. Jie ėjo lydimi mušamųjų instrumentų, nešini raudona vėliava su vytimi. 
Lietuvos lenkų vaikai žygiavo muzikos ritmu, taip tiksliai kilnodami kojas į būgnų 
taktą. Jie atkreipė mano dėmesį. Tokie lygūs, tokie drąsūs mažieji Lietuvos lenkai. 
Pagalvojau: ar tie vaikai, nešantys Lietuvos vėliavą, turėtų būti Lietuvos nemylimi, 
ar turėtų būti jos atstumti? Juk būtent šiuose vaikuose slypi Lietuvos pradas, susi- 
jungęs su kitu pradu į vieną visumą, labai vertingas ir palankus Tėvynei. Aišku, dar 
Vilniaus klausimas neturi nei pradžios, nei pabaigos... 

Aš asmeniškai mažai dalyvavau tose iškilmėse. Užsukau tik į universitetą; buvo 
nufotografuotas visas Universiteto senatas ir Taryba. Vėliau neilgai stebėjau, kaip 
iškilmėms ruošėsi Karo muziejus. Raiteliai išsirikiavo gatvėje, partijų, grupių ir 
draugijų delegacijos, nešinos vėliavomis ir plakatais, rinkosi prie paminklo žuvusie- 
siems už laisvę. Taip ir nesulaukiau prakalbų ir tikrojo minėjimo. Šiemet nebuvau 
pakviestas nei į Seimo posėdį, nei į Lietuvių klubo vakarą „Metropolyje“, kuria- 
me paprastai vyksta iškilminga vakarienė ir šventės uždarymas. Mane jau pradeda 
pamiršti. Nestebėjau fejerverkų ir nuostabaus šviesų šokio, o sugrįžęs namo visą 
vakarą dirbau. 

Apskritai šiandiena gausiai susirinkusiems į minėjimą žmonėms buvo džiaugs- 
minga, tačiau inteligentai tokio džiaugsmo nerodė, nes labai daug rūpesčių gula ant 
Lietuvos pečių. Lietuva nusileido aljanso šalių ultimatumui ir Klaipėdoje atšaukė 
savo sukilėlių valdžią mainais už pažadą, kad Klaipėda atiteks Lietuvai. Kaip tik 
šiandien Klaipėda turėjo oficialiai atitekti Lietuvai, bet kol kas tai patvirtinančios 
žinios neatėjo. Visi žino, kad Klaipėda prie Lietuvos prijungiama su tam tikromis 
išlygomis, kurias daugelis laiko panašiomis kombinacijomis į pernai Hymanso siū- 
lytąsias. Kita vertus, lenkai, naudodami jėgą, okupuoja dalį neutralios juostos tarp 
Vilniaus ir Gardino — šie veiksmai kelia nerimą, paskalas ir pan. Be to, aitrina lietu- 
vių žaizdą dėl Vilniaus ir įtvirtina Vilniaus status guo. 

1923 metų vasario 17 d. 
Šeštadienis 


Janulaitis mus spaudžia, kad vėl keltume Ciplijausko kandidatūrą į laisvą Tribu- 
nolo teisėjo postą. Aš jam pritariu ir manau, kad neturime jokio preteksto ieškoti 
naujo kandidato. Oficialiai niekas nepasikeitė nuo to laiko, kai pasiūlėme Cipli- 
jauską. Ministras mums nepranešė, kad Ciplijaukas dėl kokių nors priežasčių ne- 
gali dirbti Tribunolo teisėju. Kalniečiui gavus paskyrimą, ministras mūsų pirmi- 
ninkui pranešė, kad jis pateikė prezidentui Kalniečio ir Ciplijausko kandidatūrą. 
Tad galima manyti, kad nėra jokių kliūčių dar kartą pateikti Ciplijausko kandida- 
tūrą. Tačiau vakar Kriščiukaitis kalbėjosi su ministru Karobliu, kuris kategoriškai 
pareiškė: Ciplijausko Tribunolo teisėju nepaskirs. Padėtis be išeities, bent jau tol, 
kol Karoblis yra ministras. Karoblis įsitikinęs: jeigu mes nenorėjome Kalniečio, 
jis gali sau leisti nenorėti Ciplijausko. Ministras mano, kad jo valios teismai ne- 
gali ignoruoti. Nėra jokių vilčių, kad Karoblis atsistatydins iš teisingumo minis- 
tro posto. Iš pradžių atrodė, kad Karoblis pasitrauks, tačiau dabar, kai neįvyko 
krikščionių demokratų ir liaudininkų susitarimas ir kai buvo nuspręsta išlaikyti 
Galvanausko kabinetą, kuris bus paskelbtas kaip naujai suformuotas, visi minis- 
trai liks tie patys. Nenumatoma keisti kabineto narių, kadangi dabar pagrindinis 
šalies klausimas yra tarptautinių santykių reguliavimas, o svarbiausias — Klaipe- 
dos klausimas. Naujasis ministrų kabinetas iš tiesų yra senasis. Nebebus jame tik 
žydų ir baltarusių reikalų ministrų, nes šios ministerijos naikinamos (dar vienas 
akmuo mestas į žydų daržą). 


1923 mety vasario 18 d. 
Sekmadienis 


Šiandien universitetas šventė: 1 valandą Didžiojoje universiteto auloje viešą paskaitą 
skaitė prof. Mačys apie visuomenės įtaką, kuriai pavaizduoti profesorius pasirinko 
agrarinę reformą. Tema buvo tikrai įdomi, tačiau man visai nepatiko, nes nesiti- 
kėjau, kad vienas geriausių Lietuvos teisėjų — Mačys — įsivels į agitaciją. Jis kalbė- 
jo apie visuomenės, kurią palietė agrarinė reforma, norą keršyti. Tai ir negražu, ir 
neteisinga, tikrai žemina mokslininką, analizuojantį tokią temą. Mačys kalbėjo ne 
kaip mokslininkas, o kaip valstiečio sūnus: pavydus, siekiantis atkeršyti dvarinin- 
kams. Man net abejonių nekyla, kad agrarinė reforma vykdoma daugiau jausmais 
nei protu ir galima tai pabrėžti moksliniame pranešime, tačiau jokiu būdu negalima 
pačiam atstovauti tokiai nuomonei ir juo labiau jos grįsti moksliniais argumentais. 

Po Mačio paskaitos 3 valandą profesoriai nuėjo į Lietuvių klubą „Metropolyje“; 
čia vyko visuotiniai universiteto pietūs, kuriuose dalyvavo apie 100 asmenų. Buvo 
vyno, po pietų prie juodos kavos patiekė benediktino. Kadangi degtinės nebuvo, iš- 
vengta girtuokliškos puotos. Aš sėdėjau su keliais kitais mūsų Teisės fakulteto pro- 
fesoriais (Kriščiukaičiu, Mačiu, Beliackinu, Vaclovu Biržiška, Alfonsu Moravskiu). 
Pavalgius atėjo tostų ir prakalbų metas. Pirmasis kalbėjo universiteto rektorius Šim- 
kus, vėliau švietimo ministras Juodakis, dar vėliau kun. Tumas“, prof. Čepinskis, 
Zigmantas Žemaitis, poetas ir garbės profesorius Maironis, prof. Leonas, kun. Bu- 
čys*??, dr. Avižonis*3, senasis Matulionis*?* ir keli kiti asmenys. Prakalbų leitmoty- 
vu virto tautinis stebuklas, kad lietuvių tauta, vargana pelenė tarp kitų tautų, prieš 
40 metų dėl kelių žmonių jaunatviškos idėjos atsitiesusi, labai ilgai negalėjo svajoti 
apie nieką daugiau, tik kokias nors kuklias mokslo, etnografijos, šalies pažinimo 
draugijas, o dabar tapo nepriklausoma valstybe, lygia su kitomis Europos šalimis, 
turinčia savo universitetą ir kuriančia mokslą. Iš tiesų tautos atgimimą galima pri- 
lyginti stebuklui. Labai gražiai apie tai kalbėta, o vieną įsimintiniausių kalbų pasakė 
kunigas Tumas. 

Kun. Tumas ir Žemaitis buvo prie manęs priėję ir įkalbinėjo pasisakyti. Aš ne- 
išdrįsau. 


1923 Metų vasario 19 d. 
Pirmadienis 


Klaipėda jau atitenka Lietuvai ir tai didžiulis įvykis. Kol kas neviešinama, kokiomis 
sąlygomis didžiosios Europos valstybės Klaipėdą atidavė Lietuvai. Savaime aišku, 
sąlygos palies Klaipėdos uostą, kuris kol kas yra „pendant“ (bet niekas nevyksta 
dėl karo su Lenkija), ir Nemuną, kuris turės būti tarptautinė upė. Lietuviai tokiomis 
sąlygomis nėra patenkinti, tačiau ne tai juos gąsdina. Gąsdina naujos paskalos, kad 
Klaipėda atiduota dėl kažkokių susitarimų, panašių į Hymanso. Galbūt tai susiję su 
Lenkija, užėmusia Vilnių, ar su taika su Lenkija pagal Hymanso projektą. Vis dėlto 
vakarykštės ir šiandienos žinios apie valdžios perdavimo faktą ir prancūzų okupan- 


421. Tumas-Vaižgantas Juozas. 


422. Bučys Pranciškus Petras (1872-1951), Lietuvos Rytų apeigų vyskupas, teologas, marijonas, Lietuvių ka- 
talikų mokslų akademijos akademikas, teologijos daktaras. 


423. Avižonis Petras (1875-1939 ), gydytojas oftalmologas, pedagogas, visuomenės veikėjas 


424. Matulionis Povilas (1860-1932), miškininkas, profesorius, lietuvių tautinio judėjimo, politikos ir vi- 
suomenės veikėjas. 


425. Pendant (pranc.) - neišspręstas, kabantis. 

tų valdžios ir kariuomenės pasitraukimą iš Klaipėdos veikia raminamai. Džiaugsmą 
temdo nerimas dėl sąlygų. 

Neutralioje juostoje, bent atkarpoje tarp Vilniaus ir Gardino, ypač ties Vilniaus— 
Gardino geležinkelio linija netoli Varėnos, Valkininkų, Merkinės, vyksta kovos. 
Lenkai jėga užima neutralią zoną, pralauždami lietuvių pasipriešinimą. Kur ne kur 
lenkų daliniai įsiveržė net į Lietuvos administruojamas žemes ir susidūrė su regu- 
liariąja lietuvių kariuomene. 


1923 metų vasario 20 d. 
Antradienis 


Klaipėdos prijungimas Lietuvoje kelia labai daug aistrų. Tai valstybės triumfas. Tau- 
ta žino, kad, nepaisant iškeltų sąlygų, Klaipėdą gavo vien savo pastangomis ir mil- 
žiniška valia. Todėl Lietuvai kraštas yra dar brangesnis. Sukilimas, kurį inscenizavo 
Kauno Lietuva ir kurio jau nebandoma nuslėpti (Skipičio*?“ kalba), buvo stipresnis 
už ne vieną diplomatinį žingsnį. Klaipėdos likimas psichologiškai labai gerai veikia 
Lietuvą. Galbūt paaiškės sąlygos, kurios bus itin nepalankios Lietuvai, bet tautai vis 
tiek svarbu suvokti, kad savo pastangomis gebėjo susigrąžinti Klaipėdą. Tai vienas 
svarbiausių veiksnių, kurie ir kuria valstybę. 

Šiandien vyko mitingas Klaipėdos prijungimo proga. Buvo eisena, grojo muzika, 
sakytos kalbos prie Karo muziejaus. 

Iš neutraliosios zonos atskrieja karinių naujienų. Tenai verda aršios kovos, yra 
žuvusiųjų, žodžiu, vyksta karas. Vis dėlto spauda labai mažai rašo šia tema. Daugiau 
apie tai kalbama nei rašoma. Viešoji nuomonė tokia, kad lenkai vis viena užims 
Vilniaus-Gardino atkarpą (o gal jau užėmė) ir Lietuva negali pasipriešinti, o karo 
Lietuvoje nebus. Tačiau Lietuva pareiškė protestą ir apsidraudė, kad tokie veiksmai 
nekeltų pavojaus jos valstybingumui, o pats protestas didina jos savikliovą. Dėl mi- 
nėtųjų įvykių nejaučiamas susirūpinimas, priešingai, jaučiamas pasitikėjimas savi- 
mi ir savo jėgomis. 


1923 mety vasario 21 d. 
Trečiadienis 


Tarp lietuvių inteligentų yra nemažai tokių, kurie neatrodo aistringi šalies patriotai 
arba savo tautos gerbėjai. Juos itin stipriai veikia rusų politika ir juos galima pava- 


426. Skipitis Rapolas (1887-1976), teisininkas, advokatas, politikos veikėjas. Nuo 1920 m. birželio iki 1922 m. 
vasario mėn. Lietuvos vidaus reikalų ministras. 

dinti maskoliais. Dažniausiai tai žmonės, visą gyvenimą atidirbę Rusijos gilumoje, 
valstybės tarnybose. Jų patriotizmas apsiriboja tik meilės savo iškirtinumui jaus- 
mu, jie neturi to tvirto jausmo, kad Lietuva yra istorinė valstybė, ir negali suvokti 

jos nepriklausomybės prasmės. Būdami Rusijoje jie ilgėjosi šalies, gimtosios kalbos, 
tačiau gyveno ir susitapatino su Rusijos kultūra, valstybingumu ir ideologija. Da- 
bar jie gyvena Lietuvoje, užima aukštesnius postus, nei turėjo Rusijoje, ir jaučia- 
si gerai. Veikiami įpročio, kurio patys gerai nesuvokia, vis grįžta prie didžiosios 

imperijos idėjos, kurios centras yra Rusija. Juos gąsdina Rusijos bolševizmas, bet 

širdyje jie tiki senosios Rusijos atgimimu, gal net ne carinės Rusijos, o demokrati- 
nės, tačiau Rusijos, kuri taptų jai priklausančių tautų atspirties tašku. Valstybinę 

senosios Rusijos santvarką jie laiko aksioma, istoriniu realizmu, o tautinių valsty- 
bių nepriklausomybę suvokia kaip būsimą federaciją, kuriai vadovaus Rusija. Kas 

žino, ar ne didžioji lietuvių inteligentijos dalis, užimanti šiandien aukštus postus, 
negyvena tokia idėja. Tarp paprastos liaudies yra mažiau panašiai mąstančių, jie 

šiai srovei abejingi. Nepasiduoda jai pusiau inteligentai, žemesnius postus užiman- 
tys jaunieji valstybės tarnautojai ir tautiškai nusiteikusi kariuomenė. Kol į pensiją 
neišeis Rusijoje išsimokslinusi karta, maskolių instinktas gyvuos ir kenks Lietuvos 

nepriklausomybei, kurią labai garbina jaunimas. Palankumas maskoliams nežūsta 

taip greitai, jis veikia per literatūrą, žurnalistiką, vertimus iš rusų kalbos ir mokyklą. 
Dar negreitai reiškinį sunaikins nepriklausomybės idėjos. Kaip tik dėl šios priežas- 
ties labai vertinu darbą universitete, kadangi galiu formuoti visuomenės nuomonę, 
mokyti ją valstybės teisės ir skiepyti lietuvių jaunimui Vakarų civilizacijos sąvokas, 
kurios atitrauks lietuvius nuo Rusijos ir leis pajausti savo valstybę. Vienas tokių Ru- 
sijos pažeistų žmonių yra mūsų Tribunolo pirmininkas Kriščiukaitis, nepaisant to, 
kad jis mano esąs Lietuvos patriotas. Šis žmogus tiki, kad Lietuvos ateitis yra tik 
federacija su Rusija. „Maskalofilizmas“ — reiškinys, kuris visuomet mato teigiamą 
solidarumo su Rusija įtaką. Antai dabar, net kai Klaipėda buvo prijungta prie Lietu- 
vos, Kriščiukaitis tvirtina: nieko nebūtų įvykę, jeigu ne Rusijos baimė, kuri paraly- 
žiuoja Lenkiją ir šachuoja Europą sprendžiant santykių Rytuose klausimus. Be šito 
Lietuva nebūtų atgavusi Klaipėdos. Solidarumas teka sava vaga ir vadovaujasi sava 
logika, tad ateityje jis pasidarys realus. Žmonės, pataikaujantys Rusijai, nesupranta 
lietuvių tautinės valios ir jėgos, kuri turėjo milžinišką įtaką atgaunant Klaipėdą, jie 
nesusimąsto, kad tokiam istoriniam įvykiui įtaką padarė Vakarų Europos laimėtas 
Didysis karas, kuris ir suteikė galimybę Lietuvai tapti nepriklausoma valstybe. To- 
kie žmonės nemoka mąstyti apie tai, kad jeigu ne istorinių įvykių virtinė, kuri buvo 
palanki Lietuvos valstybei atsirasti, Rusijos solidarumas būtų prarijęs pačią Lietuvą, 
o tuomet nei Lietuva, nei Lietuvos Klaipėda apskritai neegzistuotų. 

1923 mety vasario 22 d. 
Ketvirtadienis 


Lietuvių laikraščiuose rašoma, kad tarp lenkų karininkų, kuriuos lietuviai paėmė 
į nelaisvę Varėnos, Valkininkų ir Merkinės apylinkėse, atsidūrė ir Viktoras Von- 
sovičius*??, 1919-1920 metais ėjęs lenkų ryšių karininko pareigas Kaune. Tai mano 
legionų kolega ir kitados Ščipiorno karo belaisvių stovyklos bendradalis. Lietuvių 
reguliarioji kariuomenė lenkų užimtoje neutralioje zonoje nesipriešino lenkų ka- 
riuomenei ir apskritai nekirto neutralios teritorijos ribos, nes Lietuva iš principo ne- 
pripažįsta šios zonos likvidavimo. Lietuviai susitelkė ir nereguliarioji kariuomenė, 
o tiksliau ginkluoti vietos gyventojų daliniai, šauliai, vietos lietuvių milicija ir grei- 
čiausiai užmaskuoti kariuomenės daliniai pasipriešino. Kai kurie lenkų kariuome- 
nės daliniai, užimantys neutralią zoną, jau užklydo į lietuvių teritoriją, reguliarioji 
lietuvių kariuomenė pradėjo su jais kovoti ir vyti iš savos teritorijos. Greičiausiai 
tokiu būdu Viktoras Vonsovičius pakliuvo į lietuvių nelaisvę. Lietuviai jį puikiai 
pažįsta ir nekenčia, kadangi jis, dirbęs lenkų ryšininku Kaune ir turėjęs būti tik 
techniniu darbuotoju, viršijo savo įgaliojimus, palaikė artimus ryšius su Lietuvos 
piliečiais lenkais ir vietoje rezgė planus prieš Lietuvą, organizavo šalyje sukilimo 
srovę, kuriai vadovavo pati Lenkija. Jis buvo pagrindinis peoviakų sąmokslo Lie- 
tuvoje įrankis, o vėliau „Panemunės šaulių“, kurie buvo pusiau sukilimo, pusiau 
šnipinėjimo Lenkijai organizacija, dedanti pagrindus Lenkijos karinei intervenci- 
jai. Tad iš tiesų Vonsovičiaus veikla Kaune buvo daugiau nei nelojali, o jo pasky- 
rimas kontaktiniu asmeniu tuomet, kai Lietuva dar oficialiai nekariavo su Lenkija, 
buvo labai nekoks. Puikiai pažįstu Vonsovičių. Avantiūristas, žmogus, mėgstantis 
anarchiją, neturintis nė kiek disciplinos ir takto, keliantis sąmyšį vien dėl to, kad 
mėgsta maištauti. Toks pat jis buvo ir Legionuose. Drąsus, sumanus, mėgo rizikuoti, 
labai parankus partizaninėje kovoje, be to, geras kolega ir bendražygis, nuoširdus 
ir impulsyvus, tačiau nuolatos ką nors rezgantis, nuolatos pasirengęs elgtis atvirkš- 
čiai, priešintis, kelti aistras. Turi daug iniciatyvos, bet jokios gelmės, labai mažai 
inteligentiškumo, o impulsų per daug. Kaune paliko labai nekokią nuomonę apie 
save ir, žinoma, ta nuomonė teisinga. Išties neregėtas skandalas tokį žmogų paskirti 
ryšių su Lietuva atstovu. Ko gero, tokią mintį sugalvojo nebrandūs pilsudskininkai 


427. Vonsovičius Viktoras, Duninas (Wąsowicz Wiktor), J. Pilsudskio legionierius, lenkų kariuomenės ka- 
rininkas, Lenkijos karo atašė Kaune 1919-1920 m. 

su Marianu Koscialkovskiu*2š priešaky, mat tie, kurie tokį žmogų delegavo, nesu- 
sivokia arba yra sąmoningi provokatoriai. Na, aš asmeniškai Vonsovičiaus.niekuo 
nekaltinu, kadangi jį pažįstu ir žinau, kad jis negali kitaip elgtis. Kaltinu tuos, kurie 
juo pasinaudojo paskirdami į tokį atsakingą postą. Mėgstu Vonsovičių, jis ištikimas 
mano draugas, kuris visada stos mano pusėn, tarkime, kai Vilniaus lenkai mane 
puola ir niekina. Žinau, su kokiu atsidavimu jis mane gina, nes ne kartą esu apie tai 
girdėjęs. Vis dėlto jo veiklą Kaune 1919-1920 metais laikau skandalinga. Kas žino, 
ar dabar nelaimės tie, kurie reikalauja atiduoti Vonsovičių karo teismui už jo veiklą 
1919 metais. Tuomet jis taptų jau nebe karo belaisviu, o politiniu kaliniu. Janulaitis 
kaip tik šito ir siekia. Jeigu taip nutiktų, kad Vonsovičiaus byla su apeliacija patektų 
į Tribunolą, aš, ko gero, nusišalinčiau dėl savo santykių su kaltinamuoju. Man būtų 
per sunku teisti šį žmogų. 


1923 metų vasario 23 d. 
Penktadienis 


Šiandien gavau Kotunios Prušanovskos**? iš Bydgoščiaus laišką, kuris iš pradžių 
nukeliavo į Berlyną, o tik paskui į Kauną. Pernai prašiau Kotunios, kad ji pabandytų 
laiškais užmegzti ryšį su mano dukrele Cesia**, kuri, mano žiniomis, mokosi Gar- 
dine. Tik tiek žinau, kad pernai Cesia išlaikė egzaminus į antrą klasę, o seniau Regi- 
na*! planavo išleisti ją mokytis į Brigitiečių vienuolyną Gardine. Nežinau, ar dabar 
ji mokosi pas brigitietes, ar mokosi namuose ir gyvena kartu su motina Gardine. 
Prašiau, kad Kotunia tai išsiaiškintų, o vėliau arba tiesiai jai parašytų, arba per ką 
nors iš artimųjų, gyvenančių Gardine. Labai noriu pagaliau pralaužti tą Kinų sieną, 


428. Zyndram-Koscialkovskis Marianas (Zyndram-Kściałkowski Marian; 1892-1946), Lenkijos politi- 
kas, 1935-1936 m. ministras pirmininkas, karininkas. Gimė Pandėlyje kilmingų dvarininkų Karolio Zyn- 
dramo-Koscialkovskio ir Marijos Budrevičiūtės šeimoje. Pirmojo pasaulinio karo metais nutarė įstoti į 
Lenkijos legionus, tačiau buvo nukreiptas į Lenkų karinę organizaciją (POW). 1915 m. jau vadovavo šios 
organizacijos mobiliam diversiniam skyriui ir pasirašinėjo Jurgio Orvido slapyvardžiu. Tuomet suartėjo 
su Juzefu Pilsudskiu. Baigiantis Pirmajam pasauliniam karui, tarnavo Lenkijos armijos generalinio šta- 
bo žvalgybos biure ir ypač daug dėmesio skyrė Lietuvai bei Vilniaus kraštui. Lietuvos ateitį matė tik są- 
jungoje su Lenkija. Lenkams užėmus Seinus, pradėjo represijas prieš lietuvius ir lietuviškas organizacijas, 
ragino lenkus pulti Vilnių. 1920 m. rugsėjį dalyvavo L. Želigovskio sukilime. Užėmus Vilnių ir įkūrus „Vi- 
durio Lietuvos“ kariuomenę tapo štabo vadu. 


429. Prušanovska Konstancija Michalina Marija (Pruszanowska Konstancja Michalina Maria), Mykolo 
Rėmerio sesuo. 


430. Rómeryte Celina (Rómerówna Celina). 


431. Rómerienć Regina, Rėmerytė (Rómerowa Regina, Rómerówna), Mykolo Romerio pirmoji žmona. Skyry- 
bos įvyko tik 1932 m., nors nebegyveno praėjus vos keliems mėnesiams po 1909 m. įvykusios santuokos. Dukra 
gimė 1910 m., jau nesant jiems kartu. Regina - Edvardo Motiejaus Rómerio ir Juzefos Chelkovskaitės dukra. 

Celina Rómeryte, Cesia, Mykolo Romerio ir Reginos Rómerytes dukra.Vilnius, 1911 m. balandžio 4 d. 
Nuotrauka iš Konstancijos Romerytės albumo. 


Antra nuotraukos pusė su įrašu: „Najkochańsza jedyna córeczka moja - 9-miesiączna Ceśka Romerėwna, 
córka Michała i Reginy z Romerėw. Michał Römer. 2 kwietnia/8 maja roku 1911, Wilno, ul. Portowa, 15/4. 
IV 1911 r. (data sfotografowania matej)“ (Mano mylimiausioji, vienintelė dukrelė - devynių mėnesių Cesia 
Rómeryte, Mykolo ir Reginos Rómerytćs dukra. 1911 m. balandžio 2-gegužės 8 d. (nuotraukos data), 
Vilnius, Tilto g. 15/4.) 


kuria Regina mane atskyrė ne tik nuo dukros, bet ir nuo visos mano šeimos. Kotu- 
nia pabandė, gavo Reginos laišką, kurį man persiunčia. Ir štai ką rašo Kotunia: 
„Prieš kelias dienas (Kotunia man laišką išsiuntė 1923-iųjų sausio 17-ąją) gavau 
Reginos laišką, kurį tau persiunčiu. Atsakymas į mano laišką, rašytą poniai Vilhel- 
minai Koscialkovskai*3* - nepelnytai nemandagus, kadangi prieš tai Cesiai rašiau 


432. Koscialkovska, Zyndram Vilhelmina (Kościałkowska, Zyndram Wilhelmina; 1844-1926), rašytoja, 
vertėja. Visą laiką gyveno Gardine, bičiuliavosi su Eliza Ožeškova (Orzeszkowa Eliza). 

labai aiškiai, kad nenoriu nieko nuslėpti nuo jos motinos ir juo labiau paneigti jos 
autoriteto — suprantamai rašiau, kad Cesia paprašytų mamytės leisti susirašinėti su 
tėvu, kuriam tokie laiškai suteiktų labai daug džiaugsmo. Greičiausiai Regina įsiuto, 
kad vaikas gavo laišką su nuoširdžiu tėvo prašymu. Maža to, neįmanoma išbraukti 
dukros iš tėvo atminties. Visa kita, manau, išspręs tik laikas. Prašiau p. Vilhelmi- 
nos, jeigu jai nepavyktų dabar, pabandyti kada nors vėliau paprašyti Reginos leisti 
dukrai bendrauti su tėvu.“ 

Šioji pastraipa rodo, kad vieną laišką („prieš tai“) Kotunia nusiuntė tiesiai Ce- 
siai (kokiu būdu?), o kitą senajai tetai Vilhelminai Koscialkovskai, artimai Reginos 
giminaitei, gyvenančiai Gardine. Nežinau, kodėl Kotunka mano, kad Cesia gavo 
pirmąjį laišką. Gali būti, kad jo nė nematė ir iki šiol nieko nenutuokia apie savo tėvą 
taip pat, kaip prieš dvejus metus, kai dar gyveno su motina Tytuvėnuose, Žemaitijo- 
je (tai žinau iš Zosćs Rómerienćs*3). 

Dabar cituoju Kotuniai rašytą Reginos laišką, išsiųstą 1923 metų sausio 12 dieną, 
siuntimo vieta nenurodyta: 

„Ponia, nors Jūsų nepažįstu, esu priversta atkreipti Jūsų dėmesį į tai, kad liau- 
tumėtės rašyti savo arba kitų žmonių, su kuriais niekada manęs nesiejo jokie san- 
tykiai, vardu. Prieš 12 metų dukrai paaukojau jaunystę, daug dėl jos dirbau, todėl 
drįstu teigti, kad ji priklauso vien man. Prašau nedrumsti mūsų ramybės laiškais, 
nes ramybės aš nusipelniau! Patariu Jums kreiptis į ką nors kitą ir tam kitam rodyti 
begalinę meilę. Regina v. Romer.“ 

Reginos laiškas iš tiesų brutalus ir kvailas. Tai mano tragedija, mano visų gali- 
mų gyvenimo kalčių išraiška. Turiu dukrą, kuriai šiemet sukaks trylika, tačiau jos 
nepažįstu ir jokių tiesioginių žinių apie ją neturiu. Labai jos ilgiuosi, ir viskas veltui. 
Visos mano pastangos atsimuša į akmeninę Reginos sieną. Regina mane laiko net už 
žmogžudį blogesnį. Net žiauriausi nusikaltėliai turi teisę matyti savo vaikus, žinoti 
jų likimą, o iš manęs šią teisę Regina atėmė. Nežinau, kas bus toliau. Negaliu nė 
įsivaizduoti. Savo vaiką mačiau du kartus: kartą Vilniuje, namo, kuriame jis gimė, 
kieme. Ten galėjau kūdikį bučiuoti ir glausti. Antrą kartą prieš trejus metus nety- 
čia pamačiau Kauno gatvėje. Regina rašo, kad vaikas priklauso tik jai, nes ji viena, 
man nepadedant, išaugino. Tačiau tėvystės nubraukti neįmanoma. Regina mane 
taip radikaliai atstumia nuo savęs ir mūsų dukros, kad tik ji viena gali Cesią auklėti, 
o aš neturiu kaip prie auklėjimo prisidėti. Tokiu būdu kiekvienas, kuris pasisavina 
kokį nors daiktą ir neleidžia juo naudotis bendrasavininkiui, galėtų tvirtinti, kad 


433. Kalbama apie Sofiją Romerienę-Dembovskytę (Dembowska Romerowa Zosia: 1885-1972), tapytoją, Ty- 
tuvėnų dvaro savininko Eugenijaus Romerio (Romer Eugeniusz) žmoną. 

tas daiktas priklauso tik jam. O, koks protingas Reginos juokelis, kad vaiko tėvas 
kur nors kitur ieškotų nepasotinamos meilės! 


1923 metų vasario 24 d. 
Šeštadienis 


Šiandien per Tribunolo posėdį pirmą kartą kaltinimus pateikė neseniai pareigas 
einantis prokuroro pavaduotojas Valtys**. Iki šiol Tribunolas neturėjo prokuroro 
pavaduotojo. Žilinskas tik vykdė Tribunolo prokuroro pavaduotojo pareigas, o iš 
tiesų buvo Apygardos teismo prokuroro pavaduotojas. Kai Kauno apygardos teis- 
mas iškėlė Žilinsko kandidatūrą į Apygardos teismo teisėjo postą, iškilo Tribunolo 
prokuroro pavaduotojo klausimas. Mūsų prokuroras Kalvaitis jau seniai buvo nusi- 
žiūrėjęs Valtį, jauną, kiek per trisdešimt metų teisininką, kuris dar prieš karą dirbo 
prokuroro pavaduotoju Kaukaze. Ten Kalvaitis ir susipažino su Valčiu. Pastarasis, 
sugrįžęs iš Rusijos, nerado atitinkančio jo kvalifikacijas darbo ir tenkinosi menku 
teismo darbuotojų atlyginimu, o pernai papildė advokatų būrį, nors advokato darbo 
nemėgo. Jis labai noriai sutiko su Kalvaičio pasiūlymu grįžti į prokuratūrą ir dirbti 
Tribunolo prokuroru. Kol kas atrodo labai vertingas darbuotojas — darbštus, ne- 
pasiduoda emocijoms, turi noro ir ambicijų grumtis su sunkumais. Tribunolui tai 
didžiulis privalumas, mat iki šiol Tribunolo prokuratūrai atstovavo Žilinskas, kurio 
pasirodymas teismo posėdžiuose kaskart tapdavo tikra komedija. Iš tikrųjų proku- 
roras Tribunole praktiškai neatliko jokių funkcijų. Vienintelė Žilinsko frazė visose 
bylose, nepaisant jos kilmės, buvo sakinys: „Prašau patvirtinti nuosprendį“ arba 
„Prašau atmesti (arba patvirtinti) kasacinį skundą.“ Jokios realios pagalbos proku- 
ratūra mums nesuteikdavo. Ypač aš jausdavau darbo spragas, nes prokuratūra neat- 
liko kaltinamosios savo funkcijos, tad pats teismas turėdavo tapti ir kaltintoju, kas 
iškreipdavo teismo darbą. Na, dabar Valtys užpildys spragą ir gerokai palengvins 
mūsų darbą. 

Ko gero, jau praėjo mėnuo, kai Apygardos teismas pateikė Žilinsko ir Buikos 
kandidatūras į Kauno apygardos teismo teisėjo vietą ir pranešė teisingumo minis- 
trui, kuris iki šiol nepateikė minėtųjų kandidatūrų patvirtinti Respublikos prezi- 
dentui. Ministras Karoblis naudojasi įprastine taktika, o greičiau teismų valdymo 
tendencija. Jis nori paskirti tik tokius teisėjus, kurie būtų palankūs valdžiai, o ti- 
kriau krikščionių demokratų partijai. Aleksandras Žilinskas — vienas iš dešiniųjų 
opozicijos (Žemdirbių sąjunga) veikėjų ir vadų. Buika yra lenkas ir dėl to nepati- 


434. Panašu, kad pavardė blogai dešifruota. 

kimas. Na, jis dar artimas Jano Buikos, Vilniaus apygardos teismo vicepirmininko, 
giminaitis. Kol Karoblis dirbs teisingumo ministru, santykiai teisėsaugoje nepasi- 
darys sveikesni. Labai gaila, nedaug vilčių, kad greitu laiku Karoblį pakeistų kas 
nors kitas. Girdėjau (sakė pats Sleževičius), kad kalbama apie Bernardo Fridmano 
kandidatūrą užimti teisingumo ministro postą, tačiau tai, matyt, juokas arba nesu- 
sipratimas. Iš šitų dviejų rinkčiausi Fridmaną, tik jis būtų karikatūrinis ministras, o 
Karoblis — blogoji Lietuvos teisėtvarkos siela. 


1923 mety vasario 25 d. 
Sekmadienis 


Šiandien prieš pietus universitete vyko Teisės fakulteto posėdis. Dalyvavo Leonas, 
Mačys, Kriščiukaitis, Baloga, Tumėnas, Šalčius, Vaclovas Biržiška, Moravskis, Be- 
liackinas, Biuchleris (neįtikėtina!) ir aš. Biuchleris veikiausiai atėjo tik dėl to, kad, 
be kitų susirinkimo temų, buvo numatyta pakalbėti apie baudžiamosios teisės lek- 
torato bendrąją dalį. Docentas Papečkys vadovauja šiai katedrai, o dabar yra karo 
viceministras ir visiškai neturi laiko paskaitoms. Per du semestrus jis skaitė tik vie- 
ną paskaitą. Nuo metų pradžios Kriščiukaitis dėsto baudžiamąją teisę, tačiau ne 
bendrąją dalį. Tad reikia užpildyti paskaitų spragą bendrąja dalimi. Papečkys ne- 
atsisako ateityje dirbti universiteto docentu, reikia surasti jam laikiną pavaduotoją 
iš mūsų tarpo, neįdarbinant į Papečkio katedrą nieko iš šalies. Biuchleris norėjo 
imtis dėstyti bendrąją dalį, o jam rūpi tik kuo daugiau litų uždirbti. Jis pasirengęs 
pradėti dėstyti dalyką tuoj pat, be jokio pasirengimo. Galėtų dėstyti bet ką, kad 
tik užsidirbtų. Tipiškas mokslo kenkėjas. Vis dėlto mes jau buvome nusprendę šią 
sritį perleisti Beliackinui, kur kas rimtesniam mokslininkui, skvarbiau mąstančiam, 
daugiau išmanančiam. Taip įvyko ir Biuchleris liko it musę kandęs. Šiandien labai 
ilgai kalbėjome apie universiteto reglamento projektą, ypač jo dalį, susijusią su per- 
sonalo priėmimu ir paaukštinimu. 

Atrodo, mūsų skyrius suklydo išleisdamas docento Šalčiaus iš rusų kalbos verstą 
Tugan-Baranovskio?3 politinės ekonomijos traktatą. Tugan-Baranovskis žinomas 
rusų ekonomistas, bet jo veikalas neatspindi mūsų poreikių ir mažai naudingas. 
Praktiškai visas jaunimas moka rusų kalbą ir be vertimo galėtų naudotis veikalu, 
tad jeigu jau imtis kokių nors vertimų, reikėtų pasirinkti kokią nors Vakarų literatū- 
rą, tarkime vokiečių, prancūzų ar anglų veikalus, kurie yra vertingesni, atskleidžia 
vakarietišką mąstymą ir gali su juo supažindinti jaunimą. Vienas tokių klasikinių 


435. Tugan-Baranovskis Michailas Ivanovičius (Tyran-BapaHoBcbkuń Muxańno; 1865-1919), rusų ir ukrainie- 
čių ekonomistas, ūkio istorikas, politikas, valstybininkas, vienas iš Ukrainos mokslų akademijos kūrėjų. 

ekonomijos pavyzdžių yra prancūzų mokslininko ir filosofo Šarlio Žido*3“ veikalas, 
kuris būtų kur kas naudingesnis už mūsų išleistą Tugan-Baranovskio. Beje, pasta- 
rojo darbas jau yra pasenęs, nes išleistas prieš karą ir jame neaptarti karo ir pokario 
laikų ekonominiai momentai, turintys, beje, didžiulę reikšmę šaliai. Aišku, Šalčius 
nieko daugiau negalėjo išversti. Ar fakultetui reikėjo išleisti jo vertimą? Tokį veikalą 
išleisti atsiėjo brangiai, o nauda labai abejotina. Net finansiškai šis žingsnis neat- 
sipirks, knyga nuo pat jos išleidimo yra pasenusi, nelabai vertinga ir tikėtina, kad 
nebus perkama. 

Šiomis dienomis vyksta visuotinis didžiausios dvarininkų visuomeninės ūkinės 
organizacijos „Prodrol'*7 suvažiavimas. Ta proga vyksta įvairių kitų dvarininkų 
organizacijų posėdžiai. Didžiulę sensaciją sukėlė dvarininkams puikiai pažįstamo 
Viktoro Vonsovičiaus paėmimas į nelaisvę. Nors su Vonsovičiumi jie nepalaikė šiltų 
santykių, tačiau Viktoras simbolizavo Pilsudskio idėją ir kėlė ilgesį POW ir jo vei- 
klai. Dabar dvarininkai gaili Vonsovičiaus ir piktinasi, kad turėdamas saujelę karei- 
vių leidosi paimamas į nelaisvę. Dvarininkai man pasakojo, kad Vonsovičius buvo 
izoliuotas nuo kitų sulaikytųjų ir laikomas Kauno kalėjime. Tai kvepia byla dėl 1919 
metais Lietuvoje organizuoto peoviakų, o vėliau Panemunės šaulių sąmokslo. Sako, 
Vonsovičius labai susinervinęs (na, jis visuomet nervinasi) ir kali itin sunkiomis 
sąlygomis, neturi nei drabužių, nei kokios nors paramos. Jį palaikančiųjų netrūktų, 
bet kiekvienas vengia parodyti šiam žmogui šiltus jausmus, kad nepatektų lietuvių 
nemalonėn. 


436. Gide Charles (1847-1932), prancūzų ekonomistas, propagavęs „kooperatizmą”, tų įdėjų plėtrai organizavęs 
Nimo mokyklą. Žr. Ch. Gide, Consumers’ Co-operative Societies. New York: Alfred A. Knopf, 1922 (1904). 
437. Organizacija atsirado Boleslavo Liutyko (Bolestaw Lutyk) iniciatyva per lenkų dvarininkų suvažiavi- 
mą, įvykusį 1920 m. vasario 18 d. Pagrindinis jos tikslas ginti lenkų dvarų nuosavybę, tačiau ilgainiui, kai 
agrarinė reforma materialiai sužlugdė dvarininkus, tikslas ir užduotys buvo išplėstos ir apėmė apskritai 
lenkų gyvenimą kaime. 

1923 Metų vasario 26 d. 
Pirmadienis 


Vakar vyko Lietuvos teisininkų draugijos** suvažiavimas, kuriame referatus skai- 
te Bojevas*? ir Janulaitis. Aš susirinkime nebuvau, nes maniau, kad jis nejvyks. 
Kita vertus, ir laiko neturėjau. Girdėjau, kad susirinko daug žmonių ir pats su- 
sirinkimas buvo įdomus. Po Bojevo referato apie tai, kad reikėtų atsisakyti nepa- 
prastosios padėties įstatymų, prasidėjo ilga diskusija, kurioje dauguma lietuvių 
teisininkų, neišskiriant ir kairiųjų (greičiausiai liaudininkų), teigdami, kad vals- 
tybės interesai (salus rei publicae**“) yra svarbesni už asmeninius, gynė ypatingo- 
sios padėties įstatymus. 

Teisininkų draugijai buvo suduotas skausmingas smūgis. Greičiausiai ji turės 
atsisakyti leidinio Teisė - iki šiol vienintelio teisinio leidinio Lietuvoje. Pernai Vy- 
riausybė skyrė jam subsidijų, t. y. 10 000 markių kas mėnesį. Praėjusių metų pra- 
džioje, kai Vokietijos markės kursas dar buvo pakenčiamas (už dolerį mokėta apie 
du šimtus markių), suma dar šį tą reiškė, na, kai už markę imta mokėti keliolika 
tūkstančių dolerių, Vyriausybės subsidija jau buvo mažesnė už lašą jūroje — pini- 
gų nepakako paskutinio numerio spausdinimo išlaidoms padengti ir honorarams 
sumokėti. Per 1922 metus draugija išleido tris Teisės numerius (pirmame numeryje 
buvo du mano straipsniai, trečiajame taip pat du). Draugijos valdyba (jai priklauso- 
me aš, Kriščiukaitis, Janulaitis, Noreika** ir Toliušis) per teisingumo ministrą vėl 
kreipėsi į Vyriausybę dėl subsidijų (jau litais) 1923 metams. Praėjusią savaitę gavome 
438. Lietuvos teisininkų draugija (LTD) - ją įsteigė advokatas P. Leonas, Vyriausiojo Tribunolo pirmininkas 
A. Kriščiukaitis, buvęs Kauno apygardos teismo pirmininkas V. Mačys, buvę to pat teismo pirmininko pa- 
dėjėjas S. Petrauskas ir narys K. Oleka. LTD statutą parengė P. Leonas. 1920 m. sausio 14 d. steigėjai kreipėsi 
į Kauno apskrities viršininką įregistruoti LTD statutą; jis įregistruotas 1920 m. vasario 21 d., o steigiamasis 
susirinkimas įvyko netrukus po LTD statuto įregistravimo. Per pirmąjį dešimtmetį LTD valdybos pirmi- 
ninkai buvo P. Leonas ir A. Kriščiukaitis, o valdybos nariai L. Noreika, A. Janulaitis, M. Romeris, J. Grigai- 
tis, V. Stankevičius ir Z. Toliušis. LTD leido žurnalą Teisė, Teisininkų kalendorių, juridinio turinio knygas, 


tarp jų klasikinių teisės mokslo veikalų vertimus, skelbė konkursus teisės mokslo darbams, reikšdavo nuo- 
monę aktualiais įstatymų leidimo klausimais, rengė visuotinius teisininkų suvažiavimus. 


439. Bojevas Vsevolodas (1885-1954), advokatas, žurnalistas, baltarusių visuomenės ir politikos veikėjas. 
1906 m. Peterburge leido Rusijos imperijos Valstybės dūmos valstiečių trudovikų frakcijos organą Malen- 
kaja gazetka. Buvo Baltarusių tarybos Gardine narys, Baltarusių seimo deputatas (1918), areštuotas lenkų. 
Atvyko į Kauną lenkų valdžios persekiojamas iš Vilniaus krašto. Buvo Užsienio reikalų ministerijos ju- 
riskonsultas, Kauno VII forte organizavo Rusijos grąžintų dokumentų archyvą. Nuo 1921 m. bendradar- 
biavo Lietuvos leidiniuose Echo, Lietuvos žinios, Lietuva, Lietuvos aidas, Teisininkas, žurnale Policija nu- 
švietė policijos aktualijas. Kaip teisininkas 1929 m. dalyvavo nuo rašytojų atsiskiriant Lietuvos žurnalistų 
sąjungai. 1929-1932 m. šios sąjungos narys. 1940 m. rugpjūčio mėn. sovietinės valdžios suimtas ir kalin- 
tas. 1944 m. pasitraukė į Vakarus, vėliau išvyko į JAV. 

440. Salus Rei publicae (lot.) - Respublikos gerovei. 


441. Noreika Liudas. 

neigiamą atsakymą: ministrų kabinetas atmetė prašymą dėl subsidijų. Vienas iš mo- 
tyvų (oficialiai nė vienas motyvas mums nebuvo pateiktas) yra tas, kad Teisingumo 
ministerija turi lėšų, skirtų leidiniams, ir pati gali leisti teisės leidinius. Teisininkų 
draugijos remti neketina. Gali leisti, tačiau neleidžia. Karoblio vadovaujama Teisin- 
gumo ministerija neišleidžia net įstatymų vertimo (civilinio kodekso, teismo proce- 
sų įstatymų) ir, ko gero, apskritai nieko neveikia, tik sudarinėja teismo bylų statisti- 
ką, skaičiuoja pinigus ir dezorganizuoja visą teismų sistemą. Kalbama, kad buvo ir 
kita priežastis, dėl kurios lėšos nebuvo skirtos. Sausio pradžioje Teisininkų draugija 
surengė visuotinį teisininkų suvažiavimą ir Sugintui perskaičius referatą buvo pri- 
imta nutartis, kad Stulginskio išrinkimas prezidentu prieštarauja Konstitucijai (ne- 
susirinko kvorumas). Toks motyvas manęs nestebina, nesvarbu, kad tokį sprendimą 
priėmė ne Teisininkų draugija, o teisininkų suvažiavimas, nes tas suvažiavimas iš 
tiesų ir atstovavo Draugijai. Be subsidijų Teisininkų draugija negalės leisti leidinio, 
nebent jį paremtų turtingoji advokatūra. Vis dėlto abejoju, kad advokatūra panorės 
užsiimti altruistine veikla. Jeigu nebus mūsų leidinio, tikrai jausime jo trūkumą ir 
spragą. Teisinis leidinys turi didelę svarbą, o pati draugija gali veikti. 


1923 Metų vasario 27 d. 
Antradienis 


Sužinojau, kad Viktoras Vonsovičius buvo paleistas iš nelaisvės, t. y. jam leista iš- 
vykti į Lenkiją. Greičiausiai toks sprendimas priimtas įsikišus Europai ir moty- 
vuojant, kad buvo suimtas neveikiantis prieš Lietuvą. Tuo metu Vonsovičius buvo 
anglų karininkų, dirbusių ambasadoje Varšuvoje, vertėjas ar adjutantas. Tie anglai 
kontroliavo lenkų, okupuojančių neutralią zoną, veiklą ir dirbo pagal Tautų Lygos 
nurodymus. Anglų karininkai kartu su Vonsovičiumi ir lyg su dar vienu lenkų ka- 
rininku arba, taip tvirtina kiti, su nedideliu ginkluotu lenkų daliniu naktį netyčia 
peržengė lietuvių demarkacijos liniją ir buvo suimti Lietuvos teritorijoje. Anglus 
lietuviai paleido prieš kelias dienas. Tam tikri lietuvių veikėjai nepatenkinti, kad 
Vonsovičius buvo paleistas, nes šitam žmogui buvo galima iškelti bylą dėl 1919 ir 
1920 metais vykdyto valstybės sąmokslo. 

Naujasis ministrų kabinetas jau suformuotas. Vakar buvo paskelbtas visas mi- 
nistrų sąrašas. Kabinetui vadovauja Galvanauskas. Iš principo tai tas pat kabinetas, 
kuris buvo iki šiol. Visi ministrai išsaugojo tuos pat postus. Pokyčiai palietė tik tau- 
tinius ministrus be portfelių (žydų ir baltarusių reikalų). Kadangi atšalo lietuvių ir 
žydų santykiai (jie jau buvo virtę atviru flirtu) ir prasidėjo gana aštrūs nesutarimai, 
buvo ketinama apskritai uždaryti ministerijas. Turimos ministerijos ir ministrai 

yra labai keistas reiškinys, tikriau nesąmonė, kuri logiškai neatspindi personali- 
nės tautinės autonomijos. Be to, visiškai nedera prie parlamentinio kabineto, kuris 

sudaro politinę visumą su valstybės Seimu. Lietuviai nuo seno priešinasi tokioms 

ministerijoms, o krikščionys demokratai tik ir laukia progos, kada jas būtų galima 

panaikinti, mat tai Tarybos politikos liekanos. Dabartinį kabinetą kuriantis Galva- 
nauskas norėjo visiškai atsisakyti žydų ir baltarusių reikalų ministrų, tačiau vėliau, 
spaudžiamas liaudininkų ir Sleževičiaus, pakeitė nuomonę. Liaudininkai nėra šių 

ministerijų šalininkai, tačiau mano: kol kas užsienio politikos kryptis yra tokia, kad 

geriau jų nenaikinti, nes supyks visame pasaulyje įtakingi žydai. Žydų nuomonė ir 
įtaka Lietuvai reikalinga ir labai svarbi dėl Vilniaus problemos. Tad Galvanauskas 

ėmėsi kompromiso. Baltarusių reikalų ministro portfelio nesiūlė niekam - pasiliko 

jį sau. Dabar ministras pirmininkas Galvanauskas yra užsienio reikalų ministras ir 
laikinas baltarusių reikalų ministras (be portfelio). Įdomu, kaip baltarusiai reaguos 

į tokį žingsnį ir kaip toliau klostysis lietuvių ir baltarusių santykiai. Su žydais nepa- 
vyko jokie kompromisai, na, su sąlyga, kad Galvanauskas neturėjo tikslo išprovo- 
kuoti žydų, sukelti krizės ir po to likviduoti ministerijos. Tad žydų reikalų ministru 
Galvanauskas paskyrė Bernardą Fridmaną, Kauno apygardos teismo teisėją, prieš 
karą dirbusį privačiu advokatu Panevėžyje. Žydai, turintys Lietuvoje autonominę 
organizaciją, iškėlė senojo Rozenbaumo kandidatūrą. Fridmanas priėmė Galva- 
nausko siūlymą ir buvo paskirtas ministru. Fridmanas yra viena žydų visuomenės 
baltųjų varnų, kurios nepripažįsta žydiško solidarumo ir visiškai jo nepaiso. Ne- 
sveikai ambicingas žmogus, kurio vienintelė svajonė kopti vis aukščiau, sulaukti 
vis daugiau titulų, garbės ir pan. Šioji aistra jį paverčia praktiškai neveiksnų. Žydai 
laiko Fridmaną ne teisėtu ministru, o Galvanausko statytiniu, kuris bus ne žydų at- 
stovas, o įrankis su jais kovoti. Todėl žydai nori boikotuoti Fridmaną. Žydų reikalų 
ministerijoje masiškai pabiro prašymai atleisti iš darbo. Tarnautojai nenori dirbti 
su tokiu ministru. Šiandien į Seimo posėdį žydų deputatai pirmą kartą atėjo laužy- 
dami Seimo boikotą. Kai Fridmanas, jau kaip ministras, pasirodė Seimo posėdyje 
ir priėjęs prie žydų deputatų ištiesė jiems ranką, pastarieji jam neatsakė. Visa tai 
nutiko viešai. 


1923 metų vasario 28 d. 
Trečiadienis 


Šiandien atsipalaiduosiu ir daug nerašysiu. 
Jau dvi dienas laikosi atlydys. Jeigu tai ženklas, kad baigiasi žiema, vadinasi, ji 
buvo trumpa, nes labai vėlai prasidėjo. Tik antroje sausio pusėje įsiviešpatavo. 

Kotunka Prušanovska primena, kad mano „dolerius“ turi Stefanas Mečkovskis*** 
už parduotą nelaimingą Venzavevą. Medžiai iš nedidelės miško dalies, vadinamos 
Gojumi, kuris tuomet, kai man priklausė Venzavecas, buvo gražus pušų miškas, o 
nustatant lenkų ir rusų sieną laikinai pateko į 
neutraliąją zoną ir buvo laikomas ginčytinos "AA 
atkarpos dalimi. Stefanas Mečkovskis tuo pasi- s 
naudojo, greitai pasamde darbininką ir nupjove 
medžius, likusius šioje Venzaveco dalyje. Dar- 
bininkai kelis kartus buvo priversti nutraukti 
darbus ir bėgti, nes bolševikai, matydami miško 
vagystę, į juos šaudydavo. Stefanas vis tiek su- 
gebėjo iškirsti ir išvežti medžius. Miške jau ne- 
buvo pušų, tik eglės. Man Stefanas surinko apie 
4 milijonus lenkiškų markių. Man priklauso 1/7 
Venzaveco dalis, o likusios 6/7 Elvyrai. Nežinau, 
ar mano „milijonus“ Stefanas laiku pakeitė į do- 
lerius. Jeigu to nepadarė, suma sumažėjo perpus, 
nes tiek smuko Lenkijos markė. Dabar Kotunka 
prašo, kad jai paskolinčiau tuos pinigus kažko- 

Mano pinigus Kotunka nori duoti kaip užstatą, 
o mišką eksploatuoti pardavimui. Iš paskutinių- 


jų ji bando atsistoti ant kojų ir per naktis mąsto, 


kaip užsidirbti. Labai abejoju, kad jos planai iš- = Kobylinskis Liucijanas 1915 m. 

Mykolo Pijaus Romerio įrašas: „R. 1915. Lucyan Koby- 
liński (syn Ludwika który żył 100 lat) mój krewny w 
ka žada doleriais. Koks skirtumas, kur bus mano wieku lat 73“ 

Nuotrauka iš Konstancijos Romerytės albumo. 


degs, tačiau pinigų paskolinsiu. Grąžinti Kotun- 


„milijonai“ — pas Mečkovskį ar Kotunką. Verčiau 
jau Kotunia jais pasinaudoja. 


442. Mečkovskis Steponas (Mieczkowski Stefan; 1881-7), Mykolo Romerio sesers Elvyros Marijos Mečkovs- 
kos vyras. Ilgus metus dirbo dvarų valdytoju, ekonomu Bielčiuje (Prušanovskių) ir Venzavece. Nuo 1936 m. 
su žmona nebegyveno, iš Bagdoniškio išvažiavo į Lenkiją, 1940 m. ištremtas į Kazachstaną. Tolesnis jo 
likimas nežinomas. 

443. Kobylinskis Liucijanas (Kobyliński Lucjan), kalbama galimai apie jų tėvo, Mykolo Kazimiero Romerio 
(1845-1920) pusbrolį iš motinos pusės. Tėvo motina buvo Kobylinskytė Vitalija (Kobylinska Witalia). Vyrui 
Mykolui Steponui Rómeriui mirus, ji antrą kartą ištekėjo už Aleksandro Žukovskio (Żukowski Aleksandr). 


1923 metų kovo1 d. 
Ketvirtadienis 


Labai abejoju, kad Fridmanas ilgai išliks žydų reikalų ministru. Prieš jį sukilo tiek 

stipriausia sionistų, tiek mažesnė demokratų stovyklos. Janulaitis šiandien sakė, kad 

žydų politikas Rachmilevičius***, vadovaujantis ortodoksams, lankėsi pas Fridma- 
ną ir pažadėjo, jog ortodoksai jį parems ir Fridmanas gali nekreipti dėmesio į ki- 
tus žydus. Man atrodo, kad šita informacija tėra gandai. Tai, ko negalėjo padaryti 

pataikaujantis Sleževičius, kuris, norėdamas gauti kelis žydų deputatų balsus ir jais 

sustiprinti opoziciją prieš krikščionis demokratus, įkalbinėjo žydus liautis boikotuo- 
ti Seimą vardan realios politikos (oportunizmo), dabar įvyko savaime ir be jokių ap- 
linkinių kelių. Kalbu apie Fridmano paskyrimą ministru. Žydų deputatai nutraukė 
Seimo boikotą, dėl kurio susitarė su lenkų deputatais protestuodami prieš garsųjį 

rinkimų kampanijos 76 straipsnį, apkarpiusį tautinių mažumų mandatų skaičių. Tą 
dieną, kai Seime paaiškėjo naujasis ministrų kabinetas ir ministras Fridmanas, žydai 

susirinko į Seimo posėdį. Finkelšteinas435 man pasakojo, kad žydai bando įkalbėti 

lenkus atsisakyti boikoto ir atseit tikisi, jog lenkai paseks jų pavyzdžiu. Aš asme- 
niškai labai bejoju, kad lenkai atsisakytų boikoto vien dėl to, kad jie neturi tokių 
motyvų kaip žydai dalyvauti Seime. Lenkų ir lietuvių santykiai yra tokie įkaitę, kad 
nė viena lietuvių partijų nedrįs flirtuoti su lenkais ir bijos už ką nors būti dėkinga 
jiems, nes pats faktas, kad už kokį nors laimėjimą yra dėkingi lenkų balsams, jau gali 
juos sukompromituoti lietuvių nacionalistų akyse. Iš tiesų žydai paprasčiausiai iš- 
davė savo Seimo boikoto sąjungininkus ir nuskubėjo ginti brangiausio turto — Žydų 
reikalų ministerijos. Ši ministerija tėra autonomijos, jų įtakos sferos Vyriausybėje 
garantas. Iš valstybės pozicijų tai absurdas - status in statu**9 — tačiau vis viena žydai 
tuo šventai tiki. Lietuviai suvokia, kad tokia ministerija kenkia valstybei, krikščionys 
demokratai nori jos apskritai atsisakyti, tačiau Galvanauskas, kurdamas kabinetą, į 
žydų reikalų ministro postą paskyrė ne žydų kandidatą, o savo žmogų, Eridmaną. 
Tokiu būdu ministerija tampa nežydiška ir turi būdą žydų problemoms reguliuoti. 
Tai ne žydų autonomija, kurios ištakos siekia centrinę valstybės valdžią, o valstybės 
valdžios organas, turintis įtakos tautinei žydų mažumai. Nors tai vienintelis logiškas 
ministerijos žingsnis, žydams jis nieko nereiškia. Jie nori turėti guasi autonominės 


444. Rachmilevičius Nachmanas (1876-1941), žydų visuomenės veikėjas, buvęs (1918) Lietuvos valstybės 
tarybos narys. 
445. Finkelšteinas Ozeris (1863-1932), žydų veikėjas, teisininkas. 


446. Status in statu (lot.) — valstybė valstybėje. Tai reiškia išskirtines sąlygas tam tikrai visuomenės daliai, 
apibūdina įstaigas, turinčias tam tikrų privilegijų. 

atstovybės privilegiją, kurios jokia kita mažuma, išskyrus žydus, neturi. To reikalauja 
parlamentinės santvarkos logika. Žydai pajuto, kad Fridmanas yra jų priešas, įrankis 
kovoti su jų privilegija. Tad puolė mūšin su juo. Jie žino: Seime krikščionys demo- 
kratai turi tik kelių balsų daugumą ir visos kitos partijos, su liaudininkais priešaky, 
kovoja su krikdemais. Žino, kad liaudininkai šioje kovoje nori išsireikalauti vyriau- 
sybinio kompromiso su krikščionimis demokratais, tokio kompromiso, kuris nebūtų 
grįstas krikščionių demokratų malone. Žydai gerai žino, kad tokiomis aplinkybėmis 
jų balsai liaudininkams gali suteikti persvarą, užkirsti kelią krikščionių demokratų 
savivalei ir priversti šią partiją paklusti liaudininkų reikalavimams. Tokią paramą 
gavę žydai išlaikys „savo“ ministeriją. 


1923 mety kovo 2 d. 
Penktadienis 


Savo karjerą ministerijoje baigęs Dominykas Semaška pavirto paprastu mirtinguoju. 
Labai paprastu, nes inteligentiškumas jo veido nedarko, jis nėra įtakingas asmuo. Dabar, 
norėdamas būti kuo nors reikšmingas, Semaška sukvietė kelis žmones pas Sleževičių 
pasikalbėti apie galimybes įkurti Vilniečių sąjungą Kaune. Man atrodo, toks Semaškos 
elgesys susijęs su noru rasti kokią nors vietą visuomenėje, kokią nors atramą, kuri jam 
leistų būti kuo nors daugiau nei vien „piliečiu Domu Semaška“. Kartą valdžios paragavęs 
žmogus jau neturi ramybės ir negali sustoti. Nors Semaška turėjo nedidelę valdžią, jis 
ėjo baltarusių reikalų ministro pareigas, postas, o tikriau ministro vardas, siejamas su 
garbe, kuri, kalbama, ir yra saldžiausia. Ministras gali dalyvauti visose iškilmėse, puoto- 
se ir t. t, visur yra kviečiamas, garbinamas, iš kitų išskiriamas. Tad dabar Semaška tikisi 
įkurti draugijas, tapti kurios nors partijos nariu ir pan. 

Šiandien susirinkome tik pasikalbėti, pasitarti su keliais patikimais žmonėmis. 
Į susitikimą Semaška pakvietė Sleževičių, Joną Vileišį, Mykolą Biržišką, Zigmantą 
Žemaitį ir mane. Biržiška ir Žemaitis neatėjo. Na, o mes aptarinėjome galimybes 
įkurti Vilniečių draugiją arba sukurti lietuvių ir baltarusių kontaktų palaikymo or- 
ganizaciją. Labai abejoju, kad iš mūsų pokalbių kas nors „gims“. Tokiomis sąlygomis 
lietuvių ir baltarusių kontaktą gali plėtoti tik politinės partijos, o Vilniečių sąjunga 
būtų trumpalaikė ir labai nekonkreti. 

Semaška pasakojo: nors oficialiai baltarusių reikalų ministru yra premjeras Gal- 
vanauskas, faktiškai vadovauja Galvanausko žmogus Ignas Jonynas, kuris ir atsa- 
kingas už visus su Vilniaus kraštu susijusius klausimus. 

Sužinojau, kad Ignas Buika buvo paskirtas Kauno apygardos teismo teisėju, o 
Aleksandras Žilinskas - ne. 

1923 Metų kovo 3 d. 
Šeštadienis 


Šiandien Seime įvyko incidentas, parodantis, kokia trapi pasidarė krikščionių de- 
mokratų valdžia žydams sugrįžus į Seimą ir savo balsais parėmus opoziciją. Nutiko 
taip: kai buvo aptarinėjami Respublikos prezidento etatai, kalbėjo liaudininkų de- 
putatas, apygardos teisėjas Sugintas, kuris vėl iškėlė klausimą, ar gruodį prezidentas 
Stulginskis buvo teisėtai išrinktas Lietuvos prezidentu. Apie Stulginskį tas deputatas 
atsiliepė nepagarbiai, tokiu pat tonu kaip krikščionys demokratai. Matyt, Sugintas 
pasidarė ypač aršus dėl prezidento rinkimų. Jo iniciatyva klausimas buvo nagrinė- 
jamas ir per teisininkų suvažiavimą sausį, kai buvo nuspręsta, kad Stulginskis pre- 
zidentu išrinktas pažeidžiant Konstituciją. Seimo prezidiumas, jam pirmininkavo 
maršalas Bistras“, pareiškė, kad Sugintas įžeidė Seimą ir Respublikos prezidentą 
ir nušalino jį iš kelių Seimo posėdžių. Opozicija pradėjo piktintis ir prieštarauti, 
buvo paskelbta pertrauka. Po jos dėl prezidiumo pareiškimo buvo balsuojama. Pri- 
trūko dviejų ar trijų krikščionių demokratų balsų, kad būtų susidariusi dauguma, 
o pozicija susiėmė ir visi nariai atėjo balsuoti. Paraiška dėl Suginto pašalinimo iš 
posėdžių žlugo, mat prieš tokį sprendimą balsavo 36 deputatai, o už jį - 35. Po balsa- 
vimo Bistras nutraukė posėdį, dabar opozicija triumfuoja. Liaudininkai jaučia, kad 
krikščionys demokratai praranda valdžią, ir dėl to yra laimingi. Nors šis epizodas 
gali sukelti Seimo prezidiumo krizę — ne tai svarbiausia. Svarbiausia - įvykis rodo, 
kad krikščionys demokratai praranda valdžią, kai Seime trūksta kelių jų deputatų. 
Tuomet ir daugumos nelieka. Aišku, opozicija pasidarys budresnė ir pasistengs su- 
sirinkti į posėdžius. Vis dėlto partijai bus sunku išlaikyti stiprią valdžią. Ko gero, 
krikščionys demokratai bus priversti sudaryti kompromisą su liaudininkais, ku- 
rie, jausdami savo jėgą, iškels dar sunkiau įgyvendinamų sąlygų. Dabar naujasis 
Galvanausko kabinetas privalo Seimui pateikti Vyriausybės programos deklaraciją, 
kad neprarastų Seimo pasitikėjimo. Kai Seime taip pasiskirsčiusios jėgos, išlaikyti 
kabineto poziciją itin sudėtinga. Labai tikėtina, kad artimiausiu laiku pakis Seimo 
daugumos ir kabineto konstrukcija. 

Po pietų užsuko Jadzė Čepaitė, kuri bent kartą per mėnesį mane aplanko ir pa- 
silieka nakvoti. Neįprastos, aistringų orgijų naktys, į kurias mergaitė skrenda kaip 
naktinis drugys. 


447. Bistras Leonas. 

1923 metų kovo 4 d. 
Sekmadienis 


Lietuvystės Mozė 


Šiandien buvo minimos pirmojo tautinio leidinio 
40-osios metinės. Kalbu apie Aušrą, kuri 1883 metais 
buvo įkurta Prūsų Lietuvoje, Ragainėje. Jos įkūrėjas Ba- 
sanavičius su saujele bendraminčių, tikinčių Lietuvos 
atgimimu, nedidelį, skurdų spausdinamos medžiagos 
leidinuką, apie kurį tauta nieko nežinojo, o tie, kurie 
skaitė, iškart pamiršdavo perskaitę, pavertė turtingu 
leidiniu. Pavertė vien savo tikėjimu ir darbu, mistiniu 
žinojimu, kad mieganti tauta atgims. Taip nedidelis lei- 
dinys virto tikru valstybės veikalu, visiems laikams įra- 
šytu į lietuvių sąmonę. Aušra pirmoji palietė jau kur ne 
kur bundančius atgimimo daigus. Palietė ir palaistė gy- 
vuoju žodžiu, bandžiusiu dygti karščiausių ir jautriau- 
sių Lietuvos sūnų širdyse. Todėl tapo Lietuvos stebuklu, 
kuris išsivystė į jau 40 metų gyvuojančią nepriklauso- 
mą šalį. Šiandienos iškilmės buvo vienos gražiausių — 


savo prisiminimais, kuriuos Lietuva iki šiol puoselėja. „Lietuvystės Mozė“ Draugiškas J. Basanavičiaus 
Rodos, visa tauta šventė. Šią dieną pagerbė ir universite- | zarżas 60-ųjų metinių proga, 1911 m. 

tas. Didžiojoje universiteto salėje įvyko atviras posėdis, Reprodukcija iš: Lietuvos žinios, 1923, vasario 16, p. 2. 
į kurį susirinko keli šimtai žmonių — visi netilpo salėje. 

Atvyko lietuvių inteligentijos atstovai: politikai, literatai, mokslininkai, menininkai, 
visuomenės veikėjai, akademinis jaunimas ir paprasti įvairių luomų žmonės. Ant 

pakylos susėdo ne tik akademinio senato nariai, bet ir tautiniai veteranai, Aušros 
bendradarbiai — ryškiausias dr. Jonas Šliūpas. Buvo Martynas Jankus iš Mažosios 

Lietuvos, keli ne tokie ryškūs Aušros atstovai: Gediminas Beržanskis**8, švietimo 

ministras Maśiotas**, Tribunolo pirmininkas Kriščiukaitis, kuris kartu yra vienas 


448. Beržanskis Gediminas-Klausutis Jonas (1862-1936 ), istorikas, žurnalistas, visuomenės veikėjas; kar- 
tu įsteigė laikraštį Varpas ir tapo vienu aktyviausių jo bendradarbių, pasirašydamas Dagio, j-b, Klausučio 
slapyvardžiais. 1889, 1890, 1892-1895 m. Varpe skelbė publikacijas svarbiais visuomeniniais to meto klau- 
simais. Vėliau atsidėjo istoriniams tyrinėjimams, rečiau rašė į spaudą ir pamažu nutolo nuo visuomeni- 
nio darbo. Daug laiko praleisdavo archyvuose, ieškodamas įrodymų, kad Pluogų Beržanskių giminė yra 
Lietuvos didžiojo kunigaikščio Gedimino palikuonys, o jų giminės pilna pavardė - Gediminas-Beržans- 
kis-Klausutis. 1918 m. iš Rusijos grįžo į Lietuvą, dirbo Finansų ministerijoje, buvo paskirtas Vyriausiosios 
valstybinės komisijos karo metais padarytiems Lietuvos valstybei nuostoliams apskaičiuoti pirmininku. 
1928 m. vasario 16 d. Lietuvos bajorų draugijos organizatorius. 


449. Mašiotas Pranas (1863-1940), pedagogas, vaikų rašytojas, publicistas, vertėjas, vadovėlių autorius, vi- 
suomenės ir kultūros veikėjas. 

seniausių lietuvių publicistų, žinomų A iš B, arba Aišbės, pseudonimu. Labai trūko 
patriarcho Basanavičiaus, kuris ištvermingai dirba Vilniaus labui. Rektorius Šimkus 
kalbėjo neįdomiai, tačiau Mykolo Biržiškos referatas apie Aušros įtaką Lietuvos vals- 
tybei ir kun. Tumo paskaita apie leidinio įtaką Vincui Kudirkai buvo itin išsamūs 
ir gražūs. Po iškilmių ėjau namo. Vakare Lietuvių klube vyko visuotinė (suneštinė) 
vakarienė, skirta Aušros veteranams pagerbti. Gaila, bet vakarienėje nedalyvavau. 


1923 mety kovo 5 d. 
Pirmadienis 


Šiandien su Dominyku Semaška užsukome pas Andrių Rondomanski aptarti tos 
„Vilniečių sąjungos“ arba kurios nors kitos vilniečių organizacijos įkūrimo pers- 
pektyvų. Tokia organizacija turėtų ne tik palaikyti ryšius su Kaunu, bet ir padėti 
Vilniaus klausimui nuolatos išlikti aktualiam ir veikti kauniečius - pirmiausia lietu- 
vius, — kad šie jaustų ryšį su Vilniumi ir Vilniaus kraštu, reikalingu Lietuvos valsty- 
bei. Kol šalis neatsisakė idėjos atgauti Vilnių, tokios sąjungos yra be galo reikalingos. 
Jų poreikiu nė abejoti negalima, nes dabar Lietuvos valstybė apsiriboja Kaunu ir 
vystosi pagal kauniečių mentalitetą - labai ribotą dėl ribotos teritorijos, mat Lietuva 
neturi dalies savo žemių. Vilniaus kraštas, visiškai atskiras ir savarankiškai mąstan- 
tis, negali būti Kauno valdomas, nes Lietuva nori sukurti ne savo koloniją Vilniuje, 
o atgauti miestą — valstybės elementą ir sostinę. Tuo tarpu ta kryptis, kuri uždaro 
valstybę siauroje Kauno teritorijoje, pamažu Lietuvos valstybę vis labiau atskiria 
nuo Vilniaus ir stato naują sieną tarp Vilniaus ir Kauno. Nebuvo to tilto prieš karą, 
o dabar ji kyla iš valstybinių Kauno Lietuvos plytų. Būtina daryti viską, kad siena 
neiškiltų. Būtina užkirsti šiam procesui kelią. 

Vienintelis klausimas - kaip sukurti tokią organizaciją. Ar ji sugebės kurti sąly- 
gas minėtajai veiklai ir pagal kokią metodiką turėtų veikti. Ar yra galimybių, kad 
draugijos veikla gyvuos, o gal pasidarys viena tokių, kaip kitados pasidarė Rytų 
Lietuvos reikalų komisija arba 600-ųjų Vilniaus metinių komitetas. Tokių abejonių 
turi Vileišis, aš ir Rondomanskis. Kad ir kaip būtų, mes nusprendėme sušaukti pa- 
sitarimą šia tema ir netrukus pasitarimas turėtų įvykti. 

Rondomanskis man pasakojo, kad jaunimas, daugiausia akademinis, įkūrė 
vilniečių klubą, kuris aktyviai veikia. Jame dalyvauja kai kurie vyresni asmenys: 
Rondomanskis, Mykolas Biržiška. Klubo veikla prisidėjo prie Lietuvos leidybos ir 
periodinėje savaitinėje skiltyje, pavadintoje „Vilniečių lapas“, aptariamos įvairios 
Vilniaus temos, o skiltį rengia jaunimas. Prieš porą dienų keli studentai užsisakė 
mano straipsnį į šį „Viniečių lapą“. Nežinojau, kaip visas mechanizmas veikia. 


288 


1923 mety kovo 6 d. 
Antradienis 


Šiandien beveik nekėliau kojos iš namų. Dirbau prie universiteto paskaitų, rašiau 
bendrosios valstybės teisės dalies programą. Rengiu du variantus: viena programa 
yra trumpa ir mažiau konkreti, kol kas skirta tiems, kurie jau išklausė valstybės 
teisės paskaitas ir dabar nori laikyti egzaminą. Antroji labiau primena ne tiek pro- 
gramą, kiek programos konspektą, apimantį detalią dėstymo medžiagą. Šioji yra 
skirta mano studentams, ja pasinaudoję galės laikyti kolokviumus. Vėliau pravers 
seminaruose, kuriuos jau kitais metais imsiu vesti. 

Seserys rašė (paėjusią savaitę) apie Helcios Mečkovskos ligą. Pirminė daktaro 
Kazlausko iš Rokiškio diagnozė, kad tai isterija arba šv. Vito liga, nepasitvirtino. 
Rodos, rašiau apie tai. Helcios jau seniai nekamuoja kūno traukuliai, spazmai ar 
konvulsijos. Tonas, antrasis Rokiškio gydytojas, pasakė, kad tai nervinės kilmės 
liga, kažkoks tarpinis variantas tarp ispaniškojo gripo ir komos. Aš lietuvių lai- 
kraščiuose perskaičiau, kad panirimas į komą nėra iki galo ištirtas, o viena jos 
forma kaip tik prasideda konvulsijomis ir nuolatiniu kūno drebuliu. Pirmai li- 
gos fazei būdinga nemiga, o vėliau atsiranda nuolatinis mieguistumas (laikraščio 
iškarpą nusiunčiau į Bagdoniškį). Elvyra jau buvo nusiraminusi, tačiau Helcios 
būklė ne tik negerėjo, priešingai, ėjo vis blogyn. Konvulsijos baigėsi, tačiau kūną 
nusėjo votys, išbėrė, o vėliau prasidėjo nuolatinis mieguistumas. Galų gale Helciai 
taip sutraukė raumenis, kad ji negalėjo išsitiesti ir vaikščiojo susikūprinusi: ko- 
jos sulenktos per kelius, galva panarinta. Tokia poza Helcia ir sėdi, ir guli lovoje. 
Išsitiesti jai nepavyksta. Be to, ji numetė labai daug svorio. Būsena trunka ištisas 
savaites. Elvyra vis nekviesdavo gydytojų ir galiausiai dabar pasikvietė gydytojų 
Kazlausko ir Tono konsiliumą. Nė vienas neišdrįso nustatyti diagnozės ir patarė 
kuo greičiau vežti vaiką pas specialistus į Karaliaučių arba Varšuvą. Tad Elvyra 
su Helcia vyksta per demarkacijos liniją pas savo vyrą Stefaną Mećkovski, kuris 
padės gelbėti vaiką ir gydyti šią neįprastą ligą. 


1923 metų kovo 7 d. 
Trečiadienis 


Kadangi esu pavargęs ir visiškai neturiu laiko, vėl nieko neparašysiu. 

1923 metų kovo 8 d. 
Ketvirtadienis 


Prieš kelias dienas dienoraštyje rašiau apie Fridmano paskyrimą eiti žydų reikalų 
ministro pareigas, bet rašiau ne todėl, jog galvojau, kad Seimo dauguma pasikeitė 
Fridmanui tapus ministru. Fridmano istorija tėra epizodas, jeigu jo skyrimas turėjo 
įtakos pasikeisti Seimo daugumai, tai tik dėl to, kad žydai jo paskyrimą laikė ne- 
palankiu reiškiniu ir nusiuntė savo deputatus į Seimą. Tų trijų žydų balsų pakako, 
opozicija surinko balsų daugumą ir Seime santykiai labai paaštrėjo. Dabar kyla toks 
klausimas: ar krikščionys demokratai sugebės valdyti savarankiškai, ar ne. Jeigu 
ne, vadinasi, privalės rasti kompromisą su liaudininkais, kurie reikalauja atsižvelgti 
į jų keliamas sąlygas. Steigiamajame seime liaudininkų ir krikščionių demokratų 
kompromisas truko kelerius metus, o jo išraiška buvo Griniaus kabinetas. Tuomet 
krikščionys demokratai turėjo absoliučią daugumą, leidžiančią jiems savarankiškai 
valdyti šalį ir be liaudininkų malonės, tad kompromisas nebuvo grįstas jokiomis 
tiksliai numatytomis sąlygomis. Liaudininkai turėjo savo žmonių vyriausybėje su 
Griniumi priešaky ir galėjo veikti. Štai ir viskas. Iš tiesų liaudininkai buvo tik krikš- 
čionių demokratų įrankis, galbūt turėjo šiokios tokios įtakos politinei krypčiai (visiš- 
kai nedidelės, kaip kad agrarinei reformai, kurią patys krikščionys demokratai labai 
forsavo dėl politinių sumetimų). Tiktai paskutiniais Steigiamojo seimo gyvavimo 
metais liaudininkai, norėdami rinkimuose nevirsti opozicine jėga, nutraukė kom- 
promisą su krikščionimis demokratais. Dabartiniame Seime šių dviejų jėgų santy- 
kis kitoks. Nors atitinkamai „išaiškinę“ rinkimų įstatymus ir atėmę mažumų (dau- 
giausiai tautinių) galimybę gauti daugiau mandatų išlaikė Seime daugumą, tačiau tą 
daugumą beveik paveja visi opozicijos balsai kartu sudėjus. Be to, tarp krikščionių 
demokratų nėra vienybės. Būtent šitas nesutarimas labai silpnina bloką. Kol žydai 
ir lenkai boikotavo Seimą, tol krikščionys demokratai turėjo neryškią daugumą. 
Krikščionys demokratai derėjosi su liaudininkais ir buvo jau beveik susitarę, ir stai- 
ga krikščionys demokratai prarado daugumą, norėjo kompromiso vyriausybėje, bet 
ne principų kompromiso - su tuo sutikti nenorėjo liaudininkai. Kol Seime nebuvo 
žydų, krikščionys demokratai valdė, išrinko Prezidentą. Sugrįžus žydų deputatams, 
pozicija susilpnėjo, nes pakako į posėdį neateiti dviem krikščionims demokratams, 
ir dauguma jau pasikeičia. Tokia istorija buvo ir su Sugintu. Krikščionys demokratai 
per kitą posėdį susitelkė ir sukaupė visas pajėgas. Praėjusiame Seimo posėdyje pre- 
zidiumas patyrė fiasko ir atsistatydino, o dabar krikščionių demokratų balsais buvo 
vėl išrinktas. Daugumos klausimas vis tiek neišspręstas, mat labai panašiu balsų 
skaičiumi disponuoja tiek pozicija, tiek opozicija. Galima būtų išlaikyti daugumą, 

jeigu krikščionys demokratai susitartų su liaudininkais, tačiau pastarieji šiandien 
yra dar tvirtesni, nes jaučia, kad su jėga privalo skaitytis krikščionys demokratai, 
kurie vis dar negali persilaužti ir dalytis valdžią su kitais. Todėl krikščionys demo- 
kratai nenuleidžia tono ir laikosi antisemitinės krypties. Kaltina liaudininkus, kad 
šie naudojasi žydais ir komunistų frakcijos balsais, o savo nuopelnus labai aukšti- 
na - jų dėka Lietuva buvo pripažinta de jure ir atgavo Klaipėdą. Kalba apie būtinybę 
paleisti Seimą ir organizuoti naujus rinkimus. Tai gali įvykti, nes arba krikščionys 
demokratai kapituliuos ir susitars su liaudininkais, arba dabartinis Seimas visiškai 
neįstengs dirbti. Dabar vyriausybė, kurios veikla priklauso nuo Seimo, nė akimirką 
negali būti tikra dėl galimybių išlikti. Na, jeigu į Seimą sugrįš dar lenkų deputatai, 
dabartinė dauguma apskritai neegzistuos. 


1923 metų kovo 7 d. 
Penktadienis 


Šiandien Galvanausko kabinetas turėjo pateikti deklaraciją. Buvo galima nujaus- 
ti, kad į Seimo posėdį ateis du lenkų deputatai ir norės opoziciją paversti daugu- 
ma; žydų įkalbinėjami jie nusprendė nutraukti Seimo boikotą. Aišku, liaudininkai 
tiesiogiai nebendravo su lenkų deputatais, nes taip elgdamiesi susikompromituotų, 
už juos tai padarė žydai. Kai į Seimą atėjo lenkai, paaiškėjo, kad net visas pajėgas 
sutelkę krikščionys demokratai neturėjo daugumos, nors posėdyje nedalyvavo du 
opozicijos deputatai. Galvanauskas perskaitė deklaraciją, o frakcijos atstovai bal- 
suodami pasinaudojo formule pasitikėjimo votum, balsai „už“ ir „prieš“ pasiskirstė 
tolygiai. Kadangi dauguma nebalsavo „už“, pasitikėjimo votumui nebuvo pritarta. 
Štai ir įvyko vyriausybės krizė, kuri dėl Seimo krizės dar pasunkėjo, nes dabar Sei- 
me nėra jokios daugumos. Opoziciją sudaro tokios įvairios partijos, kad negali būti 
nė kalbos apie tvirtą ir daugumos remiamą vyriausybę. Opoziciją sudaro liaudinin- 
kai, žydai, lenkai, socialdemokratai ir komunistai. Dabar reikia spręsti dilemą: arba 
krikščionių demokratų kompromisas su liaudininkais, arba paleisti Seimą. Galima 
ir trečioji išeitis, tiktai neaišku, ar ji galima tokiomis sąlygomis: jeigu į Seimą kol 
kas kooptacijos būdu patektų Klaipėdos atstovai, jie, ko gero, papildytų krikščio- 
nių demokratų stovyklą ir taip sustiprintų dešiniųjų stovyklą. Šiandien opozicijos 
laimėjimas liaudininkams kelia tam tikrą pavojų. Kalbu apie lenkų paramą, kuri 
tautininkų akyse kompromituoja visus, kuriuos lenkai parems. 

Marynka rašo, kad Elvyra su sergančia Helcia negalėjo išvykti per demarka- 
cijos liniją, nes neturėjo užsienio pasų. Tad dabar Elvyra turi atvažiuoti į Kau- 
ną ir pasidaryti pasą. Vakare gavau Elvyrai skirtą Elizkos Komorovskos laišką, 

kuriame Elizka rašo, kad dr. Tonas Elizką įspėjo: Helcios būklė tokia sunki, kad 
negalima rizikuoti ir laukti paso. Būtina su Helcia pasiekti Kauną ir paguldyti 
mergaitę čionykštėje ligoninėje. Tad laukiu Elizkos, kuri bet kurią dieną gali pas 
mane pasirodyti. 


1923 metų kovo 10 d. 
Šeštadienis 


Dar apie Fridmaną. Šito žmogaus ambicijos, garbės poreikis ir didžiulė savimeilė 
yra, ko gero, vienintelis variklis (kaip žinia, žydams tai labai nebūdinga), vertęs jį 
sutikti tapti ministru, nors žinoma, kad žydai jam nepritaria, jiems ministerija yra 
tautinės personalinės autonomijos valstybėje ženklas. Taigi Fridmanas ministru 
tapo be žydų sutikimo. Per savo autonominę Tautinę tarybą žydai paskelbė Frid- 
maną žydų tautos priešu ir išsigimėliu. Jie pasiryžę kovoti su juo tiek, kiek reikės. 
Fridmanas ir lėmė, kad žydai grįžo į Seimą ir pakeitė ligšiolinę jo daugumą. Žydų 
priekaištų ministerijai nelaikau teisėtais, ministro rinkimai nepažeidė įstatymų, 
bet nesu Fridmano šalininkas. Man tai dar vienas įrodymas, kad tokia ministe- 
rija neturėtų egzistuoti, nes arba jos negalima suderinti su valstybės konstrukci- 
ja, arba ji neigiamai veikia tuos, kuriems skirta. Na, užteks apie tai. Fridmanas 
pasiūlymą priėmė tik dėl garbės. Jeigu kas nors iš lietuvių mano, kad Fridmanas 
yra Lietuvos valstybingumo šalininkas ir valstybę vertina labiau nei žydų nacio- 
nalizmą, labai labai klysta. Ne kas kitas, o Fridmanas, be to, ne seniau nei prieš 
mėnesį su manimi kalbėdamas kavinėje „Laisvė“ Laisvės alėjoje, skundėsi antise- 
mitizmu, kurį jis jaučiąs iš Apygardos teismo kolegų. Jis bandė mane įtikinti, kad 
gėda man, lenkui ir dar dvarininkui, žinomos šeimos atstovui, tarnauti Lietuvai, 
persekiojančiai lenkus ir jiems galvas kapojančiai, kai kiekviename žingsnyje juos 
niekina ir žemina įvedę agrarinę reformą. Fridmanas ilgai kalbėjo šia tema, cita- 
vo kažkokius pažįstamus dvarininkus, kurie apie mane būtent tokios nuomonės. 
Tačiau jis ne tik juos citavo, bet ir mane norėjo įtikinti, kad elgiuosi netinkamai. 
Man jo nuomonė nerūpi, nes mano ryšiai su Lietuva yra labai tvirti. Neturiu jokio 
pagrindo jo paklausyti, o savo darbu Lietuvos politikos niekaip neveikiu. Niekaip 
neturiu įtakos nei politikai, nukreiptai prieš lenkus, nei šalies priešiškumui dva- 
rininkams. Esu per daug etiškas žmogus, kad galėčiau tai daryti net tada, jeigu 
iš tiesų manyčiau kaip Fridmanas, nes palaikau lietuvių ir lenkų valstybingumo 
poziciją. Fridmanas pats eina kaip tik tokiu keliu, nuo kurio mane bandė atkalbėti, 
visiškai nesuprasdamas mano kitoniškos veiklos ir mąstysenos, kuri man neleistų 
nieko panašaus imtis. 

1923 metų kovo 1 d. 
Sekmadienis 


Labai keista, kad Elvyra neatvažiuoja ir negaunu jokio laiško iš Bagdoniškio arba 
telegramos apie jos atvykimą. Iš paskutinių Marynios ir Elizkos Komorovskos laiš- 
kų padariau išvadą: Helcios būklė labai pavojinga ir būtina kuo skubiau ją guldyti 
į ligoninę. Vilkinti laiko greičiausiai niekas nesugeba taip, kaip Elvyra, bet tokioje 
situacijoje ir ji privalėtų paskubėti. Dabar jau imu baimintis, kad gal Helcia mirė 
arba miršta ir kad per vėlu jai ieškoti pagalbos. 

Nežinau naujienų apie Seimo daugumą. Girdėjau, kad rytoj turi vykti visuoti- 
nis ministrų kabineto pasitarimas dėl susiklosčiusios padėties ir turi būti priimtas 
sprendimas, ar Seimas bus paleistas. Aišku, tokį sprendimą galėtų priimti ne mi- 
nistrų kabinetas, o Respublikos Prezidentas Stulginskis. Priėmus tokį sprendimą 
dėl tam tikrų priežasčių iškiltų pavojus, kuris priklausytų nuo opozicijos su liau- 
dininkais priešaky elgesio. Suprantama, opozicijos manymu, Stulginskis išrinktas 
prezidentu pažeidžiant Konstituciją. Tad jeigu Stulginskis paleistų Seimą, jo veiks- 
mai galėtų būti palaikyti neteisėtais. Tokios komplikacijos gali nutikti. Galima tik 
spėlioti, kad opozicija, bent jau liaudininkai, nedrįstų imtis valstybės perversmo 
tokiu Lietuvai pavojingu laiku. 


1923 Metų kovo 12 d. 
Pirmadienis 


Šiandien buvau sutikęs Stanislavą Ivanovskį“? iš Vilniaus. Vieną tokių klasikinių 
šalies šeimos atstovų - keturi broliai yra trijų skirtingų tautybių. Šiuo atžvilgiu 
Ivanovskių šeima pagarsėjo visoje šalyje ir rodoma pavyzdžiu, kad pas mus tau- 
tybė daugiau priklauso nuo sąvokų ir jausmų nei nuo rasės, kraujo ar net kultū- 
ros. Ivanovskiai - dvarininkų šeima iš Lydos apskrities, būtent tos, kurioje lietuvių, 
baltarusių ir lenkų poveikis yra didelis ir labai sumišęs vienas su kitu. Ivanovskių 
tėvas, turtingas žmogus, kitados užėmė kažkokį aukštą postą Peterburge. Iš keturių 
jo sūnų vienas, Tadas*", gamtininkas, jau ankstyvoje jaunystėje laikė save lietuviu. 
Dalyvavo lietuvių judėjime, bendravo su lietuviais ir visiškai atsidavė lietuviškai 
veiklai, o dabar gyvena Kaune ir yra atitrūkęs nuo politikos bei vadinamojo visuo- 
meninio judėjimo. Nemėgsta jis bendrauti su žmonėmis ir šiuo atžvilgiu yra mizan- 


450. Ivanovskis Stanislavas ( Iwanowski Stanisław), Vilniaus advokatas. 


451. Ivanauskas Tadas (1882 —1970), Lietuvos gamtininkas, rašytojas, biologijos daktaras, profesorius, aka- 
demikas. 

tropas. Tadas visiškai atsidavė mokslui, pašaukimui, kelionėms, Pastaruoju laiku jis 
vadovauja Kauno gamtos institutui (universiteto institucijai), dirba labai intensyviai, 
yra universiteto profesorius. Antrasis brolis, Vaclavas“*, yra baltarusis. Jis visuo- 
met toks buvo ir garsėja kaip baltarusių klausimo pionierius. Gyveno‘ Peterburge, 
vėliau Vilniuje. Prieš karą Vilniuje dirbo Ūkio sindikato prie Ūkininkų draugijos 
direktoriumi. Turi inžinieriaus išsilavinimą. Prieš kelerius metus priklausė politi- 
nei krypčiai, deklaravusiai poreikį šlietis prie Lenkijos. 1920 metais, kai Želigovs- 
kis užėmė Vilnių ir atėmė jį iš lietuvių, buvo tarp Želigovskio sąmokslininkų kaip 
baltarusis, Laikinosios Vidurio Lietuvos valdančiosios komisijos narys ir ėjo Ap- 
rūpinimo departamento direktoriaus pareigas. Kai Vidurio Lietuvos idėja, sukurta 
Vitoldo Abramovičiaus palaikant Pilsudskiui, žlugo, Vaclavas Ivanovskis atsitraukė. 
Nuvylė jį baltarusių politikos kryptis, bandanti remtis į Lenkiją ir Pilsudskį. Vacla- 
vas Ivanovskis dirbo vardan šios krypties, tačiau visuomet kritiškai vertino lenkų 
politiką. Tai nebuvo apmokamo veikėjo Aleksiuko“ tipas. Dabar jis dirba Varšuvos 
politechnikumo profesoriumi, bet niekada nesiliovė būti baltarusis ir visuomet pa- 
laiko ryšius su baltarusių veikėjais, atstovaujančiais baltarusiams Varšuvos seime. 
Trečiasis ir ketvirtasis broliai, Jeżis** ir Stanislavas Ivanovskiai, yra lenkai. Ježis taip 
pat priklausė Vidurio Lietuvos valdančiajai komisijai, tačiau kaip lenkas. Anksčiau 
jis priklausė vadinamajai Moračevskio „liaudies valdžiai“ Lenkijoje ir laikėsi pa- 
žiūrų, artimų kairiesiems, Pilsudskio stovyklai. Na, o Stanislavas, prieš karą buvęs 
PPS narys, pastaruoju metu dirba advokatu Vilniuje. Tautiniu atžvilgiu Tadas yra 
užkietėjęs lietuvis, o Stanislavas užkietėjęs lenkas. Baltarusis Vaclavas ir lenkas Ježis 
yra mažiau užkietėję, bet taip pat aiškiai deklaruoja savo tautybę. Lydos dvarininkų 
šeima, kurios keturi broliai priklauso trim skirtingoms tautybėms, šalyje nėra joks 
fenomenas, tačiau kaip tik šioje šeimoje tokia tendencija itin išryškėja. Žmonės juo- 
kauja: ketvirtasis brolis Ivanovskis turėtų save laikyti žydu, o tada jau visos šalies 
tautybės būtų gimusios po vienu stogu. 

Taigi, Stanislavas Ivanovskis staiga atsidūrė Kaune, o tai iš tiesų stebina, nes 
nė vienas vilnietis arba po karo gyvenęs Lenkijoje, net ir iš tų tarpo, kurie čia 
turi nekilnojamojo turto ir bando sugrįžti į šalį, tiesiog neranda galimybių tai 
padaryti. Ką jau kalbėti apie Stanislavą Ivanovskį, kuris neturėdamas jokio turto 
ar nuopelnų ir dar lenkų nacionalistas iš Vilniaus, Lietuvos priešas ir Želigovskio 


452. Ivanovskis Vaclavas (Iwanouski Waclou; 1880-1943), baltarusių tautinio judėjimo aktyvistas, Baltaru- 
sijos Liaudies Respublikos švietimo ministras, 1942-1943 m. Minsko burmistras. 


453. Aleksiukas Pavelas (1892-2), baltarusių politikos veikėjas, pasisakęs už bendradarbiavimą su lenkais. 


454. Ivanovskis Ježis (Iwanowski Jerzy; 1878-1965), lenkų visuomenės veikėjas ir politikas, inžinierius, Vi- 
durio Lietuvos užsienio reikalų ministras (1920-1922), Lenkijos Respublikos senatorius (1930-1935). 

perversmininko brolis! Na, bet paaiškėjo, kad jis padėjo savo broliui Tadui iš Vil- 
niaus krašto čia atgabenti vertingą gamtos kolekciją, skirtą Kauno institutui, ir už 
tokį darbą gavo leidimą įvažiuoti į šalį. Dabar jis naudojasi leidimu ir tvarko įvai- 
rius savo klientų, gyvenančių Lenkijoje ir Vilniaus krašte, reikalus. Su malonumu 
pasikalbėjau su juo apie Vilniaus ir Kauno žmonių santykius, apie perspektyvas 
ir politiką. 


1923 metų kovo 13 d. 
Antradienis 


Per šiandienos Seimo posėdį buvo paskelbtas Respublikos Prezidento dekretas 
paleisti Seimą ir paskelbta naujų rinkimų data: gegužės 12 ir 13 dienos. Vadinasi, 
krikščionys demokratai pakėlė liaudininkų mestą pirštinę. Liaudininkai, norėda- 
mi turėti daugumą, pasinaudoja visais kitais balsais: socialdemokratų, žydų, len- 
kų ir bolševikų. Aišku, krikščionys demokratai tikisi nuteikti liaudį prieš liaudi- 
ninkus. Liaudininkai, būdami stipriausi koalicijoje, kurios gretose yra ir aršiausi 
Lietuvos priešai, mano, kad turi arkliuką, kuriuo galės toli nukeliauti. Šį kartą 
rinkimų kampanija bus labai ryški ir arši. Laukia kategoriška kova. Išklausęs dau- 
gelio nuomonių darau išvadą: inteligentija ir lietuvių patriotai miestuose nusi- 
teikę prieš liaudininkus dėl to, kad šie susidėjo su žydais, lenkais ir komunistais. 
Išties tai gali liaudininkams pakenkti. Galbūt kaimuose valstiečiams toks faktas 
nepadarys didelio įspūdžio, nors krikščionys demokratai ir kaimuose agituos ir 
dergs liaudininkus. Kol kas labai sudėtinga numatyti būsimos rinkimų kampa- 
nijos perspektyvas. Bus labai įdomu stebėti abiejų pusių manevrus, kaip elgsis 
„Pažanga“, Žemdirbių sąjunga ir tautinių mažumų atstovai. Kai kas mano, kad 
žmonės jau pavargę nuo dažnų rinkimų ir neis balsuoti, kitų manymu, šį kartą 
balsuos daug ūkininkų, kuriems iki šiol mažai rūpėjo valstybė ir jos politika bei 
konkurentų kovos. Jie balsuodavo nesigilindami į rinkimų programas, o dabar, 
kai juos asmeniškai palietė grynųjų pinigų stokos problema, aukštas lito kursas 
ir sunki padėtis kaime, jie spaus partijas imtis realių planų, padėsiančių ūkinin- 
kams išgyventi. 

Liaudininkai pakluso dekretui paleisti Seimą. Jie turėjo galimybę priešintis, mat 
Seime, visuomenei skirtose vietose, sėdėjo nemažai šaulių (aišku, tik kaip žiūrovai 
ir civiliai apsirengę), tačiau iš tiesų juos delegavo valdžia galimiems opozicijos veiks- 
mams atremti. 

1923 metų kovo 14 d. 
Trečiadienis 


Šiandien per Tribunolo teismo posėdį, maždaug 1 valandą, kai išėjome iš pasitarimų 
kambario skelbti vienos bylos nuosprendžio, salėje pamačiau Elvyrą Mečkovską. Man 
paprašius pirmininkas paskelbė pertrauką, kad galėčiau su sese pasikalbėti. Posėdis 
jau ėjo į pabaigą, po trumpos pertraukos jį baigėme, o aš galėjau visą savo laiką ir dė- 
mesį skirti Elvyrai. Helcios sveikatos būklė vis dar tokia pat. Į Bagdoniškį buvo atvy- 
kęs dr. Ingelevičius ir šiek tiek nuramino Elvyrą, bet mergaitę būtina gelbėti ir neleisti 
jos gydyti Rokiškio gydytojams, kurie nieko apie jos ligą nenutuokia. Elvyra atvažiavo 
tikėdamasi gauti pasą, kad galėtų vežti Helcią į Karaliaučių. Aš jai parodžiau praėjusią 
savaitę rašytą Elizkos Komorovskos laišką, kuriame ji pataria verčiau jau Helcią pa- 
guldyti geroje Kauno ligoninėje, nei rizikuoti ir leistis į tolimą kelionę. Elvyra mielai 
paklausė patarimo, juo labiau kad ir pati tokią galimybę svarstė. Sesuo bijo tolimos 
kelionės į užsienį ir nežino, ar viena be jokios pagalbos įstengs susitvarkyti, ar su gy- 
dytojais susikalbės vokiškai. Patikrinus Elizkos laiško datą paaiškėjo, kad jis siųstas 
dar prieš atvykstant dr. Ingelevičiui, Elvyra nusprendė nerizikuoti ir vežti Helcią į 
Kauną. Mes abu nuėjome pas dr. Alekną, gerą mano pažįstamą. Norėjome, kad jis 
patartų, kur kreiptis, kur ieškoti pagalbos. Alekna pasiūlė kreiptis į Brundzą - karo 
gydytoją, nervinių ligų specialistą ir karo ligoninės neurologijos skyriaus vedėją. Karo 
ligoninė laikoma geriausia Kaune. Taip ir padarėme. Susitikome su daktaru Brundza 
ir papasakojome apie Helcios ligą. Paaiškėjo, kad jis apie Helcią jau buvo kalbėjęsis su 
dr. Ingelevičiumi. Brundza sutiko paguldyti Helcią į savo skyrių. Tad Elvyra šiandien 
pernakvos pas mane, rytoj važiuos į Bagdoniškį ir šeštadienį atveš čia Helcią. Elvyra 
dienas leis ligoninėje pas Helcią, o nakvos pas mane. 


1923 mety kovo 15 d. 
Ketvirtadienis 


Šiandien vakaro leidiniuose pasirodė liūdna žinia: Ambasa- 
dorių konferencija (tarptautinis Antantės organas Paryžiuje, 
šiuo laiku nagrinėjantis Lenkijos rytines sienas (su Rusija ir 
Lietuva), faktiškai patvirtino sienas, t. y. suteikė tarptautines 
sankcijas įtraukti Vilnių į Lenkijos valstybės sudėtį. Kol kas 


Karikatūros, išspausdintos savaitraštyje Nowiny (1922, nr. 126), faksimilė. Po 


W czasie wjazdu pana jenerała Piłsudskiego do Wilna, piešiniu komentaras: „Generolui Pilsudskiui įvažiuojant į Vilnių ponai įteikė 
aji je przyłączyć do Pol: ie wri ti klucze e > 2. ai e 2. . yo A 

ŠIO GE Dusios okł mie ad bę tad Vilniaus raktus, kad jį prijungtų prie Lenkijos. Tuomet virš jų visų galvų ratus 
łowami. Ludzi + wodu różnie mó! i s . s 2 s sr * ks. PEP) 

oną he T suko juodi varnai. Žmonės tai labai įvairiai komentuoja: 

žinia nepagrįsta tiksliais duomenimis, vis dėlto manau, kad yra teisinga. Lietuva, 
aišku, neatsisakys Vilniaus, net jeigu bus priversta oficialiai jo atsisakyti — vis vie- 
na sieks miestą susigrąžinti. Įtariu, šis faktas Lietuvoje išjudins šaulių judėjimą ir 
jei ne dabar, tai netrukus Vilniaus krašte prasidės sukilimai. Ypač lietuvių gyvena- 
mosiose vietose (Švenčionyse). Nebuvo sunku nuspėti, jog Europa nelaužys iečių, 
kad Vilnius atitektų Lietuvai, o sankcionuos susidariusią faktinę padėtį. Kita vertus, 
Lietuvai tai labai skausmingas smūgis. Na, Ambasadorių konferencijos nutarimu is- 
torija nesibaigia. Ginčas dėl Vilniaus ir buvusios Žečpospolitos (Respublikos) tautų 
nepriklausomybės dar nėra išspręstas. 


1923 metų kovo 16 d. 
Penktadienis 


Labai liūdna, kad kaip tik Lenkija labiausiai kenkia Lietuvos valstybingumui ir ne- 
priklausomybei. Greičiausiai ne mažiau kenktų ir dvi kitos didžiosios kaimynės - 
Rusija ir Vokietija (pastaroji ypač dėl Klaipėdos, o kartu dėl nepalankaus atsiriboji- 
mo nuo Rusijos), - jeigu ne aplinkybė, kad Lietuvos valstybė kūrėsi tokiu metu, kai 
Vokietija ir Rusija dėl įvairių priežasčių negali Lietuvoje įgyvendinti savo ketinimų. 
Lenkija dabar turi itin palankias sąlygas plėtoti savo valstybingumo programą ir 
kėsintis į Lietuvą. Tad faktas, kad Lietuva savo nepriklausomybę gali ginti tik nuo 
Lenkijos, kuri jai spendžia sunkiausius ir skausmingiausius spąstus. Lenkų spau- 
da labai piktybiškai rašo apie tariamą Vokietijos ir Rusijos įtaką Lietuvai, apie tai, 
kad Lietuva remiasi į Vokietiją ir Rusiją, kad lietuvių politikai remiasi vokiečių ir 
rusų politikais, ir galų gale daro išvadą: Lietuva pavirto šitų dviejų valstybių įran- 
kiu. Tokiai spaudai galima mesti atsakymą: jeigu šiuose kaltinimuose yra bent lašas 
tiesos, tai kas, jeigu ne Lenkija, prie to prisidėjo. Juk Lenkija izoliuoja Lietuvą nuo 
Europos ir daro viską, ką tik gali, kad Lietuvos valstybingumas žlugtų. Ji verčia 
Lietuvą, galbūt prieš jos pačios valią, atsisukti į Lenkijos priešus ir laukti, kol jie 
susilpnins Lenkiją arba visiškai paralyžiuos šią valstybę! Jeigu Lenkija tokiu būdu 
tikisi konsoliduoti senosios Žečpospolitos siekį ir sutverti iš jos buvusių žemių naują 
konfederaciją, iš tiesų vaisiai bus ne tokie, kokių tikisi. Tik laisva ir nepriklausomoje 
valstybėje gyvenanti liaudis gali išsaugoti taiką Rytų Europoje ir įgyvendinti Len- 
kijos kooperaciją su buvusios Žečpospolitos žemėmis. Be tokios kooperacijos nebus 
ir Lenkijos kooperacijos su Baltijos kraštais. Lietuva yra liaudies išsilaisvinimo šioje 
Europos dalyje avangardas. Ir būtent tokia šiandien yra Lietuva, o ne Lenkija, kuri 
tokia galėjo tapti. 

1923 mety kovo 17 d. 
Šeštadienis 


Šiandien paprašiau laisvos dienos, kad galėčiau pasitikti Elvyrą su Helcia. Rytą kar- 
tu su tarnaite Helena nuėjau į traukinių stotį pasitikti Elvyros. Traukinių stotyje 
jau laukė mano užsakytas Raudonojo kryžiaus sanitarinis automobilis. Netrukus 
atpūškavo traukinys. Stovėjau perone kartu su Helena ir dviem nešikais. Helcią su- 
radome vagone - ji sėdėjo ant suolo susirietusi, galvą nunėrusi prie krūtinės. Atrodė 
ji labai blogai: sulysusi, veidas nusėtas juodų dėmių (vočių ir bėrimo liekanos). Vir- 
šutinė lūpa sutinusi. Nors spazmų jau nejaučia, vis dėlto dar šiek tiek virpa, ypač 
dreba galva ir rankos. Labai liūdna tokią Helcią matyti. Sunku net suprasti, kad tai 
ta pati mergaitė. Visiškai sąmoninga, kalba labai tyliai. Nešikai nunešė ją iš vagono 
tiesiai į automobilį. Helcią paguldė palatoje su kitais dviem ligoniais. Elvyrai dak- 
taras leido pasilikti su dukra ir net nakvoti palatoje. Helcios liga tokia, kad pirmą 
kartą mergaitę apžiūrėjęs gydytojas negali nustatyti diagnozės. Jeigu tai nervinės 
kilmės liga, manau, jai atsirasti turėjo įtakos isterija. 


1923 metų kovo 18 d. 
Sekmadienis 


Kol kas labai sunku pasakyti, ar Elvyra gerai pasielgė Helcią patikėdama karo ligo- 
ninei ir dr. Brundzos globai. Pagaliau vargšė Elvyra nurimo. Didžiausias ligoninės 
trūkumas - Helcia neturi atskiros palatos, nes kol kas moterų skyriuje nėra laisvos 
palatos, tad Helcia turi gulėti su kitomis dviem ligonėmis. Viena jų, ko gero, yra vi- 
siškai sveika, bet tiesiog nepakenčiama, ją kamuoja tik brutalaus egoizmo ir pykčio 
perteklius, noras gulėti. Helcią ji nuolatos erzina. Ta moteris nieko negerbia ir neturi 
jokių skrupulų, net naktimis varinėja ligoninės personalą, prisigalvoja, dėl ko yra ne- 
patenkinta, ir kas minutę skambina seselėms, aikštijasi. Maistą pati verdasi, valgyda- 
ma priteršia aplink ir jai labai nepatinka, kad su Helcia būna Elvyra. Dar ji nepakelia 
sunkaus Helcios alsavimo, garsiai priekaištauja personalui dėl Elvyros ir neadekva- 
čiai elgiasi. Ji kalba, kad išmes Helcią. Tokie žodžiai mergaitę gąsdina ir šioji verkia. 
Žodžiu, antrasis Elvyros kryžius. Ta moteris tikrai kenkia vaiko sveikatai. Atrodo, ir 
ligoninės personalas galėtų dirbti geriau: dabar visi tik sukasi apie minėtąją išlepintą 
„ligonę“, o Elvyra jaučiasi apleista. Vyksta tokios scenos: vienuolė, greičiausiai iš kito 
skyriaus, užsukusi į palatą ir pamačiusi susikūprinusią, sunkiai alsuojančią, sulysu- 
sią Helcią, leidžia sau mesti repliką: „Kas gi čia baigiasi“ (miršta). Gerai, kad Helcia 
tą minutę miegojo ir negirdėjo, bet girdėjo Elvyra. Daktaras Brundza Helciai skiria 

labai mažai laiko. Kartą per dieną lanko ligonius, tada ir pas Helcią užsuka. Elvyra 
su gydytoju neturi progos net kaip reikiant pasikalbėti, mat šis tuoj pat dingsta ir 
daugiau nepasirodo. Elvyra jaučiasi įsprausta į kampą - toliau nieko nežino. Nežino, 
ką mąsto gydytojas, o ji kaip motina, kuriai visoje ligoninėje svarbiausias jos vaikas, 
norėtų ką nors žinoti, gauti informacijos apie ligą ir jos eigą. Šiandien Brundza ap- 
žiūrėjo Helcią su kažkokiu kitu karo gydytoju - žydu arba rusu. Elvyra nerimsta, no- 
rėtų, kad būtų sukviestas konsiliumas, kad gydytojai ką nors nuspręstų, kad ko nors 
imtųsi, o gal išsiųstų dukrą į Karaliaučių arba kitur į užsienį. Mano manymu, dar 
per anksti šaukti konsiliumą, nes dar pirmasis gydytojas stebi ligonę ir nepatvirtina 
jokios diagnozės. Helcios liga tokia, kad neįmanoma kategoriškai ir greitai nustatyti 
diagnozės. Apie Brundzą esu girdėjęs daug gerų atsiliepimų - nors jis palyginti jau- 
nas ir tylenis. Dirba ne dėl pinigų, nes už Helcios gydymą jų neima. Ligoninėje dirba 
kaip tarnautojas. Manau, jis sąžiningas ir ambicingas žmogus, vertinantis gydytojo 
darbą. Manau, kad ir Helcios liga jam turi būti įdomi, nes sunkiai diagnozuojama ir 
retai pasitaiko gydytojo praktikoje. Vis dėlto man keista, kad jis neklausinėja Elvyros 
apie Helcios praeitį, apie ligos pradžią, paveldimumą, apie tai, ar Helcios tėvas nesir- 
go sifiliu, nebuvo alkoholikas ir pan. Galvoju, kad tokia informacija jam praverstų. 


1923 mety kovo 19 d. 
Pirmadienis 


Tikėjausi šiandien pradėti kolokviumus. Pirmo semestro pabaigoje jų nebuvo, tad 
dabar būtina surengti ir įskaityti studentams pirmą semestrą. Metų pabaigoje tu- 
rėsiu dar vieną kolokviumą iš visos mano skaitytos medžiagos. Pats gerai nežinau, 
kaip tie kolokviumai turi atrodyti, nes neturiu praktikos ir apskritai dar tik mokau- 
si dirbti tokį darbą. Galvoju, kad per kolokviumus ne egzaminuosiu skaitytojus, o 
kalbėsiuosi su jais (šis būdas atitinka ir žodžio colloguium etimologiją). Bandysiu 
išaiškinti tai, kas galbūt klausytojams nėra visiškai aišku. Žodžiu, bus ne žinių pati- 
krinimas, o paskaitų papildymas „ex cathedra“*5. Taip maniau, bet kai rytą atėjau, 
pagrindinės universiteto durys buvo užrakintos. Paaiškėjo — šiandien šventinė die- 
na, nes ministrų kabinetas nusprendė šv. Juozapo dieną paskelbti laisvadieniu. 
Vargšė Elvyra nepatenkinta karo ligonine ir jos darbuotojų elgesiu su Helcia. 
Ji teisi. Toje ligoninėje nėra tvarkos. Labai daug spragų slaugos ir švaros srityse. 
Dr. Brundza lanko Helcią kasdien, bet tik per vizitaciją ir neklausinėja nieko Elizkos, 
o pastaroji nieko apie dukrą negali daktaro išklausti. Rytoj Helcią turėtų tirti Rent- 


455. Ex cathedra (lot.) — iš katedros, (skelbti) oficialiai. 

geno spinduliais ir ištirti jos šlapimą. Elvyrai atrodo, kad Helcios šičia negydo, kad 
jai tik suteikia prieglobstį, mano sesei rūpi ne vieta, kurioje vaikas galėtų vegetuoti, 
o gydymas. Šiandien Helcia buvo perkelta į kitą palatą, nes anoje ligota isterikė ne- 
galėjo pakęsti mergaitės. Naujoje palatoje atmosfera geresnė, bet Elvyra, neturi kur 
naktį atsigulti. Prie visų bėdų dar prisideda ir nuovargis. 


1923 metų kovo 20 d. 
Antradienis 


Spaudoje jau prasidėjo rinkimų kampanija. Dabar dažniausiai skaitau krikščionių 
demokratų leidinį Laisvė. Krikščionys demokratai pačių išprovokuotuose pakarto- 
tiniuose rinkimuose kovoja dėl galimybės turėti monopolį Lietuvoje. Partija pripra- 
to prie valdančiojo vaidmens ir nenori valdžia dalytis su liaudininkais. Steigiamaja- 
me seime ji turėjo neginčijamą daugumą ir jautėsi padėties valdovė. Ten krikščionys 
demokratai pasirašė kompromisą su liaudininkais, tačiau tik tokiomis sąlygomis, 
kurios liaudininkus įkinkė į krikdemų jungą, Griniaus“* asmenyje pavirto krik- 
demų vyriausybės antspaudu ir prisiėmė atsakomybę (vyriausybei vadovavo liau- 
dininkas Grinius, krikščionys demokratai be jokios sąžinės graužaties skelbia, kad 
jų rinkimų kampanija yra kova su liaudininkais, ir visus kaltinimus dėl nevykusių 
sprendimų, priimtų Griniaus laikais, meta liaudininkams. Vienas tokių - Vilniaus 
praradimas. Jiems visai nesvarbu, kad tai buvo ne liaudininkų, bet jų - krikščionių 
demokratų — vyriausybė su pasiskolintu firminiu liaudininku priešaky). Kai liau- 
dininkai atsisakė būti pasyvūs avinai ir pareikalavo dviejų partijų kompromiso su 
tam tikromis sąlygomis, krikščionys demokratai įsitikino, kad naujajame Seime jie 
savo valios primesti negali, ir pareikalavo paleisti Seimą bei surengti naujus rinki- 
mus. Savo spaudoje krikdemai bando įrodyti, kad jie neteko daugumos Seime dėl 
sąmokslo prieš Lietuvą, kurį vykdė, sutelkdami aplink save visus valstybei priešiš- 
kus veiksnius, liaudininkai ir atseit taip išdavė tautą. Krikščionys demokratai pui- 
kiai žino: liaudininkai, pasisakantys prieš juos, nieko kita nenorėjo, o tik siekė ati- 
trūkti nuo opozicijos ir kooperuotis su krikščionimis demokratais, pasidalijant su 
jais valdžią. Taip jie siekė priversti krikščionis demokratus dalytis valdžia. Vis dėlto 
krikščionys demokratai siekė išlaikyti valdžią savo rankose ir patys vieni valdyti, 
liaudininkams leisdami dalyvauti ir atlikti toje valdžioje tik pagalbininko funkci- 
jas. Tad ko tikisi krikščionys demokratai po naujų rinkimų? Tikisi, kad rinkimuose 
tautinės mažumos sustiprės, nes šį kartą jau neišdegs toks 76-ojo rinkimų straipsnio 


456. Grinius Kazys. 

interpretavimas. Tai aišku kiekvienam. Greičiausiai krikščionys demokratai tikisi 
laimėti puldami liaudininkus. Tikisi, kad liaudis nebalsuos už juos, kad patriotai 
susitelks ir neatiduos balsų tiems, kuriuos rėmė žydai, lenkai ir komunistai, o balsus 
atiduos tiems, kurių pastangomis Lietuva buvo pripažinta de jure ir atgauta Klaipė- 
da. Atrodo, krikdemai tikisi rinkimų velykinių išpažinčių metu, nes tuomet kleri- 
kalai gali paveikti rinkėjus. Dar tikisi, kad kol bus sušauktas naujasis Seimas, suspės 
į jį įsitraukti ir Klaipėdos atstovai, kurie, tikėtina, parems dešiniuosius. Bet kuriuo 
atveju krikščionys demokratai nori laimėti laiko ir kalti geležį, kol karšta. Jeigu du 
didžiausi Lietuvos laimėjimai yra jos pripažinimas de jure ir atgauta Klaipėda, tai 
neseniai paliktas Lenkijai Vilnius yra labai baisus pralaimėjimas, kuris susilpnins 
vyriausybę ir krikščionis demokratus, kovojančius dėl mandatų. Šiandienos Laisvės 
numeryje išspausdintas krikščionių demokratų kreipimasis į liaudį. 


1923 metų kovo 21 d. 
Trečiadienis 


Elvyra šiek tiek ramesnė, dr. Brundza daugiau dėmesio skiria Helciai. Šiandien jis 
mergaitę labai atidžiai apžiūrėjo ir apskritai atrodo labiau susidomėjęs. Vakar Elvy- 
ra parašė gydytojui Ingelevičiui, kurį asmeniškai pažįsta, ir prašė užsukti į palatą. 
Nori pasikalbėti ir per jį paveikti dr. Brundzą, apskritai pasitarti, ką toliau daryti. 
Neseniai Ingelevičius lankėsi Bagdoniškyje ir matė Helcią. Šiandien ir aš užsukau 
pas Ingelevičių - norėjau prisidėti prie Elvyros prašymo. Gydytojas Ingelevičius la- 
bai malonus ir taurus žmogus, pažadėjo aplankyti Elvyrą, patarti ir padėti jai. Sakė, 
kad vakar kalbėjosi su dr. Brundza apie Helcią. Dr. Brundza mano, kad Helcia per- 
sirgo gripu ar „ispanka“ (ispaniškasis gripas), o dabartinė liga yra komplikacijos, 
pastaraisiais metais vis dažniau pasitaikančios ir vadinamos koma, mat yra nervi- 
nės kilmės. Šiuo metu komos jau nebėra, bet pasekmės išliko. Dr. Ingelevičius įspėjo, 
kad tokia būsena gali ilgokai užtrukti, o gal net visą gyvenimą - pavyzdžiui, gali 
išsivystyti silpnaprotystė arba dar kas nors. 


1923 metų kovo 22 d. 
Ketvirtadienis 


Tribunole radau Stefano Mečkovskio rašytą telegramą, kurią jis siuntė iš Latvijos 
(Subačiaus); praneša, kad Stefanas atvažiavo į Subačių. Po pietų telegramą Elvyrai 
nunešė Helena, mat pats šiandien nebuvau užsukęs į ligoninę. Dar prieš išvykdama 
iš Bagdoniškio Elvyra nusiuntė Stefanui per Subačių telegramą ir pakvietė atvykti į 

Subačių. Subačius yra Latvijoje, prie pat Lietuvos sienos, vos keli varstai nuo Obelių, 
artimiausias taškas nuo Bagdoniškio. Marynia su Elvyra, tarpininkaujant p. Paula- 
vičienei (ar Paulauskienei) iš Obelių, nuolatos per Subačių susirašinėja su Lenkija. 
Su Subačiumi nesunku susisiekti ir tarpininkaujant Poviliukui Kozelai iš Užukriau- 
nų; jis gyvena tarp Obelių ir Subačiaus ir dažnai būna Subačiuje. Elvyrai Stefanas 

reikalingas, nes ji nori pasitarti dėl Helcios, juolab kad kol apsisprendė važiuoti į 

Kauną, galvoja išvežti Helcią per Subačių ir Latviją į Lenkiją. Taip pat jai svarbu, kad 

Stefanas perduotų pinigus (už parduotą mišką. Sako, Stefanas turi 1000 dolerių, o 

tai didžiulė suma). Kadangi Stefanas negali atvykti į Lietuvą, Elvyra paprašė jo atva- 
žiuoti į Subačių, nes būdama Bagdoniškyje su juo galėtų lengvai susisiekti. Dabar jau 

ne taip svarbu, kad Stefanas yra Subačiuje, vis dėlto manau, Elvyra apsidžiaugs, nes 

pirma - tikėsis gauti pinigus, o antra - lengviau galės su juo pabendrauti ir papasa- 
koti, kaip toliau bus gydoma Helcia. Helena parnešė Elvyros raštelį, kad šiandien ją 

aplankė gydytojas Ingelevičius ir pažadėjo dažniau lankytis. Tuo tarpu dr. Brundza 

šiandien net pusę valandos tyrė Helcią ir šiomis dienomis ruošiasi sukviesti konsili- 
umą, kuris ir nuspręs, kaip toliau gydyti Helcią. 

Šiandien vyko mano kolokviumai. Prisirinko labai daug klausytojų. Nebuvau iš 
anksto pranešęs apie kolokviumą, tad jaunimas nebuvo jam pasiruošęs. Dėl šitos 
priežasties studentai gana prastai atsakinėjo, geriausiu atveju galėjo pateikti tiktai 
bendrus atsakymus. Tik vienas studentas į užduotą klausimą sugebėjo labai taikliai 
ir tiksliai atsakyti. Jeigu tokie kolokviumai būtų protingai organizuojami, jie atneštų 
nemažai naudos, nes taip papildytų paskaitas ir padėtų išsiaiškinti visas žinių spra- 
gas. Tačiau ir pats privalau apsiprasti su kolokviumais. Pirmą valandą man sekėsi 
geriau, o antrą - jau sunkiau. Mano pasirinkta kolokviumų taktika reikalauja būti 
aktyvesniam už studentus. Nepakanka užduoti klausimą, reikia gebėti papildyti ir 
patikslinti studentų atsakymus. Po Velykų dar kelis kartus rengsiu kolokviumus. 
Greičiausiai jiems skirsiu pirmadienio paskaitas. 


1923 metų kovo 23 d. 
Penktadienis 


Gydytojas Brundza vis atidžiau tyrinėja Helcią. Šiandien turi vykti gydytojų kon- 
siliumas. Elvyra jaučiasi ramiau, mato, jog gydytojas iš tiesų daro, ką gali, kad pa- 
dėtų Helciai, o ši nėra palikta likimo valiai. Elvyra ramesnė ir dėl to, kad gydytojas 
nesiekia palikti Helcią Kaune, nes jis karo ligoninėje yra tik darbuotojas ir neima 
jokio atlygio už mergaitės gydymą. Tad Elizkos gąsdinimai, kad pavojinga vaiką lai- 
kyti Kaune, neva vietiniai daktarai jo neišleis iš ligoninės, nepasitvirtino. Šiandien 


Elizka gavo antrą Stefano telegramą iš Subačiaus. Vyras rašo jau išvykstąs iš Suba- 
čiaus. Keistas Stefano elgesys — atlekti tarsi ugnies pasiimti ir išlėkti. Neaišku, ar jis 
susisiekė su Bagdoniškiu, ar Marynia su juo gebėjo susisiekti. Elvyra paprašė, kad 
Subačiuje sulauktų jos laiško. Kad tik Stefanas nebūtų išsivežęs į Lenkiją Elvyros 
dolerių. Elvyra pasiruošusi po kelių dienų, kai gaus gydytojų leidimą, vežtis Helcią 
į Karaliaučių, o gal ir į Varšuvą. 

Girdėjau kalbant, kad tarp dešiniojo krikščionių demokratų sparno - Ūkininkų 
sąjungos ir dešiniųjų formacijų, Žemdirbių sąjungos ir „Pažangos“ - baigiama susi- 
tarti dėl solidarios veiklos per rinkimus ir vieningo rinkimų bloko. Sklinda kalbos, 
kad šios trys grupės rinkimuose dalyvaus savarankiškai, neis į bloką su krikščio- 
nimis demokratais, kurie turės savo krikščionių demokratų bloką su jų kairiuoju 
darbininkišku sparnu - Darbo federacija. Pastarieji abu blokai veiktų savarankiškai 
ir tarp savęs nekovotų ir nekonkuruotų. Jų veikla būtų nukreipta prieš kairiųjų opo- 
ziciją, o pirmiausia — liaudininkus. Nežinau, tiesa tai ar gandai. Aišku, Ūkininkų 
sąjunga ir Žemdirbių sąjunga yra viena kitai labai artimos, tad joms susipriešinti 
būtų nesąmonė. Aišku ir tai, kad šias partijas skiria gili praraja, ypač „Pažangą“, 
kuri griežia dantį ant krikdemiškos Ūkininkų sąjungos. Voldemaras labai aršiai 
kritikuoja viską, kas susiję su krikščionimis demokratais. Šias partijas skiria ir Lie- 
tuvos tarptautinės politikos koncepcija, galų gale ir vyriausybės remiamas krikščio- 
nių demokratų konfliktas dėl Klaipėdos su Antanu Smetona. Visa 
tai yra didžiulės kliūtys sudaryti tokį rinkimų bloką. Antanas 
Smetona atsistatydino iš Lietuvos Respublikos komisaro Klaipė- 
doje pareigų dėl to, kad nesutinka su Galvanausko diplomatiniais 
manevrais ir kad kelis kartus buvo ignoruojamas. Be to, jis daro 
prielaidas, kad jam už nugaros vykdomi kokie nors veiksmai. 


1923 metų kovo 24 d. 
Šeštadienis 


Elvyra iš Bagdoniškio gavo laiškų, kuriuos atvežė panelė Marija 
Narbutaite*7, Elvyros vaikų mokytoja. Ją atsiuntė Marynia, per- 
davusi savo ir Stefano Mečkovskio laiškus. Marynia buvo Suba- 
čiuje ir susitiko su Stefanu. Stefanas per Kozelą** iš Užukriaunų 


Panelė Marija Narbutaitė (Maria 

Narbuttówna) 1925 m., Mykolo 

pranešė, kad jau pasiekė Subačių. Marynia, važiuodama susitikti,  Rómerio sesers Elvyros Mečkovs- 
kos vaikų mokytoja, ištekėjo už 

A z Stepono (Stefusio) Romerio. 

457. Narbutówna Maria. Nuotrauka iš Stefanijos Romer 


458. Kozela Povilas. albumo. 

pasiėmė ir Andžejų, kad šis galėtų pasimatyti su tėvu. Pirmiausia ji nuvyko pas po- 
nus Kozelas į Užukriaunas, o iš ten su Povilo žmonos Kozelienės leidimu kartu su 

Andžeju patraukė į Latviją, į Subačių. Ten susitiko su Stefanu Mečkovskiu. Jis perda- 
vė Elvyrai 700 dolerių ir laišką, o pats grįžo į Lenkiją, nes skubėjo į kažkokį teismą. 
Stefano laiškas labai nemalonus, kupinas aštrių žodžių Elvyrai dėl jos ūkininkavi- 
mo Bagdoniškyje, dėl atseit apleistų vaikų, šykštumo. Stefanas Elvyrą kaltina ir tuo, 
kad nuvežė Helcią į Kauną, kuriame mergaitė neišgyvens. Tiesa, laiško gale Stefanas 

parašė kelis mielus žodžius Elvyrai, tačiau laiško pradžia varo į neviltį ir taip suga- 
dina nuotaiką, kad pabaiga jos atitaisyti nebegali. Vargšė Elvyra labai pyksta ant 

Stefano ir Marynios, skaitydama laišką suprato, kad Marynia pripasakojo jam apie 

Elvyros ūkį, vaikus ir t. t. Tikrai kad Stefanas rado geriausią progą priekaištauti El- 
vyrai ir ją kritikuoti! Labai lengva kritikuoti iš tolo, kai nežinai, kokiomis sąlygomis 

Elvyra gyvena ir kaip viskas vyksta. Ypač sunervino kritika dėl Kauno ligoninės. 
Man labai gaila Elvyros, nes ji taip išgyvena dėl Helcios ir pervargusi dėl nemiegotų 

naktų, rūpesčio ir nerimo dėl vaiko. Ką jau kalbėti apie nežinomybę, kuri ramybės 

neduoda dieną naktį. O vyras, į Subačių atlėkęs tarsi ugnies pasiimti, užuot nuo- 
širdžiai paremęs žmoną, paguodęs ją, pradeda kritikuoti ir barti. Elvyra atėjo pas 

mane pasitarti, kaip elgtis, ir šiek tiek nurimti. Jis teisingai sako, kad dabar nėra 

prasmės staiga vežti Helcią į Karaliaučių, kai būtent čia gydytojai vaiką stebi, tiria 

ir kviečia konsiliumą, kuris po kelių dienų praneš, kaip elgtis toliau ir kur Helcią 
išsiųsti gydytis. Dabar gydytojas Brundza nepaprastai kruopščiai ir nuoširdžiai tiria 

Helcią. Elvyra nėra užsispyrusi bet kokia kaina laikyti Helcią Kaune ir nenori veikti 

aklai tada, kai gydytojai itin stengiasi. Paprasčiausiai nori būti tikra, kad elgiasi tei- 
singai. Aš sesei patariau važiuoti į Bagdoniškį ir pasiimti tuos 700 dolerių, nes šiuo 

laiku ją pakeisti gali panelė Marija Narbutaitė“?. Bagdoniškyje Elvyra pasikalbės su 
Marynia ir papasakos apie Helcios gydymą. Elvyra nusprendė manęs paklausyti ir 
rytoj rytą išvažiuoja, o po dviejų dienų sugrįš. 

Tribunole vėl buvo iškeltas kandidato į teisėjus klausimas. Vėl kilo konfliktas 
tarp ministro Karoblio. Janulaitis gruodį tvirtino: jeigu Kalnietis atsisakė paskyri- 
mo, galime reikalauti, kad teisėju taptų Ciplijauskas, ir dabar dar labiau mus spau- 
džia pateikti ultimatumą dėl Ciplijausko kandidatūros. Prieš dvi savaites nuspren- 
dėme oficialiai atsiklausti Ciplijausko, ar sutiktų dirbti Tribunolo teisėju. Janulaitis 
asmeniškai kreipėsi į jį, kad į pirmininko užklausimą atsakytų teigiamai. Pirminin- 
kas savo iniciatyva kreipėsi į ministrą Karoblį ir paklausė, kaip šis elgsis išgirdęs, 


459. Narbutaitė Marija, Romerienė (Narbutówna Maria, Romerowa; 1898-1983), būsima (1925) Stepono Ro- 
merio (Romer Stefan; 1900-1951), Mykolo Pijaus Paskalio Rėmerio sesers Marijos Rómerienćs (merg. pavar- 
dė Rómerytć, Rómerówna) sūnaus žmona. Aprašomuoju laiku buvo Elvyros Mečkovskos vaikų mokytoja. 

kad vėl kandidatu keliamas Ciplijauskas. Karoblis kategoriškai pareiškė Ciplijausko 
kandidatūros svarstyti neteiksiąs, nes šis žmogus nudažytų Tribunolą kairiųjų spal- 
va. Nepaisydami Karoblio, o labiausiai spaudžiami Janulaičio vakar vėl pasirinkome 
Ciplijausko kandidatūrą. Kadangi Karoblis neturi jokio kandidato, tad greičiausiai 
teisėjo klausimas pakibs iki Seimo rinkimų. Jeigu Seime ir vėl laimės krikščionys 
demokratai ir jeigu Karoblis išsaugos savo postą, mes pralaimėsime. Na, o jeigu 
krikdemai pralaimės, galime ir laimėti. Janulaitis mane įkalbinėja, kad Ciplijaus- 
ko paskyrimas teisėju taptų svarbiausia mūsų užduotimi, tokia, kokia rudenį buvo 
Kalniečio kandidatūra, t. y. kad jokiu būdu neatsisakytume savo kandidato ir neleis- 
tume paskirti teisėju kito asmens. Žodžiu, kad grasintume savo atsistatydinimu. Pa- 
sak Janulaičio, esame atsakingi už aukščiausios teismo instancijos nepriklausomybę 
ir negalime leisti, kad teismas būtų užterštas kažkokių išorės jėgų interesais. Jeigu 
dirbame Tribunole, kuriame turime per daug darbo ir gauname mažą atlyginimą, 
turime teisę žinoti, kad mūsų darbas yra naudingas valstybei ir tarnauja teisei, o ne 
kokiai nors politinei partijai. Nors pagal įstatymą paskyrimas negali būti tik Tribu- 
nolo apspręstas, vis dėlto turime sukurti precedentą. 


1923 metų kovo 25 d. 
Sekmadienis 


Gavau kvietimą dalyvauti 5-erių metų Minske paskelbtos Baltosios Rusios nepri- 
klausomybės iškilmėse. Šį minėjimą, kaip ir kasmet, organizuoja išeivijoje apsisto- 
ję taip ir nesusikūrusios respublikos vadai - ministras pirmininkas Vaclavas Las- 
touskis ir Kračeuskis“““, Steigiamosios rados maršalas. Kuklioje Baltarusių reikalų 
ministerijos salėje, kuri yra nuolatinė vietos baltarusių draugijos būstinė, papuošta 
baltarusių ir lietuvių tautinėmis vėliavėlėmis bei Vytimi, o jis yra tiek Lietuvos, tiek 
Baltarusijos herbas, susėdo kviestiniai svečiai ir negausi saujelė Kaune gyvenančių 
baltarusių, nepriklausomybės veikėjų emigracijoje. Svečiai - daugiausia lietuviai, 
tarp jų Zigmantas Žemaitis, Janulaitis, kun. Prapuolenis**, valstybės kontrolierius 
Zubrickas, Jonynas, kuris faktiškai pavaduoja Galvanauską ir eina baltarusių reika- 
lų ministro pareigas, ir kiti. Aš buvau vienintelis lenkas. Dar žydas Rozenbaumas se- 
nasis*% ir žydų boikotuojamas žydų reikalų ministras, sutikęs eiti šias pareigas vien 


460. Kračeuskis Piotras (Kpavsycki Ilėrp, Kryczewski; 1879-1928), baltarusių politikas, mokytojas ir publi- 
cistas. Vienas iš Baltarusijos Liaudies Respublikos (BLR) kūrėjų, 1918-1928 m. buvo BLR Tarybos pirminin- 
kas, formaliai „valstybės“ emigracijoje aukščiausias asmuo. 


461. Prapuolenis Kazimieras (1858-1933), kunigas, tautinio sąjūdžio ideologas, kultūros veikėjas. 


462. Rozenbaumas Simonas, senasis. 

Lietuvos žemėlapis. Faksimile iš „Mūsų rytojaus“ 1929 m. išleisto priedo. 


dėl asmeninių ambicijų, Bernardas Fridmanas. Buvo baltarusiai, Baltarusių reikalų 
ministerijos darbuotojai ir Respublikos valdžios išeivijoje atstovai. Tad daugiausia 
vadinamieji baltarusių eserai, tarp jų Cvikevičius4“, Duśauskas*6 ir kiti. Atėjo ir 
Bojevas*“, dešiniojo sparno atstovas, promaskvietiškų pažiūrų. Prie prezidiumo 
stalo sėdėjo Kračeuskis, jam iš kairės Lastouskis ir dešinės Zajacas*““. Buvo ir kelios 
baltarusių ponios - emigrantų žmonos ir draugės. Iš viso susirinko apie 40 žmonių. 
Posėdį pradėjo Kračeuskis ir apibrėžė baltarusių nepriklausomybės siekį, tikėjimą, 
kad šis tikslas, kurį pasiekė kaimyninės tautos, bus pasiekiamas ir baltarusiams. Vė- 
liau Zajacas perskaitė telegramas ir sveikinimus, kuriuos iškilmių proga atsiuntė 
įvairios baltarusių organizacijos, tarp jų Vilniaus krašto ir Gardino tautinės rados, 
baltarusių jaunimas iš Prahos, baltarusių gimnazija Dineburge**, baltarusių ko- 


463. Cvikevičius Aleksandras (Cvikevic Aleksandr, Cwikiewicz Aleksander). 

464. Dušauskas-Duž Klaudijus (Duszewski, 1891-1959), inžinierius, baltarusių visuomenės ir politikos veikėjas. 
465. Bojevas Vsevolodas. 

466. Zajacas Leonardas. 


467. Daugpilis. 

lonija Rygoje, keli Lastouskio Vyriausybės baltarusių konsulatai, įsikūrę įvairiose 
šalyse. Paskui kalbėjo Vaclavas Lastouskis apie baltarusių raštiją; šia tema buvo su- 
rengtos ekspozicijos trijuose kaimyniniuose kambariuose. Prieš pradėdamas kalbė- 
ti Lastouskis užsiminė apie Ambasadorių konferencijos nustatytas Lenkijos rytines 
sienas, kurios Lenkijai paliko Vilnių, ir paprašė atsistoti gedulo vardan, tad visi tylė- 
dami jam pakluso. Lastouskio referatą sudarė dvi dalys. Viena buvo istorinė teorinė 
dalis, o kita vaizdinė - parodos eksponatai. Paroda nebuvo turtinga, tačiau labai 
prasminga savo tikėjimu, kurį uoliai puoselėja baltarusiai. Pats Lastouskis, labai 
mylintis Baltarusiją, daugiau literatas nei politikas, sukūrė gražią paskaitą. Gerbiu 
tokių žmonių, kurie suteikia laisvės jausmo nelaisvai tautai, nuolatos kastruojamai 
galingųjų kaimynų, darbą. 

Šiandien turėjau progos pasikalbėti su žydais: Kacenelenbogenu, Černichovu*8š 
ir su jaunu advokatu sionistu, garsiu žydų visuomenėje, kurio pavardės nepamenu. 
Greičiausiai kada nors dar parašysiu dienoraštyje apie mūsų pokalbį. Kalbėjausi 
su jais ir apskritai apie politiką, ypač apie rinkimų perspektyvas. Jie man papasa- 
kojo, kad žydai jau susitarė su vokiečiais, rusais ir baltarusiais ir šitų susitarimų 
pakanka, kad patektų į Seimą, net jeigu ir vėl taip pat būtų interpretuojamas rin- 
kimų kampanijos 76 straipsnis. Na, aš manau, kad visiškai tikri savo sėkme žydai 
negali būti, nes vis dar svarsto galimybes susidėti su lenkais. Viena vertus, jie nori 
tokio susitarimo, o kita vertus, jo bijo, nes gali lietuvių akyse susikompromituoti. 
Bijo įduoti ginklą valstybės antisemitams, o man galvoje vis sukasi tokia mintis: 
kas žino, gal žydai išties norėtų tokio susitarimo, nes lenkų laimėjimas šalyje gali 
būti politiškai svarus žingsnis ir žydai gali tikėtis kokių nors lengvatų Varšuvo- 
je. Lenkai čia labai izoliuoti, lietuviai jų nekenčia, tad mažumos bijo su lenkais 
susidėti ir vengia jų tarsi raupsuotųjų, mat bet kokie santykiai su lenkais gali su- 
kompromituoti. Kita vertus, Lenkijoje tautinės mažumos jaučia tą pat, ką tautinės 
mažumos Lietuvoje. 


1923 mety kovo 26 d. 
Pirmadienis 


Dar kelios mintys apie rinkiminės žydų peripetijas. Kaip minėjau, jie baiminasi su 
Žydais eiti į bloką, nors dar neaišku, ar nesiryš tokiam žingsniui. Su vokiečiais jie jau 
susitarė dėl bendro bloko. Na, bent jau taip tvirtina patys žydai. Susitarimas liečia 
ir Klaipėdą, kurioje rinkimai į šalies Seimą turi įvykti kartu su rinkimais visoje 


468. Černichovas Josifas, žydų veikėjas, žinomas advokatas ir publicistas. 

Lietuvos teritorijoje (gegužės 12-13 dienomis). Klaipėdoje vokiečiai stipri ir rimta 
jėga ne tik dėl to, kad ten gyvena, bet ir dėl to, kad labai stipriai paveikė lietuvius, 
kurie nejučiomis perėmė jų tradicijas ir mąstyseną. Lietuviai tikisi, kad vokiečiai 
Klaipėdoje surinks pusę mandatų (Klaipėda iš viso renka šešis deputatus), o iš tiesų 
neaišku, ar negaus daugiau balsų. Po susitarimo su žydais Klaipėdos vokiečiai papil- 
dytų krikščionių demokratų opozicijos gretas. Kiek žinau, krikščionys demokratai, 
bent jau iki šiol, tikėjosi, kad visi Klaipėdos atstovai, tiek vokiečiai, tiek lietuviai, 
parems juos Seime. Ne dėl didelių simpatijų krikdemų programai, o dėl konser- 
vatyvaus savo požiūrio. Galbūt jėgų atžvilgiu naujasis Seimas ir labai skirsis nuo 
buvusiojo ir keli papildomi vokiečių balsai nesuvaidins jokio vaidmens. Vis dėlto, 
apžvelgiant įvairias galimybes, šiandien keli balsai „už“ arba „prieš“ turi nemažą 
reikšmę. Pastaruoju metu Klaipėdos vokiečiai palankūs Lietuvos valstybingumui. 
Toks reiškinys, ko gero, yra galimas tik kalbant apie tokią lanksčią ir disciplinuotą 
tautą kaip vokiečiai. Dar visai neseniai, iki lietuvių sukilimo Klaipėdoje ir žinios, 
kad Antantės sprendimu Klaipėda atitenka Lietuvai, vokiečiai Klaipėdoje buvo ar- 
šiausiai nusiteikę prieš tokį sprendimą. Jie rėmė vadinamojo laisvo miesto (laisvos 
valstybės - „Freistaato“) idėją. Ir staiga, kai Klaipėda atiteko Lietuvai, vokiečių po- 
litinių viršūnių nuomonė kardinaliai pasikeitė. Tie pat žmonės, vokiečių veikėjai 
Klaipėdoje, kurie balsavo prieš Lietuvą ir, kilus Lietuvos inscenizuotam sukilimui 
Klaipėdoje, pabėgo į Rytprūsius, o vėliau, kaip Klaipėdos delegacijos atstovai, atvy- 
ko į Kauną aptarti Klaipėdos inkorporacijos klausimus komisijose, elgėsi be galo 
lojaliai ir palaikė Lietuvos valstybingumo poziciją ne mažiau tvirtai už lietuvius. 
Janulaitis dalyvavo minėtųjų komisijų veikloje ir stebėjo Klaipėdos vokiečių nuos- 
tatas. Vėliau mums pasakojo: susidaro įspūdis, kad jie veikė pagal naują Berlyno 
paliepimą, nes negalėjo taip greitai pakeisti savo jausmų ir pažiūrų. Gali būti, kad 
Janulaitis teisus. Jo nuomone, Berlynas, manydamas, kad lenkų ir prancūzų pastan- 
gomis gali būti padalyti Rytprūsiai ir kad šiam žingsniui priešinsis Lietuva, galėjo 
paliepti Klaipėdos vokiečiams remti Lietuvą. Dėl galimo Rytprūsių likimo ir įvai- 
rių galimų jo likimo vingių vėl daug kalbama, nes neseniai Vilnius buvo oficialiai 
priskirtas Lenkijai. Lenkų ir prancūzų politikoje, nukreiptoje prieš vokiečius, yra 
viena srovė, siekianti atplėšti Rytprūsius nuo Vokietijos arba sukurti atskirą vals- 
tybę, pavaldžią Lenkijai, bet nepriklausomą nuo Vokietijos, arba padalyti ją tarp 
Lenkijos ir Lietuvos laikantis etninių santykių, t. y. lietuvių ir slavų Prūsijos ribų. Po 
tokio padalijimo Prūsijos šiaurės rytai su Tilže, Istenburgu (Įsrute) ir Karaliaučiumi 
atitektų Lietuvai, o vakarai ir pietūs — Lenkijai. Tai planas, kuris likviduotų istorinį 
kryžiuočių sumanymą, likviduotų germanų pleištą Baltijos pajūry, kuris yra išeities 
taškas germanizacijai ir politinei dominantei virš lenkų ir lietuvių genčių. Du lenkų 

koridoriai - Gdansko ir Vilniaus - tarsi replės spaudžiantys Prūsiją ir Lietuvą, ne- 
apsaugo Lenkijos. Reikia padalyti Rytprūsius ir įtraukti Lietuvą į Lenkijos politikos 
sistemą. Prūsijos padalijimas ir sugrąžinimas Vilniaus Lietuvai bei jos federacija su 
Lenkija - tos kombinacijos elementai. 


1923 metų kovo 27 d. 
Antradienis 


Šiandien pirmą kartą egzaminavau universiteto studentus. Apskritai tai buvo mano, 
kaip egzaminuojančiojo asmens, debiutas. Niekad anksčiau nedirbau nei profeso- 
riumi, nei mokytoju. Laikyti egzaminą iš valstybės teisės jau seniai pareiškė norą 
keli šešto kurso studentai, kurie kituose universitetuose arba buvusiuose Aukštes- 
niuosiuose moksliniuose kursuose išklausė valstybės teisės paskaitas, tačiau nėra 
laikę šio dalyko egzamino. Tokių šešto semestro studentų atsirado septyni. Mūsų 
universitete valstybės teisę dėstome aš ir Antanas Tumėnas. Pagal mūsų statutą vals- 
tybės teisė yra vienas dalykas, dėstomas keturis semestrus. Mes visą medžiagą pada- 
lijome į dvi dalis: bendrąją teisę ir Lietuvos valstybės teisę. Aš dėstau bendrąją dalį, 
pirmame ir antrame semestre, o Tumėnas Lietuvos valstybės teisę trečią ir ketvirtą 
semestrą, o diplome abi dalys užrašomos kaip vienas dalykas, tad ir egzaminas yra 
bendras. Teisės fakulteto taryba numato: jeigu paskaitą dėsto keli lektoriai, patys 
lektoriai ir studentai pasiskirsto, kas pas ką laikys egzaminus. Aš ir Tumėnas susita- 
rėme, kad tą studentų grupę, kuri pareiškė norą laikyti egzaminus, padalysime į dvi 
dalis. Šiandien rytą egzaminuosiu aš, o rytoj - Tumėnas. Patys studentai turi teisę 
rinktis, pas kurį iš mūsų laikyti egzaminus. Kartu su Tumćnu sudarėme bendrą eg- 
zaminų programą. Atėjęs į universitetą radau keturis studentus, norinčius pas manę 
laikyti egzaminą. Tarp jų buvo du žydai ir du lietuviai. Žydai: a. Garfunkelis499, bu- 
vęs Seimo deputatas, sionistas, žinomas jaunasis žydų veikėjas, Autonominės žydų 
tautinės tarybos sekretorius ir b. Cymkovskis, prisiekusiojo advokato sūnus, buvęs 
Maskvos universiteto studentas. Lietuviai: c. Kazlauskas, Kauno tardytojas (kadan- 
gi šiuo metu labai trūksta teisėjų, jau įprasta, kad tardytojais dirba teisės studentai; 


išlaikę net abitūros egzaminų) ir d. toks Dijokas. Egzaminuoti studentus man buvo 


469. Garfunkelis Levas (1896-1976), advokatas, žurnalistas ir politikos veikėjas. Lietuvos žydų Tautinės 
tarybos generalinis sekretorius ir vicepirmininkas, vienas steigėjų ir pirmasis redaktorius žydiškų dien- 
raščių: Idiše Štime (Žydų balsas), Dos Vort (Žodis), brošiūros Žydų tautinės autonomijos Lietuvoje autorius. 
Nuo 1919 m. Kauno miesto tarybos narys, 1919-1921 m. Kauno miesto valdybos sekretorius, Steigiamojo 
seimo rinkimų įstatymo projektui parengti ir Steigiamojo seimo rinkimų komisijos narys, Lietuvos seimų 
1923-1927 m. Narys. 

lengva. Aišku, nereikalavau, kad studentai laikytųsi mano principų ir požiūrio į 
valstybės teisę, nes jie nebuvo mano studentai. Man buvo svarbu sužinoti, ar jie turi 
bendrą supratimą apie šį mokslą ir ar jiems nesvetimos valstybės teisės sąvokos, ne- 
paisant to, kokią mokyklą baigė ir kokiomis doktrinomis vadovavosi. Geriausiai ir 
taikliausiai atsakinėjo Garfunkelis, inteligentiškumu pasižymėjo Kazlauskas, mano 
simpatijų sulaukė Cymkovskis, nors šis atsakinėjo prasčiau už du pirmuosius ir jam 
labai sunku kalbėti lietuviškai. Na, o paskutinis, Dijokas, buvo labai silpnai pasi- 
ruošęs ir atsakinėjo, o greičiau improvizavo žinomais visiškai beverčiais šablonais, 
vienintelis pliusas jam — buvo mintinai iškalęs Lietuvos konstitucijos straipsnius. 
Buvau net susvyravęs, ar galiu įskaityti Dijoko egzaminą, vis dėlto nusprendžiau 
įskaityti. Mūsų universitete (bent jau mūsų fakultete galioja toks susitarimas) teigia- 
mas pažymys gali būti: „gerai“ arba „labai gerai“. Garfunkelį ir Kazlauską įvertinau 
„labai gerai“, o Cimkovskį ir Dijoką — „gerai“. 

Šiandien Elvyra sugrįžo iš Bagdoniškio. Ji pasiryžusi kuo greičiau Helcią vežti 
per Latviją į Varšuvą. Pirmiausia nuveš dukrą į Kalkūnus, kur jų lauks Stefanas. 
Netrukus kreipsis dėl paso. Man atrodo, kad vargšė Helcia jau nepasveiks. 


1923 metų kovo 28 d. 
Trečiadienis 


Šiandien Elvyra gavo užsienio pasą ir vizą, su kuria gali 14 dienų praleisti Latvijoje. 
Tad greičiausiai ji nuveš Helcią ir paliks vyro Stefano Mečkovskio globai. Stefanas, 
sutvarkęs atitinkamus formalumus Lenkijos konsulate, Helcią parsiveš į Varšuvą, o 
Elvyra grįš čia ir vėliau per Prūsus ir Gdanską pati patrauks į Varšuvą. Dr. Brundza 
tvirtina, kad ligoninėje Helcia nepasveiks ir greičiausiai ją reikia gydyti natūralio- 
mis sąlygomis, t. y. pagyventi atitinkamo klimato juostoje. Gydytojas svarsto, gal 
mergaitei būtų sveika pagyventi Zakopanėje, tačiau jokių kategoriškų sprendimų 
Brundza nepateikia. Jis įtaria, kad Helcia gali sirgti plaučių tuberkulioze. Dar rytoj 
Helciai bus peršviesti plaučiai. Gydytojas Elvyrai nieko nesako, bet man atrodo, kad 
jis mano, jog Helcios būklė yra beviltiška. Turbūt jis norėtų, kad mergaitė būtų iš- 
vežta iš ligoninės, kol dar gyva. Tad Elvyra rytoj popietiniu traukiniu Helcią išsiveš. 
Aš važiuosiu kartu su Elvyra, palydėsiu ją iki Rokiškio. Toliau Elvyra vyks traukiniu 
į Kalkūnus, o aš arkliais patrauksiu į Bagdoniškį. Planavau išvykti rytoj, bet dėl 
Elvyros važiuosiu šiandien po pietų. Labai gaila sesės, labiau nei Helcios. 

Šiandien Tribunole nagrinėjome apeliacinę garsią bylą, buvusio Kauno tardytojo 
Eugenijaus Sokolovo, kuris apkaltintas kyšininkavimu. Apygardos teismas atmetė 
kaltinimą, kad teisėjas reikalavo kyšio, ir tik dėl kyšininkavimo nuteisė jį pusantrų 


metų kalėjimo. Tribunolas gavo apeliacinį nuteistojo skundą ir apeliacinį prokura- 
tūros protestą. Mes dar kartą išklausėme visų liudininkų parodymus ir įsitikinome, 
kad kyšio reikalauta, todėl parėmėme prokuratūros protestą. Atsižvelgę į sunkią 
materialinę kaltinamojo padėtį ir į faktą, kad tai buvo pirmasis Sokolovo bandy- 
mas reikalauti kyšio, beje, labai nevykęs, kiti tai daro kur kas sumaniau, palaikėme 
lengvinančiomis aplinkybėmis ir palikome tą pat bausmę. Pritaikėme pernai įsiga- 
liojusį amnestijos įstatymą ir įskaitėme jam kelias savaites prevencinio arešto. Labai 
liūdną įspūdį paliko šita byla. Niekingas nusižengimas ir vargšas žmogus. Moralinis 
ir materialinis skurdas. Labai skausmingas kaltinamojo nusižengimas, nes jis buvo 
sąžiningas žmogus, tačiau neatsispyrė demoralizacijai, kuri įsiviešpatavo šalyje po 
karo. Neteisingai vietos rusai kaltino lietuvius, kad jie persekioja Sokolovą dėl tau- 
tybės norėdami išgraužti kitataučius iš valstybinių įstaigų. 

Prieš dvi dienas Kaune viešėjo Kacenelenbogenas. Jis mane užangažavo vienam 
redakciniam darbui, apie kurį užsiminsiu kitą kartą. Kita vertus, nežinau, ar šis 
darbas duos vaisių. Na, kol kas užsiminsiu, Kacenelenbogenas man pranešė, kad 
laisvųjų mūrininkų ložė Panevėžyje jau susitelkė. Broliai Romai, Gabrielė Petkevi- 
čaitė ir Kacenelenbogenas dalyvaujant broliui Sugintui, kuris kaip tik važiuodamas 
iš Kauno užsuko į Panevėžį, priėmė į savo narių tarpą brolį Elisoną*?“ ir atidarė ložę. 
Pasakiau Kacenelenbogenui, kad į jų ložę Panevėžyje gali būti priimtas ir brolis Pe- 
trulis47' iš Rokiškio, su kuriuo jie turėtų susisiekti. 


1923 metų kovo 29 d. 
Ketvirtadienis 


Prieš išvežant Helcią dar kartą peršvietė jai plaučius ir dar kartą gydytojas Brundza 
sukvietė konsiliumą, kuriame dalyvavo du gydytojai. Rentgeno nuotrauka nepa- 
rodė plaučių tuberkuliozės, o konsiliumas ir vėl nieko konkretaus nenutarė. Brun- 
dza dar kartą pasakė Elvyrai, kad, jo nuomone, Helciai labai reikalingas Zakopanės 
klimatas. Prieš išvykdama Elvyra pakvietė ligoninės kapelioną, kad Helcia galėtų 
atlikti išpažintį. Kapelionas mergaitei atliko ir paskutinį patepimą. Vėliau Helcią 


470. Elisonas Jurgis (1889-1946), pedagogas, aktyvus visuomenės veikėjas, kraštotyrininkas, gamtininkas, 
zoologas. 1918-1919 m. Lietuvos kariuomenės savanoris. 1919-1925 m. Panevėžio gimnazijos mokytojas, 1925- 
1929 m. Panevėžio apskrities mokyklų inspektorius, 1929-1932 m. Kėdainių gimnazijos direktorius, 1932- 
1935 m. Panevėžio mergaičių gimnazijos direktorius, 1935-1940 m. Panevėžio berniukų gimnazijos direkto- 
rius. Be to, 1924-1940 m. Lietuvos žemės ūkio akademijos dėstytojas, Zoohigienos ir veterinarijos katedros 

vedėjas, 1935 m. profesorius. 1925-1927 m. Lietuvos universiteto docentas. 1942-1944 m. Lietuvos mokslų 

akademijos mokslinis bendradarbis. 


471. Petrulis Juozas. 


automobiliu nuvežė į traukinių stotį. Ji gavo patogią vietą II klasės vagone. Dalį ke- 
lio Elvyrą lydėjo p. Marija Narbutaitė. Aš važiavau III klasės vagone ir kelis kartus 
buvau atėjęs pasėdėti su Elvyra. Na, Helcia visur jaučiasi vienodai, tiek vagone, tiek 
lovoje. Vakare jai pakyla temperatūra, sunkiai kvėpuoja, nemiega, nors pasnūdu- 
riuoja. Valgo šokoladą ir apelsinus. Jai nerviškai niežti visą kūną, ji nuolatos kasosi. 
Graudu žiūrėti į ją, tokią išsikankinusią, vos vos panašią į ankstesnės Helcios šešė- 
lį. Nepaisant žiauraus nusilpimo, ji vis dar sąmoninga. Helcia vylėsi, kad atvyks į 
Mano atvykimas į Bagdoniškį visuomet sukelia daug džiaugsmo Elvyros vaikams. 
Helcia tai pamena ir labai liūdi, kad negali važiuoti kartu. Ji neturi jėgų priešintis, 
todėl tik tyliai verkia. Jai įdomu, kokius žaisliukus ir dovanas vežu į Bagdoniškį, ir 
turėjo vilties, kad vagone jai parodysiu, aš jos noro neišpildžiau, nes visi daiktai 
buvo mano bagažo dugne. 

Rokiškį pasiekėme apie 3 valandą nakties. Atsisveikinau su Elvyra ir Helcia. Kas 
žino, ar dar pamatysiu Helcią gyvą. Elvyra veža vaiką toliau, į Kalkūnus, ir susitiks 
su savo vyru Stefanu Mečkovskiu. Vargšės Helcia ir Elvyra! Kai galvoju apie jas, 
jaučiu gumulą gerklėj. 

Rokiškyje mane pasitiko Marynios sūnus Steponas Romeris. Bagdoniškį pasie- 
kėme auštant, nes kelias buvo labai blogas - visur telkšojo tirpstančio sniego balos, 
o pojomis ledas. 


1923 metų kovo 30 d. 
Penktadienis 


Atvykęs į Bagdoniškį neatsiguliau pasnausti ir visą dieną nemiegojau. Labai nemėgs- 
tu eiti pogulio dieną. Vaikai, gavę žaisliukų, jautėsi be galo laimingi. Užmečiau akį 
pasodinti vaismedžiai. Medeliai gražiai peržiemojo, tačiau kol kas dar neįmanoma 
pasakyti, ar visi išgyvens. Mano ūkyje tokios permainos: naujasis kluonas Karve- 
liškyje, kurį Gojaus pakrašty pastatė Papa dar prieš karą, yra perkeliamas į mano 
lauką nuo Busiškio kelio prie keliuko, vedančio į Kumšas. Kluonelį perkelia Mary- 
niai, kuriai už perkėlimą padovanojau du kitus senus pastatus Karveliškyje. Dvare 
iš mano dalies į savo dalį Marynia perkelia klojimą, kurį jai padovanojau. Dabar 
klojimas stovės prie didžiosios kūdros nuo sodo pusės ir pavirs arklidėmis. Be to, 
Bagdoniškyje viskas po senovei - trūksta tik Elvyros ir Helcios. 


1923 metų kovo 31 d. 
Šeštadienis 


Matyt, peršalau kelionėje, nes šiąnakt pakilo temperatūra, kliedėjau ir suslogavau. 
Visą dieną prastai jaučiausi, todėl nosies nekišau į lauką. Naktį pasnigo ir vėl laukai 
atrodo, tarsi būtų gili žiema. Diena buvo saulėta ir giedra, bet pūtė šaltas šiaurys. 
Saulės sušildytas sniegas tirpo, o pavėsyje spaudė stiprus šaltukas. Saulei nusileidus 
termometras rodė 7° šalčio pagal Rėaumuro skalę. Paryčiais, ko gero, bus keliolika 
laipsnių šalčio. Gerai, kad sniegas storai užklojo žemę. 


1923 metų balandžio 1 d. 
Sekmadienis 


Velykos. Puikus oras. Žemė apklota puraus balto sniego, kuris šviečiant saulei net 
akina. Pučia šiaurės rytų vėjas. Saulutėje labai šilta, o pavėsyje kausto šaltis. Kartu 
su Marynia apžiūrinėjau jos ūkį, daugiausia gyvą inventorių - paukščius, galvijus 
ir arklius. Marynios ūkis nuolatos auga ir didėja, pastebėjau nemažai natūralaus 
prieaugio. 

Esu peršalęs ir tai gadina šventinę nuotaiką. Rytą jaučiausi palyginti neblogai, o 
štai po pietų visai pro nosį kvėpuoti negalėjau. Dar ir kosėti pradėjau, ėmė skaudėti 
plaučius, laužyti kaulus. Jaučiu, pakilo temperatūra. Tai lengvo gripo simptomai. 

Velykų stalas nedidelis, tačiau visi mėsiški patiekalai labai skanūs, yra keptos 
kalakutienos, veršienos kepsnys, nuostabus, duonoje keptas kumpis. Yra saldus 
naminis pyragas (banda), boba iš kiaušinių trynių, pyragas, vadinamas mazurka, 
riešutinis tortas, špėkučiai (bandelės su lašinukais), kiaušiniai, sviestas, krienai ir 
naminis alus. 

Kartu su Stepuku ir Andžejumi žaidėme ridendami margučius. Laimingiau- 

sias atrodė Andžejus, kuris šio žaidimo laukė ištisus mėnesius. Kad žaidimas būtų 
dar įdomesnis, kiekvienam kiaušiniui suteikėme vardą, taip darydavome kitados, 
mano vaikystės laikais. Vardai turi būti keisti, štai kokius šiandien sugalvojome: 
„cyrukoma“, „smok“ (slibinas), „kurogviazdka“ (vištos žvaigždelė), „gviazdokogu- 
cik“ (žvaigždė gaidelis), „murzidlo“ (murzius), „tararabumbija”, „jampupula“, „očko“ 
(akutė), „zielonopaski“ (žalios juostelės), „palmokreski“ (palmės juostelės), „ačary“ 
(akys), „kirikuku“, „pajonk“ (voras), „fijol“ (keistuolis), „krevetki“ (krevetės), „pig- 
mejčyk“ (pigmėjus). Kiekvienas margutis išmargintas raštais, kuriuos spalvinome 
teptuku ir specialiais dažais. Margučius ridenome du kartus — rytą ir po pietų. 

1923 mety balandžio 2 d. 
Pirmadienis 


Šiandien jaučiuosi šiek tiek geriau, nors vis dar kosčioju, sloguoju ir esu užkimęs. 
Nebuvau net pasivaikščioti išėjęs. Po pietų pas mus užsuko Kazimieras Jankauskas 
iš Jonavos, o vakare arbatos išgerti atvažiavo su dviem dukrom ponia Vasilevska*72 
iš Norvidiškių. Iki šiol vis dar neprisiruošiau ruoštis paskaitoms. 


1923 metų balandžio 3 d. 
Antradienis 


Marynia nusiuntė tarnaitę į paštą atsiimti Kotunios Prušanovskos laišką. Pacituosiu 
kelias mintis iš to laiško, nes jos susijusios su mūsų šeima. Dvi ištekėjusios Kotunios 
dukros - Elizka Tanajevska*3 ir Irenka Venglovska?** - beveik vienu metu gimdė, 
o Kotunia buvo pribuvėja. Abi pagimdė sūnus. Elizkos sūnus gaus Marko vardą, 
o Irkos — Ježio (Jurgio). Trečioji naujiena apie Anią Rómerytę, a. a. Izidoriaus ir 
a. a. Celinos Pšeciševskos*5 Rómerienćs, Eugenijaus Romerio iš Tytuvėnų seserį. 
Ania, kuriai dabar jau 50 metų, ištekėjo už savo svainio Adomo Viriono*?“, Zosės 
Rómerytes Virionienes*7 vyro brolio. Po Zosės mirties Ania gyveno pas svainį ir 
rūpinosi jo namais, tad labai protingai juodu pasielgė susituokę. Adomo jau suaugę 
sūnūs vedė maždaug tuo pat metu kaip ir tėvas. 

Dar neturime jokių žinių iš Elvyros. Greičiausiai ji jau Varšuvoje kartu su vyru 
ir sergančia dukra. 

Daug mąstau apie būsimo namo statybą. Turiu jau šiek tiek statybinių medžiagų, 
bet šiemet dar nepradėsiu. Noriu rąstus nužievinti ir sudėti į krūvą džiūti, o žievę 
parduoti. Vasarą noriu išlieti pamatus. Rudenį planuoju pasiruošti lentų. Pirmais 
metais šitų darbų pakaks. Dar noriu sodo pakraščius apsodinti eglėmis ir vasarą 
iškasti griovį iki sodo. 

Garsios komunistų organizacijos bylos dalyviai šiomis dienomis galų gale gavo 
šaukimą balandžio 14 dieną atvykti į teismą. Byla bus nagrinėjama Panevėžio karo 
teisme. Byla buvo pradėta nagrinėti prieš dvejus metus, bet teismo iki šiol nebuvo. 


472. Vasilevska Brunoria (Wasilewska Brunona), Narvydiškio dvaro savininkė. 
473. Tanajevska Eliza, Elizka (Tanajewska Eliza, Elizka). 

474. Venglovska Irena, Irka (Węgłowska Irena, Irka). 

475. Przeciszewska. 

476. Virion Adam. 


477. Zosia z Rómerów Virionowa. 

Keliolikai asmenų pateikti kaltinimai, dalis jų kali prevenciniame kalėjime, o kiti 
paleisti už užstatą. Tarp kaltinamųjų yra ir Kriaunų viršaitis Izidorius Baranaus- 
kas, mano krikštasūnis Michasius Nemeikšis, a. a. Antano, ilgamečio Bagdoniš- 
kio virėjo, sūnus (Baranauskui ir Nemeikšiui pareikšti sunkūs kaltinimai ir jie 
jau dvejus metus kali), Elvyros girininkas Aleksiejus iš Stačiaragio, Jahimovičius 
(Jakimavičius) - Bagdoniškio kaimo ūkininkas, Marynios samdinys Mykolas Ja- 
nuškevičius. Labai susijaudinę ir sujudę kiti kaltinamieji, esantys laisvėje, jie jau 
vylėsi, kad teismo niekada ir nebus. Jie žino, kad visada gali pateikti apeliaciją Tri- 
bunolui, kurio teisėjas esu aš, tad jie ir jų tėvai labai tikisi mano paramos. Didžioji 
kaltinamųjų dalis buvo įtraukti į komunistinę ir sąmokslo organizaciją įkalbėti 
vadų, o ne dėl įsitikinimų. Jie tikėjosi praturtėti laimėjus komunistams ir nebūti 
nuošaly, kai bus dalijamas dvarų turtas, žemės ir kitoks buržuazijos gėris. Tad 
įsitraukė į šią organizaciją iš savo godumo, o šiandien niršta ant tų, kurie juos 
įkalbėjo tapti komunistais. Labiausiai niršta ant Baranausko ir Nemeikšio bei kitų 
idėjos puoselėtojų. 
Šiandien mačiau pirmąjį gandrą, kuris jau nutūpė Bagdoniškio lizde. 


1923 metų balandžio 4 d. 
Trečiadienis 


kirsta ir man atvežta 142 pušys. Na, tiek medienos man nepakaks. 
Įkalbėjau senąjį Mackevičių iškasti dviejų arśiny** (gylio ir pločio) griovį išilgai 
sodinamo sodo. Vis dėlto, matyt, apsigavau skaičiuodamas sąmatą, nes sutikau už 


griovį sumokėti 100 litų. 


1923 metų balandžio 5 d. 
Ketvirtadienis 


Vakare netikėtai atvažiavo Elizka Komorovska su sūnumi Juleku iš Kavoliškio. Jie 
pernakvos čia, o rytoj mes su Marynia pas juos į svečius važiuosime. Marynia labai 
mėgsta skųstis Lietuva ir viskuo, kas lietuviška, tačiau žinodama, kad man tokios 
šnekos nepatinka, susilaiko. Na, kai atvyko Komorovskiai, sesė jau nevaldo liežuvio 
ir plaka juo kiek gali — liežuvis neturi kaulo, tad galima juo makaluoti nors ir visą 


478. Aršinas arba aršina — Rusijos senasis ilgio matavimo vienetas, Lietuvoje vartotas 1835-1920 m. Aršiną 
sudaro 16 verškių, arba 28 coliai (71,12 cm). 

dieną, o toks užsiėmimas mūsų dvarininkams labai patinka. Tai jų kerštas, kad ne 


jie šalyje yra valdančioji jėga. Pašaipūs žodžiai, apkalbos siaurame rate juos rami- 


N 22 NOW 


INY ` 17t 


O niewolniku, szlachcicu, cielaku, 


człowieku i innych sprawach. 


Otrzymaliśmy lisi od naszego sta- 
rego Czytelnika pana J. Kiełmińskiego, 
który do nas pisze mniejwięcej tak: 

Szanowna Redakcja! 

«Kiedy do «Nowin» napisałem list z zapytaniem 
a szlachcie, i Redakcja mi odpowiedziała w Nr. 1 i 3, 
to jedmi z lego cieszyli się. drudzy martwili się. ale 
mam jeszcze jedno pytanie, i to bardzo ciekawe: 
jedni mówią, że my, szlachta, pochodzimy od starej 
szlachty litewskiej, co to od wieków tu była u siebie 
w domu i gospodarzyła, a drudzy mówią, że nas_tu 
litwini jako niewolników przyprowadzili. | tak mówią 
sami panowie. To chciałbym wiedzieć, czy można 
znaleźć takie papiery, 
gdzieby było napisa- 
ne, że mój ród od 
szlachty, a nie od nie- 
wolników pochodzi, i 
Heby to kosztowało, 
bo pochodzić z nie 
woiników, to nie ho- 
norowo. A potem w 
+Nowinach> napisaliś- 
cie, żeby czytać «Strze- 
chę Rodzinnąs, więc 
kupiłem i  zaczęłem 
czytać, ale zaraz na 
nierwszej stronie zna- 
lazłem bluźnierstwo, 
wiek do ceea | do 

iek do cielęcie 

źrebaka i do kozia 2 
baranem. Może ten, 
kto sam pisze, chce 
siebie do cielęcia po- 
równać, ale ja nie. 
Potem czy warto ku- 
pować jakieś tam listy 
z wileńskiego banku, 


J. Kietniński. 

Redakcja «Nowin» 

tak p. Kiełmińskiemu 
odpowiada: 

Na Wasze pytanie odpowiadamy po kolei: czy 
Wasz ród pochodzi od szlachty, czy od owych nie- 
wolników — dziś tego w żaden sposób dowiedzieć 
się nie można, ponieważ takich familijnych papierów 
z owych czasów prawie nie pozostało. jedno tylko 
można powiedzieć, że rzeczywiście lai 500—700 temu 
łitwini bardzo dużo niewolników z Polski do Litwy 
przyprowadzali, (bo tak wtedy na całym Świecie się 
działo), ale też było wiełe wypadków, że lych nie- 
wolników zwracali z powrotem. Tak, naprzykład, 
Wielki Książę Litewski Giedymin, wydając w 1325 
roku swą córkę Aldonę za Kazimierza, krółewicza 
polskiego, oswobodził 24000 jeńców, wziętych na 
wojnie. Wątpliwie, czy wtedy więcej było niewolni- 
ków w Litwie, a po przyjęciu chrztu éwięlego przez 
tw SZACY połscy niewolnicy byli oswobodzeni. 

tego trzeba pamiętać, że w owe czasy do 
niewoli brali prawie wyłącznie tylko zdolnych do 
pracy mężczyzn i rozsyłali ich po całym kraju, więc 
większość z nich żyła samotnie (jak nasi w niemiec- 
kiej niewoli w czasie wojny), rodzin nie tworzyli, 
potomstwa nie mieli, więc albo uciekali do swego 


Straipsnio „O niewolniku, szlachcicu, cielaku, człowieku i innych sprawach” 


Relonna rolna obcias panu obszarnikowi (właścicielowi ma- 
jatke) faldy. Obszarnik w rozpaczy i przerażeniu przywołuje 
na pomoc pańskiego legionisię. Legionisia z ręką u ucha 
pilnie nadsłuchuje pańskiego nawoływania, chciałby pomóc 
kwema przyjacielowi, ale go druty graniczne nie puszczają. 


kraju, albo oswobadzani, byli odsyłani, albo stop- 
niowo wyinierali. i , 

Zresztą czy warto zajmować się takiemi sprawami, 
kto od kogo pochodzi -od niewolnika czy od sziach- 
cica; czy nie lepiej—byie sam był poczeiwym, poży- 
tecznym i rozumnym człowiekiem. To najlepszy ko- 
nor, bo przecież jak kościół św. nas uczy, wszyscy 
jesteśmy przez jednego Boga stworzeni i wszystkich 
nas Bóg stworzył «na obraz i podobieństwo swoje», 
a więc równymi, a więc równymi między sobą. Pan 
Bóg przecież nie stwarzał osobno szlachcica, chłopa, 
to znów obszarnika, osobno polaka, anglika, litwina 
it d, więc gdzie tam nam ludziom, ze swoim 
marnym rozumem porywać się na dzieło boskie i nisz- 
czyć tę równość” f 

Przy tej sposobności musimy powiedzieć, že nasi 
panowie bardzo ' lubią mówić o niewolniczem niby 
to pochodzeniu naszego biednego ludu lub biedniej- 

szej szłachty, sle sami 
do siehie tego nie sta” 
sują — lubią chwalić 
się. że pochodzą od 
jakiś znakomitych łu- 
dzi, od bohaterów, lub 
że cudownie na ziemi 
ich ród się znalazł i t.d. 
Przecież oni jęszcze do 
niedawna lubili mówić, 
że chłopska krew czer- 
na, a ich niebieska. 
Więc. czy warto po- 
ważnym ludziom ta- 
„kiemi bredniami się 
zajmować? 

Klo chce być po- 
lakiem — niech będzie 
polakiem, kto chce być 
litwinemń — niech bẹ- 
dzie titwinem: wszyst- 
kim na ziemi miejsca 
starczy, a teraz jedni 
drugim na nogi sobie 
następują tylko dlate- 
go, że jeden tak mówi i 
myśli, a drugi inaczej. 

Przeczytaliśmy i my 

ten numer «Strzechy 

Rodzinnej» i żadnego 

błuźnierstwa tam nie 
znaleźliśmy. Chyba nie uważnie czytaliście, że tak mó- 
wicie. To tylko wogóle tam użyte niemądre porównanie 
«rodzaju ludzkiego» do zwierząt, Cielak rzeczywiście nie 
może stać się žrebakiem, bo to zupełnie innego ga- 
tunku zwierzęta, zle przecież i francuz i włoch i pov 
lak i chińczyk zawsze pozostaje człowiekiem, gdzieby 
on się nie wodzi I jakie imię nie przybrał lub do 
jakiej narodowości się nie zaliczał Przecież i dziś 
mamy ile się podoba przykładów, że naprzykład, an- 
glik żeni się z niemką i ich dzieci stają się tylko an- 
glikami lub tylko niemcami, najczęściej zależnie od tego, 
gdzie się urodza, ale czyż oni wskutek tego przestają 
być ludźmi? Cala bieda tyłko w tem, że u nas, jak 
z jednej, tak i z drugiej strony bywa wielkie zacie- 
trzewienie narodowe, że narodowość często stawia 
się ponad człowieka. Ale na szczęście tak postępują 
ludzie niemądrzy tub niesumienni. 

Co do tych listów, to rzecz tak się przedstawia: 
te listy są to papiery Wiłeńskiego Banku Ziemskiego. 
Przed wojną był w Wiłnie taki bank naszych obszar- 
ników czyłi ziemian; ten bank miał swe akcje czyli 
papiery, które były przeważnie w rękach właścicień . 
majątków. W czasie wojny sprawy pańskie upadły, + 


(„Apie belaisvį, bajorą, veršelį, žmogų ir kitus reikalus“), išspausdinto 


savaitraštyje Nowiny (1922, nr. 22), ir iliustracijos faksimilė. Komentaras po 


iliustracija: „Žemės reforma apkarpo dvarininkui skvernus. Dvarininkas iš 


išgąsčio ir nevilties šaukiasi legionieriaus pagalbos. Legionierius, prisidėjęs 
ranką prie ausies, bando įsiklausyti į pagalbos šauksmą, norėtų jam padėti, 


tačiau to neleidžia padaryti valstybės sieną sauganti spygliuotos vielos 


tvora“ 


479. Sui generis (lot.) — savitas, savotiškas, tam tikras. 

na. Aišku, jauna šalis toli gražu 
nėra tobula ir pikti liežuviai turi 
ką „valkioti“. Vis dėlto yra kriti- 
ka ir - kritika: gali būti ji dalyki- 
nė, nešališka, geranoriška, o gali 
būti pikta ir nuodinga, tarsi gy- 
vatės įkandimas. Dvarininkai 
praktikuoja pastarąją. Tai ne ta 
kritika, kurią paskatina rūpini- 
masis šalies gerove, o piktdžiu- 
giška — kuo blogiau šaliai, tuo 
kritikuotojams geriau. Nors Ma- 
rynia net džiaugsmo nejaučia. Ji 
paprasčiausiai jaučia aistrą būti 
kandi ir tokiu būdu nori įtikti 
kitiems dvarininkams. Tai sui 
generis*79 Lietuvos lenkų „patri- 
otizmas': tas, kas sugeba geriau 
kandžiotis ir plakti Lietuvą lie- 
žuviu, yra geresnis „patriotas“. 
Žinoma, tokia kritika visiškai 
nenaudinga. Man ji sukelia ne- 
malonius jausmus, nors pats 
matau, kas šalyje blogai. Galų 
gale tie mūsų dvarininkai visai 
kitaip kritikuoja Lenkiją, apie ją 
kalbėdami sugeba įvertinti, kas 
yra gerai, o ne kas blogai; pasi- 
telkus gerą valią visuomet gali- 
ma ir gėrio įžvelgti, ne vien tik 
bloga matyti. Na, man jau geriau 
pikta tokių žmonių kaip Julekas 
Komorovskis ir Elizka kritika, 


nes jie bent yra nuoširdūs, nei sportinė Marynios kritika, kuri kalba vien dėl kalbė- 
jimo ir noro neatsilikti nuo kitų dvarininkų. 

Mane labai liūdina savo šalies apkalbinėjimas. Juk taip gražu mylėti savo šalį ir 
girti ją, tačiau peikti kiekviename žingsnyje - bjauru. „Ant palinkusio karklo visos 
ožkos lipa +89, sako patarlė, o mūsų dvarininkai ir yra tas palinkęs karklas, kuris 
nieko daugiau nesugeba, tik naikinti savo esybę ir garsiai loti. Visai nenuostabu, 
kad lietuviai, mylintys savo šalį, su dvarininkais nenori turėti nieko bendra ir šalies 
aristokratus bando nustumti juo toliau nuo valstybės vairo! Jau praėjo tie laikai, kai 
aristokratija turėjo istorinės svarbos. 


1923 metų balandžio 6 d. 
Penktadienis 


Pas mus iki pietų buvo Elizka su Juleku. Mes su Marynia rytoj patrauksime į Kavo- 
liškį. 


1923 mety balandžio 7 d. 
Šeštadienis 


Šiandien kartu su Marynia aplankėme Kavoliškį, o vakare grįžome į Bagdoniškį. 
Labai prastas kelias, purvas iki kelių. Kavoliškyje, kaip paprastai, prisiklausiau tokių 
kalbų apie Lietuvą, nuo kurių šaliai gero linkinčiam žmogui ir „ausys nuvystų“. Ma- 
žiausiai piktybiškas atrodo Hektoras**! — jo pasisakymai rimčiausi ir nešališkiausi. 
Jis nesileido į pliurpalus ir nesidrabstė purvais. Na, bet tai dar nereiškia, kad jis yra 
ypatingai draugiškas Lietuvai, tačiau kalba apie šalį be bobiško piktumo - sugeba 
matyti ne tik bloga, bet ir gera. Apie Juleką to pasakyti jau negaliu, nes jis kalbė- 
damas pasidaro panašus į isterikę moterį. Tuo tarpu Elizka net verda iš piktumo ir 
kandžiojasi tarsi nuodinga gyvatė. 


480. Na pochyłe drzewo lada koza skacze. 


481. Komorovskis Hektoras (Komorowski Hector). 

Panašu, kad Julekas planuoja vesti panelę Gorską*?? iš Žemaitijos, kurios aš as- 
meniškai nepažįstu. Elizka nujaučia, kad po Juleko vedybų jai bus sunku Kavolišky- 
je*53 sugyventi su marčia, tvarkytis namuose ir nustumti marčią į šalį. Kita vertus, 
ir vienai tvarkytis bus nelengva, kai namie sukiosis marti. Jau vien mintis, kad ta 
nauja moteris nežino a. a. Zygmunto įvestų tradicijų, kurios Elizkai yra tarsi kelrodė 
žvaigždė, labai ją erzina. Elizka, suvokdama, kad ateityje gali neišvengti šeimyninių 
konfliktų, svarsto galimybę kartu su Hektoru persikelti į Ratkinus*4, jeigu Julekas 
vestų. Ratkūnai priklauso nepilnamečiui Piotrui Komorovskiui, a. a. Antano sūnui, 
Zygmunto broliui. Na, o nepilnamečio Piotro, kuris auga Kavoliškyje, globėjas yra 
Hektoras. Zitka*% kartu su jaunesne sesute Litka?“ ir pastarosios drauge Renia Ko- 
morowska**?, a. a. Jaroslavo ir Marijos Kotvič dukra, rudenį planuoja visam laikui 
išvykti į Lenkiją ir padėti šioms mergaitėms mokytis, o pati susirasti mokytojos 
darbą. Tad Kavoliškio šeima, ko gero, pradeda byrėti. 


482. Kalbama apie Mariją Magdaleną iš Nalenč-Gorskių, Komorovską (Maria Magdalena z Nalęcz-Gorskich, 
Komorowska; 1900-1989), dvarininkaitę iš Žemaitijos, iki Pirmojo pasaulinio karo gyvenusią Šaukėnuose. 
Karo metus praleido Peterburge. Po karo, vykstant apnaikinto dvaro atstatymo darbams, gyveno motinos 
Anos Gorskos dvare Biržuvėnuose. 1924 m. ištekėjo už Juliušo Komorovskio ir apsigyveno pas jį Kavoliškio 
dvare. 1939 m. su šeima pasitraukė gyventi į Vilnių, Antrojo pasaulinio karo metais bendradarbiavo su 
Armija krajova. Po karo persikėlė į Lenkiją. Turėjo dešimt anūkų. Vienas iš jų buvęs Lenkijos Prezidentas 
Bronislawas Komorowskis (Bronislavas Komorovskis). 


483. Kavoliškio dvaras yra priklausęs Lievenams, Borchvams, Pliateriams, Liudinghausenams-Volfams. 
XVIII-XX a. pirmojoje pusėje Kavoliškį valdė grafai Komorovskiai. Komorovskių giminė savo istoriškai 
patvirtintomis šaknimis siekia XIV a. Lietuvoje gyveno nuo XVIII a. Kavoliškyje buvo pagrindinis šių 
grafų dvaras. Be jo, Komorovskiai dar valdė Gikonių, Skrebiškio, Roviškio, Parovėjos, Ratkūnų, Sirutiškio 
dvarus, palivarkus. Be to, jų valdoms priklausė Pabiržės (Balandiškių) dvaras, Kvetkų dvaras ir bažnyčia 
(netoli Papilių), o iki Pirmojo pasaulinio karo ir Kurmenės dvaras Kurše (dabar - Latvijoje). Kavoliškio 
dvare buvo rūmai, statyti apie 1700 m., vėliau rekonstruoti klasicizmo stiliumi XVIII a. pabaigoje. Rūmuo- 
se buvo gausios paveikslų, meno dirbinių kolekcijos, biblioteka, prieš karą turėjusi apie 5000 leidinių. Tar- 
pukariu dvare buvo konditerijos fabrikas, ūkinių palivarko pastatų (podėlis, kluonas, tvartas ir kt.). Iki šiol 
Kavoliškio kalvelėje stovi koplytstulpis, žymintis Lenkijos Prezidento Bronisławo Komorowskio senelio 
grafo Zygmunto Leopoldo Komorovskio (Zygmunt Leopold Komorowski, 1865-1920) amžino poilsio vietą. 
Kaip tik apie jo „kultą“ toliau ir rašoma tekste. 


484. Ratkūnai - vietovė, dabar Rokiškio rajone, prie pat sienos su Latvija, Neretos kairiajame krante. XVIII a. 
pabaigoje minimas Ratkūnų dvaras, gyvavęs iki XX a. vidurio. 


485. Komorovska Zofija Konstancija (Komorowska Zofia Konstancja, Zitka; 1898-1990), Zygmunto ir Elizos 
Komorovskių dukra, Mykolo Pijaus Paskalio Romerio dukterėčia. 


486. Komorovska Felicija Marija, Litka (Komorowska Felicja Maria, Litka; 1908-1993), Zygmunto ir Elizos 
Komorovskių dukra, Mykolo Pijaus Paskalio Romerio dukterėčia. 


487. Komarovska Renia Jaroslavuvna (Komarowska Renia Jarostawėwna). 

1923 metų balandžio 8 d. 
Sekmadienis 


Nusprendžiau šiemet dar neišlieti namo pamatų, nes praktiškiau tai daryti prieš pat 
keliant namo sienas, ir tai tikiuosi padaryti kitais metais. Šiais metais planuoju tik 
lentų prikaupti. 

Marynios sūnus Steponas Romeris galų gale turi gauti leidimą nuolatos gyventi, 
tad nuo šiol, net ir neturėdamas paso, galės legaliai gyventi. Na, ir paaiškėjo, kad jis 
labai protingai pasielgė pernai be jokių popierių čia atvykęs, nes dokumentai tvar- 
komi labai ilgai ir dažniausiai taip ir lieka nesutvarkyti. Maryniai labai malonu, kad 
sūnus gyvena kartu su ja. Aišku, Steponas jai visiškai nepadeda ūkyje, tačiau jai 
gera šalia turėti artimą žmogų. Steponas su Marynia gyvena viename kambaryje, 
kuriame ir tūno per dienas, ir miega. Ir jam geriau būti su motina, nei kur nors 
gyventi vienam. Vaikinas nemoka pats vienas tvarkytis gyvenime, pradeda vogti 
ir užsiiminėti kitais negerais dalykais. Iš prigimties jis pasyvus, baikštus, be jokio 
temperamento. Tad ir jaučiasi laimingiausias tuomet, kai tūno namie ir nieko nevei- 
kia. Aišku, tinginiauja, tačiau bent jau elgiasi padoriai ir nejsivelia į jokias istorijas. 
Jis čia neieško draugijos, apie nieką nesvajoja ir nieko nesiilgi. Negeria, neieško atsi- 
tiktinių meilių, tik vegetuoja panašiai kaip daržovė. Na, dar labai daug braižo, tvar- 
ko ir pildo savo pašto ženklų kolekciją, prižiūri balandžius ir myli savo šunis. Taip 
monotoniškai ir bėga jo dienos, savaitės, mėnesiai. Jam gerai, nes nenori pakeisti 
gyvenimo sąlygų. Žiūrint į jį labai keista, kad toks jaunas žmogus (23 metų), o jau 
tiek daug gyvenime patyrė: vogė, paleistuvavo, gėrė, piktnaudžiavo ir t. t. Dabar yra 
toks pasyvus ir nieko nesiekia. Matyt, jis ne sugedęs, o silpnas ir nemokantis savimi 
pasirūpinti, kaip kad dažnai būna artistai. Jis turi neeilinį tapytojo ir braižytojo ta- 
lentą. Neretai netikėtai pradeda piešti ir tada atsiskleidžia visas jo temperamentas ir 
net aistra. Jis perpiešia kažkokias iliustracijas iš Strzecha rodzinna, labai susikaupęs 
braižo planus ir brėžinius Kauno miesto tarybai, kuri paskelbusi konkursą restora- 
no, įsikursiančio Kauno miesto sode, planui. Jis neturi jokių politinių idealų ir vado- 
vaujasi posakiu: „Jeigu nutūpei tarp varnų, tai ir kranksėk kaip jos.“*98 Tad kranksi 
ir dar tokiomis sąvokomis, kurios būdingos jį supančioje dvarininkų aplinkoje. Ne 
kartą nustebau išgirdęs Steponą sakantį, kad samdiniai yra tinginiai, aplinkiniai 
gyventojai vagys, o Lietuva ydinga valstybė. Juk jis ir pats tiek pat, jeigu ne daugiau, 
yra nusidėjęs visuomenei ir šaliai, kurią kritikuoja. Jis baisisi samdinių tinginyste, o 
pats yra klasikinis tinginys, baisisi vagystėmis, o pats nemenkai apsivogęs. Išgirdę 
tokius žodžius iš Stepono lūpų žmonės replikuoja: tad tu elgeisi dar blogiau, o dabar 


488. Siadłeś między wrony - to i krakaj, jak one. 

tapai moralės sergėtoju ir net nemirktelėjęs gali smerkti 
kitus! Steponas išties moraliniu ir visuomeniniu požiū- 
riu yra dalinai degradavęs. Kita vertus, apskritai jis at- 
rodo tarsi būtų „He OT» Mipa cero **. Nepasižymi tikru 
inteligentiškumu, tik tiek, kad turi tapytojo talentą. Na, 
bet jo mąstymas yra labai paviršutiniškas. 


1923 metų balandžio 9 d. 
Pirmadienis 


Jau grįžtu į Kauną. Paprastai būdamas Kaune ilgiuosi 
Bagdoniškio ir laukiu progos sugrįžti į tėviškę, tačiau at- 
sidūręs Bagdonišky po kurio laiko jau ilgiuosi Kauno. Ir 
ne todėl, kad Bagdoniškyje jausčiausi blogai. Labai myliu 


Steponas Romeris, Stefusis 1925 m. su tapy- = savo tėviškę, labiau nei kurią nors kitą vietą. Man gera 
tojo berete. Portretą nutapė Sofija Dembovs- i. AK AT į y g 

kytė-Romerienė. būti su sesėmis ir jų vaikais, o nuvykti pas juos visuomet 
Reprodukcija iš Stefanijos Romer albumo. malonu. Be to, labai gerai pakeisti aplinką ir pabūti tarp 


saviškių. Tačiau dėl pačios Lietuvos, kurią taip smerkia 
visa mano sesių aplinka, Bagdoniškyje negaliu jaustis kaip namie: esu tik savo sesių 
svečias, o ypač mano „nuomininkės“ Marynios. Tikrai viešnagė nevargina, vis dėlto 
daug geriau jausčiausi gyvendamas savo name Bagdoniškyje, o pas seses tik į svečius 
užsukdamas. Bagdoniškyje neturiu jokio savo ūkelio ir esu labai priklausomas nuo 
Marynios, nes jeigu kur nors noriu pajudėti, turiu prašyti Marynios arklių ir išsipa- 
sakoti, kur vyksiu. Dažniausiai visuomet ji mane lydi. Naudojuosi net seserų baldais, 
nes labai sunku savo baldus susinešti į viršų, kai jie reikalingi mano sesėms. Tad 
mano baldai ir įranga tik vadinasi „mano“. Labai norėčiau Bagdoniškyje turėti savo 
ūkelį, arkliuką, nuosavą namą ir kartkartėmis gįžti į savo namus. Marynia man 
labai paslaugi, tačiau vis tiek man nepatogu dėl tokio jos paslaugumo - ypač kai rei- 
kia kur nors važiuoti. Dėl to negaliu būti ten, kur noriu, ir prieš savo valią privalau 
prisitaikyti prie seserų visuomeninio gyvenimo, kuris dėl visuomeninių ir politinių 
pažiūrų visiškai nesutampa su mano. Man labai sunku gyventi tokį bendrą gyveni- 
mą. Aišku, atvykus trumpam nėra labai blogai, tačiau jeigu tektų ilgiau taip gyventi, 
jau būtų problema. Štai todėl labai svajoju pasistatyti nuosavą namelį savo žemės 
dalyje. Tuomet galėsiu visiškai kitaip jaustis, džiaugtis nuosavu ūkiu ir gyventi savo 
gyvenimą. Aišku, pasistatęs namą nepajausiu stebuklingų pokyčių, bet vis viena 


489. He orb Mipa cero (rus.) - ne iš šio pasaulio. 

turėsiu, kas Bagdoniškyje priklausytų tik man. Iki šiol neturiu kam palikti savo 
turto dalies, nes mano dukra niekada nebuvo Bagdoniškyje ir nebus prie šios man 
brangios vietos prisirišusi. Jai Bagdoniškis visuomet bus svetimas, tad jeigu dabar 
mirčiau, mano dalis atitektų Elvyros ar Marynios vaikams. Labai svajoju, kad kada 
nors galėčiau pasikviesti dukrą Cesią į Bagdoniškį — dar vienas motyvas pasistatyti 
namą. Turiu ir dar vieną svajonę. Ji labai sena ir jau kelerius metus gyvena mano 
širdyje, bet kažin ar kada nors išsipildys. Svajoju apie sūnų. Teisėto sūnaus su savo 
„teisėta“ žmona Regina tikrai neturėsiu. Galėčiau apvaisinti merginą, kuri žinodama 
mano svajonę man atsiduotų, o aš iš anksto suteikčiau garantijas, kad pripažinsiu 
tėvystę. Ir jeigu man gimtų „neteisėtas“ sūnus - Mykolas, Rómeriy Mykolų linijos 
palikuonis, auklėčiau jį ir mokyčiau, kad būtų naudingas šaliai, kad per jį mano 
veikla ir idėja pasklistų. Vis dėlto tokią svajonę įgyvendinti nėra lengva. Jeigu labai 
užsispirčiau, galbūt šiandien tokia mergina, mano sūnaus motina, galėtų tapti Jadzė 
Čepaitė, bet vis dar nedrįstu ir vis svyruoju nežinodamas, kaip pasielgti. Svajoti 
lengva, o pildyti svajones jau sunkiau*?“. 


1923 metų balandžio 10 d. 
Antradienis 


Vakar vakare išvykau iš Bagdoniškio į Rokiškio traukinių stotį ir apie vidurnaktį 
traukinys pajudėjo link Kauno. 11 valandą ryto jau pasiekiau Kauną. Stotyje mane 
pasitiko tarnaitė Helena Boguslavska. Butą radau tvarkingą. Į miestą šiandien ne- 
buvau išėjęs, todėl nežinau jokių naujienų. Na, bet ir laikraščius peržvelgęs nieko 
ypatinga neperskaičiau. Vis dar tęsiasi rinkimų kampanija, į kurią sutelktas visas 
politikų dėmesys. 

Iki šiol jokių žinių iš Elvyros. Greičiausiai ji šiuo metu kartu su Helcia yra Var- 
šuvoje. Bet tai tik mūsų spėjimas. 


490. Kaip prisimena Stepono Romerio, Marynios (Marijos Rómerytes-Romerienćs) sūnaus, dukra Stefanija, 
šis Mykolo Romerio noras giminėje vėliau tapo gana plačiai žinomas. Atsimindama savo vaikystę, paau- 
glystę (gimė 1926 m.) ji rašė, kad „dėdulė [Mykolas Romeris. — R. M.] labai norėjo sūnaus, mylėjo Bagdoniš- 
kį ir troško, kad ir toliau čia gyventų Romeris. Tačiau sūnaus vis nebuvo [kalbama apie 1938-1941 m., kai po 

vedybų 1938 m. su Jadvyga Čepaite viena po kitos gimė dukros: Konstancija, Jadvyga, o dar vėliau Žermena] 

ir tuomet dėdulė sakydavo: tegu būna nors dvylika dukrų, o tryliktas turi būti sūnus ir pavadinsiu jį Pilipu, 
nes iššoks jis kaip Pilipas iš kanapių...“ (plačiau žr. Romer Stefania, Wspomnienia, Wilno, 2008, p. 50). Deja, 
jo norui buvo nelemta išsipildyti. 


321 


SANTRUMPOS 


B.K.  - Baudžiamasis kodeksas 

CTK -Centrinis tautinis komitetas (CKN - Centralny Komitet Narodowy) 

Mykolas Pijus Romeris su seserimi Marija Rómeryte-Rómeriene Vilniuje, 1908 m. Nuotrauka iš Konstan- 
cijos Romerytės albumo. 


Antroje nuotraukos pusėje Mykolo Pijaus Romerio įrašas: „Ja, Michał Römer z siostrą Marią z Romerow 
Witoldową Rómerową w roku 1908. Michał Römer. 8. Il. 1921“ (Aš, Mykolas Rómeris, su seserimi Marija 

Matilda Zabielienė 1863 m. „Ciotka Matylda Zabieltowa r. 1863“ Mykolo Kazimiero Rómerio įrašas. 
Nuotrauka iš Konstancijos Romerytės albumo. 

Steponas Romeris, Stefusis (Stefan Römer, Stefuś) 1925 m. Nuotrauka iš Stefanijos Romer albumo. 

rija atvirukuose ir fotografijose. Nuo seniausių laikų iki XX a. vidurio. Antano Miškinio kolekcija. Katalogas. 

Karo muziejaus direktoriaus gen. Vlado Nagevičiaus šaržas. Reprodukcija iš: Antanas Miškinis, Lietuvos 


istorija atvirukuose ir fotografijose. Nuo seniausių laikų iki XX a. vidurio. Antano Miškinio kolekcija. Katalo- 

MHXII. 


„ Juzefo Pilsudskio portretinė nuotrauka su autografu. J. Szaniawski, Victoria Polska. Marszałek Piłsudski 

„ Karikatūros: Rusų nuotaikos karo pradžioje; Vokiečiai veja rusus; Rusų nuotaikos karo pabaigoje. 


Reprodukcija iš: Antanas Miškinis, Lietuvos istorija atvirukuose ir fotografijose. Nuo seniausių laikų iki 

Rómera Andrzej Mieczkowski i Antoni Römer“ 

nr. 1 (104), p. 1. 


. Spalvotas atvirukas išleistas Kaune 1928 m., pirmoji pusė skirta populiarinti 1928 m. žemės ūkio ir 


pramonės parodą. VII LIETUVOS ŽEMĖS ŪKIO IR PRAMONĖS PARODA. KAUNAS NUO BIRŽELIO 28 IKI 
LIEPOS 3D 1928. VAŽIUOKITE Į PARODĄ! Reprodukcija iš: A. Miškinis, K. Morkūnas, Kauno atvirukai 
1918-1940. Katalogas. Lietuvos nacionalinis muziejus, Vilnius, 2001, p. 127. 


. Savaitraščio Nowiny (1923, nr. 1) vinjetės ir kvietimo prenumeruoti leidinį faksimilė. 

vičiaus (mirė 1937 m. nuo vėžio); b. 65-erių Elizka, Eliza Romerytė, grafienė Komorovska, Zygmunto 
žmona; c. 62-ejy Elvyra Rómeryte-Mećkovska, Stefano Mečkovskio žmona. Mykolas Romeris, Kaunas, 
1938 m. gruodžio 30 d.) 


Karikatūros „Aristokratiškas Naujųjų Metų sutikimas“ ir „Demokratiškas Naujųjų metų sutikimas“. Gar- 
nys, 1924, nr. 1 (56), p. 14. 


Kosakovskių šeima ir šešiolikmetis Mykolas Romeris su motina Konstancija Tukalaite-Rómeriene (Tu- 
kałłówna) 1895 m. Nuotrauka iš Konstancijos Romerytós albumo. 


Antra nuotraukos pusė su Mykolo Rėmerio jraśu:,W roku 1896 w Leonardowie [?] u pp. Kossakowskich 
w powiecie Poniewieżskim. Od lewa w prawo: siedzą na porączu i obók niej na kreśle - dwie panny 
Kossakowskie — Pola i Hela; dalej w głębi siedzi moja Matka Konstancja z Tukałłów Michałowa-Ka- 
zimierzowa Rómerowa; obók niej siedzi p. Kossakowska, Kończanka z domu; wreście siedzę ja; Mi- 
chał Rómer, jako chłopiec 16-letni w mundurze Cesarskiej Szkoły Prawa w Petersburgu. Michał Rómer. 
Kowno, 1938. XII. 7." 


„ Bronislavas Leduchovskis. Mykolo Kazimiero Romerio įrašas: „P. Bronisław Ledóchowski: A. Straus et 


Brzozowski. Nuotrauka iš Konstancijos Romerytės albumo. 


. 1922 m. gruodžio 23 d. laikraščio Trimitas (nr. 50 (120) Antano Smetonos straipsnio „Klaipėdos nelaisve" 


apie Klaipėdos reikšmingumą Lietuvai faksimilė. 


„ Savaitraščio Nowiny (1923, nr. 3) [sausio 11-18 d.] pranešimo apie sukilimą Klaipėdoje faksimilė. 
. Informacija apie Klaipėdos sukilimą, piešinys „Z powstania w Ktajpedzie“ („Iš sukilimo Klaipėdoje“), 


išspausdinta savaitraštyje Nowiny (1923, nr. 24). Komentaras po piešiniu: „Sukilėliai užima prancūzų 
įtvirtinimus“ 


. Lietuvos dienraščio (1923, sausio 17, nr. 12) vinjetės ir pranešimo apie Klaipėdos užėmimą faksimilė. 
„ Informacija apie Klaipėdos sukilimą, piešinys „Z powstania w Ktajpedzie“ (“Iš sukilimo Klaipėdoje“), iš- 


spausdinta savaitraštyje Nowiny (1923, nr. 12). Komentaras po piešiniu: „Sukilėlis praleidžia prancūzus, 
kurie anksčiau buvo paimti į nelaisvę, per tiltą. Sukilėliai išlaisvino prancūzus ir sugrąžino jiems gink- 
lus’ 


„ Mykolo Römerio „Dienoraščio“ 30 tomo titulinio lapo faksimilė. Lietuvos mokslų akademijos Vrublevs- 


kių biblioteka, F. 138-2256. 


Straipsnio „Ustawa o reformie rolnej“ („Įstatymas apie žemės reformą"), išspausdinto savaitraštyje No- 
winy (1922, nr. 17), ištraukos faksimilė. Pateikiami įstatymo punktai, kam galima duoti žemės. 


Edvardo Rómerio nuotrauka. Mykolo Kazimiero Romerio įrašas: „Stryj Edward Römer, zmarł w 1878 r. 
1-ego/13 maja w Wilnie” (Dėdė Edvardas Romeris. Mirė 1878 m. gegužės 1-4-13-ą Vilniuje). Nuotrauka 
iš Konstancijos Romerytės albumo. 


325 


55. 


56. 


57. 


58. 


59. 
60. 


61. 


62. 


63. 


64. 
65. 


66. 


67. 


68. 
69. 


70. 


326 


Bronislavas Rómeris 1912 m. Įrašas: „Bronisław Römer, XII, 1912. Nuotrauka iš Konstancijos Romerytės 
albumo. ja 


Antros nuotraukos pusės jraśas:„13. Husarski Narwski J. C. K. Mšci Niem. Króla Pruskiego Wilchelma II 
półk 13 Dywizja kawaleryi, 14 korpus armji. Doliman niebieski, spodnie czerwone, czapka barankowa 
zžėltem dnem” (Šviesiausios karališkos malonybės Prūsijos karaliaus Vilhelmo II Narvos husarų pulkas, 
13 kavalerijos divizija, 14 armijos korpusas. Kitelis žydras, kelnės raudonos, avikailio kepurė su geltonu 
dugnu). Įspaudas: „Fotografja Moderne. Siedlce, ul. Warszawska Nr. 58, Filja Mińsk - Mazow. Klisze pr- 
zechowują się. Telefonu Nr. ..“ Nuotrauka iš Konstancijos Romerytes albumo. 

Informacija apie Klaipėdos sukilimą, piešinys „Z powstania w Kłajpedzie” („Iš sukilimo Klaipėdoje“) iš- 
spausdintas savaitraštyje Nowiny (1923, nr. 11). Komentaras po piešiniu: „Prancūzų ir anglų kariniai 
laivai uoste“ 


Informacija apie Klaipėdos sukilimą, piešinys „Z powstania w Ktajpedzie“ („Iš sukilimo Klaipėdoje“), iš- 
spausdintas savaitraštyje Nowiny (1923, nr. 13). Komentaras po piešiniu: „Sukilėliai saugo geležinkelio 
tiltą“ 

Lietuvos universiteto mokslo personalas 1923 m. vasario 16 d. Mykolas Romeris stovi trečios eilės nuo 
viršaus dešinėje iš krašto. Nuotrauka iš Vyčio Ramanausko rinkinių: Mykolas Romeris. 


Straipsnio „Piątą rocznicą Niepodległości Litwy“ („Penktosios Lietuvos Nepriklausomybės metinės“), 
išspausdinto savaitraštyje Nowiny (1923, nr. 7), teksto faksimilė. 

Informacija apie Klaipėdos sukilimą, piešinys „Z powstania w Ktajpedzie“ („Iš sukilimo Klaipėdoje“), iš- 
spausdinta savaitraštyje Nowiny (1923, nr. 14). Komentaras po piešiniu: „Anglų jūreiviai sušelpia sukilė- 
lius cukrumi“ 


Celina Rėmerytė, Cesia, Mykolo Romerio ir Reginos Rėmerytės dukra.Vilnius, 1911 m. balandžio 4 d. 
Nuotrauka iš Konstancijos Romerytės albumo. 


Antra nuotraukos pusė su įrašu: „Najkochańsza jedyna córeczka moja - 9-miesiączna Ceška Rómerów- 
na, córka Michała i Reginy z Rėmerėw. Michał Rómer. 2 kwietnia/8 maja roku 1911, Wilno, ul. Portowa, 
15/4. IV 1911 r. (data sfotografowania małej)“ (Mano mylimiausioji, vienintelė dukrelė - devynių mene- 
sių Cesia Romerytė, Mykolo ir Reginos Rómerytes dukra. 1911 m. balandžio 2-gegužės 8 d. (nuotrau- 
kos data), Vilnius, Tilto g. 15/4.) 


Kobylinskis Liucijanas 1915 m. Mykolo Pijaus Romerio įrašas: „R. 1915. Lucyan Kobyliński (syn Ludwika 
który żył 100 lat) mój krewny w wieku lat 73” Nuotrauka iš Konstancijos Romerytės albumo. 


„Lietuvystės Mozė“. Draugiškas J. Basanavičiaus šaržas 60-ųjų metinių proga, 1911 m. Reprodukcija iš: 
Lietuvos žinios, 1923, vasario 16, p. 2. 


Karikatūros, išspausdintos savaitraštyje Nowiny (1922, nr. 126), faksimilė. Po piešiniu komentaras: „Ge- 
nerolui Pilsudskiui įvažiuojant į Vilnių ponai įteikė Vilniaus raktus, kad jį prijungtų prie Lenkijos. Tuo- 
met virš jų visų galvų ratus suko juodi varnai. Žmonės tai labai įvairiai komentuoja“ 

Panelė Marija Narbutaitė (Maria Narbuttówna) 1925 m., Mykolo Romerio sesers Elvyros Mečkovskos 
vaikų mokytoja, ištekėjo už Stepono (Stefusio) Romerio. Nuotrauka iš Stefanijos Romer albumo. 


Lietuvos žemėlapis. Faksimile iš „Mūsų rytojaus“ 1929 m. išleisto priedo. 


Straipsnio „O niewolniku, szlachcicu, cielaku, cztowieku i innych sprawach“ („Apie belaisvį, bajorą, ver- 
šelį, žmogų ir kitus reikalus“), išspausdinto savaitraštyje Nowiny (1922, nr. 22), ir iliustracijos faksimilė. 
Komentaras po iliustracija: „Žemės reforma apkarpo dvarininkui skvernus. Dvarininkas iš išgąsčio ir 
nevilties šaukiasi legionieriaus pagalbos. Legionierius, prisidėjęs ranką prie ausies, bando įsiklausyti į 
pagalbos šauksmą, norėtų jam padėti, tačiau to neleidžia padaryti valstybės sieną sauganti spygliuo- 
tos vielos tvora“ 


Steponas Romeris, Stefusis 1925 m. su tapytojo berete. Portretą nutapė Sofija Dembovskytė-Romerie- 
nė. Reprodukcija iš Stefanijos Romer albumo. 


ASMENVARDŽIŲ RODYKLĖ 


Abramovičius Liudvikas (Abramo- 
wicz Ludwik) 24, 43, 60, 185 

Abramovičius Vitoldas (Abramo- 
wicz Witold) 294 

Alekna Jurgis, gydytojas 49, 296 

Aleksa Jonas Pranas, agronomas, 
ekonomistas 122, 125 

Aleksiukas Pavelas 294 

Alteris Leonas 83, 141 

Andriuškevičius 38, 39 

Andžejevskiai 211 

Aninka žr. Volberg Ana 

Arminas Klemensas, teisininkas 39 

Askenazis Šymonas (Askenazy 
Szymon) 115, 116, 129 

Aukštuolaitis Jurgis 225, 248 

Avižonis Petras 270 


Babianskis Aleksandras (Babians- 
ki Aleksander) 40 

Backevičiūtė Verutė (Vestfalienė) 
100, 101 

Balcevičius, teisėjas 189 

Balutis Bronius Kazys 260 

Baranauskas Izidorius 315 

Basanavičius Jonas 48, 49, 51-53, 
144, 260, 287, 288 

Beliackinas Simonas 10, 15, 78, 91, 
112, 122, 183, 194, 224, 235, 261, 
265, 270, 278 

Berkovičius Mejeris 97, 107, 108, 
124, 167, 182, 191 

Beržanskis Gediminas-Klausutis 
Jonas 287 

Bičiūnas Vytautas Pranas 49 

Bielskis Vaclovas 79, 182 

Bieliūnas Juozas 245 

Bilevičiai 26, 238 

Bilevičius Steponas (Bielewicz, 
Billewicz Stefan) 182, 184 

Biržiška Mykolas 23, 42-44, 48, 52, 
54, 57, 60, 63, 120, 182, 201, 203, 
257, 285, 288 

Biržiška Vaclovas 91, 112, 124, 171, 
172, 183, 189, 194, 224, 235, 261, 
265, 270, 278 

Biržiška Viktoras 169, 193 

Bistras Leonas 9, 286 

Biuchleris Oskaras (Būchler 
Oscar) 15, 91, 112, 124, 125, 194, 
224, 256, 265, 278 


Boguslavska Helena 99, 109, 112, 
113, 119, 123, 135, 146, 167, 190, 
204, 219, 298, 301, 302, 321 

Bohdanovičius Mečyslavas (Mečys, 
Bohdanowicz Mieczysław) 

27, 106 

Bojevas Vsevolodas 280, 306 

Borakauskas (Borakauskis), 
teisėjas 103 

Boreiša (Borejsza) 230 

Broel-Plater Marija Romerienė 
(Broel-Platerówna Maria, 
Rómerowa) žr. Rómerienć 
Marija, Broel-Plater (Romerowa 
Maria, Broel-Platerówna) 

Bruckus Julius, gydytojas, politi- 
kas, žydų kultūrinio ir politinio 
gyvenimo dalyvis 57 

Brundza Jonas, gydytojas, neuro- 
logas, pulkininkas leitenantas 
296, 298, 299, 301, 302, 304, 

310, 311 

Brunonienė Vasilevska (Brunono- 
wa Wasilewska) 211, 314 

Bučys Pranciškus Petras 270 

Budreckas Juozas 230 

Budzinskis Viktoras (Budziński 
Wiktor) 138 

Bugailiškis Peliksas 122, 123 

Buika Ignas (Buyko Ignacy) 
229-231, 250, 277, 285 

Buika Janas 230, 250, 278 

Buika Tadeušas 230 


Chelchovska Liudvika 
(Chelchowska Ludwika) 11 

Chelchovskis Liudvikas (Cheł- 
chowski Ludwik) 5, 7, 8, 10, 11, 
20, 58, 86 

Chodakovskis Romanas 243 

Chreptovičius Dominykas (Chrep- 
towicz Dominik) 33, 35-37, 48 

Ciplijauskas Liudvikas 122, 123, 
140, 143, 144, 148, 187-190, 202, 
230, 251, 269, 304, 305 

Cymkovskis 309 

Cvikevićius Aleksandras (LIbBi- 
keBiu Aleksandr, Cwikiewicz 
Aleksander) 306 


Čechovskis Aleksandras (Cze- 
chowski Aleksander) 81 

Čechovskytė Celina, 
Grotkovskienė (Czechowsków- 
na Celina, Grotkowska) 81 

Čechovskytė Juzefa, Rėmerienė 
(Czechowskówna Józefa, Róme- 
rowa) 81 

Čechovskytė Marija, Komarienć 
(Czechowskówna Maria, Koma- 
rowa) 81 

Čepaitė Jadvyga (Jadzė) 3, 16, 65, 66, 
90, 92-95, 109, 113, 119, 123, 135, 
146, 149, 185, 190, 191, 286, 321 

Ćepinskis Vincentas (Vincas) 169, 
170, 270 

Čerkasas 23, 125, 176 

Černichovas Josifas 307 

Čėpla V., „Neo Lithuania“ lietuvių 
studentų organizacijos Lietuvos 
universitete narys 261 


Dambrauskas Adomas (Jakštas) 
260 

Dašynskis Ignacas (Ignacy Da- 
szyński) 200 

Daškevičiūtė-Romerienė Marija 
Teresć Eleonora Beladona Bro- 
nislava (Korybut-Daszkiewicz 
Maria Teresa Eleonora Bełado- 
na Bronisława) 117, 239 

Daugćla Kazimieras 55 

Daugėla Konstantas (Dowgiałło 
Konstanty) 55 

Daugėlos 55, 58, 73 

Daujotas Jurgis (Dowiatt Jerzy) 
43, 51 

Dembovskytė Zofija, Zosia, 
Romerienė (Dembowska 
Zofia, Zosia, Romerowa) 
žr. Romerienė Zofija, Zosia, 
Dembovskytė (Romerowa Zofia, 
Zosia, Dembowska) 

Destrunkas Adamas (Destrunk 
Adam)91 

Dijokas 309, 310 

Diugi Leonas (Duguit Leon) 236 

Dmovskis Romanas 47, 48, 239 

Dobrovolskis (Dobrowolski) 230, 
250 

Draugelis Eliziejus 144, 157, 188, 193 

Drucka-Podbereskienć, Rómeryte 
Ona Filareta (Rómerówna Anna 
Filareta, Drucka-Podbereska) 
žr. Rómeryte Ona Filareta, 
Drucka-Podbereskiene (Róme- 
równa Anna Filareta, Drucka- 
Podbereska 

Druckis-Podbereskis Ksaveras 
(Drucki-Podbereski Ksawer) 86 

Dubravskis Kasjanas (Dubrawski 
Kasjan) 73 

Dunin-Jundzilaitė Romerienė 
Marija 117, 239 

Dušauskas-Duž Klaudijus (Du- 
szewski) 306 

Dvarionaite-Montvydienć Julija 
245 


Elvyra žr. Mečkovska Elvyra 

Elisonas Jurgis 311 

Ercbergeris Matijas (Erzberger 
Matthias) 35 


Feldmanas Vilhelmas (Feldman 
Wilchelm) 129 

Filimovičius Simonas (Filimowicz 
Symon) 6 

Finkelšteinas Ozeris 284 

Francuzevičius 17 

Fridmanas Bernardas 5, 10, 78, 125, 
168, 177, 189, 278, 282, 284, 285, 
290, 292, 306 

Frumkinas, gydytojas 259 


Galvanauskas Ernestas 9, 12, 29, 157, 
176, 192, 193, 203, 222, 258, 269, 
281, 282, 284—286, 291, 303, 306 

Garfunkelis Levas 309, 310 

Gerkovičuvna Sofija 3 

Giečevičienė Teklė (Seliavankaitė, 
Karengienė, Gieczewiczowa 
Tekla Nikodemowa z Sielawów) 
4-8, 10, 11, 17, 20, 58, 62, 86 

Glogeris Zygmuntas, istorikas, 
archeologas, etnografas (Gloger 
Zygmunt) 45 

Gonsenevskis Francyšekas (Gąsie- 
niewski Francyszek) 33, 36, 37 

Gorska Ona (Gorska Anna) 151, 318 

Gorska, Nalenć-Gorska Magdale- 
na (Nałęcz-Gorska Magdalena) 
151, 318 

Gośtautas Ildefonsas (Gasztowt 
Iłdefons) 113 

Grajevskis Adolfas (Grajewski 
Adolf) 53, 54, 114, 136, 138, 247 

Grybauskas, teisćjas 189 

Grigaitienė-Polovinskaitė Vladi- 
slava 245 

Grinius Kazys 9, 11, 163, 192, 198, 
260, 290, 300 

Grotkovskienć Celina, 
Čechovskytė (Grotkowska, 
Czechowskówna Celina) 
žr. Čechovskytė Celina, 
Grotkovskienė (Czechowsków- 
na Celina, Grotkowska) 

Gruževska Marija, Romerienė 
(Gružewska Maria, Romerowa) 
žr. Rómeriene Marija, Grużevs- 
ka Guidoni Milina 206 


Haleris Juzefas (Haller Józef) 201 
Herubovičius (Herubowicz) 230 
Hryncevičiai 26 


Ingelevičius (Ingielewicz) 97, 296, 
301, 302 

Ivanauskas Tadas, gamtininkas 293 

Ivanovskiai 293 

Ivanovskis Ježis (Iwanowski Jerzy) 
294 

Ivanovskis, Ivanouskis Vaclavas 
(Iwanouski Waclau) 294 

Ivanovskis Stanislavas (Iwanowski 
Stanisław) 293, 294 


Yčas Jonas 49, 57 
Yčas Martynas 26 


Jalbžyk-Višinskis (Jałbrzyk Wy- 
szyński) 20 

Jančevskis Kazimieras, Kazime- 
žas (Janczewski Kazimierz) 53, 
54, 138 

Jankauskas Kazimieras 100, 206, 314 

Jankus Martynas 287 

Janulaitis Augustinas 3, 5, 9, 15, 56, 
60, 63, 92, 96, 111, 122, 123, 140, 
143, 148, 149, 187, 193, 194, 197, 198, 
223, 235, 251, 252, 260, 261, 265, 
269, 274, 280, 284, 304-306, 308 

Januśevskis Julijonas (Julianas, 
Julius, Januszewski Julian) 18, 
19, 42, 82, 134, 135 

Jarmakovićius Romanas (Jarma- 
kowicz Roman) 6 

Jasinskiai 211 

Jelinekas Georgas (Jellinek Georg) 
127, 130, 131, 134, 135, 142, 152, 236 

Jokantas Kazimieras 177 

Jonynas Ignas 149, 177, 260, 261, 
285, 306 

Jundzilaitė Marija žr. Dunin-Jun- 
dzilaitė Rómerienć Marija 


. Juodakis Petras 12, 15, 270 


Juzefovićins (Józefowicz) 230 


Kacenelenbogenas Urija (Uria) 67, 
170, 307, 311 

Kairys Steponas 49, 57, 67, 68, 187 

Kalnietis Vincas 8, 9, 77,78, 122, 
126, 144, 149, 186, 187, 189, 200, 
202, 203, 252, 253, 304 

Kalvaitis Jurgis 38, 39, 56, 277 

Karabačius Aleksandras 57, 63 

Karenga Juzefas Tadeuśas (Karęga 
Jozef Tadeusz) 17, 19, 27, 62 

Karengienė (Karęnżyna) 17 

Kaributaitė-Daškevičiūtė Marija 
Teresė Eleonora Beladona 
Bronislava, Rómerienć 
(Korybut-Daszkiewicz Maria 
Teresa Eleonora, Rómerowa) 
žr. Rómerienć Marija Teresė 
Eleonora Beladona Bronisla- 
va, Kaributaitė-Daškevičiūtė 
(Rómerowa Maria Teresa Eleo- 
nora, Korybut-Daszkiewicz) 

Karoblis Vincas 9, 111, 143, 148, 
164—166, 187—190, 193, 230, 269, 
277, 278, 281, 304, 305 

Katelė Juozas 245 

Kazlauskas, gydytojas 249, 259, 289 

Kazlauskas, tardytojas 309, 310 

Keletis 206 

Kerdėjus Aleksandras (Kierdiej 
Aleksander) 26 

Kerdėjūtė Helena (Kierdejówna) 26 

Kęsgailos 211 

Klentakas Janas (Klentak Jan) 36 

Kligys Jonas 106, 124, 206, 209 

Klimas Adolfas, žurnalistas 255 

Klimas Petras, istorikas, diploma- 
tas 72, 157, 255, 260 

Kobilinskiai Juozapas ir Kotryna 
(Kobylińscy, Józef i Katarzyna z 
Pusłowskich, Pusłowska) 87 

Kobilinska, Kobiłinskaite, 
Kobilinskyte (Kobylińska 
Matylda) źr. Zabieliene Matilda 
(Zabiełłowa Matylda) 

Kobilinska, Kobilinskaite, Kobi- 
linskytė Vitalija žr. Romerienė 
Vitalija, Žukovska Vitalija 
(Mykolo Rėmerio tėvo Kazimie- 
ro Romerio motina, Mykolo 
Stepono Romerio žmona, po jo 
mirties ištekėjusi už Aleksand- 
ro Žukovskio, Kobylinska Wita- 
lia žr. Rómer Witalia, Żukowska 
Witalia) 


Kobylinskis Liucijanas (Kobylin- 
ski Lucjan) 283 

Komarai 238 

Komaras Juozapas (Komar Józef) 
238 

Komaras Jurgis (Komar Jerzy) 81 

Komaras Teofilis 238 

Komarienė Marija, Čechovskytė 
(Czechowskówna Maria, Koma- 
rowa) žr. Čechovskytė Marija, 
Komarienė (Czechowskėwna 
Maria, Komarowa) 

Komarovska Renia Jaroslavuvna 
(Komarowska Renia Jarosła- 
wówna) 318 

Komorovska Eliza, Mykolo Pijaus 
Paskalio Romerio sesuo (Elizka, 
Komorowska Eliza, merg. 
pavardė Rómer) 70, 71, 87, 92, 
100, 191, 206, 209, 249, 291-293, 
296, 299, 302, 303, 314-318 

Komorovska Felicija Marija 
(Litka, Komorowska Felicja 
Maria), Zygmunto ir Elizos 
Komorovskių dukra, Mykolo 
Rómerio dukterėčia 318 

Komorovska Magdalena, Nalenč- 
Gorska (Komorowska Magdale- 
na, Nałęcz-Gorska) źr. Gorska, 
Nalenč-Gorska Magdalena 
(Nałęcz-Gorska Magdalena) 

Komorovska Zofija Konstancija 
(Zitka, Komorowska Zofia Kon- 
stancja), Zygmunto ir Elizos 
Komorovskiy dukra 70, 318 

Komorovskiai 100, 101, 206, 315 

Komorovskiai, Gikoniy dv. 206 

Komorovskiai, Skrebiškio dv. 206 

Komorovskis Hektoras (Komorow- 
ski Hector), vyresnysis Zygmun- 
to ir Elizos Komorovskių sūnus 
191, 209, 218, 219, 249, 317, 318 

Komorovskis Jaroslavas (Komo- 
rowski Jarosław) 318 

Komorovskis Julius Viktoras 
Anupras (Julekas, Juliukas, 
Komorowski Julian Wiktor 
Onufrij), Żygmunto ir Elizos 
Komorovskių sūnus 30, 32, 34, 
63, 150, 182, 259, 316, 317, 318 

Komorovskis Piotras 318 

Komorovskis Zygmuntas Leo- 
poldas (Zysius, Komorowski 
Zygmunt Leopold), Mykolo 
Pijaus Paskalio Romerio sesers 
Elizos vyras 191, 318 

Konarskis Aleksandras (Konarski 
Aleksander) 5, 7, 11 


Korfantas Voicechas (Korfanty 
Wojciech) 57, 223 

Koscialkovska Vilhelmina, Zyn- 
dram (Kościałkowska Wilhel- 
mina, Zyndram) 275, 276 

Koscialkovskis, Zyndram-Koscial- 
kovskis Marianas (Zyndram- 
Košciatkowski Marian) 274 

Koscialkovskis, Zyndram-Koscial- 
kovskis Stanislavas (Zyndram- 
Kościałkowski Stanisław ) 24 

Koska Ignacas (Kossko Ignacy) 
54, 61 

Koska Janas Junošas (Kossko Jan 
Junosz) 17, 19, 27 

Koska Nikodemas (Kossko Niko- 
dem) 19, 20, 27, 33, 37, 48, 50, 51, 
58, 61 

Koskos 27, 50, 55, 59, 61, 62, 73, 77 

Kotunia żr. Pruśanovska Konstan- 
cija Michalina Marija 

Kotvić Marija (Kotwicz Maria) 318 

Kozela Povilas (Poviliukas) 302, 303 

Kozelos 304 

Krasicka 238 

Kriaučiūnas 134 

Kriščiukaitis Antanas (Kriščiu- 
kaitis-Aišbė) 3, 5, 8, 56, 60, 69, 
70, 77, 122, 123, 140, 148, 192, 194, 
224, 235, 252, 260, 261, 264, 265, 
269, 272, 278, 280 

Krupavičius Mykolas 49, 57, 133, 
193, 195, 197 

Kšyžanovskis Bronislavas 
(Kžyžanovskis, Krzyžanowski 
Bronislaw) 247 

Kudirka Vincas 288 

Kupsčiai 238 

Kurninas Aloyzas (Kurnin Alojzy) 
62 

Kušelevskis Antonis (Kuszelewski 
Antoni) 62 


Lapa Tomašas (Lappa Tomasz) 
6,19, 62 

Lastouskis Vaclavas (Lastoūski 
Vaclaū) 171, 306, 307 

Liausas Bronislavas (Laus Broni- 
sław) 45, 114, 136 

Leduchovska (Ledóchowska) 218 

Leduchovskiai (Ledóchowscy) 218 

Leduchovskis Bronislavas (Ledó- 
chowski Bronisław) 217 

Leduchovskis Juzefas (Ledóchow- 
ski Józef) 218 

Leonas Petras 91, 92, 111, 112, 124, 


162, 164, 168, 171, 174, 177, 182, 183, 


189, 192-194, 197, 203, 224, 225, 
235, 260, 265, 278, 280 
Limanovskis Boleslavas (Lima- 
nowski Bolesław) 200 
Lindžius, teisėjas, advokatas 189 
Lisandras, kaimynas (Lisander) 
97, 98, 209 
Liutikas Boleslavas (Lutyk Bole- 
sław) 138 


Mačiulis, Mičiulis Pijus 200 
Mačys Vladas 10, 122, 135, 148, 168, 
172, 173, 177, 190, 194, 224, 229, 

235, 261, 265, 269, 270, 278, 280 
Maikauskai (Majkowscy) 123 
Maironis 270 
Malcas Justinas 167 
Marčiulionis K., „Neo Lithuania“ 

lietuvių studentų organizacijos 

Lietuvos universitete pirmosios 

valdybos (1922-1923) narys 261 
Marynia žr. Romerowa Maria 
Markevičiai 211 
Marma Mykolas 255 
Masalskis Jurgis 238 
Masiulis Alfonsas 78 
Masiulis Boleslovas-Jonas 123, 229, 

251, 252 
Mašiotas Pranas 287 
Matulionis Povilas 23, 49, 57, 63, 270 
Matuševskis Vladyslavas (Matu- 

szewski Władysław) 79, 80-85 
Meckeliai 97, 98, 100, 104 
Meckelis 97, 98, 100 
Mejeris, sodininkas (Meyer) 102, 167 
Mećkovska Elvyra Marija, Mykolo 

Pijaus Paskalio Rómerio sesuo 

(Miećkovska, Mieczkowska 

Elwira Maria, merg. pavardć 

Römer) 87, 88, 90, 97-99, 103- 

108, 155, 191, 196, 199, 204-206, 

209, 210, 217, 248, 249, 259, 283, 

289, 291, 293, 296, 298-304, 

310-312, 314, 321 
Mećkovska Helia, Mećkovskos 

Elvyros Marijos dukra (Mieć- 

kovska, Mieczkowska Helcia) 

98, 108, 205, 206, 248, 249, 259, 

289, 291-293, 296, 298-304, 

310-312, 321 
Mećkovskis Andżejus, Mećkovs- 

kos Elvyros Marijos sūnus 

(Miečkovskis, Mieczkowski 

Andrzej, Aniusis) 7, 94, 98, 199, 

205, 313 
Mečkovskis Michasius, Mečkovs- 

kos Elvyros Marijos sūnus 

(Miečkovskis, Mieczkowski 
Michal) 205, 313 
Mećkovskis Stefanas Mečkovskis 
Stefanas, Mečkovskos Elvyros 
Marijos vyras (Steponas, Mieč- 
kovskis, Mieczkowski Stefan) 
106, 155, 196, 199, 209, 283, 289, 
301, 303,304, 310, 312 
Micevičuvna Joana Marija (Mice- 
wiczowna Joanna Maria) 32 
Mickevičius Adomas 34, 61 
Milašius Oskaras (Milosz) 260 
Moračevskis Jendžėjus (Mora- 
czewski Jędrzej), Lenkijos 
politikas ir publicistas 294 
Moravskis Alfonsas 112, 124, 125, 
147, 171, 172, 183, 184, 189, 194, 
224, 235, 265, 270, 278 
Morykoniai 238 
Morykonis Ignacas (Morykoni 
Ignacy) 50 


Nagevičius-Nagius Vladas 39, 40, 
51, 57, 63, 64 

Narbutaitė Marija, Romerienė 
(Narbutėwna Maria, Romero- 
wa) 303, 304, 311 

Narkevičius Kšyštofas (Narkie- 
wicz Krzysztof) 36 

Naruševičius, Norus-Naruševičius 
Tomas 192, 260 

Narutavičius, Narutovičius Gab- 
rielius (Narutowicz Gabriel) 195, 
197, 200-202, 207, 225 

Narutavičius Stanislovas (Naruto- 
wicz Stanisław) 197, 225 

Nemeikśis Michasius 315 

Nemyckis Tadeuśas (Niemycki 
Tadeusz) 37 

Nemyskis Tadeuśas (Niemyski 
Tadeusz) 33, 37, 38 

Neviadomskis Eligijušas (Niewia- 
domski Eligijusz) 202 

Noreika Liudas 199, 280 


Ochenkovska-Romer Helena žr. 
Romer-Ochenkovska Helena 

Oginskis Boguslavas (Ogiński 
Boguslaw) 26 

Okuličius Konstantas (Okulicz 
Konstanty) 53, 138 

Oleka Kazimieras 78, 111, 132, 157, 
193, 258 

Ovsianaitė Ona, Kerdėjienė (Anna 
Owsianówna, Kierdiejowa) 26 

Ožeškova Eliza (Orzeszkowa 
Eliza) 275 

Pacaitė Ona (Pacówna Anna) 22, 
24, 26 

Padovani Żanas Mari Gabrielius 
(Padowani jean Marie Gabriel) 
229 

Pagirytė Marytė 206 

Papečkys Juozas 111, 124, 125, 224, 
265, 278 

Paulauskai 98 

Paulauskas (Pawłowicz) 231 

Paulavičienė (Paulauskienė) 302 

Penkaitis Antanas Algirdas 253 

Penkaitis Pranas 8 

Petisnė Gabrielius Žanas (Petisnė 
Gabrjel Jean) 228 

Petkevičaitė Gabrielė (Petkevičai- 
tė-Bitė) 170, 311 

Petkevičiai 211 

Petkevičius Tadas (Tadeušas) 
255, 260 

Petras iš Amjeno 131 

Petraškevičiai 5 

Petraškevičius Dominykas 5, 7, 10 

Petrauskas Kipras 245 

Petrauskas Simonas 122, 173, 190, 
229, 250 

Petrulis Juozas 32, 110, 311 

Petrulis Vytautas 253, 263, 280 

Pilsudskis Juzefas (Piłsudski Józef) 
41, 46-48, 57, 60, 61, 136, 195, 201, 
203, 204221, 223, 225, 273, 274, 
279, 294 

Pisaniova Ana, R6merytė (Pisa- 
niowa Anna, Rómerówna) 
208-211 

Pisanis Konstantinas (Pisań Kon- 
stanty) 208 

Pisanis Tadas (Pisań Tadeusz) 208 

Pliatas Jurgis (Plat Jerzy) 33, 37 

Podbereskienė Ona žr. Rómerytć 
Ona Filareta 

Poklevskis-Kozela Kazimieras (Po- 
klewski Koziełła Kazimierz) 33 

Pokrovskis Nikolajus (Mikalojus) 
112, 183, 224, 265 

Polas Teodoras 54, 55, 58, 73 

Polej Erika (Pollej Eryka) 206 

Pomarneckiai (Pomarnaccy) 33, 
35-37, 48, 50 

Pomarneckis Antonis, Antonis 
Mykolas Pacevičius Pomar- 
neckis (Pomarnacki Antoni, 
Antoni Michał Pacewicz Pomar- 
nacki) 50 

Pomarneckis Joachimas (Pomar- 
nacki Joachim) 36, 50 

Pomarneckis Juzefas (Pomarnacki 
Józef) 35, 50 


* Pomarneckis Liudvikas (Pomar- ` 


nacki Lūdwik) 35, 50 

Ponikovskis Antonis (Ponikowski 
Antoni) 46, 58 

Porfianovičius Justinas (Porfiano- 
wicz Justyn) 61 : 

Pożela Vladas 174 

Prapuolenis Kazimieras 306 

Preisas, teisćjas 125, 172, 189 

Pruśanovska Konstancija Michali- 
na Marija (Kotunia, Prusza- 
nowska Konstancja Michalina 
Maria, merg. pavardė Rómer), 
Mykolo Pijaus Paskalio Rome- 
rio sesuo 84, 274-276, 283, 314 

Pšeciševskytė, Rómerienć 
Celina (Rómerowa Celina z 
Przeciszewskich, Przeciszew- 
ska) žr. Rómerienć Celina, 
Pšeciševskytė (Rómerowa 
Celina z Przeciszewskich, Prze- 
ciszewska) 

Pšezdzeckienė-Tyzenhauzaitė 
Marija (Przeždziecka Maria, 
Tyzenhauzówna) 98 

Pšezdzeckis Janas (Pšezdzieckis, 
Przeždziecki Jan) 98, 100, 207, 
208, 238 

Pšezdzeckis Reinoldas (Przež- 
dziecki Rajnold Franciszek 
Feliks) 238 

Purickis Juozas 72, 165, 193 


Rachmilevičius Nachmanas (Rach- 
milewicz Nachman) 254, 284 

Radvilos 211 

Ranikas (Ranik) 102 

Ratenau Valteris (Rathenau 
Walther) 35 

Reutas (Reutto) 17 

Rimkevičius, teisininkas 256 

Rimša, prokuroras 230 

Rimša Petras, skulptorius 32 

Rychteris, sodininkas 31 

Rodkevičius Bonifacas (Rodkie- 
wicz Bonifacy) 36, 38 

Romas Jurgis, Gerasimas (Romm 
Jerzy) 170 

Romerienė Marija, Narbutaitė 
(Romerowa Maria, Narbutów- 
na) žr. Narbutaitė Marija, 
Romerienė (Narbutówna Maria, 
Romerowa) 

Romerienė Zofija, Zosia, 
Dembovskytė (Romerowa Zofia, 
Zosia, Dembowska ) 149, 276 


Romer-Ochenkovska Helena 
(Romer-Ochenkowska Helena, 
Helia, Hela) 116, 149 

Romeris Eugenijus (Romer Euge- 
niusz) 116, 139, 149, 230, 240, 
276, 314 

Rómerienć Barbora (Rómerowa 
Barbara, Barbara von Weindte) 
26 

Rómerienć Celina, Pšeciševskytė 
(Rómerowa Celina z 
Przeciszewskich, Przeciszew- 
ska), Rómerio Izydoriaus 
Antano žmona, Tytuvėnų dv. 
paveldėtoja 117, 314 

Rómerienć Elžbieta, Boleslavova, 
Boleslovo Liudviko Róme- 
rio žmona, merg. pavardė 
Rómerytć (Romerówna), 
Edvardo Romerio ir Sofijos 
Montvidaitės dukra (Rómerowa 
Elžbieta, Bolesławowa) 84 

Rómerienć Juzefa, Ćechovskyte 
(Czechowskówna Józefa, Róme- 
rowa) žr. Čechovskytė Juzefa, 
Rómerienć (Czechowskówna 
Józefa, RóÓmerowa) 

Rómerienć Kazimiera, Kazimie- 
rienć, Kazimiero Liucijono 
Ignoto Rómerio iś Janapolio 
žmona (Kazimierzowa Róme- 
rowa Kazimiera, merg. pavardė 
Skirmuntaitė, Skirmunttėwna) 
117 

Rómerienć Marija, Broel-Plater 
(Rómerowa Maria, Broel-Plate- 
równa) 117 

Rómeriene Marija, Grużevska (R6- 
merowa Maria, Grużewska) 117 

Rómerienć Marija, Marynia, My- 
kolo Pijaus Paskalio Rómerio 
sesuo (Rómer Maria, merg. 
pavardė Rómerytć) 3, 63-66, 87, 
88, 90, 94-101, 103—105, 107-109, 
143, 155-159, 162, 164, 167, 182, 191, 
199, 204-206, 209, 210, 217-219, 
259, 266, 291, 293, 302—304, 
312-317, 319-321 

Rómerienć Marija Teresć Eleo- 
nora Beladona Bronislava, 
Kaributaitė-Daškevičiūtė (Ró- 
merowa Maria Teresa Eleonora, 
Korybut-Daszkiewicz) 117, 239 

Rómerienć Rachele Kolovrat de 
Raós, maršalo Mykolo Juozapo 
Rómerio žmona, Mykolo Pijaus 
Paskalio Romerio prosenelė 


(Rómerowa (Raós de) Rachela) 
58, 87, 89, 91 

Rómerienć, Rómerova, Rómerytć 
Regina, Edvardo Motiejaus 
Rómerio dukra, Mykolo Pijaus 
Paskalio Romerio žmona 
(Rómerowa (Rómerówna) 
Regina) 58, 80, 81, 84, 89, 199, 
274-277, 321 

Rėmerienė-Vankovičiūtė Zofija 
(Rómerowa Zofia Wańkowi- 
czówna) 117 

Rómerienć Vitalija žr. 
Kobylinskytė Vitalija, Žukovs- 
ka Vitalija 

Rómeris Antanas Kazimieras 
(Rėmer Antoni Kazimierz), 
Janapolio dv. 80, 117 

Romeris Boleslavas (Rómer Bole- 
slaw) 84 

Rómeris Bronislavas (Rómer Bro- 
nisław), jauniausias Edvardo 
Jono siinus iś pirmos santuokos 
(su Ona Manvydaite-Bialozora- 
ite), Antanašės dv. paveldėtojas 
239 

Rėmeris Bronislavas Dimitras 
Konstantinas Bogdanas (Rómer 
Bronisław Dymitr Konstanty 
Bohdan), antrasis Bronislavo 
Rómerio ir Marijos Dunin- 
Jundzilaitćs sūnus 239, 240 

Rómeris Edvardas (Rómer 
Edward), dailininko Edvardo 
Mato sūnus, Mykolo Pijaus Pa- 
skalio Romerio žmonos Reginos 
brolis 81 

Rómeris Edvardas Jonas (Rómer 
Edward Jan), Mykolo Pijaus Pa- 
skalio Romerio tėvo - Mykolo 
Kazimiero, Papos - dėdė 81, 84, 
86, 90, 91, 237, 238 

Rėmeris Edvardas Matas, Mateu- 
šas (Rómer Edward Mate- 
usz), Mykolo Pijaus Paskalio 
Romerio žmonos Reginos tėvas, 
dailininkas 80, 81, 86, 240 

Romeris Jurgis (Romer Jerzy, Ju- 
rek), dailininko Edvardo Mato 
sūnus, Mykolo Pijaus Paskalio 
Rėmerio žmonos Reginos brolis 
80, 81 

Rómeris Antanas Kazimieras 
(Rómer Antoni Kazimierz), 
Janapolio dv. 80 

Romeris Henrykas (Römer Hen- 
ryk) 80 


Rėmeris Izydorius Antanas 
(Rómer Izydor Antoni), Edvar- 
do Jono sūnus iš antros san- 
tuokos (su Sofija Manvydaite- 
Bialozoraite), valdė per žmoną 
įgytą Tytuvėnų dv. 117, 314 

Rómeris Kazimieras Liucijonas 
Ignotas (Rómer Kazimierz Lu- 
cjan Ignacy), Janapolio dv. 117 

Rómeris Matas (Rómer Mateusz), 
Livonijos pastalininkis, Traky 
veliavininkas 26 

Rómeris Matas (Matthiausas, 
Rómer Mateusz (Matthiaus) 
24, 26 

Rómeris Matas (Mato (Matthiaus, 
Matyas) Rómerio siinus) 26 

Rómeris Mykolas Juozapas, marša- 
las, Mykolo Pijaus Paskalio 
Rėmerio prosenelis (Rómer 
Michał Józef) 22, 26, 58, 59, 62, 
73, 76, 77, 81, 85-87, 89-91, 238 

Rėmeris Mykolas Kazimieras, 
Papa, Mykolo Pijaus Paskalio 
Rómerio tėvas (Rómer Michał 
Kazimierz, Papa) 25, 63, 81, 84, 
86, 87, 90, 91, 108, 143, 191, 209, 
266, 312 

Rómeris Mykolas Steponas, My- 
kolo Pijaus Paskalio Rómerio 
senelis (Rómer Michał Stefan) 
81, 84, 86, 87, 90, 283 

Rómeris Motiejus Steponas Jurgis, 
Matysius iš Antanašės (Rómer 
Maciej Stefan Jerzy), pirmas 
Bronisłavo Rómerio ir Marijos 
Dunin-Jundzilaitės sūnus 117, 
239, 240 

Rómeris Severinas Justinas (Ró- 
mer Seweryn Justyn) 86, 90, 91 

Rómeris Stanislavas Maria, 
Izidoriaus ir Celinos Rómeriy 
sūnus (Rómer Stanisław Maria), 
Tytuvėnų dv. 117 

Romeris Steponas (Stefanas, 
Rómer Stefan, Stephan), Kir- 
cholmo muśio dalyvis 26 

Rómeris Steponas Dominykas 
(Rómer Stefan Dominik), Traky 
pakamorė 22, 24, 26-28, 33, 
35-37, 48, 50, 51, 54, 55, 58, 73 

Romeris Steponas Jonas Edvardas 
Boleslovas, Boleslavo Romerio, 
Vladikiškių dvaro paveldėtojo, 
ir Elžbietos Romerytės sūnus 
(Romer Stefan Jerzy) 63 

Rómeris Steponas Jurgis 
(Rėmer Stefan Jerzy), Trakų 
vėliavininkas 22, 26, 80 

Rėmeris Steponas Jurgis, Stefusis, 
Mykolo Pijaus Paskalio Róme- 
rio sesers Rómerienes Marijos, 
Marynios ir Vitoldo Romerio 
sūnus (Rómer Stefan, Stefuś) 
63-65, 87, 88, 94, 98, 101, 102, 105, 
106, 108, 155-159, 162, 164, 167, 
204-207, 209, 218, 219, 304, 312, 
319-321 

Rómeris Tadeuśas (Rómer Tade- 
usz), Antanaśćs dv. 117 

Rėmeris, Romeris Tadeušas 
(Rėmer, Romer Tadeusz), diplo- 
matas 239, 240 

Rómeris Vitoldas (Rómer Witold) 
Rómerienćs Marijos, Marynios, 
Mykolo Pijaus Paskalio Róme- 
rio sesers vyras, Ikaznės dvaro 
paveldėtojas 63, 102 

Rómeryte-Ćechovskienć Valerija 81 

Rómerytć, Rómeruvna Celina, 
Cesia, Mykolo Pijaus Paskalio 
Rómerio ir Reginos Rómerienćs 
dukra (Cesia, Rómerówna Celi- 
na) 75, 84, 89, 199, 274-276, 321 

Rómerytć Ona Filareta, Drucka- 
Podbereskienć (Rómerówna 
Anna Filareta, Drucka-Podbere- 
ska) 86, 91 

Rómerytć Jadvyga Zofija (Róme- 
równa Jadwiga Zofia) 239, 240 

Rómerytć Jolanta (Rómerówna 
Jolanta) 80 

Rėmerytė Kamilė (Rómer Kamil- 
la) 240, 243 

Rómeryte Ona, Virionienė (Róme- 
równa Anna, Wirionowa), 
Izidoriaus ir Celinos Rómeriy 
dukra, Adomo Viriono antroji 
Žmona 117, 314 

Rómerytć Regina, Rómerienć, 
Rómerova, Edvardo Motiejaus 
Rómerio dukra, Mykolo Pijaus 
Paskalio Romerio žmona 
(Rómerowa (Rómerówna) Re- 
gina) žr. Romerienė, Rómerova, 
Rėmerytė Regina, Edvardo 
Motiejaus Romerio dukra, My- 
kolo Pijaus Paskalio Romerio 
žmona (Rómerowa (Rómerów- 
na) Regina) 

Rómerytć Teresa (Romerėwna 
Teresa) 80 

Rėomerytė-Tiškevičienė Kotry- 
na, Mykolo Pijaus Paskalio 

Rómerio tevo Rómerio Mykolo 
Kazimiero sesuo (Rómerówna 
Katarzyna) 86, 87, 91 

Rėmerytė Zofija, Zosia, Virionienė 
(Rómerówna Zofia, Zosia, 
Wirionowa), Izidoriaus ir 
Celinos Romerių dukra, Adomo 
Viriono pirmoji žmona 314 

Rondomanskis (Randamonis) 
Andrius 43, 44, 120, 121, 125, 147, 
151, 288 

Ropaitė Elžbieta (Elizabeth von 
der Ropp) 26 

Ropaitė Izabelė (Roppówna 
Izabella) 26 

Ropas Adamas Kšyštofas 28, 51, 
54, 55 

Rosenai 206, 208 

Rosenas Piotras (Rosen Piotr) 105, 
143, 209, 218, 266 

Rosenfeldtienė Anastazija (Rosen- 
feldt, Rosenfeldtowa Anastazja) 
4, 5, 7, 10, 11 

Rozenbaumas, jaunesnysis 23, 
176, 225 

Rozenbaumas Simonas, senasis 
(Rozenbaum Šimšon) 282, 306 

Ruchas Peisachas (Ruch Pejsach) 
103, 209 

Rudaminaitė-Dusiackaitė 
Oginskienė Katažyna (Rudo- 
minówna-Dusiacka Ogińska 
Katarzyna) 22 

Ruseckas Petras 145-147 

Rusteika 230 

Rutkevićius 38 


Sadauskas 95, 98, 107, 206 

Sakavičiūtė Grasė 95, 99 

Sakavičiūtės 95 

Sapiegos 18 

Selceris 107 

Semaška Dominykas 169, 171, 285, 
288 

Sidzikauskas Vaclovas 260 

Sikorskis Vladyslavas Eugeniušas 
(Sikorski Władysław Eugenjusz) 
117, 203 

Skipitis Rapolas 271 

Skripka 51 

Sleževičius Mykolas 11, 21, 57, 63, 
64, 66-68, 71, 72, 111, 125, 132, 
164, 174, 181, 187, 191, 192, 194, 198, 
224, 260, 261, 278, 282, 284, 285 

Slivinskis Arturas (Śliwiński 
Artur) 46, 47, 57, 58 

Sližiai 97 

Sližys Boleslovas (Balys) 97, 155-157 


+ 


* Sližys Pranas 97 


Smetona Atanas 48, 111, 132, 160, 
192, 198, 231, 250, 254, 303 

Snelevskis Antanas (Śnielewski 
Antoni) 136 

Sokolovas Eugenijus-38, 39, 310, 311 

Soltanaitė-Romerienė Ana (Soltan 
Rėmerowa Anna) 80 

Stadzevičius Boleslavas (Stadzie- 
wicz Boleslaw) 9, 42, 60, 81, 114, 
120, 121, 123, 264 

Stanevičius Zygmuntas (Stanie- 
wicz Zygmunt) 138 

Stankevičius V. 280 

Stankūnas 122 

Starkus Zigmas 193 

Stašinskas Vladas 122, 190, 200 

Stašinskis (Staszyński) žr. Sta- 
šinskas 

Staugaitis Jonas 99 

Staugaitis Justinas 185 

Stavskis Juzefas 104, 105, 107, 108, 167 

Stulginskis Aleksandras 52, 89, 165, 
192, 203, 207, 221, 251, 252, 281, 
286, 293 

Sugintas Antanas 125, 132, 169, 170, 
229, 255, 281, 286, 290 

Sukis Juozas 102 

Sulistrovskis Mykolas (Sulistrow- 
ski Michał) 22 

Sulistrovskytė Helena (Sulistrows- 
ka Helena) 22, 26 


Šadurskytė Eleonora (Szadurska 
Eleonora) 22, 26 

Šalčius Petras 171, 175, 183, 189, 194, 
224, 235, 261, 265, 278, 279 

Šalkauskis Kazys 91, 112, 224, 265 

Šalkauskis Stasys 15, 224 

Šardini Pjeras Ogiustas (Chardig- 
ny Pierre Auguste) 143 

Šarota Marcelis (Szarota Marceli) 
248 

Šaulys Jurgis 169, 171 

Ščeglovitovas Ivanas (Szczegłowi- 
tow Iwan) 189 

Šeška Jurgis 36 

Šeškus Kazimieras 108 

Šilingas Stanislovas (Stasys) 125, 
132, 133, 195, 197 

Šimkus Jonas 11-13, 15, 16, 96, 104, 
105, 125, 270, 288 

Šiukšta P. 31 

Šiukštos 31 

Šliūpas Jonas 260, 287 

Šklenikas Aleksandras (Szklennik 
Aleksander) 19 

Šmulkštys Antanas 57 


Šniukšta Petras 193, 198 
Šolkovskis Adamas (Szołkowski 
Adam) 19 


Tallat-Kelpša Juozas 245 

Tanajevska Eliza, Elizka (Tanajew- 
ska Eliza, Elizka) 314 

Tanajevskis Markas (Tanajewski 
Mark) 314 

Taparauskai 211 

Tiškevičiai (Tyszkiewiczowie) 31 

Tiškevičienė Kotryna Joana, 
Rėmerytė (Tyszkiewicz Ka- 
tarzyna Joanna, Rómerówna) 
86, 87 

Tiškevičius Benediktas Henrikas 
(Tyszkiewicz Benedykt Henryk) 
30, 31 

Tiškevičius Vitoldas (Tyszkiewicz 
Witold) 86 

Tyzenhauzas Reinoldas (Tyzen- 
hauz Reinold) 91 

Toliušis Zigmas 39, 72, 132, 135, 
191-193, 198, 266, 280 

Tomaševičiai (Tomaszewiczowie) 
19, 20, 28, 58, 73 

Tomaševičius Juzefas (Tomasze- 
wicz Jozef) 19, 58 

Tomaševičius Leonardas (Toma- 
szewicz Leonard) 19, 58 

Tomaševičius Mykolas (Tomasze- 
wicz Michał) 20 

Tomaševskis Brunonas (Toma- 
szewski Brunon) 211 

Tugan-Baranovskis Michailas 
Ivanovičius 278, 279 

Tukala Ignacas (Tukalio Ignacy) 27 

Tukala Mečyslas (Tukałło 
Miecczysław) 27 

Tukalaitė-Konradienė Celina (Tu- 
kałłówna Konradowa Celina) 25 

Tukalaite-Rómerienć Konstancija 
(Tukałłówna Rómerowa Kon- 
stancya) 25, 27 

Tukalaitė-Volodkovičova, Volod- 
kovičienė Liucija (Tukałłówna 
Wołodkowiczowa Lucya) 25 

Tukalos (Tukałłowie) 26 

Tukalova-Bagdanavičiūtė, 
Bohdanovičiūtė-Tukalova 
Zuzana (Tukałłowa Bohdanawi- 
czówna Zuzanna) 27 

Tumas-Vaižgantas Juozas (kunigas 
Tumas) 23, 57, 144, 270, 288 

Tumėnas Antanas 10, 15, 78, 91, 112, 
122, 132, 171, 172, 189, 190, 194, 
224, 235, 260, 261, 265, 278, 309 

Tupalskis Juozas 209, 238 


Tupalskis Romas 238 
Turčynskis Lukašas (Turczyński 
Lukasz) 73 


Unichovskytė Ona Dorota (Uni- 
chowska Anna Dorota) 26 


Vadelis 135 

Vailokaitis Juozas 72, 78, 79 

Vainilauskas 211 

Valtys 277 

Vankovičiūtė Zofija, Rómerienć 
(Zofia Wańkowiczówna, 
Rómerowa) žr. Rómerienć- 
Vankovičiūtė Zofija (Romerowa 
Zofia Wańkowiczówna) 

Varšavskis Adolfas (Warszawski 
Adolf) 83 

Vasilevska Brunonienė (Wasilew- 
ska Brunonowa) žr. Brunonienė 
Vasilevska (Brunonowa Wasi- 
lewska) 

Veisenhofai (Weyssenhoff) 238 

Veisenhofas Mykolas 238 

Veisenhofas Valdemaras, Valunis 
(Weyssenhof Waldemar) 218, 
238, 259, 266 

Veisenhofas Vincentas (Weysen- 
hoff Wincent) 59, 62 

Velhorskis Vladyslavas (Wielhor- 
ski Władysław) 53, 54, 137, 138 

Volodkovičiūtė Barbara (Wołod- 
kowiczówna Barbara) 22 

Venclauskas, Venclauskis Kazys 
(Węcławski) 132 

Venglovska Irena, Irka (Węgłow- 
ska Irena, Irka) 314 

Venglovskis Felicijanas (Węglows- 
ki Felicjan) 86 

Venglovskis Jurgis (Węgłowski 
Jerzy) 314 

Veryha-Darovskis Antanas Ignas 
(Darevskis-Veryha, Weryho- 
Darowski) 253 

Vestfalienć 101 

Vestfalis 100, 101 

Vileišis Jonas 29, 71, 125, 132, 164, 
169, 171, 187, 192, 193, 198, 260, 
285, 288 

Vimeris Emilis 70 

Virionas Adomas (Virion Adam) 314 

Višinskiai 5, 20, 27, 48, 50, 51, 74, 76 

Višinskis Adamas (Wyszynski 
Adam) 20, 22, 27, 51 

Višinskis Ambraziejus (Wyszynski 
Ambrožy) 74 

Višinskis Justinas (Wyszynski 
Justyn) 20, 22, 27, 51 


Višinskis Leonas (Wyszynski 
Leon) 22 

Višinskis Tadeušas (Wyszyński 
Tadeusz) 20, 22, 27, 51 

Višinskis Vaitiekus (Wyszynski 
Wojciech) 4-8, 10, 11, 17, 19, 20, 
22, 51, 54, 55, 73, 76, 86 

Višinskytė-Bušova Ana (Bušovie- 
nė, Buszowa Anna z Wyszyń- 
skich) 20, 22, 51, 73, 76 

Vitosas Vincentas (Witos Wincen- 
ty) 47, 48, 58, 203 

Vygodskis Jakubas (Wygodzki 
Jakub) 64 

Volberg Ana (Aninka, Wolberg 
Anna) 143 

Volcyśa Janas (Wołcysza) 34, 37 

Voldemaras Augustinas 3, 63, 111, 
144, 164-166, 188, 190, 225, 303 

Volteris Eduardas 23 

Vonsovićius Viktoras, Duninas 
(Wąnsowicz-Dunin Wiktor) 136, 
273, 274, 279, 281 

Vrublevskis Tadeuśas Stanislavas 
(Wróblewski Tadeusz Stani- 
sław) 43, 60, 200, 204 

Vrublevskis Vaclavas (Wróblewski 
Wacław) 83 


Zabiela Henrikas (Zabiełła Hen- 
ryk) 31, 87 

Zabiela Karolis (Zabiełła Karol) 31 

Zabielienć Matilda (Zabiełłowa 
Matylda) 31, 87 

Zabielos 31 

Zajacas Leonardas 306 

Zarazaja Antonis 36 

Zemenckyte Jadvyga (Ziemęcka 240 

Zyndram-Koscialkovskis Maria- 
nas żr. Koscialkovskis Marianas 

Zubrickas 306 


Želigovskis Ignacas (Želigowski 
Ignacy) 33, 35, 36, 38 

Želigovskis Liucjanas (Želigowski 
Lucjan) 30, 223, 250, 274, 294 

Žemaitis Zigmantas (Zigmas) 22, 
23, 43, 49, 57, 61, 63, 170, 176, 192, 
257, 270, 285, 306 

Žido Šarlis (Gide Charles) 279 

Žilinskas Aleksandras (Żyliński 
Aleksander) 199, 229, 277, 285 

Žukovska Vitalija, Kobylinskytė, 
Rómerienć (Rómer, Żukowska 
Witalia z Kobylińskich) 86, 
87, 283 

Žukovskis Aleksandras (Żukowski 
Aleksander) 87, 283 

Anglija 30, 67, 69, 219, 223, 229, 

Antanašė 26, 58, 86-90, 105, 117, 

Apeikiškis 33 

Apytalaukis 31 

Ašmena 33, 77 

Aukštutinė Silezija 221, 223, 224 

Austrija 67, 77 

Ažiškis (Ožiškis, ežeras) 28 

Ažubaliai 206 


Babtai 39 

Bagdoniškis 17, 19-22, 24, 26-28, 
33, 35-38, 48, 50, 51, 54, 55, 58, 
59, 61-66, 70, 73, 76, 77, 81, 

Berlynas 101, 183, 187, 198, 207, 

Bydgoščius 84, 185, 231, 274 

Breslauja 17, 19, 20, 58 

Briuselis 224 

Bukareštas 264 

Bulgarija 67 

Busiškis (Bušovščyzna) 28, 38, 

Cešynas 224 
Čekija 68, 110, 118, 144 


Dagiliai 26, 33 

Daugirdiškės 26, 59, 89, 90 
Dembina 59, 89, 90 
Dineburgas (Daugpilis) 60, 306 
Dniestras 220 

Dvina (Dauguva) 220 

Eibutis (Eibučupis, Bučupis, 
upelis) 28, 33, 48, 50, 98 

Estija 68, 75, 

Europa 53, 85, 115, 116, 163, 220, 
224, 229, 245, 250, 267, 272, 
281, 297 


Gačionys 98, 206, 208-210, 218 

Galicija 115, 129, 240 

Gardinas 19, 69, 80, 84, 199, 268, 
271, 274, 276 

Gdanskas 185, 220, 308, 310 

Gikoniai 206 

Ginduriškės (Malcinė, Pielenė, 
Kinderiškės, Gindviliškės) 
28, 33, 38 

Gojus (miškas) 28, 95, 98, 99, 
106-108, 124, 182, 199, 206, 
266, 283, 312, 315 

Granapolis 89, 90 

Grinkiśkis 165 


Hamburgas 100 


Istenburgas (Įsrutis) 308 
Italija 67, 69, 219, 250 


Janapolė 80, 117 

Japonija 69 

Jonava 95, 99, 206, 314 

Jungtinės Amerikos Valstijos 
(Amerika, JAV) 30, 44, 45, 
68, 69, 75, 175, 229, 239, 245, 

Juodkrantė 92 

Jūžintai 85, 218, 238 


Kačerginė 42 

Kaišiadorys 240, 243, 

Kalkūnai (Griva) 219, 310, 312 

Kamenskas 249 

Karaliaučius 84, 149, 247, 289, 
296, 299, 303, 308 

Karpatai 220 

Karveliškis 312 

Kasuta 26, 27 

Kaukazas 277 

Kaunas (Kauno apskritis) 18, 19, 
31 32, 38, 39, 41-43, 45, 52, 53, 
60, 61, 63, 65, 80-82, 93-95, 
104, 105, 107-114, 118-120, 

321 

Kavoliškis 32, 70, 100, 101, 182, 
206, 207, 218, 249, 315, 317, 318 

Kėdainiai (Kėdainių apskritis) 
31, 139, 154, 183 

Kirsna 19 

Klaipėda 92, 114, 220, 222-225, 
228, 231, 250, 253, 254, 258, 
268-272, 297, 301, 303, 307, 
308 

Kolnas 102, 147 

Kozievićios 20 

Kraštai (dvaras) 209, 238 

Kriaunos 22, 24, 26, 27, 33, 35, 37, 
58, 59, 86, 89, 90, 97, 98, 104, 
105, 209 

Krokuva 231 

Kuisa (Kuisas) 28, 38 

Kumšas (ežeras) 28 

Kumšos 28, 33, 38, 312 

Kurliandija (Kuršas) 206 


Latgala 80 

Latvija 29, 68, 75, 80, 85, 98, 206, 
247, 259, 262, 301, 301, 304, 
310 

Lenkija 29, 41, 44-47, 57, 58, 60, 
67-69, 83, 98, 101, 106, 107, 
114-117, 119, 120, 129, 136-138, 
145, 149, 156, 173, 175, 195, 197, 
199, 200, 202-204, 208-210, 
221, 223-225, 229, 231, 240, 
247, 249, 262, 267, 270, 272, 
273, 281, 294-297, 301-304, 
307-310, 316, 318 

Lietuva (Lietuvos Respublika) 23, 
29, 30, 32, 41, 43-46, 48,53, 61, 
63, 64, 68-70, 75, 83, 85, 88, 
100, 101, 113—116, 118-121, 126, 
128-130, 136, 138, 142, 144, 
145, 147, 149, 152, 156, 168, 173, 
175, 183, 197, 207, 208, 210, 211, 


219-225, 230, 231, 240, 243, 
244, 247, 253, 254, 257-259, 
262-264, 268, 270-273, 
279-282, 287, 288, 292, 293, 
296, 297, 300-302, 307-309, 
315-317, 319, 320 

Lyda 283, 293, 294 

Lodzė 129 

Lomža 41, 81, 231 

Londonas 260 

Lucynas 59 

Luna 80, 81, 199 


Marijampolė 122, 140 

Maskva 77, 253 

Mataučizna 86, 89, 90 
Merkinė 271, 273 

Minskas 20, 27, 306 

Modlinas 203 

Morna 90 

Mozyrius 35 

Murmanas (Murmanskas) 239 


Nemunas 18, 30-32, 69, 118, 134, 
135, 173 

Nevėžis 30, 31 

Niujorkas 67 

Novpolė Bohdana, Novpolis 
(dvarelis) 28 

Norvidiškis (Norvydiškės, Nar- 
vydiškiai) 211, 314 


Obeliai 26, 33, 97, 98, 100, 104, 
105, 155, 219, 302 

Obodovcai 106 

Olandija 67 

Onuškis 238 

Ožiškis (Ažiškis, ežeras) 28 


Pajuodupys 99, 100 

Pakriauniai 26, 28, 33, 35, 37, 48, 
50, 51, 238 

Palanga 56 

Panemunė 256 

Panemunis 238 

Panevėžys (Panevėžio apskritis) 
107, 138, 145, 154, 160, 170, 
311, 314 

Paryžius 101, 142, 143, 156 224, 
239, 245, 257, 258, 260, 296 

Paveisiejai 90 

Peščenicai 86 

Peterburgas 82, 95, 99, 245, 293, 
294 

Piotrkovas 203 

Plytinė 103 


Polesė 220 
Popanovas 53 
Portugalija 67 
Poznanė19 
Praha 306 
Prancūzija 67, 69, 118, 219, 223, 
229, 250 
Prapultynė 98 
Prienai 256 
Prūsija 77, 308, 309 
Pučagrūdis 256 


Ragainė 287 

Raseiniai (apskritis) 154 

Ratkūnai 318 

Raudondvaris 30, 31, 42 

Ryga 218, 245, 262, 264, 306 

Rytų Prūsija (Rytprūsiai) 220, 
224, 308 

Rokiškis (Rokiškio apskritis) 
94, 96-103, 105, 108-110, 157, 
159, 160, 167, 204, 206, 207, 
209, 219, 249, 259, 289, 296, 
310-312, 321 

Roma 169 

Romainiai 32 

Rikeliai 99, 167 

Rumunija 100 

Ruro sritis 223 

Rusija (Sovietų Rusija) 67, 69, 75, 
80, 83, 85, 106, 130, 183, 188, 
199, 224, 230, 239, 245, 253, 
262, 272, 277, 296, 297 


Saksonija 24 

Sapieginė (Zapyškis) 31, 42, 82, 
134, 135 

Senasis Miadelis 73 

Skrebiškis 206 

Slovakija 118 

Smolenskas (Smolensko žemė) 
19, 32, 77 

Stačiaragis 107, 108 

Stirniškis 90 

Subačius 98, 301-304 

Suvalkai 143, 208 

Suvalkija 256 


Ščipiornas 273 

Šiauliai 122 

Šveicarija 30, 67, 195, 240 
Švenčionys 297 


Tarnavas 238 
Tauragė 53, 247 
Telšiai 195, 197 


Tilžė 308 

Tytuvėnai 276, 314 

Trakai (Trakų apskritis) 22, 24, 
26, 35, 37, 55, 59, 89 

Trakija 224 

Transilvanija 100 

Turkija 67 


Ukmergė 33 

Upytė 35 

Utena 160, 174 
Užnemunė 45 
Užukriaunos 302-304 


Valkininkai 271, 273 

Varėna 271, 273 

Varšuva 47, 114, 116, 129, 145, 200, 
202, 203, 231, 239, 281, 289, 
294, 303, 307, 310, 314, 321 

Vatikanas 23 

Vengerinė 238 

Vengrija 183 

Venzavecas 106, 199, 217, 283 

Viena 67, 156, 183, 264 

Vilkija 135 

Vilkmergė (Vilkmergės apskritis, 
Vilkmergės žemė) 17, 35-38, 
50, 55, 61, 62, 77, 154 

Vilnius (Vilniaus apskritis, 
Vilniaus kraštas) 18, 19, 23, 
24, 26, 30, 39, 42, 43, 45, 49, 
53, 57-64, 69, 74, 80-82, 84, 
85, 97, 106, 114-116, 120, 126, 
129, 138, 143-145, 147, 149, 173, 
176, 186, 200, 209, 211, 218, 
225, 231, 240, 247, 250, 253, 
257, 262, 264, 267, 268, 270, 
271, 282, 288, 293-297, 301, 
306-309 

Vitebskas 112 

Viveliškės 93, 251, 303, 304, 306 

Vladikiškės 240 

Vokietija 29, 30, 34, 67, 85, 97, 
100, 101, 110, 118, 167, 223, 251, 
297, 308 

Voluinė 129 


Zakopanė 231, 310 

Zapyškis 18, 31 

Zarasai (Zarasų apskritis) 155, 
157, 159, 162, 207 


Žaliakalnis 38, 119 


Žemaitija 45, 230, 276, 318 
Ženeva 67, 171 


335 


Rėmeris, Mykolas 
Ro-97 Dienoraštis / Mykolas Römeris ; Lietuvos istorijos institutas. Vilnius : Versus aureus, [2007]-. 

(Kn. 7]: 1922 m. birželio 16-oji-1923 m. balandžio 10-oji / [sudarytojas ir mokslinis redaktorius 
Rimantas Miknys] ; iš lenkų kalbos vertė Vaiva Grigaitienė ; [lenkišką tekstą deśifravo Rimantas 
Miknys]. - [2016]. - XXVIII, 364 p. : iliustr., faks., portr. - Kn. taip pat: Įvadas, Senosios ir moderniosios 
Lietuvos tapatybių kryžkelės Mykolo Romerio biografijoje / Rimantas Miknys, p. VII -XXVII. - Bibliogr. 
įvado išnašose. - Asmenvardžių ir vietovardžių r-klės: p. 327-335. 

ISBN 978-9955-34-603-6 

Mykolas Romeris (1880-1945) — teisininkas, publicistas, visuomenės ir politikos veikėjas, vienas žymiausių 
XX a. pirmosios pusės sudėtingų lietuvių ir lenkų santykių liudininkų. Be reikšmingų darbų konstitucinės teisės 
srityje, paliko 40 tomų Dienoraštį, apimantį 1911-1945 metus. Tai akivaizdus ano laikotarpio Lietuvos, iš dalies ir 
Lenkijos, visuomeninio, kultūrinio ir politinio gyvenimo metraštis, rašytas lenkų kalba. 

Šioje knygoje pristatomas į lietuvių kalbą išverstas Dienoraščio tekstas, apimantis 1922 m. birželio 16-1923 m. 
balandžio 10 d. laikotarpį. Jame, kaip ir anksčiau išleistų knygų tekstuose, aptariamas, aprašomas asmeninis gyve- 
nimas, profesinės veiklos kasdienybė, politinės, visuomeninės ir kultūrinės Vilniaus, Kauno gyvenimo ypatybės, 
Bagdoniškio ir į jį panašių, kaimyninių apylinkių bei kaimų kasdienybė, Lietuvos ir Lenkijos santykių realijos, 
žvelgiant Lietuvos piliečio, Lietuvos lenko, senojo Lietuvos elito akimis. Kartu gana dažni analitiniai pasvarstymai 
apie to meto ypač sudėtingą Lietuvos tarptautinę situaciją (Ambasadorių konferenciją ir Lietuvos visuomenės re- 
akciją įjos darbą, sprendimus, Klaipėdos sukilimą ir šio miesto prijungimą prie Lietuvos), to meto Lietuvos teismų 
darbą. Ypač reikšminga - unikali informacija, vertinimai, skirti Lietuvos universiteto kūrimosi situacijai ir tuomet 
labai suaktyvėjusių Lietuvos masonų struktūrų funkcionavimui nušviesti, vertingos žinomų Lietuvos, Baltarusijos 
ir Lenkijos visuomenės, politikos ir kultūros veikėjų, kuriuos asmeniškai pažinojo Dienoraščio autorius, charak- 
teristikos. 

Knyga skiriama ne tik mokslininkams (politikos, kultūros, diplomatijos, literatūros istorijos ir kt. tyrėjams), 
bet ir mokytojams, dėstytojams, studentams, visiems, kam rūpi savos šalies istorija. 


UDK 327(474.5:438)+94(474.5),1918/1940“ 
+94(438)„1918/1939"](093.3). 


Mykolas Rómeris 
DIENORAŚTIS 


1922 m. birželio 16-oji-1923 m. balandžio 10-oji 


Redaktorė Elena Ulevičiūtė 
Maketuotojas Saulius Bajorinas 


Išleido „Versus aureus“ leidykla 
Rūdninkų g. 18, LT-01135 Vilnius 
www.versus.lt | infoQversus.lt 


Spausdino „BALTO print“ spaustuvė 
Utenos g. 41a, LT-08217 Vilnius 
www.baltoprint.com | infoG©baltoprint.com 


